title: Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (AE) Uimh. 575/2013 a mhéid a bhaineann le ceanglais le haghaidh priacal creidmheasa, priacal um choigeartú luachála creidmheasa, priacal oibriúcháin, priacal margaidh agus an t-íosráta aschuir

text:
               AN COIMISIÚN EORPACH
            An Bhruiséil,27.10.2021
            COM(2021) 664 final
            2021/0342(COD)

            Togra le haghaidh
            RIALACHÁN Ó PHARLAIMINT NA hEORPA AGUS ÓN gCOMHAIRLE
            lena leasaítear Rialachán (AE) Uimh. 575/2013 a mhéid a bhaineann le ceanglais le haghaidh priacal creidmheasa, priacal um choigeartú luachála creidmheasa, priacal oibriúcháin, priacal margaidh agus an t‑íosráta aschuir
            (Téacs atá ábhartha maidir le LEE)
            {SWD(2021) 320}{SWD(2021) 321}{SEC(2021) 380}

               MEABHRÁN MÍNIÚCHÁIN

               1.COMHTHÉACS AN TOGRA

               •Forais agus cuspóirí an togra

               Tá an leasú beartaithe le Rialachán (AE) Uimh. 575/2013 (an Rialachán maidir le Ceanglais Chaipitil nó CRR) mar chuid de phacáiste reachtach ina n‑áirítear freisin leasuithe le Treoir 2013/36/AE (an Treoir maidir le Ceanglais Chaipitil nó CRD)
                  1
               .

               Mar fhreagairt ar an nGéarchéim Mhór Airgeadais 2008-09 (GFC), chuir an tAontas chun feidhme athchóirithe substaintiúla ar an gcreat stuamachta is infheidhme maidir le bainc d’fhonn a n‑athléimneacht a bhreisiú agus dá bhrí sin cabhrú chun tarlú géarchéime den sórt céanna arís a chosc. Bunaíodh na hathchóirithe sin den chuid is mó ar chaighdeáin idirnáisiúnta arna nglacadh ó 2010 ag Coiste Basel um Maoirseacht ar Bhaincéireacht (CBMB)
                  2
               . Tugtar caighdeáin Basel III, athchóirithe Basel III nó creat Basel III ar na caighdeáin go comhchoiteann
                  3
               .

               Tá na caighdeáin dhomhanda arna bhforbairt ag CBMB faighte níos tábhachtaí de bharr chineál níos domhanda agus níos idirnasctha na hearnála baincéireachta. Cé go n‑éascaíonn earnáil bhaincéireachta dhomhandaithe trádáil agus infheistíocht idirnáisiúnta, gineann sí freisin priacail airgeadais níos casta. Gan caighdeáin dhomhanda aonfhoirmeacha, d’fhéadfadh bainc roghnú chun a ngníomhaíochtaí a bhunú sa dlínse leis na réimis rialála agus maoirseachta is boige. D’fhéadfadh sodar go grinneall a bheith mar thoradh air sin chun gnólachtaí bainc a mhealladh, rud a mhéadódh ag an am céanna an priacal d’éagobhsaíocht airgeadais dhomhanda. Cuireann comhar idirnáisiúnta ar chaighdeáin dhomhanda teorainn leis an gcineál seo iomaíochais chontúirtigh den chuid is mó agus tá sé ríthábhachtach chun cobhsaíocht airgeadais a chothabháil i ndomhan domhandaithe. Simplítear freisin le caighdeáin idirnáisiúnta saol na mbanc atá gníomhach go hidirnáisiúnta – a bhfuil líon maith banc ón Aontas Eorpach ina measc – mar go rathaíonn siad go gcuirtear rialacha i bhfeidhm atá mórán mar a chéile sna moil airgeadais is tábhachtaí ar fud an domhain.

               Tá an tAontas ina phríomhthacadóir le comhar idirnáisiúnta i réimse na rialála baincéireachta. Cuireadh chun feidhme an chéad sraith d’athchóirithe iar‑ghéarchéime atá mar chuid de chreat Basel III in dhá chéim:

               ·i mí an Mheithimh 2013 nuair a glacadh CRR
                  4
                agus CRD IV
                  5
               ;

               ·i mBealtaine 2019 nuair a glacadh le Rialachán (AE) 2019/876
                  6
               , ar a dtugtar CRR II freisin, agus Treoir (AE) 2019/878, ar a dtugtar CRD V
                  7
               .

               Díríodh sna hathchóirithe a cuireadh chun feidhme go dtí seo ar mhéadú a chur ar cháilíocht agus cainníocht an chaipitil rialála is gá a bheith ag bainc chun caillteanais ionchasacha a chumhdach. Ina theannta sin, díríodh iontu ar luamhánú iomarcach banc a laghdú, athléimneacht institiúidí
                  8
                a mhéadú i leith geiteanna leachtachta gearrthéarmacha, a spleáchas ar mhaoiniú gearrthéarmach a laghdú, a priacal comhchruinnithe a laghdú, agus tabhairt faoi fhadhbanna rómhór le cliseadh
                  9
               .

               Mar thoradh, láidrigh na rialacha nua na critéir do chaipiteal rialála incháilithe, mhéadaigh siad íoscheanglais chaipitil, agus thug siad isteach ceanglais nua le haghaidh priacal coigeartaithe luachála creidmheasa
                  10
                (CVA) agus le haghaidh risíochtaí le contrapháirtithe lárnacha
                  11
               . Thairis sin, tugadh isteach roinnt beart stuamachta nua: íoscheanglas cóimheas luamhánaithe, cóimheas leachtachta gearrthéarmach (ar a dtugtar an cóimheas cumhdaigh ar leachtacht), cóimheas cistithe cobhsaí níos fadtéarmaí (ar a dtugtar an cóimheas glanchistiúcháin chobhsaí), teorainneacha le haghaidh risíochtaí móra
                  12
                agus maoláin chaipitil macrastuamachta
                  13
               .

               A bhuíochas don chéad sraith athchóirithe seo a cuireadh chun feidhme san Aontas
                  14
               , tá an earnáil bhaincéireachta san Aontas éirithe i bhfad níos seasmhaí i leith geiteanna eacnamaíocha agus chuaigh sé isteach sa ghéarchéim COVID‑19 ar sheasamh i bhfad níos cobhsaí ná mar a bhí i gcomparáid lena riocht ag tús GFC.

               Anuas air sin, ghlac maoirseoirí agus reachtóirí bearta faoisimh sealadacha ag tús ghéarchéim COVID‑19. Ina Theachtaireacht Léirmhínitheach maidir le cur i bhfeidhm na gcreataí cuntasaíochta agus stuamachta chun iasachtaí bainc an Aontais a éascú chun tacú le gnólachtaí agus teaghlaigh le linn COVID‑19 an 28 Aibreán 2020
                  15
               , dheimhnigh an Coimisiún an tsolúbthacht atá leabaithe sna rialacha stuamachta agus cuntasaíochta mar a chuir na hÚdaráis Maoirseachta Eorpacha agus comhlachtaí idirnáisiúnta i dtábhacht. Ar an mbonn sin, i mí an Mheithimh 2020, ghlac na comhreachtóirí leasuithe sealadacha spriocdhírithe le gnéithe sonracha den chreat stuamachta – an pacáiste CRR ‘réiteach tapa’
                  16
                mar a thugtar air. Mar aon le bearta seasmhacha airgid agus fioscacha
                  17
               , chabhraigh sé seo le hinstitiúidí leanúint ar aghaidh ag tabhairt iasachtaí do theaghlaigh agus do chuideachtaí i rith na paindéime. Chabhraigh sé seo, mar thoradh air sin, chun an gheit eacnamaíoch
                  18
                a d’eascair as an bpaindéim a mhaolú.

               Cé go meastar anois go bhfuil an leibhéal foriomlán caipitil i gcóras baincéireachta an Aontais sásúil ar an meán, níor tugadh aghaidh go fóill ar roinnt de na fadhbanna a aithníodh tar éis GFC. Taispeánadh in anailísí a rinne an tÚdarás Baincéireachta Eorpach (ÚBE) agus an Banc Ceannais Eorpach (BCE) gur léiríodh sna ceanglais chaipitil a ríomh institiúidí atá bunaithe san Aontais ag úsáid samhlacha inmheánacha leibhéal suntasach inathraitheachta nach raibh bunús leis ag éagsúlachtaí sna priacail fholuiteacha agus ar deireadh go ndéanann sé dochar d’iontaofacht agus inchomparáideacht a gcóimheasa caipitil.
                  19
                Anuas air sin, bíonn ceanglais chaipitil neamhleora nó arda go míchuí le haghaidh roinnt táirgí nó gníomhaíochtaí airgeadais mar thoradh ar easpa íogaireacht priacail sna ceanglais chaipitil a ríomhtar leis na cuir chuige chaighdeánaithe (agus dá bhrí sin le haghaidh samhlacha gnó sonracha a bhunaítear go príomha orthu). I mí na Nollag 2017, d’aontaigh CBMB ar shraith chríochnaitheach athchóirithe
                  20
                leis na caighdeáin idirnáisiúnta le tabhairt faoi na fadhbanna sin. I mí an Mhárta 2018, d’fháiltigh Airí Airgeadais agus Gobharnóirí Bainc Cheannais G20 roimh na hathchóirithe seo agus dheimhnigh siad go leanúnach a dtiomantas do chur chun feidhme iomlán, tráthúil agus comhsheasmhach. In 2019, d’fhógair an Coimisiún a rún chun togra reachtach a chur i láthair chun na hathchóirithe sin a chur chun feidhme i gcreat stuamachta an Aontais.
                  21

               I bhfianaise phaindéim COVID‑19, cuireadh moill ar obair ullmhúcháin an togra sin. Léiríodh an mhoill i gcinneadh CBMB an 26 Márta 2020 chun sprioc‑amanna cur chun feidhme a aontaíodh roimhe sin do na gnéithe deiridh d’athchóiriú Basel III a chur siar 1 bhliain amháin.
                  22

               Agus an méid thuas á chur san áireamh, tá 2 chuspóir ghinearálta ag an tionscnamh reachtach reatha: cur le cobhsaíocht airgeadais agus cur le maoiniú seasta an gheilleagair i gcomhthéacs an téarnaimh tar éis ghéarchéim COVID‑19. Is féidir na cuspóirí ginearálta seo a scagadh ina gceithre chuspóir níos sonraíche:

               (1)chun an creat caipitil priacalbhunaithe a neartú, gan méaduithe suntasacha sna ceanglais chaipitil fhoriomlána;

               (2)chun an fócas ar phriacail ESG sa chreat stuamachta a bhreisiú;

               (3)chun cumhachtaí agus uirlisí maoirseachta a chomhchuibhiú a thuilleadh; agus

               (4)chun costais riaracháin institiúidí a bhaineann le nochtadh poiblí a laghdú agus chun rochtain a fheabhsú ar shonraí stuamachta institiúidí.

               (1)Chun an creat caipitil priacalbhunaithe a neartú

               Níor athraíodh an gá le seachadadh ar an athchóiriú struchtúrach seo mar thoradh ar na coinníollacha eacnamaíocha atá faoi strus go sealadach. Is gá an t‑athchóiriú a chur i gcrích le tabhairt faoi na saincheisteanna gan réiteach agus chun fóntacht airgeadais institiúidí atá bunaithe san Aontas a láidriú, á gcur i seasamh níos fearr le tacú le fás eacnamaíoch agus géarchéimeanna féideartha amach anseo a sheasamh. Is gá na gnéithe d’athchóiriú Basel III nár cuireadh chun feidhme go fóill a chur chun feidhme freisin chun an deimhneacht rialála is gá a chur ar fáil d’institiúidí, chun athchóiriú 10 mbliana ar an gcreat stuamachta a thabhairt chun críche. Ar deireadh, tá tabhairt chun críche an athchóirithe i gcomhréir le tiomantas an Aontais le comhar rialála idirnáisiúnta agus leis na gníomhaíochtaí coincréiteacha a d’fhógair roinnt dá chomhpháirtithe nó a ghlac siad cheana féin chun an t‑athchóiriú a chur chun feidhme go tráthúil agus go dílis.

               (2)Chun an fócas ar phriacail ESG sa chreat stuamachta a bhreisiú

                  Tagann gá eile chomh tábhachtach céanna le hathchóiriú ó obair leanúnach an Choimisiúin ar an aistriú chuig geilleagar inbhuanaithe. Leagadh amach go soiléir sa Teachtaireacht ón gCoimisiún maidir leis an gComhaontú Glas don Eoraip (EGD)
                     23
                   agus sa Teachtaireacht ón gCoimisiún maidir le Sprioc Aeráide 2030 an Aontais (‘Oiriúnach do 55’)
                     24
                   tiomantas an Choimisiúin chun geilleagar inbhuanaithe a dhéanamh de gheilleagar an Aontais, fad is a dhéileáiltear ag an am céanna le hiarmhairtí dosheachanta an athraithe aeráide. D’fhógair sé freisin Straitéis chun Maoiniú a dhéanamh ar an Aistriú chuig Geilleagar Inbhuanaithe
                     25
                   lena gcuirfear le tionscnaimh agus tuarascálacha roimhe sin, amhail an plean gníomhaíochta maidir le fás inbhuanaithe a mhaoiniú
                     26
                   agus tuarascálacha an tSainghrúpa Teicniúil maidir le Maoiniú Inbhuanaithe
                     27
                  , ach atreisíonn sé iarrachtaí an Choimisiúin sa réimse seo chun iad a thabhairt i gcomhréir le spriocanna uaillmhianacha EGD.

                  Beidh ról ríthábhachtach ag idirghabháil bainc chun an t‑aistriú chuig geilleagar níos inbhuanaithe a mhaoiniú. An tráth céanna, is dóchúil go mbeidh priacail ag baint leis an aistriú chuig geilleagar níos inbhuanaithe d’institiúidí a bheidh orthu a bhainistiú i gceart lena áirithiú go n‑íoslaghdaítear priacail leis an gcobhsaíocht airgeadais. Seo an áit a bhfuil gá leis an rialáil stuamachta agus inar féidir leis ról ríthábhachtach a imirt. Aithníodh é sin sa Straitéis chun Maoiniú a dhéanamh ar an Aistriú chuig Geilleagar Inbhuanaithe agus cuireadh i dtábhacht an gá lena áirithiú go gcomhtháthaítear ar bhealach níos fearr priacail chomhshaoil, shóisialta agus rialachais (ESG) i gcreat stuamachta an Aontais mar nach meastar gur leor na ceanglais dhlíthiúla reatha chun dreasachtaí a sholáthar le haghaidh bainistíocht córasach agus comhsheasmhach ar phriacail ESG ag institiúidí.

               (3)Chun cumhachtaí agus uirlisí maoirseachta a chomhchuibhiú a thuilleadh

                  Réimse eile fócais is ea cur chun feidhme ceart rialacha stuamachta. Caithfidh na huirlisí agus na cumhachtaí is gá a bheith ag maoirseoirí chuige seo (e.g. cumhachtaí chun institiúidí agus a ngníomhaíochtaí a údarú, oiriúnacht a mbainistíochta a mheasúnú, nó smachtbhannaí a chur orthu i gcás go sáraíonn siad na rialacha). Cé go n‑áirithíonn an tAontas íosleibhéal comhchuibhithe, tá éagsúlacht mhór idir an tsraith straitéisí maoirseachta agus nósanna imeachta maoirseachta ar fud na mBallstát. Leis an tírdhreach rialála ilroinnte i sainmhíniú cumhachtaí agus uirlisí áirithe atá ar fáil do mhaoirseoirí agus a gcur i bhfeidhm ar fud na mBallstát, déantar dochar don chothroime iomaíochta sa mhargadh aonair agus ardaíonn sé amhrais faoi bhainistiú fónta agus stuama institiúidí agus a maoirseacht. Tá an fhadhb seo géar go háirithe i gcomhthéacs an Aontais Bhaincéireachta. Mar gheall ar dhifríochtaí thar 21 chóras dlí éagsúla cuirtear cosc ar an Sásra Aonair Maoirseachta (SAM) a fheidhmeanna maoirseachta a dhéanamh go héifeachtach agus go héifeachtúil. Thairis sin, is gá go ghrúpaí baincéireachta trasteorann déileáil le roinnt nósanna imeachta éagsúla don tsaincheist stuamachta chéanna, rud a mhéadaíonn a gcostais riaracháin go míchuí.

                  Tá gné nua le saincheist thábhachtach eile, eadhon easpa creat láidir Aontais do ghrúpaí tríú tír a sholáthraíonn seirbhísí baincéireachta san Aontas, tar éis Brexit. Níl bunú brainsí tríú tír (TCBanna) faoi réir reachtaíocht náisiúnta agus comhchuibhithe go príomha ach méid fíor‑theoranta ag CRD. Léirítear i dtuarascáil le déanaí ó ÚBE
                     28
                   go soláthraíonn an tírdhreach stuamachta scaipthe TCBanna le deiseanna suntasacha le haghaidh arbatráiste rialála agus maoirseachta chun a ngníomhaíochtaí baincéireachta a dhéanamh ar lámh amháin, fad is a bhíonn easpa formhaoirseachta agus priacail cobhsaíochta airgeadais méadaithe don Aontas dá thoradh ar an lámh eile.

                  Is minic nach mbíonn an fhaisnéis agus na cumhachtaí is gá ag maoirseoirí le tabhairt faoi na priacail sin. Mar gheall ar an easpa tuairiscithe maoirseachta mionsonraithe agus malartú faisnéise neamhleor idir na húdaráis i gceannas ar eintitis/ghníomhaíochtaí éagsúla ghrúpa tríú tír a mhaoirsiú, fágtar caochspotaí. Is é an tAontas Eorpach an t‑aon mhórdhlínse nach bhfuil an léargas iomlán ag an maoirseoir comhdhlúthaithe ann ar ghníomhaíochtaí grúpaí tríú tír a oibríonn trí fhochuideachtaí agus brainsí araon. Tá tionchar diúltach ag na heasnaimh ar chothroime iomaíochta i measc grúpaí tríú tír a oibríonn i mBallstáit éagsúla, chomh maith le hinstitiúidí vis‑à‑vis a bhfuil ceanncheathrú acu san Aontas Eorpach.

               (4)Chun costais riaracháin institiúidí a bhaineann le nochtadh poiblí a laghdú agus chun rochtain a fheabhsú ar shonraí stuamachta institiúidí

                  Tá gá leis an togra seo freisin chun smacht an mhargaidh a bhreisiú a thuilleadh. Uirlis thábhachtach eile é seo ionas go mbeadh infheisteoirí in ann a ról faireacháin a fheidhmiú i ndáil le hiompraíocht institiúidí. Chun amhlaidh a dhéanamh, is gá dóibh rochtain a fháil ar an bhfaisnéis is gá. Mar gheall ar na deacrachtaí reatha a bhaineann le rochtain ar fhaisnéis stuamachta, ní bhíonn an fhaisnéis is gá ag rannpháirtithe an mhargaidh maidir le cásanna stuamachta institiúidí. Ar deireadh, laghdaíonn sé sin éifeachtacht a chreata stuamachta le haghaidh institiúidí agus d’fhéadfadh sé feasacht a ardú maidir le hathléimneacht na hearnála baincéireachta, go háirithe i dtréimhsí struis. Ar an gcúis sin, tá sé mar aidhm leis an togra nochtadh faisnéis stuamachta a lárú d’fhonn rochtain a mhéadú ar shonraí stuamachta agus inchomparáideacht ar feadh an tionscail. Tá lárú nochtuithe i bpointe rochtana aonair bunaithe ag ÚBE dírithe freisin ar an ualach riaracháin a laghdú d’institiúidí, go háirithe institiúidí beaga agus neamhchasta.

               •Comhsheasmhacht le forálacha beartais atá sa réimse beartais cheana

                  Leanann roinnt gnéithe de na tograí lena leasaítear CRR agus CRD an obair ar tugadh fúithi ar leibhéal idirnáisiúnta, nó ag ÚBE, fad is a raibh gá le hoiriúnuithe eile leis an gcreat stuamachta mar gheall ar eispéireas praiticiúil a fuarthas ó thrasuí náisiúnta agus cur i bhfeidhm CRD, lena n‑áirítear i gcomhthéacs SAM.

                  Tugtar isteach leis na tograí leasuithe leis an reachtaíocht reatha atá comhsheasmhach go hiomlán leis na forálacha beartais reatha i réimse na rialála stuamachta agus na maoirseachta ar institiúidí. Tá sé mar aidhm leis an athbhreithniú ar CRR agus CRD cur chun feidhme athchóiriú Basel III a thabhairt chun críche san Aontas Eorpach chomh maith le huirlisí agus cumhachtaí maoirseachta a láidriú agus a chomhchuibhiú. Tá gá leis na bearta seo chun athléimneacht na hearnála baincéireachta a láidriú a thuilleadh.

               •Comhsheasmhacht le beartais eile de chuid an Aontais

                  Tá beagnach 10 mbliana caite ó d’aontaigh Cinn Stáit agus Rialtais na hEorpa chun Aontas Baincéireachta a chruthú. Tá dhá cholún den Aontas Baincéireachta – maoirseacht aonair agus réiteach aonair – i bhfeidhm, ina luí ar bhunchloch daingean leabhar rialacha aonair d’institiúidí uile an Aontais.

                  Is é is aidhm do na tograí a áirithiú gurb ann do leabhar rialacha aonair leanúnach d’institiúidí uile an Aontais Eorpaigh, bídís san Aontas Baincéireachta nó ná bíodh. Tá cuspóirí foriomlána an tionscnaimh, mar a mhínítear thuas, comhsheasmhach agus comhleanúnach le bunchuspóirí an Aontais Eorpaigh, is iad sin cobhsaíocht airgeadais a chur chun cinn, dóchúlacht agus méid na tacaíochta ó cháiníocóirí i gcás ina réiteofar institiúid chomh maith le rannchuidiú le maoiniú comhchuí inbhuanaithe na gníomhaíochta eacnamaíche, rud a chothóidh leibhéal ard iomaíochais agus cosanta tomhaltóirí.

                  Ar deireadh, le haitheantas ó phriacail a bhaineann le ESG agus ionchorprú gnéithe ESG sa chreat stuamachta, comhlánaíonn an tionscnamh seo straitéis níos leithne an Aontais le haghaidh córas airgeadais níos inbhuanaithe agus níos athléimní. Cuirfidh sé le cuspóir an Chomhaontaithe Ghlais don Eoraip go mbainistítear priacail aeráide agus go gcomhtháthaítear iad sa chóras airgeadais agus i réimsí straitéiseacha gníomhaíochta a leagtar amach i dTuarascáil 2021 um Fhadbhreathnaitheacht Straitéiseach
                     29
                  .

               2.BUNÚS DLÍ, COIMHDEACHT AGUS COMHRÉIREACHT

               •Bunús dlí

               Déantar gníomhaíochtaí a mheas sa togra seo chun creat a chur ar dhul i mbun, ar shaothrú agus ar mhaoirseacht institiúidí gnó laistigh den Aontas, agus é mar chuspóir aige cobhsaíocht an mhargaidh aonair a áirithiú. Tá an chuid is mó den mhaoiniú laistigh den mhargadh aonair á sholáthar faoi láthair ag an earnáil bhaincéireachta, agus dá réir sin tá sé ar cheann de na comhpháirteanna bunúsacha de chóras airgeadais an Aontais. Tá sainordú soiléir déanta ag an Aontas le gníomhú i réimse an mhargaidh aonair agus tá an bunús dlíthiúil iomchuí comhdhéanta d’Airteagail ábhartha an Chonartha
                  30
                atá mar bhonn taca faoi inniúlachtaí an Aontais sa réimse seo.

                  Na leasuithe atá sé beartaithe a dhéanamh, tá siad bunaithe ar an mbunús dlí céanna agus atá ag na gníomhartha reachtacha atá á leasú, i.e. Airteagal 114 CFAE don togra le haghaidh rialacháin chun CRR a leasú agus Airteagal 53(1) CFAE don togra le haghaidh treorach chun CRD a leasú.

               •Coimhdeacht (i gcás inniúlacht neamheisiach)

               Léiríonn formhór na ngníomhaíochtaí a measadh nuashonruithe agus leasuithe le dlí reatha an Aontais, agus dá réir sin, baineann siad le réimsí ina bhfuil a inniúlacht á feidhmiú ag an Aontas cheana féin agus nach bhfuil sé i gceist aige stopadh den inniúlacht sin a fheidhmiú. Tá sé mar aidhm le roinnt gníomhaíochtaí (go háirithe iad sin lena leasaítear CRD) céim bhreise comhchuibhithe a thabhairt isteach d’fhonn na cuspóirí a shainmhínítear sa Treoir sin a bhaint amach go comhsheasmhach.

                  Ós rud é go bhfuil cuspóirí na mbeart atá molta dírithe ar reachtaíocht an Aontais Eorpaigh atá ann cheana a fhorlíonadh, is fearr is féidir iad a ghnóthú ar leibhéal an Aontais seachas trí thionscnaimh náisiúnta éagsúla. Ní bheadh bearta náisiúnta dírithe ar, mar shampla, rialacha a bhfuil lorg idirnáisiúnta bunúsach acu – amhail caighdeán domhanda cosúil le Basel III nó dul i ngleic níos fearr le priacail a bhaineann le ESG – a chur chun feidhme ina reachtaíocht is infheidhme chomh héifeachtach chun cobhsaíocht airgeadais a áirithiú agus a bheadh rialacha an Aontais. I dtéarmaí uirlisí agus cumhachtaí maoirseachta a nochtadh agus brainsí tríú tír, má fhágtar an tionscnamh le déileáil leis ar an leibhéal náisiúnta amháin, d’fhéadfadh trédhearcacht laghdaithe agus priacal méadaithe arbatráiste a bheith dá thoradh, agus bheadh saobhadh féideartha iomaíochas agus tionchar ar shreafaí caipitil dá bharr. Thairis sin, bheadh glacadh le bearta náisiúnta dúshlánach go dlíthiúil, mar gheall go rialaíonn CRR cúrsaí baincéireachta cheana féin, lena n‑áirítear ualuithe priacal, tuairisciú agus nochtadh agus ceanglais eile a bhaineann le CRR.

                  Meastar mar sin gurb é an rogha is fearr leasú a dhéanamh ar CRR agus ar CRD. Leis sin, bheadh an chothromaíocht cheart ann idir rialacha a chomhchuibhiú agus solúbthacht náisiúnta a choimeád i gcás ina bhfuil sé fíor‑riachtanach, gan cur isteach ar an leabhar rialacha aonair. De thoradh na leasuithe sin dhéanfaí cur i bhfeidhm aonfhoirmeach na gceanglas stuamachta agus cóineasú na gcleachtas maoirseachta a chur chun cinn a thuilleadh, agus dhéanfaí cothrom iomaíochta do sheirbhísí baincéireachta a áirithiú ar fud an mhargaidh aonair. Tá tábhacht ar leith leis sin san earnáil bhaincéireachta, áit a mbíonn go leor institiúidí ag feidhmiú ar fud mhargadh aonair an Aontais Eorpaigh. Tá comhar agus iontaoibh iomlán laistigh de SAM agus laistigh de na coláistí maoirseoirí agus údaráis inniúla lasmuigh de SAM fíor‑riachtanach chun maoirseacht éifeachtach institiúidí a áirithiú ar bhonn comhdhlúite. Ní bhainfí amach na cuspóirí sin le rialacha náisiúnta.

               •Comhréireacht

                  Tá comhréireacht ina cuid dhílis den mheasúnú tionchair atá ag gabháil leis an togra. Rinneadh measúnú ar na leasuithe beartaithe uile i réimsí rialála éagsúla de réir chuspóir na comhréireachta. Ina theannta sin, cuireadh i láthair an easpa comhréireachta sna rialacha reatha i roinnt fearann agus rinneadh anailís ar roghanna sonracha dírithe ar an ualach riaracháin agus costais chomhlíonta a laghdú d’institiúidí níos lú. Is amhlaidh an cás seo, go háirithe, de na bearta i réimse an nochta, i gcás ina laghdófaí go suntasach an t‑ualach comhlíontachta ar institiúidí beaga agus neamhchasta, mura ndíbreofaí ar fad é. Thairis sin, déanfar na ceanglais maidir le nochtadh a bhaineann le nochtadh phriacail ESG a bheartaítear a chur i bhfeidhm maidir le gach institiúid (i.e. níos mó ná bainc mhóra, liostaithe a mbeidh feidhm ag an gceanglas reatha ina leith ó 2022 amach), a chur in oiriúint, i dtéarmaí tréimhsiúlachta agus mionsonraí, do mhéid agus castacht na n‑institiúidí, agus dá bhrí sin, léireofar meas ar phrionsabal na comhréireachta.

               •An rogha ionstraime

                  Moltar go gcuirfear na bearta chun feidhme trí leasú a dhéanamh ar an CRR agus an CRD le Rialachán agus le Treoir faoi seach. Déantar tagairt go deimhin sna bearta atá beartaithe nó déantar forbairt bhreise iontu ar fhorálacha reatha ionsuite sna hionstraimí dlí sin (i.e. an creat chun ceanglais caipitil priacalbhunaithe a ríomh, cumhachtaí agus uirlisí arna gcur ar fáil do mhaoirseoirí ar fud an Aontais).

                  De thoradh roinnt de na leasuithe ar CRD a dhéanann difear do chumhachtaí smachtbhannaí, bheadh solúbthacht áirithe ag Ballstáit rialacha éagsúla a choinneáil ar bun nuair a bheadh na leasuithe sin á dtrasuí sa dlí náisiúnta.

               3.TORTHAÍ AR MHEASTÓIREACHTAÍ EX POST, AR CHOMHAIRLIÚCHÁIN LEIS NA PÁIRTITHE LEASMHARA AGUS AR MHEASÚNUITHE TIONCHAIR

               •Comhairliúcháin leis na páirtithe leasmhara

                  Tá roinnt céimeanna glactha ag an gCoimisiún agus tá tionscnaimh éagsúla déanta aige d’fhonn measúnú a dhéanamh ar an bhfuil an creat stuamachta baincéireachta reatha san Aontas agus cur chun feidhme ghnéithe amuigh athchóiriú Basel III leordhóthanach lena áirithiú go bhfuil córas baincéireachta an Aontais cobhsaí agus athléimneach do gheiteanna eacnamaíocha agus go bhfuil sé fós ina fhoinse inbhuanaithe maoiniú seasta do gheilleagar an Aontais.

                  Bhailigh an Coimisiún tuairimí páirtithe leasmhara ar ábhair shonracha a bhaineann le priacal creidmheasa, priacal oibríochtúil, priacal margaidh, priacal CVA, urrúis lena maoinítear idirbhearta, chomh maith lena dtuairimí i ndáil leis an íosráta aschuir. Chomh maith leis na gnéithe sin a bhaineann le cur chun feidhme Basel III, rinne an Coimisiún comhairliúchán freisin ar ábhair áirithe eile d’fhonn cleachtais mhaoirseachta chóineasaithe agus chomhsheasmhacha a áirithiú ar fud an Aontais agus ualach riaracháin institiúidí a mhaolú.

                  Sula ndearnadh comhairliúchán poiblí idir mí Dheireadh Fómhair 2019 agus tús mhí Eanáir 2020
                     31
                   rinneadh comhairliúchán taiscéalaíochta in earrach 2018
                     32
                  , inar lorgaíodh tuairimí grúpa spriocdhírithe páirtithe leasmhara ar an gcomhaontú idirnáisiúnta. Ina theannta sin, eagraíodh comhdháil phoiblí i mí na Samhna 2019 chun tionchar agus dúshláin a bhaineann le cur chun feidhme chaighdeáin críochnaithe Basel II san Aontais a phlé. Tá achoimrí ar an gcomhairliúchán agus ar an gcomhdháil phoiblí in Iarscríbhinn 2 den mheasúnú tionchair.

               Chuaigh seirbhísí an Choimisiúin i gcomhairle roinnt uaireanta freisin le Ballstáit maidir le cur chun feidhme an Aontais de na gnéithe deiridh d’athchóiriú Basel III agus athbhreithnithe féideartha eile ar CRR agus CRD i gcomhthéacs an tSainghrúpa maidir le Baincéireacht, Íocaíochtaí agus Árachas (EGBPI).

                  Ar deireadh, i rith na céime ullmhúcháin den reachtaíocht, reáchtáil seirbhísí an Choimisiúin na céadta cruinniú freisin (go fisiciúil agus go fíorúil) le hionadaithe ó thionscal na baincéireachta chomh maith le páirtithe leasmhara eile.

                  Ionchorpraíodh torthaí na dtionscnamh thuasluaite uile in ullmhú an tionscnaimh reachtaigh a ghabhann leis an measúnú tionchair. Soláthraíodh fianaise shoiléir leo ar an ngá leis na rialacha atá i bhfeidhm faoi láthair a nuashonrú agus a chur i gcrích chun i) na priacail san earnáil bhaincéireachta a laghdú a thuilleadh, agus ii) cumas na n‑institiúidí cistiú leordhóthanach a chur i dtreo an gheilleagair a fheabhsú.

               •Bailiú agus úsáid saineolais

                  Bhain an Coimisiún úsáid as saineolas ÚBE, a d’ullmhaigh anailís tionchair ar chur chun feidhme na n‑eilimintí d’athchóiriú Basel III atá fós gan réiteach
                     33
                  . Thairis sin, bhain seirbhísí an Choimisiúin úsáid as saineolas BCE, a d’ullmhaigh anailís mhaicreacnamaíoch ar an tionchar a bheadh ag cur chun feidhme na n‑eilimintí sin.
                     34

               •Measúnú tionchair

                  Maidir le gach fadhb a sainaithníodh, leis an measúnú tionchair
                     35
                   measadh réimse roghanna beartais ar fud 4 phríomhghné bheartais, i dteannta na staide bonnlíne i gcás nach ndéantar aon ghníomhaíocht ar thaobh an Aontais.

                  I dtaca le cur chun feidhme Basel III, léirítear leis an anailís agus leis an samhaltú maicreacnamaíoch arna bhforbairt sa mheasúnú tionchair go bhfuiltear ag súil go dtiocfaidh méadú 6.4 % go 8.4 % ar an meán ualaithe ar íoscheanglais chaipitil na n‑institiúidí go fadtéarmach (faoi 2030), tar éis na hidirthréimhse atá beartaithe, de bharr na roghanna tosaíochta a chur chun feidhme agus gach beart sa togra a chur san áireamh. Ar bhonn meántéarmach (in 2025), táthar ag súil go mbeidh an méadú idir 0.7 % agus 2.7 %.

                  De réir meastacháin a sholáthair ÚBE, d’fhéadfaí go mbeadh ar líon teoranta institiúidí móra (10 as 99 institiúid sa sampla tástála) méideanna caipitil bhreise níos lú ná EUR 27 billiún a chomhbhailiú de bharr an tionchair sin chun na híoscheanglais chaipitil nua a chomhlíonadh faoin rogha thosaíochta. Chun an méid sin a fheiceáil ina cheart, bhí méid iomlán de chaipiteal rialála arbh fhiú EUR 1 414 billiún é i seilbh na 99 institiúid sa sampla (a sheasann do 75 % de shócmhainní baincéireachta an Aontais) ag deireadh 2019 agus bhí brabúis chomhcheangailte de EUR 99.8 billiún acu in 2019.

                  Ar bhealach níos ginearálta, cé go dtabhódh institiúidí speansais riaracháin agus oibriúcháin aon uaire chun na hathruithe atá beartaithe sna rialacha a chur chun feidhme, níltear ag súil le haon mhéaduithe suntasacha sna costais. Thairis sin, táthar ag súil go dtiocfaidh laghdú ar na costais i gcomparáid leis an lá atá inniu ann leis na simplithe a tugadh le fios le roinnt de na roghanna tosaíochta (e.g. cuir chuige arna samhlú go hinmheánach, nochtuithe láraithe a bhaint).

               •Oiriúnacht rialála agus simpliú

                  Tá an tionscnamh seo dírithe ar chur chun feidhme an Aontais de na caighdeáin stuamachta idirnáisiúnta le haghaidh na mbanc arna gcomhaontú ag CBMB idir 2017 agus 2020 a chur i gcrích. Leis sin, chuirfí cur chun feidhme an Aontais d’athchóiriú Basel III a sheol Coiste Basel tar éis GFC i gcrích. B’athbhreithniú cuimsitheach ar an gcreat stuamachta a bhí i bhfeidhm roimh agus le linn GFC é an t‑athbhreithniú sin ann féin, is é sin creat Basel II (cuireadh an creat sin chun feidhme san Aontas trí Threoir 2006/48/CE, i.e. an chéad CRD). Bhain an Coimisiún úsáid as torthaí an athbhreithnithe chuimsithigh a rinne CBMB ar an gcreat stuamachta, in éineacht le hionchur arna sholáthar ag ÚBE, BCE agus páirtithe leasmhara eile, chun eolas a sholáthar dá obair chur chun feidhme. Ar feitheamh chur chun feidhme athchóirithe críochnaitheacha Basel III san Aontas, ní dhearnadh seiceáil oiriúnachta ná beart athoiriúnaithe go fóill.

               •Cearta bunúsacha

                  Tá an tAontas Eorpach tiomanta do chaighdeáin arda cosanta a thabhairt do chearta bunúsacha agus é mar shínitheoir le tacar leathan coinbhinsiún maidir le cearta an duine. Sa chomhthéacs seo, ní dócha go mbeidh tionchar díreach ag an togra ar na cearta seo, a liostaítear i bpríomhchoinbhinsiúin na Náisiún Aontaithe maidir le cearta an duine, i gCairt um Chearta Bunúsacha an Aontais Eorpaigh, atá mar dhlúthchuid de Chonarthaí an Aontais, agus sa Choinbhinsiún Eorpach um Chearta an Duine.

               4.IMPLEACHTAÍ BUISÉADACHA

                  Níl impleachtaí ag baint leis an togra seo do bhuiséad an Aontais.

               5.EILIMINTÍ EILE

               •Pleananna cur chun feidhme, agus socruithe faireacháin, meastóireachta agus tuairiscithe

                  Tá coinne leis go dtiocfaidh na leasuithe atá molta i bhfeidhm in 2023 ar a luaithe. Tá na leasuithe idirnasctha go dlúth le forálacha eile den CRR agus den CRD atá i bhfeidhm cheana féin agus a bhfuil faireachán á dhéanamh orthu ó 2014 i leith agus, i leith na mbeart a tugadh isteach leis an bpacáiste beart maidir le laghdú priacal, ó 2019 i leith.

                  Leanfaidh CBMB agus ÚBE de na sonraí a bhailiú a bhfuil gá leo chun faireachán a dhéanamh ar na príomh‑mhéadrachtaí (cóimheasa caipitil, cóimheas luamhánaithe, bearta leachtachta). Fágfaidh sé go ndéanfar foráil maidir le measúnú tionchair ar na huirlisí beartais nua amach anseo. Beidh Próisis Athbhreithnithe agus Meastóireachta Maoirseachta (SREP) rialta agus bearta tástála struis ina gcuidiú le faireachán a dhéanamh ar thionchar na mbeart nua atá molta ar na hinstitiúidí a ndearnadh difear dóibh agus beidh siad ina gcuidiú freisin le measúnú a dhéanamh ar leordhóthanacht na solúbthachta agus na comhréireachta a cuireadh ar fáil chun freastal ar shainiúlachtaí na n‑institiúidí beaga. Thairis sin, tá ÚBE, i gcomhar le SAM agus na húdaráis náisiúnta inniúla, ag forbairt uirlis tuairiscithe chomhtháite (EUCLID) a bhfuiltear ag súil go mbeidh sí ina huirlis úsáideach chun faireachán agus meastóireacht a dhéanamh ar thionchar na n‑athchóirithe. Ar deireadh, leanfaidh an Coimisiún de bheith rannpháirteach i meithleacha CBMB agus sa tascfhórsa comhpháirteach a bhunaigh an Banc Ceannais Eorpach (BCE) agus ÚBE, a dhéanann faireachán ar dhinimic chistí dílse na n‑institiúidí agus a staideanna leachtachta ar fud an domhain agus san Aontas Eorpach faoi seach.

               •Míniúchán mionsonraithe ar fhorálacha sonracha an togra

                  Sainmhínithe feabhsaithe ar eintitis atá le háireamh ar raon feidhme an chomhdhlúthaithe stuamachta

                  Le teagmhais a tharla le déanaí, cuireadh an gá leis na forálacha maidir le comhdhlúthú stuamachta a shoiléiriú i dtábhacht chun a áirithiú go mbíonn grúpaí airgeadais a bhfuil cuideachtaí teicneolaíochta airgeadais i gceannas orthu nó a n‑áirítear leo, anuas ar institiúidí, eintitis eile a ghlacann páirt dhíreach nó indíreach i ngníomhaíochtaí airgeadais faoi réir maoirseacht chomhdhlúthaithe. Chuige sin, leasaítear Airteagal 4 chun na sainmhínithe ar na téarmaí ‘gnóthas seirbhísí coimhdeacha’ (ASU), ‘cuideachta sealbhaíochta airgeadais’ agus ‘institiúid airgeadais’, ar príomhchoincheapa iad ar fad ina thaobh sin, a shoiléiriú agus a fheabhsú. Ba cheart a mheas gur institiúidí airgeadais iad ASUnna agus, dá bhrí sin, ba cheart iad a áireamh ar raon feidhme an chomhdhlúthaithe stuamachta.

                  Thairis sin, tá sé beartaithe freisin na sainmhínithe ar na téarmaí ‘máthairghnóthas’ agus ‘fochuideachta’ a nuashonrú i gcomhréir leis na caighdeáin chuntasaíochta is infheidhme, agus iad a ailíniú leis an gcoincheap ‘cumhacht’ a ndéantar foráil maidir leis sa CRR cheana féin chun cur i bhfeidhm neamhréireach na rialacha agus an arbatráiste rialála a sheachaint.

               Cistí Dílse

               Sainmhínithe ar ‘sealúchas indíreach’ agus ‘sealúchas sintéiseach’

               De réir Airteagal 72e(1) den CRR, ceanglaítear ar institiúidí atá faoi réir Airteagal 92a den CRR sealúchais indíreacha agus shintéiseacha a asbhaint as ionstraimí dliteanas incháilithe. Ní léiríonn na sainmhínithe atá ann faoi láthair ar an téarma ‘sealúchas indíreach’ agus ‘sealúchas sintéiseach’, faoi seach, ach sealúchais ionstraimí caipitil, áfach. Dá bhrí sin, leasaítear na sainmhínithe sin chun sealúchais dliteanais ábhartha a léiriú freisin (Airteagal 4(1), pointí (114) agus (126), den CRR).

               Ionstraimí caipitil cumann frithpháirteach, comharchumann, institiúidí coigiltis nó institiúidí comhchosúla

               Tar éis aistarraingt na Ríochta Aontaithe as an Aontas de bhun Airteagal 50 den Chonradh ar an Aontas Eorpach, níl Airteagal 27(1), pointe (a)(v), den CRR ábhartha a thuilleadh maidir le hinstitiúidí a bunaíodh san Aontas (tugadh isteach é chun freastal ar riachtanais institiúide a bunaíodh sa Ríocht Aontaithe). Scriostar an fhoráil, dá bhrí sin.

               Díolúintí tairsí ó asbhaint as ítimí Ghnáthchothromas Leibhéal 1

               Chun roinnt de na hasbhaintí a bhaineann leis na cistí dílse a leagtar amach sa CRR a chur i bhfeidhm, ní mór d’institiúidí tairseacha áirithe atá bunaithe ar a míreanna Ghnáthchothromas Leibhéal 1 (CET1) a ríomh tar éis scagairí stuamachta agus formhór na n‑asbhaintí a bhaineann le CET1 a chur i bhfeidhm. Chun ríomh na dtairseacha ábhartha a choinneáil comhleanúnach, agus chun neamhshiméadracht i láimhseáil roinnt asbhaintí le haghaidh tairseacha a sheachaint, is gá na hasbhaintí nua a bhaineann le CET1 a bheartaítear le Rialachán (AE) 2019/630 ó Pharlaimint na hEorpa agus ón gComhairle
                  36
                agus le Rialachán (AE) 2019/876 a chur san áireamh freisin chun na míreanna CET1 ábhartha a ríomh. Dá bhrí sin, cuirtear tagairtí d’Airteagal 36(1), pointí (m) agus (n), den CRR le hAirteagail 46(1), 48(1), 60(1), 70(1), agus 72i(1) den CRR. An tráth céanna, chun cealú na n‑asbhaintí risíochtaí ar chothromas faoi chur chuige bunaithe ar shamhlacha inmheánacha a éascú, scriostar an tagairt d’Airteagal 36(1), pointe (k)(v), ó na forálacha sin.

               Leasanna mionlaigh i gcomhthéacs fochuideachtaí i dtríú tír

               Rialachán (AE) 2019/2033 ó Pharlaimint na hEorpa agus ón gComhairle
                  37
                (Rialachán um Ghnólachtaí Infheistíochta) lenar beartaíodh athruithe ar na téarmaí ‘institiúid’ agus ‘gnólacht infheistíochta’ (Airteagal 4(1), pointí (2) agus (3), den CRR). Cuirtear Airteagal 88b nua isteach chun a áirithiú go bhféadfaí fochuideachtaí atá lonnaithe i dtríú tír a mheas mar sin féin chun críche Chuid 2, Teideal II den CRR (i.e. cinneadh faoi leasanna mionlaigh), ar choinníoll go dtiocfadh na fochuideachtaí sin faoi na sainmhínithe athbhreithnithe ar na téarmaí sin dá mbeidís bunaithe san Aontas.

               Cuirtear roinnt athruithe breise i bhfeidhm ar Airteagail 84(1), 85(1) agus 87(1) den CRR i gcomhthéacs fochuideachtaí i dtríú tír. Ní athraíonn na hathruithe sin ríomh reatha na leasanna mionlaigh, ach is é is aidhm dóibh an téacs dlíthiúil a shoiléiriú mar bheart leantach ar fhreagraí arna soláthar ag an gCoimisiún le déanaí tríd an uirlis le haghaidh Ceisteanna agus Freagraí a ghabhann le Leabhar Rialacha Aonair ÚBE.

                  Íosráta aschuir

               Tugtar íosráta aschuir (OF) ar na ceanglais chaipitil phriacalbhunaithe isteach trí leasuithe ar CRR agus CRD araon. Leis sin, cuirtear ceann amháin de phríomhbhearta athchóirithe Basel III in iúl agus is é is aidhm dó inathraitheacht iomarcach ceanglais cistí dílse institiúidí a ríomhtar trí úsáid a bhaint as samhlacha inmheánacha a laghdú, agus inchomparáideacht chóimheasa caipitil institiúidí a fheabhsú leis sin. Leis sin, cuirtear teorainn leis na ceanglais caipitil a chuirtear ar fáil le samhlacha inmheánacha institiúidí, ar 72.5 % de na ceanglais cistí dílse a bheadh feidhm acu ar bhonn cur chuige caighdeánaithe. Tá an cinneadh maidir leis an OF a thabhairt isteach bunaithe ar anailís a nochtann go mbíonn claonadh ag institiúidí gannmheastachán a dhéanamh ar na priacail, agus de na ceanglais cistí dílse, dá bhrí sin, mar gheall ar an úsáid a bhaineann siad as samhlacha inmheánacha.

                  Leagtar amach na sócmhainní atá ualaithe ó thaobh priacal (RWAnna) agus atá socraithe ar íosráta in Airteagal 92 den CRR. Go sonrach, leasaítear Airteagal 92(3) chun a shonrú céard é méid foriomlán na risíochta ar phriacal (TREA) – socraithe ar íosráta nó gan a bheith socraithe ar íosráta – a úsáidtear chun na híoscheanglais cistí dílse (“Colún 1”, mar a thugtar air) a ríomh.

                  Tá TREA atá socraithe ar íosráta, mar a leagtar amach in Airteagal 92(5), le húsáid ag máthairinstitiúid an Aontais, cuideachta sealbhaíochta airgeadais nó cuideachta sealbhaíochta airgeadais mheasctha de chuid grúpa baincéireachta amháin chun críche chóimheas na grúpshócmhainneachta arna ríomh ar an leibhéal comhdhlúthaithe is airde san Aontas.

                  I gcodarsnacht leis sin, bíonn feidhm fós ag TREA nach bhfuil socraithe ar íosráta maidir le haon eintiteas grúpa chun ceanglais cistí dílse a ríomh ar leibhéal aonair, mar a shonraítear tuilleadh in Airteagal 92(4).

                  Ní mór do gach máthairinstitiúid, cuideachta sealbhaíochta airgeadais nó cuideachta sealbhaíochta airgeadais mheasctha i mBallstát (difriúil le suíomh mháthairinstitiúid an Aontais) a sciar de TREA atá socraithe ar íosráta a úsáidtear chun ceanglas cistí dílse an ghrúpa chomhdhlúite a ríomh trí cheanglas cistí dílse an ghrúpa chomhdhlúite sin a iolrú faoi chion
                     38
                   na RWAnna fo‑chomhdhlúite atá inchurtha i leith an eintitis sin agus a bhfochuideachtaí sa Bhallstát céanna, mar is infheidhme.

                  Tá RWAnna an ghrúpa chomhdhlúite atá inchurtha i leith eintitis/foghrúpa le ríomh i gcomhréir le hAirteagal 92(6) mar RWAnna an eintitis/an fhoghrúpa, amhail is go mbeadh feidhm ag OF maidir lena TREA. D’aithneofaí leis sin na buntáistí a bhaineann le héagsúlú priacal ar fud shamhlacha gnó eintitis dhifriúla laistigh den ghrúpa baincéireachta céanna. An tráth céanna, bheadh gá le haon mhéadú féideartha sna cistí dílse a cheanglaítear de bharr chur i bhfeidhm OF ar leibhéal comhdhlúite a dháileadh go cothrom ar fud na bhfoghrúpaí atá lonnaithe sna Ballstáit eile seachas an Ballstát ina bhfuil an mháthairinstitiúid, de réir a bpróifíl priacail.

                  Déanann Airteagal 92(7) forálacha Iar‑airteagal 92(4) a mhacasamhlú, rud a shoiléiríonn na fachtóirí ríomha atá le cur i bhfeidhm maidir le cineálacha priacail éagsúla a chumhdaítear leis na ceanglais cistí dílse.

                  Creat priacail creidmheasa – cur chuige caighdeánaithe

                  Baineann formhór na n‑institiúidí ar fud an Aontais úsáid as an gcur chuige caighdeánaithe maidir le priacal creidmheasa (SA‑CR) chun na ceanglais cistí dílse maidir lena risíochtaí ar phriacal creidmheasa a ríomh. Thairis sin, ní mór don SA‑CR feidhmiú mar mhalairt inchreidte ar chuir chuige samhla inmheánaí agus mar chúlstop éifeachtach orthu. Fuarthas nach bhfuil an SA‑CR atá i bhfeidhm faoi láthair íogair go leor ó thaobh priacal de i roinnt réimsí, rud a fhágann go mbíonn tomhas an phriacail chreidmheasa míchruinn nó míchuí (ró‑ard nó ró‑íseal) uaireanta agus dá bhrí sin, go ndéantar na ceanglais cistí dílse a ríomh go míchruinn nó go míchuí.

                  Leis an athbhreithniú ar an SA‑CR, méadaítear íogaireacht priacail an chuir chuige seo maidir le roinnt príomhghnéithe.

                  Luach risíochta míreanna atá lasmuigh den chlár comhardaithe

                  Leis an téacs athbhreithnithe ina leagtar rialacha Basel amach, tugadh roinnt athruithe isteach maidir le conas ba cheart d’institiúidí luach risíochta míreanna atá lasmuigh den chlár comhardaithe agus gealltanais maidir le míreanna atá lasmuigh den chlár comhardaithe a chinneadh.

                  Leasaítear Airteagal 5 chun an sainmhíniú ar ‘gealltanas’ a thabhairt isteach, mar aon le maolú ar shocruithe conarthacha lena gcomhlíontar coinníollacha sonracha atá le haicmiú mar ghealltanais.

                  Leasaítear Airteagal 111 chun na fachtóirí coinbhéartachta creidmheasa (‘CFFanna’) atá infheidhme maidir le risíochtaí lasmuigh den chlár comhardaithe a ailíniú le caighdeáin Basel III, trí 2 CFF nua de 40 % agus 10 %, faoi seach, a thabhairt isteach, agus tríd an CFF 0 % a bhaint. Soiléirítear láimhseáil na ngealltanas maidir le míreanna atá lasmuigh den chlár comhardaithe i dtaca leis na CFFanna is infheidhme chun a luach risíochta a chinneadh.

                  Leis an díolúine a thugtar isteach in Airteagal 5, i gcomhréir le caighdeáin Basel III, cuirfear ar chumas institiúidí, áfach, leanúint de CFF 0 % a chur i bhfeidhm ar shocruithe conarthacha sonracha maidir le corparáidí, lena n‑áirítear FBManna, nach n‑aicmítear mar ‘gealltanais’. Thairis sin, le hAirteagal 495d tugtar idirthréimhse isteach trína gceadaítear d’institiúidí CFF 0 % a chur i bhfeidhm maidir le gealltanais atá inchealaithe go neamhchoinníollach go dtí an 31 Nollaig 2029; tar éis an dáta sin, tabharfar luach CFF incriminteach isteach ar bhonn céimnithe sna 3 bliana amach romhainn, agus bainfear luach CFF 10 % amach ag deireadh na tréimhse céimnithe. Leis an idirthréimhse seo, cuirfear ar chumas ÚBE a mheas cibé acu a bheadh nó nach mbeadh iarmhairtí neamhbheartaithe i gceist maidir le cineálacha áirithe oibleagáideoirí a bhíonn ag brath ar na gealltanais sin mar fhoinse cistithe sholúbtha mar gheall ar an tionchar a bheadh ag CCF 10 % ar na gealltanais sin. Bunaithe ar an measúnú sin, beidh ar an gCoimisiún a chinneadh cibé acu a chuirfidh nó nach gcuirfidh sé togra reachtach faoi bhráid Pharlaimint na hEorpa agus na Comhairle chun CFF atá le cur i bhfeidhm maidir le gealltanais atá inchealaithe go neamhchoinníollach a leasú.

                  Leasaítear aicmiú na míreanna atá lasmuigh den chlár comhardaithe in Iarscríbhinn I i gcomhréir le caighdeáin athbhreithnithe Basel III chun léiriú níos fearr a thabhairt ar ghrúpáil na míreanna sin i mbuicéid bunaithe ar CCFanna is infheidhme.

                  Leasaítear Airteagal 111 tuilleadh chun sainordú do ÚBE a thabhairt isteach chun eilimintí teicniúla a shonrú lena gcuirfí ar chumas institiúidí a risíochtaí lasmuigh den chlár comhardaithe a shannadh i gceart do na buicéid in Iarscríbhinn I, agus chun luach risíochta na míreanna sin a ríomh i gceart, dá bhrí sin.

                  Risíochtaí ar institiúidí

                  Le caighdeáin athbhreithnithe Basel III, leasaíodh láimhseáil reatha na risíochtaí ar institiúidí, agus tugadh an Cur Chuige um Measúnú Priacal Creidmheasa Caighdeánaithe (SCRA) isteach in éineacht leis an gCur Chuige um Measúnú Priacal Creidmheasa Seachtrach (ECRA) atá i bhfeidhm faoi láthair. Cé go mbíonn an ECRA ag brath ar mheasúnuithe priacal creidmheasa seachtracha (i.e. rátálacha creidmheasa) a sholáthraíonn institiúidí incháilithe um measúnú creidmheasa (IMCSanna), chun an t‑ualú priacal is infheidhme a chinneadh, faoin SCRA ceanglaítear ar institiúidí a risíochtaí ar institiúidí a aicmiú i mbuicéad amháin as 3 bhuicéad (“gráid”).

                  Leasaítear Airteagal 120 i gcomhréir le caighdeáin Basel III chun an t‑ualú priacal atá infheidhme maidir le risíochtaí ar institiúidí a bhfuil measúnú creidmheasa ar chéim cáilíochta creidmheasa 2 ag IMCS ainmnithe ar fáil ina leith, agus chun na risíochtaí sin a eascraíonn as gluaiseacht earraí ar fud teorainneacha náisiúnta a bhfuil aibíocht bhunaidh 6 mhí nó níos lú acu a áirithiú i raon feidhme na risíochtaí gearrthéarmacha.

                  Leasaítear Airteagal 121 chun an SCRA dá bhforáiltear le caighdeáin Basel III maidir le risíochtaí ar institiúidí nach bhfuil aon mheasúnú creidmheasa a rinne IMCS ainmnithe ar fáil ina leith a thabhairt isteach. Ceanglaítear ar institiúidí leis an gcur chuige sin a risíochtaí ar na hinstitiúidí sin a aicmiú i gceann de 3 ghrád atá bunaithe ar roinnt critéir chainníochtúla agus cháilíochtúla. Chun cur i bhfeidhm meicníoch na gcritéar a sheachaint, tá institiúidí faoi réir na gceanglas díchill chuí a leagtar amach in Airteagal 79 den CRD mar atá le haghaidh risíochtaí ar institiúidí a bhfuil measúnú creidmheasa ag IMCS ainmnithe ar fáil ina leith nuair atá an t‑ualú priacal is infheidhme á shannadh. Áirithítear leis sin go léiríonn na ceanglais cistí dílse go hiomchuí agus go coimeádach acmhainneacht creidmheasa chontrapháirtithe na n‑institiúidí is cuma cé acu a dhéantar nó nach ndéantar na risíochtaí a rátáil go seachtrach. I gcomhréir le caighdeáin Basel III, cuirtear deireadh leis an rogha atá ann faoi láthair maidir le risíochtaí ar institiúidí a ualú ó thaobh priacal bunaithe ar rátálacha a Stát chun an nasc idir institiúidí agus a Stáit a bhriseadh.

                  Leasaítear Airteagal 138 i gcomhréir le caighdeáin Basel III chun an nasc idir bainc agus Stáit a bhriseadh maidir le hinstitiúidí rátáilte freisin trína thoirmeasc go gcuirfí toimhdí de thacaíocht rialtais intuigthe san áireamh le measúnaithe creidmheasa ag IMCS ainmnithe, ach amháin má thagraíonn na rátálacha d’institiúidí na hearnála poiblí.

                  Risíochtaí ar chorparáidí

                  Leasaítear Airteagal 122 i gcomhréir le caighdeáin Basel III chun an t‑ualú priacal atá infheidhme maidir le risíochtaí ar chorparáidí a bhfuil measúnú creidmheasa ar chéim cáilíochta creidmheasa 3 ag IMCS ainmnithe ar fáil ina leith.

                  Le cur chun feidhme OF, maidir le hinstitiúidí a bhaineann úsáid as samhlacha inmheánacha chun ceanglais cistí dílse maidir le risíochtaí ar chorparáidí a ríomh, ba ghá go gcuirfidís an SA‑CR i bhfeidhm freisin, rud a bhíonn ag brath ar rátálacha seachtracha chun cáilíocht chreidmheasa an iasachtaí chorparáidigh a chinneadh. Ní lorgaíonn formhór na gcorparáidí de chuid an Aontais rátálacha creidmheasa seachtracha de ghnáth, áfach, mar gheall ar an gcostas a bhaineann le rátáil agus fachtóirí eile a bhunú. Ós rud é go mbíonn ceanglais cistí dílse arna ríomh faoin SA‑CR níos coimeádaí, ar an meán, maidir le corparáidí gan rátáil ná mar atá maidir le corparáidí a bhfuil rátáil acu, d’fhéadfaí go dtiocfadh méaduithe substaintiúla ar cheanglais cistí dílse maidir le hinstitiúidí a bhaineann úsáid as samhlacha inmheánacha, mar gheall ar chur chun feidhme OF. Chun tionchair shuaiteacha ar iasachtaí bainc do chorparáidí gan rátáil a sheachaint agus chun go leor ama a sholáthar chun tionscnaimh phoiblí agus/nó phríobháideacha a bhunú atá ceaptha chun cumhdach na rátálacha creidmheasa a mhéadú, leasaítear Airteagal 465 chun foráil a dhéanamh maidir le socrú eatramhach sonrach le haghaidh risíochtaí ar chorparáidí gan rátáil nuair atá OF á ríomh. Le linn na hidirtréimhse, ceadaítear d’institiúidí ualú priacal fabhrach 65 % a chur i bhfeidhm ar a risíochtaí ar chorparáidí nach bhfuil rátáil sheachtrach acu, ar choinníoll go bhfuil dóchúlacht mainneachtana (PD) atá níos lú nó cothrom le 0.5 % (comhfhreagraíonn sé sin don rátáil ‘grád infheistíochta’) ag na risíochtaí sin. Tá feidhm ag an láimhseáil sin maidir le gach corparáid gan rátáil, gan beann ar cibé acu atá nó nach bhfuil siad liostaithe. Déanfaidh ÚBE faireachán ar úsáid na láimhseála eatramhaí agus ar infhaighteacht measúnuithe creidmheasa ag IMCSanna ainmnithe maidir le risíochtaí ar chorparáidí. Ceanglófar ar ÚBE faireachán a dhéanamh ar úsáid na láimhseála eatramhaí agus tuarascáil maidir le hoiriúnacht a calabraithe a ullmhú. Bunaithe ar an tuarascáil sin, beidh ar an gCoimisiún a chinneadh cibé acu a chuirfidh nó nach gcuirfidh sé togra reachtach faoi bhráid Pharlaimint na hEorpa agus na Comhairle maidir le láimhseáil risíochtaí corparáideacha gan rátáil a bhfuil ardcháilíocht chreidmheasa acu. .

                  Moltar bearta chun feabhas a chur ar infhaighteacht rátálacha seachtracha le haghaidh corparáidí trí leasuithe ar Airteagal 135.

                  Láimhseáil risíochtaí ar iasachtú speisialaithe

               Tá ríthábhacht le tionscadail bonneagair inmharthana agus tionscadail speisialaithe eile a chur chun cinn maidir le fás eacnamaíoch an Aontais. Is saintréith de gheilleagar an Aontais é iasachtú speisialaithe ag institiúidí, i gcomparáid le dlínsí eile ina maoinítear tionscadail den sórt sin ag margaí caipitil go príomha. Is soláthraithe móra cistithe iad institiúidí móra arna mbunú san Aontas maidir le tionscadail speisialaithe, maoiniú réad agus maoiniú tráchtearraí, san Aontas agus ar fud an domhain; dá réir sin, d’fhorbair siad ardleibhéal saineolais sna réimsí sin. Déantar gnó go príomha le heintitis shainchuspóireacha a fheidhmíonn mar eintitis iasachta de ghnáth agus arb é toradh ar an infheistíocht príomhfhoinse aisíocaíochta an mhaoinithe arna fháil ina leith.

               I gcomhréir le caighdeáin Basel III, tugtar aicme risíochtaí speisialaithe chomh maith le 2 chur chuige ginearálta isteach faoin SA‑CR in Airteagal 122a nua, chun ualuithe priacal is infheidhme maidir le risíochtaí speisialaithe a chinneadh, ualú priacal amháin le haghaidh risíochtaí a rátáladh go seachtrach agus ualú priacal eile le haghaidh risíochtaí nár rátáladh go seachtrach. Tugtar na haicmí risíochta maoiniú tionscadail, maoiniú réada agus maoiniú tráchtearraí isteach faoin SA‑CR, i gcomhréir leis na 3 fhochatagóir céanna a ghabhann leis na cuir chuige inmheánacha bunaithe ar rátálacha (IRB).

               Ós rud é nach bhfuil an láimhseáil chaighdeánaithe nua faoi chreat Basel III maidir le risíochtaí ar iasachtú speisialaithe gan rátáil íogair go leor chun tionchair na bpacáistí slándála cuimsitheacha a bhaineann, de ghnáth, le roinnt risíochtaí um maoiniú réada san Aontas a léiriú, tugtar gráinneacht bhreise isteach sa SA‑CR le haghaidh na risíochtaí seo. Maidir le risíochtaí um maoiniú réada gan rátáil a thairbhíonn de bhainistíocht stuama agus choimeádta ar na priacail airgeadais lena mbaineann trí shraith critéar a chomhlíonadh lenar féidir a bpróifíl priacail a ísliú chuig an gcaighdeán “ardchaighdeán”, tairbhíonn siad de láimhseáil fhabhrach caipitil i gcomparáid le láimhseáil ghinearálta na risíochtaí um maoiniú réada gan rátáil faoi chaighdeáin Basel III. Tá an cinneadh faoi céard is “ardchaighdeán” maidir le maoiniú réada ann faoi réir tuilleadh coinníollacha sonracha atá le forbairt ag ÚBE trí dhréachtchaighdeáin theicniúla rialála.

               Maidir leis an láimhseáil fhabhrach a thugtar isteach in CRR II chun maoiniú baincéireachta agus infheistíocht phríobháideach i dtionscadail bonneagair ardchaighdeáin (‘fachtóir tacaíochta bonneagair’) dá bhforáiltear in Airteagal 501a a spreagadh, coinnítear í faoin SA‑CR agus faoi na cuir chuige IRB maidir le priacal creidmheasa le soiléirithe spriocdhírithe, a chuireann le ceanglais cistí dílse níos ísle le haghaidh tionscadail bonneagair ná an láimhseáil shonrach a sholáthraítear le caighdeáin Basel III. Ní bheidh feidhm ag an láimhseáil fhabhrach dá bhforáiltear in Airteagal 122a nua maidir le risíochtaí um maoiniú tionscadail “ardchaighdeáin”, áfach, ach maidir le risíochtaí nach gcuireann institiúidí láimhseáil an ‘fhachtóra tacaíochta bonneagair’ i bhfeidhm orthu cheana faoi Airteagal 501a chun laghdú nach bhfuil údar leis ar cheanglais cistí dílse a sheachaint.

                  Risíochtaí miondíola

               Leasaítear Airteagal 123 chun aicmiú na risíochtaí ar mhiondíol faoi SA‑CR a ailíniú tuilleadh leis an aicmiú faoi na cuir chuige IRB chun cur i bhfeidhm comhsheasmhach na n‑ualuithe priacal comhfhreagracha don tsraith chéanna risíochtaí a áirithiú. Leasaítear Airteagal 123 freisin chun láimhseáil ualaithe priacal fhabhrach 45 % a thabhairt isteach le haghaidh risíochtaí imrothlacha ar mhiondíol a chomhlíonann sraith coinníollacha aisíocaíochta nó úsáide lenar féidir a bpróifíl priacail a ísliú, rud a shainmhíníonn mar risíochtaí ar “oibreoirí” iad, i gcomhréir le caighdeáin Basel III. Is gá risíochtaí ar dhuine nádúrtha amháin nó níos mó nach gcomhlíonann gach coinníoll is gá chun iad a mheas mar risíochtaí ar mhiondíol a ualú de réir priacal ag 100 %.

               Risíochtaí le neamhréir airgeadra

               Cuirtear Airteagal 123a nua isteach chun ceanglas maidir le hiolraitheoir ualaithe priacal a thabhairt isteach le haghaidh risíochtaí miondíola agus réadmhaoine cónaithe neamhfhálaithe ar dhaoine aonair i gcás ina bhfuil neamhréir idir airgeadra ainmníochta na hiasachta agus airgeadra ainmníochta fhoinse ioncaim an oibleagáideora. Mar a leagtar amach i gcaighdeáin chríochnaitheacha Basel III, socraítear an t‑iolraitheoir ar leibhéal 1.5, faoi réir uasteorainn 150 % le haghaidh an ualaithe priacal chríochnaithigh a thiocfaidh as sin. I gcás ina bhfuil airgeadra na risíochtaí difriúil le hairgeadra intíre thír chónaithe an oibleagáideora, féadfaidh institiúidí gach risíocht neamhfhálaithe a úsáid mar ionadú.

                  Risíochtaí arna n‑urrú le réadmhaoin

               I gcomhréir le caighdeáin chríochnaitheacha Basel III, leasaítear láimhseáil aicme risíochta na réadmhaoine chun an ghráinneacht a mhéadú tuilleadh maidir leis an bpriacal bunúsach a bhaineann le cineálacha difriúla idirbheart agus iasachtaí réadmhaoine.

               Coinníonn an láimhseáil ualaithe priacal nua an t‑idirdhealú idir morgáistí cónaithe agus morgáistí tráchtála, ach cuireann sí tuilleadh gráinneachta leo de réir chineál maoinithe na risíochta (cibé acu a bhíonn nó nach mbíonn siad ag brath ar shruthanna ioncaim a ghintear leis an maoin chomhthaobhaithe) agus de réir chéim na maoine (céim na foirgníochta vs. maoin chríochnaithe).

               Rud amháin nua is ea láimhseáil shonrach a thabhairt isteach i ndáil le hiasachtaí morgáiste a thugtar le réadmhaoin a ghineann ioncam (IPRE), i.e. tugtar iasacht leis an morgáiste sin chun an morgáiste a aisíoc, rud a bhíonn ag brath go hábhartha ar shreafaí airgid a ghintear leis an maoin lena n‑urraítear na hiasachtaí sin. Léirítear le fianaise arna bailiú ag an gCoiste Basel go bhfuil claonadh ann go mbaineann priacal ábhartha níos mó leis na hiasachtaí sin ná mar a bhaineann le hiasachtaí morgáiste, a mbíonn aisíoc na n‑iasachtaí sin ag brath go hábhartha ar chumas bunúsach an iasachtaí an iasacht a sheirbhísiú. Faoin SA‑CR atá i bhfeidhm faoi láthair, áfach, níl aon láimhseáil shonrach le haghaidh risíochtaí den sórt sin a bhfuil priacal níos mó ag baint leo, cé gur spreagaí priacail tábhachtach é an spleáchas seo ar shreafaí airgid a ghintear leis an maoin lena bhfaightear an iasacht. Mar gheall ar easpa láimhseáil shonrach, d’fhéadfaí nach mbeadh leibhéil na gceanglas cistí dílse leordhóthanach chun caillteanais nach bhfuil coinne leo maidir leis an gcineál seo risíochtaí réadmhaoine a chumhdach.

               In Airteagal 4, déantar roinnt sainmhínithe a leasú, a ionadú nó a chur isteach don chéad uair chun an bhrí atá le cineálacha éagsúla risíochtaí arna n‑urrú le morgáistí ar mhaoin dhochorraithe a shoiléiriú i gcomhréir le láimhseálacha athbhreithnithe i gCuid III (pointí (75) go (75g)).

               Déantar Airteagal 124 a ionadú chun na ceanglais shonracha agus roinnt ceanglas sonrach maidir le sannadh ualuithe priacal a leagan amach i míreanna 1 go 5 le haghaidh risíochtaí arna n‑urrú le morgáistí ar mhaoin chónaithe dhochorraithe agus ar mhaoin thráchtála dhochorraithe, faoi seach, lena n‑áirítear le haghaidh morgáistí IPRE (cónaithe agus tráchtála). Coinnítear i míreanna 6 go 10 an measúnú tráthrialta atá ann faoi láthair maidir le hoiriúnacht na n‑ualuithe priacal caighdeánaithe agus maidir leis an bpróiseas chun iad a mhéadú faoi dhiscréid an údaráis ainmnithe.

               Déantar Airteagal 125 a ionadú chun láimhseáil athbhreithnithe Basel III maidir le risíochtaí arna n‑urrú le morgáistí ar mhaoin chónaithe a chur chun feidhme. Cé go gcoinnítear an cur chuige um iasachtaí a roinnt, lena ndéantar risíochtaí ar mhorgáistí a roinnt ina gcuid urraithe agus ina gcuid neamhurraithe agus lena sanntar an t‑ualú priacal comhfhreagrach ar gach ceann den dá chuid seo, déantar calabrú an chuir chuige a choigeartú i gcomhréir le caighdeáin Basel III trína bhfaigheann an chuid urraithe den risíocht suas le 55 % den luach maoine ualú priacal 20 %. Leis an gcalabrú seo den ualú priacal le haghaidh an chuid urraithe, tugtar aghaidh ar an gcás ina bhféadfadh institiúid caillteanais bhreise nach bhfuil coinne leo a thabhú fiú os cionn an chaolchorrlaigh a chuirtear i bhfeidhm ar luach na maoine cheana agus í ar díol i gcás mhainneachtain an oibleagáideora. Thairis sin, soláthraítear le hAirteagal 125 láimhseáil chúltaca níos íogaire ó thaobh priacal de ag brath ar an gcóimheas idir risíocht agus luach (ETV) le haghaidh morgáistí cónaithe i gcás nach bhfuil an mhaoin incháilithe maidir leis an iasacht a roinnt (e.g. toisc nach bhfuil sí críochnaithe).

               Le hAirteagal 125 leasaithe, leagtar síos láimhseáil ualaithe priacal thiomnaithe agus níos gráinní freisin a bhfuil feidhm aici maidir le risíochtaí IPRE seachas má chomhlíontar an “tástáil dheacair” mar a thugtar uirthi: i gcás inar fhoilsigh údarás inniúil an Bhallstáit ina bhfuil an mhaoin lena n‑urraítear an mhorgáiste lonnaithe fianaise lena léirítear go bhfuil an margadh maoine dea‑fhorbartha agus seanbhunaithe le rátaí caillteanais bhliantúla nach mó ná teorainneacha áirithe iad, féadfar na hualuithe priacal fabhracha a chur i bhfeidhm ar risíochtaí cónaithe IPRE mar a chuirtear i bhfeidhm ar risíochtaí cónaithe eile iad i gcás nach mbíonn priacal an iasachtaí ag brath go hábhartha ar fheidhmíocht na maoine.

               Déantar Airteagal 126 a ionadú chun láimhseáil athbhreithnithe Basel III maidir le risíochtaí arna n‑urrú le morgáistí ar mhaoin thráchtála dhochorraithe a chur chun feidhme. Go coincheapúil, léirítear an láimhseáil le haghaidh risíochtaí réadmhaoine cónaithe leis: coinnítear an cur chuige seanbhunaithe um iasachtaí a roinnt agus déantar calabrú an chuir chuige a choigeartú i gcomhréir le caighdeáin Basel III trína bhfaigheann an chuid urraithe den risíocht suas le 55 % den luach maoine ualú priacal 60 %. Thairis sin, soláthraítear le hAirteagal 126 láimhseáil chúltaca níos íogaire ó thaobh priacal de ag brath ar an gcóimheas ETV le haghaidh morgáistí tráchtála i gcás nach bhfuil an mhaoin incháilithe maidir leis an iasacht a roinnt.

               Tugtar láimhseáil ualaithe priacal tiomnaithe agus níos gráinní isteach le haghaidh risíochtaí tráchtála IPRE trí leasuithe ar Airteagal 126 ach an “tástáil dheacair” á coinneáil, a chuireann ar chumas institiúidí na hualuithe priacal fabhracha céanna a chur i bhfeidhm ar risíochtaí réadmhaoine a ghineann ioncam agus ar risíochtaí réadmhaoine tráchtála eile arna n‑urrú le maoin atá lonnaithe i margaí nach mó na rátaí caillteanais bhliantúla iontu ná teorainneacha áirithe.

               Tabhaítear priacal níos airde le hiasachtaí a mhaoiníonn ceannach, forbairt nó tógáil talaimh (ADC) d’aon mhaoin dhochorraithe chónaithe nó tráchtála. Tá an priacal níos airde sin ann toisc go mbaineann díol maoine pleanáilte, ach neamhchinnte, nó sreafaí airgid a bhfuil neamhchinnteacht shubstaintiúil ag baint leo, le foinse na haisíocaíochta ag tionscnamh na hiasachta. Tá an láimhseáil a dhéantar ar mhaoiniú amhantrach maoine dochorraithe faoi láthair bunaithe ar rún an iasachtaí amháin chun an mhaoin a athdhíol chun brabús a dhéanamh, gan a mhéid atá an aisíocaíocht cinnte i ndáiríre a chur san áireamh. Dá bhrí sin, tugtar sainmhíniú nua isteach in Airteagal 4 agus cuirtear Airteagal 126a nua isteach chun an láimhseáil ualaithe priacal shonrach 150 % a thabhairt isteach dá bhforáiltear le caighdeáin Basel III maidir le hiasachtaí do chuideachtaí nó feithiclí sainchuspóireacha a mhaoiníonn ADC aon mhaoin chónaithe nó tráchtála. Dá réir sin, cuirtear deireadh leis an láimhseáil ualaithe priacal reatha 150 % ar “mhaoiniú amhantrach maoine dochorraithe” toisc go bhfuil sé bunaithe ar rún an iasachtaí amháin chun an mhaoin a athdhíol chun brabús a dhéanamh, gan a mhéid atá an aisíocaíocht neamhchinnte i ndáiríre a chur san áireamh. I gcomhréir le caighdeáin Basel III, le hAirteagal 126a, is féidir ualú priacal 100 % a shannadh ar risíochtaí ADC ar choinníoll go gcomhlíontar coinníollacha maolaithe priacal áirithe (ó thaobh caighdeáin frithgheallta, chion na gconarthaí réamhdhíolacháin nó réamhléasa agus cothromas faoi phriacal).

               Chun tionchar na n‑éifeachtaí tráthrialta ar luacháil maoine lena n‑urraítear iasacht a laghdú agus chun ceanglais cistí dílse le haghaidh morgáistí a choinneáil níos seasmhaí, le caighdeáin chríochnaitheacha Basel III, cuirtear uasteorainn le luach na maoine a aithnítear chun críche stuamachta ar an luach arna thomhas ag tionscnamh na hiasachta, seachas má thagann méadú “aonchiallach” ar luach na maoine mar gheall ar mhodhnuithe. An tráth céanna, ní chuirtear ceangal ar na bainc faireachán a dhéanamh ar fhorbairt luachanna maoine leis na caighdeáin. Ina ionad sin, ní gá coigeartuithe a dhéanamh orthu ach i gcás imeachtaí urghnácha. I gcodarsnacht leis sin, leis an SA‑CR reatha is infheidhme san Aontas Eorpach, ceanglaítear ar institiúidí faireachán tráthrialta a dhéanamh ar luach na maoine a ghealltar mar chomhthaobhacht. Bunaithe ar an bhfaireachán sin, ceanglaítear ar institiúidí coigeartuithe níos airde nó níos ísle a dhéanamh ar an maoin (gan beann ar an luach maoine ag tionscnamh na hiasachta). Leasaítear Airteagal 208 chun tionchar na n‑éifeachtaí tráthrialta ar luacháil maoine lena n‑urraítear iasachtaí a laghdú agus chun ceanglais cistí dílse le haghaidh morgáistí a choinneáil níos seasmhaí. Go háirithe, coinnítear an ceanglas atá i bhfeidhm faoi láthair maidir le faireachán a dhéanamh ar luachanna maoine go minic, lenar féidir coigeartú níos airde atá os cionn an luacha ag tionscnamh na hiasachta a dhéanamh (murab ionann agus caighdeáin Basel III), ach suas leis an meánluach le 3 bliana anuas amháin i gcás maoin thráchtála dhochorraithe agus le 6 bliana anuas i gcás maoin chónaithe dhochorraithe. Maidir le maoin dhochorraithe a chomhthaobhaíonn bannaí faoi chumhdach, soiléirítear in Airteagal 129 go bhféadfaidh údaráis inniúla a cheadú d’institiúidí an margadhluach nó an luach iasachta morgáiste a úsáid gan uasteorainn a chur le méaduithe ar mheánmhéid luach na maoine le 3 bliana nó 6 bliana anuas, faoi seach. Thairis sin, soiléirítear in Airteagal 208 nach mór a mheas go gcuirfidh modhnuithe arna ndéanamh ar an maoin a chuireann feabhas le héifeachtúlacht fuinnimh an fhoirgnimh nó an aonaid tithíochta lena luach gan aon agó. Ar deireadh thiar thall, ceadaítear d’institiúidí an luach maoine a luacháil agus a athluacháil trí bhíthin ardmhodhanna staidrimh nó matamaiticiúla eile, arna bhforbairt go neamhspleách ón bpróiseas cinnteoireachta creidmheasa, faoi réir chomhlíonadh roinnt coinníollacha, atá bunaithe ar Threoirlínte ÚBE maidir le tionscnamh agus faireachán iasachta (ÚBE/GL/2020/06), agus atá faoi réir formheas maoirseachta.

               Leasaítear Airteagal 465 chun foráil a dhéanamh maidir le socrú eatramhach sonrach le haghaidh risíochtaí a bhfuil priacal íseal acu arna n‑urrú le morgáistí ar mhaoin chónaithe nuair atá an t‑íosráta aschuir á ríomh. Le linn na hidirtréimhse féadfaidh na Ballstáit a cheadú d’institiúidí ualú priacal fabhrach 10 % a chur i bhfeidhm ar an gcuid urraithe den risíocht suas le 55 % den luach maoine, agus ualú priacal 45 % a chur i bhfeidhm ar an gcuid eile den risíocht suas le 80 % den luach maoine, ar choinníoll go gcomhlíontar coinníollacha áirithe atá ceaptha chun a áirithiú go bhfuil priacal íseal ag baint leo, agus go bhfuil siad fíoraithe ag an údarás inniúil. Ceanglófar ar ÚBE faireachán a dhéanamh ar úsáid na láimhseála eatramhaí agus tuarascáil maidir le hoiriúnacht a calabraithe a ullmhú. Bunaithe ar an tuarascáil sin, beidh ar an gCoimisiún a chinneadh cibé acu a chuirfidh nó nach gcuirfidh sé togra reachtach faoi bhráid Pharlaimint na hEorpa agus na Comhairle maidir le risíochtaí a bhfuil priacal íseal acu arna n‑urrú le morgáistí ar mhaoin chónaithe.

                  Risíochtaí fofhiachais

                  Déantar Airteagal 128 a ionadú chun an láimhseáil athbhreithnithe maidir le risíochtaí ar fhiachas fo‑ordaithe arna soláthar le caighdeáin chríochnaitheacha Basel III a chur chun feidhme (i.e. ualú priacal 150 %).

                  Risíochtaí ar chothromas

                  Déantar Airteagal 133 a ionadú chun an láimhseáil athbhreithnithe maidir le risíochtaí ar chothromas faoi chaighdeáin chríochnaitheacha Basel III a chur chun feidhme. Soiléirítear raon feidhme na haicme risíochta ar chothromas trí shainmhíniú ar risíochtaí ar chothromas a sholáthar agus trína shonrú cé na hionstraimí eile atá le catagóiriú mar risíochtaí ar chothromas chun críche na sócmhainní ualaithe ó thaobh priacal le haghaidh priacal creidmheasa a ríomh.

                  Chun íogaireacht priacail an SA‑CR a mhéadú, léirítear leis na hualuithe priacal athbhreithnithe priacal níos airde ó thaobh chaillteanas cothromais i gcomparáid le risíochtaí ar fhofhiach trí ualú priacal 250 % agus déantar idirdhealú idir infheistíochtaí amhantracha fadtéarmacha agus a bhfuil priacal níos mó ag baint leo a sanntar ualú priacal 400 % dóibh. Chun castacht nach bhfuil údar leis a sheachaint, tagraíonn aicmiú na risíochtaí fadtéarmacha don tréimhse sealbhaíochta arna formheas ag ardbhainistíocht na hinstitiúide mar chritéar lárnach.

                  D’fhéadfaí ualú priacal 100 % faoi réir thairseach 10 % de chistí dílse agus formheas maoirseachta na hinstitiúide a shannadh do risíochtaí ar chothromas arna dtabhú faoi chláir reachtacha chun earnálacha sonraithe den gheilleagar a chur chun cinn ina soláthraítear fóirdheontais mhóra le hinfheistiú don institiúid agus lena mbaineann formhaoirseacht rialtais de chineál éigin. Féadfaidh fochuideachtaí den sórt sin a bheith i bhfoirm ráthaíochtaí ginearálta ag bainc forbartha iltaobhacha, institiúidí creidmheasa forbartha poiblí agus eagraíochtaí idirnáisiúnta freisin. Is amhlaidh atá chun a léiriú go bhfuil ‘cláir reachtacha’ den sórt sin á mbunú ag Grúpa an Bhainc Eorpaigh Infheistíochta, bainc forbartha iltaobhacha, institiúidí creidmheasa forbartha poiblí agus na Ballstáit, cláir a bhíonn bunaithe ar ráthaíochtaí ginearálta poiblí agus a bhíonn nasctha le pleananna téarnaimh agus athléimneachta airgeadais go minic, chun leas a bhaint as caipiteal príobháideach, lena n‑áirítear chun tacú le gnólachtaí straitéiseacha.

                  Tá risíochtaí ar chothromas ar bhainc cheannais fós faoi réir ualú priacal 100 %.

                  Ar deireadh thiar thall, soláthraítear in Airteagal 133 íosráta le haghaidh risíochtaí ar chothromas a thaifeadtar mar iasacht ach a eascraíonn as babhtáil fiachais go cothromas arna ndéanamh mar chuid de réadú ordúil nó athstruchtúrú an fhiachais: i gcomhréir le caighdeán Basel III, níor cheart don ualú priacal is infheidhme a bheith níos ísle ná an t‑ualú priacal a mbeadh feidhm aige dá bhfanfadh na sealúchais i bpunann na bhfiachas.

                  Tá rannpháirtíochtaí cothromais seanbhunaithe, straitéiseacha ag go leor bainc AE i gcorparáidí airgeadais agus neamhairgeadais. Le caighdeáin Basel III, méadaítear na RWanna maidir le gach cineál risíochta ar chothromas thar idirthréimhse 5 bliana gan láimhseáil shonrach a sholáthar le haghaidh infheistíochtaí cothromais straitéiseacha. Dá gcuirfí an cur chuige níos coimeádaí atá leabaithe i gcaighdeáin Basel III i bhfeidhm ar stoc foriomlán na sealúchas cothromais atá ann faoi láthair, d’fhéadfaí inmharthanacht eacnamaíoch caidrimh straitéiseacha atá ann faoi láthair a chur i mbaol.

                  Ina fhianaise sin, leasaítear Airteagal 49 chun an t‑ualú priacal is infheidhme maidir le risíochtaí cothromais ar eintitis na hearnála airgeadais a áirítear i raon feidhme céanna an chomhdhlúthaithe stuamachta (grúpa) a shocrú nó – faoi réir formheas maoirseachta – ar institiúidí a thagann faoin scéim cosanta institiúideach chéanna ag 100 % agus láimhseáil reatha fhormhór na n‑eintiteas lena mbaineann á coinneáil leis sin.

               Thairis sin, cuirtear Airteagal 495a nua isteach chun céimniú isteach de réir a chéile na n‑ualuithe priacal nua is infheidhme maidir le risíochtaí ar chothromas a leagan amach. Thairis sin, leis an Airteagal nua, déantar foráil maidir le marthanú láimhseáil reatha infheistíochtaí cothromais stairiúla agus straitéiseacha atá i seilbh institiúide le 10 mbliana anuas in eintitis, lena n‑áirítear i ngnóthais árachais, ar a bhfuil tionchar suntasach aige.

               Risíochtaí a mhainnigh

               Leasaítear Airteagal 127 chun láimhseáil ualaithe priacal lascainí ar cheannacháin risíochtaí neamhthuillmheacha (NPEnna) a shoiléiriú, mar a fógraíodh sa Teachtaireacht maidir le “Ag dul i ngleic le hiasachtaí neamhthuillmheacha i ndiaidh phaindéim COVID‑19”. Chuige sin, soiléirítear leis an togra gur féidir le hinstitiúidí an lascaine ar shócmhainní mainnithe ceannaithe a chur san áireamh nuair atá an t‑ualú priacal iomchuí atá le cur i bhfeidhm ar risíocht mhainnithe á chinneadh. Ar an gcaoi sin, comhlánaítear obair leanúnach ÚBE arb é is aidhm di an RTS maidir le coigeartuithe priacal creidmheasa a leasú.

               Le leasuithe breise ar Airteagal 127, déantar an teanga a ailíniú leis an teanga a úsáidtear i gcaighdeáin athbhreithnithe Basel III.

               Measúnuithe creidmheasa á n‑úsáid ag na hInstitiúidí Seachtracha um Measúnú Creidmheasa agus mapáil

               Chun eolas a dhéanamh d’aon tionscnamh amach anseo maidir le scéimeanna rátála poiblí nó príobháideacha, leasaítear Airteagal 135 chun sainordú a thabhairt do na hÚdaráis Maoirseachta Eorpacha (ÚMEanna) chun tuarascáil a ullmhú maidir leis na baic ar infhaighteacht rátálacha creidmheasa seachtracha ag IMCSanna, go háirithe le haghaidh corparáidí, agus maidir le bearta lena bhféadfaí aghaidh a thabhairt orthu.

                  Creat priacail creidmheasa – cuir chuige inmheánacha bunaithe ar rátálacha

                  Laghdú ar raon feidhme cuir chuige inmheánacha bunaithe ar rátáil

                  Bíonn buntáistí tábhachtacha ag ceanglais cistí dílse le haghaidh priacal creidmheasa atá bunaithe ar shamhlacha inmheánacha institiúidí maidir le híogaireacht priacal, tuiscint institiúidí ar a bpriacail chomh maith leis an gcothroime iomaíochta idir institiúidí ar fud an Aontais. Leis an ngéarchéim airgeadais, áfach, léiríodh easnaimh thábhachtacha sna cuir chuige IRB. Le raon staidéir a rinneadh ar leibhéal idirnáisiúnta agus ar leibhéal an Aontais araon, fuarthas éagsúlacht i bhfad ró‑leathan i gceanglais chaipitil ar fud na n‑institiúidí nach féidir a mhíniú le difríochtaí i méid priacail phunanna institiúidí amháin. Leis sin, cuirtear bac ar inchomparáideacht cóimheasa caipitil agus bíonn tionchar aige ar an gcothroime iomaíochta i measc institiúidí. Chomh maith leis sin, léiríodh leis an ngéarchéim cásanna ina raibh na caillteanais arna dtabhú ag institiúidí ar roinnt punann i bhfad níos airde ná meastacháin na samhlacha, rud a d’fhág go raibh leibhéil chaipitil neamh‑leordhóthanach á sealbhú ag institiúidí aonair.

                  Rinne institiúidí é sin toisc go raibh teorainneacha neamh‑leordhóthanacha sa chreat is infheidhme a mhéid a bhaineann le hinfhaighteacht na gcur chuige IRB le haghaidh aicmí risíochtaí atá deacair a shamhaltú, agus toisc gur cuireadh iallach, leis an gcreat i bprionsabal, ar na hinstitiúidí sin a bheartaigh an cur chuige IRB a úsáid le haghaidh roinnt dá risíochtaí é a chur i bhfeidhm ar gach risíocht.

                  Leasaítear Airteagail 150 agus 151(8) chun teorainn a chur leis na haicmí risíochtaí ar féidir samhlacha inmheánacha a úsáid ina leith chun ceanglais cistí dílse le haghaidh priacal creidmheasa a ríomh, rud a chuireann caighdeáin Basel III chun feidhme. Go sonrach, ní cheadaítear an t‑ardchur chuige IRB (A‑IRB) a úsáid, lenar féidir gach paraiméadar priacal a shamhaltú, ach le haghaidh na risíochtaí sin lenar féidir samhaltú láidir a dhéanamh ach “aistrítear” aicmí risíochta eile chuig cuir chuige nach bhfuil chomh sofaisticiúil céanna:

               ·maidir le risíochtaí ar chorparáidí a bhfuil méid foriomlán a ndíolachán comhdhlúite bliantúil os cionn EUR 500 milliún nó a bhaineann le grúpa ina bhfuil líon na ndíolachán bliantúil don ghrúpa comhdhlúite níos mó ná EUR 500 milliún (‘corparáidí móra’), maidir le risíochtaí ar institiúidí agus ar eintitis earnála airgeadais eile (lena n‑áirítear na heintitis sin a láimhseáiltear mar chorparáidí), ní féidir an cur chuige IRB a úsáid a thuilleadh – maidir leis na risíochtaí sin, is féidir le hinstitiúidí an bunchur chuige IRB (F‑IRB) a úsáid agus ní féidir leo ach an PD a shamhaltú, dá bhrí sin;

               ·maidir le risíochtaí ar chothromas, níl an cur chuige IRB ar fáil a thuilleadh ‑ maidir leis na risíochtaí sin, ní mór d’institiúidí an SA‑CR a úsáid.

                  Táthar ag súil go mbainfear foinse thábhachtach inathraitheacht mhíchuí de RWAnna le hardchuir chuige samhaltaithe agus go gcuirfear feabhas ar inchomparáideacht na gceanglas cistí dílse leis sin. Thairis sin, bainfear foinse castachta nach bhfuil gá léi den chreat leis sin.

                  Aicme risíochta nua le haghaidh rialtais réigiúnacha agus údaráis áitiúla chomh maith le heintitis san earnáil phoiblí

                  Faoi láthair, is féidir risíochtaí ar eintitis san earnáil phoiblí (PSEnna) agus ar údaráis réigiúnacha agus áitiúla (RGLAnna) a láimhseáil mar risíochtaí ar rialtais láir nó mar risíochtaí ar institiúidí. Bheadh gá leis na risíochtaí sin a láimhseáiltear mar risíochtaí ar institiúidí a aistriú chuig an gcur chuige F‑IRB faoi chaighdeáin athbhreithnithe Basel III agus bheidís faoi réir na srianta samhaltaithe, dá bhrí sin, ach ní bheadh na risíochtaí a láimhseáiltear mar risíochtaí ar rialtais láir faoi réir na srianta sin. Chun castacht nach bhfuil gá léi a laghdú sa chreat, chun láimhseáil chomhsheasmhach na risíochtaí ar PSEnna agus RGLAnna a áirithiú agus chun inathraitheacht neamhbheartaithe sna ceanglais cistí dílse a sheachaint, tá sé beartaithe aicme risíochta nua ‘PSE‑RGLA’ a chruthú in Airteagal 147(2), a sannfar gach risíocht ar na heintitis sin di (gan beann ar a láimhseáil reatha mar risíochtaí ceannasacha nó mar risíochtaí ar institiúidí), agus chun na rialacha céanna is infheidhme maidir leis na corparáidí ginearálta a chur i bhfeidhm ar an aicme risíochta nua seo, mar a fhoráiltear in Airteagal 151(11) nua. Go háirithe, bheadh feidhm ag na híosrátaí ionchuir is infheidhme maidir le risíochtaí ar chorparáidí ar an mbealach céanna maidir le risíochtaí a bhaineann leis an risíocht PSE‑RGLA san aicme Basel III.

                  Íosrátaí ionchuir faoin gcur chuige A‑IRB

                  Leasaítear Airteagail 160(1), 161(4), 164(4) agus 166(8c) chun íosluachanna a thabhairt isteach le haghaidh meastacháin féin na n‑institiúidí ar pharaiméadair IRB a úsáidtear mar ionchuir chun na RWAnna a ríomh (‘íosrátaí ionchuir’). Feidhmíonn na híosrátaí ionchuir seo mar choimircí chun a áirithiú nach dtitfidh na ceanglais cistí dílse faoi leibhéil atá stuama go leor, rud a mhaolaíonn priacal de bharr samhaltú, earráid tomhais, teorainneacha sonraí, agus a chuireann feabhas ar inchomparáideacht cóimheasa caipitil thar institiúidí.

                  Maidir leis an bparaiméadar priacal PD, tá méadú beag tagtha ar na híosrátaí ionchuir atá i bhfeidhm faoi láthair (ó 0.03 % faoi Basel II go 0.05 % faoi Basel III). Maidir leis an gcaillteanas i gcás mainneachtana (LGD) agus na paraiméadair priacal CFF, ar an taobh eile, is ceanglais nua iad na híosrátaí ionchuir, a calabraíodh ar bhealach stuama. Tá an t‑íosráta LGD le haghaidh risíochtaí neamhurraithe ar chorparáidí socraithe ag 25 %, agus le haghaidh risíochtaí neamhurraithe ginearálta ar mhiondíol tá sé socraithe ag 30 %. Soláthraítear foirmle ina bhfuil caolchorrlaigh choimeádacha de réir chineál na comhthaobhachta san áireamh le haghaidh risíochtaí urraithe, agus tá an t‑íosráta ionchuir IRB‑shonrach CFF socraithe de réir 50 % den chur chuige caighdeánaithe CFF is infheidhme.

                  Láimhseáil risíochtaí ceannasacha

                  Cuirtear Airteagal 159a nua isteach chun a shonrú i gcomhréir le caighdeáin Basel III nach bhfuil na híosrátaí ionchuir nua (a thuairiscítear faoin roinn roimhe seo) is infheidhme maidir le meastacháin féin PD, LGD AGUS CCF féin na n‑institiúidí infheidhme maidir le risíochtaí ceannasacha.

                  Scriosadh an “fachtóir scálúcháin 1.06” san fhoirmle maidir le hualú priacal

                  I gcomhréir le caighdeáin Basel III, leasaítear Airteagail 153(1) agus 154(1) chun an “fachtóir scálúcháin 1.06” a bhfuil feidhm aige maidir leis na méideanna risíochta a ualaítear ó thaobh priacal le haghaidh priacal creidmheasa faoi na cuir chuige IRB a scriosadh, rud a shimplíonn an ríomh agus a chealaíonn an méadú calabraithe 6 % sna hualuithe priacal IRB a bhfuil feidhm acu faoin gcreat atá i bhfeidhm faoi láthair.

                  Láimhseáil na “mainneachtana dúbailte” a chealú

                  Leasaítear Airteagail 153(3), 154(2) 202 agus 217 chun modh na mainneachtana dúbailte is infheidhme maidir le roinnt risíochtaí ráthaithe a bhaint, rud nach bhfágann ach foirmle ghinearálta amháin chun na hualuithe priacal a ríomh agus chun an creat a shimpliú, mar a fhoráiltear le caighdeáin Basel III. Agus níos lú roghanna leabaithe ar fáil, áirithítear leis an ríomh athbhreithnithe inchomparáideacht níos fearr na RWAnna i measc institiúidí agus laghdú ar inathraitheacht mhíchuí.

                  Rolladh amach na gcur chuige IRB agus na páirtúsáide buaine

                  Faoi chaighdeáin chríochnaitheacha Basel III, níl glacadh na gcur chuige IRB le haghaidh aicme risíochta amháin ag institiúid faoi réir an choinníll a thuilleadh gur cheart gach aicme risíochta atá ina leabhar baincéireachta a láimhseáil faoin gcur chuige IRB (‘feidhmiú céimneach an IRB’) ar deireadh ach amháin i gcás na risíochtaí sin dá bhfuil páirtúsáid bhuan (PPU) an SA‑CR ceadaithe leis na rialacha agus formheasta ag an údarás inniúil. Cuirtear an prionsabal nua sin chun feidhme in Airteagail 148 agus 150, rud a chuireann ar chumas institiúidí na cuir chuige IRB a chur i bhfeidhm go roghnaitheach.

                  Chun cothroime iomaíochta a sholáthar idir na hinstitiúidí sin a bhfuil a risíochtaí á láimhseáil acu faoi cheann amháin de na cuir chuige IRB faoi láthair agus na hinstitiúidí nach bhfuil sin a dhéanamh acu, leagtar socruithe eatramhacha amach in Airteagal 494d nua lena gcuirtear ar chumas institiúidí filleadh ar an SA‑CR le linn thréimhse 3 bliana faoi réir fhormheas na n‑údarás inniúil faoi nós imeachta simplithe.

                  Paraiméadar priacal athbhreithnithe faoi bhunchuir chuige IRB

                  Leasaítear Airteagal 161(1) chun luachanna athchalabraithe LGD a chur chun feidhme maidir le risíochtaí sinsearacha neamhurraithe ar chorparáidí (LGD 40 % seachas 45 %). Leasaítear luach LGD maidir le priacal caolúcháin i leith earraí infhaighte corparáideacha ceannaithe freisin chun é a ailíniú le láimhseáil Basel.

                  Raon feidhme athbhreithnithe agus modhanna chun meastacháin féin ar fhachtóirí coinbhéartachta creidmheasa a ríomh

                  Leasaítear Airteagal 166(8), (8a), (8b) agus (8d) agus Airteagal 182 chun athbhreithniú a dhéanamh ar an raon feidhme agus na modhanna ríomha chun meastacháin féin ar CCFanna a ríomh a úsáidtear chun luach risíochta míreanna atá lasmuigh den chlár comhardaithe seachas conarthaí díorthach a chinneadh. Go háirithe, ceanglaítear leis na forálacha nua go n‑úsáidfear tréimhse sheasta 12 mhí roimh an mainneachtain chun meastachán a dhéanamh ar mheastacháin féin ar CFFanna, agus ní cheadaítear leo ach meastacháin féin a úsáid le haghaidh gealltanais shonracha dá bhfuil an CFF caighdeánaithe comhfhreagrach níos lú ná 100 %.

                  Ráthaíochtaí arna soláthar ag soláthraithe cosanta a láimhseáiltear faoi chur chuige nach bhfuil chomh sofaisticiúil céanna.

                  Le caighdeáin Basel III, rinneadh athbhreithniú suntasach ar na modheolaíochtaí a cheadaítear d’institiúidí a úsáid chun iarmhairtí maolaithe priacal ráthaíochtaí incháilithe a aithint d’fhonn raon na gcur chuige, i measc nithe eile, a theorannú agus, dá bhrí sin, chun éagsúlacht na gceanglas cistí dílse a laghdú. Chuige sin, le caighdeáin Basel III, déantar foráil go ginearálta gurb é an t‑ualú priacal atá le cur i bhfeidhm ar an gcuid urraithe den risíocht an t‑ualú priacal ar cheart a ríomh de réir an chuir chuige a chuirtear i bhfeidhm ar risíochtaí díreacha inchomparáide ar an soláthraí cosanta. I gcás ina bhfuil risíocht a láimhseáiltear faoin gcur chuige A‑IRB ráthaithe ag ráthóir a láimhseáiltear faoin gcur chuige F‑IRB nó faoin SA‑CR, fágann aitheantas na ráthaíochta go láimhseálfar an risíocht ráthaithe faoin F‑IRB nó faoin SA‑CR, faoi seach. Is gá go n‑aithneofar ráthaíochtaí sa chur chuige A‑IRB trí úsáid a bhaint as ceann amháin de na cuir chuige a leanas:

               ·cur chuige an ualaithe priacal a ionadú, ualú priacal an ráthóra a chur in ionad ualú priacal an oibleagáideora má láimhseáiltear risíochtaí díreacha inchomparáide i dtreo an ráthóra faoin SA‑CR (Airteagal 235a);

               ·cur chuige na bparaiméadar priacal a ionadú, na paraiméadair priacal a bhaineann le risíochtaí díreacha inchomparáide chuig an ráthóir a chur in ionad pharaiméadair priacal an oibleagáideora má láimhseáiltear risíochtaí díreacha inchomparáide i dtreo an ráthóra faoin gcur chuige IRB (Airteagal 236a); nó

               ·coigeartú a dhéanamh ar LGD nó ar mheastacháin PD agus ar mheastacháin LGD araon (Airteagal 183); faoin gcur chuige sin, soiléirítear leis an togra nár cheart ualú priacal atá infheidhme maidir leis an risíocht ráthaithe, a bheith níos ísle ná an t‑ualú priacal ar chur chuige maidir le risíochtaí díreacha inchomparáide chuig an ráthóir, mar gheall ar aitheantas ráthaíochta. Tá an méid sin beartaithe chun comhsheasmhacht an chreata a chosaint i dtéarmaí measúnú priacal, agus an cás a sheachaint ina bhféadfadh risíocht indíreach ar sholáthraí cosanta áirithe tairbhiú d’ualú priacal atá níos ísle ná risíocht dhíreach inchomparáide i gcás inarb é an soláthraí cosanta céanna sin an t‑oibleagáideoir.

                  Risíochtaí ar iasachtú speisialaithe faoin gcur chuige A‑IRB

                  Tá na srianta samhaltaithe nua faoi chaighdeáin Basel III cuibheasach teoranta a mhéid a bhaineann le láimhseáil na risíochtaí ar iasachtú speisialaithe faoi na cuir chuige IRB. Cé go mbíonn feidhm ag íosrátaí paraiméadair, tá an cur chuige A‑IRB fós ar fáil go neamhspleách ar mhéid an oibleagáideora, murab ionann agus an láimhseáil is infheidhme maidir le risíochtaí ar chorparáidí eile. Bíonn feidhm ag na híosrátaí paraiméadair nua is infheidhme maidir le risíochtaí ar chorparáidí maidir le risíochtaí ar iasachtú speisialaithe gan na cleachtais iasachtaithe shonracha a aithint lena mbaineann socruithe slándála chun an priacal creidmheasa a mhaolú, áfach.

                  Dá bhrí sin, cuirtear Airteagal 495b nua isteach chun na híosrátaí nua a thabhairt isteach ina gcéimeanna, ag tosú le fachtóir lascaine 50 % a dtiocfaidh méadú de réir a chéile air go dtí go mbainfidh sé 100 % amach thar thréimhse 5 bliana. Thairis sin, leis an Airteagal tugtar sainordú do ÚBE measúnú a dhéanamh ar leordhóthanacht na n‑íosrátaí ionchuir PD agus LGD is infheidhme maidir le risíochtaí ar iasachtú speisialaithe agus cumhachtaítear don Choimisiún athbhreithniú a dhéanamh ar na paraiméadair le gníomh tarmligthe atá bunaithe ar mheasúnú ÚBE.

                  Clásail chumasaithe chun risíochtaí agus árachas creidmheasa a léasú

                  D’fhorbair institiúidí ardleibhéal saineolais agus bainistithe priacal san Aontas i réimse an léasaithe, agus maidir le hárachas creidmheasa a úsáid, go háirithe chun críche maoinithe trádála. In éagmais sonraí leordhóthanacha, tá sé fós doiléir cibé acu a dhéantar nó nach ndéantar na paraiméadair priacal nua a chalabrú go hiomchuí chun an éifeacht mhaolaitheach priacal maidir le comhthaobhacht a léasú agus, faoi seach, na gnéithe nach mór a bheith i mbeartais árachais go n‑aithneofar mar chosaint creidmheasa incháilithe iad a léiriú.

                  Dá bhrí sin, cuirtear Airteagal 495c nua isteach lena shainordaítear do ÚBE measúnú a dhéanamh ar oiriúnacht chalabrú priacal Basel III ar na paraiméadair is infheidhme maidir le risíochtaí a léasú, go háirithe na caolchorrlaigh chomhthaobhachta (‘coigeartuithe luaineachta’) agus luachanna rialála le haghaidh LGD urraithe. Cumhachtaítear don Choimisiún an calabrú a athbhreithniú trí ghníomh tarmligthe, más iomchuí, agus tuarascáil ÚBE á cur san áireamh aige. Idir an dá linn, bíonn feidhm ag céimniú isteach 5 bliana maidir leis na paraiméadair priacal nua faoin gcur chuige A‑IRB.

                  Thairis sin, cuirtear Airteagal 495d nua isteach lena shainordaítear do ÚBE a thuairisciú don Choimisiún maidir le hincháilitheacht agus úsáid árachais creidmheasa mar theicníc um maolú priacail creidmheasa agus maidir leis na paraiméadair priacal iomchuí ar cheart dóibh a bheith bainteach leo faoin gcur chuige SA‑CR agus faoin mbonn chur chuige IRB. Bunaithe ar an tuarascáil sin, ceanglaítear ar an gCoimisiún togra reachtach maidir le hárachas creidmheasa a úsáid mar theicníc um maolú priacail creidmheasa a chur isteach, más iomchuí.

                  Creat priacail creidmheasa – teicnící um maolú priacal creidmheasa

                  Leasaítear Airteagail 224 agus 230 chun rialacha agus modhanna Basel III maidir le comhthaobhacht agus ráthaíochtaí a chur san áireamh faoin gcur chuige SA‑CR agus F‑IRB araon a chur chun feidhme. Go háirithe, rinneadh athbhreithniú ar na caolchorrlaigh mhaoirseachta is infheidhme maidir le comhthaobhacht airgeadais faoin modh simplí comhthaobhach airgeadais , agus ar luachanna na LGDanna urraithe agus ar na caolchorrlaigh mhaoirseachta is infheidhme maidir le risíochtaí a láimhseáiltear faoi F‑IRB.

                  Leasaítear Airteagal 213(1), pointe (c)(iii), agus Airteagal 215(2) chun na critéir incháilitheachta maidir le ráthaíochtaí agus, faoi seach, ráthaíochtaí a sholáthraítear i gcomhthéacs comhscéimeanna ráthaíochta nó arna soláthar ag nó arna bhfrithráthú ag roinnt eintiteas a shoiléiriú. Leis na soiléirithe sin, ba cheart go soláthrófaí go háirithe níos mó soiléireachta maidir leis an incháilitheacht de réir mar a bhunaítear teicnící um maolú priacail creidmheasa de chuid scéimeanna ráthaíochta poiblí i gcomhthéacs ghéarchéim COVID‑19.

               Creat priacal margaidh

               In 2016, d’fhoilsigh CBMB an chéad sraith de chaighdeáin priacail margaidh athbhreithnithe, a thugtar an t‑athbhreithniú bunúsach ar an leabhar trádála (FRTB) uirthi chun dul i ngleic le heasnaimh a sainaithníodh sa chreat um cheanglais chaipitil priacail margaidh maidir le suíomhanna leabhair trádála. Agus faireachán á dhéanamh ar thionchar chaighdeáin FRTB, shainaithin CBMB roinnt saincheisteanna maidir le caighdeáin FRTB agus, dá bharr sin, d’fhoilsigh sé caighdeáin athbhreithnithe FRTB i mí Eanáir 2019.

               I mí na Samhna 2016, mhol an Coimisiún ar dtús go dtabharfaí ceanglais cistí dílse cheangailteacha bunaithe ar chaighdeáin FRTB isteach mar chuid de CRR II chun dul i ngleic le heasnaimh an chreata priacail margaidh. Mar gheall ar chinneadh CBMB ina dhiaidh sin chun na caighdeáin sin a athbhreithniú, áfach, le hamlínte nach bhfuil comhoiriúnach le garspriocanna phróiseas caibidlíochta CRR II, d’aontaigh Parlaimint na hEorpa agus an Chomhairle caighdeáin FRTB in CRR II a chur chun feidhme chun críche tuairiscithe amháin. Cuireadh ceanglais cistí dílse bunaithe ar chaighdeáin FRTB i leataobh lena dtabhairt isteach níos déanaí, trí thogra reachtach ar leithligh a ghlacadh.

               Chun ceanglais cistí dílse cheangailteacha le haghaidh priacal margaidh a thabhairt isteach i gcomhréir le caighdeáin athbhreithnithe FRTB, déantar roinnt leasuithe ar CRR.

               Ábhar, raon feidhme agus sainmhínithe

               Leasaítear Airteagal 4 chun an sainmhíniú ar dheasc thrádála a shoiléiriú.

               Gnéithe de chistí dílse

               Leasaítear Airteagal 34 chun maolú a áireamh a chuireann ar chumas institiúidí coigeartuithe luacha breise foriomlána a laghdú faoi imthosca urghnácha, bunaithe ar thuairim a sholáthair ÚBE, chun dul i ngleic leis an gcomhthimthriallacht atá leabaithe sna coigeartuithe luacha breise a asbhaintear as caipiteal CET1.

               Riachtanais ghinearálta, luacháil agus tuairisciú

               Leasaítear Airteagal 102 chun cuir chuige FRTB a thabhairt isteach chun críche ceanglais cistí dílse a ríomh. Déantar Airteagal 104 a ionadú chun na critéir a úsáidtear chun suíomhanna a shannadh don leabhar trádála nó don leabhar neamhthrádála (i.e. an leabhar baincéireachta) a athbhreithniú; tugann sé maolú isteach freisin a chuireann ar chumas institiúide ionstraimí sonracha a shannadh don leabhar neamhthrádála a shannfaí don leabhar trádála i gcásanna eile; tá an maolú faoi réir coinníollacha an‑diana agus formheasa ó údarás inniúil na hinstitiúide. Leasaítear Airteagal 104a chun na coinníollacha is gá a úsáid chun ionstraim atá idir an dá leabhar a athaicmiú a shonrú tuilleadh. Leasaítear Airteagal 104b chun maolú a thabhairt isteach a chuireann ar chumas institiúidí deasca trádála tiomnaithe a chruthú ar féidir le hinstitiúidí suíomhanna leabhar neamhthrádála atá faoi réir priacal malairte eachtraí nó tráchtearraí a leithdháileadh go heisiach orthu. Tugtar Airteagal 104c isteach chun láimhseáil na bhfáluithe priacail malairte eachtraí atá i gcóimheasa caipitil a shonrú, rud a chuireann ar chumas institiúidí roinnt suíomhanna a eisiamh, faoi dhálaí áirithe, ó ríomh na gceanglas cistí dílse maidir le priacal malairte eachtraí. Leasaítear Airteagal 106 chun na forálacha atá ann faoi láthair maidir le haistrithe priacal inmheánacha a shoiléiriú.

               Forálacha ginearálta

               Leasaítear Airteagal 325 chun ceanglais cistí dílse cheangailteacha le haghaidh priacal margaidh bunaithe ar chuir chuige FRTB a leagtar amach i gCaibidlí 1a (cur chuige caighdeánaithe malartach nó A‑SA), 1b (cur chuige malartach samhla inmheánaí nó A‑IMA) agus 2 go 4 (cur chuige caighdeánaithe simplithe nó SSA) a thabhairt isteach, chomh maith le coinníollacha maidir lena n‑úsáid agus minicíocht ríomh na gceanglas cistí dílse. Tugtar maolú isteach le haghaidh institiúidí freisin ar cheanglais cistí dílse a ríomh maidir le suíomhanna atá faoi réir priacail malairte eachtraí a asbhaintear as a gcistí dílse.

               Leasaítear Airteagal 325a chun na critéir incháilitheachta maidir le húsáid SSA a thabhairt isteach.

               Soiléirítear le hAirteagal 325b conas na ceanglais cistí dílse a ríomh le haghaidh priacal margaidh ar bhonn comhdhlúite.

               An cur chuige caighdeánaithe malartach

               Leasaítear Airteagal 325 chun ceanglais cháilíochtúla bhreise a bhaineann le bailíochtú, doiciméadacht agus rialachas A‑SA a thabhairt isteach.

               Leasaítear Airteagal 325j chun eilimintí áirithe de chaighdeáin chríochnaitheacha FRTB a shoiléiriú maidir le láimhseáil na n‑infheistíochtaí i gcistí (i.e. gnóthais chomhinfheistíochta nó GCanna) agus chun roinnt coigeartuithe spriocdhírithe a thabhairt isteach maidir leis na ceanglais cistí dílse le haghaidh na suíomhanna sin a ríomh chun a áirithiú nach dtagann méadú díréireach ar chastacht an ríomha agus go ngearrtar níos lú pionóis mar gheall ar láimhseáil na GCanna faoin gcur chuige caighdeánaithe, ós rud é go bhfuil ról ríthábhachtach ag GCanna maidir le carnadh coigiltis phearsanta, le haghaidh infheistíochtaí móra nó le haghaidh scoir, a éascú. Tugtar aghaidh ar na cuspóirí sin trína shonrú gur cheart d’institiúidí cur chuige na trédhearcachta a chur i bhfeidhm ar bhonn minicíochta míosúla maidir leis na suíomhanna sin i GCanna lena mbaineann an cur chuige sin, agus trína chur ar chumas institiúidí, faoi choinníollacha sonracha, úsáid a bhaint as sonraí arna soláthar ag tríú páirtithe ábhartha chun na ceanglais cistí dílse a ríomh faoi chur chuige na trédhearcachta. Thairis sin, faoin gcur chuige bunaithe ar shainordú, le hAirteagal 325j, tugtar sainordú isteach go ndéanfadh ÚBE na heilimintí teicniúla nach mór d’institiúidí a úsáid chun cur leis an bpunann hipitéiseach a úsáidtear chun na ceanglais cistí dílse a ríomh a shonrú tuilleadh.

               Leasaítear Airteagal 325q chun láimhseáil na bhfachtóirí priacail vega um malairt eachtrach a shoiléiriú.

               Leasaítear Airteagal 325s chun foirmle na n‑íogaireachtaí priacail vega a choigeartú.

               Leasaítear Airteagal 325t chun na híogaireachtaí a úsáidtear chun ceanglais cistí dílse a ríomh a ailíniú tuilleadh leis na híogaireachtaí a úsáidtear le haghaidh bainistiú priacal san institiúid.

               Aistrítear foráil maidir le díorthaigh chreidmheasa agus chothromais neamhurrúsúcháin trádálaithe ó Airteagal 325ab chuig Airteagal 325v atá níos ábhartha.

               Leasaítear Airteagail 325y, 325am, 325ah agus 325ak ar an gcaoi chéanna chun sannadh na gcatagóirí cáilíochta creidmheasa faoi A‑SA a shoiléiriú.

               Modhnaítear Airteagal 325ae chun láimhseáil an fhachtóra priacail maidir le boilsciú agus na bhfachtóirí priacal ar bhonn trasairgeadra a shoiléiriú.

               Leasaítear Airteagail 325ah agus 325ak chun na hualuithe priacal maidir le bannaí faoi chumhdach a shoiléiriú (arna rátáil go seachtrach agus gan rátáil araon).

               Leasaítear Airteagail 325ai agus 325aj chun luach na bparaiméadar comhghaoil a shoiléiriú.

               Modhnaítear Airteagal 325as chun ualú priacal níos ísle a thabhairt isteach maidir leis an bhfachtóir priacail deilte a bhaineann le hastaíochtaí de bharr carbóin a thrádáil. Faoi chaighdeáin chríochnaitheacha Basel III, comhshamhlaítear lamháltais astaíochtaí le conarthaí leictreachais, a d’fhéadfaí iad a mheas mar róchoimeádach i bhfianaise sonraí stairiúla atá ábhartha i leith mhargadh an Aontais le haghaidh lamháltais astaíochtaí. Go deimhin, le Cúlchiste Cobhsaíochta an Mhargaidh arna bhunú ag an gCoimisiún in 2015, cobhsaíodh luaineacht an phraghais ar lamháltais an Chórais Trádála Astaíochtaí (ETS). Tugann an méid sin údar le catagóir priacal shonrach a chruthú le haghaidh lamháltais ETS faoi A‑SA, atá éagsúil le leictreachas, a bhfuil ualú priacal níos ísle aici atá cothrom le 40 % chun praghas iarbhír luaineachta an tráchtearra seo a bhaineann go sonrach leis an Aontas a léiriú ar bhealach níos fearr.

               Leasaítear Airteagal 325ax chun na hualuithe priacal maidir le híogaireachtaí ar fhachtóirí priacail vega a shoiléiriú.

               Cur chuige na samhla inmheánaí malartaí

               Leasaítear Airteagal 325az chun na coinníollacha nach mór do na hinstitiúidí a chomhlíonadh a shoiléiriú chun go dtabharfaí cead dóibh A‑IMA a úsáid chun na ceanglais cistí dílse le haghaidh priacal margaidh a ríomh.

               Leasaítear Airteagal 325ba chun an fhoirmle a thabhairt isteach lena ndéantar na ceanglais cistí dílse a ríomhtar faoi A‑IMA a chomhiomlánú.

               Leasaítear Airteagal 325bc chun sainordú RTS le haghaidh ÚBE a thabhairt isteach chun na critéir maidir le hionchuir sonraí a úsáid sa tsamhail tomhais priacail a shonrú.

               Leasaítear Airteagal 325be chun cumhachtaí nua na n‑údarás inniúil a shonrú maidir le hinsamhaltaitheacht na bhfachtóirí priacal arna bhfeidhmiú ag institiúidí a mheasúnú trí úsáid a bhaint as A‑IMA.

               Leasaítear Airteagal 325bf chun cumhachtaí nua le haghaidh údaráis inniúla a thabhairt isteach chun aghaidh a thabhairt ar easnaimh sa tsamhail agus i leith na gceanglas cúltástála arna bhfeidhmiú ag institiúidí trí úsáid a bhaint as A‑IMA.

               Leasaítear Airteagal 325bg chun ceanglais cheangailteacha a thabhairt isteach maidir le haitreabúideacht B&C a chuireann institiúidí i gcrích trí úsáid a bhaint as A‑IMA.

               Leasaítear Airteagal 325bh chun coigeartuithe a thabhairt isteach chun ceanglais cistí dílse le haghaidh priacal margaidh maidir le suíomhanna GCanna faoi A‑IMA a ríomh, go háirithe chun a áirithiú go bhféadfadh níos mó GCanna a bheith incháilithe faoin gcur chuige. Ar an gcaoi chéanna leis na leasuithe arna ndéanamh ar láimhseáil GC faoi A‑SA, ceadaítear d’institiúidí, faoi choinníollacha sonracha, úsáid a bhaint as sonraí arna soláthar ag tríú páirtithe ábhartha chun na ceanglais cistí dílse a ríomh faoi chur chuige na trédhearcachta, agus ceanglaítear orthu cur chuige na trédhearcachta a chur i bhfeidhm ar íosbhonn minicíochta seachtainiúla.

               Leasaítear Airteagal 325bi chun freagrachtaí an aonaid rialaithe priacail agus an aonaid bhailíochtaithe a shoiléiriú i leith an chórais bainistíochta priacal.

               Leasaítear Airteagal 325bp chun a shoiléiriú tuilleadh na cásanna ina gceadaítear d’institiúidí úsáid a bhaint as samhail IRB chun na dóchúlachtaí mainneachtana agus caillteanas i gcás mainneachtana a mheas chun na ceanglais cistí dílse le haghaidh priacal mainneachtana a ríomh.

               Leasaítear Airteagal 337, Airteagal 338, Airteagal 352 agus Airteagal 361 chun forálacha nach bhfuil ábhartha a thuilleadh chun úsáid a bhaint as SSA a ionadú, nó a scriosadh.

               Samhlacha inmheánacha a úsáid chun ceanglais cistí dílse a ríomh

               Scriostar Caibidil 5 ós rud é go gcuirtear A‑IMA a leagtar amach i gCaibidil 1b in ionad an chuir chuige samhla inmheánaí (IMA) atá i bhfeidhm faoi láthair a úsáidtear chun na ceanglais cistí dílse le haghaidh priacal margaidh a ríomh.

               Gníomhartha Tarmligthe agus Gníomhartha Cur Chun Feidhme

               Mar gheall ar an neamhchinnteacht maidir le cibé acu a imeoidh nó nach n‑imeoidh dlínsí móra ó chaighdeáin chríochnaitheacha Basel III agus FRTB á chur chun feidhme acu agus mar gheall ar an tábhacht a bhaineann le cothroime iomaíochta a bheith i bhfeidhm idir institiúidí a bunaíodh san Aontas agus a bpiaraí idirnáisiúnta, le hAirteagal 461a cumhachtaítear don Choimisiún gníomhartha tarmligthe a ghlacadh chun na cuir chuige a úsáidtear chun na ceanglais cistí dílse le haghaidh priacal margaidh a ríomh a leasú, agus chun dáta theacht i bhfeidhm na gcur chuige sin a leasú chun iad a ailíniú le forbairtí idirnáisiúnta.

               Creat priacail an choigeartaithe luachála creidmheasa (CVA)

               Is coigeartú cuntasaíochta luacha chóir ar phraghas idirbhirt díorthach é creat priacail an choigeartaithe luachála creidmheasa (CVA), atá ceaptha chun foráil in aghaidh caillteanais ionchasacha a sholáthar de bharr meathlú ar acmhainneacht creidmheasa an chontrapháirtí ar an idirbheart sin. Le linn GFC, thabhaigh roinnt bainc a bhfuil tábhacht shistéamach ag baint leo caillteanais shuntasacha CVA ar a bpunanna díorthach de bharr meathlú ar acmhainneacht creidmheasa go leor dá gcontrapháirtithe an tráth céanna. Mar thoradh air sin, thug CBMB caighdeáin nua isteach in 2011, mar chuid den chéad sraith d’athchóirithe Basel III, chun ceanglais chaipitil le haghaidh priacal CVA a ríomh chun a áirithiú go gcumhdófaí priacal CVA na mbanc le caipiteal leordhóthanach amach anseo. Trasuíodh na caighdeáin Basel sin i ndlí an Aontais in 2013 trí CRR.

               D’ardaigh bainc agus maoirseoirí ábhair imní, áfach, nár léirigh caighdeáin 2011 go hiomchuí an priacal CVA iarmhír a bhí ar na bainc. Go háirithe, ardaíodh 3 cháineadh shonracha i leith na gcaighdeán sin: i) go bhfuil easpa íogaireachta i leith priacal ag baint leis na cuir chuige a leagtar amach sna caighdeáin sin, ii) nach n‑aithnítear leo samhlacha CVA arna bhforbairt ag bainc chun críche cuntasaíochta, agus iii) nach léirítear leis na cuir chuige a leagtar amach sna caighdeáin sin an priacal margaidh atá leabaithe sna hidirbhearta díorthach leis an gcontrapháirtí. Chun aghaidh a thabhairt ar na hábhair imní sin, d’fhoilsigh CBMB caighdeáin athbhreithnithe i mí na Nollag 2017, mar chuid d’athchóirithe críochnaitheacha Basel III, agus rinne sé a chalabrú a choigeartú tuilleadh i bhfoilseachán athbhreithnithe i mí Iúil 2020. Chun é a ailíniú le caighdeáin CBMB 2020, déantar roinnt leasuithe ar CRR.

               In Airteagal 381, cuirtear sainmhíniú ar an mbrí atá le priacal CVA i láthair chun priacal raon difríochta creidmheasa chontrapháirtí institiúide agus priacal margaidh na punainne idirbheart arna trádáil ag an institiúid sin leis an gcontrapháirtí araon a léiriú.

               Leasaítear Airteagal 382 chun a shoiléiriú cad iad na hidirbhearta um maoiniú urrús atá faoi réir na gceanglas cistí dílse le haghaidh priacal CVA. Thairis sin, tugtar foráil nua isteach lena gceanglaítear ar institiúidí torthaí ríomh na gceanglas cistí dílse le haghaidh priacal CVA a thuairisciú maidir le hidirbhearta a bhfuil díolúine acu i gcomhréir leis an Airteagal sin. Ina theannta sin, sonraítear go bhfuil sé de dhiscréid ag na hinstitiúidí a fhálaíonn priacal CVA na n‑idirbheart sin a bhfuil díolúine acu ceanglais cistí dílse le haghaidh priacal CVA a ríomh maidir leis na hidirbhearta sin, agus na fáluithe incháilithe lena mbaineann á gcur san áireamh. Ar deireadh thiar thall, tugtar sainorduithe nua le haghaidh ÚBE isteach chun treoirlínte a fhorbairt chun cuidiú le maoirseoirí priacal CVA iomarcach a shainaithint agus RTS a fhorbairt chun na coinníollacha lena ndéantar measúnú ar ábharthacht na risíochtaí ar phriacal CVA a eascraíonn as idirbhearta luacha chóir um maoiniú urrús a shonrú.

               Cuirtear Airteagal 382a isteach chun na cuir chuige nua ar cheart d’institiúidí a úsáid chun a gceanglais cistí dílse le haghaidh priacal CVA a ríomh a leagan amach, chomh maith leis na coinníollacha maidir le meascán de na cuir chuige sin a úsáid.

               Déantar Airteagal 383 a ionadú chun na ceanglais ghinearálta a thabhairt isteach maidir leis an gcur chuige caighdeánaithe a úsáid chun ceanglais cistí dílse a ríomh le haghaidh priacal CVA, chomh maith leis an sainmhíniú ar CVA rialála chun na críche sin. Cuirtear Airteagail 383a go 383x isteach chun gnéithe teicniúla an chuir chuige caighdeánaithe a shonrú tuilleadh.

               Déantar Airteagal 384 a ionadú chun an cur chuige bunúsach a thabhairt isteach i ndáil leis na ceanglais cistí dílse a ríomh le haghaidh priacal CVA, i gcomhréir le caighdeáin Basel III.

               Déantar Airteagal 385 a ionadú chun an cur chuige simplithe a úsáidtear chun ceanglais cistí dílse le haghaidh priacal CVA a ríomh a thabhairt isteach, chomh maith leis na critéir incháilitheachta chun an cur chuige simplithe a úsáid.

               Ar deireadh thiar thall, leasaítear Airteagal 386 chun na ceanglais nua is infheidhme maidir le fáluithe incháilithe a léiriú chun críche na gceanglas cistí dílse le haghaidh priacal CVA.

               An creat um an íosráta caolchorrlaigh le haghaidh SFTanna.

               Bíonn ról ríthábhachtach ag idirbhearta um maoiniú urrús (SFTanna) i gcóras airgeadais an Aontais trína chur ar chumas institiúidí airgeadais a suíomh leachtachta féin a bhainistiú agus tacú lena ngníomhaíochtaí cruthaithe margaidh urrús. Bíonn tábhacht ag IMUnna maidir le bainc cheannais freisin mar go gcuireann na hidirbhearta sin ar a gcumas a bpleananna beartais airgeadaíochta a tharchur, trí institiúidí airgeadais, chuig an bhfíorgheilleagar. Is féidir le SFTanna a chur ar chumas rannpháirtithe sa mhargadh a suíomhanna a ghiaráil go hathchúrsach, áfach, trí chomhthaobhacht airgid a ath‑infheistiú agus comhthaobhacht neamhairgid a athúsáid, faoi seach. Chun dul i ngleic leis an bpriacal a bhaineann le méadú ar luamhánú iomarcach lasmuigh den earnáil baincéireachta, d’fhoilsigh an Bord um Chobhsaíocht Airgeadais (BCA) moladh
                  39
                dá dhlínsí Ballstáit in 2013 chun íoschaolchorrlaigh chomhthaobhachta a thabhairt isteach maidir le roinnt SFTanna a ndearnadh imréiteach neamhlárnach orthu arna dtrádáil idir bainc agus neamhbhainc. De réir an mholta sin, ba cheart íoschaolchorrlaigh chomhthaobhachta den sórt sin a thabhairt isteach, faoi dhiscréid gach dlínse, go díreach trí cheanglas margaidh nó go hindíreach trí cheanglas caipitil níos pionósaí; d’fhorbair CBMB an ghné dheiridh in 2017 mar chuid d’athchóirithe críochnaitheacha Basel III.

               Le moltaí ÚBE ina thuarascáil thiomnaithe
                  40
                maidir le cur chun feidhme an chreata um íosrátaí ar íoschaolchorrlaigh le haghaidh SFTanna i ndlí an Aontais agus le moltaí ÚEUM ina thuarascáil
                  41
                maidir le SFTanna agus luamhánú san Aontas, léiríodh, áfach, nach raibh sé soiléir cén tionchar a bheadh ag cur i bhfeidhm creat den sórt sin ar institiúidí. Cuireadh roinnt ábhar imní in iúl leis na moltaí sin freisin go bhféadfaí iarmhairtí neamh‑inmhianaithe ar na gníomhaíochtaí airgeadais sin a chruthú le cur i bhfeidhm an chreata sin ar chineálacha áirithe SFTanna. Thairis sin, níl sé soiléir go fóill cibé acu a bheadh nó nach mbeadh sé níos iomchuí an creat a chur i bhfeidhm ar institiúidí mar cheanglas cistí dílse pionósach, nó mar cheanglas margaidh. Tríd an gcreat a chur i bhfeidhm ar institiúidí mar cheanglas cistí dílse níos pionósaí, chuirfí ar chumas institiúidí nach gcomhlíonfadh na híosrátaí sin ar íoschaolchorrlaigh na gníomhaíochtaí airgeadais sin a shaothrú, faoi réir pionóis. Mar mhalairt air sin, d’áiritheofaí cothroime iomaíochta do gach rannpháirtí sa mhargadh tríd an gcreat a chur i bhfeidhm mar cheanglas margaidh i gcás ina gcinnfeadh an tAontas ceanglas margaidh comhchosúil a thabhairt isteach le haghaidh SFTanna ábhartha idir neamh‑bhainc, mar a mhol FSB ina thuarascáil 2013 thuasluaite.

               I bhfianaise an mhéid sin, tugann Airteagal 519c sainordú le haghaidh ÚBE isteach chun a thuairisciú, i ndlúthchomhar le ÚEUM, don Choimisiúin maidir lena hiomchuí a bheadh sé an creat um íosrátaí ar íoschaolchorrlaigh is infheidhme maidir le SFTanna a chur chun feidhme san Aontas. Ar bhonn na tuarascála sin, más iomchuí, cuirfidh an Coimisiún togra reachtach faoi bhráid Pharlaimint na hEorpa agus na Comhairle.

               Priacal oibriúcháin

               Cur chuige caighdeánaithe nua chun gach cur chuige atá i bhfeidhm faoi láthair maidir le priacal oibriúcháin a ionadú

               D’athbhreithnigh CBMB an caighdeán idirnáisiúnta maidir le priacal oibriúcháin chun aghaidh a thabhairt ar laigí a tháinig chun cinn tar éis ghéarchéim airgeadais 2008‑2009. Seachas an easpa íogaireachta i leith priacal sna cuir chuige chaighdeánaithe, sainaithníodh easpa inchomparáideachta a eascraíonn as raon leathan cleachtas samhaltaithe inmheánach faoi na hardmhodhanna tomhais (AMA) freisin. I bhfianaise an mhéid sin, agus chun simplíocht an chreata a fheabhsú, cuireadh cur chuige amháin, nach bhfuil bunaithe ar shamhail, atá le húsáid ag gach institiúid, in ionad gach cur chuige a bhí i bhfeidhm chun na ceanglais cistí dílse le haghaidh priacal oibriúcháin a ríomh. D’ainneoin nach féidir samhlacha, amhail na samhlacha sin a forbraíodh faoi AMA, a úsáid faoin gcreat nua seo a thuilleadh chun ceanglais cistí dílse le haghaidh priacal oibriúcháin a chinneadh, beidh sé fós de dhiscréid ag na hinstitiúidí na samhlacha sin a úsáid chun críche phróiseas inmheánach measúnaithe na hinstitiúide ar leordhóthanacht caipitil (ICAAP).

               Cuirtear an cur chuige caighdeánaithe nua chun feidhme san Aontas trí Chuid 3, Teideal III, den CRR a ionadú. Thairis sin, déantar coigeartuithe breise ar roinnt airteagail eile sa CRR, go príomha i) chun sainmhínithe soiléire agus comhchuibhithe a bhaineann le priacal oibriúcháin (Airteagal 4(1), pointí (52a), (52b), agus (52c)) a thabhairt isteach, mar a mhol ÚBE ina fhreagra
                  42
                don Ghairm ar Chomhairle ón gCoimisiúin in 2019, agus ii) chun ionadú Theideal III ar fud an CRR a léiriú (mar shampla, scriostar iarthagairtí do Theideal III in Airteagal 20). I ndeireadh thiar thall, tá sainordú ag ÚBE a thuairisciú don Choimisiún maidir le hárachas a úsáid i gcomhthéacs an chreata athbhreithnithe um priacal oibriúcháin (Airteagal 519d). Tá gá leis an tuarascáil sin toisc gur tháinig roinnt ábhar imní chun cinn sa phobal maoirseachta maidir le cibé acu a fhéadfar nó nach bhféadfar foráil a dhéanamh maidir le harbatráiste rialála trí árachas a úsáid leis an gcur chuige caighdeánaithe nua le haghaidh priacal oibriúcháin.

               Ceanglais cistí dílse a ríomh le haghaidh priacal oibriúcháin

               De réir chaighdeáin chríochnaitheacha Basel III, leis an gcur chuige caighdeánaithe nua tugtar táscaire a bhíonn ag brath ar an méid atá ar ghnó institiúide (Comhpháirt an Táscaire Gnó nó BIC) agus táscaire a chuireann stair chaillteanais na hinstitiúide sin le chéile. Beartaítear i gcaighdeán athbhreithnithe Basel roinnt roghanna maidir le conas a fhéadfar an táscaire deiridh a chur chun feidhme. Féadfaidh dlínsí neamhaird a thabhairt ar chaillteanais stairiúla chun caipiteal priacail oibriúcháin maidir le gach institiúid ábhartha a ríomh, nó féadfaidh siad sonraí a bhaineann le caillteanais stairiúla maidir le hinstitiúidí atá níos lú ná méid áirithe ar ghnó a chur san áireamh ina theannta sin. Chun na híoscheanglais cistí dílse a ríomh, d’fhonn cothroime iomaíochta laistigh den Aontas a áirithiú agus chun ríomh chaipiteal priacail oibriúcháin a shimpliú, feidhmítear na roghanna sin ar bhealach comhchuibhithe trí neamhaird a thabhairt ar shonraí a bhaineann le caillteanais oibriúcháin i gcás gach institiúide.

               Leagtar ríomh BIC amach i gCaibidil 1 nua de Theideal III (Airteagail nua 312 go 315). San Aontas, beidh na híoscheanglais cistí dílse le haghaidh priacal oibriúcháin bunaithe ar BIC amháin (Airteagal 312). Leagtar ríomh BIC, atá bunaithe ar an táscaire gnó mar a thugtar air, amach in Airteagal 313, agus leagtar an cinneadh faoin táscaire gnó, lena n‑áirítear a chomhpháirteanna agus a choigeartuithe féideartha mar gheall ar chumaisc, éadálacha nó dífheistithe, amach in Airteagail 314 agus 315.

               Bailiú agus rialachas sonraí

               Déantar foráil le Caibidil 2 nua (Airteagail nua 316 go 323) maidir leis na rialacha a bhaineann le bailiú agus rialú sonraí. Ar bhonn comhréireachta, roinntear na ceanglais sin ina rialacha a mbíonn feidhm acu maidir le gach institiúid, amhail na forálacha maidir leis an gcreat bainistíochta priacail oibriúcháin (Airteagal 323), agus rialacha nach bhfuil ábhartha ach d’institiúidí ar gá dóibh sonraí maidir le caillteanais stairiúla a nochtadh freisin (Airteagal 446(2)) agus nach mór dóibh sraith sonraí maidir le caillteanais a choinneáil dá bharr sin (Airteagal 317). San Aontas, i gcomhréir le freagra ÚBE don Ghairm ar Chomhairle ón gCoimisiún in 2019, ceanglófar ar gach institiúid a bhfuil táscaire gnó acu atá cothrom le EUR 750 milliún nó os a chionn sraith sonraí maidir le caillteanais a choinneáil agus a gcaillteanais priacail oibriúcháin bhliantúla a ríomh chun críche nochta. Chun a áirithiú go leanfadh an creat nua de bheith comhréireach, beidh ar chumas na n‑údarás inniúil tarscaoileadh ón gceanglas sin a thabhairt, ach amháin más mó ná EUR 1 bhilliún é táscaire gnó institiúide (Airteagal 316). D'fhonn cobhsaíocht áirithe thar thréimhse ama a áirithiú, go háirithe chun tionchar míchuí ar an measúnú sin de bharr laghduithe sealadacha ar mhéid an táscaire gnó a sheachaint, beidh an táscaire gnó ábhartha ar an táscaire gnó is airde arna thuairisciú le 2 bhliain anuas.

               Tugtar tuilleadh sonraí ar eilimintí atá ábhartha chun na caillteanais priacail oibriúcháin bhliantúla a ríomh in Airteagail 318 go 321. Leagtar an cinneadh faoin ‘caillteanas comhlán’ agus faoin ‘glanchaillteanas’ amach in Airteagal 318 agus tá na tairseacha ábhartha de EUR 20 000 agus EUR 100 000 a bhaineann le sonraí maidir le caillteanais le fáil in Airteagal 319. D’fhéadfaí neamhaird a thabhairt ar theagmhais priacail oibriúcháin nach bhfuil ábhartha do phróifíl priacail institiúide a thuilleadh, ar choinníoll go bhfuil gach coinníoll gaolmhar comhlíonta agus gur thug maoirseoir na hinstitiúide cead chun amhlaidh a dhéanamh (Airteagal 320). Ar an gcaoi chéanna, d’fhéadfaí go mbeadh ar institiúid caillteanais bhreise a áireamh, mar shampla, caillteanais a bhaineann le heintitis shealbhaithe nó chumaiscthe (Airteagal 321).

               Tá cruinneas agus cuimsitheacht sonraí institiúide maidir lena caillteanais fíor‑riachtanach. Dá bhrí sin, beidh ar mhaoirseoirí athbhreithniú tréimhsiúil a dhéanamh ar cháilíocht na sonraí maidir le caillteanais (Airteagal 322).

               Cóimheas luamhánaithe

               Luach risíochta na ndíorthach a ríomh

               Ó glacadh Rialachán (AE) 2019/876, rinne CBMB tuilleadh athbhreithniú ar ghné shonrach amháin dá chreat um chóimheas luamhánaithe. Chun soláthar seirbhísí imréitigh cliant a éascú, leasaíodh láimhseáil na ndíorthach atá imréitithe do chliant chun críche cóimheas luamhánaithe i mí an Mheithimh 2019
                  43
               . Faoi na rialacha athbhreithnithe, déantar láimhseáil na ndíorthach sin a ailíniú go ginearálta leis an láimhseáil atá beartaithe faoin gcur chuige caighdeánaithe le haghaidh phriacal creidmheasa an chontrapháirtí (SA‑CCR) sa chreat priacalbhunaithe. Ina thuarascáil ó mhí Feabhra 2021 maidir leis an gcóimheas luamhánaithe
                  44
               , mheas an Coimisiún go raibh sé iomchuí ríomh an tomhais iomláin risíochta a choigeartú chun láimhseáil na ndíorthach atá imréitithe do chliant a ailíniú leis na caighdeáin arna gcomhaontú go hidirnáisiúnta. Dá bhrí sin, leasaítear Airteagal 429c dá réir.

               Luach risíochta ítimí atá lasmuigh den chlár comhardaithe a ríomh

               I bhfianaise na leasuithe molta ar Airteagail 4 agus 111(1) den CRR, níl aon ghá a thuilleadh íosfhachtóir coinbhéartachta 10 % le haghaidh míreanna áirithe atá lasmuigh den chlár comhardaithe a leagan amach sa chreat um chóimheas luamhánaithe. Dá bhrí sin, scriostar an maolú a leagtar amach in Airteagal 429f(3).

               Gnáthcheannacháin agus gnáthdhíolacháin atá le socrú

               Leasaítear na forálacha a bhaineann le gnáthcheannacháin agus gnáthdhíolacháin atá le socrú chun na rialacha sin a ailíniú ar bhealach níos fearr le caighdeáin Basel III, go háirithe trína shoiléiriú go bhfuil feidhm ag na forálacha sin maidir le sócmhainní airgeadais, seachas maidir le hurrúis amháin. Leasaítear Airteagail 429(6) agus 429g(1) den CRR dá réir.

                  Priacail chomhshaoil, shóisialta, agus rialachais (priacail ESG)

               Bíonn ról ríthábhachtach ag institiúidí maidir le huaillmhian an Aontais chun aistriú fadtéarmach chuig forbairt inbhuanaithe go ginearálta a chur chun cinn agus, go háirithe, chun tacú le haistriú cothrom i dtreo astaíochtaí gás ceaptha teasa glan‑nialasacha i ngeilleagar an Aontais faoi 2050. Baineann priacail nua is gá a thuiscint agus a bhainistiú go hiomchuí ar gach leibhéal leis an aistriú sin.

               D’fhéadfaí go mbeadh tionchar suntasach ag an aistriú brostaithe i dtreo geilleagar atá níos inbhuanaithe ar chuideachtaí, lena dtiocfadh méadú ar na priacail ar institiúidí ina n‑aonar agus ar an gcobhsaíocht airgeadais fhoriomlán. Maidir le tionchair iompraíochta daoine ar an aeráid, amhail astaíochtaí gás ceaptha teasa, nó an leanúint de chleachtais eacnamaíocha neamh‑inbhuanaithe, is nithe iad sin a spreagann priacail fhisiciúla lena bhféadfaí dóchúlacht na gcontúirtí comhshaoil agus a dtionchair shocheacnamaíocha a ghéarú. Bíonn institiúidí neamhchosanta ar na priacail fhisiciúla sin freisin, a bhfuil caidreamh comhbhabhtála acu le priacail aistrithe mar, i gcás go bhfuil gach rud eile cothrom le chéile, táthar ag súil go dtiocfaidh laghdú ar phriacail fhisiciúla nuair a chuirfear beartais aistrithe chun feidhme. D’fhéadfaí a mhalairt a tharlú, áfach, nuair nach ndéantar aon ghníomhaíocht, rud a chiallaíonn, nuair atá an priacal aistrithe íseal agus nuair a thógann sé níos mó ama beartais a bhaineann le haistriú a chur chun feidhme, gur mó a mhéadóidh na priacail fhisiciúla.

               Chun tuiscint agus bainistíocht leordhóthanach ar na priacail inbhuanaitheachta, dá ngairtear priacail chomhshaoil, shóisialta, agus rialachais (ESG) go coitianta a chur chun cinn, ní mór d’institiúidí a bunaíodh san Aontas na priacail sin a shainaithint go córasach, a nochtadh agus a bhainistiú ar a leibhéal aonair. Fágann úrnuacht choibhneasta priacail ESG agus a sonraíochtaí gur féidir difríocht shuntasach a bheith thar institiúidí maidir leis an tuiscint atá ar na priacail sin.

               Dá bhrí sin, leasaítear Airteagal 4 chun sainmhínithe comhchuibhithe nua ar na cineálacha priacal a fhaightear i réimse na bpriacal ESG a thabhairt isteach (Airteagal 4(1), pointí 52d go 52i). Déantar na sainmhínithe a ailíniú leis na sainmhínithe sin a mhol ÚBE ina thuarascáil tiomnaithe do phriacail ESG.

               Chun maoirseacht níos fearr ar phriacail ESG a éascú, leasaítear Airteagal 430 chun a cheangal ar institiúidí a risíochtaí ar phriacail ESG a thuairisciú dá n‑údaráis inniúla.

               Ar deireadh thiar thall, chun na hamlínte a ailíniú ar bhealach níos fearr le haon athruithe ar na rialacha stuamachta a d’fhéadfadh a bheith ag teastáil, leasaítear Airteagal 501c chun an sprioc‑am a thabhairt ar aghaidh faoina gcaithfidh ÚBE a thuarascáil maidir le láimhseáil stuama na risíochtaí sin ó 2025 go 2023 a sholáthar. Laistigh den sainordú in Airteagal 501c, ba cheart do ÚBE measúnú a dhéanamh ar risíochtaí ar shócmhainní agus ar ghníomhaíochtaí in earnálacha an fhuinnimh agus na héifeachtúlachta acmhainní, agus in earnálacha an bhonneagair agus na bhflíteanna iompair. Ba cheart go gcumhdófaí leis an measúnú freisin go bhféadfaí calabrú spriocdhírithe a dhéanamh ar ualuithe priacal le haghaidh míreanna atá bainteach le risíocht an‑ard ar phriacal aeráide, lena n‑áirítear sócmhainní nó gníomhaíochtaí in earnáil na mbreoslaí iontaise agus in earnálacha aeráide ardtionchair. Má fhaightear go bhfuil údar léi, ba cheart go dtabharfadh tuarascáil ÚBE tuairisc ar raon roghanna maidir le cur i bhfeidhm láimhseáil stuama thiomnaithe risíochtaí atá faoi réir tionchair mar gheall ar fhachtóirí comhshaoil agus sóisialta.

               Córas tuairiscithe maoirseachta comhtháite agus comhroinnt sonraí

               Ó 2018, tá ÚBE, i gcomhar le BCE agus údaráis náisiúnta inniúla, ag obair chun an Bonneagar Láraithe Eorpach um Shonraí Maoirseachta (EUCLID) a chruthú chun an fhaisnéis tuairisciúcháin arna roinnt ag maoirseoirí ar na hinstitiúidí is mó a bunaíodh san Aontas a chomhiomlánú i gcóras láraithe comhtháite. Beidh an córas seo thar a bheith úsáideach chun sonraí agus táscairí priacal comhiomlánaithe maidir le hearnáil baincéireachta fhoriomlán an Aontais a chur isteach i dtuarascálacha agus anailísí poiblí. Le hAirteagal 430c, tugtar sainordú do ÚBE faoi láthair staidéar féidearthachta a ullmhú maidir le córas comhsheasmhach agus comhtháite a fhorbairt chun sonraí staidrimh, réitigh agus stuamachta a bhailiú, agus chun ról a thabhairt do na húdaráis ábhartha maidir leis an staidéar a ullmhú. I mí an Mhárta 2021, d’fhoilsigh ÚBE plépháipéar maidir leis an staidéar féidearthachta sin, lena lorgaíodh ionchur ó na páirtithe leasmhara faoin 11 Meitheamh 2021. I gcomhréir le hAirteagal 430c(3), nuair a chuirfidh ÚBE an staidéar féidearthachta i gcrích, déanfaidh an Coimisiún measúnú ar cibé acu a thabharfaidh nó nach dtabharfaidh sé leasuithe ionchasacha ar na ceanglais tuairiscithe a sainordaítear i gCuid 7 A den CRR isteach ag céim níos déanaí.

                Nochtuithe

               Trédhearcacht agus comhréireacht fheabhsaithe sna ceanglais maidir le nochtadh

               I bhfianaise na n‑athruithe a rinneadh ar CRR chun caighdeáin chríochnaitheacha Basel III a chur chun feidhme, chomh maith leis an ngá le costais riaracháin a bhaineann le nochtuithe a laghdú a thuilleadh agus chun rochtain ar fhaisnéis a nochtann institiúidí a éascú, déantar roinnt athruithe ar Chuid 8 den CRR.

               Leasaítear Airteagal 433 chun ÚBE a chumhachtú chun foilsiú nochtuithe stuamachta bliantúla, leathbhliantúla agus ráithiúla institiúidí a lárú. Is é is aidhm don togra seo faisnéis stuamachta a chur ar fáil go héasca trí phointe rochtana leictreonach amháin, rud a théann i ngleic leis an ilroinnt reatha ar an gcaoi sin d’fhonn trédhearcacht agus inchomparáideacht nochtuithe a mhéadú chun tairbhe gach rannpháirtí sa mhargadh. Tharlódh foilseachán láraithe ÚBE an tráth céanna a d’fhoilseodh na hinstitiúidí a ráitis airgeadais nó a dtuarascálacha, nó a luaithe is féidir ina dhiaidh sin. Tá an togra sin go hiomlán comhsheasmhach leis an bPlean Gníomhaíochta maidir le hAontas na Margaí Caipitil agus is céim idirghabhálach é i dtreo pointe rochtana aonair ar fud an Aontais a fhorbairt amach anseo le haghaidh faisnéis airgeadais cuideachtaí agus a bhfaisnéis a bhaineann le hinfheistíochtaí inbhuanaithe.

               Leasaítear Airteagal 434 chun an t‑ualach riaracháin a bhaineann le nochtuithe a laghdú, go háirithe maidir le hinstitiúidí beaga agus neamhchasta. Leis an mbunús atá taobh thiar den fhoráil seo, cuirtear le tionchar an dul chun cinn a rinne ÚBE agus na húdaráis inniúla maidir le bonneagar a chruthú a chomhiomlánaíonn tuairisciú maoirseachta (EUCLID). Leis an togra sin, feabhsaítear comhréireacht lena sainordaítear do ÚBE nochtuithe de chuid institiúidí beaga agus neamhchasta atá bunaithe ar fhaisnéis tuairisciúcháin mhaoirseachta a fhoilsiú. Ar an gcaoi sin, ní cheanglaítear ar institiúidí beaga agus neamhchasta ach a thuairisciú dá maoirseoirí, agus ní cheanglaítear orthu nochtuithe ábhartha a fhoilsiú.

               Leasaítear Airteagail 438 agus 447 chun oibleagáidí nochtuithe a áireamh le haghaidh hinstitiúidí a bhaineann úsáid as an tsamhail inmheánach agus ar gá dóibh méideanna na risíochtaí iomlána ar phriacal arna ríomh de réir an chuir chuige chaighdeánaithe iomláin i gcomparáid leis na sócmhainní iarbhír atá ualaithe ó thaobh priacal ar an leibhéal priacail a nochtadh, agus le haghaidh priacal creidmheasa ag leibhéal na haicme sócmhainní agus ag leibhéal na haicme foshócmhainní. Leis sin, cuirtear caighdeán ábhartha Basel III chun feidhme a cheanglaíonn ar bhainc RWA samhaltaithe agus caighdeánaithe a chur i gcomparáid le chéile ar an leibhéal priacail. Leasaítear Airteagail 433a, 433b agus 433c maidir le minicíocht na nochtuithe dá réir.

               Leasaítear Airteagail 433b agus 433c chun an oibleagáid le haghaidh institiúidí beaga agus neamhchasta, agus le haghaidh institiúidí neamhliostaithe eile a áireamh, chun faisnéis maidir le méid agus cáilíocht na risíochtaí tuillmheacha, neamhthuillmheacha agus staonta le haghaidh iasachtaí, urrúis fiachais agus risíochtaí lasmuigh den chlár comhardaithe, agus faisnéis maidir le risíochtaí thar téarma a nochtadh ar bhonn bliantúil. Tá na leasuithe molta i gcomhréir le plean gníomhaíochta na Comhairle ó 2017 maidir le NPLanna
                  45
               , lenar iarradh ar ÚBE ceanglais fheabhsaithe maidir le nochtadh i ndáil le cáilíocht sócmhainní agus iasachtaí neamhthuillmheacha le haghaidh gach institiúid a chur chun feidhme faoi dheireadh 2018. Thairis sin, d’áiritheofaí leis na hathruithe comhsheasmhacht fhoriomlán leis an Teachtaireacht maidir le “Ag dul i ngleic le hiasachtaí neamhthuillmheacha i ndiaidh phaindéim COVID‑19”
                  46
               . Ní chruthaíonn an síneadh ar na ceanglais maidir le nochtadh in Airteagal 442, pointí (c) agus (d), chuig institiúidí beaga agus neamhchasta agus chuig institiúidí neamhliostaithe eile aon ualach breise do na hinstitiúidí sin ar 2 chúis. Ar an gcéad dul síos, bíonn na hinstitiúidí sin ag nochtadh faisnéis a bhaineann le NPLanna cheana féin atá bunaithe ar Threoirlínte ÚBE maidir le NPLanna
                  47
               , a lean plean gníomhaíochta na Comhairle ó 2017 agus a léirítear, faoi láthair, i Rialachán Cur Chun Feidhme (AE) 2021/637 ón gCoimisiún an 15 Márta 2021
                  48
               . Ar an dara dul síos, nuair atá lárú na nochtuithe trí ardán gréasáin ÚBE i bhfeidhm, d’fhéadfaí faisnéis maidir le NPLanna a asbhaint as tuairisciú maoirseachta, rud a laghdódh an t‑ualach ar gach institiúid agus a chuirfeadh aon ualach ar institiúidí beaga agus neamhchasta as an áireamh dá réir sin.

               Le hAirteagail 445 agus 455, tugtar ceanglais nua maidir le nochtadh isteach nach mór do na hinstitiúidí a dhéanann a gceanglais cistí dílse le haghaidh priacal margaidh a ríomh trí úsáid a bhaint as cur chuige amháin de na cuir chuige chaighdeánaithe, agus do A‑IMA, faoi seach, iad a chomhlíonadh.

               Cuirtear Airteagal 445a isteach chun ceanglais nua maidir le nochtadh i ndáil le ceanglais cistí dílse maidir le priacal CVA a thabhairt isteach.

               Leasaítear Airteagal 446 chun na ceanglais athbhreithnithe maidir le nochtadh le haghaidh priacal oibriúcháin a thabhairt isteach.

               I réimse na nochtuithe, tugadh forálacha isteach le CRR II cheana féin a bhí ceaptha chun feabhas a chur ar ghabháil priacail ESG. Maidir leis sin, tosóidh institiúidí móra a bhfuil eisiúintí acu atá liostaithe go poiblí ar fhaisnéis maidir le priacail ESG a nochtadh ó mhí an Mheithimh 2022 ar aghaidh. Tá éifeachtacht láithreach na bhforálacha sin teoranta, áfach, toisc go bhfuil líon mór institiúidí fós lasmuigh de raon feidhme rialacha CRR um nochtadh. Leasaítear Airteagal 449, dá bhrí sin, chun na ceanglais a bhaineann le nochtadh priacail ESG a thabhairt do gach institiúid, agus aird á tabhairt ar phrionsabal na comhréireachta.

               Cumhachtaí do ÚBE

               Leis an togra, leathnaítear raon feidhme shainordú ÚBE atá i bhfeidhm faoi láthair faoi Airteagal 434a. Anuas ar fhormáidí aonfhoirmeacha don nochtadh a bhunú agus a fhorbairt, leis na leasuithe molta ar Airteagal 434a, ceanglaítear ar ÚBE beartas maidir le hathaighneachtaí nochtuithe agus na réitigh TF is gá a bhunú chun nochtuithe a lárú.

               Sainmhíniú ar ‘institiúid bheag agus neamhchasta’

               Leis an togra, leasaítear an sainmhíniú ar an téarma ‘institiúid bheag agus neamhchasta’, a leagtar amach in Airteagal 4(1), pointe (145), trí institiúidí a cheadú idirbhearta díorthach a cuireadh i gcrích le cliaint neamhairgeadais agus idirbhearta díorthach a úsáideadh chun na hidirbhearta sin a fhálú, faoi réir teorann, a chur as an áireamh.

               GCanna ag a bhfuil punann fholuiteach de bhannaí ceannasacha de chuid an limistéir euro

               Le hAirteagal 506a de Rialachán (AE) 2021/558, sainordaíodh don Choimisiún tuarascáil a fhoilsiú faoin 31 Nollaig 2021 ina ndéanfar measúnú ar cibé acu an bhfuil nó nach bhfuil gá le hathruithe ar an gcreat rialála “chun an margadh le haghaidh risíochtaí i bhfoirm aonaid nó scaireanna i GCanna ag a bhfuil punann fholuiteach nach bhfuil inti ach bannaí ceannasacha de chuid Ballstáit a bhfuil an euro mar airgeadra acu, a chur chun cinn mar aon le ceannach na risíochtaí sin ag bainc, i gcás ina bhfuil ualú coibhneasta bhannaí ceannasacha gach Ballstáit i bpunann fhoriomlán an GC comhionann le hualú coibhneasta ranníocaíocht chaipitil gach Ballstáit le BCE”.

               Le hAirteagal 132(4) den CRR, déantar foráil maidir le “cur chuige na trédhearcachta”, trína bhféadfadh institiúid an infheisteora “breathnú ar na risíochtaí foluiteacha [de GC] chun meánualach priacal maidir lena risíochtaí a ríomh i bhfoirm aonad nó scaireanna sna GCanna” i gcomhréir leis na modhanna a leagtar amach sa CRR. Tá an méid sin faoi réir an choinníll go bhfuil institiúid an infheisteora “ar an eolas” faoi risíochtaí foluiteacha an GC.

               Dá réir sin, leis an gcóras rialála atá i bhfeidhm faoi láthair, cuirtear ar chumas institiúidí infheisteoirí na hualuithe priacal céanna a mbeadh feidhm acu maidir le hinfheistíocht dhíreach i mbannaí ceannasacha na mBallstát a chur i bhfeidhm ar na haonaid nó scaireanna sa GC. Ós rud é go mealltar láimhseáil caipitil rialála thairbheach le risíochtaí ceannasacha den sórt sin cheana féin, is cosúil nach bhfuil gá le hathruithe a dhéanamh ar an gcreat stuamachta chun an margadh le haghaidh GCanna a bhfuil an cineál ní fhorluitigh seo acu a chur chun cinn nó, go háirithe, chun freastal ar an struchtúr sonrach dá dtagraítear le hAirteagal 506a de Rialachán (AE) 2021/558.

               Thairis sin, leis an eisiúint phleanáilte bannaí le déanaí faoin gclár NextGenerationEU, is cosúil nach bhfuil gá láithreach a thuilleadh chun an struchtúr thuasluaite a chruthú.

               Cumhachtaí maoirseachta breise chun srianta a fhorchur ar dháileacháin arna ndéanamh ag institiúidí

                  De bhun Airteagal 518b, ceanglaítear ar an gCoimisiún tuarascáil a chur chuig Parlaimint na hEorpa agus chuig an gComhairle faoin 31 Nollaig 2021 maidir le himthosca eisceachtúla lena spreagtar suaitheadh eacnamaíoch tromchúiseach i bhfeidhmiú ordúil agus i sláine na margaí airgeadais agus cibé acu an dtugann nó nach dtugann siad údar le cumhachtaí ceangailteacha breise a dheonú d’údaráis inniúla, le linn tréimhsí den sórt sin, chun srianta a fhorchur ar dháileacháin arna ndéanamh ag institiúidí.

                  Mar fhreagra ar an anás eacnamaíoch agus airgeadais de bharr phaindéim COVID‑19, d’áitigh an Coimisiún, ÚBE, BCE, BERS agus formhór na n‑údarás náisiúnta inniúil ar institiúidí staonadh ó dhíbhinní a dháileadh nó ó aischeannach scaireanna agus cur chuige coimeádach a ghlacadh maidir le luach saothair inathraithe. Ba é an cuspóir coiteann le linn na n‑imthosca eisceachtúla in 2020 agus in 2021 acmhainní caipitil a choinneáil chun tacú leis an bhfíorgheilleagar agus chun caillteanais a sheasamh.

                  Leis na moltaí arna n‑eisiúint ag údaráis ar fud na mBallstát i gcomhréir le seasaimh chomhaontaithe an Aontais, cuireadh leis na héifeachtaí inmhianaithe agus baineadh leas as acmhainní caipitil ar bhealaí a chuidíonn leis an gcóras baincéireachta tacú leis an bhfíorgheilleagar, mar a thugtar le fios le hanailís le BCE le déanaí agus le hathbhreithniú le ÚBE. Dá dheasca sin, nuair a fiafraíodh díobh cibé acu a mheas nó nár mheas siad go dteastódh cumhachtaí breise uathu i réimse na srianta ar dháileacháin, bhí na húdaráis inniúla den tuairim go bhfuil na cumhachtaí atá acu faoi láthair leordhóthanach.

                  Ag an bpointe seo, ní mheasann an Coimisiún go bhfuil gá le cumhachtaí maoirseachta breise a thabhairt do na húdaráis inniúla chun srianta a fhorchur ar dháileacháin arna ndéanamh ag institiúidí in imthosca eisceachtúla. Measfar ceist na maoirseachta macrastuamachta agus ceist chomhordú srianta den sórt sin in imthosca eisceachtúla amach anseo san athbhreithniú ar an gcreat macrastuamachta atá le teacht.

               Láimhseáil stuama criptea‑shócmhainní

                  Le blianta beaga anuas, tháinig méadú tobann ar ghníomhaíocht mhargaí airgeadais a bhaineann le criptea‑shócmhainní, mar a thugtar orthu, agus tháinig méadú de réir a chéile ar rannpháirtíocht institiúidí sa ghníomhaíocht sin. Cé go bhfuil saintréithe coiteanna áirithe ag criptea‑shócmhainní agus ag sócmhainní airgeadais níos traidisiúnta, tá roinnt dá ngnéithe an‑difriúil óna chéile. Mar thoradh air sin, níl sé soiléir cibé acu a léireofaí nó nach léireofaí go cuí leis na rialacha stuamachta na priacail a bhaineann leis na sócmhainní sin. Ós rud é nár thosaigh CBMB ag fiosrú na ceiste maidir le cibé acu ba cheart nó nár cheart láimhseáil thiomnaithe a fhorbairt le haghaidh na sócmhainní sin, agus dá mba cheart, cén láimhseáil a bheadh i gceist, níorbh fhéidir bearta sonracha maidir leis an ábhar seo a áireamh sa togra seo. Ina ionad sin, iarrtar ar an gCoimisiún a athbhreithniú cibé acu a bheadh nó nach mbeadh gá le láimhseáil stuamachta thiomnaithe le haghaidh criptea‑shócmhainní agus togra reachtach a ghlacadh chuige sin, más iomchuí, lena gcuirtear an obair ar thug CBMB fúithi san áireamh.

               2021/0342 (COD)

               Togra le haghaidh

               RIALACHÁN Ó PHARLAIMINT NA hEORPA AGUS ÓN gCOMHAIRLE

               lena leasaítear Rialachán (AE) Uimh. 575/2013 a mhéid a bhaineann le ceanglais le haghaidh priacal creidmheasa, priacal um choigeartú luachála creidmheasa, priacal oibriúcháin, priacal margaidh agus an t‑íosráta aschuir

               (Téacs atá ábhartha maidir le LEE)

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 114 de,

               Ag féachaint don togra ón gCoimisiún Eorpach,

               Tar éis dóibh an dréachtghníomh reachtach a chur chuig na parlaimintí náisiúnta,

               Ag féachaint don tuairim ó Choiste Eacnamaíoch agus Sóisialta na hEorpa
                  49
               ,

               Ag gníomhú dóibh i gcomhréir leis an ngnáthnós imeachta reachtach,

               De bharr an mhéid seo a leanas:

               (1)Mar fhreagra ar an ngéarchéim airgeadais dhomhanda, thug an tAontas faoi athchóiriú forleathan ar an gcreat stuamachta le haghaidh institiúidí atá ceaptha chun athléimneacht earnáil baincéireachta an Aontais a mhéadú. Ceann de phríomhghnéithe an athchóirithe ab ea caighdeáin idirnáisiúnta a chur chun feidhme arna gcomhaontú ag Coiste Basel um Maoirseacht ar Bhaincéireacht (CBMB), go sonrach ‘athchóiriú Basel III’, mar a thugtar air. A bhuí leis an athchóiriú sin, thug earnáil baincéireachta an Aontais aghaidh ar ghéarchéim COVID‑19 ar bhonn athléimneach. Mar sin féin, cé go bhfuil an leibhéal foriomlán caipitil in institiúidí an Aontais sásúil ar an meán anois, níor tugadh aghaidh go fóill ar roinnt de na fadhbanna a aithníodh tar éis na géarchéime airgeadais domhanda.

               (2)Chun aghaidh a thabhairt ar na fadhbanna sin, chun deimhneacht dhlíthiúil a sholáthar agus chun ár dtiomantas dár gcomhpháirtithe idirnáisiúnta a chur in iúl in G20, tá sé ríthábhachtach na heilimintí d’athchóiriú Basel III atá fós gan réiteach a chur chun feidhme go dílis. An tráth céanna, maidir leis an gcur chun feidhme, ba cheart méadú suntasach ar cheanglais chaipitil fhoriomlána le haghaidh earnáil baincéireachta an Aontais ar an iomlán a sheachaint agus sonraíochtaí gheilleagar an Aontais a chur san áireamh leis. I gcás inar féidir, ba cheart coigeartuithe ar na caighdeáin idirnáisiúnta a chur i bhfeidhm ar bhonn idirthréimhseach. Ba cheart don chur chun feidhme cuidiú le míbhuntáistí iomaíochta a sheachaint le haghaidh institiúidí an Aontais, go háirithe i réimse na ngníomhaíochtaí trádála, i gcás ina bhfuil institiúidí an Aontais in iomaíocht dhíreach lena bpiaraí idirnáisiúnta. Thairis sin, ba cheart an cur chuige beartaithe a bheith comhleanúnach le loighic an Aontais Baincéireachta agus ba cheart go seachnófaí ilroinnt sa Mhargadh Aonair baincéireachta leis. Ar deireadh thiar thall, ba cheart comhréireacht sna rialacha a áirithiú leis agus ba cheart díriú ar chostais chomhlíonta a laghdú leis, go háirithe le haghaidh institiúidí níos lú, gan na caighdeáin stuamachta a mhaolú.

               (3)Le Rialachán (AE) Uimh. 575/2013, cuirtear ar a gcumas d’institiúidí a gceanglais chaipitil a ríomh trí chuir chuige chaighdeánaithe a úsáid, nó trí chuir chuige samhla inmheánaí a úsáid. Le cuir chuige samhla inmheánaí, cuirtear ar a gcumas d’institiúidí meastachán a dhéanamh ar fhormhór na bparaiméadar nó gach paraiméadar a theastaíonn chun ceanglais chaipitil a ríomh as a stuaim féin, ach le cuir chuige chaighdeánaithe, ceanglaítear ar institiúidí ceanglais chaipitil a ríomh trí úsáid a bhaint as paraiméadair sheasta, atá bunaithe ar thoimhdí atá cuibheasach coimeádach agus a leagtar síos i Rialachán (AE) Uimh. 575/2013. Chinn Coiste Basel i mí na Nollag 2017 íosráta aschuir comhiomlán a thabhairt isteach. Bunaíodh an cinneadh sin ar anailís a rinneadh tar éis ghéarchéim airgeadais 2008‑2009, lena léiríodh go mbíonn claonadh ag samhlacha inmheánacha gannmheastachán a dhéanamh ar na priacail ar a mbíonn institiúidí ar ris, go háirithe maidir le cineálacha áirithe risíochtaí agus priacal, agus dá bhrí sin, is iondúil go mbíonn ceanglais chaipitil neamh‑leordhóthanacha ann mar thoradh air sin. I gcomparáid le ceanglais chaipitil a ríomhadh trí úsáid a bhaint as na cuir chuige chaighdeánaithe, táirgeann samhlacha inmheánacha, ar an meán, ceanglais chaipitil níos ísle le haghaidh na risíochtaí céanna.

               (4)Léirítear leis an íosráta aschuir ceann amháin de na príomhbhearta a bhaineann le hathchóiriú Basel III. Is é is aidhm dó teorainn a chur leis an inathraitheacht nach bhfuil údar leis sna ceanglais chaipitil rialála a chuirtear ar fáil le samhlacha inmheánacha agus leis an laghdú iomarcach ar chaipiteal ar féidir a theacht ar institiúid a úsáideann samhlacha inmheánacha i ndáil le hinstitiúid a úsáideann na cuir chuige chaighdeánaithe athbhreithnithe. Is féidir leis na hinstitiúidí sin déanamh amhlaidh trí theorainn níos ísle a chur leis na ceanglais chaipitil a chuirtear ar fáil le samhlacha inmheánacha institiúidí, ar 72.5 % de na ceanglais chaipitil a mbeadh feidhm acu dá mbainfeadh na hinstitiúidí sin úsáid as cuir chuige chaighdeánaithe. Tríd an íosráta aschuir a chur chun feidhme go dílis, ba cheart méadú a theacht ar inchomparáideacht chóimheasa caipitil na n‑institiúidí, creidiúnacht samhlacha inmheánacha a athbhunú agus a áirithiú go bhfuil cothroime iomaíochta idir institiúidí a bhaineann úsáid as cuir chuige dhifriúla chun ceanglais chaipitil a ríomh.

               (5)Chun ilroinnt sa mhargadh inmheánach baincéireachta a sheachaint, ba cheart an cur chuige le haghaidh an íosráta aschuir a bheith comhleanúnach le prionsabal an chomhiomlánaithe priacail thar eintitis dhifriúla laistigh den ghrúpa baincéireachta céanna agus le loighic na maoirseachta comhdhlúthaithe. An tráth céanna, ba cheart aghaidh a thabhairt ar phriacail a eascraíonn as samhlacha inmheánacha i mBallstáit bhaile nó óstacha leis an íosráta aschuir. Dá bhrí sin, ba cheart an t‑íosráta aschuir a ríomh ar an leibhéal comhdhlúthaithe is airde san Aontas, ach ba cheart d’fhochuideachtaí atá lonnaithe i mBallstáit eile seachas máthairinstitiúid an Aontais a ranníocaíocht do cheanglas íosráta aschuir an ghrúpa baincéireachta fhoriomláin a ríomh ar bhonn fo‑chomhdhlúite. Leis an gcur chuige sin, ba cheart go seachnófaí tionchair neamhbheartaithe agus go n‑áiritheofaí dáileadh cóir an chaipitil bhreise a bhfuil gá leis le cur i bhfeidhm an íosráta aschuir idir eintitis ghrúpa i mBallstáit bhaile nó óstacha de réir a bpróifíl priacail.

               (6)Fuair Coiste Basel nach bhfuil an cur chuige caighdeánaithe le haghaidh priacal creidmheasa (SA‑CR) atá i bhfeidhm faoi láthair íogair go leor ó thaobh priacal de i roinnt réimsí, rud a fhágann go mbíonn tomhas an phriacail creidmheasa míchruinn nó míchuí – ró‑ard nó ró‑íseal – agus dá bhrí sin, go mbíonn tomhas na gceanglas caipitil míchruinn nó míchuí. Dá bhrí sin, ba cheart athbhreithniú a dhéanamh ar na forálacha a bhaineann leis an SA‑CR chun íogaireacht priacail an chuir chuige sin a mhéadú maidir le roinnt príomhghnéithe.

               (7)Maidir le risíochtaí rátáilte ar institiúidí eile, ba cheart roinnt de na hualuithe priacal a athchalabrú i gcomhréir le caighdeáin Basel III. Thairis sin, ba cheart an láimhseáil ualaithe priacal le haghaidh risíochtaí gan rátáil ar institiúidí a dhéanamh níos gráinní agus a dhíchúpláil ón ualú priacal is infheidhme maidir le rialtas láir an Bhallstáit ina bhfuil an banc bunaithe, toisc nach nglactar leis go bhfuil aon tacaíocht rialtais intuigthe ar fáil le haghaidh institiúidí.

               (8)Maidir le fiachas fo‑ordaithe agus risíochtaí ar chothromas, tá gá le láimhseáil ualaithe priacal níos gráinní agus níos déine chun an priacal caillteanais níos airde a bhaineann le fiachas fo‑ordaithe agus risíochtaí ar chothromas a léiriú nuair a chuirtear i gcomparáid le risíochtaí ar fhiachas iad, agus chun cosc a chur le harbatráiste rialála idir an leabhar baincéireachta agus an leabhar trádála. Tá infheistíochtaí cothromais seanbhunaithe, straitéiseacha ag institiúidí an Aontais i gcorparáidí airgeadais agus neamhairgeadais. De réir mar a thagann méadú ar an ualú priacal le haghaidh risíochtaí ar chothromas thar idirthréimhse 5 bliana, ba cheart sealúchais cothromais straitéiseacha reatha i gcorparáidí agus gnóthais árachais atá faoi thionchar suntasach na hinstitiúide a mharthanú chun éifeachtaí suaiteacha a sheachaint agus chun ról institiúidí an Aontais mar infheisteoirí cothromais seanbhunaithe, straitéiseacha a choinneáil. I bhfianaise na gcoimircí stuamachta agus na formhaoirseachta chun comhtháthú airgeadais na hearnála airgeadais a chothú, áfach, maidir le sealúchais cothromais in institiúidí eile laistigh den ghrúpa céanna nó a chumhdaítear leis an scéim cosanta institiúideach chéanna, ba cheart an córas reatha a choinneáil ar bun. Thairis sin, chun tionscnaimh phríobháideacha agus phoiblí a neartú atá ceaptha chun cothromas fadtéarmach a sholáthar do chorparáidí an Aontais, cibé acu a liostaítear nó nach liostaítear iad, níor cheart infheistíochtaí a mheas mar amhantrach i gcás ina ndéantar iad le rún daingean ardbhainistíocht na hinstitiúide iad a shealbhú ar feadh 3 bliana nó níos mó.

               (9)Chun earnálacha áirithe den gheilleagar a chur chun cinn, le caighdeáin Basel III, déantar foráil maidir le discréid mhaoirseachta chun a chur ar a gcumas d’institiúidí láimhseáil fhabhrach a shannadh, laistigh de theorainneacha áirithe, do ghnóthais cothromais a rinneadh de bhun ‘cláir reachtacha’ lena mbaineann fóirdheontais mhóra le haghaidh na hinfheistíochta agus lena mbaineann formhaoirseacht agus srianta a chuireann an rialtas ar na hinfheistíochtaí cothromais. Tríd an discréid sin a chur chun feidhme san Aontas, ba cheart go gcuideofaí le hinfheistíochtaí cothromais fadtéarmacha a chothú.

               (10)Is iad na hinstitiúidí a úsáideann na cuir chuige atá bunaithe ar rátálacha inmheánacha (IRB) le haghaidh priacal creidmheasa chun a gceanglais chaipitil a ríomh is mó a sholáthraíonn iasachtú corparáideach. Le cur chun feidhme an íosráta aschuir, beidh gá do na hinstitiúidí sin an SA‑CR a chur i bhfeidhm freisin, rud a bhíonn ag brath ar mheasúnuithe creidmheasa a dhéanann institiúidí seachtracha um measúnú creidmheasa (‘IMCSanna’) chun cáilíocht chreidmheasa an iasachtaí chorparáidigh a chinneadh. Ba cheart an mhapáil idir rátálacha seachtracha agus ualuithe priacal is infheidhme maidir le corparáidí rátáilte a bheith níos gráinní, chun mapáil den sórt sin a thabhairt i gcomhréir leis na caighdeáin idirnáisiúnta maidir leis an gceist sin.

               (11)Ní lorgaíonn formhór na gcorparáidí de chuid an Aontais rátálacha creidmheasa seachtracha de ghnáth, áfach, go háirithe mar gheall ar bhreithnithe costais. Chun tionchair shuaiteacha ar iasachtaí bainc do chorparáidí gan rátáil a sheachaint agus chun go leor ama a sholáthar chun tionscnaimh phoiblí nó phríobháideacha a bhunú atá ceaptha chun cumhdach na rátálacha creidmheasa seachtracha a mhéadú, is gá foráil a dhéanamh maidir le hidirthréimhse le haghaidh méadú den sórt sin ar an gcumhdach. Le linn na hidirthréimhse sin, ba cheart institiúidí a úsáideann cuir chuige IRB a bheith in ann láimhseáil fhabhrach a chur i bhfeidhm nuair atá a n‑íosráta aschuir le haghaidh risíochtaí grád infheistíochta ar chorparáidí gan rátáil á ríomh, agus ba cheart tionscnaimh a bhunú chun úsáid fhorleathan rátálacha creidmheasa a chothú. Ba cheart an socrú eatramhach sin a chúpláil le tuarascáil arna hullmhú ag an Údarás Baincéireachta Eorpach (‘ÚBE’). Tar éis na hidirthréimhse, ba cheart institiúidí a bheith in ann breathnú ar mheasúnuithe creidmheasa a dhéanann IMCSanna chun na ceanglais chaipitil le haghaidh an chuid is mó dá risíochtaí corparáideacha a ríomh. Chun bonn eolais a chur faoi aon tionscnamh a bheidh ann amach anseo maidir le bunú scéimeanna rátála poiblí nó príobháideacha ba cheart a iarraidh ar na hÚdaráis Mhaoirseachta Eorpacha (ÚMEnna) tuarascáil a ullmhú maidir leis na baic ar infhaighteacht rátálacha creidmheasa seachtracha a dhéanann IMCSanna, go háirithe le haghaidh corparáidí, agus maidir le bearta lena bhféadfaí aghaidh a thabhairt ar na baic sin. Idir an dá linn, tá an Coimisiún Eorpach réidh chun tacaíocht theicniúil a sholáthar do na Ballstáit trí bhíthin a Ionstraim um Thacaíocht Theicniúil sa réimse seo, e.g. chun straitéisí a fhoirmliú maidir le treá rátála a gcorparáidí nach liostaítear a mhéadú nó chun dea‑chleachtais a fhiosrú maidir le heintitis a bhunú lenar féidir rátálacha a sholáthar nó treoraíocht ghaolmhar a sholáthar do chorparáidí.

               (12)Maidir le risíochtaí ar réadmhaoin chónaithe agus réadmhaoin tráchtála araon, d’fhorbair Coiste Basel cuir chuige atá níos íogaire ó thaobh priacal chun na samhlacha cistiúcháin difriúla agus na céimeanna sa phróiseas tógála a léiriú.

               (13)Léiríodh le géarchéim airgeadais 2008‑2009 roinnt easnaimh i láimhseáil chaighdeánaithe reatha na risíochtaí ar réadmhaoin. Tugadh aghaidh ar na heasnaimh sin i gcaighdeáin Basel III. Go deimhin, le caighdeáin Basel III, tugadh risíochtaí ar réadmhaoin a ghineann ioncam (‘IPRE’) isteach mar fhochatagóir den aicme risíochta ar chorparáidí atá faoi réir láimhseáil ualaithe priacal thiomnaithe chun an priacal a bhaineann leis na risíochtaí sin a léiriú ar bhealach níos cruinne, ach chun feabhas a chur ar chomhsheasmhacht le láimhseáil IPRE faoin gCur Chuige Bunaithe ar Rátálacha Inmheánacha (‘IRBA’) freisin dá dtagraítear i gCuid III, Teideal II, Caibidil 3 de Rialachán (AE) Uimh. 575/2013.

               (14)Maidir le risíochtaí ginearálta ar réadmhaoin chónaithe agus tráchtála, ba cheart an cur chuige um iasachtaí a roinnt in Airteagail 124‑126 den Rialachán a choinneáil, toisc go bhfuil an cur chuige sin íogair ó thaobh chineál an iasachtaí agus toisc go léirítear leis na hiarmhairtí maolaithe priacal a bhaineann le comhthaobhacht réadmhaoine sna hualuithe priacal is infheidhme, fiú i gcás cóimheasa arda ‘iasachta/luacha’ (LTV). Maidir lena chalabrú, áfach, ba cheart é a choigeartú i gcomhréir le caighdeáin Basel III toisc go bhfuarthas go bhfuil sé róchoimeádach le haghaidh morgáistí agus go mbaineann cóimheasa LTV an‑íseal leis.

               (15)Chun a áirithiú go scaiptear tionchair an íosráta aschuir ar iasachtú morgáiste cónaithe a bhfuil priacal íseal ag baint leis ag institiúidí a úsáideann cuir chuige IRB thar thréimhse atá fada go leor agus, dá réir sin, chun suaití ar an gcineál iasachtú sin a d’fhéadfadh tarlú mar gheall ar mhéaduithe tobanna i gceanglais cistí dílse a sheachaint, is gá foráil a dhéanamh maidir le socrú eatramhach sonrach. Ar feadh fhad an tsocraithe, nuair atá an t‑íosráta aschuir á ríomh, ba cheart go mbeadh institiúidí IRB in ann ualú priacal níos ísle a chur i bhfeidhm ar an gcuid dá risíochtaí morgáiste cónaithe a meastar a bheith urraithe le maoin chónaithe faoin SA‑CR athbhreithnithe. Chun a áirithiú nach bhfuil an socrú eatramhach ar fáil ach do risíochtaí morgáiste a bhfuil priacal íseal ag baint leo, ba cheart critéir incháilitheachta iomchuí, atá bunaithe ar choincheapa a úsáidtear faoin SA‑CR, a shocrú. Ba cheart d’údaráis inniúla an chomhlíontacht leis na critéir sin a fhíorú. Ós rud é go bhféadfadh margaí réadmhaoine cónaithe a bheith difriúil ó Bhallstát amháin go Ballstát eile, ba cheart do na Ballstáit aonair a chinneadh cibé acu a chuirfidh nó nach gcuirfidh siad an socrú eatramhach i bhfeidhm. Ba cheart do ÚBE faireachán a dhéanamh ar úsáid an tsocraithe eatramhaigh.

               (16)De thoradh easpa soiléireachta agus íogaireacht ó thaobh priacal a bhaineann leis an láimhseáil reatha a dhéantar ar mhaoiniú amhantrach maoine dochorraithe, is minic a mheastar go bhfuil ceanglais chaipitil le haghaidh na risíochtaí sin ró‑ard nó ró‑íseal faoi láthair. Dá bhrí sin, ba cheart láimhseáil thiomnaithe le haghaidh risíochtaí ADC a chur in ionad na láimhseála sin, lena mbaineann iasachtaí do chuideachtaí nó feithiclí sainchuspóireacha a mhaoiníonn aon fháil talún chun críocha forbartha agus tógála, nó chun aon mhaoin thráchtála dhochorraithe a fhorbairt agus a thógáil.

               (17)Tá sé tábhachtach tionchar na n‑éifeachtaí tráthrialta ar luacháil maoine lena n‑urraítear iasacht a laghdú agus chun ceanglais chaipitil le haghaidh morgáistí a choinneáil níos seasmhaí. Dá bhrí sin, níor cheart luach na maoine a aithnítear chun críocha stuamachta a bheith níos mó ná meánluach maoin inchomparáide arna thomhas thar thréimhse faireacháin atá fada go leor, seachas má thagann méadú aonchiallach ar a luach mar gheall ar mhodhnuithe ar an maoin sin. Chun iarmhairtí neamhbheartaithe maidir le feidhmiú mhargaí na mbannaí faoi chumhdach a sheachaint, féadfaidh údaráis inniúla a cheadú d’institiúidí maoin dhochorraithe a athluacháil ar bhonn tráthrialta gan na teorainneacha sin a chur i bhfeidhm ar mhéaduithe luacha. Ba cheart modhnuithe a chuireann feabhas ar éifeachtúlacht fuinnimh foirgneamh agus aonad cónaithe a mheas mar nithe a mhéadaíonn an luach.

               (18)Déantar gnó an iasachtaithe speisialaithe le feithiclí sainchuspóireacha a fheidhmíonn mar eintitis iasachta de ghnáth, arb é an toradh ar infheistíocht príomhfhoinse aisíocaíochta an mhaoinithe arna fháil ina leith. Le socruithe conarthacha na samhla iasachtaithe speisialaithe, soláthraítear leibhéal substaintiúil smachta don iasachtóir ar na sócmhainní agus is é príomhfhoinse aisíocaíochta na hoibleagáide an t‑ioncam a ghintear leis na sócmhainní atá á maoiniú. Chun an priacal gaolmhar a léiriú ar bhealach níos cruinne, ba cheart na socruithe conarthacha sin a bheith faoi réir ceanglais chaipitil shonracha le haghaidh priacal creidmheasa, dá bhrí sin. I gcomhréir le caighdeáin Basel III a chomhaontaítear go hidirnáisiúnta maidir le hualuithe priacal a shannadh do risíochtaí ar iasachtú speisialaithe, ba cheart aicme risíochtaí speisialaithe thiomnaithe a thabhairt isteach faoin SA‑CR, trína gcuirfear feabhas ar chomhsheasmhacht le láimhseáil shonrach an iasachtaithe speisialaithe atá i bhfeidhm cheana faoin gcur chuige IRB. Ba cheart láimhseáil shonrach le haghaidh risíochtaí ar iasachtú speisialaithe a thabhairt isteach, trínar cheart idirdhealú a dhéanamh idir ‘maoiniú tionscadail’, ‘maoiniú réada’ agus ‘maoiniú tráchtearraí’ chun an priacal a bhaineann le fochatagóirí na fo‑aicme risíochtaí speisialaithe sin a léiriú ar bhealach níos fearr. Ar an gcaoi chéanna le risíochtaí ar chorparáidí, ba cheart dhá chur chuige a chur chun feidhme chun ualuithe priacal a shannadh, cur chuige amháin le haghaidh dlínsí ina gceadaítear rátálacha seachtracha a úsáid chun críocha rialála agus cur chuige eile le haghaidh dlínsí nach gceadaítear é sin iontu.

               (19)Cé go bhfuil an láimhseáil chaighdeánaithe nua le haghaidh risíochtaí ar iasachtú speisialaithe gan rátáil a leagtar síos i gcaighdeáin Basel III níos gráinní ná láimhseáil chaighdeánaithe reatha na risíochtaí ar chorparáidí faoin Rialachán seo, níl an chéad láimhseáil íogair go leor ó thaobh priacal de chun tionchair na bpacáistí agus na ngealltán slándála cuimsitheach a léiriú a bhaineann, de ghnáth, leis na risíochtaí seo san Aontas, a chuireann ar a gcumas d’iasachtóirí na sreafaí airgid amach anseo atá le gineadh thar shaolré an tionscadail nó na sócmhainne a rialú. Mar gheall ar an easpa cumhdach rátála seachtrach ar risíochtaí ar iasachtú speisialaithe san Aontas, le láimhseáil na risíochtaí ar iasachtú speisialaithe gan rátáil a leagtar síos i gcaighdeáin Basel III, d’fhéadfaí dreasachtaí a chruthú le haghaidh institiúidí chun deireadh a chur le tionscadail áirithe a mhaoiniú nó chun priacail níos airde a ghlacadh maidir le risíochtaí a bhfuil próifílí priacail difriúla acu a láimhseáiltear ar an gcaoi chéanna seachas sin. De bharr go bhfuil na risíochtaí ar iasachtú speisialaithe maoinithe den chuid is mó ag institiúidí a úsáideann an cur chuige IRB a bhfuil samhlacha inmheánacha i bhfeidhm acu le haghaidh na risíochtaí seo, d’fhéadfadh an tionchar a bheith go háirithe suntasach i gcás risíochtaí ar ‘mhaoiniú réada’, a bhféadfadh priacal a bheith ag baint leo go gcuirfí deireadh leis na gníomhaíochtaí, i gcomhthéacs ar leith chur i bhfeidhm an íosráta aschuir. Chun iarmhairtí neamhbheartaithe íogaireachta i leith priacal a bhaineann le láimhseáil Basel maidir le risíochtaí um maoiniú réada gan rátáil a sheachaint, maidir le risíochtaí um maoiniú réada a chomhlíonann sraith critéar lenar féidir a bpróifíl priacail a ísliú chuig an gcaighdeán ‘ardchaighdeán’, atá comhoiriúnach le bainistíocht stuama agus choimeádta ar na priacail airgeadais, ba cheart go dtairbheoidís d’ualú priacal laghdaithe. Cuirfear ar iontaoibh ÚBE dréachtchaighdeáin theicniúla rialála a fhorbairt lena sonrófar na coinníollacha le haghaidh institiúidí chun risíocht ar iasachtú speisialaithe maidir le maoiniú réada a shannadh ar an gcatagóir ‘ardchaighdeán’ le hualú priacal atá cosúil le risíochtaí ar mhaoiniú tionscadail ‘ardchaighdeáin’ faoin SA‑CR. Ba cheart d’institiúidí a bhunaítear i ndlínsí ina gceadaítear rátálacha seachtracha a úsáid na hualuithe priacal a chinntear leis na rátálacha seachtracha atá sonrach ó thaobh ceiste de a shannadh dá risíochtaí ar iasachtú speisialaithe, mar a fhoráiltear le creat Basel III.

               (20)Ba cheart aicmiú na risíochtaí ar mhiondíol faoin SA‑CR a ailíniú tuilleadh leis na cuir chuige IRB chun cur i bhfeidhm comhsheasmhach na n‑ualuithe priacal comhfhreagracha don tsraith chéanna risíochtaí a áirithiú. I gcomhréir le caighdeáin Basel III, ba cheart rialacha a leagan síos le haghaidh láimhseáil dhifreáilte risíochtaí imrothlacha ar mhiondíol a chomhlíonann sraith coinníollacha aisíocaíochta nó úsáide lenar féidir a bpróifíl priacail a ísliú. Sainmhíneofar na risíochtaí sin mar risíochtaí ar ‘oibreoirí eacnamaíocha’. Ba cheart risíochtaí ar dhuine nádúrtha amháin nó níos mó nach gcomhlíonann gach coinníoll is gá chun iad a mheas mar risíochtaí ar mhiondíol a ualú de réir priacal ag 100 % faoin SA‑CR.

               (21)Le caighdeáin Basel III, tugtar fachtóir coinbhéartachta creidmheasa 10 % isteach le haghaidh gealltanais atá inchealaithe go neamhchoinníollach (‘UCCanna’) sa SA‑CR. Is dóigh go mbeidh tionchar suntasach aige sin ar oibleagáideoirí a bhíonn ag brath ar sholúbthacht na ngealltanas sin chun a ngníomhaíochtaí a mhaoiniú nuair atáthar ag plé le luaineachtaí séasúracha ina ngnóthaí nó nuair atá athruithe gearrthéarmacha nach rabhthas ag súil leo i riachtanais chaipitil oibre á mbainistiú, go háirithe le linn an téarnaimh ó phaindéim COVID‑19. Is iomchuí, dá bhrí sin, foráil a dhéanamh maidir le hidirthréimhse ina leanfaidh institiúidí d’fhachtóir coinbhéartachta creidmheasa a chur i bhfeidhm ar a ngealltanais atá inchealaithe go neamhchoinníollach lena linn, agus, tar éis é sin, de mheasúnú a dhéanamh ar cibé acu atá nó nach bhfuil gá le méadú féideartha de réir a chéile ar na fachtóirí coinbhéartachta creidmheasa is infheidhme chun a chur ar a gcumas d’institiúidí a gcleachtais agus a dtáirgí oibríochtúla a choigeartú gan bac a chur ar infhaighteacht creidmheasa oibleagáideoirí institiúidí. Ba cheart an socrú eatramhach sin a chúpláil le tuarascáil arna hullmhú ag ÚBE.

               (22)Le géarchéim airgeadais 2008‑2009, léiríodh, i roinnt cásanna, gur bhain institiúidí creidmheasa úsáid as cuir chuige IRB freisin maidir le punanna atá mí‑oiriúnach ó thaobh samhaltaithe de mar gheall ar shonraí neamh‑leordhóthanacha, rud a raibh iarmhairtí díobhálacha aige ar stóinseacht na dtorthaí agus, dá bhrí sin, ar an gcobhsaíocht airgeadais. Is iomchuí, dá bhrí sin, gan a cheangal ar institiúidí an cur chuige IRB a úsáid le haghaidh a risíochtaí go léir ná ceanglas an fheidhmithe chéimnigh a chur i bhfeidhm ar leibhéal na n‑aicmí risíochta. Is iomchuí freisin srian a chur leis an gCur Chuige IRB a úsáid le haghaidh aicmí risíochta i gcás ina bhfuil sé níos deacra inchomparáideacht agus stóinseacht na gceanglas caipitil le haghaidh priacal creidmheasa a mhéadú trí shamhaltú láidir faoi na cuir chuige IRB.

               (23)Is iondúil go léirítear leibhéil mhainneachtana ísle le risíochtaí institiúidí ar institiúidí eile, ar eintitis eile de chuid na hearnála airgeadais agus ar chorparáidí móra. Maidir le punanna ísealmhainneachtana den sórt sin, léiríodh go mbíonn deacrachtaí ag institiúidí meastacháin iontaofa maidir le príomh‑pharaiméadar priacal den chur chuige IRB, an caillteanas i gcás mainneachtana (‘LGD’), a fháil mar gheall ar líon neamhleordhóthanach mainneachtainí a breathnaíodh sna punanna sin. Tá leibhéal scaipthe neamh‑inmhianaithe thar institiúidí creidmheasa sa leibhéal priacail mheasta de bharr na deacrachta sin. Dá bhrí sin, ba cheart d’institiúidí luachanna rialála LGD a úsáid seachas meastacháin LGD inmheánacha le haghaidh na bpunann ísealmhainneachtana sin.

               (24)Is iondúil go ndéanann institiúidí a úsáideann samhlacha inmheánacha chun meastachán a thabhairt ar na ceanglais cistí dílse le haghaidh priacal creidmheasa maidir le risíochtaí ar chothromas a measúnú priacal a bhunú ar shonraí a chuirtear ar fáil go poiblí, ar féidir glacadh leis go bhfuil rochtain chomhionann ag gach institiúid orthu. Sna dálaí sin, ní féidir údar a thabhairt le difríochtaí i gceanglais cistí dílse. Thairis sin, is cuid an‑bheag de chláir chomhardaithe na n‑institiúidí iad risíochtaí ar chothromas a shealbhaítear sa leabhar baincéireachta. Dá bhrí sin, chun inchomparáideacht cheanglais cistí dílse na n‑institiúidí a mhéadú agus chun an creat rialála a shimpliú, ba cheart d’institiúidí a gceanglais cistí dílse le haghaidh priacal creidmheasa maidir le risíochtaí ar chothromas a ríomh trí úsáid a bhaint as an SA‑CR, agus ba cheart an cur chuige IRB a dhícheadú chun na críche sin.

               (25)Maidir leis na meastacháin ar dhóchúlacht mainneachtana (‘PD’), LGD agus fachtóirí coinbhéartachta creidmheasa (‘CCFanna’) risíochtaí aonair institiúidí a gceadaítear dóibh samhlacha inmheánacha a úsáid chun ceanglais chaipitil le haghaidh priacal creidmheasa a ríomh, ba cheart a áirithiú nach mbaineann siad leibhéil ísle atá mí‑oiriúnach amach. Is iomchuí, dá bhrí sin, íosluachanna dá meastacháin féin a thabhairt isteach agus chun a cheangal ar institiúidí an meastachán níos airde dá meastacháin féin ar pharaiméadair priacal agus ar na híosluachanna sin a úsáid. Ba cheart ‘íosrátaí ionchuir’ paraiméadar priacal den sórt sin a bheith comhdhéanta de choimirce chun a áirithiú nach dtitfidh na ceanglais chaipitil faoi leibhéil stuama. Thairis sin, ba cheart go maolófaí leo priacal de bharr samhaltú mar gheall ar fhachtóirí den sórt sin, amhail sonraíocht samhla atá mícheart, earráid sa tomhas agus teorainneacha leis na sonraí. Chuirfí feabhas ar inchomparáideacht cóimheasa caipitil ar fud institiúidí freisin. Chun na torthaí sin a bhaint amach, ba cheart íosrátaí ionchuir a chalabrú ar bhealach atá coimeádach go leor.

               (26)Go deimhin, le híosrátaí ar pharaiméadair priacal a chalabraítear go ró‑choimeádach, féadfar institiúidí a dhíspreagadh maidir leis na cuir chuige IRB agus na caighdeáin um bainistíocht priacal lena mbaineann a ghlacadh. Féadfar institiúidí a dhreasú a bpunanna a athrú chuig risíochtaí priacal níos airde chun an srian atá á forchur leis na híosrátaí ar pharaiméadair priacal a sheachaint. Chun iarmhairtí neamhbheartaithe den sórt sin a sheachaint, ba cheart go léireofaí go hiomchuí saintréithe priacal áirithe a bhaineann leis na risíochtaí foluiteacha le híosrátaí ar pharaiméadair priacal, go háirithe trí luachanna difriúla le haghaidh cineálacha difriúla risíochta a ghlacadh i gcás inarb iomchuí.

               (27)Baineann saintréithe priacal atá difriúil le risíochtaí ginearálta ar chorparáidí le risíochtaí ar iasachtú speisialaithe. Is iomchuí, dá bhrí sin, foráil a dhéanamh maidir le hidirthréimhse ina laghdófar an t‑íosráta ionchuir LGD is infheidhme maidir le risíochtaí ar iasachtú speisialaithe lena linn.

               (28)I gcomhréir le caighdeáin Basel III, ba cheart go bhfágfaí an láimhseáil IRB le haghaidh na haicme risíochta ceannasaí gan athrú den chuid is mó, mar gheall ar gcineál speisialta agus na priacail speisialta a bhaineann leis na hoibleagáideoirí foluiteacha. Go háirithe, níor cheart go mbeadh risíochtaí ceannasacha faoi réir íosrátaí ionchuir na bparaiméadar priacal.

               (29)Chun cur chuige comhsheasmhach a áirithiú maidir le gach risíocht RGLA‑PSE, ba cheart aicme risíochta nua RGLA‑PSA a chruthú, a bheadh neamhspleách ó aicmí risíochtaí ceannasacha agus institiúidí, agus ba cheart go mbeadh siad uile faoi réir ag na híosrátaí ionchuir a chuirtear ar fáil leis na rialacha nua.

               (30)Ba cheart a shoiléiriú conas a d’fhéadfaí éifeacht ráthaíochta a aithint maidir le risíochtaí ráthaithe i gcás ina láimhseáiltear an risíocht fholuiteach faoin gcur chuige IBR faoina gceadaítear samhaltú do PD agus LGD ach ina mbaineann an ráthóir le cineál risíochtaí nach gceadaítear samhaltú an LGD ná an cur chuige IRB ina leith. Go háirithe, níor cheart go leanfadh ualú priacal coigeartaithe a bheadh níos ísle ná an t‑ualú priacal atá infheidhme maidir le risíocht dhíreach inchomparáide ar an ráthóir as an gcur chuige ionadaíochta a úsáid, ina gcuirtear paraiméadair priacal an ráthóra in ionad paraiméadair priacal na risíochtaí foluiteacha, nó as modh ina ndéantar PD nó LGD an oibleagáideora foluitigh a choigeartú le cur chuige sonrach samhaltaithe chun éifeacht an ráthaíochta a chur san áireamh. Dá dheasca sin, i gcás ina láimhseáiltear an ráthóir faoin SA‑CR, ba cheart ualú priacal SA‑CR an ráthóra a shannadh ar an risíocht ráthaithe a bheith mar thoradh ar an ráthaíocht a aithint faoin gcur chuige IRB.

               (31)Le Rialachán (AE) 2019/876 ó Pharlaimint na hEorpa agus ón gComhairle
                  50
                leasaítear Rialachán (AE) Uimh. 575/2013 chun na caighdeáin chríochnaitheacha FRTB a chur chun feidhme chun críocha tuairiscithe agus sin amháin. Fágadh tabhairt isteach cheanglais cheangailteacha chaipitil bunaithe ar na caighdeáin sin faoi ghnáththionscnamh reachtach ar leithligh, ar measúnú a dhéanamh ar a dtionchair ar bhainc san Aontas.

               (32)Chun an clár oibre athchóirithe a tugadh isteach tar éis na géarchéime airgeadais in 2008-2009 a thabhairt chun críche agus chun aghaidh a thabhairt ar na heasnaimh sa chreat priacail margaidh reatha, ba cheart ceanglais cheangailteacha chaipitil don phriacal margaidh bunaithe ar na caighdeáin chríochnaitheacha FRTB a chur chun feidhme i ndlí an Aontais. Tá léirithe ag meastóireachtaí a rinneadh le déanaí ar thionchar na gcaighdeán críochnaitheach FRTB ar bhainc san Aontas gurb é an toradh a bheidh ar chur chun feidhme na gcaighdeán sin san Aontas, méadú mór ar cheanglais cistí dílse don phriacal margaidh le haghaidh gníomhaíochtaí áirithe trádála agus cruthaitheora margaidh atá tábhachtach do gheilleagar an Aontais. Chun an tionchar sin a mhaolú agus chun dea‑fheidhmiú margaí airgeadais san Aontas a choimeád, ba cheart coigeartuithe spriocdhírithe a thabhairt isteach maidir le trasuí na gcaighdeán críochnaitheach FRTB i ndlí an Aontais.

               (33)Mar a iarradh faoi Rialachán (AE) 2019/876, ba cheart don Choimisiún prionsabal na comhréireachta a chur san áireamh agus na ceanglais chaipitil don phriacal margaidh á ríomh d’institiúidí a bhfuil gnólachtaí leabhair trádála meánmhéide acu, agus na ceanglais sin a chalabrú dá réir. Dá bhrí sin, ba cheart cead a thabhairt d’institiúidí a bhfuil leabhair trádála meánmhéide acu úsáid a bhaint as cur chuige caighdeánaithe simplithe chun ceanglais cistí dílse a ríomh i gcomhair priacal margaidh, i gcomhréir leis na caighdeáin arna gcomhaontú go hidirnáisiúnta. Ina theannta sin, ba cheart go mbeadh na critéir incháilitheachta chun institiúidí a bhfuil leabhair trádála meánmhéide acu a aithint comhsheasmhach leis na critéir a leagtar amach i Rialachán (AE) 2019/876 maidir le hinstitiúidí den sórt sin a dhíolmhú ó na ceanglais tuairiscithe FRTB a leagtar amach sa Rialachán sin.

               (34)Is féidir gníomhaíochtaí trádála institiúidí i margaí mórdhíola a dhéanamh go héasca thar theorainneacha, lena n‑áirítear idir Ballstáit agus tríú tíortha. Ba cheart do chur chun feidhme na gcaighdeán críochnaitheach FRTB, dá bhrí sin, cóineasú a mhéid agus is féidir thar dhlínsí, i dtéarmaí bunábhair agus uainithe araon. Murab amhlaidh an cás, bheadh sé dodhéanta cothrom na Féinne ar bhonn idirnáisiúnta a áirithiú do na gníomhaíochtaí sin. Dá bhrí sin, ba cheart don Choimisiún faireachán a dhéanamh ar chur chun feidhme na gcaighdeán sin i ndlínsí comhaltaí CBMB eile agus, i gcás inar gá, ba cheart dó bearta a dhéanamh chun aghaidh a thabhairt ar shaobhadh féideartha ar na rialacha sin.

               (35)D’athbhreithnigh CBMB an caighdeán idirnáisiúnta maidir le priacal oibriúcháin chun aghaidh a thabhairt ar laigí a tháinig chun cinn tar éis ghéarchéim airgeadais 2008-2009. Seachas an easpa íogaireachta i leith priacal sna cuir chuige chaighdeánaithe, sainaithníodh easpa inchomparáideachta a eascraíonn as raon leathan cleachtas samhaltaithe inmheánach faoin Ardmhodh Tomhais. Dá bhrí sin, agus chun an creat um priacal oibriúcháin a shimpliú, cuireadh modh amháin nach bhfuil bunaithe ar shamhail in ionad gach cur chuige a bhí i bhfeidhm chun meastachán a dhéanamh ar na ceanglais chaipitil um priacal oibriúcháin. Ba cheart Rialachán (AE) Uimh. 575/2013 a ailíniú le caighdeáin athbhreithnithe Basel chun cothrom na Féinne idirnáisiúnta le haghaidh institiúidí a bunaíodh laistigh den Aontas ach a fheidhmítear lasmuigh den Aontas freisin a áirithiú, agus chun a áirithiú go leanfaidh an creat um priacal oibriúcháin sin de bheith ina chreat éifeachtach ar leibhéal an Aontais.

               (36)Leis an gcur chuige caighdeánaithe nua maidir le priacal oibriúcháin a tugadh isteach leis an CBMB, tugtar táscaire a bhíonn ag brath ar an méid atá ar ghnó institiúide agus táscaire a chuireann stair chaillteanais na hinstitiúide sin le chéile. Beartaítear i gcaighdeán athbhreithnithe Basel roinnt roghanna maidir le conas a fhéadfar stair chaillteanais institiúide a chur chun feidhme. Féadfaidh dlínsí neamhaird a thabhairt ar chaillteanais stairiúla chun caipiteal priacail oibriúcháin maidir le gach institiúid ábhartha a ríomh, nó féadfaidh siad sonraí a bhaineann le caillteanais stairiúla fiú amháin maidir le hinstitiúidí atá níos lú ná méid áirithe ar ghnó a chur san áireamh. Chun cothrom na Féinne laistigh den Aontas a áirithiú agus chun ríomh chaipiteal priacail oibriúcháin a shimpliú, ba cheart na roghanna sin a fheidhmiú ar bhealach comhchuibhithe do na ceanglais cistí dílse íosta, trí neamhaird a thabhairt ar shonraí a bhaineann le caillteanais oibriúcháin stairiúla i gcás gach institiúide.

               (37)Ba cheart d’institiúidí beaga neamhchasta agus d’institiúidí creidmheasa neamhliostaithe faisnéis a nochtadh faoi mhéid agus faoi cháilíocht risíochtaí tuillmheacha, neamhthuillmheacha agus staonta, chomh maith le hanailís aoisithe ar chuntasaíocht a dhéanamh ar aon risíochtaí thar téarma. Ní chuireann an oibleagáid nochta sin ualach breise ar na hinstitiúidí creidmheasa sin, ó tharla go bhfuil nochtadh tacar faisnéise chomh teoranta sin curtha chun feidhme cheana féin ag ÚBE bunaithe ar Phlean Gníomhaíochta na Comhairle 2017 maidir le hIasachtaí Neamhthuillmheacha (NPLanna)
                  51
               , lenar iarradh ar ÚBE ceanglais maidir le nochtadh a fheabhsú le haghaidh cáilíocht sócmhainní agus iasachtaí neamhthuillmheacha i gcás gach institiúide. Tá sé sin go hiomlán comhsheasmhach leis an gCumarsáid maidir le dul i ngleic le hiasachtaí neamhthuillmheacha i ndiaidh phaindéim COVID‑19
                  52
               .

               (38)Is gá an t‑ualach comhlíontachta chun críocha nochta a laghdú agus inchomparáideacht nochtuithe a fheabhsú. Ba cheart do ÚBE dá bhrí sin ardán láraithe gréasánbhunaithe a bhunú a chuirfidh ar a chumas an fhaisnéis agus na sonraí a chuireann institiúidí ar aghaidh a nochtadh. Ba cheart don ardán láraithe gréasánbhunaithe sin fónamh mar phointe rochtana aonair ar nochtuithe institiúidí, agus ba cheart gurb iad na hinstitiúidí a chuireann an fhaisnéis agus na sonraí ar fáil a bheadh mar úinéirí agus freagrach as cruinneas na faisnéise agus na sonraí sin i gcónaí. Ba cheart an lárú maidir le foilsiú na faisnéise nochta a bheith go hiomlán comhsheasmhach leis an bPlean Gníomhaíochta chun Aontas Margaí Caipitil a Thógáil agus is céim bhreise é i dtreo pointe rochtana aonair ar fud an Aontais a fhorbairt le haghaidh faisnéis airgeadais cuideachtaí agus a bhfaisnéis a bhaineann le hinfheistíochtaí inbhuanaithe.

               (39)Ionas gur féidir tuairisciú maoirseachta agus nochtuithe a chomhtháthú a thuilleadh, ba cheart do ÚBE nochtuithe institiúidí a fhoilsiú ar bhealach láraithe, agus an ceart atá ag gach institiúid sonraí agus faisnéis a fhoilsiú iad féin á urramú. Le nochtuithe láraithe den sórt sin, ba cheart do ÚBE a bheith in ann nochtuithe institiúidí beaga neamhchasta a fhoilsiú, bunaithe ar an bhfaisnéis arna tuairisciú ag na hinstitiúidí sin d’údaráis inniúla agus dá bharr sin ba cheart an t‑ualach riaracháin a bhfuil na hinstitiúidí beaga, neamhchasta sin faoina réir a laghdú go suntasach. An tráth céanna, ba cheart nach mbeadh tionchar ó thaobh costais de ag lárú nochtuithe ar institiúidí eile, agus ba cheart go méadófaí trédhearcacht agus go laghdófaí an costas do rannpháirtithe margaidh chun rochtain a fháil ar fhaisnéis stuamachta. Ba cheart do thrédhearcacht mhéadaithe den sórt sin inchomparáideacht sonraí i measc institiúidí a éascú agus disciplín an mhargaidh a chur chun cinn.

               (40)Chun cóineasú ar fud an Aontais a áirithiú agus tuiscint aonfhoirmeach ar fhachtóirí agus priacail chomhshaoil, shóisialta, agus rialachais (priacail ESG), ba cheart sainmhínithe ginearálta a leagan síos. Ní gá go mbeidh risíocht ar phriacail ESG comhréireach le méid agus castacht institiúide. Bíonn an leibhéal risíochtaí ar fud an Aontais sách ilchineálach, agus léiríonn roinnt tíortha tionchair idirthréimhseacha éadroma féideartha agus léiríonn tíortha eile ardtionchair idirthréimhseacha féideartha maidir le risíochtaí a bhaineann le gníomhaíochtaí a bhfuil tionchar diúltach suntasach acu ar an gcomhshaol. Leis na ceanglais trédhearcachta a bhfuil institiúidí faoina réir agus leis na ceanglais tuairiscithe inbhuanaitheachta a leagtar síos i bpíosaí eile reachtaíochta atá ann cheana féin san Aontas, soláthrófar sonraí níos gráinní i gceann cúpla bliain. Chun measúnú ceart a dhéanamh ar na priacail ESG a d’fhéadfadh a bheith ag bagairt ar institiúidí, áfach, is gá go bhfaigheann margaí agus maoirseoirí sonraí leordhóthanacha ó gach eintiteas atá ar ris ar na priacail sin, go neamhspleách óna méid. Chun a áirithiú go mbeidh sonraí atá gráinneach, cuimsitheach agus inchomparáide ar fáil ag údaráis inniúla chun maoirseacht éifeachtach a dhéanamh, ba cheart faisnéis faoi risíochtaí ar phriacail ESG a bheith san áireamh i dtuairisciú maoirseachta institiúidí. Ba cheart go mbeadh raon feidhme agus gráinneacht na faisnéise sin comhsheasmhach le prionsabal na comhréireachta, ag féachaint do mhéid agus do chastacht na hinstitiúide.

               (41)Agus aistriú gheilleagar an Aontais chuig samhail eacnamaíoch inbhuanaithe ag bailiú nirt, éiríonn priacail inbhuanaitheachta níos feiceálaí agus d’fhéadfadh gur gá iad a bhreithniú tuilleadh. Is gá mar sin sainordú ÚBE maidir le measúnú agus tuairisciú a dhéanamh ar cibé acu a mbeadh nó nach mbeadh údar le láimhseáil stuamachta tiomnaithe risíochtaí a bhaineann le sócmhainní nó gníomhaíochtaí atá bainteach go suntasach le cuspóirí comhshaoil nó sóisialta, a thabhairt ar aghaidh faoi cheann 2 bhliain.

               (42)Tá sé fíor-riachtanach go mbeadh na cumhachtuithe is gá ag maoirseoirí chun measúnú agus tomhas a dhéanamh, ar bhealach cuimsitheach, ar na priacail a bhfuil grúpa baincéireachta ar ris ina leith ar leibhéal comhdhlúthaithe agus go mbeadh solúbthacht acu a gcur chuige maoirseachta a oiriúnú d’fhoinsí nua priacal. Tá sé tábhachtach lúba ar lár a sheachaint idir comhdhlúthú stuamachta agus cuntasaíochta a d’fhéadfadh idirbhearta ar aidhm leo sócmhainní a bhaint amach as raon feidhm an chomhdhlúthaithe stuamachta, cé go bhfuil priacail fós ann sa ghrúpa baincéireachta, a bheith mar thoradh orthu. Leis an easpa comhleanúnachais sa sainmhíniú ar na coincheapa ‘máthairghnóthas’, ‘fochuideachta’ agus ‘rialú’, agus leis an easpa soiléireachta sa sainmhíniú ar ‘gnóthas seirbhísí coimhdeacha’, ‘cuideachta sealbhaíochta airgeadais’ agus ‘institiúid airgeadais’, fágtar níos deacra do mhaoirseoirí é na rialacha is infheidhme a chur chun feidhme go comhsheasmhach san Aontas agus chun priacail a bhrath agus aghaidh a thabhairt orthu go hiomchuí ar leibhéal comhdhlúthaithe. Dá bhrí sin, ba cheart sainmhínithe a leasú agus a shoiléiriú tuilleadh. Ina theannta sin, meastar gur iomchuí é do ÚBE imscrúdú breise a dhéanamh ar cibé acu a bhféadfaí nó nach bhféadfaí srian neamhbheartaithe a chur ar na cumhachtuithe sin de chuid na maoirseoirí de bharr aon neamhréireachtaí nó lúba ar lár atá fágtha sna forálacha rialála nó ina n‑idirghníomhú leis an gcreat cuntasaíochta is infheidhme.

               (43)Leis an easpa soiléireachta maidir le gnéithe áirithe den chreat um íosrátaí ar íoschaolchorrlaigh le haghaidh idirbheart um maoiniú urrús (IMUanna), a d’fhorbair an CBMB in 2017 mar chuid d’athchóirithe críochnaitheacha Basel III, chomh maith le hamhras maidir leis an údar eacnamaíoch lena chur chun feidhme maidir le cineálacha áirithe IMUanna, ardaíodh ceist faoi cibé acu a bhféadfaí nó nach bhféadfaí cuspóirí stuamachta an chreata sin a bhaint amach gan iarmhairtí neamh‑inmhianaithe a chruthú. Ba cheart don Choimisiún, dá bhrí sin, athmheasúnú a dhéanamh ar chur chun feidhme an chreata um íosrátaí ar íoschaolchorrlaigh le haghaidh IMUanna i ndlí an Aontais faoi [Oifig na bhFoilseachán: cuir isteach dáta = 24 mhí i ndiaidh theacht i bhfeidhm an Rialacháin seo]. Chun fianaise leordhóthanach a sholáthar don Choimisiún, ba cheart do ÚBE, i ndlúthchomhar le ÚEUM, tuairisciú don Choimisiún faoi thionchar an chreata sin, agus faoin gcur chuige is iomchuí chun é a chur chun feidhme i ndlí an Aontais.

               (44)Ba cheart don Choimisiún na caighdeáin athbhreithnithe i gcomhair na gceanglas caipitil do phriacail cva, arna bhfoilsiú ag CBMB i mí Iúil 2020, a thrasuí isteach i ndlí an Aontais, mar go gcuirtear feabhas leis na caighdeáin sin tríd is tríd ar an gceanglas maidir le cistí dílse a ríomh do phriacal cva trí bhíthin aghaidh a thabhairt ar roinnt saincheisteanna a tugadh faoi deara roimhe seo, go háirithe go dteipeann ar an gcreat um cheanglais chaipitil cva reatha an priacal cva a ghabháil go hiomchuí.

               (45)Nuair a cuireadh athchóirithe tosaigh Basel III chun feidhme i ndlí an Aontais trí bhíthin an CRR, bhí idirbhearta áirithe díolmhaithe ó cheanglais chaipitil a ríomh i gcomhair priacal cva. Comhaontaíodh na díolúintí sin chun cosc a chur ar mhéadú iomarcach féideartha ar chostas roinnt de na hidirbhearta díorthacha arna spreagadh ag tabhairt isteach an cheanglais chaipitil i gcomhair priacal cva, go háirithe i gcás nárbh fhéidir le bainc priacal cva chliaint áirithe nach raibh in ann comhthaobhacht a mhalartú. De réir na dtionchar measta a ríomh ÚBE, bheadh na ceanglais chaipitil do phriacal cva faoi chaighdeáin athbhreithnithe Basel ard go míchuí do na hidirbhearta díolmhaithe leis na cliaint sin. Chun a áirithiú go leanfaidh cliaint bhanc a bpriacail airgeadais a fhálú trí bhíthin idirbhearta díorthacha, ba cheart na díolúintí a choimeád agus caighdeáin athbhreithnithe Basel á gcur chun feidhme.

               (46)D’fhéadfadh an priacal cva iarbhír a bhaineann leis na hidirbhearta díolmhaithe a bheith ina fhoinse priacail shuntasaigh do na bainc a chuireann na díolúintí sin i bhfeidhm, áfach; má thagann na priacail sin chun cinn, d’fhéadfadh caillteanais shuntasacha a bheith mar thoradh air sin do na bainc lena mbaineann. Mar a chuir ÚBE i dtábhacht ina thuarascáil ar CVA i mí Feabhra 2015, ardaíonn priacail CVA na n‑idirbheart díolmhaithe ábhair imní stuamachta nach bhfuil aghaidh á thabhairt orthu faoin Rialachán maidir le Ceanglais Chaipitil. Chun cuidiú le maoirseoirí faireachán a dhéanamh ar an bpriacal CVA a eascraíonn as na hidirbhearta díolmhaithe, ba cheart d’institiúidí an ríomh maidir le ceanglais chaipitil do phriacail CVA na n‑idirbheart díolmhaithe a ba ghá i gcás nach raibh na hidirbhearta sin díolmhaithe, a thuairisciú. Ina theannta sin, ba cheart do ÚBE treoirlínte a fhorbairt chun cuidiú le maoirseoirí priacal CVA iomarcach a aithint agus comhchuibhiú gníomhaíochtaí maoirseachta sa réimse sin a fheabhsú ar fud an Aontais.

               (47)Ba cheart, dá bhrí sin, Rialachán (AE) Uimh. 575/2013 a leasú dá réir sin,

               TAR ÉIS AN RIALACHÁN SEO A GHLACADH:

               Airteagal 1

               Leasuithe ar Rialachán (AE) Uimh. 575/2013

               Leasaítear Rialachán (AE) Uimh. 575/2013 mar a leanas:

               (1)in Airteagal 4, leasaítear mír 1 mar a leanas:

               (a)cuirtear an méid seo a leanas in ionad phointí 15 agus 16:

               ‘(15) ciallaíonn ‘máthairghnóthas’ gnóthas a rialaíonn, de réir bhrí phointe (37), gnóthas amháin nó níos mó;

               (16) ‘ciallaíonn ‘fochuideachta’ gnóthas atá á rialú ag gnóthas eile, de réir bhrí phointe (37),’;

               (b)cuirtear an méid a leanas in ionad phointe (18):

               ‘(18) ciallaíonn ‘gnóthas seirbhísí coimhdeacha’ gnóthas a mheasann an t‑údarás inniúil gurb í an phríomhghníomhaíocht a dhéanann sé, cibé acu a sholáthraítear iad do ghnóthais laistigh den ghrúpa nó do chliaint taobh amuigh den ghrúpa, aon cheann de na nithe a leanas:

               (a)síneadh díreach ar bhaincéireacht;

               (b)léasú oibriúcháin, fachtóireacht, bainistiú ar iontaobhais aonad, úinéireacht nó bainistiú ar mhaoin, soláthar seirbhísí próiseála sonraí nó aon ghníomhaíocht eile atá coimhdeach le baincéireacht;

               (c)aon ghníomhaíocht eile a mheasann ÚBE a bheith cosúil leis na gníomhaíochtaí a luaitear i bpointí (a) agus (b);’;

               (c)cuirtear an méid seo a leanas in ionad phointe (20):

               ‘(20) ciallaíonn ‘cuideachta sealbhaíochta airgeadais’ gnóthas a chomhlíonann na coinníollacha seo a leanas go léir:

               (a)is institiúid airgeadais é an gnóthas;

               (b)ní cuideachta sealbhaíochta airgeadais mheasctha é an gnóthas;

               (c)is institiúid í fochuideachta amháin ar a laghad den ghnóthas sin;

               (d)baineann níos mó ná 50 % d’aon cheann de na táscairí a leanas, ar bhonn cobhsaí, le fochuideachtaí is institiúidí nó institiúidí airgeadais, agus le gníomhaíochtaí a dhéanann an gnóthas féin nach mbaineann le héadáil nó le húinéireacht sealúchais i bhfochuideachtaí nuair is ionann cineál na ngníomhaíochtaí sin agus na ngníomhaíochtaí a dhéanann institiúidí nó institiúidí airgeadais:

               (i)cothromas an ghnóthais de réir ar a chás comhdhlúite;

               (ii)sócmhainní an ghnóthais de réir ar a chás comhdhlúite;

               (iii)ioncaim an ghnóthais de réir ar a chás comhdhlúite;

               (iv)pearsanra an ghnóthais de réir ar a chás comhdhlúite;

               (v)táscaire eile a mheasann an t‑údarás inniúil a bheith ábhartha;’;

               (d)cuirtear isteach an pointe (20a) seo a leanas:

               ‘(20a) ciallaíonn ‘cuideachta sealbhaíochta infheistíochta’ cuideachta sealbhaíochta infheistíochta mar a shainmhínítear in Airteagal 4(1), pointe (23) de Rialachán (AE) 2019/2033 ó Pharlaimint na hEorpa agus ón gComhairle
                  53
               ;

               (e)cuirtear an méid seo a leanas in ionad phointe (26):

               ‘(26) ciallaíonn ‘institiúid airgeadais’ gnóthas a chomhlíonann an dá choinníoll seo a leanas:

               (a)ní institiúid é an gnóthas, ná cuideachta sealbhaíochta tiomnaithe don tionsclaíocht amháin, cuideachta sealbhaíochta árachais ná cuideachta sealbhaíochta árachais gníomhaíochtaí measctha mar a shainmhínítear in Airteagal 212(1), pointí (f) agus (g), de Threoir 2009/138/CE;

               (b)comhlíonann an gnóthas aon cheann de na coinníollacha seo a leanas:

               (i)is é príomhghníomhaíocht an ghnóthais sealúchais a fháil nó a bheith ina úinéir sealúchas nó saothrú ceann amháin nó níos mó de na gníomhaíochtaí a liostaítear in Iarscríbhinn I, pointí 2 go 12 agus pointe 15 a ghabhann le Treoir 2013/36/AE, nó saothrú ceann amháin nó níos mó de na seirbhísí nó gníomhaíochtaí a liostaítear in Iarscríbhinn I, Roinn 1 nó B, a ghabhann le Treoir 2014/65/AE ó Pharlaimint na hEorpa agus ón gComhairle
                  54
                i ndáil le hionstraimí airgeadais a liostaítear i Roinn C den Iarscríbhinn sin a ghabhann leis an Treoir sin;

               (ii)is gnólacht infheistíochta é an gnóthas, nó cuideachta sealbhaíochta airgeadais mheasctha, cuideachta sealbhaíochta infheistíochta, soláthraí seirbhísí íocaíochta de réir bhrí Threoir (AE) 2015/2366 ó Pharlaimint na hEorpa agus ón gComhairle
                  55
               , cuideachta bainistíochta sócmhainní nó gnóthas seirbhísí coimhdeacha;’;

               (f)cuirtear isteach an pointe (26a) seo a leanas:

               ‘(26a) ciallaíonn ‘cuideachta sealbhaíochta tiomnaithe don tionsclaíocht amháin’ gnóthas a chomhlíonann gach ceann de na coinníollacha seo a leanas:

               (a)is é príomhghníomhaíocht an ghnóthais sealúchas a fháil nó a bheith ina úinéir sealúchas;

               (b)ní dhéantar tagairt don ghnóthas ná d’aon cheann de na gnóthais a bhfuil rannpháirtíochtaí aige iontu i bpointe (27), pointí (a), (d), (e), (f), (g), (h), (k) agus (l);

               (c)ní dhéanann an gnóthas ná aon cheann de na gnóthais a bhfuil rannpháirtíochtaí aige iontu, mar phríomhghníomhaíocht, aon cheann de na gníomhaíochtaí a liostaítear in Iarscríbhinn I a ghabhann le Treoir 2013/36/AE, aon cheann de na gníomhaíochtaí a liostaítear in Iarscríbhinn I, Roinn A nó B, a ghabhann le Treoir 2014/65/AE i ndáil le hionstraimí airgeadais a liostaítear i Roinn C den Iarscríbhinn sin leis an Treoir sin, ná ní gnólachtaí infheistíochta, soláthraithe seirbhísí íocaíochta de réir bhrí Threoir (AE) 2015/2366, cuideachtaí bainistíochta sócmhainní, ná gnóthais seirbhísí coimhdeacha iad;’;

               (g)scriostar pointe (c) i bpointe (27);

               (h)cuirtear an méid seo a leanas in ionad phointe (28):

               ‘(28) ciallaíonn ‘máthairinstitiúid i mBallstát’ institiúid i mBallstát a bhfuil institiúid nó institiúid airgeadais mar fhochuideachta aici, nó a bhfuil rannpháirtíocht aici in institiúid, in institiúid airgeadais nó i ngnóthas seirbhísí coimhdeacha, agus nach bhfuil ina fochuideachta de chuid institiúid eile atá údaraithe sa Bhallstát céanna, ná ina fochuideachta de chuid cuideachta sealbhaíochta airgeadais ná de chuid cuideachta sealbhaíochta airgeadais mheasctha atá bunaithe sa Bhallstát céanna;’;

               (i)cuirtear isteach na pointí (33a) agus (33b) seo a leanas:

               ‘(33a) ciallaíonn ‘institiúid neamhspleách san Aontas’ institiúid nach bhfuil faoi réir ag comhdhlúthú stuamachta de bhun Chuid a hAon, Teideal II, Caibidil 2 san Aontas, agus nach bhfuil aon mháthairghnóthas san Aontas aici atá faoi réir ag comhdhlúthú stuamachta den sórt sin;

               (33b) ciallaíonn ‘fo‑institiúid neamhspleách i mBallstát' institiúid a chomhlíonann gach ceann de na coinníollacha seo a leanas:

               (a)is éard atá san institiúid, fochuideachta máthairinstitiúide san Aontas, fochuideachta máthairchuideachta sealbhaíochta airgeadais san Aontas nó fochuideachta máthairchuideachta sealbhaíochta airgeadais mheasctha san Aontas;

               (b)tá an institiúid suite i mBallstát eile seachas an Ballstát ina bhfuil a máthairinstitiúid, a máthairchuideachta sealbhaíochta airgeadais nó a máthairchuideachta sealbhaíochta airgeadais mheasctha;

               (c)níl aon fhochuideachta ag an institiúid í féin agus níl aon rannpháirtíocht aici in institiúid ná in institiúid airgeadais;’;

               (j)i bpointe (37), cuirtear tagairt ‘Airteagal 22 de Threoir 2013/34/AE’ in ionad na tagartha d’Airteagal 1 de Threoir 83/349/CEE’;

               (k)cuirtear an méid seo a leanas in ionad phointe (52):

               ‘(52) ciallaíonn ‘priacal oibriúcháin’ an priacal caillteanais mar thoradh ar chórais inmheánacha ar theip orthu nó nach raibh leormhaith, daoine nó próisis nó ar imeachtaí seachtracha, lena n‑áirítear priacal dlíthiúil, priacal de bharr samhaltaithe agus priacal TFC, ach ní mar thoradh ar phriacal straitéiseach ná ar phriacal do chlú;’;

               (l)cuirtear isteach na pointí (52a) go (52i) seo a leanas:

               ‘(52a)
                     ciallaíonn ‘priacal dlíthiúil’ caillteanais, lena n‑áirítear caiteachais, fíneálacha, pionóis nó damáistí pionósacha, arb éard is cúis leo teagmhais mar thoradh ar imeachtaí dlí, lena n‑áirítear an méid a leanas:

               (a)gníomhaíochtaí maoirseachta agus socraíochtaí príobháideacha;

               (b)neamhghníomh i gcás inar gá gníomhú chun oibleagáid dhlíthiúil a chomhlíonadh;

               (c)gníomhaíocht a dhéantar chun comhlíontacht le hoibleagáid dhlíthiúil a sheachaint;

               (d)teagmhais mhí‑iompair, ar teagmhais iad a eascraíonn as mí‑iompar toiliúil nó faillíoch, lena n‑áirítear soláthar míchuí seirbhísí airgeadais;

               (e)neamhchomhlíonadh le haon cheanglas a fhaightear i bhforálacha náisiúnta nó idirnáisiúnta reachtúla nó reachtacha;

               (f)neamhchomhlíonadh le haon cheanglas a fhaightear i socruithe conarthacha, nó le rialacha inmheánacha agus le cóid iompair arna gcur ar bun i gcomhréir le noirm agus cleachtais náisiúnta nó idirnáisiúnta;

               (g)neamhchomhlíonadh le rialacha eiticiúla.

               Ní chuimsítear le priacal dlíthiúil aisíocaíochtaí le tríú páirtithe ná fostaithe agus íocaíochtaí cáilmheasa de bharr deiseanna gnó, i gcás nár tharla aon sárú ar aon rialacha ná ar iompar eiticiúil agus i gcás ina bhfuil a hoibleagáidí comhlíonta ag an institiúid go tráthúil; agus costais dlí sheachtracha i gcás nach teagmhas priacail oibriúcháin é an teagmhas as a leanann na costais sheachtracha sin.

               (52b)
                     ciallaíonn ‘priacal de bharr samhaltaithe’ an caillteanas a d’fhéadfadh institiúid a thabhú mar iarmhairt ar chinntí a d’fhéadfadh a bheith bunaithe ar aschur samhlacha inmheánacha, go príomha, de bharr earráidí i bhforbairt, cur chun feidhme nó úsáid samhlacha den sórt sin, lena n‑áirítear an méid a leanas:

               (a)samhail inmheánach roghnaithe agus a saintréithe a chur ar bun go mícheart;

               (b)fíorú nach leormhaith ar oiriúnacht samhla inmheánaí roghnaithe chun meastóireacht a dhéanamh ar an ionstraim airgeadais nó chun an táirge a phraghsáil, nó ar oiriúnacht na samhla inmheánaí roghnaithe do na coinníollacha margaidh is infheidhme;

               (c)earráidí i gcur chun feidhme samhla inmheánaí roghnaithe;

               (d)luachálacha marcála míchearta ón margadh agus tomhas priacail de thoradh botúin le linn trádáil a chur isteach sa chóras trádála;

               (e)úsáid a bhaint as samhail inmheánach roghnaithe nó as a haschuir chun críche nach raibh an tsamhail sin beartaithe ná deartha, lena n‑áirítear cúbláil ar na paraiméadair samhaltaithe;

               (f)faireachán míthráthúil agus mí‑éifeachtach a dhéanamh ar fheidhmiú na samhla chun measúnú a dhéanamh an bhfuil an tsamhail inmheánach roghnaithe fós oiriúnach dá feidhm;

               (52c)
                     Ciallaíonn ‘priacal TFC’ an priacal maidir le caillteanais nó caillteanais ionchasacha a bhaineann le húsáid a bhaint as córais faisnéise líonra nó teicneolaíocht cumarsáide, lena n‑áirítear sárú rúndachta, mainneachtain córas, easpa sláine sonraí agus córas nó gan fáil ar shonraí agus córais, agus priacal cibearshlándála;

               (52d)
                     ciallaíonn ‘priacal comhshaoil, sóisialta nó rialála (ESG)’ an priacal maidir le caillteanais a eascraíonn as aon tionchar airgeadais diúltach ar an institiúid a thagann ón tionchar reatha nó ó thionchair ionchasacha ag fachtóirí comhshaoil, sóisialta nó rialála (ESG) ar chontrapháirtithe nó ar shócmhainní infheistithe na hinstitiúide;

               (52e)
                     ciallaíonn ‘priacal comhshaoil’ an priacal maidir le caillteanais a eascraíonn as aon tionchar airgeadais diúltach ar an institiúid a thagann ón tionchar reatha nó ó thionchair ionchasacha ag fachtóirí comhshaoil ar chontrapháirtithe nó ar shócmhainní infheistithe na hinstitiúide, lena n‑áirítear fachtóirí a bhaineann leis an aistriú chuig na cuspóirí comhshaoil seo a leanas:

               (a)maolú ar an athrú aeráide;

               (b)oiriúnú don athrú aeráide;

               (c)úsáid inbhuanaithe a bhaint as uisce agus acmhainní muirí agus iad a chosaint;

               (d)an t‑aistriú chuig geilleagar ciorclach;

               (e)cosc agus rialú ar thruailliú;

               (f)an bhithéagsúlacht agus éiceachórais a chosaint agus a athbhunú.

               Cuimsítear priacal fisiciúil agus priacal aistrithe le priacal comhshaoil.

               (52f)
                     ciallaíonn ‘priacal fisiciúil’, mar chuid den phriacal comhshaoil uile, an priacal caillteanas a eascraíonn as aon tionchar airgeadais diúltach ar an institiúid a thagann ón tionchar reatha nó ó thionchair ionchasacha ag éifeachtaí fisiciúla fachtóirí comhshaoil ar chontrapháirtithe nó ar shócmhainní infheistithe na hinstitiúide;

               (52g)
                     ciallaíonn ‘priacal aistrithe’, mar chuid den phriacal comhshaoil uile, an priacal caillteanas a eascraíonn as aon tionchar airgeadais diúltach ar an institiúid a thagann ón tionchar reatha nó ó thionchair ionchasacha ag aistriú gníomhaíochtaí agus earnálacha gnó chuig geilleagar atá inbhuanaithe ó thaobh an chomhshaoil de, ar chontrapháirtithe nó ar shócmhainní infheistithe na hinstitiúide;

               (52h)
                     ciallaíonn ‘priacal sóisialta’ an priacal caillteanas a eascraíonn as aon tionchar airgeadais diúltach ar an institiúid a thagann ón tionchar reatha nó ó thionchair ionchasacha ag fachtóirí sóisialta ar a chontrapháirtithe nó ar a sócmhainní infheistithe;

               (52i)
                     ciallaíonn ‘priacal rialála’ an priacal caillteanas a eascraíonn as aon tionchar airgeadais diúltach ar an institiúid a thagann ón tionchar reatha nó ó thionchair ionchasacha ag fachtóirí rialála ar chontrapháirtithe nó ar shócmhainní infheistithe na hinstitiúide;’;

               (m)cuirtear an méid seo a leanas in ionad phointí (54), (55) agus (56):

               ‘(54) ciallaíonn ‘dóchúlacht mainneachtana’ nó ‘DM’ an dóchúlacht mainneachtana a bhaineann le hoibleagáideoir ar feadh tréimhse 1 bhliain amháin, agus, i gcomhthéacs priacail caolúcháin, an dóchúlacht caolúcháin sa tréimhse bliana sin;

               (55) ciallaíonn ‘caillteanas i gcás mainneachtana’ nó ‘LGD’ an cóimheas a bhfuil coinne leis maidir leis an gcaillteanas ar risíocht a bhaineann le saoráid aonair de thoradh mainneachtana oibleagáideora nó saoráide leis an tsuim gan íoc tráth na mainneachtana, agus, i gcomhthéacs an phriacail caolúcháin, an caillteanas i gcás caolúcháin, rud a chiallaíonn an cóimheas a bhfuil coinne leis maidir leis an gcaillteanas ar risíocht de bharr caolúcháin, leis an tsuim gan íoc de réir an earra infhaighte arna chur i ngeall nó arna cheannach;

               (56) ciallaíonn ‘fachtóir coinbhéartachta’ nó ‘fachtóir coinbhéartachta creidmheasa’ nó ‘CCF’ an cóimheas a bhfuil coinne leis maidir le méid gealltanais atá gan tarraingt go fóill ó shaoráid aonair roimh mhainneachtain agus a bheadh gan íoc, dá bhrí sin, tráth na mainneachtana, le méid an ghealltanais atá gan tarraingt go fóill ón tsaoráid sin. Is í an teorainn mholta a chinnfidh fairsinge an ghealltanais, ach amháin má tá an teorainn neamh‑mholta níos airde;’;

               (n)cuirtear isteach an pointe (56a) seo a leanas:

               ‘(56a) ciallaíonn ‘CCF réadaithe’ cóimheas mhéid tarraingthe an ghealltanais ó shaoráid aonair, a bhí gan tarraingt ar dháta tagartha áirithe roimh mhainneachtain, agus atá gan íoc dá bhrí sin tráth na mainneachtana, le méid neamhtharraingthe an ghealltanais ón tsaoráid sin ar an dáta tagartha sin;’;

               (o)cuirtear an méid seo a leanas in ionad phointí (58), (59) agus (60):

               ‘(58) ciallaíonn ‘cosaint cistithe creidmheasa’ nó ‘FCP’ teicníc maolaithe priacal creidmheasa ina dtagann an laghdú ar phriacal creidmheasa risíocht institiúide ó cheart na hinstitiúide sin - i gcás mhainneachtain an oibleagáideora nó i gcás teagmhais chreidmheasa sainithe eile a bhaineann leis an oibleagáideoir, sócmhainní nó suimeanna áirithe a leachtú nó iad a bheith aistrithe nó leithreasaithe, nó iad a choinneáil, nó méid na risíochta a laghdú, nó ionadú a dhéanamh uirthi le méid na difríochta idir méid na risíochta agus méid éilimh ar an institiúid;

               (59) ciallaíonn ‘cosaint neamhchistithe creidmheasa’ nó ‘UFCP’ teicníc maolaithe priacal creidmheasa ina dtagann an laghdú ar phriacal creidmheasa ar risíocht institiúide as oibleagáid tríú páirtí suim a íoc i gcás mhainneachtain an oibleagáideora nó i gcás teagmhas creidmheasa sainithe eile;

               (60) ciallaíonn ‘ionstraim chomhshamhlaithe airgid’ deimhniú taiscthe, banna lena n‑áirítear banna faoi chumhdach nó aon ionstraim neamh‑fho‑ordaithe eile atá eisithe ag institiúid iasachtaí, a bhfuil íocaíocht iomlán faighte ag an institiúid iasachtaí ina leith cheana féin agus a aisíocfaidh an institiúid iasachtaí gan choinníoll ag a luach ainmniúil;’;

               (p)cuirtear isteach an pointe (60a) seo a leanas:

               ‘(60a) ciallaíonn ‘órbhuillean’ ór i bhfoirm tráchtearra, lena n‑áirítear barraí óir, uingí agus boinn óir, a nglacann an margadh buillin leo go coitianta, i gcás inarb ann do mhargaí do bhuillean, agus arb é luach an chion óir, arna sainmhíniú ag íonacht agus mais, a chinneann an luach atá orthu, seachas an díol spéise do lucht na moneolaíochta;’;

               (q)cuirtear isteach an pointe (74a) seo a leanas:

               ‘(74a) ciallaíonn ‘luach maoine’ luach maoine dochorraithe arna chinneadh i gcomhréir le hAirteagal 229(1);’;

               (r)cuirtear an méid seo a leanas in ionad phointe (75):

               ‘(75) ciallaíonn ‘maoin chónaithe’ aon cheann díobh seo a leanas:

               (a)maoin dhochorraithe atá de chineál teaghaise agus a shásaíonn gach dlí agus rialachán is infheidhme a fhágann gur féidir an mhaoin a áitiú chun críoch tithíochta;

               (b)maoin dhochorraithe atá de chineál teaghaise agus atá fós á tógáil, ar choinníoll go meastar go sásóidh an mhaoin gach dlí agus rialachán is infheidhme a fhágann gur féidir an mhaoin a áitiú chun críoch tithíochta;

               (c)an ceart chun cónaí in árasán i gcomharchumainn tithíochta atá lonnaithe sa tSualainn

               (d)talamh atá coimhdeach le maoin dá dtagraítear i bpointí (a), (b) nó (c);’;

               (s)cuirtear na pointí (75a) go (75g) seo a leanas isteach:

               ‘(75a) ciallaíonn ‘maoin thráchtála dhochorraithe’ aon mhaoin dhochorraithe nach maoin chónaithe í, lena n‑áirítear tailte seachas na tailte dá dtagraítear i bpointí (75)(d) agus (79);

               (75b) ciallaíonn ‘risíocht maoin réadach a ghineann ioncam’ (risíocht IPRE) risíocht atá urraithe le maoin thráchtála nó chónaithe dhochorraithe amháin nó níos mó ina bhfuil comhlíonadh na n‑oibleagáidí creidmheasa a bhaineann leis an risíocht ag brath go hábhartha ar an sreabhadh airgid arna nginiúint ag na maoine dochorraithe sin a urraíonn an risíocht sin, seachas ar chumas an oibleagáideora na hoibleagáidí creidmheasa a chomhlíonadh ó fhoinsí eile;

               (75c) ciallaíonn ‘risíocht mhaoin réadach nach ngineann ioncam’ (risíocht neamh‑IPRE) aon risíocht atá urraithe le maoin thráchtála nó chónaithe dhochorraithe amháin nó níos mó nach risíocht IPRE í;

               (75d) ciallaíonn ‘risíocht neamh‑ADC) aon risíocht atá urraithe le maoin thráchtála nó maoin chónaithe dhochorraithe amháin nó níos mó nach risíocht ADC í;

               (75e) ciallaíonn ‘risíocht atá urraithe le maoin chónaithe’, nó ‘risíocht atá urraithe le morgáiste ar mhaoin chónaithe’, nó ‘risíocht atá urraithe le comhthaobhacht maoine cónaithe’, nó ‘risíocht atá urraithe le maoin chónaithe dhochorraithe’, risíocht atá urraithe le morgáiste ar mhaoin chónaithe nó atá urraithe le haon sásraí eile seachas morgáistí ach atá coibhéiseach go heacnamaíoch le morgáistí agus a n‑aithnítear iad mar chomhthaobhacht ar mhaoin chónaithe faoin dlí náisiúnta is infheidhme ina leagtar amach na coinníollacha chun na sásraí sin a bhunú;

               (75f) ciallaíonn ‘risíocht atá urraithe le maoin thráchtála dhochorraithe’ nó ‘risíocht atá urraithe le morgáiste ar mhaoin thráchtála dhochorraithe’, nó ‘risíocht atá urraithe le comhthaobhacht maoine tráchtála dochorraithe’, risíocht atá urraithe le morgáiste ar mhaoin thráchtála dhochorraithe nó atá urraithe le haon sásra eile seachas morgáistí ach atá coibhéiseach go heacnamaíoch le morgáistí agus a n‑aithnítear iad mar chomhthaobhacht ar mhaoin thráchtála dhochorraithe faoin dlí náisiúnta is infheidhme ina leagtar amach na coinníollacha chun na sásraí sin a bhunú;

               (75g) ciallaíonn ‘risíocht atá urraithe le maoin dhochorraithe’, nó ‘risíocht atá urraithe le morgáiste ar mhaoin dhochorraithe’, nó ‘risíocht atá urraithe le comhthaobhacht ar mhaoin dhochorraithe’, risíocht atá urraithe le morgáiste ar mhaoin chónaithe nó ar mhaoin thráchtála dhochorraithe nó atá urraithe le haon sásraí eile seachas morgáistí ach atá coibhéiseach go heacnamaíoch le morgáistí agus a n‑aithnítear iad mar chomhthaobhacht ar mhaoin dhochorraithe faoin dlí náisiúnta is infheidhme ina leagtar amach na coinníollacha chun na sásraí sin a bhunú;’;

               (t)cuirtear an méid seo a leanas in ionad phointí (78) agus (79):

               ‘(78) ciallaíonn ‘ráta mainneachtana 1 bhliain amháin’ an cóimheas idir an líon mainneachtana a tharla le linn tréimhse dar tús 1 bhliain amháin roimh dháta bharúil T, agus an líon oibleagáideoirí, nó an líon saoráidí ina gcuirtear an aicme mar ar mainneachtain chun feidhme ar leibhéal na saoráide de bhun Airteagal 178, a shanntar don ghrád nó don chomhthiomsú sin 1 bhliain amháin roimh dháta bharúil T;

               (79) ciallaíonn ‘risíochtaí ADC’ nó ‘risíocht maidir le héadáil talún, forbairt agus tógáil’ risíochtaí corparáidí nó eintiteas sainchuspóireach a mhaoiníonn aon éadáil talún chun críoch forbartha agus tógála, nó a mhaoiníonn forbairt agus tógáil aon mhaoin chónaithe nó aon mhaoin thráchtála dhochorraithe;’;

               (u)cuirtear an méid seo a leanas in ionad phointe (114):

               ‘(114) ciallaíonn ‘sealúchas indíreach’ aon risíocht d’eintiteas idirmheánach a bhfuil risíocht aige ar ionstraimí caipitil arna n‑eisiúint ag eintiteas earnála airgeadais nó ar dhliteanais arna n‑eisiúint ag institiúid más rud é, i gcás ina ndíscríobhtar ionstraimí caipitil arna n‑eisiúint ag an eintiteas earnála airgeadais nó na dliteanais arna n‑eisiúint ag an institiúid go buan, nach mbeadh an caillteanas a thabhódh an institiúid mar thoradh ar an díscríobh agus éagsúil go hábhartha leis an gcaillteanas a thabhódh an institiúid ó shealúchas díreach na n‑ionstraimí caipitil sin arna n‑eisiúint ag an eintiteas earnála airgeadais ná na ndliteanas sin arna n–eisiúint ag an institiúid;’

               (v)cuirtear an méid seo a leanas in ionad phointe (126):

               ‘(126) ciallaíonn ‘sealúchas indíreach’ infheistíocht institiúide in ionstraim airgeadais a bhfuil nasc díreach ag luach na hionstraime le luach na n‑ionstraimí caipitil arna n‑eisiúint ag eintiteas earnála airgeadais nó le luach na ndliteanas arna n‑eisiúint ag institiúid;’;

               (w)cuirtear an méid seo a leanas in ionad phointe (144):

               ‘(144) ciallaíonn ‘deasc thrádála’, grúpa déileálaithe léir-shainaitheanta arna chur ar bun ag an institiúid chun comhbhainistiú a dhéanamh ar phunann de shuíomhanna leabhair trádála, nó na suíomhanna leabhair neamhthrádála dá dtagraítear in Airteagal 104b, míreanna 5 agus 6, i gcomhréir le straitéis ghnó chomhsheasmhach dhea-shainithe agus é ag oibriú faoin struchtúr bainistithe priacail céanna;

               (x)i bpointe (145), cuirtear an fhomhír seo a leanas isteach:

               ‘Chun críocha phointe (e), féadfaidh institiúid suíomhanna díorthacha arna ndéanamh aici lena cliaint neamhairgeadais agus na suíomhanna díorthacha a úsáideann sí chun na suíomhanna sin a fhálú a eisiamh, ar choinníoll nach mó ná 10 % de shócmhainní uile na hinstitiúide atá laistigh agus lasmuigh den chlár comhardaithe é comhluach na suíomhanna eisiata arna ríomh i gcomhréir le hAirteagal 273a(3).’;(y)cuirtear isteach na pointí (151) agus (152) seo a leanas:

               ‘(151) ciallaíonn ‘risíocht imrothlach’ aon risíocht lena gceadaítear iarmhéid an iasachtaí atá gan íoc a luainiú, de réir a chinneadh chun iasacht a fháil agus a aisíoc, suas go dtí teorainn chomhaontaithe;

               (152) ciallaíonn ‘risíocht oibreora’ aon risíocht imrothlach a bhfuil ar a laghad 12 mhí de stair aisíocaíochta aici agus arb é ceann díobh seo a leanas í:

               (a)risíocht ar ina leith, go tráthrialta, eadhon gach 12 mhí ar a laghad, a chinntear an t‑iarmhéid atá le haisíoc ar an gcéad dáta aisíocaíochta sceidealta eile mar an méid tarraingthe ar dháta tagartha réamhshainithe, agus ag a bhfuil dáta aisíocaíochta sceidealta tráth nach déanaí ná i ndiaidh 12 mhí, ar choinníoll go raibh an t‑iarmhéid aisíoctha go hiomlán ar gach dáta aisíocaíochta sceidealta sna 12 mhí roimhe sin;

               (b)saoráid rótharraingte nach raibh aon rótharraingt uirthi le 12 mhí anuas’;

               (2)Leasaítear Airteagal 5 mar a leanas:

               (a)cuirtear an méid seo a leanas in ionad phointe (3):

               ‘(3) ciallaíonn ‘caillteanas ionchasach’ nó ‘CI’, cóimheas, a bhaineann le saoráid aonair, an mhéid a cheaptar a chaillfear ar risíocht i ngeall ar aon cheann díobh seo a leanas:

               (i)mainneachtain féideartha oibleagáideora thar thréimhse bliana leis an tsuim gan íoc tráth na mainneachtana;

               (ii)teagmhas caolúcháin féideartha thar thréimhse bliana leis an tsuim gan íoc tráth an teagmhais chaolúcháin;’;

               (b)cuirtear isteach na pointí (4) go (10) seo a leanas:

               ‘(4) ciallaíonn ‘oibleagáid chreidmheasa’ aon oibleagáid a eascraíonn as conradh creidmheasa, lena n‑áirítear prionsabal, ús fabhraithe agus táillí, dlite ag oibleagáideoir d’institiúid nó, i gcás ina bhfeidhmíonn an institiúid mar ráthóir, dlite ag oibleagáideoir do thríú páirtí;

               (5) ciallaíonn ‘risíocht chreidmheasa’ aon ítim atá laistigh den chlár comhardaithe, lena n‑áirítear aon mhéid de phrionsabal, ús fabhraithe agus táillí dlite ag an oibleagáideoir don institiúid, agus aon ítim atá lasmuigh den chlár comhardaithe a leanann oibleagáid chreidmheasa as nó a bhféadfadh oibleagáid chreidmheasa leanúint as;

               (6) ciallaíonn ‘saoráid’ risíocht chreidmheasa a eascraíonn as conradh nó tacar conarthaí idir oibleagáideoir agus institiúid;

               (7) ciallaíonn ‘corrlach coimeádachais’ breiseán nó forlíontán iolraíoch a ionchorpraítear i meastacháin ar phriacail, atá stuama go leor chun cuntas a thabhairt ar an raon measta earráidí meastacháin a thagann ó easnaimh shainaitheanta i sonraí, modhanna, samhlacha agus athruithe ar chaighdeáin frithgheallta, fonn priacal, beartais bhailithe agus aisghabhála agus aon fhoinse eile d’éiginnteacht bhreise, agus ó earráid mheastacháin ghinearálta chomh maith leis sin;

               (8) ciallaíonn ‘fiontar beag agus meánmhéide’ nó ‘FBM’ cuideachta, fiontar nó gnóthas a bhfuil láimhdeachas bliantúil nach mó ná EUR 50 000 000 aige, de réir na gcuntas comhdhlúite deireanach;’

               (9) ciallaíonn ‘gealltanas’ aon socrú conarthach a thairgeann institiúid do chliant agus a nglacann an cliant sin leis, chun creidmheas a shíneadh, chun sócmhainní a cheannach nó chun ionadaithe creidmheasa a eisiúint. Aon socrú a fhéadfaidh an institiúid a chealú gan choinníoll tráth ar bith gan fógra a thabhairt don oibleagáideoir roimh ré nó aon socrú a fhéadfaidh an institiúid a chealú i gcás ina dteipeann ar an oibleagáideoir coinníollacha arna leagan amach i ndoiciméadacht na saoráide a chomhlíonadh, lena n‑áirítear coinníollacha nach mór don oibleagáideoir a chomhlíonadh sula ndéantar aon íostarraingt tosaigh nó aon íostarraingt ina dhiaidh sin, is gealltanas é;

               Ní gealltanais a bheidh i socruithe conarthacha a chomhlíonann na coinníollacha seo a leanas uile:

               (a)socruithe conarthacha nach bhfaigheann an institiúid aon táillí ná coimisiúin ina leith chun na socruithe conarthacha sin a bhunú nó a choinneáil ar bun;

               (b)socruithe conarthacha ina gceanglaítear ar an gcliant iarratas a dhéanamh ar an institiúid chun an íostarraingt tosaigh agus gach íostarraingt ina dhiaidh sin a dhéanamh faoi na socruithe conarthacha sin;

               (c)socruithe conarthacha ina bhfuil údarás iomlán ag an institiúid, gan beann ar na coinníollacha a leagtar amach i ndoiciméadacht an tsocraithe chonarthaigh a bheith á gcomhlíonadh ag an gcliant, ar chur i gcrích gach íostarraingthe;

               (d)socruithe conarthacha ina gceanglaítear ar an institiúid measúnú a dhéanamh ar acmhainneacht chreidmheasa an chliaint díreach roimh chinneadh a dhéanamh faoi chur i gcrích gach íostarraingthe;

               (e)socruithe conarthacha a thairgtear d’eintiteas corparáideach, lena n‑áirítear FMB, a ndéantar dlúthfhaireachán air ar bhonn leanúnach.

               (10) ciallaíonn ‘gealltanas atá inchealaithe go neamhchoinníollach’ aon ghealltanas a cheadaítear don institiúid lena théarmaí an gealltanas sin a chealú an oiread atá ceadaithe faoi reachtaíocht cosanta tomhaltóirí agus faoi reachtaíocht ghaolmhar tráth ar bith gan fógra a thabhairt roimh ré don oibleagáideoir, nó lena ndéantar foráil go héifeachtach maidir le cealú uathoibríoch de dheasca meath ar acmhainneacht chreidmheasa an iasachtaí.’;

               (3)in Airteagal 6, cuirtear an méid seo a leanas in ionad mhír 3:

               ‘3. Maidir le haon institiúid is máthairghnóthas nó is fochuideachta, agus gach institiúid a áirítear sa chomhdhlúthú de bhun Airteagal 18, ní cheanglófar ar na hinstitiúidí sin na hoibleagáidí a leagtar síos in Airteagal 92, míreanna 5 agus 6, agus i gCuid a hOcht a chomhlíonadh ar bhonn aonair.

               (4)in Airteagal 10a, leasaítear an mhír amháin mar a leanas:

               ‘Chun an chaibidil seo a chur i bhfeidhm, measfar gur máthairchuideachtaí sealbhaíochta airgeadais i mBallstát nó máthairchuideachtaí sealbhaíochta airgeadais san Aontas gnólachtaí infheistíochta i gcás inar máthairghnóthais institiúide nó gnólachta infheistíochta na gnólachtaí infheistíochta sin faoi réir an Rialacháin seo dá dtagraítear in Airteagal 1(2) nó (5) de Rialachán (AE) 2019/2033.’;

               (5)in Airteagal 11(1), cuirtear an méid seo a leanas in ionad na chéad abairte:

               ‘Comhlíonfaidh máthairinstitiúidí i mBallstát, a mhéid agus ar an modh a leagtar amach in Airteagal 18, na hoibleagáidí a leagtar síos i gCodanna a Dó, a Trí, a Ceathair, a Seacht agus a Seacht A ar bhonn a gcáis chomhdhlúite, cé is moite d'Airteagal 92(3), pointe (a), agus Airteagal 430(1), pointe (d).’;

               (6)Leasaítear Airteagal 18 mar a leanas:

               (a)scriostar mír 2;

               (b)i mír 7, an chéad fhomhír, cuirtear an méid seo a leanas in ionad na chéad abairte:

               ‘I gcás ina bhfuil fochuideachta ag institiúid is gnóthas seachas institiúid nó institiúid airgeadais nó i gcás ina bhfuil rannpháirtíocht ag institiúid i ngnóthas den sórt sin, beidh feidhm ag an modh cothromais maidir leis an bhfochuideachta sin nó leis an rannpháirtíocht sin.’;

               (c)cuirtear mír 10 nua isteach:

               ‘10. Tuairisceoidh ÚBE don Choimisiún faoin [Oifig na bhFoilseachán: cuir isteach an dáta = 1 bhliain tar éis dáta theacht i bhfeidhm an Rialacháin seo] maidir le hiomláine agus oiriúnacht thacar sainmhínithe agus forálacha an Rialacháin seo maidir le maoirseacht ar gach cineál priacail a bhfuil risíocht ag institiúidí orthu ar leibhéal comhdhlúite. Déanfaidh ÚBE measúnú go háirithe ar aon neamhréireachtaí féideartha a d’fhéadfadh a bheith fós sna sainmhínithe agus sna forálacha sin agus ar a n‑idirghníomhú leis an gcreat cuntasaíochta is infheidhme, agus ar aon ghné a bheadh fós ann a d’fhéadfadh srianta neamhbheartaithe a chur ar mhaoirseacht chomhdhlúite atá cuimsitheach agus inoiriúnaithe le foinsí nó le cineálacha nua priacal nó struchtúr a bhféadfadh arbatráiste rialála a bheith mar thoradh acu. Tabharfaidh ÚBE a thuarascáil cothrom le dáta go tréimhsiúil, ar bhonn débhliantúil.

               I bhfianaise thorthaí ÚBE, féadfaidh an Coimisiún, más iomchuí, gníomhartha tarmligthe a ghlacadh i gcomhréir le hAirteagal 462 chun na sainmhínithe ábhartha nó raon feidhme an chomhdhlúthaithe stuamachta a choigeartú.’;

               (7)Leasaítear Airteagal 20 mar a leanas:

               (a)leasaítear mír 1 mar a leanas:

               (i)cuirtear an méid seo a leanas in ionad phointe (a):

               ‘(a) i gcás iarratas ar na ceadanna dá dtagraítear in Airteagal 143(1), Airteagal 151, míreanna 4 agus 9, Airteagal 283 agus Airteagal 363 arna gcur isteach ag máthairinstitiúid san Aontas agus a fochuideachtaí, nó i gcomhpháirt a chéile ag fochuideachtaí máthairchuideachta sealbhaíochta airgeadais san Aontas nó máthairchuideachta shealbhaíochta airgeadais mheasctha san Aontas, chun cinneadh a dhéanamh cé acu a thabharfar nó nach dtabharfar an cead atá á lorg agus chun na téarmaí agus na coinníollacha, más ann dóibh, a chinneadh, ar cheart cead den sórt sin a bheith faoina réir;’;

               (ii)scriostar an tríú fomhír;

               (b)cuirtear an méid a leanas in ionad mhír 6:

               ‘6. Maidir le máthairinstitiúid san Aontas agus a fochuideachtaí, fochuideachtaí máthairchuideachta sealbhaíochta airgeadais san Aontas nó máthairchuideachta sealbhaíochta airgeadais mheasctha san Aontas, i gcás ina mbaineann siad úsáid as an gcur chuige IRB dá dtagraítear in Airteagal 143 ar bhonn aontaithe, ceadóidh na húdaráis inniúla don mháthairchuideachta agus dá fochuideachtaí, arna mbreithniú i dteannta a chéile, na critéir cháilíochta a leagtar amach i gCuid a Trí, Teideal II, Caibidil 3, Roinn 6, a chomhlíonadh ar bhealach atá i gcomhréir le struchtúr an ghrúpa agus lena chórais bhainistíochta priacal, lena phróisis agus lena mhodheolaíochtaí.’;

               (8)in Airteagal 27(1), pointe (a), scriostar pointe (v);

               (9)in Airteagal 34, cuirtear isteach na míreanna seo a leanas:

               ‘De mhaolú ar an gcéad mhír den Airteagal seo, in imthosca urghnácha, imthosca a gcinnfear gurb ann dóibh le tuairim a chuir ÚBE ar fáil, féadfaidh institiúidí an líon iomlán coigeartuithe luacha breise a laghdú le linn dóibh an méid iomlán atá le hasbhaint ó chaipiteal Ghnáthchothromas Leibhéal 1 a ríomh.

               Chun an tuairim dá dtagraítear sa dara fomhír a sholáthar, déanfaidh ÚBE faireachán ar dhálaí an mhargaidh chun a mheasúnú ar tharla imthosca urghnácha agus tabharfaidh sé fógra láithreach don Choimisiún dá réir.

               Forbróidh ÚBE dréachtchaighdeáin theicniúla rialála d'fhonn na táscairí agus na coinníollacha a úsáidfidh ÚBE chun na himthosca urghnácha dá dtagraítear sa dara mír a chinneadh agus chun an laghdú ar na coigeartuithe luacha breise comhiomlánaithe uile dá dtagraítear sa mhír sin a shonrú.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin [Oifig na bhFoilseachán: cuir isteach an dáta = 2 bhliain tar éis theacht i bhfeidhm an Rialacháin seo].

               Déantar cumhacht a tharmligean chuig an gCoimisiún chun an Rialachán seo a fhorlíonadh trí na caighdeáin theicniúla rialála dá dtagraítear sa tríú fomhír den mhír seo a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.’;

               (10)Leasaítear Airteagal 36 mar a leanas:

               (a)i mír 1, cuirtear an méid seo a leanas in ionad phointe (d):

               ‘(d)
                     i gcás institiúidí a ríomhann méideanna risíochta atá ualaithe ó thaobh priacal trí úsáid a bhaint as an gCur Chuige Inmheánach Bunaithe ar Rátálacha (Cur Chuige IBR), an t‑easnamh IRB i gcás inarb infheidhme, arna ríomh i gcomhréir le hAirteagal 159;’;

               (b)i mír 1, i bpointe (k), scriostar pointe (v);

               (11)in Airteagal 46(1), i bpointe (a), cuirtear an méid seo a leanas in ionad phointe (ii):

               ‘(ii)
                     na hasbhaintí dá dtagraítear in Airteagal 36(1), pointí (a) go (g), pointí k(ii), (iii) agus (iv) agus pointí (l), (m) agus (n), cé is moite den mhéid a bheidh le hasbhaint i dtaca le sócmhainní cánach iarchurtha atá ag brath ar bhrabúsacht amach anseo agus a thagann ó dhifríochtaí sealadacha;’;

               (12)in Airteagal 48, leasaítear mír 1 mar a leanas:

               (a)i bpointe (a), cuirtear an méid seo a leanas in ionad phointe (ii):

               ‘(ii) Airteagal 36(1), pointí (a) go (h), pointí (k)(ii), (iii) agus (iv) agus pointí (l), (m) agus (n), cé is moite de shócmhainní cánach iarchurtha atá ag brath ar bhrabúsacht amach anseo agus a thagann ó dhifríochtaí sealadacha.

               (b)i bpointe (b), cuirtear an méid seo a leanas in ionad phointe (ii):

               ‘(ii) Airteagal 36(1), pointí (a) go (h), pointí (k)(ii), (iii) agus (iv) agus pointí (l), (m) agus (n), cé is moite de shócmhainní cánach iarchurtha atá ag brath ar bhrabúsacht amach anseo agus a thagann ó dhifríochtaí sealadacha.

               (13)in Airteagal 49, cuirtear an méid seo a leanas in ionad mhír 4:

               ‘4. Na sealúchais sin nach ndéantar asbhaint ina leith i gcomhréir le mír 1, cáileoidh siad mar risíochtaí agus déanfar iad a ualú ó thaobh priacal i gcomhréir le Cuid a Trí, Teideal II, Caibidil 2.

               Na sealúchais sin nach ndéantar asbhaint ina leith i gcomhréir le míreanna 2 nó 3, cáileoidh siad mar risíochtaí agus déanfar iad a ualú ó thaobh priacal ag 100 %.’;

               (14)in Airteagal 60(1), i bpointe (a), cuirtear an méid seo a leanas in ionad phointe (ii):

               ‘(ii) Airteagal 36(1), pointí (a) go (g), pointí (k)(ii), (iii) agus (iv) agus pointí (l), (m) agus (n), cé is moite de shócmhainní cánach iarchurtha atá ag brath ar bhrabúsacht amach anseo agus a thagann ó dhifríochtaí sealadacha;’;

               (15)in Airteagal 62, an chéad fhomhír, cuirtear an méid seo a leanas in ionad phointe (d):

               ‘(d) maidir le hinstitiúidí a dhéanann méideanna risíochta atá ualaithe ó thaobh priacal a ríomh faoi Chaibidil 3 de Theideal II de Chuid a Trí, an barrachas IRB i gcás inarb infheidhme, agus éifeachtaí cánach san áireamh, a ríomhtar i gcomhréir le hAirteagal 159 go dtí 0.6 % de mhéideanna risíochta atá ualaithe ó thaobh priacal a ríomhtar faoi Chaibidil 3 de Theideal II de Chuid a Trí.’;

               (16)in Airteagal 70(1), i bpointe (a), cuirtear an méid seo a leanas in ionad phointe (ii):

               ‘(ii) Airteagal 36(1), pointí (a) go (g), pointí k(ii), (iii) agus (iv) agus pointí (l), (m) agus (n), cé is moite den mhéid a bheidh le hasbhaint i dtaca le sócmhainní cánach iarchurtha atá ag brath ar bhrabúsacht amach anseo agus a thagann ó dhifríochtaí sealadacha;’;

               (17)in Airteagal 72b(3), an chéad fhomhír, cuirtear an méid seo a leanas in ionad an fhrása réamhráitigh:

               ‘Sa bhreis ar na ndliteanas dá dtagraítear i mír 2 den Airteagal seo, féadfaidh an t‑údarás réitigh ligean do dhliteanais a bheith incháilithe mar ionstraimí dliteanas suas go dtí méid comhiomlán nach mó ná 3.5 % de mhéid iomlán na risíochta ar phriacal arna ríomh i gcomhréir le hAirteagal 92(3), ar choinníoll an mheid seo a leanas:’;

               (18)in Airteagal 72i(1), i bpointe (a), cuirtear an méid seo a leanas in ionad phointe (ii):

               ‘(ii) Airteagal 36(1), pointí (a) go (g), pointí k(ii), (iii) agus k(iv) agus pointí (l), (m) agus (n), cé is moite den mhéid a bheidh le hasbhaint i dtaca le sócmhainní cánach iarchurtha atá ag brath ar bhrabúsacht todhchaí agus a thagann ó dhifríochtaí sealadacha;’;

               (19)in Airteagal 84(1), cuirtear an méid seo a leanas in ionad phointe (a):

               ‘(a)caipiteal Ghnáthchothromas Leibhéal 1 na fochuideachta lúide an ceann is ísle díobh seo a leanas:

               (i)an méid de chaipiteal Gnáthchothromas Leibhéal 1 atá ag an bhfochuideachta sin a theastaíonn chun an méid seo a leanas a chomhlíonadh:

               –i gcás inar institiúid í an fhochuideachta, an tsuim atá sa cheanglas a leagtar síos in Airteagal 92(1), pointe (a), na ceanglais dá dtagraítear in Airteagail 458 agus 459, na ceanglais shonracha cistí dílse dá dtagraítear in Airteagal 104 de Threoir 2013/36/AE, an ceanglas maoláin comhcheangailte a shainmhínítear in Airteagal 128, pointe (6), den Treoir sin, nó aon rialacháin mhaoirseachta áitiúla i dtríú tíortha a mhéid atá na ceanglais sin le comhlíonadh le caipiteal Gnáthchothromas Leibhéal 1, de réir mar is infheidhme;

               –i gcás inar gnólacht infheistíochta an fhochuideachta, an tsuim atá sa cheanglas a leagtar síos in Airteagal 11 de Rialachán (AE) 2019/2033, na ceanglais shonracha cistí dílse dá dtagraítear in Airteagal 39(2), pointe (a), de Threoir (AE) 2019/2034, nó aon rialacháin mhaoirseachta áitiúla i dtríú tíortha a mhéid atá na ceanglais sin le comhlíonadh le caipiteal Gnáthchothromas Leibhéal 1 de réir mar is infheidhme;

               (ii)an méid de chaipiteal Gnáthchothromas Leibhéal 1 comhdhlúite a bhaineann leis an bhfochuideachta sin atá faoi cheangal ar bhonn comhdhlúite an tsuim atá sa cheanglas a leagtar síos i bpointe (a) d’Airteagal 92(1) a chomhlíonadh, na ceanglais dá dtagraítear in Airteagail 458 agus 459, na ceanglais shonracha cistí dílse dá dtagraítear in Airteagal 104 de Threoir 2013/36/AE agus an ceanglas maoláin comhcheangailte a shainmhínítear in Airteagal 128, pointe (6), den Treoir sin;’;

               (20)in Airteagal 85(1), cuirtear an méid seo a leanas in ionad phointe (a):

               ‘(a)an caipiteal Leibhéal 1 atá ag an bhfochuideachta lúide an ceann is ísle díobh seo a leanas:

               (i)an méid de chaipiteal Leibhéal 1 atá ag an bhfochuideachta sin is gá chun an méid seo a leanas a chomhlíonadh:

               –i gcás inar institiúid í an fhochuideachta, an tsuim atá sa cheanglas a leagtar síos i bpointe (b) d’Airteagal 92(1), na ceanglais dá dtagraítear in Airteagail 458 agus 459, na ceanglais shonracha cistí dílse dá dtagraítear in Airteagal 104 de Threoir 2013/36/AE, an ceanglas maoláin comhcheangailte a shainmhínítear i bpointe (6) d’Airteagal 128 den Treoir sin, nó aon rialacháin mhaoirseachta áitiúla i dtríú tíortha a mhéid atá na ceanglais sin le comhlíonadh le Caipiteal Leibhéal 1, de réir mar is infheidhme;

               –i gcás inar gnólacht infheistíochta í an fhochuideachta , an tsuim atá sa cheanglas a leagtar síos in Airteagal 11 de Rialachán (AE) 2019/2033, na ceanglais shonracha cistí dílse dá dtagraítear i bpointe (a) d’Airteagal 39(2) de Threoir (AE) 2019/2034, nó aon rialacháin mhaoirseachta áitiúla i dtríú tíortha a mhéid atá na ceanglais sin le comhlíonadh le Caipiteal Leibhéal 1 de réir mar is infheidhme;

               (ii)an méid de chaipiteal Leibhéal 1 comhdhlúite a bhaineann leis an bhfochuideachta sin atá faoi cheangal ar bhonn comhdhlúite an tsuim atá sa cheanglas a leagtar síos i bpointe (b) d’Airteagal 92(1) a chomhlíonadh, na ceanglais dá dtagraítear in Airteagail 458 agus 459, na ceanglais shonracha cistí dílse dá dtagraítear in Airteagal 104 de Threoir 2013/36/AE agus an ceanglas maoláin comhcheangailte a shainmhínítear i bpointe (6) d’Airteagal 128 den Treoir sin;’;

               (21)cuirtear isteach an tAirteagal 88b seo a leanas:

               ‘Airteagal 88b
               Gnóthais i dtríú tíortha

               Chun críocha Theideal II seo, tuigfear go n‑áirítear leis na téarmaí ‘gnólacht infheistíochta’ agus 'institiúid', gnóthais atá bunaithe i dtríú tíortha freisin, ar gnóthais iad a thiocfadh faoi shainmhíniú na dtéarmaí sin in Airteagal 4(1), pointí (2) agus (3) dá mba san Aontas a bheidís bunaithe.’;

               (22)in Airteagal 89, cuirtear an méid seo a leanas in ionad mhír 1:

               ‘1. Beidh sealúchas cáilitheach, ar mó a mhéid ná 15 % de chaipiteal incháilithe na hinstitiúide, i ngnóthas nach eintiteas earnála airgeadais é, faoi réir ag na forálacha atá leagtha síos i mír 3.’;

               (23)Leasaítear Airteagal 92 mar a leanas:

               (a)cuirtear an méid seo a leanas in ionad mhíreanna 3 agus 4:

               ‘3. Ríomhfar méid iomlán na risíochta ar phriacal mar a leanas:

               (a)institiúid neamhspleách san Aontas agus, chun críocha oibleagáidí an Rialacháin seo a chomhlíonadh ar bhonn a cháis chomhdhlúite i gcomhréir le Cuid a hAon, Teideal II, Caibidil 2, máthairinstitiúid de chuid an Aontais, máthairchuideachta sealbhaíochta airgeadais de chuid an Aontais agus máthairchuideachta sealbhaíochta airgeadais mheasctha de chuid an Aontais, ríomhfaidh sí méid iomlán na risíochta ar phriacal mar a leanas:

               i gcás inarb amhlaidh:

               TREA
                     = méid iomlán risíocht an eintitis ar phriacal;

               U-TREA
                     = méid iomlán risíocht an eintitis ar phriacal nach bhfuil socraithe ar íosráta arna ríomh i gcomhréir le mír 4;

               S-TREA
                     = méid iomlán caighdeánaithe risíocht an eintitis ar phriacal arna ríomh i gcomhréir le mír 5;

               x
                     = 72,5 %;

               (b)chun na gcríoch a leagtar amach i bpointí (i) agus (ii), ríomhfar méid iomlán na risíochta ar phriacal i gcomhréir le mír 6:

               (i)i gcás fo-institiúid neamhspleách i mBallstát, chun críocha oibleagáidí an Rialacháin seo a chomhlíonadh ar a bhonn aonair;

               (ii)i gcás máthairinstitiúid i mBallstát, máthairchuideachta sealbhaíochta airgeadais i mBallstát nó máthairchuideachta sealbhaíochta airgeadais mheasctha i mBallstát, chun críocha oibleagáidí an Rialacháin seo a chomhlíonadh ar bhonn a cháis chomhdhlúite;

               (c)chun críocha oibleagáidí an Rialacháin seo a chomhlíonadh ar bhonn aonair, is éard a bheidh i méid iomlán risíocht institiúide ar phriacal, institiúid nach institiúid neamhspleách san Aontas ná fo‑institiúid neamhspleách i mBallstát í, méid iomlán na risíochta ar phriacal nach bhfuil socraithe ar íosráta arna ríomh i gcomhréir le mír 4.

               4. Ríomhfar méid iomlán na risíochta ar phriacal nach bhfuil socraithe ar íosráta mar shuim phointí (a) go (f) den mhír seo tar éis mír 7 a chur san áireamh:

               (a)na méideanna risíochta atá ualaithe ó thaobh priacal i gcás priacal creidmheasa agus priacal caolúcháin, arna ríomh i gcomhréir le Teideal II agus Airteagal 379, maidir le gníomhaíochtaí gnó uile institiúide, cé is moite de mhéideanna risíochta atá ualaithe ó thaobh priacal ó ghnó na hinstitiúide a bhaineann leis an leabhar trádála;

               (b)ceanglais cistí dílse gnó institiúide, ar gnó é sin a bhaineann leis an leabhar trádála, i gcás an mhéid seo a leanas:

               (i)priacal margaidh, arna ríomh i gcomhréir le Teideal IV den Chuid seo;

               (ii)risíochtaí móra ar mó iad ná na teorainneacha a shonraítear in Airteagail 395 go 401, a mhéid is ceadmhach d'institiúid na teorainneacha sin a shárú, arna gcinneadh i gcomhréir le Cuid a Ceathair;

               (c)na ceanglais cistí dílse i gcomhair priacal margaidh, arna ríomh i gcomhréir le Teideal IV den Chuid le haghaidh gach gníomhaíocht ghnó atá faoi réir priacal malairte eachtraí nó priacal tráchtearraí;

               (ca)na ceanglais cistí dílse le haghaidh priacal socraíochta, arna ríomh i gcomhréir le Teideal V den Chuid seo, cé is moite d'Airteagal 379;

               (d)ceanglais cistí dílse i dtaca leis an bpriacal maidir le coigeartú luachála creidmheasa arna ríomh i gcomhréir le Teideal VI den Chuid seo;

               (e)ceanglais cistí dílse i dtaca le priacal oibriúcháin, arna ríomh i gcomhréir le Teideal III den Chuid seo;

               (f)na méideanna risíochta atá ualaithe ó thaobh priacal a eascraíonn as gnó leabhar trádála na hinstitiúide do na cineálacha idirbheart agus comhaontuithe a leanas, arna ríomh i gcomhréir le Teideal II den Chuid seo:

               (i)conarthaí a liostaítear in Iarscríbhinn II agus díorthaigh chreidmheasa;

               (ii)idirbhearta athcheannaigh, idirbhearta iasachtaithe nó iasachtaíochta urrús nó tráchtearraí bunaithe ar urrúis nó ar thráchtearraí;

               (iii)idirbhearta iasachtaithe corrlaigh bunaithe ar urrúis nó ar thráchtearraí;

               (iv)idirbhearta socraíochta iarchurtha.’;

               (b)cuirtear isteach na míreanna 5, 6 agus 7 seo a leanas:

               ‘5. Ríomhfar méid iomlán caighdeánaithe na risíochta ar phriacal mar shuim mhír 4, pointí (a) go (f), tar éis na forálacha a leagtar amach i mír 7 agus na ceanglais seo a leanas a chur san áireamh:

               (a)déanfar na méideanna risíochta atá ualaithe ó thaobh priacal le haghaidh priacal creidmheasa agus priacal caolúcháin dá dtagraítear i mír 4, pointe (a), agus i gcomhair priacal contrapháirtí a eascraíonn as an ngnó leabhar trádála dá dtagraítear i bpointe (f) den mhír sin, déanfar iad a ríomh gan aon cheann de na cuir chuige a leanas a úsáid:

               (i)cur chuige na samhlacha inmheánacha le haghaidh máistir‑chomhaontuithe glanluachála a leagtar amach in Airteagal 221;

               (ii)an Cur Chuige Bunaithe ar Rátálacha Inmheánacha dá bhforáiltear i gCaibidil 3;

               (iii)Cur Chuige na Rátálacha Inmheánacha i leith an Urrsúsaithe (SEC-IRBA) a leagtar amach in Airteagail 258 go 260 agus Cur Chuige an Mheasúnaithe Inmheánaigh (IAA) a leagtar amach in Airteagal 265;

               (iv)an cur chuige a leagtar amach sa Chuid seo, Teideal II, Caibidil 6, Roinn 6;

               (b)déanfar na ceanglais cistí dílse i gcomhair priacal margaidh don ghnó leabhar trádála dá dtagraítear i mír 3, pointe (b)(i), agus dá ghníomhaíochtaí gnó uile atá faoi réir priacal malairte eachtraí nó priacal tráchtearraí dá dtagraítear i bpointe (c) den mhír sin a ríomh gan an cur chuige samhla inmheánaí malartaí a leagtar amach i gCuid a Trí, Teideal IV, Caibidil 1b a úsáid.

               6. Déanfar méid iomlán na risíochta ar phriacal eintiteas ‘i’ chun na gcríoch a leagtar amach i mír 3, pointe (b), a ríomh mar a leanas:

               i gcás inarb amhlaidh:

               i
                     = innéacs a chuireann an t‑eintiteas in iúl;

               TREAi
                     = méid iomlán na risíochta ar phriacal eintiteas i;

               U-TREAi = méid iomlán na risíochta ar phriacal eintiteas i nach bhfuil socraithe ar íosráta arna ríomh i gcomhréir le mír 4;

               DIconso
                     = déanfar aon difríocht dhearfach idir méid iomlán na risíochta ar phriacal agus méid iomlán na risíochta ar phriacal nach bhfuil socraithe ar íosráta do chás comhdhlúite mháthairinstitiúid an Aontais, mháthairchuideachta sealbhaíochta airgeadais an Aontais nó mháthairchuideachta sealbhaíochta airgeadais mheasctha an Aontais den ghrúpa a bhfuil eintiteas i mar chuid de, a ríomh mar a leanas:

               i gcás inarb amhlaidh:

               U-TREA
                     = méid iomlán na risíochta ar phriacal nach bhfuil socraithe ar íosráta arna ríomh i gcomhréir le mír 4 don mháthairinstitiúid sin san Aontas, don mháthairchuideachta sealbhaíochta airgeadais sin san Aontas nó don mháthairchuideachta sealbhaíochta airgeadais mheasctha sin san Aontas, ar bhonn a cáis chomhdhlúite;

               TREA
                     = méid iomlán na risíochta ar phriacal arna ríomh i gcomhréir le mír 3, pointe (a), don mháthairinstitiúid sin san Aontas, don mháthairchuideachta sealbhaíochta airgeadais sin san Aontas nó don mháthairchuideachta sealbhaíochta airgeadais mheasctha sin san Aontas, ar bhonn a cáis chomhdhlúite.

               Contribconsoi
                     = ranníocaíocht eintiteas i, arna ríomh mar a leanas:

               i gcás inarb amhlaidh:

               j
                     = an t‑innéacs a chuireann gach eintiteas atá mar chuid den ghrúpa céanna le heintiteas i in iúl do chás comhdhlúite na máthairinstitiúide san Aontas, na máthairchuideachta sealbhaíochta airgeadais san Aontas nó na máthairchuideachta sealbhaíochta airgeadais mheasctha san Aontas;

               U-TREAj
                     = méid iomlán na risíochta ar phriacal nach bhfuil socraithe ar íosráta arna ríomh ag eintiteas j i gcomhréir le mír 4 ar bhonn a cháis chomhdhlúite nó, sa chás gur fho‑institiúid neamhspleách i mBallstát é eintiteas j, ar a bhonn aonair;

               F-TREAj
                     = méid iomlán na risíochta ar phriacal atá socraithe ar íosráta de chuid eintiteas j arna ríomh ar bhonn a cháis chomhdhlúite mar a leanas:

               i gcás inarb amhlaidh:

                  = méid iomlán na risíochta ar phriacal atá socraithe ar íosráta arna ríomh ag eintiteas j ar bhonn a cháis chomhdhlúite nó, sa chás gur fho‑institiúid neamhspleách i mBallstát é eintiteas j, ar a bhonn aonair;

                  = méid iomlán caighdeánaithe na risíochta ar phriacal arna ríomh i gcomhréir le mír 5 ag eintiteas j ar bhonn a cháis chomhdhlúite nó, sa chás gur fho‑institiúid neamhspleách i mBallstát é eintiteas j, ar a bhonn aonair;

               x
                     = 72,5 %.

               7. Beidh feidhm ag na forálacha seo a leanas nuair a bheidh méid iomlán na risíochta ar phriacal nach bhfuil socraithe ar íosráta dá dtagraítear i mír 4 agus méid caighdeánaithe na risíochta ar phriacal dá dtagraítear i mír 5 á ríomh:

               (a)áireofar sna ceanglais cistí dílse dá dtagraítear i mír 4, pointí (c), (ca), (d) agus (e), na ceanglais sin a eascraíonn as gníomhaíochtaí gnó uile institiúide;

               (b)déanfaidh institiúidí na ceanglais cistí dílse a leagtar amach i mír 4, pointí (b) go (e), a iolrú faoi 12.5.’;

               (24)in Airteagal 92a(1), cuirtear an méid seo a leanas in ionad phointe (a):

               ‘(a) cóimheas priacalbhunaithe 18 %, arb iad cistí dílse agus dliteanais incháilithe na hinstitiúide arna sloinneadh mar chéatadán de mhéid iomlán na risíochta ar phriacal a ríomhtar i gcomhréir le hAirteagal 92(3);’;

               (25)in Airteagal 102, cuirtear an méid seo a leanas in ionad mhír 4:

               ‘4. Chun na ceanglais cístí dílse i gcomhair priacal margaidh a ríomh i gcomhréir leis an gcur chuige dá dtagraítear in Airteagal 325(1), pointe (b), sannfar suíomhanna leabhair trádála do dheasca trádála arna mbunú i gcomhréir le hAirteagal 104b.’;

               (26)Cuirtear an méid seo a leanas in ionad Airteagal 104:

               ‘Airteagal 104
               Áireamh sa leabhar trádála

               1. Beidh beartais agus nósanna imeachta a bheidh sainmhínithe go soiléir i bhfeidhm ag institiúid chun cinneadh a dhéanamh cén suíomh a áireofar sa leabhar trádála ar mhaithe lena ceanglais cistí dílse a ríomh, i gcomhréir le hAirteagal 102 agus leis an Airteagal seo, agus cumais agus cleachtais bainistíochta priacal na hinstitiúide á gcur san áireamh. Déanfaidh an institiúid doiciméadú iomlán ar cén chaoi a bhfuil sí ag comhlíonadh na mbeartas agus na nósanna imeachta sin, déanfaidh sí iniúchadh inmheánach orthu ar a laghad ar bhonn bliantúil agus cuirfidh sí torthaí an iniúchta sin ar fáil do na húdaráis inniúla.

               2. Sannfaidh institiúidí suíomhanna sna hionstraimí a leanas don leabhar trádála:

               (a)ionstraimí a chomhlíonann na critéir, a leagtar amach in Airteagal 325, míreanna 6, 7 agus 8, chun iad a chur san áireamh sa phunann trádála comhghaoil mhalartach ('ACTP');

               (b)ionstraimí a dtiocfadh glansuíomh creidmheasa nó cothromais ghearr sa leabhar neamhthrádála chun cinn mar thoradh orthu, cé is moite de dhliteanais dílse na hinstitiúide, ach amháin i gcás go gcomhlíonann suíomhanna den sórt sin na critéir dá dtagraítear i mír 2, pointe (e);

               (c)ionstraimí mar thoradh ar ghealltanais frithgheallta urrús, i gcás ina mbaineann na gealltanais frithgheallta sin le hurrúis a bhfuil coinne leis go gceannóidh an institiúid iad iarbhír ar an dáta socraíochta, agus leis na hurrúis sin amháin;

               (d)sócmhainní airgeadais nó dliteanais a aicmítear go soiléir mar shócmhainní nó dliteanais a bhfuil cuspóir trádála acu faoin gcreat cuntasaíochta is infheidhme maidir leis an institiúid;

               (e)ionstraimí mar thoradh ar ghníomhaíochtaí cruthaithe margaidh;

               (f)gnóthais chomhinfheistíochta arna sealbhú le hintinn iad a thrádáil, ar choinníoll go gcomhlíonann na gnóthais chomhinfheistíochta sin ar a laghad ceann amháin de na coinníollacha a shonraítear i mír 7;

               (g)cothromais liostaithe;

               (h)idirbhearta um maoiniú urrús a bhaineann le trádáil;

               (i)roghanna, nó díorthaigh eile, leabaithe i ndliteanais dhílse na hinstitiúide nó ó ionstraimí eile sa leabhar neamhthrádála a bhaineann le priacal creidmheasa nó cothromais.

               Chun críocha phointe (b), beidh glansuíomh cothromais ghearr ag institiúid i gcás inar brabús don institiúid é an toradh ar bheidh ar laghdú ar phraghas an chothromais. Beidh glansuíomh creidmheasa ghearr ag institiúid i gcás inar brabús don institiúid é an toradh a bheidh ar mhéadú ar raon difríochta creidmheasa eisitheora nó grúpa eisitheoirí nó meathlúchán ar acmhainn creidmheasa eisitheora nó grúpa eisitheoirí. Déanfaidh institiúidí faireachán leanúnach ar an gcás ina dtagann glansuíomh creidmheasa nó cothromais ghearr sa leabhar neamhthrádála chun cinn mar thoradh ar ionstraimí.

               Chun críocha phointe (i), scarfaidh institiúid an rogha leabaithe ón dliteanas dílis nó ón ionstraim eile sa leabhar neamhthrádála a bhaineann le priacal creidmheasa nó cothromais agus sannfaidh an dliteanas dílis nó an ionstraim eile don leabhar trádála nó neamhthrádála, de réir mar is iomchuí, i gcomhréir leis an Airteagal seo.

               3. Ní shannfaidh institiúidí suíomhanna sna hionstraimí seo a leanas don leabhar trádála:

               (a)ionstraimí atá ainmnithe le haghaidh stórasú urrúsacháin;

               (b)ionstraimí a bhaineann le sealúchas maoin réadach;

               (c)cothromais nach liostaítear;

               (d)ionstraimí a bhaineann le miondíol agus creidmheas FBM;

               (e)gnóthais chomhinfheistíochta eile seachas na gnóthais chomhinfheistíochta a shonraítear i mír 2, pointe (f);

               (f)conarthaí díorthacha agus gnóthais chomhinfheistíochta le ceann amháin nó níos mó de na hionstraimí dá dtagraítear i bpointí (a) go (d);

               (g)ionstraimí arna sealbhú chun priacal ar leith a fhálú maidir le suíomh amháin nó níos mó in ionstraim dá dtagraítear i bpointí (a) go (f);

               (h)dliteanais dhílse na hinstitiúide, ach amháin i gcás ina gcomhlíonann ionstraimí den sórt sin na critéir dá dtagraítear i mír 2, pointe (e).

               4. De mhaolú ar mhír 2, féadfaidh institiúid suíomh in ionstraim dá dtagraítear i bpointí (d) go (i) sa mhír sin a shannadh don leabhar neamhthrádála, faoi réir formheasa óna húdarás inniúil. Tabharfaidh an t‑údarás inniúil a fhormheas i gcás inar chruthaigh an institiúid chun sástacht an údaráis nach sealbhaítear an suíomh le hintinn é a thrádáil ná ní fhálaíonn sé suíomhanna arna sealbhú le hintinn iad a thrádáil.

               5. I gcás ina bhfuil suíomh in ionstraim seachas na hionstraimí dá dtagraítear i mír 2, pointí (a), (b) nó (c) sannta ag institiúid don leabhar trádála, féadfaidh údarás inniúil na hinstitiúide iarraidh ar an institiúid fianaise a sholáthar chun údar a thabhairt le sannadh den sórt sin. I gcás nár sholáthair an institiúid fianaise oiriúnach, féadfaidh a húdarás inniúil a cheangal ar an institiúid an suíomh sin a ath‑leithdháileadh ar an leabhar neamhthrádála.

               6. I gcás ina bhfuil suíomh in ionstraim seachas na hionstraimí dá dtagraítear i mír 3 sannta ag an institiúid don leabhar neamhthrádála, féadfaidh údarás inniúil na hinstitiúide iarraidh ar an institiúid fianaise a sholáthar chun údar a thabhairt le sannadh den sórt sin. I gcás nár sholáthair an institiúid fianaise oiriúnach, féadfaidh a húdarás inniúil éileamh ar an institiúid an suíomh sin a athleithdháileadh ar an leabhar trádála.

               7. Déanfaidh institiúid suíomh i ngnóthas comhinfheistíochta a shannadh don leabhar trádála i gcás go sealbhaítear é le hintinn é a thrádáil agus i gcás ina gcomhlíonann an institiúid ceann de na coinníollacha a leanas:

               (a)tá an institiúid in ann faisnéis leordhóthanach a fháil faoi risíochtaí foluiteacha an ghnóthais comhinfheistíochta;

               (b)níl an institiúid in ann faisnéis leordhóthanach a fháil faoi risíochtaí foluiteacha an ghnóthais, ach is eol don institiúid a bhfuil i sainordú an ghnóthais agus tá sí in ann praghsanna luaite laethúla a fháil don ghnóthas comhinfheistíochta.

               8. Forbróidh ÚBE dréachtchaighdeáin theicniúla rialála chun a shonrú tuilleadh an próiseas a úsáidfidh institiúidí chun glansuíomhanna creidmheasa nó cothromais ghearr sa leabhar neamhthrádála dá dtagraítear i mír 2, pointe (b) a ríomh agus chun faireachán a dhéanamh orthu.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin [Oifig na bhFoilseachán: cuir isteach dáta = 24 mhí i ndiaidh theacht i bhfeidhm an Rialacháin seo].

               Déantar cumhacht a tharmligean chuig an gCoimisiún chun an Rialachán seo a fhorlíonadh trí na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.’;

               (27)Leasaítear Airteagal 104a mar a leanas:

               (a)i mír 1, cuirtear an méid a leanas in ionad an dara fomhír:

               ‘Déanfaidh ÚBE faireachán ar raon na gcleachtas maoirseachta agus eiseoidh sé treoirlínte faoin 28 Meitheamh 2024 faoin mbrí atá le himthosca eisceachtúla chun críocha na chéad fhomhíre agus mhír 5. Glacfar leis na treoirlínte sin i gcomhréir le hAirteagal 16 de Rialachán (AE) Uimh. 1093/2010. Go dtí go n‑eiseoidh ÚBE na treoirlínte sin, cuirfidh údaráis inniúla ÚBE ar an eolas faoina gcinntí maidir le cé acu a thabharfaidh siad cead d'institiúid a suíomh a athaicmiú dá dtagraítear i mír 2 den Airteagal seo, nó nach dtabharfaidh, agus an réasúnaíocht a bheidh leis.’;

               (b)cuirtear an méid a leanas in ionad mhír 5:

               ‘5. Ní fhéadfar athaicmiú suímh a rinneadh i gcomhréir leis an Airteagal seo a chúlghairm, ach amháin sna himthosca eisceachtúla dá dtagraítear i mír 1.’;

               (c)cuirtear an mhír 6 seo a leanas isteach:

               ‘6. De mhaolú ar mhír 1, féadfaidh institiúid suíomh leabhar neamhthrádála a athaicmiú mar shuíomh leabhar trádála i gcomhréir le hAirteagal 104(2), pointe (d), gan cead a lorg óna húdarás inniúil. I gcás mar sin, beidh feidhm i gcónaí ag na ceanglais a leagtar síos i míreanna 3 agus 4 maidir leis an institiúid. Tabharfaidh institiúid fógra dá húdarás inniúil láithreach i gcás inar tharla athaicmiú den sórt sin.’;

               (28)Leasaítear Airteagal 104b mar a leanas:

               (a)cuirtear an méid a leanas in ionad mhír 1:

               ‘1. Chun na ceanglais cístí dílse i gcomhair priacal margaidh a ríomh i gcomhréir leis an gcur chuige dá dtagraítear in Airteagal 325(1), pointe (b), bunóidh institiúidí deasca trádála agus sannfaidh siad gach ceann dá suíomhanna leabhar trádála agus dá suíomhanna leabhar neamhthrádála dá dtagraítear i míreanna 5 agus 6 do cheann de na deasca trádála sin. Ní shannfar suíomhanna leabhair trádála don deasc thrádála chéanna ach amháin i gcás ina gcomhlíonfaidh na suíomhanna sin an straitéis ghnó a comhaontaíodh le haghaidh na deisce trádála sin agus i gcás ina ndéanfar bainistiú agus faireachán go comhsheasmhach orthu i gcomhréir le mír 2 den Airteagal seo.’;

               (b)cuirtear na míreanna 5 agus 6 seo a leanas isteach:

               ‘5. Chun a gceanglais cistí dílse maidir le priacal margaidh a ríomh, déanfaidh institiúidí gach ceann dá suíomhanna leabhar neamhthrádála atá faoi réir priacal malairte eachtraí nó priacal tráchtearraí a shannadh do dheasca trádála a bunaíodh i gcomhréir le mír 1 a bhainistíonn priacail atá cosúil leis na suíomhanna sin.

               6. De mhaolú ar mhír 5, féadfaidh institiúidí, agus a gceanglais cistí dílse maidir le priacal margaidh á ríomh acu, deasc thrádála amháin nó níos mó a bhunú dá sannfaidh siad go heisiach suíomhanna leabhar neamhthrádála atá faoi réir priacal malairte eachtraí nó priacal tráchtearraí. Ní bheidh na deasca trádála sin faoi réir na gceanglas a leagtar amach i míreanna 1, 2 agus 3.’;

               (29)cuirtear an tAirteagal 104c seo a leanas isteach:

               ‘Airteagal 104c
               Fáluithe priacal malairte eachtraí de chuid cóimheasa caipitil a láimhseáil

               1. Féadfaidh institiúid a bhfuil suíomh priacail tógtha aici d'aon turas chun fálú a dhéanamh, ar a laghad i bpáirt, in aghaidh gluaiseachtaí díobhálacha i rátaí malairte eachtraí ar aon cheann dá cóimheasa caipitil dá dtagraítear in Airteagal 92(1), pointí (a), (b) agus (c), féadfaidh sí, faoi réir chead na n‑údarás inniúil, an suíomh priacail sin a eisiamh ó na ceanglais cistí dílse le haghaidh priacal malairte eachtraí a leagtar amach in Airteagal 325(1), ar choinníoll go gcomhlíonfar gach ceann de na coinníollacha a leanas:

               (a)tá uasmhéid an tsuímh phriacail a eisiatar ó na ceanglais cistí dílse le haghaidh priacal margaidh teoranta do mhéid an tsuímh priacail a neodraíonn íogaireacht aon cheann de na cóimheasa caipitil chuig na gluaiseachtaí díobhálacha i rátaí malairte eachtraí;

               (b)eisiatar an suíomh priacail ó na ceanglais cistí dílse le haghaidh priacal margaidh ar feadh ar a laghad 6 mhí;

               (c)tá creat bainistíochta priacal iomchuí bunaithe ag an institiúid chun na gluaiseachtaí díobhálacha i rátaí malairte eachtraí ar aon cheann dá cóimheasa caipitil a fhálú, lena n‑áirítear straitéis fálúcháin shoiléir agus struchtúr rialála soiléir;

               (d)tá údar le suíomh priacail a eisiamh ó na ceanglais cistí dílse le haghaidh priacal margaidh, mionsonraí an tsuímh priacail sin agus an méid le heisiamh ó na ceanglais cistí dílse le haghaidh priacal margaidh, tugtha ag an institiúid do na húdaráis inniúla.

               2. Déanfar aon eisiamh ar shuíomhanna priacail ó na ceanglais cistí dílse le haghaidh priacal margaidh i gcomhréir le mír 1 a chur chun feidhme go comhsheasmhach.

               3. Formheasfaidh na húdaráis inniúla aon athrú a dhéanfaidh an institiúid ar an gcreat bainistíochta priacal dá dtagraítear i mír 1, pointe (c), agus ar mhionsonraí na suíomhanna priacail dá dtagraítear i mír 1, pointe (d).

               4. Forbróidh ÚBE dréachtchaighdeáin theicniúla rialála d'fhonn na nithe seo a leanas a shonrú:

               (a)na suíomhanna priacail is féidir le hinstitiúid a thógáil d’aon turas chun fálú a dhéanamh, ar a laghad i bpáirt, in aghaidh gluaiseachtaí díobhálacha i rátaí malairte eachtraí ar aon cheann de chóimheasa caipitil na hinstitiúide dá dtagraítear i mír 1, an chéad fhomhír;

               (b)conas an t‑uasmhéid dá dtagraítear i mír 1, pointe (a) a chinneadh, agus an bealach a eiseoidh institiúid an méid sin maidir le gach ceann de na cuir chuige a leagtar amach in Airteagal 325(1);

               (c)na critéir a chomhlíonfaidh creat bainistíochta priacal institiúide dá dtagraítear i mír 1, pointe (c), chun í a mheas mar iomchuí chun críocha an Airteagail seo.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin [Oifig na bhFoilseachán: cuir isteach an dáta = 2 bhliain tar éis theacht i bhfeidhm an Rialacháin seo].

               Tarmligtear chuig an gCoimisiún an chumhacht chun na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.’;

               (30)Leasaítear Airteagal 106 mar a leanas:

               (a)i mír 3, cuirtear an méid seo a leanas in ionad na fomhíre deiridh:

               ‘Áireofar fálú inmheánach a aithnítear i gcomhréir leis an gcéad fhomhír agus an díorthach creidmheasa a rinneadh le tríú páirtí, áireofar iad araon sa leabhar trádála chun na ceanglais cistí dílse le haghaidh priacal margaidh a ríomh. Chun na ceanglais cistí dílse le haghaidh priacal margaidh a ríomh agus an cur chuige a leagtar amach in Airteagal 325(1), pointe (b) á úsáid, sannfar an dá shuíomh don deasc thrádála chéanna a bunaíodh i gcomhréir le hAirteagal 104b(1) lena mbainistítear priacail chomhchosúla.’

               (b)i mír 4, cuirtear an méid seo a leanas in ionad na fomhíre deiridh:

               ‘Áireofar fálú inmheánach a aithnítear i gcomhréir leis an gcéad fhomhír agus an díorthach cothromais a dhéantar le soláthraí cosanta tríú páirtí incháilithe, áireofar iad araon sa leabhar trádála chun na ceanglais cistí dílse le haghaidh priacal margaidh a ríomh. Chun na ceanglais cistí dílse le haghaidh priacal margaidh a ríomh agus an cur chuige a leagtar amach in Airteagal 325(1), pointe (b) á úsáid, sannfar an dá shuíomh ar an deasc thrádála chéanna a bunaíodh i gcomhréir le hAirteagal 104b(1) lena mbainistítear priacail chomhchosúla.’

               (c)cuirtear an méid a leanas in ionad mhír 5:

               ‘5. I gcás ina ndéanfaidh institiúid fálú ar risíochtaí leabhar neamhthrádála ar phriacal ráta úis agus suíomh priacail ráta úis á úsáid atá cláraithe ina leabhar trádála, measfar gur fálú inmheánach é an suíomh sin maidir le priacal an ráta úis chun críoch priacail ráta úis a thagann as suíomhanna neamhthrádála a mheasúnú i gcomhréir le hAirteagail 84 agus 98 de Threoir 2013/36/AE i gcás ina gcomhlíonfar na coinníollacha seo a leanas:

               (a)chun na ceanglais cistí dílse le haghaidh priacal margaidh a ríomh agus na cuir chuige dá dtagraítear in Airteagal 325(1), pointí (a), (b) agus (c) á n‑úsáid, sannadh an suíomh priacail ráta úis do phunann ar leithligh ó na suíomhanna leabhar trádála eile, arb é is straitéis ghnó di bainistiú agus maolú a dhéanamh ar an bpriacal margaidh a bhaineann le fáluithe inmheánacha ar risíocht ar phriacal ráta úis, agus an méid sin amháin; chun na críche sin;

               (b)chun na ceanglais cistí dílse le haghaidh priacal margaidh a ríomh agus na cuir chuige dá dtagraítear in Airteagal 325(1), pointe (b) á n‑úsáid, sannadh an suíomh do dheasc trádála a bunaíodh i gcomhréir le hAirteagal 104b arb é is straitéis ghnó di bainistiú agus maolú a dhéanamh ar an bpriacal margaidh a bhaineann le fáluithe inmheánacha ar risíocht ar phriacal ráta úis, agus an méid sin amháin;

               (c)rinne an institiúid doiciméadú iomlán ar an gcaoi a maolóidh an suíomh an priacal ráta úis a bhaineann le suíomhanna leabhar neamhthrádála chun críocha na gceanglas a leagtar síos in Airteagail 84 agus 98 de Threoir 2013/36/AE.’;

               (d)cuirtear isteach na míreanna 5a agus 5b seo a leanas:

               ‘5a. Chun críocha mhír 5, pointe (a), féadfaidh an institiúid a shannadh don phunann sin suíomhanna eile priacail ráta úis a dhéantar le tríú páirtithe, nó a leabhar trádála féin ar choinníoll go bhfritháiríonn an institiúid go hiomlán priacal margaidh na suíomhanna eile priacail ráta úis sin a rinneadh lena leabhar trádála féin trí shuíomhanna priacail ráta úis urchomhaireacha a bheith acu le tríú páirtithe.

               5b. Tá feidhm ag na ceanglais a leanas maidir leis an deasc thrádála dá dtagraítear i mír 5, pointe (b):

               (a)féadfaidh an deasc thrádála sin suíomhanna eile priacail ráta úis a bheith aici le tríú páirtithe nó le deasca trádála eile de chuid na hinstitiúide, ar choinníoll go gcomhlíonfaidh na suíomhanna sin go hiomlán na ceanglais chun iad a áireamh sa leabhar trádála dá dtagraítear in Airteagal 104 agus go bhfritháireoidh na deasca trádála eile sin go hiomlán priacal margaidh na suíomhanna eile priacail ráta úis sin trí shuíomhanna priacail ráta úis urchomhaireacha a bheith acu le tríú páirtithe;

               (b)ní shanntar aon suíomhanna leabhar trádála ar an deasc thrádála sin, seachas na suíomhanna dá dtagraítear i bpointe (a);

               (c)de mhaolú ar Airteagal 104b, ní bheith an deasc thrádála sin faoi réir na gceanglas a leagtar amach i míreanna 1, 2 agus 3 den Airteagal sin.

               (e)cuirtear an méid seo a leanas in ionad mhíreanna 6 agus 7:

               ‘6. Na ceanglais cistí dílse le haghaidh phriacal margaidh na suíomhanna uile a sannadh don phunann ar leithligh dá dtagraítear i mír 5, pointe (a),  nó don deasc thrádála dá dtagraítear i bpointe (b) den mhír sin, déanfar iad a ríomh ar bhonn neamhspleách, sa bhreis ar na ceanglais cistí dílse do na suíomhanna leabhair trádála eile.

               7. I gcás ina ndéanann institiúid fálú maidir le risíocht ar phriacal CVA trí ionstraim dhíorthach a úsáid a rinne sí lena leabhar trádála, aithneofar an suíomh san ionstraim dhíorthach sin mar fhálú inmheánach don risíocht ar phriacal CVA chun na ceanglais cistí dílse a ríomh do phriacail CVA i gcomhréir leis na cuir chuige a leagtar amach in Airteagail 383 nó 384, i gcás ina gcomhlíontar na coinníollacha a leanas:

               (a)aithnítear an suíomh díorthach mar fhálú incháilithe i gcomhréir le hAirteagal 386;

               (b)i gcás ina bhfuil an suíomh díorthach faoi réir aon cheann de na ceanglais a leagtar amach in Airteagal 325c(2), pointí (b) nó (c), nó in Airteagal 325e(1), pointe (c), fritháiríonn an institiúid go hiomlán priacal margaidh an tsuímh dhíorthaigh sin trí shuíomhanna urchomhaireacha a dhéanamh le tríú páirtithe;

               Áireofar suíomh leabhar trádála urchomhaireach an fhálaithe inmheánaigh a aithnítear i gcomhréir leis an gcéad fhomhír i leabhar trádála na hinstitiúide chun na ceanglais cistí dílse le haghaidh priacal margaidh a ríomh.’

               (31)in Airteagal 107, cuirtear an méid seo a leanas in ionad mhíreanna 1, 2 agus 3:

               ‘1. Cuirfidh institiúidí an Cur Chuige Caighdeánaithe dá bhforáiltear i gCaibidil 2 i bhfeidhm nó, i gcás ina cheadaíonn na húdaráis inniúla é i gcomhréir le hAirteagal 143, an Cur Chuige Inmheánach Bunaithe ar Rátálacha dá bhforáiltear i gCaibidil 3 chun a méideanna risíochta atá ualaithe ó thaobh priacal a ríomh chun críocha Airteagal 92(4), pointí (a) agus (f).

               2. I gcás risíochtaí trádála agus i gcás ranníocaíochtaí an chiste mainneachtana le contrapháirtí lárnach, cuirfidh institiúidí an láimhseáil a leagtar amach i gCaibidil 6 Roinn 9 i bhfeidhm chun méideanna risíochta atá ualaithe ó thaobh priacal a ríomh chun críocha Airteagal 92(4), pointí (a) agus (f). Maidir le gach cineál eile risíochta contrapháirtí lárnaigh, déanfaidh institiúidí iad a láimhseáil mar a leanas:

               (a)mar risíochtaí institiúide maidir le gach cineál eile risíochta contrapháirtí lárnaigh cáilithigh;

               (b)mar risíochtaí ar chorparáid maidir le gach cineál eile risíochta contrapháirtí lárnaigh neamhcháilithigh.

               3. Chun críocha an Rialacháin seo, láimhseálfar risíochtaí gnólachtaí infheistíochta tríú tír, risíochtaí institiúidí creidmheasa tríú tír agus risíochtaí tithe imréitigh agus malartáin tríú tír, chomh maith le risíochtaí institiúidí airgeadais tríú tír atá údaraithe ag údaráis tríú tír, a ndéanann údaráis tríú tír maoirseacht orthu agus atá faoi réir ceanglais stuamachta atá inchomparáide leis na ceanglais a chuirtear i bhfeidhm ar institiúidí i dtéarmaí stóinseachta, láimhseálfar iad mar risíochtaí institiúide i gcás ina gcuirfidh an tríú tír ceanglais stuamachta agus mhaoirseachta i bhfeidhm ar an eintiteas sin, ar ceanglais iad atá ar a laghad coibhéiseach leo siúd a chuirtear i bhfeidhm san Aontas, agus sa chás sin amháin.”’;

               (32)Cuirtear an méid seo a leanas in ionad Airteagal 108:

               ‘Airteagal 108
               Teicnící um maolú priacal creidmheasa a úsáid faoin gCur Chuige Caighdeánaithe agus faoin gCur Chuige IRB le haghaidh priacal creidmheasa agus priacal caolúcháin

               1. Maidir le risíocht a gcuireann institiúid an Cur Chuige Caighdeánaithe i bhfeidhm ina leith faoi Chaibidil 2 nó a gcuireann sí an Cur Chuige IRB i bhfeidhm ina leith faoi Chaibidil 3 ach gan a cuid meastachán féin ar chaillteanas i gcás mainneachtana (LGD) a úsáid faoi Airteagal 143, féadfaidh an institiúid éifeacht FCP a chur san áireamh i gcomhréir le Caibidil 4 nuair a bheidh sí ag ríomh méideanna risíochta atá ualaithe ó thaobh priacal chun críocha Airteagal 92(4) pointí (a) agus (f) nó, i gcás inarb ábhartha, méideanna caillteanais ionchasaigh (CI) chun críocha an ríofa dá dtagraítear in Airteagal 36(1) pointe (d) agus in Airteagal 62 pointe (c).

               2. Maidir le risíocht a gcuireann institiúid an Cur Chuige IRB i bhfeidhm ina leith trína cuid meastachán féin ar LGD a úsáid faoi Airteagal 143, féadfaidh an institiúid éifeacht FCP i méideanna risíochta atá ualaithe ó thaobh priacal agus méideanna an chaillteanais ionchasaigh a chur san áireamh i gcomhréir le Caibidil 3.

               2a. I gcás ina gcuireann institiúid an Cur Chuige IRB i bhfeidhm trína cuid meastachán féin ar LGD a úsáid faoi Airteagal 143, i gcás na risíochta bunaidh agus na risíochtaí díreacha inchomparáide ar an soláthraí cosanta araon, féadfaidh an institiúid éifeacht UFCP i méideanna risíochta atá ualaithe ó thaobh priacal agus méideanna an chaillteanais ionchasaigh a chur san áireamh i gcomhréir le Caibidil 3. I ngach cás eile, féadfaidh an institiúid éifeacht UFCP i méideanna risíochta atá ualaithe ó thaobh priacal agus méideanna an chaillteanais ionchasaigh a chur san áireamh i gcomhréir le Caibidil 4.

               3. Faoi réir na gcoinníollacha a leagtar amach i mír 4, féadfar iasachtaí miondíola a mheas mar risíochtaí arna n‑urrú le morgáiste ar mhaoin chónaithe, in ionad iad a láimhseáil mar risíochtaí ráthaithe, chun críocha Chuid a trí, Teideal II, Caibidlí 2, 3 agus 4 mar is infheidhme, i gcás ina gcomhlíontar na coinníollacha a leanas do na hiasachtaí miondíola sin i mBallstát:

               (a)maidir le formhór na n‑iasachtaí le daoine nádúrtha chun maoin chónaithe a cheannach sa Bhallstát sin, ní chuirtear iad ar fáil mar mhorgáistí i bhfoirm dhlíthiúil;

               (b)maidir le formhór na n‑iasachtaí le daoine aonair chun maoin chónaithe a cheannach sa Bhallstát sin, déanann ráthóir iad a ráthú le measúnú creidmheasa ó IMCS a chomhfhreagraíonn do chéim cáilíochta creidmheasa de 1 nó 2, a éilítear chun an institiúid a aisíoc go hiomlán i gcás mhainneachtain an iasachtaí bhunaidh;

               (c)tá sé de cheart dlíthiúil ag an institiúid morgáiste a thógáil amach ar an maoin chónaithe i gcás ina mainneoidh ar an ráthóir dá dtagraítear i bpointe (b).

               Cuirfidh na húdaráis inniúla ÚBE ar an eolas i gcás ina gcomhlíonfar na coinníollacha dá dtagraítear i bpointí (a), (b) agus (c) i gcríocha náisiúnta a gcuid dlínsí, agus soláthróidh siad ainmneacha na ráthóirí a bheidh incháilithe don láimhseáil sin lena gcomhlíonfar coinníollacha na míre seo agus mhír 4.

               Foilseoidh ÚBE an liosta de gach ráthóir incháilithe den sórt sin ar a shuíomh gréasáin agus tabharfaidh sé an liosta sin cothrom le dáta gach bliain.

               4. Chun críocha mhír 3, féadfar iasachtaí dá dtagraítear sa mhír sin a láimhseáil mar risíochtaí arna n‑urrú le morgáiste ar mhaoin chónaithe, in ionad iad a láimhseáil mar risíochtaí ráthaithe, i gcás ina gcomhlíonfar gach ceann de na coinníollacha seo a leanas:

               (a)maidir le risíocht a láimhseáiltear faoin gCur Chuige Caighdeánaithe, comhlíonann an risíocht gach ceann de na ceanglais a bheidh le sannadh don aicme risíochta um Chur Chuige Caighdeánaithe ‘risíochtaí arna n‑urrú le morgáistí ar mhaoin dhochorraithe’ de bhun Airteagail 124 agus 125 ach amháin nach bhfuil morgáiste ag an institiúid a cheadóidh an iasacht ar an maoin chónaithe;

               (b)i gcás risíocht a láimhseáiltear faoin gCur Chuige IRB, comhlíonann an risíocht gach ceann de na ceanglais a bheidh le sannadh don aicme risíochta IRB ‘risíochtaí ar mhiondíol arna n‑urrú le maoin chónaithe’ dá dtagraítear in Airteagal 147(2), (d)(ii), ach amháin nach bhfuil morgáiste ag an institiúid a cheadóidh an iasacht ar an maoin;

               (c)níl aon lian morgáiste ar an maoin chónaithe nuair a cheadófar an iasacht, agus beidh an t‑iasachtaí faoi cheangal conarthach gan aon lian morgáiste a cheadú gan toiliú ón institiúid a cheadaigh an iasacht an chéad uair;

               (d)is soláthraí cosanta incháilithe dá dtagraítear in Airteagal 201 é an ráthóir, agus tá measúnú creidmheasa ag an ráthóir ó IMCS a chomhfhreagraíonn do chéim cáilíochta creidmheasa de 1 nó 2;

               (e)is institiúid nó eintiteas earnála airgeadais é an ráthóir atá faoi réir ceanglais chaipitil atá coibhéiseach ar a laghad leo sin is infheidhme maidir le hinstitiúidí nó gnóthais árachais;

               (f)bhunaigh an ráthóir comhchiste ráthaíochta lánchistithe nó cosaint choibhéiseach do ghnóthais árachais chun caillteanais priacal creidmheasa a sheasamh, agus déanfaidh a údarás inniúil calabrú an chiste sin a athbhreithniú ar bhonn tréimhsiúil agus déanfar tástáil struis air gach bliain;

               (g)tá cead ag an institiúid ar bhonn conarthach agus dlíthiúil morgáiste a thógáil amach ar an maoin chónaithe más rud é gur mhainnigh an ráthóir;

               (h)an institiúid a chinneann an rogha dá bhforáiltear i mír 3 a fheidhmiú le haghaidh ráthóir incháilithe ar leith faoin sásra dá dtagraítear i mír 3, déanfaidh sí é sin dá cuid risíochtaí miondíola uile arna ráthú ag an ráthóir sin faoin sásra sin’;

               (33)cuirtear an tAirteagal 110a seo a leanas isteach:

               ‘Airteagal 110a
               Faireachán ar shocruithe conarthacha nach gealltanais iad

               ‘Déanfaidh institiúidí faireachán ar shocruithe conarthacha a chomhlíonann na coinníollacha uile a shonraítear in Airteagal 5, pointe (9), an dara fomhír, pointí (a) go (e), agus déanfaidh siad doiciméadú chun sástacht a n‑údaráis inniúla ar a gcomhlíontacht leis na coinníollacha sin go léir’;

               (34)Cuirtear an méid seo a leanas in ionad Airteagal 111:

               ‘Airteagal 111
               Luach na risíochta

               ‘1. Is é a bheidh i luach na risíochta ar ítim shócmhainne an luach cuntasaíochta a bheidh fágtha tar éis coigeartuithe sonracha i leith priacal creidmheasa i gcomhréir le hAirteagal 110, coigeartuithe luacha breise i gcomhréir le hAirteagal 34 a bhaineann le gnó leabhar neamhthrádála na hinstitiúide, méideanna arna n‑asbhaint i gcomhréir le hAirteagal 36(1), pointe (m), agus asbhaintí i leith cistí dílse eile a bhaineann leis an ítim shócmhainne a bheith curtha i bhfeidhm.

               2. Is é a bheidh i luach na risíochta ar ítim lasmuigh den chlár comhardaithe a liostaítear in Iarscríbhinn I an céatadán seo a leanas de luach ainmniúil na hítime tar éis coigeartuithe sonracha i leith priacal creidmheasa a asbhaint i gcomhréir le hAirteagal 110 agus méideanna a asbhaint i gcomhréir le hAirteagal 36(1), pointe (m):

               (a)100 % le haghaidh ítimí i mbuicéad 1;

               (b)50 % le haghaidh ítimí i mbuicéad 2;

               (c)40 % le haghaidh ítimí i mbuicéad 3;

               (d)20 % le haghaidh ítimí i mbuicéad 4;

               (e)10 % le haghaidh ítimí i mbuicéad 5.

               3. Beidh luach na risíochta ar ghealltanas ar ítim lasmuigh den chlár comhardaithe dá dtagraítear i mír 2 ar an gcuid is ísle de na céatadáin seo a leanas de luach ainmniúil an ghealltanais tar éis coigeartuithe sonracha i leith priacal creidmheasa a asbhaint agus méideanna a asbhaint i gcomhréir le hAirteagal 36(1), pointe (m):

               (a)an céatadán dá dtagraítear i mír 2 is infheidhme maidir leis an ítim ar a ndéantar an gealltanas;

               (b)an céatadán dá dtagraítear i mír 2 is infheidhme maidir leis an gcineál gealltanais.

               4. I gcás socruithe conarthacha arna dtairiscint ag institiúid, ach nach bhfuil glactha ag an gcliant leo go fóill, a thiocfadh chun bheith ina ngealltanais dá nglacfadh an cliant leo, agus socruithe conarthacha a cháileodh mar ghealltanais ach a chomhlíonann na coinníollacha mar ghealltanais nach bhfuiltear a láimhseáil mar ghealltanais, beidh an céatadán is infheidhme maidir leis an gcineál sin socraithe chonarthaigh cothrom leis sin dá bhforáiltear i gcomhréir le mír 2.

               5. I gcás ina mbeidh an Modh Cuimsitheach Comhthaobhach Airgeadais dá dtagraítear in Airteagal 223 in úsáid ag institiúid, méadófar luach na risíochta ar urrúis nó ar thráchtearraí a dhíolfar, a bhreacfar nó a thabharfar ar iasacht faoi idirbheart athcheannaigh nó faoi idirbheart iasachtaithe nó iasachtaíochta urrús nó tráchtearraí, agus idirbhearta iasachta corrlaigh, ag brath ar an gcoigeartú luaineachta a bheidh oiriúnach d’urrúis nó do thráchtearraí den sórt sin i gcomhréir le hAirteagail 223 agus 224.

               6. Déanfar luach na risíochta a bheidh ag ionstraim dhíorthach a liostaítear in Iarscríbhinn II a chinneadh i gcomhréir le Caibidil 6, agus na héifeachtaí a bheidh ag conarthaí nuachana agus ag comhaontuithe glanluachála eile mar a shonraítear sa Chaibidil sin á gcur san áireamh. Maidir leis an luach risíochta a bheidh ag idirbhearta athcheannaigh, idirbhearta iasachtaithe nó iasachtaíochta urrús nó tráchtearraí, idirbhearta socraíochta iarchurtha agus idirbhearta iasachtaithe corrlach, féadfar an luach risíochta sin a chinneadh i gcomhréir le ceachtar Caibidil 4 nó Caibidil 6.

               7. I gcás ina mbeidh an risíocht cumhdaithe ag cosaint cistithe creidmheasa, féadfar luach na risíochta a leasú i gcomhréir le Caibidil 4.

               8. Forbróidh ÚBE dréachtchaighdeáin theicniúla rialála d'fhonn na nithe seo a leanas a shonrú:

               (a)na critéir a úsáidfidh institiúidí chun ítimí atá lasmuigh den chlár comhardaithe a shannadh, cé is moite d’ítimí atá áirithe cheana féin in Iarscríbhinn I, do bhuicéid 1 go 5 dá dtagraítear in Iarscríbhinn I;

               (b)na tosca a lena bhféadfar srian a chur ar chumas na hinstitiúide na gealltanais atá inchealaithe gan choinníoll dá dtagraítear in Iarscríbhinn I a chur ar ceal;

               (c)an próiseas chun fógra a thabhairt do ÚBE faoi aicmiú na n‑institiúidí ar ítimí eile atá lasmuigh den chlár comhardaithe lena ngabhann priacail den chineál céanna leo sin dá dtagraítear in Iarscríbhinn I.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin [cuir isteach dáta atá cothrom le 1 bhliain amháin i ndiaidh theacht i bhfeidhm an Rialacháin seo].

               Déantar cumhacht a tharmligean chuig an gCoimisiún chun an Rialachán seo a fhorlíonadh trí na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.’;

               (35)in Airteagal 112, cuirtear an méid seo a leanas in ionad phointe (k):

               ‘(k) risíochtaí fofhiachais;’;

               (36)Leasaítear Airteagal 113 mar a leanas:

               (a)cuirtear an méid a leanas in ionad mhír 1:

               ‘1. D'fhonn méideanna risíochta atá ualaithe ó thaobh priacal a ríomh, cuirfear ualuithe priacal i bhfeidhm maidir le gach risíocht, mura baineadh na risíochtaí sin ó chistí dílse, i gcomhréir le Roinn 2, bunaithe ar an aicme risíochta dá sanntar na risíochtaí sin agus, a mhéid a shonraítear iad i Roinn 2, bunaithe ar cháilíocht creidmheasa na risíochtaí sin. Féadfar cáilíocht chreidmheasa a chinneadh trí thagairt a dhéanamh do mheasúnuithe creidmheasa na IMCSanna nó measúnuithe creidmheasa na nGníomhaireachtaí um Chreidmheas Onnmhairiúcháin i gcomhréir le Roinn 3. Cé is moite de risíochtaí a shanntar do na haicmí risíochta a leagtar síos in Airteagal 112, pointe (a), (b), (c) agus (e), i gcás ina léirítear leis an measúnú i gcomhréir le hAirteagal 79, pointe (b) de Threoir 2013/36/AE saintréithe priacail níos airde ná iad sin a thugtar le fios le measúnú creidmheasa de chuid IMCS ainmnithe nó na gníomhaireachta creidmheasa onnmhairiúcháin, sannfaidh an institiúid ualú priacal a bheidh céim cáilíochta creidmheasa amháin ar a laghad níos airde ná an t‑ualú priacal is intuigthe leis an measúnú creidmheasa a dhéanfaidh IMCS ainmnithe nó an ghníomhaireacht creidmheasa onnmhairiúcháin’;

               (b)cuirtear an méid a leanas in ionad mhír 3:

               ‘3. I gcás ina mbeidh risíocht faoi réir cosaint creidmheasa, féadfar luach na risíochta nó an t‑ualú priacal is infheidhme maidir leis an risíocht sin, de réir mar is iomchuí, a leasú i gcomhréir leis an gCaibidil seo agus le Caibidil 4’;

               (37)in Airteagal 119, scriostar míreanna 2 agus 3;

               (38)in Airteagal 120, cuirtear an méid seo a leanas in ionad mhíreanna 1 agus 2:

               ‘1. I gcás risíochtaí a bhfuil measúnú creidmheasa a rinne IMCS ainmnithe ar fáil ina leith, déanfar ualú priacal a shannadh dóibh i gcomhréir le Tábla 3 a chomhfhreagraíonn don mheasúnú creidmheasa a rinne an IMCS i gcomhréir le hAirteagal 136.

               Tábla 3

                        Céim na cáilíochta creidmheasa

                        1

                        2

                        3

                        4

                        5

                        6

                        Ualú priacal

                        20 %

                        30 %

                        50 %

                        100 %

                        100 %

                        150 %

               2. Risíochtaí ag a bhfuil aibíocht bhunaidh 3 mhí nó níos lú acu a bhfuil measúnú creidmheasa a rinne IMCS ainmnithe ina leith ar fáil agus risíochtaí a eascraíonn as gluaiseacht earraí thar theorainneacha náisiúnta ag a bhfuil aibíocht bhunaidh 6 mhí nó níos lú agus a bhfuil measúnú creidmheasa a rinne IMCS ainmnithe ina leith ar fáil, déanfar ualú priacal a shannadh do na risíochtaí sin i gcomhréir le Tábla 4 a chomhfhreagraíonn don mheasúnú creidmheasa a rinne IMCS i gcomhréir le hAirteagal 136.

               Tábla 4

                        Céim na cáilíochta creidmheasa

                        1

                        2

                        3

                        4

                        5

                        6

                        Ualú priacal

                        20 %

                        20 %

                        20 %

                        50 %

                        50 %

                        150 %

               (39)Cuirtear an méid seo a leanas in ionad Airteagal 121:

               ‘Airteagal 121
               Risíochtaí institiúidí gan rátáil

               1. Déanfar risíochtaí ar institiúidí nach bhfuil measúnú creidmheasa a rinne IMCS ainmnithe ar fáil ina leith a shannadh do cheann de na gráid seo a leanas:

               (a)i gcás ina gcomhlíonfar na coinníollacha uile seo a leanas, déanfar risíochtaí ar institiúidí a shannadh do Ghrád A:

               (i)tá acmhainn leordhóthanach ag an institiúid chun a gealltanais airgeadais a chomhlíonadh, lena n‑áirítear aisíocaíochtaí príomhshuime agus úis, go tráthúil, ar feadh shaolré measta na sócmhainní nó na risíochtaí agus gan beann ar na timthriallta eacnamaíocha agus ar na dálaí gnó;

               (ii)comhlíonann nó sáraíonn an institiúid an ceanglas a leagtar síos in Airteagal 92(1), na ceanglais cistí dílse dá dtagraítear in Airteagal 104a de Threoir 2013/36/AE, an ceanglas maoláin comhcheangailte a shainmhínítear in Airteagal 128, pointe (6), de Threoir 2013/36/AE, agus aon cheanglas maoirseachta agus rialála áitiúil coibhéiseach nó breise i dtríú tíortha, a mhéid atá na ceanglais sin foilsithe agus le comhlíonadh le caipiteal Gnáthchothromas Leibhéal 1, caipiteal Leibhéal 1 nó cistí dílse;

               (iii)déantar an fhaisnéis maidir leis na ceanglais dá dtagraítear i bpointe (ii) a nochtadh go poiblí nó cuirtear ar fáil ar shlí eile í;

               (iv)níor léiríodh leis an measúnú i gcomhréir le hAirteagal 79 de Threoir 2013/36/AE nach gcomhlíonann an institiúid na coinníollacha a leagtar amach i bpointí (i) agus (ii);

               (b)i gcás ina gcomhlíontar na coinníollacha seo a leanas agus nach gcomhlíontar ceann amháin ar a laghad de na coinníollacha i bpointe (a), déanfar risíochtaí ar institiúidí a shannadh do Ghrád B:

               (i)tá an institiúid faoi réir priacal creidmheasa substaintiúil, lena n‑áirítear acmhainneacht aisíocaíochta atá ag brath ar dhálaí eacnamaíocha nó ar dhálaí gnó cobhsaí nó fabhracha;

               (ii)comhlíonann nó sáraíonn an institiúid an ceanglas a leagtar síos in Airteagal 92(1), na ceanglais dá dtagraítear in Airteagail 458 agus 459, na ceanglais cistí dílse dá dtagraítear in Airteagal 104a de Threoir 2013/36/AE, agus aon cheanglas maoirseachta agus rialála áitiúil coibhéiseach nó breise, a mhéid atá na ceanglais sin foilsithe agus le comhlíonadh le caipiteal Gnáthchothromas Leibhéal 1, caipiteal Leibhéal 1 agus cistí dílse;

               (iii)déantar an fhaisnéis maidir leis na ceanglais dá dtagraítear i bpointe (ii) a nochtadh go poiblí nó cuirtear ar fáil ar shlí eile í;

               (iv)níor tugadh le fios leis an measúnú a rinneadh i gcomhréir le hAirteagal 79 de Threoir 2013/36/AE nach gcomhlíonann an institiúid na coinníollacha a leagtar amach i bpointí (i) agus (ii).

               Chun críocha phointe (ii), ní áireofar caipiteal maolánach atá coibhéiseach leo sin a shainítear in Airteagal 128 de Threoir 2013/36/AE leis na ceanglais mhaoirseachta nó rialála áitiúla choibhéiseacha nó bhreise.

               (c)i gcás nach gcomhlíontar na coinníollacha maidir le sannadh chuig Grád A nó Grád B, nó i gcás ina gcomhlíontar aon cheann de na coinníollacha seo a leanas, déanfar risíochtaí institiúidí a shannadh do Ghrád C:

               (i)tá priacail réamhshocraithe ábhartha agus corrlaigh sábháilteachta teoranta ag an institiúid;

               (ii)is rídhócha nach mbeidh sé ar chumas, nó nach raibh sé ar chumas na hinstitiúide a gealltanais airgeadais a chomhlíonadh mar gheall ar dhrochdhálaí gnó, airgeadais, nó eacnamaíocha;

               (iii)i gcás ina gceanglaítear ráitis airgeadais iniúchta de réir dlí ar an institiúid, inar eisigh an t‑iniúchóir seachtrach tuairim iniúchóireachta thromchúiseach nó léirigh sé amhras substaintiúil ina chuid ráitis airgeadais nó ina thuarascálacha iniúchta laistigh de na 12 mhí roimhe seo maidir le cumas na hinstitiúide leanúint mar institiúid ar gnóthas leantach í.

               2. Is mar a leanas a dhéanfar ualú priacal a shannadh do risíochtaí arna sannadh do Ghrád A, B nó C i gcomhréir le mír 1:

               (a)risíochtaí arna sannadh do Ghrád A, B nó C a chomhlíonann aon cheann de na coinníollacha seo a leanas, déanfar ualú priacal a shannadh dóibh le haghaidh risíochtaí gearrthéarmacha i gcomhréir le Tábla 5:

               (i)tá aibíocht bhunaidh 3 mhí nó níos giorra ag an risíocht;

               (ii)tá aibíocht bhunaidh 6 mhí nó níos giorra ag an risíocht agus eascraíonn sí as gluaiseacht earraí thar theorainneacha náisiúnta.

               (b)déanfar ualú priacal 30 % a shannadh do risíochtaí arna sannadh do Ghrád A nach risíochtaí gearrthéarmacha iad, i gcás ina gcomhlíonfar na coinníollacha seo a leanas:

               (i)ní chomhlíonann an risíocht aon cheann de na coinníollacha a leagtar síos i bpointe (a);

               (ii)tá Caipiteal Ghnáthchothromas Leibhéal 1 na hinstitiúide cothrom le 14 % nó níos airde ná sin;

               (iii)tá cóimheas luamhánaithe na hinstitiúide níos airde ná 5 %.

               (c)risíochtaí arna sannadh do Ghrád A, B nó C nach gcomhlíonann na coinníollacha i bpointe (a) nó (b), sannfar ualú priacal dóibh i gcomhréir le Tábla 5.

               I gcás nach ndéantar risíocht institiúide a ainmniú in airgeadra intíre dhlínse chorpraithe na hinstitiúide sin, nó i gcás inar chuir an institiúid sin an oibleagáid chreidmheasa in áirithe i mbrainse i ndlínse dhifriúil agus nach bhfuil an risíocht in airgeadra intíre na dlínse ina bhfeidhmíonn an brainse, ní bheidh an t‑ualú priacal arna shannadh i gcomhréir le pointí (a), (b) nó (c), de réir mar is infheidhme, maidir le risíochtaí seachas iad sin a bhfuil aibíocht 1 bhliain amháin nó níos lú acu a eascraíonn as ítimí teagmhasacha féinleachtaitheachaa bhaineann le trádáil a eascraíonn as gluaiseacht earraí thar theorainneacha náisiúnta, ní bheidh siad níos ísle ná ualú priacal risíochta rialtas láir na tíre ina bhfuil an institiúid ionchorpraithe.

               Tábla 5

                        Measúnú priacal creidmheasa

                        Grád A

                        Grád B

                        Grád C

                        Ualú priacal maidir le risíochtaí gearrthéarmacha

                        20 %

                        50 %

                        75 %

                        Ualú priacal

                        40 %

                        75 %

                        150 %

               ’;

               (40)Leasaítear Airteagal 122 mar a leanas:

               (a)i mír 1, cuirtear an méid seo a leanas in ionad Thábla 6:

               ‘Tábla 6

                        Céim na cáilíochta creidmheasa

                        1

                        2

                        3

                        4

                        5

                        6

                        Ualú priacal

                        20 %

                        50 %

                        75 %

                        100 %

                        150 %

                        150 %

               ’;

               (b)cuirtear an méid a leanas in ionad mhír 2:

               ‘I gcás risíochtaí nach bhfuil measúnú creidmheasa den sórt sin ar fáil ina leith, déanfar ualú priacal cothrom le 100 % a shannadh dóibh.’;

               (41)cuirtear an tAirteagal 122 a seo a leanas isteach:

               ‘Airteagal 122 a
               Risíochtaí ar iasachtú speisialaithe

               1. Laistigh d'aicme na risíochtaí ar chorparáidí a leagtar amach in Airteagal 112, pointe (g), déanfaidh institiúidí risíochtaí a bhfuil na tréithe seo a leanas acu a shainaithint ar leithligh mar risíochtaí ar iasachtú speisialaithe:

               (a)is risíocht ar eintiteas a cruthaíodh go sonrach chun sócmhainní fisiceacha a mhaoiniú nó a oibriú atá i gceist nó is risíocht í atá inchomparáide go heacnamaíoch ar risíocht den sórt sin;

               (b)níl an risíocht urraithe le maoin dhochorraithe ná bainteach ar shlí eile le maoin réadach a mhaoiniú;

               (c)tugann na socruithe conarthacha lena rialaítear an oibleagáid a bhaineann leis an risíocht roinnt mhaith rialaithe don institiúid ar na sócmhainní agus ar an ioncam a ghintear leo;

               (d)is é príomhfhoinse aisíocaíochta na hoibleagáidí ná an t‑ioncam a ghintear leis na sócmhainní a bheith maoinithe, seachas an cumas neamhspleách atá ag fiontar tráchtála níos leithne.

               2. Risíochtaí ar iasachtú speisialaithe a bhfuil measúnú creidmheasa is infheidhme go díreach a rinne IMCS ainmnithe ar fáil ina leith, déanfar ualú priacal a shannadh dóibh i gcomhréir le Tábla 6aa:

               Tábla 6aa

                        Céim na cáilíochta creidmheasa

                        1

                        2

                        3

                        4

                        5

                        Ualú Priacal

                        20 %

                        50 %

                        75 %

                        100 %

                        150 %

               3. Risíochtaí ar iasachtú speisialaithe nach bhfuil measúnú creidmheasa is infheidhme go díreach ar fáil ina leith, déanfar ualú priacal a shannadh dóibh mar a leanas:

               (a)i gcás inarb é is cuspóir do risíocht ar iasachtú speisialaithe maoiniú a sholáthar chun sócmhainní fisiceacha a fháil, lena n‑áirítear longa, aerárthaí, satailítí, cairr iarnróid agus cabhlaigh, agus go mbeidh an t‑ioncam a ghinfear leis na sócmhainní sin i bhfoirm sreabha airgid arna nginiúint ag na sócmhainní fisiceacha sonracha atá maoinithe agus geallta nó sannta don iasachtóir ag tríú páirtí amháin nó roinnt tríú páirtithe (‘risíochtaí um maoiniú réad’), cuirfidh na hinstitiúidí na hualuithe priacal seo a leanas i bhfeidhm:

               (i)80 % i gcás ina meastar go bhfuil an risíocht ar ardchaighdeán nuair a thugtar gach ceann de na critéir seo a leanas san áireamh:

               –is féidir leis an oibleagáideoir a oibleagáidí airgeadais a chomhlíonadh fiú má bhíonn dálaí dianstruis ann i ngeall ar na gnéithe seo a leanas go léir:

               ·risíocht leordhóthanach ar luach na risíochta;

               ·próifíl choimeádach aisíocaíochta na risíochta;

               ·saolré comhréireach na sócmhainní a bheidh fágtha ar íocaíocht iomlán na risíochta nó dul i muinín mar rogha air sin soláthraí cosanta ag a bhfuil acmhainneacht ard creidmheasa;

               ·priacal athmhaoiniúcháin íseal na risíochta ag an oibleagáideoir nó tá an priacal sin maolaithe go leordhóthanach ag luach sócmhainne iarmharaí ar comhchéim leis nó tá sé in ann dul i muinín soláthraí cosanta a bhfuil acmhainneacht ard creidmheasa aige;

               ·tá srianta conarthacha ag an oibleagáideoir ar a ghníomhaíocht agus ar a struchtúr cistiúcháin;

               ·chun críoch maolaithe priacail amháin a úsáideann an t‑oibleagáideoir díorthaigh;

               ·tá bainistiú ceart á dhéanamh ar phriacail oibríochta ábhartha;

               –mar gheall ar na socruithe conarthacha ar na sócmhainní, tá ardleibhéal cosanta ag na hiasachtóirí, lena n‑áirítear na gnéithe seo a leanas:

               ·tá ceart tosaíochta is infhorfheidhmithe le dlí ag na hiasachtóirí ar na sócmhainní arna maoiniú, agus, i gcás inarb infheidhme, ar an ioncam a ghineann siad;

               ·tá srianta conarthacha ar chumas an oibleagáideora aon athrú a dhéanamh ar an tsócmhainn, rud a mbeadh tionchar diúltach aige ar luach na sócmhainne;

               ·i gcás ina bhfuil an tsócmhainn á tógáil, tá ceart tosaíochta infhorfheidhmithe le dlí ag na hiasachtóirí ar na sócmhainní agus ar na conarthaí tógála foluiteacha;

               –comhlíonann na sócmhainní atá á maoiniú gach ceann de na caighdeáin seo a leanas chun feidhmiú ar bhealach fónta agus éifeachtach:

               ·déantar tástáil ar theicneolaíocht agus ar dhearadh na sócmhainne;

               ·fuarthas na ceadúnais agus na húdaruithe uile is gá chun na sócmhainní a fheidhmiú;

               ·i gcás ina bhfuil an tsócmhainn á tógáil, tá go leor cosaintí ag an oibleagáideoir ar na sonraíochtaí, an buiséad agus dáta críochnaithe na sócmhainne a comhaontaíodh, lena n‑áirítear ráthaíochtaí láidre maidir le críochnú nó rannpháirtíocht tógálaí, ag a bhfuil taithí, agus forálacha conartha leordhóthanacha maidir le damáistí leachtaithe;

               (ii)100 % i gcás nach meastar an risíocht dá dtagraítear i bpointe (i) a bheith ar ardchaighdeán;

               (b)i gcás inarb é is cuspóir do risíocht ar iasachtú speisialaithe maoiniú gearrthéarmach a sholáthar le haghaidh cúlchistí, fardal nó infháltais i leith tráchtearraí arna dtrádáil ar an stocmhalartán, lena n‑áirítear amhola, miotail, nó barra, agus gurb é an t‑ioncam atá le giniúint leis na cúlchistí, fardail nó infháltais sin na fáltais ón tráchtearra a dhíol (‘risíochtaí um maoiniú tráchtearraí’), cuirfidh na hinstitiúidí ualú priacal cothrom le 100 % i bhfeidhm;

               (c)i gcás inarb é is cuspóir do risíocht ar iasachtú speisialaithe tionscadal a mhaoiniú chun suiteálacha móra, casta, costasacha a fhorbairt nó a fháil, lena n‑áirítear stáisiúin chumhachta, stáisiúin próiseála ceimiceán, mianaigh, bonneagar iompair, an comhshaol, agus bonneagar teileachumarsáide, agus gurb é an t‑ioncam atá le giniúint leis an tionscadal an t‑airgead a ghintear leis na conarthaí maidir le haschur na suiteála a fuarthas ó pháirtí amháin nó roinnt páirtithe nach bhfuil faoi rialú bainistíochta an urraitheora (‘risíochtaí um maoiniú tionscadail’), cuirfidh na hinstitiúidí na hualuithe priacal seo a leanas i bhfeidhm:

               (i)130 % i gcás ina bhfuil an tionscadal lena mbaineann an risíocht sa chéim réamhoibríochtúil;

               (ii)ar choinníoll nach gcuirtear i bhfeidhm an coigeartú ar cheanglais cistí dílse le haghaidh priacal creidmheasa dá dtagraítear in Airteagal 501a, 80 % i gcás ina bhfuil an tionscadal lena mbaineann an risíocht sa chéim oibríochtúil agus ina gcomhlíonann an risíocht gach ceann de na critéir seo a leanas:

               –tá srianta conarthacha le cumas an oibleagáideora gníomhaíochtaí a dhéanamh lena bhféadfaí dochar a dhéanamh d'iasachtóirí, lena n‑áirítear an srian nach féidir fiacha nua a eisiúint gan cead ó sholáthraithe fiacha atá ann cheana;

               –is leor na cúlchistí atá ag an oibleagáideoir agus tá siad cistithe go hiomlán le hairgead tirim nó is leor na socruithe airgeadais eile atá aige le ráthóirí ag a bhfuil ardrátáil chun cistiú teagmhasach agus ceanglais caipitil oibre a chumhdach thar shaolré an tionscadail atá á mhaoiniú;

               –gineann an t‑oibleagáideoir sreabha airgid thirim atá intuartha agus lena gcumhdaíonn sé na haisíocaíochtaí iasachta uile a bheidh ann amach anseo;

               –beidh foinse aisíocaíochta na hoibleagáide ag brath ar phríomh‑chontrapháirtí amháin agus is é atá phríomh‑chontrapháirtí sin ceann díobh seo a leanas:

               ·banc ceannais, rialtas láir, rialtas réigiúnach nó údarás áitiúil ar choinníoll go sanntar ualú priacail 0 % dóibh i gcomhréir le hAirteagal 114 nó le hAirteagal 115 nó go sanntar rátáil IMCS ag a bhfuil céim cáilíochta creidmheasa 3 ar a laghad;

               ·eintiteas earnála poiblí ar choinníoll go sanntar ualú priacail 20 % nó faoi don eintiteas i gcomhréir le hAirteagal 116, nó go sanntar rátáil IMCS dó ag a bhfuil céim cáilíochta creidmheasa 3 ar a laghad;

               ·eintiteas corparáideach ar sannadh rátáil IMCS dó ag a bhfuil céim cáilíochta creidmheasa 3 ar a laghad.

               –foráiltear leis na forálacha conarthacha lena rialaítear an risíocht ar an oibleagáideoir maidir le leibhéal ard cosanta don institiúid iasachtaí i gcás ina mainníonn an oibleagáideoir;

               –tugann na socruithe conarthacha cosaint éifeachtach don institiúid iasachtaí in aghaidh caillteanas a leanann as foirceannadh an tionscadail;

               –tá na sócmhainní agus na conarthaí uile is gá chun an tionscadal a fheidhmiú geallta don institiúid iasachtaí a mhéid is a cheadaítear de réir an dlí is infheidhme;

               –tá cothromas geallta don institiúid iasachtaí sa chaoi gur féidir léi smacht a fháil ar eintiteas an oibleagáideora i gcás mainneachtana;

               (iii)100 % i gcás ina bhfuil an tionscadal lena mbaineann an risíocht sa chéim oibríochtúil agus nach gcomhlíonann an risíocht na coinníollacha a leagtar síos i bpointe (ii) den fhomhír seo;

               (d)chun críocha phointe (c)(ii), an tríú fleasc, ní mheasfar gur intuartha na sreabha airgid thirim a ghintear mura gcomhlíonann cuid shubstaintiúil de na hioncaim ceann amháin nó níos mó de na coinníollacha seo a leanas:

               (i)is ar infhaighteacht atá na hioncaim bunaithe;

               (ii)tá na hioncaim faoi réir rialáil ráta fillte;

               (iii)tá na hioncaim faoi réir conradh lena ngabhann dearbhoibleagáid íocaíochta;

               (e)chun críocha phointe (c), ciallóidh an chéim oibríochtúil an chéim ina gcomhlíonann an t‑eintiteas a cruthaíodh go sonrach chun an tionscadal a mhaoiniú an dá choinníoll seo a leanas:

               (i)tá glan‑sreabhadh airgid thirim dearfach ag an eintiteas, atá leordhóthanach chun aon oibleagáid chonarthach atá fágtha a chumhdach;

               (ii)tá fiachas fadtéarmach ag an eintiteas atá i dul i laghad.

               4. Forbróidh ÚBE dréachtchaighdeáin theicniúla rialála lena sonrófar ar bhealach níos mionsonraithe fós na coinníollacha faoina gcomhlíonfar na critéir a leagtar amach i mír 3, pointe (a)(i) agus pointe (c)(ii).

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin [Oifig na bhFoilseachán: cuir isteach an dáta 1 bhliain amháin tar éis dháta theacht i bhfeidhm an Rialacháin seo].

               Tarmligtear chuig an gCoimisiún an chumhacht chun na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.’;

               (42)Cuirtear an méid seo a leanas in ionad Airteagal 123:

               ‘Airteagal 123
               Risíochtaí miondíola

               1. Measfar gur risíochtaí miondíola iad risíochtaí a chomhlíonann gach ceann de na critéir seo a leanas:

               (a)is ceann díobh seo a leanas í an risíocht:

               (i)risíocht duine nádúrtha amháin nó níos mó;

               (ii)risíocht ar FBM de réir bhrí Airteagal 5, pointe (8), i gcás nach mó an méid iomlán a bheidh dlite don institiúid, dá máthairghnóthais agus dá fochuideachtaí, ag an oibleagáideoir nó ag an ngrúpa cliant nasctha, lena n‑áirítear aon risíocht ar mainneachtain ach gan risíochtaí atá urraithe ag maoin chónaithe suas go dtí an luach maoine san áireamh, a mhéid is feasach don institiúid, a dhéanfaidh bearta réasúnta chun an cás a dheimhniú, ná EUR 1 milliún;

               (b)is é atá sa risíocht ceann amháin de líon suntasach risíochtaí a mbeidh tréithe comhchosúla acu, sa mhéid is go laghdaítear go mór na priacail a bhaineann le risíocht den sórt sin;

               (c)láimhseálann an institiúid lena mbaineann an risíocht ina creat bainistíochta priacal agus bainistíonn an risíocht go hinmheánach mar risíocht miondíola go comhleanúnach thar am agus ar bhealach a bheidh cosúil leis an láimhseáil a dhéanfaidh an institiúid ar risíochtaí eile ar mhiondíol.

               Beidh luach reatha na n‑íocaíochtaí léasa íosta ar mhiondíol incháilithe don aicme risíochta miondíola.

               Eiseoidh ÚBE treoirlínte, i gcomhréir le hAirteagal 16 de Rialachán (AE) Uimh. 1093/2010, chun modhanna comhréireacha éagsúlaithe a shonrú faoina measfar go bhfuil risíocht ar cheann de líon suntasach risíochtaí comhchosúla mar a shonraítear i bpointe (b), trí [Oifig na bhFoilseachán: cuir isteach an dáta 1 bhliain amháin tar éis dháta theacht i bhfeidhm an Rialacháin seo].

               2. Ní mheasfar na risíochtaí seo a leanas a bheith ina risíochtaí miondíola:

               (a)risíochtaí neamhfhiachais a chuireann fo‑éileamh iarmharach in iúl ar shócmhainní nó ar ioncam an eisitheora;

               (b)risíochtaí fiachas agus urrúis eile, comhpháirtíochtaí, díorthaigh, nó uirlisí eile, a bhfuil a dtábhacht eacnamaíoch cosúil leis na risíochtaí atá sonraithe i bpointe (a);

               (c)gach risíocht eile i bhfoirm urrús.

               3. Risíochtaí miondíola dá dtagraítear i mír 1, sannfar ualú priacal 75 % dóibh, cé is moite de risíochtaí oibreora, a sannfar ualú priacal 45 % dóibh.

               4. De mhaolú ar mhír 3, risíochtaí i ngeall ar iasachtaí arna ndeonú ag institiúid do phinsinéirí nó d'fhostaithe a bhfuil conradh buan acu in aghaidh aistriú neamhchoinníollach cuid de phinsean nó de thuarastal an iasachtaí chuig an institiúid sin, sannfar ualú priacal 35 % dóibh, ar choinníoll go gcomhlíonfar na coinníollacha uile seo a leanas:

               (a)chun an iasacht a aisíoc, údaraíonn an t‑iasachtaí go neamhchoinníollach don chiste pinsin nó don fhostóir íocaíochtaí díreacha a dhéanamh leis an institiúid trí na híocaíochtaí míosúla ar an iasacht a bhaint as tuarastal míosúil nó pinsean an iasachtaí;

               (b)go gclúdaítear go cuí na priacail ar bhás, éagumas chun oibre, dífhostaíocht nó laghdú ar phinsean nó tuarastal glan míosúil an iasachtaí le polasaí árachais chun tairbhe na hinstitiúide;

               (c)nach mó ná 20 % de phinsean nó tuarastal glan míosúil an iasachtaí na híocaíochtaí míosúla atá le déanamh ag an iasachtaí ar na hiasachtaí uile a chomhlíonann na coinníollacha a leagtar amach i bpointí (a) agus (b);

               (d)go bhfuil uastréimhse aibíochta bunaidh na hiasachta cothrom le deich mbliana nó níos giorra ná sin.’;

               (43)cuirtear an tAirteagal 123 a seo a leanas isteach:

               ‘Airteagal 123 a
               Risíochtaí ag a bhfuil neamhréir airgeadra

               1. Iolrófar risíochtaí daoine nádúrtha a shanntar d’aon cheann de na haicmí risíochtaí a leagtar síos i bpointe (h) nó (i) d’Airteagal 112, an t‑ualú priacal a shanntar i gcomhréir le Caibidil 2 faoi fhachtóir de 1.5, trí nach mbeidh an t‑ualú priacal níos airde ná 150 %, sa chás ina gcomhlíontar na coinníollacha seo a leanas.

               (a)go bhfuil an risíocht ann mar gheall ar iasacht a ainmnítear in airgeadra atá difriúil le hairgeadra fhoinse ioncaim an oibleagáideora;

               (b)nach bhfuil fálú ag an oibleagáideoir le haghaidh an phriacail íocaíochta mar gheall ar neamhréir airgeadra, de bharr ionstraim airgeadais nó ioncam airgeadra eachtrach atá i gcomhréir le hairgeadra na risíochta, nó go gcumhdaíonn foriomlán na bhfáluithe den sórt sin atá ar fáil don iasachtaí ní lú ná 90 % d’aon tráthchuid don risíocht seo.

               I gcás nach bhfuil institiúid in ann na risíochtaí ar leith sin ag a bhfuil neamhréir airgeadra a phiocadh amach, beidh feidhm ag an iolraitheoir ualaithe priacal de 1.5 maidir le gach risíocht neamhfhálaithe i gcás ina bhfuil airgeadra na risíochtaí difriúil le hairgeadra intíre thír chónaithe an oibleagáideora.

               2. Chun críocha an Airteagail seo, tagraíonn foinse ioncaim d’aon fhoinse a ghineann sreabhadh airgid don oibleagáideoir, lena n‑áirítear íocaíochtaí, ioncam ó chíos nó tuarastail, fad is a fhágtar fáltais ó dhíol sócmhainní nó gníomhartha iontaofa cosúla ag an institiúid as an áireamh.’;

               (44)Cuirtear an méid seo a leanas in ionad Airteagal 124:

               ‘Airteagal 124
               Risíochtaí arna n‑urrú le morgáistí ar mhaoin dhochorraithe

               1. Láimhseálfar risíocht neamh‑ADC nach gcomhlíonann na coinníollacha a leagtar síos i mír 3 mar a leanas:

               (a)láimhseálfar risíocht neamh‑IPRE mar risíocht nach bhfuil urraithe leis an maoin dhochorraithe lena mbaineann;

               (b)beidh risíocht IPRE ualaithe ó thaobh priacail ag 150 %.

               2. Láimhseálfar risíocht neamh‑ADC atá urraithe le maoin dhochorraithe, sa chás ina gcomhlíontar na coinníollacha ar fad a leagtar síos i mír 3, mar a leanas:

               (a)sa chás ina bhfuil an risíocht urraithe le maoin chónaithe, ní bheidh an risíocht cáilithe mar risíocht IPRE agus láimhseálfar é i gcomhréir le hAirteagal 125(1) sa chás ina gcomhlíonann an risíocht aon cheann de na coinníollacha a leanas:

               (i)is ionann an mhaoin dhochorraithe lena n‑urraítear an risíocht agus príomháit chónaithe an oibleagáideora, i gcás inarb ionann an mhaoin dhochorraithe ina hiomláine agus aonad tithíochta aonair nó i gcás inarb ionann an mhaoin dhochorraithe lena n‑urraítear an risíocht agus aonad tithíochta atá ina chuid scoite laistigh de mhaoin dhochorraithe;

               (ii)is do dhuine aonair atá an risíocht agus tá sé urraithe le haonad tithíocht chónaithe a ghineann ioncam, i gcás inarb ionann an mhaoin dhochorraithe ina hiomláine agus aonad tithíochta aonair nó i gcás ina bhfuil an t‑aonad tithíochta ina chuid scoite laistigh de mhaoin dhochorraithe, agus nach bhfuil risíochtaí foriomlána na hinstitiúide don duine aonair sin urraithe le breis agus ceithre mhaoin dhochorraithe, lena n‑áirítear iad siúd nach maoin dhochorraithe iad nó nach gcomhlíonann aon chritéar ag an bpointe sin, nó aonaid tithíochta aonair laistigh de mhaoin dhochorraithe;

               (iii)is do chomhlachais nó comharchumainn daoine aonair, atá rialaithe ag an dlí agus atá ann chun úsáid príomháit chónaithe sa mhaoin a urraíonn na hiasachtaí a thabhairt dá gcomhaltaí, atá an risíocht atá urraithe ag maoin chónaithe;

               (iv)tá an risíocht urraithe le maoin chónaithe do chuideachtaí tithíocht poiblí nó comhlachais neamhbhrabúis atá rialaithe ag an dlí agus atá ann chun freastal ar fheidhmeanna sóisialta agus chun tithíocht fhadtéarmach a chur ar fáil do thionóntaí;

               (b)i gcás ina bhfuil an risíocht urraithe le maoin chónaithe agus nach gcomhlíonann an risíocht aon cheann de na coinníollacha a leagtar síos i bpointe (a), pointí (i) go (iv), láimhseálfar an risíocht i gcomhréir le hAirteagal 125(2);

               (c)i gcás ina bhfuil an risíocht urraithe le maoin thráchtála dhochorraithe, láimhseálfar an risíocht mar a leanas:

               (i)láimhseálfar risíocht neamh‑IPRE i gcomhréir le hAirteagal 126(1);

               (ii)láimhseálfar risíocht IPRE i gcomhréir le hAirteagal 126(2).

               3. D’fhonn bheith incháilithe don láimhseáil a leagtar síos i mír 2, comhlíonfaidh risíocht atá urraithe le maoin dhochorraithe gach ceann de na coinníollacha a leanas:

               (a)comhlíonann an mhaoin dhochorraithe lena n‑urraítear na risíochtaí aon cheann de na coinníollacha a leanas:

               (i)cuireadh an mhaoin dhochorraithe i gcrích ina hiomláine;

               (ii)is foraois nó talamh talmhaíochta í an mhaoin dhochorraithe;

               (iii)is ionann an mhaoin dhochorraithe agus maoin chónaithe atá á tógáil nó talamh ar a bhfuil sé beartaithe maoin chónaithe a thógáil sa chás inar fhaomh gach údarás lena mbaineann an plean agus sa chás ina gcomhlíontar aon cheann de na coinníollacha a leanas:

               –níl níos mó ná ceithre aonad chónaithe ag an maoin agus príomháit chónaithe an oibleagáideoir a bheidh ann agus ní bheidh iasachtú an duine aonair ag maoiniú risíochtaí ADC go hindíreach;

               –ag rialtas láir, rialtas réigiúnach nó údarás áitiúil nó eintiteas san earnáil phoiblí, lena láimhseáiltear risíochtaí i gcomhréir le hAirteagail 115(2) agus 116(4), faoi seach, atá cumhachtaí dlíthiúla agus an cumas lena chinntiú go gcríochnófar maoin atá á tógáil faoi thráthchlár réasúnta agus a n‑éilítear air nó a thug gealltanas ar bhealach, atá ceangailteach ó thaobh dlí de, déanamh amhlaidh i gcás nach gcríochnófaí an tógáil laistigh de thráthchlár réasúnta seachas sin;

               (b)tá an risíocht urraithe le céad lian atá ag an institiúid ar an maoin dhochorraithe, nó tá an chéad lian agus aon lian eile, ag a bhfuil rangú níos ísle ar an maoin sin ag an institiúid;

               (c)ní bhraitheann luach na maoine go hábhartha ar cháilíocht chreidmheasa an oibleagáideora;

               (d)déantar an fhaisnéis ar fad is gá ag tionscnamh na risíochta agus chun críoch faireacháin a dhoiciméadú go hiomchuí, lena n‑áirítear faisnéis maidir le cumas an oibleagáideora aisíocaíocht a dhéanamh agus faisnéis maidir le luach na maoine;

               (e)comhlíontar na ceanglais a leagtar amach in Airteagal 208 agus comhlíontar na rialacha luachála a leagtar amach in Airteagal 229(1);

               Chun críocha phointe (c), féadfaidh institiúidí cásanna a fhágáil ar lár i gcás ina ndéanfaidh tosca atá go hiomlán maicreacnamaíoch difear do luach na maoine agus d‘fheidhmíocht an oibleagáideora araon.

               4. De mhaolú ar mhír 3, pointe (b), i ndlínsí ina dtugann liain shóisearacha éileamh ar chomhthaobhacht atá in‑fhorfheidhmithe go dlíthiúil don sealbhóir, agus ar maolú priacal creidmheasa éifeachtach é, d’fhéadfaí liain shóisearacha arna sealbhú ag institiúid, seachas an ceann ag a bhfuil an lian sinsearach, a aithint, lena n‑áirítear sa chás nach bhfuil an lian sinsearach i seilbh na hinstitiúide nó nach bhfuil rangú liain idir lian níos sinsearaí agus lian níos sóisearaí agus an dá cheann i seilbh na hinstitiúide.

               Chun críocha na chéad fhomhíre, áiritheoidh na rialacha lena rialaítear na liain gach ní a leanas:

               (a)gur féidir le gach institiúid ag a bhfuil lian ar mhaoin díol na maoine a thionscnamh neamhspleách ar eintitis eile ag a bhfuil lian ar an maoin;

               (b)sa chás nach ndíoltar an mhaoin trí bhíthin ceant poiblí, déanfaidh eintitis ag a bhfuil lian sinsearach bearta réasúnta chun luach cóir margaidh a fháil nó an praghas is fearr is féidir a fháil sna himthosca agus aon chumhacht díola á feidhmiú acu;

               5. Chun críocha Airteagal 125(2) agus Airteagal 126(2), ríomhfar an cóimheas idir risíocht agus luach (‘ETV’) trí bhíthin an t‑ollmhéid risíochta a roinnt faoin luach maoine faoi réir na coinníollacha a leanas:

               (a)ríomhfar an t‑ollmhéid risíochta mar mhéid na hoibleagáide creidmheasa gan íoc a bhaineann leis an risíocht atá urraithe leis an maoin dhochorraithe agus aon mhéid neamhtharraingthe, ach atá geallta, a mhéadóidh luach risíochta na risíochta atá urraithe leis an maoin dhochorraithe nuair a tharraingeofar é.;

               (b)ríomhfar an t‑ollmhéid risíochta gan coigeartuithe priacal creidmheasa agus laghduithe eile ar chistí dílse a bhaineann leis an risíocht nó aon chineál cosaint creidmheasa chistithe nó neamhchistithe san áireamh, ach amháin le haghaidh cuntas taisce geallta ag an institiúid iasachtaí a chomhlíonann gach ceanglas i gcás glanluachála laistigh den chlár comhardaithe, faoi na máistir‑chomhaontuithe glanluachála i gcomhréir le hAirteagail 196 agus 206 nó faoi chomhaontuithe glanluachála laistigh den chlár chomhardaithe i gcomhréir le hAirteagail 195 agus 205 agus atá geallta go neamh‑choinníollach agus neamh‑inchúlghairthe chun an oibleagáid chreidmheasa a bhaineann leis an risíocht atá urraithe leis an maoin dhochorraithe a chomhlíonadh agus chun na gcríoch sin amháin;

               (c)aithnítear risíochtaí nach mór iad a láimhseáil i gcomhréir le hAirteagal 125(2) nó 126(2) i gcás ina bhfuil lian sinsearach ag páirtí seachas an institiúid agus lian sóisearach ag institiúid i gcomhréir le mír 4, ríomhfar an t‑ollmhéid risíochtaí mar shuim ollmhéid risíochta lian na hinstitiúide agus na hollmhéideanna risíochta do gach lian eile ag a bhfuil sinsearacht rangaithe atá cothrom le lian na hinstitiúide, nó atá níos airde ná é. I gcás ina bhfuil easpa faisnéise chun rangú na lian eile a fhionnadh, ba cheart don institiúid rangú na lian a láimhseáil pari passu leis an lian sóisearach arna shealbhú ag an institiúid. Cinnfidh an institiúid an t‑ualú priacal a chinneadh ar dtús i gcomhréir le hAirteagal 125(2) nó Airteagal 126(2) (‘bun‑ualú priacal’) mar is infheidhme. Coigeartóidh sé an t‑ualú priacal ansin faoi iolraitheoir de 1.25, chun méideanna na lian sóisearach atá ualaithe ó thaobh priacail a ríomh. I gcás nach bhfuil an bun‑ualú priacal i gcomhréir leis an mbuicéad ETV is ísle, ní chuirfear an t‑iolraitheoir i bhfeidhm. Déanfar an t‑ualú priacal atá ann mar thoradh ar an bhun‑ualú priacal a iolrú faoi 1.25 a uasteorannú ag an ualú priacal a chuirfí i bhfeidhm ar an risíocht mura gcomhlíonfaí na ceanglais i mír 3.

               Chun críocha pointe (a), i gcás ina bhfuil níos mó ná risíocht amháin atá urraithe leis an maoin dhochorraithe chéanna ag institiúid agus sa chás ina bhfuil na risíochtaí seo urraithe le liain ar an maoin dhochorraithe atá seicheamhach ó thaobh ordú rangaithe gan lian i seilbh tríú páirtí rangaithe eatarthu, láimhseálfar na risíochtaí mar chomhrisíocht amháin agus suimeálfar na hollmhéideanna risíochta le haghaidh na risíochtaí aonair chun an t‑ollmhéid risíochta a ríomh don chomhrisíocht amháin.

               6. Ainmneoidh na Ballstáit údarás a bheidh freagrach as mír 7 a chur i bhfeidhm. Is é an t‑údarás inniúil nó an t‑údarás ainmnithe a bheidh san údarás sin.

               I gcás inarb é an t‑údarás inniúil é an t‑údarás a ainmneoidh an Ballstát chun an tAirteagal seo a chur i bhfeidhm, ba cheart don údarás inniúil sina áirithiú go gcuirfear na comhlachtaí agus údaráis ábhartha náisiúnta ag a bhfuil sainordú macrastuamachta ar an eolas go cuí maidir le rún an údaráis inniúil úsáid a bhaint as an Airteagal seo, agus go mbeidh siad rannpháirteach go hiomchuí i measúnú na n‑ábhar imní maidir le cobhsaíocht airgeadais ina Bhallstát i gcomhréir le mír 6.

               I gcás nach é an t‑údarás inniúil é an t‑údarás a ainmneoidh an Ballstát chun an Airteagal seo a chur i bhfeidhm, glacfaidh an Ballstát na forálacha is gá chun comhordú agus malartú ceart faisnéise idir an t‑údarás inniúil agus an t‑údarás ainmnithe a áirithiú le go gcuirfear an tAirteagal seo i bhfeidhm go cuí. Go háirithe, ceanglófar ar na húdaráis comhoibriú go dlúth agus an fhaisnéis ar fad a chomhroinnt a d'fhéadfadh a bheith riachtanach chun go ndéanfaidh an t‑údarás ainmnithe na dualgais a fhorchuirtear air, de bhun an Airteagail seo, ar bhealach leordhóthanach. Beidh sé d'aidhm leis an gcomhar sin aon chineál gníomhaíochtaí dúblailteacha nó neamh‑chomhsheasmhacha idir an t‑údarás inniúla agus an t‑údarás ainmnithe a sheachaint, agus a áirithiú go gcuirfear san áireamh go cuí aon idirghníomhaíocht le bearta eile, go háirithe faoi Airteagal 458 den Rialachán seo agus faoi Airteagal 133 de Threoir 2013/36/AE.

               7. De réir na faisnéise a bailíodh faoi Airteagal 430a ar aon táscaire ábhartha eile, déanfaidh an t‑údarás arna ainmniú i gcomhréir le mír 6 den Airteagal seo a mheas go tréimhsiúil nó, ar a laghad uair sa bhliain, an bhfuil na hualuithe a leagtar síos in Airteagal 125 agus Airteagal 126 do risíochtaí atá urraithe le maoin dhochorraithe atá suite ina ndlínse bunaithe go hiomchuí ar an méid a leanas:

               (a)caillteanas taithí na risíochtaí atá urraithe le maoin dhochorraithe;

               (b)forbairtí réamhbhreathnaitheacha sna margaí maoine dochorraithe.

               I gcás ina mbeidh an t‑údarás arna ainmniú i gcomhréir le mír 6 den Airteagal seo den tuairim, bunaithe ar an measúnú dá dtagraítear sa chéad fhomhír, nach léireofar go leordhóthanach sna hualuithe priacail a leagtar amach in Airteagal 125 nó 126 na priacail iarbhír a bhaineann le risíochtaí maidir le deighleog amháin maoine nó maidir le níos mó deighleog maoine risíochtaí arna n‑urrú le morgáistí ar mhaoin chónaithe nó ar réadmhaoin tráchtála dhochorraithe a lonnaítear i gcuid amháin nó i gcodanna de chríoch Bhallstát an údaráis ábhartha, agus má mheasann sé go bhféadfadh neamhleordhóthanacht na n‑ualuithe priacail difear díobhálach a dhéanamh don chobhsaíocht airgeadais atá ann faoi láthair nó a bheidh ann amach anseo ina Bhallstát, féadfaidh sé na hualuithe priacail is infheidhme ar na risíochtaí sin a mhéadú laistigh de na raonta a socraítear sa cheathrú fomhír den mhír seo nó féadfaidh sé critéir a fhorchur atá níos déine ná na critéir a leagtar amach i mír 3 den Airteagal sin.

               Tabharfaidh an t‑údarás arna ainmniú i gcomhréir le mír 6 den Airteagal seo fógra do ÚBE agus do BERS faoi aon choigeartú ar na hualuithe priacail agus ar na critéir a chuirtear i bhfeidhm de bhun na míre seo. Laistigh de mhí amháin tar éis an fógra sin a fháil, cuirfidh ÚBE agus BERS a dtuairimí in iúl don Bhallstát lena mbaineann. Foilseoidh ÚBE agus BERS na hualuithe priacail agus na critéir le haghaidh risíochtaí dá dtagraítear in Airteagal 125, Airteagal 126 agus in Airteagal 199(1), pointe (a) mar a chuir an t‑údarás ábhartha chun feidhme iad.

               Chun críocha an dara fomhír den mhír seo féadfaidh an t‑údarás arna ainmniú i gcomhréir le mír 6 na hualuithe priacail a leagtar síos in Airteagal 125(1), pointe (a), nó Airteagal 126(1), pointe (a) a mhéadú. Ní mhéadóidh an t‑údarás iad sin go breis agus 150 %.

               8. I gcás ina ndéanfaidh an t‑údarás arna ainmniú i gcomhréir le mír 6 ualú priacail níos airde nó critéir níos déine a shocrú de bhun mhír 2, an dara fomhír; beidh idirthréimhse 6 mhí ag institiúidí chun iad a chur i bhfeidhm.

               9. Déanfaidh ÚBE, i ndlúthchomhar le BERS, dréachtchaighdeáin theicniúla a fhorbairt agus chun cineálacha fachtóirí atá le meas chun a iomchuí atá na hualuithe priacail dá dtagraítear i mír 7 a mheasúnú a shainiú.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin 31 Nollaig 2024.

               Tarmligtear an chumhacht chuig an gCoimisiún chun an Rialachán seo a fhorlíonadh trí na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.

               10. Féadfaidh BERS trí nhit hín moltaí i gcomhréir le hAirteagal 16 de Rialachán (AE) Uimh. 1092/2010, agus i ndlúthchomhar le ÚBE, treoir a thabhairt do na húdaráis a ainmneofar i gcomhréir le mír 6 den Airteagal seo maidir leis an dá ní seo a leanas:

               (a)fachtóirí a d'fhéadfadh “difear díobhálach a dhéanamh do chobhsaíocht airgeadais faoi láthair nó amach anseo” dá dtagraítear sa dara fomhír de mhír 7;

               (b)tagarmharcanna táscacha atá le cur san áireamh ag an údarás arna ainmniú i gcomhréir le mír 6a agus ualuithe priacail níos airde á socrú.

               11. Cuirfidh institiúidí Ballstáit na hualuithe priacail agus na critéir arna gcinneadh ag údaráis de chuid Ballstáit eile i gcomhréir le mír 7 i bhfeidhm maidir lena risíochtaí uile atá urraithe le morgáistí ar mhaoin chónaithe nó ar mhaoin tráchtála dhochorraithe atá suite i gcuid amháin nó i gcodanna den Bhallstát sin.’;

               (45)Cuirtear an méid seo a leanas in ionad Airteagal 125:

               ‘Airteagal 125
               Risíochtaí arna n‑urrú le morgáistí ar mhaoin chónaithe dhochorraithe

               1. Is mar a leanas a láimhseáiltear risíocht atá urraithe le maoin chónaithe a chomhlíonann aon choinníoll a leagtar síos in Airteagal 124(2), pointe (a), pointí (i) go (v):

               (a)sannfar ualú priacal 20 % don chuid den risíocht, cuid is suas le 55 % den luach maoine atá fágtha nuair a bheidh aon lian sinsearach nó lian rangaithe pari passu nach bhfuil i seilbh na hinstitiúide bainte.

               Chun críocha an phointe seo, i gcomhréir le hAirteagal 124(7), i gcás inar shocraigh an t‑údarás inniúil nó ainmnithe, de réir mar is infheidhme, ualú priacal níos airde nó céatadán níos ísle den luach maoine ná na cinn siúd dá dtagraítear sa phointe seo, úsáidfidh institiúidí an t‑ualú priacal agus céatadán a socraíodh i gcomhréir le hAirteagal 124(7).

               (b)láimhseálfar an chuid eile den risíocht, más ann dó, mar risíocht nach bhfuil urraithe le maoin chónaithe.

               2. Sannfar le risíocht atá urraithe le maoin chónaithe nach gcomhlíonann aon cheann de na coinníollacha a leagtar síos in Airteagal 124(2), pointe (a), pointí (i) go (iv), an ceann is airde idir an t‑ualú priacal a shocraítear i gcomhréir le Tábla 6aaa a leanas, agus an t‑ualú priacal a shocraítear gcomhréir le hAirteagal 124(7):

               Tábla 6aaa

                        ETV

                        ETV ≤ 50 %

                        50 % < ETV

                        ≤ 60 %

                        60 % < ETV

                        ≤ 60 %

                        60 % < ETV

                        ≤ 60 %

                        60 % < ETV

                        ≤100 %

                        ETV > 100 %

                        Ualú priacal

                        30 %

                        35 %

                        45 %

                        60 %

                        75 %

                        105 %

               ’

               De mhaolú ar an gcéad fhomhír den mhír seo, féadfaidh institiúidí an láimhseáil dá dtagraítear i mír 1 a chur i bhfeidhm ar risíochtaí arna n‑urrú le maoin chónaithe atá lonnaithe laistigh de chríoch Ballstáit, i gcás nach sáraíonn na rátaí caillteanais do risíochtaí den sórt sin, arna bhfoilsiú ag údaráis inniúla an Bhallstáit sin i gcomhréir le hAirteagal 430a(3), aon cheann de na teorainneacha seo a leanas le haghaidh caillteanais chomhiomlána thar na hinstitiúidí agus na risíochtaí ann an bhliain roimhe:

               (a)nach sáraíonn na caillteanais de chuid na risíochtaí, suas le 55 % den luach maoine, 0.3 % de mhéid iomlán na n‑oibleagáidí creidmheasa gan íoc sa bhliain sin, ar fud na risíochtaí sin.

               Chun críocha an phointe seo, i gcomhréir le hAirteagal 124(7), i gcás inar shocraigh an t‑údarás inniúil nó ainmnithe, mar is infheidhme, céatadán níos ísle den luach maoine ná an ceann dá dtagraítear sa phointe seo, úsáidfidh institiúidí an céatadán a socraíodh i gcomhréir le hAirteagal 124(7);

               (b)nach sáraíonn na caillteanais de chuid na risíochtaí, suas le 100 % den luach maoine, 0.5 % de mhéid iomlán na n‑oibleagáidí creidmheasa gan íoc sa bhliain sin, ar fud na risíochtaí sin.

               (46)Cuirtear an méid seo a leanas in ionad Airteagal 126:

               ‘Airteagal 126
               Risíochtaí arna n‑urrú le morgáistí ar mhaoin tráchtála dhochorraithe

               1. Láimhseáiltear risíocht dá dtagraítear in Airteagal 124(2), pointe (c)(i) mar a leanas:

               (a)sannfar ualú priacal de 60 % d’aon chuid den risíocht atá suas le 55 % den luach maoine arna laghdú ag aon lian sinsearach nó lian rangaithe pari passu nach bhfuil i seilbh na hinstitiúide, mura mbíonn an chuid sin den risíocht faoi réir ualú priacal níos airde ná céatadán níos ísle den luach maoine a cinneadh i gcomhréir le hAirteagal 124(7);

               (b)láimhseálfar an chuid atá fágtha den risíocht, más ann dó, mar risíocht nach bhfuil urraithe leis an maoin dhochorraithe seo.

               2. Sannfar le risíocht dá dtagraítear in Airteagal 124(2), pointe (c)(ii), an ceann is airde idir an t‑ualú priacal a shocraítear i gcomhréir le Tábla 6c, agus an t‑ualú priacal a shocraítear i gcomhréir le hAirteagal 124(7):

               Tábla 6c

                        ETV ≤ 60 %

                        60 % < ETV ≤ 80 %

                        ETV > 80 %

                        Ualú priacal

                        70 %

                        90 %

                        110 %

               De mhaolú ar an gcéad fhomhír den mhír seo, féadfaidh institiúidí an láimhseáil dá dtagraítear i mír 1 a chur i bhfeidhm ar risíocht arna n‑urrú le maoin thráchtála atá lonnaithe laistigh de chríoch Ballstáit, i gcás nach sáraíonn na rátaí caillteanais do risíochtaí den sórt sin, arna bhfoilsiú ag údaráis inniúla an Bhallstáit sin i gcomhréir le hAirteagal 430a(3), aon cheann de na teorainneacha seo a leanas le haghaidh caillteanais chomhiomlána thar na risíochtaí ar fad den sórt sin a bhí ann an bhliain roimhe:

               (a)nach sáraíonn na caillteanais de chuid na risíochtaí, suas le 55 % den luach maoine, 0.3 % de mhéid iomlán na n‑oibleagáidí creidmheasa gan íoc sa bhliain sin.

               Chun críocha an phointe seo, i gcomhréir le hAirteagal 124(7), i gcás inar shocraigh an t‑údarás inniúil nó ainmnithe, mar is infheidhme, céatadán níos ísle den luach maoine ná an ceann dá dtagraítear sa phointe seo, úsáidfidh institiúidí an céatadán a socraíodh i gcomhréir le hAirteagal 124(7);

               (b)nach sáraíonn na caillteanais de chuid na risíochtaí, suas le 100 % den luach maoine, 0,5 % de mhéid iomlán na n‑oibleagáidí creidmheasa gan íoc sa bhliain sin.

               (47)cuirtear isteach Airteagal 126a nua:

               ‘Airteagal 126a
               Risíocht maidir le héadáil talún, forbairt agus tógáil

               1. Sannfar ualú priacal 150 % do risíocht ADC.

               2. D’fhéadfaí risíochtaí ADC ar mhaoin chónaithe a ualú ó thaobh priacail ag 100 %, áfach, ar choinníoll, i gcás inarb infheidhme, go gcuireann an institiúid chun feidhme na caighdeáin iontaofa tionscanta agus faireacháin a chomhlíonann riachtanais Airteagail  74 agus 79 de Threoir 2013/36/AE agus sa chás ina gcomhlíontar ceann de na coinníollacha a leanas:

               (a)conarthaí réamhdhíola nó réamhléasaithe atá ceangailteach ó thaobh dlí de, a bhfuil éarlais shubstaintiúil airgid, atá faoi réir forghéillte má fhoirceanntar é, íoctha ag ceannaitheoirí nó tionónta dó, ina chuid shuntasach d’fhoriomlán na gconarthaí;

               (b)go bhfuil cothromas substaintiúil faoi phriacal ag an oibleagáideoir, cothromas a léirítear ina méid iomchuí de chothromas atá curtha ag an oibleagáideoir le luach measúnaithe na maoine cónaithe tar éis é a chur i gcrích.

               3. Eiseoidh ÚBE treoirlínte a shonróidh na téarmaí “éarlaisí substaintiúla airgid”, “méid iomchuí de chothromas atá curtha ag an oibleagáideoir”, “cuid shuntasach d’fhoriomlán na gconarthaí”, agus “cothromas substaintiúil faoi phriacal” faoin [Oifig na bhFoilseachán: cuir isteach an dáta = 1 bliain tar éis dó teacht i bhfeidhm].

               Glacfar leis na treoirlínte sin i gcomhréir le hAirteagal 16 de Rialachán (AE) Uimh. 1093/2010.

               (48)Leasaítear Airteagal 127 mar a leanas:

               (a)i mír 1, cuirtear isteach an fhomhír seo a leanas:

               ‘Chun críocha shuim na gcoigeartuithe sonracha i leith priacal creidmheasa a ríomh, dá dtagraítear sa mhír seo, cuirfidh institiúidí aon difríocht dhearfach idir an méid atá dlite ón oibleagáideoir ar an risíocht ar lámh amháin, agus suim an mhéid a leanas, ar an lámh eile san áireamh sa ríomh:

               (i) an laghdú breise cistí dílse má díscríobhadh an risíocht ina hiomláine; agus

               (ii) aon laghdú ar chistí dílse atá ann cheana a bhaineann leis an risíocht sin.’

               (b)cuirtear an méid a leanas in ionad mhír 2:

               ‘2. Chun cuid urraithe den risíocht ar mainneachtain a chinneadh, beidh comhthaobhacht agus ráthaíochtaí cáilithe chun críoch maolaithe priacail chreidmheasa i gcomhréir le Caibidil 4.’;

               (c)cuirtear an méid seo a leanas in ionad mhír 3:

               ‘3. Sannfar ualú priacal 100 % do luach na risíochta neamh IPRE a bheidh ann tar éis coigeartuithe sonracha maidir le priacal creidmheasa ar risíochtaí, arna n‑urrú le maoin dhochorraithe chónaithe nó thráchtála i gcomhréir le hAirteagal 125 agus 126, faoi seach, i gcás gur tharla mainneachtain i gcomhréir le hAirteagal 178.

               (d)scriostar mír 4;

               (49)Cuirtear an méid seo a leanas in ionad Airteagal 128:

               ‘Airteagal 128
               Risíochtaí fofhiachais

               1. Láimhseálfar na risíochtaí a leanas mar risíochtaí fofhiachais:

               (a)risíochtaí fiachais atá fo‑ordaithe d’éileamh creidiúnaí eile;

               (b)ionstraimí cistí dílse a mhéid nach meastar na hionstraimí sin a bheith ina risíochtaí ar chothromas i gcomhréir le hAirteagal 133(1); agus

               (c)ionstraimí dliteanais a chomhlíonann na coinníollacha a leagtar amach in Airteagal 72b.

               2. Sannfar ualú priacal 150 % do risíochtaí ar fhofhiach, mura gceanglaítear na risíochtaí fofhiachais sin a bheith asbhainte i gcomhréir le Cuid a Dó den Rialachán seo.’;

               (50)cuirtear isteach an fhomhír seo a leanas in Airteagal 129(3):

               ‘De mhaolú ar an gcéad fhomhír, chun maoin dhochorraithe a luacháil, féadfaidh na húdaráis inniúla ainmnithe, de bhun Airteagal 18(2) de Threoir (AE) 2019/2162, a cheadú an mhaoin sin a luacháil ag luach an mhargaidh nó luach níos ísle, nó sna Ballstáit sin a bhfuil critéir dhiana leagtha síos acu chun measúnú a dhéanamh ar an luach iasachta morgáiste i bhforálacha reachtúla nó rialúcháin, nó ag luach iasachta morgáiste na maoine sin gan na teorainneacha a leagtar amach in Airteagal 208(3), pointe (b) a chur i bhfeidhm.’

               (51)in Airteagal 131, cuirtear an méid a leanas in ionad Thábla 7:

               ‘Tábla 7

                        Céim na cáilíochta creidmheasa

                        1

                        2

                        3

                        4

                        5

                        6

                        Ualú priacal

                        20 %

                        20 %

                        20 %

                        50 %

                        50 %

                        150 %

               ;’

               (52)Cuirtear an méid seo a leanas in ionad Airteagal 133:

               ‘Airteagal 133
               Risíochtaí cothromais

               1. Aicmeofar an méid ar fad seo a leanas mar risíocht cothromais:

               (a)aon risíocht a chomhlíonann gach ceann de na coinníollacha a leanas:

               (i)tá an risíocht neamh‑infhuascailte sa chiall nach féidir fáltas na gcistí infheistithe a bhaint amach ach amháin trí bhíthin dhíol na hinfheistíochta nó díola na gceart ar an infheistíocht nó leachtú an eisitheora;

               (ii)ní oibleagáid de chuid an eisitheora é an risíocht; agus

               (iii)cuireann an risíocht éileamh iarmharach ar na sócmhainní nó ioncam an eisitheora in iúl;

               (b)ionstraimí a cháileodh mar ítimí Shraith 1 dá n‑eiseodh institiúid iad;

               (c)ionstraimí atá mar chuid d’oibleagáid de chuid an eisitheora agus a chomhlíonann aon cheann de na coinníollacha a leanas:

               (i)féadfaidh an t‑eisitheoir socraíocht na hoibleagáide a iarchur gan uair a cheapadh;

               (ii)éilítear leis an oibleagáid, nó ceadaítear leis ar dhiscréid an eisitheora, socraíocht trí bhíthin líon socraithe de scaireanna cothromais an eisitheora a eisiúint;

               (iii)éilítear leis an oibleagáid, nó ceadaítear leis ar dhiscréid an eisitheora, socraíocht trí bhíthin líon athraitheach de scaireanna cothromais an eisitheora a eisiúint agus, ceteris paribus, tá aon athrú ar luach na hoibleagáide inchurtha leis an athrú ar luach líon socraithe de scaireanna cothromais an eisitheora, inchomparáide leis, agus sa treo céanna leis;

               (iv)tá an rogha ag sealbhóir na hionstraime a éileamh go socrófar an oibleagáid i scaireanna cothromais, mura gcomhlíonfar ceann de na coinníollacha a leanas:

               –i gcás ionstraim trádáilte, tá léirithe ag an institiúid chun sástacht an údaráis inniúil go dtrádáiltear an ionstraim ar an margadh ar bhealach ní cosúla le fiachas an eisitheora ná an cothromas;

               –i gcás ionstraimí neamhthrádáilte, tá léirithe ag an institiúid chun sástacht an údaráis inniúil gur cheart an ionstraim a láimhseáil mar shuíomh fiachais.

               Chun críocha phointe (c)(iii), cuirtear oibleagáidí san áireamh lena n‑éilítear nó lena gceadaítear socraíocht trí bhíthin líon athraitheach de scaireanna cothromais an eisitheora a eisiúint ar ionann an athrú ar luach airgeadúil na hoibleagáide agus an t‑athrú ar luach cóir líon socraithe scaireanna cothromais iolraithe faoi fhachtóir sonraithe, sa chás ina bhfuil an fachtóir agus an líon tagartha scaireanna socraithe.

               Chun críocha phointe (iv), i gcás ina gcomhlíontar ceann amháin de na coinníollacha a leagtar síos sa phointe sin, féadfaidh an institiúid na priacail a mhiondealú chun críoch reachtúil, faoi réir réamhcheadú ón údarás inniúil.

               (d)oibleagáidí fiachais agus urrúis eile, comhpháirtíochtaí, díorthaigh, nó uirlisí eile, atá struchtúrtha ar bhealach a bhfuil a dtábhacht eacnamaíoch cosúil leis na risíochtaí atá sonraithe i bpointe (a), (b) agus (c), lena n‑áirítear dliteanais óna bhfuil an fáltas nasctha leis na cothromais;

               (e)risíochtaí cothromas a thaifeadtar mar iasacht ach a eascraíonn as babhtáil fiachais go cothromas arna ndéanamh mar chuid de réadú ordúil nó athstruchtúrú an fhiachais.

               2. Ní chaithfear le hinfheistíochtaí cothromais mar risíochtaí cothromas in aon cheann de na cásanna seo a leanas:

               (a)má bhíonn na hinfheistíochtaí cothromais struchtúrtha ar bhealach go mbíonn a dtábhacht eacnamaíoch cosúil le tábhacht eacnamaíoch sealúchais fiachais nach gcomhlíonann na critéir in aon cheann de na pointí i mír 1;

               (b)más risíochtaí ar urrúsú na hinfheistíochtaí cothromais.

               3. Sannfar ualú priacal 250 % do risíochtaí cothromas, seachas iad sin dá dtagraítear i míreanna 4 go 7, mura gceanglaítear na risíochtaí sin a asbhaint nó a ualú ó thaobh priacal i gcomhréir le Cuid a Dó.

               4. Sannfar ualú priacal 400 % do na risíochtaí cothromas a leanas do chuideachtaí nach liostaítear, mura gceanglaítear na risíochtaí sin a asbhaint nó a ualú ó thaobh priacal i gcomhréir le Cuid a Dó:

               (a)infheistíochtaí le haghaidh athdhíol gearrthéarmach;

               (b)infheistíochtaí i ngnóthais chaipitil fiontair nó infheistíochtaí cosúla a fhaightear ag dréim le gnóthachain chaipitil shuntasacha ghearrthéarmacha.

               De mhaolú ar an gcéad fhomhír, sannfar ualú priacal i gcomhréir le mír 3 nó 5, de réir mar is infheidhme d’infheistíocht cothromais fhadtéarmach, lena n‑áirítear infheistíochtaí i gcothromais de chuid cliaint chorparáideacha ar bhunaigh an institiúid gaolmhaireacht ghnó fhadtéarmach leo nó a bhfuil sé i gceist ag an institiúid gaolmhaireacht ghnó fhadtéarmach a bhunú leo chomh maith le gnóthais chaipitil fiontair agus babhtálacha fiachais chun críocha athstruchtúrú corparáideach. Chun críocha an Airteagail seo, is éard is infheistíocht chothromais fhadtéarmach infheistíocht chothromais arna sealbhú ar feadh 3 bliana nó níos faide nó arna tabhú agus é de rún í a shealbhú ar feadh 3 bliana nó níos faide arna fhormheas ag ardbhainistíocht na hinstitiúide.

               5. D’fhéadfadh institiúidí a fuair réamhcheadú ó na húdaráis inniúla, ualú priacal 100 % a shannadh do risíochtaí cothromas arna dtabhú faoi chláir reachtacha chun earnálacha sonraithe den gheilleagar a chur chun cinn, earnálacha a chomhlíonann na coinníollacha ar fad a leanas:

               (a)soláthraíonn na cláir reachtacha fóirdheontais shuntasacha, lena n‑áirítear i bhfoirm ráthaíochtaí ó bhainc forbartha iltaobhacha, institiúidí creidmheasa forbartha poiblí mar a shainmhínítear in Airteagal 429a(2) nó eagraíochtaí idirnáisiúnta, don infheistíocht leis an institiúid;

               (b)bainfidh na cláir reachtacha le cineál éigin de mhaoirseacht rialtais;

               (c)ní sháraíonn risíochtaí cothromas den sórt sin 10 % de chistí dílse na hinstitiúide go comhiomlán.

               6. Sannfar ualú priacal 100 % do risíochtaí ar chothromas ar bhainc cheannais.

               7. Ní shannfar ualú priacal níos ísle ná an t‑ualú priacal a bheadh i bhfeidhm dá mbeadh na sealúchais cothromais fanta sa phunann fiachais do risíochtaí ar chothromas a thaifeadtar mar iasacht ach a eascraíonn as babhtáil fiachais go cothromas arna ndéanamh mar chuid de réadú ordúil nó athstruchtúrú an fhiachais.’;

               (53)Leasaítear Airteagal 134 mar a leanas:

               (a)cuirtear an méid a leanas in ionad mhír 3:

               ‘3. Déanfar ualú priacal 20 % a shannadh do mhíreanna airgid atá á gcruinniú. Déanfar ualú priacal 0 % a shannadh d’airgead tirim faoi úinéireacht agus arna shealbhú ag institiúid nó faoi bhealach agus do mhíreanna airgid coibhéiseacha.’;

               (b)cuirtear an mhír 8 seo a leanas isteach:

               ‘8. Sannfar ualú priacal 100 % ar luach na risíochta d’aon ítim eile nach bhfuil aon ualú priacal curtha ar fáil de faoi Chaibidil 2.’;

               (54)in Airteagal 135, cuirtear an mhír 3 seo a leanas isteach:

               ‘3. Ullmhóidh ÚBE, ÚEÁPC agus ÚEUM faoin [OP cuir isteach an dáta = 1 bhliain tar éis teacht i bhfeidhm] tuarascáil maidir leis na baic ar infhaighteacht measúnuithe creidmheasa ag IMCSanna, go háirithe do chorparáidí, agus ar bhearta féideartha chun aghaidh a thabhairt orthu ag tabhairt difríochtaí ar fud earnálacha eacnamaíocha agus limistéir thíreolaíocha san áireamh.’;

               (55)Leasaítear Airteagal 138 mar a leanas:

               (a)cuirtear isteach an pointe (g) seo a leanas:

               ‘(g) ní úsáidfidh institiúid measúnú creidmheasa IMCS i ndáil le hinstitiúid a ionchorpraíonn toimhdí de thacaíocht rialtais intuigthe, mura dtagraíonn an measúnú creidmheasa IMCS faoi seach d’institiúid faoi úinéireacht nó bunaithe agus urraithe ag rialtais láir, rialtais réigiúnacha nó údaráis áitiúla.’;

               (b)cuirtear an fhomhír seo a leanas isteach:

               ‘Chun críocha phointe (g), i gcás institiúidí seachas institiúidí faoi úinéireacht nó bunaithe agus urraithe ag rialtais láir, rialtais réigiúnacha nó údaráis áitiúla, nach bhfuil ann ina leith ach measúnú creidmheasa IMCS a ionchorpraíonn toimhdí de thacaíocht rialtais intuigthe, caithfear le risíochtaí le hinstitiúidí den sórt sin amhail risíochtaí le hinstitiúidí gan rátáil i gcomhréir le hAirteagal 121.

               Ciallaíonn tacaíocht rialtais intuigthe go ngníomhóidh an rialtas láir, rialtas réigiúnach nó údarás áitiúil chun creidiúnaithe na hinstitiúide a chosc ó chaillteanais a thabhú i gcás mainneachtain nó brú na hinstitiúide.’;

               (56)in Airteagal 139(2), cuirtear an méid seo a leanas in ionad phointí (a) agus (b):

               ‘(a) táirgeann an measúnú creidmheasa ualú priacal níos airde ná mar a bheadh amhlaidh i gcás ina gcaitear leis an risíocht mar risíocht gan rátáil agus go bhfuil an méid a leanas fíor faoin risíocht lena mbaineann:

               (i)nach risíocht ar iasachtú speisialaithe í;

               (ii)rangaítear an risíocht pari passu nó ar chéim níos sóisearaí i ngach cás i gcomparáid leis an gclár sonrach nó leis an tsaoráid shonrach eisiúna nó le risíochtaí neamhurraithe sinsearacha an eisitheora sin, de réir mar is ábhartha;

               (b) mar thoradh ar an measúnú creidmheasa tá ualú priacal níos ísle ann agus is amhlaidh an méid a leanas maidir leis an risíocht lena mbaineann:

               (i)nach risíocht ar iasachtú speisialaithe í;

               (ii)rangaítear an risíocht pari passu nó ar chéim níos sinsearaí i ngach cás i gcomparáid leis an gclár sonrach nó leis an tsaoráid shonrach eisiúna nó le risíochtaí neamhurraithe sinsearacha an eisitheora sin, de réir mar is ábhartha.’;

               (57)Cuirtear an méid seo a leanas in ionad Airteagal 141:

               ‘Airteagal 141
               Ítimí airgeadra intíre agus eachtraigh

               1. Ní úsáidfear measúnú creidmheasa a thagraíonn d’ítim atá ainmnithe in airgeadra intíre an oibleagáideora chun ualú priacal a dhíorthú do risíocht maidir leis an oibleagáideoir céanna sin atá ainmnithe in airgeadra eachtrach.

               2. De mhaolú ar mhír 1, nuair a thagann risíocht chun cinn trí rannpháirtíocht institiúide in iasacht arna síneadh, nó nuair atá sí ráthaithe in aghaidh in‑chomhshóiteachta agus aistriú priacal, ag banc forbartha iltaobhach a liostaítear in Airteagal 117(2) a n‑aithnítear a stádas mar chreidiúnaí tosaíochta sa mhargadh, féadfar an measúnú creidmheasa ar ítim airgeadra intíre an oibleagáideora a úsáid ar mhaithe le hualú ó thaobh priacal a dhéanamh le haghaidh risíochta ar an oibleagáideoir céanna sin atá ainmnithe in airgeadra eachtrach.

               Chun críocha na chéad fhomhíre, i gcás ina bhfuil an risíocht ainmnithe in airgeadra eachtrach ráthaithe in aghaidh in‑chomhshóiteachta agus aistriú priacal, ní féidir an measúnú riosca ar ítim airgeadra intíre an oibleagáideora a úsáid ach chun críocha ualaithe priacal ar an gcuid ráthaithe den risíocht sin. Déanfar an chuid den risíocht nach bhfuil ráthaithe a ualú ó thaobh priacal bunaithe ar mheasúnú creidmheasa ar an oibleagáideoir a thagraíonn d’ítim ainmnithe san airgeadra eachtrach sin.’;

               (58)Leasaítear Airteagal 142, mír 1, mar a leanas:

               (a)cuirtear isteach na pointí (1a) go (1e) seo a leanas:

               ‘(1a) ciallaíonn ‘aicme risíochta’ ceann ar bith de na haicmí risíochta dá dtagraítear in Airteagal 147(2), pointí (a), (a1)(i), (a1)(ii), (b), (c)(i), (c)(ii), (c)(iii), (d)(i), (d)(ii), (d)(iii), (d)(iv), (e), (e1), (f) agus (g);

               (1b) ciallaíonn ‘aicme risíochta ar chorparáidí’ ceann ar bith de na haicmí risíochta dá dtagraítear in Airteagal 147(2), pointí (c)(i), (c)(ii) agus (c)(iii);

               (1c) ciallaíonn ‘risíocht ar chorparáidí’ aon risíocht sannta do na haicmí risíochta dá dtagraítear in Airteagal 147(2), pointí (c)(i), (c)(ii) agus (c)(iii);

               (1d) ciallaíonn ‘aicme risíochta miondíola’ ceann ar bith de na haicmí risíochtaí dá dtagraítear in Airteagal 147(2), pointí (d)(i), (d)(ii), (d)(iii) agus (d)(iv);

               (1e) ciallaíonn ‘risíocht ar mhiondíol’ aon risíocht sannta do na haicmí risíochta dá dtagraítear in Airteagal 147(2), pointí (d)(i), (d)(ii), (d)(iii) agus (d)(iv);’;

               (b)cuirtear an méid seo a leanas in ionad phointe (2):

               ‘(2) ciallaíonn ‘cineál risíochtaí’ grúpa risíochtaí arna mbainistiú go haonchineálach laistigh d’aicme risíochta, a d’fhéadfadh a bheith teoranta d'eintiteas amháin nó d’fho‑fhoireann aonair eintiteas laistigh de ghrúpa ar choinníoll go ndéantar bainistíocht éagsúil ar an gcineál céanna risíochtaí in eintitis eile den ghrúpa;’;

               (c)cuirtear an méid seo a leanas in ionad phointí (4) agus (5):

               ‘(4)
                     ciallaíonn ‘mór‑eintiteas earnála airgeadais rialáilte’ aon eintiteas earnála airgeadais a chomhlíonann na coinníollacha uile seo a leanas:

               (a)gur mó ná EUR 70 billiún, nó cothrom leis, sócmhainní iomlán an eintitis, nó sócmhainní iomlán a mháthairchuideachta, a ríomhtar ar bhonn aonair nó ar bhonn comhdhlúite, agus leas á bhaint as an ráiteas airgeadais iniúchta is déanaí nó as an ráiteas airgeadais chomhdhlúite is déanaí d'fhonn méid na sócmhainne a chinneadh;

               (b)go bhfuil an t‑eintiteas faoi réir ceanglas stuamachta, go díreach ar bhonn aonair nó comhdhlúite, nó go hindíreach ó chomhdhlúthú stuamachta a mháthairghnóthais, i gcomhréir leis an Rialachán seo, Rialachán (AE) 2019/2033, Treoir 2009/138/CE, nó ceanglais stuamachta dlíthiúla tríú tír a bheidh comhionann ar a laghad leis na hionstraimí sin de chuid an Aontais;

               (5) ciallaíonn ‘eintiteas earnála airgeadais neamhrialáilte’ eintiteas san earnáil airgeadais nach gcomhlíonann an coinníoll a leagtar síos i bpointe (4)(b);’;

               (d)cuirtear isteach an pointe (5 a) seo a leanas:

               ‘(5 a)
                     ciallaíonn ‘corparáid mhór’ aon ghnóthas corparáideach a bhfuil méid foriomlán a dhíolacháin chomhdhlúite bliantúil os cionn EUR 500 milliún nó a bhaineann le grúpa ina bhfuil líon na ndíolachán bliantúil don ghrúpa comhdhlúite níos mó ná EUR 500 milliún.’;’

               (e)cuirtear isteach na pointí (8) go (12) seo a leanas:

               ‘(8) Tagraíonn ‘Cur chuige um shamhaltú coigeartaithe PD/LGD’ do choigeartú ar an LGD a shamhaltú nó coigeartú ar an PD agus an PGD a shamhaltú den risíocht fholuiteach i gcomhréir le hAirteagal 183(1a);

               (9) tagraíonn ‘ íosráta RW an tsoláthraí cosanta’ don ualú priacal infheidhme maidir le risíocht inchomparáide dhíreach leis an soláthraí cosanta;

               (10) maidir le risíocht a gcuirfidh institiúid an Cur Chuige IRB i bhfeidhm ina leith trína cuid meastachán féin ar LGD a úsáid faoi Airteagal 143, ciallaíonn cosaint creidmheasa neamhchistithe ‘aitheanta’ cosaint neamhchistithe creidmheasa a dtugtar an tionchar atá aige ar an risíocht atá ualaithe ó thaobh priacal nó méideanna an chaillteanais ionchasaigh san áireamh le ceann de na modhanna a leanas, i gcomhréir le hAirteagal 108(2):

               (a)Cur chuige um shamhaltú coigeartaithe PD/LGD;

               (b)ionadú an chuir chuige maidir le paraiméadair priacal faoi A‑IRB, i gcomhréir le hAirteagal 192, pointe (8);

               (11) ciallaíonn ‘SA‑CCF’ an céatadán is infheidhme faoi Chaibidil 2, faoina n‑iolraítear luach ainmniúil na hítime atá lasmuigh den chlár comhardaithe chun luach na risíochta a ríomh i gcomhréir le hAirteagal 111(2);

               (12) ciallaíonn ‘IRB‑CCF’ féinmheastacháin CCF.;

               (59)Leasaítear Airteagal 143 mar a leanas:

               (a)cuirtear an méid a leanas in ionad mhír 2:

               ‘2. Beidh gá cead a iarraidh roimh ré chun an Cur Chuige IRB a úsáid, lena n‑áirítear a meastacháin féin ar LGDanna agus CCFanna maidir le gach aicme risíochta agus gach córas rátála agus gach cur chuige maidir le meastachán a thabhairt ar LGDanna agus ar CCFanna arna n‑úsáid.’;

               (b)i mír 3, an chéad fhomhír, cuirtear an méid seo a leanas in ionad phointí (a) agus (b):

               ‘(a) athruithe ábhartha ar raon feidhme córais rátála a bhfuair an institiúid cead é a úsáid;

               (b) athruithe ábhartha ar chóras rátála a bhfuair an institiúid cead é a úsáid.’;

               (c)cuirtear an méid seo a leanas in ionad mhíreanna 4 agus 5:

               ‘4. Tabharfaidh institiúidí fógra do na húdaráis inniúla maidir le gach athrú ar na córais rátála.

               5. Forbróidh ÚBE dréachtchaighdeáin theicniúla rialála chun na coinníollacha a shonrú maidir le measúnú a dhéanamh ar ábharthacht úsáid córais rátála atá ann cheana féin le haghaidh risíochtaí breise eile nach bhfuil cumhdaithe cheana faoin gcóras rátála sin agus athruithe ar chórais rátála faoin gCur Chuige IRB.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin [Oifig na bhFoilseachán: cuir isteach dáta = 18 mí i ndiaidh theacht i bhfeidhm an Rialacháin leasaithigh seo].

               Tarmligtear an chumhacht chuig an gCoimisiún chun na dréachtchaighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.’;

               (60)in Airteagal 144(1), leasaítear an chéad fhomhír mar a leanas:

               (a)cuirtear an méid seo a leanas in ionad phointe (f):

               ‘(f)
                     rinne an institiúid bailíochtú ar gach córas rátála i dtréimhse ama iomchuí sula roimh cead a fháil an córas rátála sin a úsáid i gcás risíochtaí ar chothromas, rinne sí measúnú le linn na tréimhse sin féachaint an oireann an córas rátála do raon feidhme an chórais rátála, agus, bunaithe ar an measúnú a bheith déanta aici, rinne na hathruithe is gá ar na córais rátála sin;’;

               (b)cuirtear an méid seo a leanas in ionad phointe (h):

               ‘(h)
                     tá an institiúid tar éis gach risíocht a shannadh, agus leanfaidh sé den sannadh sin, i réimse chur i bhfeidhm córais rátála maidir le grád rátála nó comhthiomsú an chórais rátála seo;

               (c)cuirtear an méid a leanas in ionad mhír 2:

               ‘2. Forbróidh ÚBE dréachtchaighdeáin theicniúla rialála chun an mhodheolaíocht mheasúnaithe a shonrú a leanfaidh na húdaráis inniúla le linn dóibh measúnú a dhéanamh ar chomhlíonadh institiúide leis na ceanglais chun an Cur Chuige IRB a úsáid.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin 31 Nollaig 2025.

               Tarmligtear chuig an gCoimisiún an chumhacht chun na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.’;

               (61)Leasaítear Airteagal 147 mar a leanas:

               (a)cuirtear an méid a leanas in ionad mhír 2:

               ‘2. Sannfar gach risíocht do cheann de na haicmí risíochta a leanas:

               (a)risíochtaí rialtas láir agus banc ceannais;

               (a1)risíochtaí údarás réigiúnach agus áitiúil agus eintiteas san earnáil phoiblí (‘RGLA‑PSE’), a roinnfear sna haicmí risíochta seo a leanas:

               (i)risíochtaí ar údaráis réigiúnacha nó áitiúla (‘RGLAnna’);

               (ii)risíochtaí ar eintitis san earnáil phoiblí;

               (b)risíochtaí ar institiúidí;

               (c)risíochtaí ar chorparáidí, a roinnfear sna haicmí risíochta seo a leanas:

               (i)corparáidí ginearálta;

               (ii)risíochtaí iasachtaithe speisialaithe (‘SL’);

               (iii)earraí infhaighte ceannaithe corparáideacha;

               (d)risíochtaí ar mhiondíol, a roinnfear sna haicmí risíochta seo a leanas:

               (i)risíochtaí imrothlacha cáilitheacha ar mhiondíol (‘QRREnna’);

               (ii)risíochtaí ar mhiondíol atá urraithe le maoin chónaithe;

               (iii)earraí infhaighte ceannaithe miondíola;

               (iv)risíochtaí eile ar mhiondíol;

               (e)risíochtaí cothromas;

               (e1)risíochtaí i bhfoirm aonad nó scaireanna i GC;

               (f)ítimí in ionannas le suíomhanna urrúsaithe;

               (g)sócmhainní oibleagáide neamh‑chreidmheasa eile.

               (b)i mír 3, scriostar pointe (a);

               (c)cuirtear an mhír 3a seo a leanas isteach:

               ‘3 a.
                     Déanfar risíochtaí ar rialtais réigiúnacha, údaráis áitiúla nó eintitis san earnáil phoiblí a shannadh don aicme risíochta dá dtagraítear i mír 2, pointe (a1), gan beann ar an láimhseáil a gheobhadh na risíochtaí sin faoi Airteagail 115 nó 116.’;

               (d)i mír 4, scriostar pointí (a) agus (b);

               (e)leasaítear mír 5 mar a leanas:

               (i)i bpointe (a), cuirtear an méid seo a leanas in ionad phointe (ii):

               ‘(ii) risíochtaí ar FBM de réir bhrí Airteagal 5, pointe (8), ar choinníoll sa chás sin nach mó an méid iomlán a bheidh dlite don institiúid agus do na máthairghnóthais agus dá fochuideachtaí, lena n‑áirítear aon risíocht ar mainneachtain, ag an oibleagáideoir cliant nó ag an ngrúpa cliant nasctha, ach gan risíochtaí atá urraithe ag maoin chónaithe suas go dtí an luach maoine san áireamh, a mhéid is feasach don institiúid, ná EUR 1 milliún, a dhéanfaidh bearta réasúnta chun méid na risíochta sin a fhíorú;

               (iii) risíochtaí urraithe ag maoin chónaithe, lena n‑áirítear an chéad lian agus liain ina dhiaidh sin, iasachtaí téarma, línte creidmheasa cothromais tí imrothlacha, agus risíochtaí dá dtagraítear in Airteagal 108, míreanna 3 agus 4, gan beann ar mhéid na risíochta, ar choinníoll gur ceann díobh seo a leanas atá sa risíocht:

               –risíocht duine nádúrtha;

               –risíocht ar chomhlachais nó ar chomharchumainn daoine aonair atá rialáilte faoin dlí náisiúnta agus atá ann leis an aon chuspóir amháin chun úsáid as príomháit chónaithe sa mhaoin ina n‑urraítear an iasacht a thabhairt dá gcomhaltaí;’;

               (ii)cuirtear isteach na fomhíreanna seo a leanas:

               ‘Risíochtaí a chomhlíonann na coinníollacha uile a leagtar síos i bpointí (a)(iii), (b), (c), (d), déanfar iad a shannadh don aicme risíochta ‘risíochtaí ar mhiondíol atá urraithe le maoin chónaithe’ dá dtagraítear i mír 2, pointe (d)(ii).

               De mhaolú ar an tríú fomhír, féadfaidh údaráis inniúla iasachtaí le daoine nádúrtha a bhfuil níos mó ná ceithre mhaoin nó aonad tithíochta morgáistithe acu a eisiamh ón aicme risíochta ‘risíochtaí ar mhiondíol atá urraithe le maoin chónaithe’ dá dtagraítear i mír 2, pointe (d)(ii) agus na hiasachtaí sin a shannadh don aicme risíochta corparáideach.’;

               (iii)cuirtear an mhír 5 a seo a leanas isteach:

               ‘5a.
                     Is féidir risíochtaí ar mhiondíol a bhaineann le cineál risíochtaí a chomhlíonann na coinníollacha uile a leanas a shannadh don aicme risíochta QRRE:

               (a)is ar dhaoine aonair a dhéantar na risíochtaí den chineál sin risíochtaí;

               (b)is risíochtaí den chineál sin risíochtaí iad atá imrothlach, tá siad neamhurraithe, agus sa mhéid nach dtarraingítear láithreach agus go neamhchoinníollach iad, agus iad inchealaithe ag an institiúid;

               (c)EUR 100 000 nó níos lú, sin an risíocht uasta ar dhuine aonair den chineál sin risíochta;

               (d)thaispeáin an cineál sin risíochtaí luaineacht íseal maidir le rátaí caillteanais, i gcoibhneas lena mheánleibhéal rátaí caillteanais, go háirithe laistigh de bhannaí íseal PD;

               (e)tá an láimhseáil mar risíocht imrothlach cháilitheach ar mhiondíol comhsheasmhach le saintréithe foluiteacha priacal chineál na risíochtaí lena mbaineann sé.

               De mhaolú ar phointe (b), ní bheidh feidhm ag an gceanglas a bheith neamhurraithe maidir le saoráidí creidmheasa comhthaobhaithe atá nasctha le cuntas pá. Sa chás sin, ní chuirfear san áireamh méideanna a gnóthaíodh ón gcomhthaobhacht sa mheastachán LGD.

               Sainaithneoidh institiúidí laistigh d’aicme risíochta QRRE risíochtaí ar oibreoir (‘oibreoirí QRRE’), mar a shainmhínítear in Airteagal 4(1), pointe (152), agus risíochtaí nach risíochtaí ar oibreoir iad (‘imrothlóirí QRRE’). Go háirithe, QRREnna a bhfuil níos lú ná 12 mhí de stair aisíocaíochta acu, sainaithneofar iad mar imrothlóirí QRRE.’;

               (f)cuirtear an méid seo a leanas in ionad mhíreanna 6 agus 7:

               ‘6.
                     Mura sanntar iad don aicme risíochta a leagtar síos i mír 2, pointe (e1), déanfar na risíochtaí dá dtagraítear in Airteagal 133, mír 1 a shannadh d'aicme na risíochtaí ar chothromas a leagtar síos i mír 2, pointe (e).

               7. Maidir le haon hoibleagáid creidmheasa nach bhfuil sannta do na haicmí risíochta a leagtar síos i mír 2, pointí (a), (a1), (b), (d), (e) agus (f), sannfar iad do cheann de na haicmí risíochta dá dtagraítear i bpointe (c) den mhír sin.’;

               (g)i mír 8, cuirtear isteach na fomhíreanna seo a leanas:

               ‘Sannfar na risíochtaí sin don aicme risíochta dá dtagraítear i mír 2, pointe (c)(ii), agus dáilfear sna catagóirí a leanas iad: ‘maoiniú tionscadail’ (PF), ‘maoiniú réada’ (OF), ‘maoiniú tráchtearraí’ (CF) agus ‘réadmhaoin a ghineann ioncam’ (IPRE).

               Forbróidh ÚBE dréachtchaighdeáin theicniúla rialála d'fhonn na nithe seo a leanas a shonrú:

               (a)catagóiriú ar PF, OF agus CF, go comhsheasmhach leis na sainmhínithe i gCaibidil 2;

               (b)is féidir go ndéanfar nó déanfar cinneadh maidir le catagóir IPRE, go háirithe ar choinníoll go bhfuil risíochtaí ADC agus risíochtaí urraithe ag maoin dhochorraithe a chatagóiriú amhail IPRE, i gcás nach bhfuil na risíochtaí sin ag brath go hábhartha ar shreafaí airgid arna nginiúint ón maoin chun iad a aisíoc.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin 31 Nollaig 2025.

               Tarmligtear chuig an gCoimisiún an chumhacht chun na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.’;

               (h)cuirtear mír (11) nua leis:

               ‘11. Forbróidh ÚBE dréachtchaighdeáin theicniúla rialála lena sonraítear tuilleadh na haicmí dá dtagraítear i mír 2 i gcás inar gá agus na coinníollach agus na critéir chun risíochtaí a shannadh do na haicmí sin.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin Déardaoin 31 Nollaig 2026.

               Tarmligtear an chumhacht chuig an gCoimisiún chun an Rialachán seo a fhorlíonadh trí na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.’;

               (62)Leasaítear Airteagal 148 mar a leanas:

               (a)cuirtear an méid seo a leanas in ionad mhíreanna 1 agus 2:

               ‘1. Cuirfidh institiúid a gceadaítear di Cur Chuige IRB a chur i bhfeidhm i gcomhréir le hAirteagal 107(1), mar aon le haon máthairghnóthas agus a fochuideachtaí, an Cur Chuige IRB a chur chun feidhme le haghaidh ceann amháin ar a laghad de na haicmí risíochtaí dá dtagraítear i bpointí (a), (a1)(i), (a1)(ii), (b), (c)(i), (c)(ii), (c)(iii), (d)(i), (d)(ii), d(iii), (d)(iv), (e1), (f) agus (g) d’Airteagal 147(2). A luaithe is a chuireann an institiúid an Cur Chuige IRB chun feidhme le haghaidh ceann de na haicmí risíochta sin, déanfaidh sí é sin le haghaidh gach risíochta laistigh den aicme risíochta sin, mura bhfuair siad cead ó na húdaráis inniúla an Cur Chuige Caighdeánaithe a úsáid go buan i gcomhréir le hAirteagal 150.

               Faoi réir réamhchead na n‑údarás inniúil, féadfar an Cur Chuige IRB a dhéanamh go seicheamhach ar feadh na gcineálacha éagsúla risíochtaí laistigh den aicme risíochta céanna agus laistigh den aonad gnó céanna, agus feadh na n‑aonad gnó éagsúla sa ghrúpa céanna, nó ar mhaithe lena meastacháin féin ar LGDanna nó IRB‑CCFanna.

               2.
                     Cinnfidh na húdaráis inniúla an tréimhse ama a cheanglófar ar institiúid agus ar aon mháthairghnóthas agus a fochuideachtaí an Cur Chuige IRB a chur chun feidhme le haghaidh na risíochtaí uile laistigh d’aicme risíochta amháin thar aonaid ghnó dhifriúla sa ghrúpa céanna nó chun féinmheastacháin LGDanna nó IRB‑CCFanna a úsáid. Is é a bheidh sa tréimhse ama sin, tréimhse ama a mheasann na húdaráis inniúla a bheith iomchuí ar bhonn chineál agus scála ghníomhaíochtaí na hinstitiúide lena mbaineann, nó aon mháthairghnóthas agus a fochuideachtaí, agus líon agus cineál na gcóras rátála atá le cuir chun feidhme.’;

               (b)scriostar míreanna 4, 5 agus 6;

               (63)Leasaítear Airteagal 150 mar a leanas:

               (a)cuirtear an méid a leanas in ionad mhír 1:

               ‘1. Cuirfidh institiúidí an Cur Chuige Caighdeánaithe i bhfeidhm le haghaidh na risíochtaí uile a leanas:

               (a)risíochtaí a shanntar d’aicme na risíochta ar chothromas dá dtagraítear in Airteagal 147(2), pointe (e);

               (b)risíochtaí a shanntar d’aicmí risíochta lenar chinn institiúidí gan an Cur Chuige IRB a chur chun feidhme chun méideanna risíochta atá ualaithe ó thaobh priacal agus méideanna an chaillteanais ionchasaigh a ríomh;

               (c)risíochtaí nach bhfuair institiúidí réamhchead ó na húdaráis inniúla ina leith chun an Cur Chuige IRB a úsáid chun méideanna risíochta atá ualaithe ó thaobh priacal agus méideanna an chaillteanais ionchasaigh a ríomh.

               Féadfaidh institiúid a gceadaítear di an Cur Chuige IRB a úsáid chun méideanna risíochta atá ualaithe ó thaobh priacal agus méideanna an chaillteanais ionchasaigh d'aicme risíochta ar leith a ríomh, faoi réir réamhchead a fháil ón údarás inniúil, féadfaidh sí an Cur Chuige Caighdeánaithe a chur i bhfeidhm maidir le cineálacha éagsúla risíochtaí laistigh den aicme risíochta sin i gcás ina bhfuil na cineálacha risíochtaí sin neamhábhartha i dtéarmaí méide agus na próifíle priacal braite.

               Féadfaidh institiúid a gceadaítear di an Cur Chuige IRB a úsáid chun méideanna risíochta atá ualaithe ó thaobh priacal do chineálacha risíochtaí ar leith amháin laistigh d’aicme risíochta a ríomh, cuirfidh sí an Cur Chuige Caighdeánaithe i bhfeidhm maidir leis na cineálacha risíochtaí atá fágtha laistigh den aicme risíochta sin.’;

               (b)scriostar míreanna 2, 3 agus 4;

               (64)Leasaítear Airteagal 151 mar a leanas:

               (a)scriostar mír 4;

               (b)cuirtear an méid seo a leanas in ionad mhíreanna 7, 8 agus 9:

               ‘7. Maidir le risíochtaí ar mhiondíol, soláthróidh institiúidí a meastacháin féin ar LGDanna, agus IRB‑CCF i gcás inarb infheidhme de bhun Airteagal 166, míreanna 8 agus 8b, i gcomhréir le hAirteagal 143 agus Roinn 6. Úsáidfidh institiúidí SA‑CCD i gcás nach féidir faoi Airteagal 166, míreanna 8 agus 8b IRB‑CCF a úsáid.

               8. Maidir leis na risíochtaí a leanas, cuirfidh institiúidí na luachanna LGD a leagtar amach in Airteagal 161(1) agus SA‑CCF i gcomhréir le hAirteagal 166, míreanna 8, 8a agus 8b i bhfeidhm:

               (a)risíochtaí a shanntar don aicme risíochta ‘risíochtaí ar institiúidí’ dá dtagraítear in Airteagal 147(2), pointe (b);

               (b)risíochtaí eintiteas san earnáil airgeadais;

               (c)risíochtaí corparáidí móra.

               Maidir le risíochtaí sna haicmí risíochta dá dtagraítear in Airteagal 147(2), pointí (a), (a1) agus (c), seachas na risíochtaí dá dtagraítear sa chéad fhomhír den mhír seo, cuirfidh institiúidí na luachanna LGD a leagtar amach in Airteagal 161(1), agus san SA‑CCF i gcomhréir le hAirteagal 166, míreanna 8, 8a agus 8b, i bhfeidhm, ach amháin má ceadaíodh dóibh a meastacháin féin ar LGDanna agus CCFanna a úsáid i gcás na risíochtaí sin i gcomhréir le mír 9 den Airteagal seo.

               9. Maidir leis na risíochtaí dá dtagraítear i mír 8, an dara fomhír, ceadóidh an t‑údarás inniúil d’institiúidí a meastacháin féin ar LGDanna, agus IRB‑CCFanna a úsáid i gcás inarb infheidhme de bhun Airteagal 166, míreanna 8 agus 8b, i gcomhréir le hAirteagal 143 agus Roinn 6.’;

               (c)cuirtear isteach na míreanna 11, 12 agus 13 seo a leanas:

               ‘11. Cuirfidh institiúidí na ceanglais a leagtar síos maidir le risíochtaí de chuid na haicme risíochta ‘corparáidí ginearálta’ dá dtagraítear in Airteagal 147(2), pointe (c)(i) i bhfeidhm ar risíochtaí de chuid na haicme risíochta ‘RGLA‑PSE’ dá dtagraítear in Airteagal 147(2), pointe (a1). Chun críche na míre seo, ní bheidh feidhm leis an tairseach a thugtar sa sainmhíniú ar chorparáidí móra agus na forálacha is infheidhme ar chorparáidí móra a leagtar amach i mír 8, an chéad fhomhír, pointe (c), agus ní bheidh feidhm leis an láimhseáil a leagtar amach in Airteagal 501.

               12. Maidir le risíochtaí i bhfoirm scaireanna nó aonad in GC de chuid na haicme risíochta dá dtagraítear in Airteagal 147(2), pointe (e1), cuirfidh institiúidí an láimhseáil a leagtar amach in Airteagal 152 i bhfeidhm.

               13. Forbróidh ÚBE dréachtchaighdeáin theicniúla rialála chun an láimhseáil is infheidhme maidir le risíochtaí de chuid na haicme risíochta ‘earraí infhaighte corparáideacha ceannaithe’ dá dtagraítear in Airteagal 147(2), pointe (c)(iii) agus na haicme risíochta ‘earraí infhaighte ceannaithe miondíola’ dá dtagraítear in Airteagal 147(2), pointe (d)(iii) a shonrú, chun méideanna risíochta atá ualaithe ó thaobh priacal a ríomh don phriacal mainneachtana agus do phriacal caolúcháin na risíochtaí sin, lena n‑áirítear chun teicnící um maolú priacail creidmheasa a aithint.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin 31 Nollaig 2025.

               Tarmligtear chuig an gCoimisiún an chumhacht chun na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.’;

               (65)in Airteagal 152, cuirtear an méid seo a leanas in ionad mhír 4:

               ‘4. Maidir le hinstitiúidí a chuireann cur chuige na trédhearcachta i bhfeidhm i gcomhréir le míreanna 2 agus 3 den Airteagal seo agus nach n‑úsáideann na modhanna a leagtar amach sa Chaibidil seo nó i gCaibidil 5 de réir mar is infheidhme do risíochtaí foluiteacha uile GC nó do chodanna díobh, ríomhfaidh na hinstitiúidí sin méideanna risíochta atá ualaithe ó thaobh priacal agus méideanna an chaillteanais ionchasaigh i gcomhréir leis na prionsabail seo a leanas:

               (a)maidir le risíochtaí foluiteacha a shannfaí d’aicme na risíochta ar chothromas dá dtagraítear in Airteagal 147(2), pointe (e), cuirfidh institiúidí an Cur Chuige Caighdeánaithe a leagtar síos i gCaibidil 2 chun feidhme;

               (b)maidir le risíochtaí a shanntar do na hítimí in ionannas le suíomhanna urrúsaithe dá dtagraítear in Airteagal 147(2), pointe (f), cuirfidh institiúidí an láimhseáil a leagtar amach in Airteagal 254 i bhfeidhm amhail is dá mbeadh na risíochtaí sin i seilbh na n‑institiúidí sin go díreach;

               (c)maidir le gach risíocht fholuiteach eile, cuirfidh institiúidí an Cur Chuige Caighdeánaithe a leagtar síos i gCaibidil 2 i bhfeidhm.’;

               (66)Leasaítear Airteagal 153 mar a leanas:

               (a)cuirtear an méid seo a leanas in ionad phointe (iii) de mhír 1:

               ‘(iii) má tá 0 < PD < 1, ansin:

               i gcás inarb amhlaidh:

               N = an fheidhm dáileacháin charnaigh d'athróg randamach normálta caighdeánach, i.e. tá N(x) cothrom leis an dóchúlacht go bhfuil athróg randamach normálta de mheán 0 agus d’athraitheas 1 níos lú ná, nó cothrom le x);

               G = an fheidhm dáileacháin charnaigh inbhéartaigh d'athróg randamach normálta caighdeánach, i.e. má tá x = G(z), is é x an luach sa chaoi is go bhfuil N(x) = z;

               R = an chomhéifeacht comhghaolúcháin, arna sainiú mar:

               b = an fachtóir coinbhéartachta aibíochta, arna shainiú mar:

               EV = an aibíocht agus sloinnfear é i mblianta agus ríomhfar é i gcomhréir le hAirteagal 162.’;

               (b)cuirtear an méid seo a leanas in ionad mhír 2:

               ‘2. Maidir le risíochtaí ar eintitis mhóra rialáilte san earnáil airgeadais agus ar eintitis neamhrialáilte san earnáil airgeadais, déanfar an chomhéifeacht comhghaolúcháin R a thugtar i mír 1, pointe (iii), nó mír 4 de réir mar is infheidhme, a iolrú faoi 1.25 agus ualuithe priacal na risíochtaí sin á ríomh.’;

               (c)scriostar mír 3;

               (d)cuirtear an méid seo a leanas in ionad mhír 9:

               ‘9. Forbróidh ÚBE dréachtchaighdeáin theicniúla rialála chun a shonrú mar a chuirfidh institiúidí na fachtóirí dá dtagraítear i mír 5, an dara fomhír, san áireamh nuair a bheidh ualuithe priacal á sannadh do risíochtaí ar iasachtú speisialaithe.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin 31 Nollaig 2025.

               Tarmligtear chuig an gCoimisiún an chumhacht chun na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagal 10 go 14 de Rialachán (AE) Uimh. 1093/2010.’;

               (67)Leasaítear Airteagal 154 mar a leanas:

               (a)i mír 1, cuirtear an méid seo a leanas in ionad phointe (ii):

               ‘(ii)
                     má tá PD < 1:

               i gcás inarb amhlaidh:

               N = an fheidhm dáileacháin charnaigh d'athróg randamach normálta caighdeánach, i.e. tá N(x) cothrom leis an dóchúlacht go bhfuil athróg randamach normálta de mheán 0 agus d’athraitheas 1 níos lú ná, nó cothrom le x);

               G = an fheidhm dáileacháin charnaigh inbhéartaigh d'athróg randamach normálta caighdeánach, i.e. má tá x = G(z), is é x an luach sa chaoi is go bhfuil N(x) = z;

               R = an chomhéifeacht comhghaolúcháin, arna sainiú mar:

               ’;

               (b)scriostar mír 2;

               (c)cuirtear an méid seo a leanas in ionad mhír 3:

               ‘3. I gcás risíochtaí ar mhiondíol nach bhfuil ar mainneachtain agus atá arna n‑urrú nó arna n‑urrú go páirteach le maoin chónaithe, cuirfear comhéifeacht comhghaolúcháin R de 0.15 in ionad an fhigiúir a thagann ón bhfoirmle comhéifeachta comhghaolúcháin i mír 1.

               Beidh feidhm ag an ualú priacal is infheidhme de bhun mhír 1, pointe (ii), ar risíocht arna hurrú go páirteach le maoin chónaithe maidir leis an sciar neamhurraithe den risíocht fholuiteach freisin.’;

               (d)cuirtear an méid seo a leanas in ionad mhír 4:

               ‘4. I gcás QRREnna nach bhfuil ar mainneachtain, cuirfear comhéifeacht comhghaolúcháin R de 0.04 in ionad an fhigiúir a thagann ón bhfoirmle comhéifeachta comhghaolúcháin i mír 1.

               Déanfaidh údaráis inniúla athbhreithniú ar luaineacht choibhneasta na rátaí caillteanais ar fud QRREnna a bhaineann leis an gcineál céanna risíochtaí, agus ar fud na haicme QRRE comhiomlán, agus déanfaidh siad faisnéis maidir le gnáth‑shaintréithe rátaí an chaillteanais cháilithigh imrothlaigh ar mhiondíol a roinnt leis na Ballstáit agus le ÚBE.’;

               (68)Scriostar Airteagal 155;

               (69)in Airteagal 157, cuirtear an mhír 6 seo a leanas isteach:

               ‘6. Forbróidh ÚBE dréachtchaighdeáin theicniúla rialála chun iad seo a leanas a shonrú a thuilleadh:

               (a)an mhodheolaíocht chun an méid risíochta atá ualaithe ó thaobh priacail a ríomh le haghaidh priacal caolúcháin ar earraí infhaighte ceannaithe, lena n‑aitheantas ar theicnící maolaithe priacal creidmheasa i gcomhréir le hAirteagal 160(4), agus na coinníollacha le haghaidh a mheastacháin féin agus paraiméadair chúltaca a úsáid;

               (b)an measúnú ar an gcritéar neamhábharthachta don chineál risíochtaí dá dtagraítear i mír 5;

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin 31 Nollaig 2026.

               Déantar cumhacht a tharmligean chuig an gCoimisiún chun an Rialachán seo a fhorlíonadh trí na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagal 10 go 14 de Rialachán (AE) Uimh. 1093/2010.’;

               (70)Leasaítear Airteagal 158 mar a leanas:

               (a)i mír 5, scriostar an fhomhír dheireanach;

               (b)scriostar míreanna 7, 8 agus 9.

               (71)Cuirtear an méid seo a leanas in ionad Airteagal 159:

               ‘Airteagal 159
               Láimhseáil méideanna an chaillteanais ionchasaigh, láimhseáil ghannchion IRB agus láimhseáil bharrachas IRB

               Déanfaidh na hinstitiúidí méideanna caillteanais ionchasaigh na risíochtaí dá dtagraítear in Airteagal 158, míreanna 5, 6 agus 10 a dhealú ó shuim na nithe seo uile a leanas:

               (a)na coigeartuithe ginearálta agus sonracha i leith priacal creidmheasa a bhaineann leis na risíochtaí sin, arna ríomh i gcomhréir le hAirteagal 110;

               (b)coigeartuithe luacha breise a bhaineann le gnó na hinstitiúide nach mbaineann leis an leabhar trádála arna gcinneadh i gcomhréir le hAirteagail 34, a bhaineann leis na risíochtaí sin;

               (c)laghduithe eile ar chistí dílse a bhaineann leis na risíochtaí sin seachas na laghduithe arna ndéanamh i gcomhréir le hAirteagal 36(1), pointe (m).

               I gcás ina dtiocfaidh méid deimhneach as an ríomh arna dhéanamh i gcomhréir leis an gcéad fhomhír, tabharfar ‘barrachas IRB’ ar an méid a gheofar. I gcás ina dtiocfaidh méid diúltach as an ríomh arna dhéanamh i gcomhréir leis an gcéad fhomhír, tabharfar ‘gannchion IRB’ ar an méid a gheofar.

               Chun críocha an ríomha dá dtagraítear sa chéad fhomhír, láimhseálfaidh institiúidí lascainí nó préimheanna arna gcinneadh i gcomhréir le hAirteagal 166(1) ar risíochtaí sa chlár comhardaithe arna gceannach agus iad ar mainneachtain ar an mbealach céanna agus a láimhseálfaidh siad coigeartuithe sonracha i leith priacal creidmheasa. Ní cheadófar lascainí nó préimheanna ar risíochtaí sa chlár comhardaithe arna gceannach gan iad a bheith ar mainneachtain a chur san áireamh agus gannchion IRB nó barrachas IRB á ríomh. Ní úsáidfear coigeartuithe sonracha i leith priacal creidmheasa ar risíochtaí ar mainneachtain chun méideanna caillteanais ionchasaigh ar risíochtaí eile a chumhdach. Ní áireofar i ríomh an ghannchion IRB ná an bharrachais IRB méideanna caillteanais ionchasaigh i gcás risíochtaí urrúsaithe ná coigeartuithe ginearálta agus sonracha i leith priacal creidmheasa a bhaineann leis na risíochtaí sin.’;

               (72)i Roinn 4, cuirtear isteach an Fhoroinn 0 seo a leanas:

               ‘Foroinn 0
                  Risíochtaí arna gcumhdach le ráthaíochtaí arna soláthar ag rialtais láir agus bainc cheannais na mBallstát nó ag BCE

               Airteagal 159a
               Neamhfheidhm íosrátaí ionchuir PD agus LGD

               Chun críocha Chaibidil 3, agus go háirithe maidir le hAirteagail 160(1), 161(4), 164(4) agus 166(8c), i gcás ina gcumhdaítear risíocht le ráthaíocht incháilithe arna soláthar ag rialtas láir nó banc ceannais Bhallstáit nó ag BCE, ní bheidh feidhm ag na híosrátaí ionchuir PD, LGD ná CCF maidir leis an gcuid den risíocht a chumhdaítear leis an ráthaíocht sin. Beidh an chuid den risíocht nach gcumhdaítear leis an ráthaíocht sin, áfach, faoi réir na n‑íosrátaí ionchuir PD, LGD agus CCF lena mbaineann.’;

               (73)Leasaítear Airteagal 160 mar a leanas:

               (a)cuirtear an méid seo a leanas in ionad mhír 1:

               ‘1. I gcás risíochtaí arna sannadh don aicme risíochta ‘risíochtaí ar institiúidí’ dá dtagraítear in Airteagal 147(2), pointe (b), nó ‘risíochtaí ar chorparáidí’ dá dtagraítear in Airteagal 147(2), pointe (c), chun risíochtaí atá ualaithe ó thaobh priacal agus méideanna caillteanais ionchasaigh na risíochtaí sin a ríomh, agus chuige sin amháin, go háirithe chun críocha Airteagal 153, Airteagal 157, Airteagal 158(1), Airteagal 158(5) agus Airteagal 158(10), ní bheidh luachanna DM a úsáidtear mar ionchur sna foirmlí ualaithe priacal agus caillteanais ionchasaigh níos lú ná an luach seo a leanas: 0.05 % (‘íosráta ionchuir PD’).’;

               (b)cuirtear an méid seo a leanas in ionad mhír 4:

               ‘4. I gcás risíochta a chumhdaítear le cosaint creidmheasa neamhchistithe, féadfaidh institiúid a úsáideann a meastacháin LGD féin faoi Airteagal 143 i gcás na risíochta bunaidh agus na risíochtaí díreacha inchomparáide ar an soláthraí cosanta araon an chosaint creidmheasa neamhchistithe a aithint in DM i gcomhréir le hAirteagal 183.’;

               (c)scriostar mír 5;

               (d)cuirtear an méid a leanas in ionad mhír 6:

               ‘6. I gcás priacal caolúcháin i leith earraí infhaighte corparáideacha ceannaithe, beidh DM cothrom le meastachán caillteanais ionchasaigh na hinstitiúide ar an bpriacal caolúcháin. Institiúid a mbeidh cead faighte aici ón údarás inniúil de bhun Airteagal 143 úsáid a bhaint as a meastacháin LGD féin le aghaidh risíochtaí corparáideacha agus ar féidir léi a meastacháin ar chaillteanas ionchasach le haghaidh earraí infhaighte corparáideacha ceannaithe a mhiondealú ina PDanna agus ina LGDanna ar shlí a mheasfaidh an t‑údarás inniúil a bheith iontaofa, féadfaidh sí úsáid a bhaint as an meastachán PD a tháinig ón miondealú seo. Féadfaidh institiúidí cosaint creidmheasa neamhchistithe a aithint in PD i gcomhréir le Caibidil 4.’;

               (e)cuirtear an méid seo a leanas in ionad mhír 7:

               ‘7. Aon institiúid a mbeidh cead faighte aici ón údarás inniúil de bhun Airteagal 143 a meastacháin LGD féin a úsáid do priacal caolúcháin i leith earraí infhaighte corparáideacha ceannaithe, féadfaidh sí cosaint neamhchistithe creidmheasa a aithint trí bhíthin na PDanna a choigeartú faoi réir Airteagal 161(3).

               (74)Leasaítear Airteagal 161 mar a leanas:

               (a)leasaítear mír 1 mar a leanas:

               (i)cuirtear an méid seo a leanas in ionad phointe (a):

               ‘(a) risíochtaí sinsearacha gan FCP ar rialtais láir agus ar bhainc cheannais agus ar eintitis earnála airgeadais: 45 %;’;

               (ii)cuirtear an pointe (aa) seo a leanas isteach:

               ‘(aa) risíochtaí sinsearacha gan FCP ar chorparáidí nach eintitis earnála airgeadais iad: 40 %;’;

               (iii)scriostar pointe (c);

               (iv)cuirtear an méid seo a leanas in ionad phointe (e):

               ‘(e) i gcás risíochtaí sinsearacha ar earraí infhaighte corparáideacha ceannaithe, i gcás nach mbeidh an institiúid in ann PDanna a mheas nó nuair nach gcomhlíonann meastacháin DM na hinstitiúide na ceanglais atá leagtha amach i Roinn 6: 40 %;’;

               (v)cuirtear an méid seo a leanas in ionad phointe (g):

               i gcás priacal caolúcháin i leith earraí infhaighte corparáideacha ceannaithe: 100 %.’;

               (b)cuirtear an méid seo a leanas in ionad mhíreanna 3 agus 4:

               ‘3. I gcás risíochta a chumhdaítear le cosaint creidmheasa neamhchistithe, féadfaidh institiúid a úsáideann a meastacháin LGD féin de bhun Airteagal 143 i gcás na risíochta bunaidh agus na risíochtaí díreacha inchomparáide ar an soláthraí cosanta araon an chosaint creidmheasa neamhchistithe a aithint in LGD i gcomhréir le hAirteagal 183.

               4. I gcás risíochtaí arna sannadh don aicme risíochta ‘aicme risíochta corparáidí’ dá dtagraítear in Airteagal 147(2), pointe (c), chun risíochtaí atá ualaithe ó thaobh priacal agus méideanna caillteanais ionchasaigh na risíochtaí sin a ríomh, agus chuige sin amháin, agus go háirithe chun críocha Airteagal 153(1), pointe (iii), Airteagal 157, Airteagal 158, míreanna 1, 5 agus 10, i gcás ina n‑úsáidtear a meastacháin LGD féin, ní bheidh luachanna LGD a úsáidtear mar ionchur sna foirmlí ualaithe priacal agus caillteanais ionchasaigh níos lú ná na luachanna íosráta ionchuir LGD seo a leanas, agus ríomhfar i gcomhréir le mír 5 iad:

               Tábla 2a

                        Íosrátaí ionchuir LGD (LGDíosráta) i gcás risíochtaí a bhaineann leis an

                        aicme risíochta ‘risíochtaí ar chorparáidí’

                        risíocht gan FCP (LGDíosráta U)

                        risíocht urraithe go hiomlán le FCP (LGDíosráta S)

                        25 %

                        comhthaobhacht airgeadais

                        0 %

                        earraí infhaighte

                        10 %

                        maoin chónaithe agus tráchtála dhochorraithe

                        10 %

                        comhthaobhacht fhisiceach eile

                        15 %

               ;’;

               (c)cuirtear na míreanna 5 agus 6 seo a leanas leis:

               ‘5. Chun críocha mhír 4, beidh feidhm ag na híosrátaí ionchuir LGD i dTábla 2a sa mhír sin maidir le risíochtaí atá urraithe go hiomlán le FCP, tar éis na coigeartuithe luaineachta Hc agus Hfx lena mbaineann a bheith curtha i bhfeidhm i gcomhréir le hAirteagal 230, i gcás ina mbeidh luach FCP cothrom le luach na risíochta foluití nó níos mó de. Ina theannta sin, is infheidhme na luachanna sin le haghaidh FCP incháilithe de bhun na Caibidle seo.

               Déantar an t‑íosráta ionchuir LGD is infheidhme (LGDíosráta) i gcás risíochta atá urraithe go páirteach le FCP a ríomh mar mheán ualaithe LGDíosráta U don chuid den risíocht gan FCP agus mar LGDíosráta S don chuid atá urraithe go hiomlán, mar a leanas:

               i gcás inarb amhlaidh:

               Is iad LGDíosráta U agus LGDíosráta S na luachanna ábhartha i dTábla 1;

               Cinntear E, ES , EU agus HE mar a shonraítear in Airteagal 230.

               6. I gcás institiúide a úsáideann a meastacháin LGD féin le haghaidh cineál ar leith risíochta neamhurraithe ar chorparáidí agus nach bhfuil ar a chumas aici an éifeacht a bhaineann le hurrús FCP ar cheann de na risíochtaí den chineál sin risíochta ina meastacháin LGD féin a chur san áireamh, ceadófar don institiúid an fhoirmle a leagtar amach in Airteagal 230 a chur i bhfeidhm, ach amháin go gcuirfear meastachán LGD féin na hinstitiúide i dtéarma LGDU na foirmle sin. Sa chás sin, beidh FCP incháilithe i gcomhréir le Caibidil 4 agus déanfar meastachán LGD na hinstitiúide féin arna úsáid mar théarma LGDU a ríomh bunaithe ar chaillteanais fholuiteacha gan aon ghnóthú a eascraíonn as an FCP sin a chur san áireamh.’;

               (75)Leasaítear Airteagal 162 mar a leanas:

               (a)cuirtear an méid seo a leanas in ionad mhír 1:

               ‘1. I gcás risíochtaí nach bhfuair institiúid cead an údaráis inniúil chun a meastacháin LGD féin a úsáid ina leith, is é 2.5 bliain a bheidh sa luach aibíochta (‘M’), seachas i gcás risíochtaí a eascraíonn as idirbhearta um maoiniú urrús, a mbeidh 0.5 bliain in M ina leith.

               De rogha air sin, mar chuid den chead dá dtagraítear in Airteagal 143, féadfaidh na húdaráis inniúla a chinneadh an úsáidfidh an institiúid an luach aibíochta M, mar a leagtar amach i mír 2, le haghaidh na risíochtaí uile sin nó le haghaidh fothacar de na risíochtaí sin.’;

               (b)leasaítear mír 2 mar a leanas:

               (i)cuirtear an méid seo a leanas in ionad an fhrása tosaigh i mír 2:

               ‘I gcás risíochtaí a gcuireann institiúid a meastacháin LGD féin i bhfeidhm ina leith, ríomhfar an luach aibíochta (‘M’) i dtréimhsí ama arna sloinneadh i mblianta mar a leagtar amach sa mhír seo agus faoi réir mhíreanna 3 go 5 den Airteagal seo. Ní bheidh M níos mó ná 5 bliana seachas i gcásanna a shonraítear in Airteagal 384(1) i gcás ina n‑úsáidfear M mar a shonraítear ansin é. Ríomhfar M mar a leanas i ngach ceann de na cásanna seo a leanas:’;

               (ii)cuirtear isteach na pointí (da) agus (db) seo a leanas:

               ‘(da) i gcás idirbheart iasachta urraithe atá faoi réir máistir‑chomhaontú glanluachála, is éard a bheidh in M meánaibíocht ualaithe iarmhair na n‑idirbheart, mar a mbeidh 20 lá ar a laghad in M. Úsáidfear méid barúlach gach idirbhirt chun an aibíocht a ualú;

               ‘(da) i gcás máistir‑chomhaontú glanluachála lena n‑áirítear níos mó ná aon chineál idirbhirt amháin a chomhfhreagraíonn do phointí (c), (d) nó (da), is éard a bheidh in M meánaibíocht ualaithe iarmhair na n‑idirbheart, mar a mbeidh in M an tréimhse sealbhaíochta is faide ar a laghad (arna sloinneadh i mblianta) d’idirbhearta den sórt sin mar a fhoráiltear in Airteagal 224(2) (10 lá nó 20 lá ag brath ar na cásanna). Úsáidfear méid barúlach gach idirbhirt chun an aibíocht a ualú’;

               (iii)cuirtear an méid seo a leanas in ionad phointe (f):

               ‘(f) i gcás aon ionstraime seachas iad siúd atá luaite sa mhír seo nó i gcás nach bhfuil an institiúid in ann M a ríomh mar atá leagtha amach in (a), is éard a bheidh in M an tréimhse is faide a bheidh fágtha (i mblianta) a bheidh ceadaithe don fhéichiúnaí le go gcomhlíonfadh sé a oibleagáidí conarthacha, mar a mbeidh 1 bhliain amháin ar a laghad in M;

               (iv)cuirtear an méid seo a leanas in ionad phointe (i):

               ‘(i) i gcás institiúidí a úsáideann na cineálacha cur chuige dá dtagraítear in Airteagal 382a(1), pointí (a) nó (b), chun ceanglas maidir le cistí dílse a ríomh le haghaidh priacail CVA a bhaineann le hidirbhearta le contrapháirtí ar leith, ní bheidh M níos mó ná 1 san fhoirmle a leagtar amach in Airteagal 153(1) chun méideanna risíochta atá ualaithe ó thaobh priacal a ríomh le haghaidh priacal contrapháirtí i gcás na n‑idirbheart céanna, dá dtagraítear in Airteagal 92(4), pointí (a) nó (f), mar is infheidhme;’;

               (v)cuirtear an méid seo a leanas in ionad phointe (j):

               ‘(j) I gcás risíochtaí imrothlacha, úsáidfear dáta uasta foirceanta conarthach na saoráide chun M a chinneadh. Ní úsáidfidh institiúidí dáta aisíocaíochta na tarraingthe reatha murab é dáta uasta foirceanta na saoráide é an dáta sin.’;

               (c)leasaítear mír 3 mar a leanas:

               (i)sa chéad fhomhír, cuirtear an méid seo a leanas in ionad na habairte tosaigh:

               ‘I gcás inar gá an doiciméadacht a ataisceadh agus a athluacháil go laethúil agus go bhfuil forálacha inti lena gceadaítear leachtú nó fritháireamh pras na comhthaobhachta i gcás mainneachtana nó i gcás nach ndéantar an t‑ataisceadh, is éard a bheidh in M meánaibíocht ualaithe iarmhair na n‑idirbheart agus beidh M cothrom le 1 lá amháin ar a laghad:’;

               (ii)leasaítear an dara mír mar a leanas:

               –cuirtear an méid seo a leanas in ionad phointe (b):

               ‘(b) idirbhearta maoiniúcháin trádála gearrthéarmacha atá féinleachtaitheach a bhaineann le malartú earraí nó seirbhísí, lena n‑áirítear earraí infhaighte corparáideacha ceannaithe, ag a bhfuil aibíocht iarmhair suas le 1 bhliain amháin dá dtagraítear in Airteagal 4(1), pointe (80);’;

               –cuirtear an pointe (e) seo a leanas isteach:

               ‘(e) litreacha creidmheasa arna n‑eisiúint agus arna ndeimhniú atá gearrthéarmach, is é sin ag a bhfuil aibíocht níos lú ná 1 bhliain amháin, agus atá féinleachtaitheach.’;

               (d)cuirtear an méid seo a leanas in ionad mhír 4:

               ‘4. I gcás risíochtaí ar chorparáidí atá bunaithe san Aontas, nach corparáidí móra iad, beidh de rogha ag institiúidí M a shocrú le haghaidh gach risíochta den sórt sin mar a leagtar amach i mír 1 seachas mír 2 a chur i bhfeidhm.’;

               (e)cuirtear an mhír 6 nua seo a leanas isteach:

               ‘6. Chun an líon íosta laethanta dá dtagraítear i mír 2, pointí (c) go (db), agus i mír 3, a shloinneadh i mblianta, roinnfear an líon íosta laethanta ar 365.25.’;

               (76)Leasaítear Airteagal 163 mar a leanas:

               (a)cuirtear an méid seo a leanas in ionad mhír 1:

               ‘1. Chun risíochtaí atá ualaithe ó thaobh priacal agus méideanna caillteanais ionchasaigh na risíochtaí sin a ríomh, agus chuige sin amháin, agus go háirithe chun críocha Airteagal 154, Airteagal 157 agus Airteagal 158, míreanna 1, 5 agus 10, ní bheidh luachanna DM a úsáidtear mar ionchur sna foirmlí ualaithe priacal agus caillteanais ionchasaigh níos lú ná an méid seo a leanas:

               (a)0.1 % i gcás imrothlóirí QRRE;

               (b)0.05 % i gcás risíochtaí ar mhiondíol nach imrothlóirí QRRE iad.’;

               (b)cuirtear an méid seo a leanas in ionad mhír 4:

               ‘4. I gcás risíochta a chumhdaítear le cosaint creidmheasa neamhchistithe, féadfaidh institiúid a úsáideann a meastacháin LGD féin faoi Airteagal 143 i gcás risíochtaí díreacha inchomparáide ar an soláthraí cosanta an chosaint creidmheasa neamhchistithe a aithint in DM i gcomhréir le hAirteagal 183.’;

               (77)Leasaítear Airteagal 164 mar a leanas:

               (a)cuirtear an méid a leanas in ionad mhíreanna 1 agus 2:

               ‘1. Cuirfidh na hinstitiúidí a meastacháin féin ar LGDanna ar fáil faoi réir na gceanglas a shonraítear i Roinn 6 den Chaibidil seo agus ar choinníoll go bhfaighidh siad cead ó na húdaráis inniúla i gcomhréir le hAirteagal 143. I gcás priacal caolúcháin ar earraí infhaighte ceannaithe, úsáidfear luach LGD atá cothrom le 100 %. Más féidir le hinstitiúid a meastacháin caillteanais ionchasaigh ar phriacal caolúcháin na n‑earraí infhaighte ceannaithe a mhiondealú ina PDanna agus ina LGDanna ar bhealach iontaofa, féadfaidh an institiúid a meastachán LGD féin a úsáid.

               2. Féadfaidh institiúidí a úsáideann a meastacháin LGD féin de bhun Airteagal 143 i gcás risíochtaí díreacha inchomparáide ar an soláthraí cosanta an chosaint creidmheasa neamhchistithe a aithint in LGD i gcomhréir le hAirteagal 183.’;

               (b)scriostar mír 3;

               (c)cuirtear an méid seo a leanas in ionad mhír 4:

               ‘4. Chun risíochtaí atá ualaithe ó thaobh priacal agus méideanna caillteanais ionchasaigh na risíochtaí sin ar mhiondíol a ríomh, agus chuige sin amháin, agus go háirithe de bhun Airteagal 154(1), Airteagal 157, Airteagal 158, míreanna 1 agus 10, ní bheidh luachanna LGD a úsáidtear mar ionchur sna foirmlí ualaithe priacal agus caillteanais ionchasaigh níos lú ná na luachanna íosráta ionchuir LGD a leagtar síos i dTábla 2aa agus i gcomhréir le míreanna 4a agus 4b:

               Tábla 2aa

                        íosrátaí ionchuir LGD (LGDíosráta) i gcás risíochtaí ar mhiondíol

                        risíocht gan FCP (LGDíosráta U)

                        risíocht atá urraithe le FCP (LGDíosráta S)

                        Risíocht ar mhiondíol atá urraithe le maoin chónaithe

                        Ní bhaineann le hábhar

                        Risíocht ar mhiondíol atá urraithe le maoin chónaithe

                        5 %

                        Risíocht cháilitheach imrothlach ar mhiondíol

                        50 %

                        Risíocht cháilitheach imrothlach ar mhiondíol

                        Ní bhaineann le hábhar

                        Risíocht eile ar mhiondíol

                        30 %

                        Risíocht eile ar mhiondíol atá urraithe le comhthaobhacht airgeadais

                        0 %

                        Risíocht eile ar mhiondíol atá urraithe le suimeanna infhaighte

                        10 %

                        Risíocht eile ar mhiondíol atá urraithe le maoin chónaithe nó tráchtála dhochorraithe

                        10 %

                        Risíocht eile ar mhiondíol atá urraithe le comhthaobhacht fhisiceach eile

                        15 %

               ’;

               (d)cuirtear isteach na míreanna (4a) agus (4b) seo a leanas:

               ‘4a. Chun críche mhír 4, beidh feidhm ag an méid seo a leanas:

               (a)Beidh feidhm ag íosrátaí ionchuir LGD i mír 4, Tábla 2aa maidir le risíochtaí atá urraithe le FCP i gcás ina mbeidh FCP incháilithe de bhun na Caibidle seo;

               (b)seachas i gcás risíochtaí ar mhiondíol atá urraithe le maoin chónaithe, beidh feidhm ag na híosrátaí ionchuir LGD i mír 4, Tábla 2aa maidir le risíochtaí atá urraithe go hiomlán le FCP, tar éis na coigeartuithe luaineachta ábhartha a bheith curtha i bhfeidhm i gcomhréir le hAirteagal 230, i gcás ina mbeidh luach FCP cothrom le luach na risíochta foluití nó níos mó de;

               (c)seachas i gcás risíochtaí ar mhiondíol atá urraithe le maoin chónaithe, déantar an t‑íosráta ionchuir LGD is infheidhme maidir le risíocht atá urraithe go páirteach le FCP a ríomh i gcomhréir leis an bhfoirmle a leagtar síos in Airteagal 161(5);

               (d)i gcás risíochtaí ar mhiondíol atá urraithe le maoin chónaithe, socrófar an t‑íosráta ionchuir LGD is infheidhme ag 5 % gan beann ar an leibhéal comhthaobhachta arna sholáthar ag an maoin chónaithe.

               4b. I gcás nach bhfuil ar chumas institiúide na héifeachtaí a bhaineann le hurrús FCP ar cheann de na risíochtaí den chineál sin risíochta ina meastacháin LGD féin a aithint, ceadófar don institiúid an fhoirmle a leagtar amach in Airteagal 230 a chur i bhfeidhm, ach amháin go gcuirfear meastachán LGD féin na hinstitiúide i dtéarma LGD na foirmle sin. Sa chás sin, beidh FCP incháilithe i gcomhréir le Caibidil 4 agus déanfar meastachán LGD féin na hinstitiúide arna úsáid mar théarma LGDU a ríomh bunaithe ar chaillteanais fholuiteacha gan aon ghnóthú a eascraíonn as an FCP sin a chur san áireamh.’;

               (78)Scriostar Cuid a Trí, Teideal II, Caibidil 3, Roinn 4, scriostar Foroinn 3.;

               (79)Leasaítear Airteagal 166 mar a leanas:

               (a)cuirtear an méid seo a leanas in ionad mhír 8:

               ‘8. Déanfar luach risíochta ítimí atá lasmuigh den chlár comhardaithe nach conarthaí iad mar a liostaítear in Iarscríbhinn II iad a ríomh trí IRB‑CCF nó trí SA‑CCF a úsáid, i gcomhréir le míreanna 8a agus 8b agus le hAirteagal 151(8).

               I gcás ina mbeidh iarmhéideanna tarraingthe saoráidí imrothlacha arna n‑urrúsú, áiritheoidh institiúidí go bhfanfaidh siad i seilbh mhéid na gcistí dílse a cheanglaítear orthu a shealbhú in aghaidh na n‑iarmhéideanna neamhtharraingthe atá bainteach leis an urrúsú.

               Déanfaidh institiúid nach n‑úsáideann IRB‑CCF luach na risíochta a ríomh mar an méid atá geallta ach neamhtharraingthe arna iolrú faoin SA‑CCF lena mbaineann.

               Déanfaidh institiúid nach n‑úsáideann IRB‑CCF luach risíochta gealltanas neamhtharraingthe a ríomh mar an méid neamhtharraingthe arna iolrú faoi IRB‑CCF.’;

               (b)cuirtear isteach na míreanna 8a, 8b agus 8c seo a leanas:

               8a. I gcás risíochta nach n‑úsáidtear IRB‑CCF lena haghaidh, is é an SA‑CCF a bheidh san fhachtóir coinbhéartachta creidmheasa is infheidhme mar a fhoráiltear faoi Chaibidil 2 le haghaidh na gcineálacha céanna míreanna mar a leagtar síos in Airteagal 111. Is é an ceann is ísle de luach na líne creidmheasa geallta neamhúsáidte agus den luach a léiríonn aon srian a d’fhéadfadh a bheith ann ar infhaighteacht na saoráide, lena n‑áirítear uasteorainn a bheith ann ar an méid féideartha iasachta a bhaineann le sreabhadh airgid thirim oibleagáideora, a bheidh sa mhéid ar a mbeidh an SA‑CCF le cur i bhfeidhm. I gcás ina mbeidh srian den sórt sin ar shaoráid, beidh nósanna imeachta leordhóthanacha ag an institiúid chun faireachán agus bainistíocht ar an líne a dhéanamh chun tacú leis an srian sin a bheith ann.

               8b. Faoi réir cead údarás inniúil, bainfidh institiúidí a chomhlíonann na ceanglais chun IRB‑CCF a úsáid mar a shonraítear i Roinn 6 úsáid as IRB‑CCF i gcás risíochtaí a eascraíonn as gealltanais neamhtharraingthe imrothlacha arna láimhseáil faoin gCur Chuige IRB ar choinníoll nach mbeadh na risíochtaí sin faoi réir SA‑CCF 100 % faoin gCur Chuige Caighdeánaithe. Úsáidfear SA‑CCF le haghaidh:

               (a)gach ítim eile lasmuigh den chlár comhardaithe, go háirithe gealltanais neamhtharraingthe neamh‑imrothlacha;

               (b)risíochtaí nach gcomhlíonann an institiúid na híoscheanglais ina leith chun IRB‑CCF a ríomh mar a shonraítear i Roinn 6 nó i gcás nár thug an t‑údarás inniúil cead chun IRB‑CCFanna a úsáid.

               Chun críche an Airteagail seo, measfar go mbeidh gealltanas ‘imrothlach’ i gcás ina dtabharfaidh sé caoi do fhéichiúnaí iasacht a fháil ina mbeidh sé de sholúbthacht ag an bhféichiúnaí a chinneadh cá mhinice a aistarraingeoidh sé as iasacht agus cé na faid ama a bheidh idir na haistarraingtí, rud a ligfidh don oibleagáideoir iasachtaí airleacain a tugadh dó a tharraingt anuas, a aisíoc agus a atarraingt. Is mar shocruithe ‘imrothlacha’ a mheasfar socruithe conarthacha a cheadaíonn réamhíocaíochtaí a dhéanamh agus atarraingtí a dhéanamh ar na réamhíocaíochtaí sin ina dhiaidh sin.

               8c. Chun risíochtaí atá ualaithe ó thaobh priacal agus méideanna caillteanais ionchasaigh a ríomh i gcás risíochtaí a eascraíonn as gealltanais imrothlacha ina n‑úsáidtear IRB‑CCF, agus chuige sin amháin, go háirithe de bhun Airteagal 153(1), Airteagal 157, Airteagal 158 míreanna 1, 5 agus 10, ní bheidh luach na risíochta a úsáidtear mar ionchur sna foirmlí le haghaidh mhéid na risíochta atá ualaithe ó thaobh priacal agus le haghaidh caillteanais ionchasaigh níos lú ná suim:

               (a)méid tarraingthe an ghealltanais imrothlaigh;

               (b)50 % de mhéid na risíochta atá lasmuigh den chlár comhardaithe ar an gcuid neamhtharraingthe den ghealltanas imrothlach atá fágtha arna ríomh leis an SA‑CCF is infheidhme dá bhforáiltear in Airteagal 111.

               Tagrófar do shuim phointí (a) agus (b) mar ‘íosráta ionchuir CCF’.’;

               (c)scriostar mír 10;

               (80)Scriostar Airteagal 167;

               (81)cuirtear an fhomhír seo a leanas isteach in Airteagal 169(3):

               ‘Eiseoidh ÚBE treoirlínte faoin mbealach ina bhféadtar na ceanglais maidir le dearadh samhla, cainníochtú priacal, bailíochtú agus cur i bhfeidhm paraiméadar priacal a chur i bhfeidhm sa chleachtas trí scálaí rátála leanúnacha nó fíorghráinneacha a úsáid le haghaidh gach paraiméadair priacal. Glacfar leis na treoirlínte i gcomhréir le hAirteagal 16 de Rialachán (AE) Uimh. 1093/2010.’;

               (82)cuirtear an méid seo a leanas in ionad in Airteagal 170(4) pointe (b):

               ‘(b) saintréithe an phriacail idirbhirt, lena n‑áirítear cosaint táirge agus cosaint cistithe creidmheasa, cosaint neamhchistithe creidmheasa aitheanta, bearta iasachta/luacha, stálú agus sinsearacht. Tabharfaidh institiúidí aghaidh go sainráite ar chásanna mar a dtéann an chomhthaobhacht chéanna chun tairbhe do roinnt risíochtaí; I gcás gach comhthiomsaithe ina measann an institiúid DM agus LGD, déanfaidh an institiúid anailís ar ionadaíochas aois na saoráidí i dtéarmaí ama ón tionscnamh i gcás DM agus i dtéarmaí ama ón dáta mainneachtana i gcás LGD, sna sonraí a úsáidtear chun meastacháin shaoráidí iarbhír na hinstitiúide a dhíorthú;’;

               (83)in Airteagal 171, cuirtear an mhír 3 seo a leanas isteach:

               ‘3. Déanfar córais rátála a dhearadh ar bhealach ina mbeidh athruithe neamhghnácha nó tionscal‑shonracha ina dtionscnóir imirce ó ghrád amháin go grád eile. Ina theannta sin, cuirfear éifeachtaí timthriallta gnó san áireamh mar thionscnóir imircí féichiúnaithe agus saoráidí ó ghrád amháin go grád eile nó ó chomhthiomsú amháin go comhthiomsú eile.’;

               (84)in Airteagal 172, leasaítear mír 1 mar a leanas:

               (a)cuirtear an méid seo a leanas in ionad na habairte réamhráití:

               ‘I gcás risíochtaí ar chorparáidí, institiúidí agus rialtais láir agus ar bhainc cheannais, sannfar na risíochtaí i gcomhréir leis na critéir seo a leanas:’;

               (b)cuirtear an méid seo a leanas in ionad phointe (d):

               ‘(d) déanfar rátáil ar leithligh ar gach eintiteas dlíthiúil ar leith ar a bhfuil an institiúid ar ris;’;

               (c)
                     cuirtear an fhomhír seo a leanas isteach:

               ‘Chun críche phointe (d), beidh beartais iomchuí ag institiúid maidir leis an mbealach a láimhseáiltear cliaint aonair ar féichiúnaithe iad agus grúpaí cliant nasctha. Beidh próiseas sna beartais sin chun sainphriacal comhghaolmhaireachta a shainaithint i gcás gach eintitis dhlítheanaigh ar a bhfuil an institiúid ar ris. Déanfar idirbhearta le contrapháirtithe ina bhfuil sainphriacal comhghaolmhaireachta arna shainaithint a láimhseáil go difriúil nuair a ríomhfar luach a risíochta;’;

               (85)Leasaítear Airteagal 173 mar a leanas:

               (a)i mír 1, cuirtear an méid seo a leanas in ionad na habairte tosaigh:

               ‘I gcás risíochtaí ar chorparáidí, institiúidí agus rialtais láir agus ar bhainc cheannais, comhlíonfaidh an próiseas sannta na ceanglais seo a leanas:’;

               (b)cuirtear an méid seo a leanas in ionad mhír 3:

               ‘3. Forbróidh ÚBE dréachtchaighdeáin theicniúla rialála ina leagfar amach modheolaíochtaí na n‑údarás inniúil chun sláine an phróisis sannta agus an measúnú neamhspleách rialta a dhéantar ar phriacail a mheas.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin 31 Nollaig 2025.

               Tarmligtear chuig an gCoimisiún an chumhacht chun na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagal 10 go 14 de Rialachán (AE) Uimh. 1093/2010.’;

               (86)Leasaítear Airteagal 174 mar a leanas:

               (a)cuirtear an méid seo a leanas in ionad na habairte réamhráití:

               Úsáidfidh institiúidí modhanna staitistiúla nó matamaiticiúla eile (‘samhlacha’) chun risíochtaí a shannadh d’fhéichiúnaithe nó do ghráid nó do chomhthiomsuithe saoráidí, dá gcomhlíonfar na ceanglais seo a leanas:’;

               (b)cuirtear an méid seo a leanas in ionad phointe (a):

               ‘(a) beidh acmhainn mhaith réamhaisnéise ag an tsamhail agus ní chuirfear na riachtanais chaipitil as a riocht de bharr í a úsáid;’;

               (c)cuirtear an fhomhír seo a leanas isteach:

               ‘Chun críocha phointe (a), beidh na hathróga ionchuir ina mbonn réasúnach éifeachtach ag na réamhaisnéisí a sholáthrófar. Ní bheidh aon laofacht ábhartha sa tsamhail. Beidh nasc feidhmeach idir ionchuir agus aschuir na samhla, a fhéadfar a chinneadh trí bhreithiúnas saineolaithe i gcás inarb iomchuí.’;

               (87)Leasaítear Airteagal 176 mar a leanas:

               (a)i mír 2, cuirtear an méid seo a leanas in ionad na habairte tosaigh:

               ‘I gcás risíochtaí ar chorparáidí, institiúidí agus rialtais láir agus ar bhainc cheannais, baileoidh agus stórálfaidh institiúidí:’;

               (b)cuirtear an méid seo a leanas in ionad mhír 3:

               ‘3. I gcás risíochtaí dá gceadaítear sa Chaibidil seo d’institiúidí a meastacháin féin ar LGDanna agus ar IRB‑CCFanna a ríomh ach nach n‑úsáideann siad a meastacháin féin ar LGDanna agus ar IRB‑CCFanna lena n‑aghaidh, baileoidh agus stórálfaidh na hinstitiúidí sin sonraí ar chomparáidí idir LGDanna réadaithe agus na luachanna mar a leagtar amach in Airteagal 161(1) iad, agus idir CCFanna réadaithe agus SA‑CCFanna mar a leagtar amach in Airteagal 166(8a) iad.’;

               (88)in Airteagal 177, scriostar mír 3;

               (89)Leasaítear Airteagal 178 mar a leanas:

               (a)cuirtear an méid seo a leanas in ionad an teidil:

               ‘Mainneachtain oibleagáideora nó saoráide’

               (b)i mír 1, cuirtear an méid seo a leanas in ionad phointe (b):

               ‘(b) tá an t‑oibleagáideoir thar téarma níos faide ná 90 lá in aon oibleagáid chreidmheasa ábhartha i leith na hinstitiúide, an mháthairghnóthais nó ceann ar bith dá fochuideachtaí.’;

               (c)i mír 3, cuirtear an méid seo a leanas in ionad phointe (d):

               ‘(d) toilíonn an institiúid le hathchóiriú struis na hoibleagáide creidmheasa i gcás inar dóigh go mbeidh mar thoradh ar an athchóiriú sin oibleagáid airgeadais níos lú mar gheall ar chealú ábhartha nó ar chur siar na príomhshuime, an úis nó, i gcás inarb ábhartha, na dtáillí. Measfar athchóiriú struis a bheith tarlaithe i gcás ina mbeidh na bearta risíochta staonta dá dtagraítear in Airteagal 47b arna leathnú chuig an oibleagáideoir;’;

               (90)Leasaítear Airteagal 180 mar a leanas:

               (a)leasaítear mír 1 mar a leanas:

               (i)cuirtear an méid seo a leanas in ionad na habairte réamhráití:

               ‘Agus na paraiméadair priacal a bhainfidh leis na gráid agus leis na comhthiomsuithe rátála á gcainníochtú acu, déanfaidh na hinstitiúidí na ceanglais seo a leanas a bhaineann go sonrach le meastachán DM a chur i bhfeidhm i gcás risíochtaí ar chorparáidí, institiúidí agus rialtais láir agus ar bhainc cheannais:’;

               (ii)(i) cuirtear an méid seo a leanas in ionad phointe (h):

               ‘(h) is cuma cé acu foinsí sonraí seachtracha, inmheánacha nó comhthiomsaithe, nó meascán den trí rud sin a úsáideann an institiúid dá meastachán PD, beidh fad na tréimhse breathnóireachta stairiúla bunúsaí cothrom le 5 bliana ar a laghad i gcás foinse amháin díobh ar a laghad.

               (iii)cuirtear an pointe (i) seo a leanas leis:

               ‘(i) gan beann ar an modh a úsáidfear chun DM a mheas, measfaidh institiúidí DM i gcás gach gráid rátála bunaithe ar an meánráta stairiúil mainneachtana breathnaithe thar aon bhliain amháin, ar meán uimhríochtúil é bunaithe ar an líon oibleagáideoirí (ualaithe ó thaobh a lín), agus ní cheadófar cineálacha cur chuige eile, lena n‑áirítear meáin ualaithe ó thaobh na risíochta.’;

               (iv)cuirtear an fhomhír seo a leanas isteach:

               ‘Chun críche phointe (h), i gcás inar faide ná sin an tréimhse bhreathnóireachta a bheidh le fáil i gcás aon fhoinse ar leith, agus i gcás ina mbeidh na sonraí sin ábhartha, is í an tréimhse is faide a úsáidfear. Beidh meascán ionadaíoch sna sonraí sin de bhlianta maithe agus de dhrochbhlianta a bheidh ábhartha don chineál risíochtaí. Tá feidhm aige sin freisin maidir leis an gCur Chuige PD/LGD i leith cothromais. faoi réir chead na n‑údarás inniúil, institiúidí nach mbeidh cead faighte acu ón údarás inniúil de bhun Airteagal 143 a meastacháin féin ar LGD ná ar fhachtóirí coinbhéartachta a úsáid, féadfaidh siad sonraí ábhartha a chumhdóidh tréimhse 2 bhliain a úsáid le linn dóibh an Cur Chuige IRB a chur i bhfeidhm. Cuirfear 1 bhliain amháin in aghaidh na bliana leis an tréimhse a bheidh le cumhdach gach bliain nó go gcumhdóidh na sonraí ábhartha tréimhse 5 bliana;’

               (b)leasaítear mír 2 mar a leanas:

               (i)cuirtear an méid seo a leanas in ionad phointe (a):

               ‘(a) déanfaidh institiúidí meastacháin ar PDanna de réir an ghráid nó an chomhthiomsaithe oibleagáideora nó saoráide ar bhonn meán fadtréimhseach rátaí mainneachtana aon bhliain amháin, agus ní ríomhfar rátaí mainneachtana ar leibhéal na saoráide ach amháin i gcás ina gcuirfear sainiú na mainneachtana i bhfeidhm ar leibhéal na saoráide creidmheasa aonair de bhun Airteagal 178(1), an dara fomhír’;

               (ii)cuirtear an méid seo a leanas in ionad phointe (e):

               ‘(e) is cuma cé acu foinsí sonraí seachtracha, inmheánacha nó comhthiomsaithe, nó meascán den trí rud sin a úsáideann an institiúid dá meastachán PD, beidh fad na tréimhse breathnóireachta stairiúla bunúsaí cothrom le 5 bliana ar a laghad i gcás foinse amháin díobh ar a laghad’;

               (iii)cuirtear an fhomhír seo a leanas isteach:

               ‘Chun críche phointe (e), i gcás inar faide ná sin an tréimhse bhreathnóireachta a bheidh le fáil i gcás aon fhoinse ar leith, agus i gcás ina mbeidh na sonraí sin ábhartha, is í an tréimhse is faide a úsáidfear. Beidh meascán ionadaíoch sna sonraí sin de bhlianta maithe agus de dhrochbhlianta an timthrialla eacnamaíoch a bheidh ábhartha don chineál risíochtaí. Beidh DM bunaithe ar an meánráta stairiúil mainneachtana breathnaithe thar aon bhliain amháin. Faoi réir chead na n‑údarás inniúil, féadfaidh institiúidí, le linn dóibh an Cur Chuige IRB a chur chun feidhme, sonraí ábhartha a chumhdóidh tréimhse 2 bhliain a úsáid. Cuirfear 1 bhliain amháin in aghaidh na bliana leis an tréimhse a bheidh le cumhdach gach bliain nó go gcumhdóidh na sonraí ábhartha tréimhse 5 bliana;’

               (c)cuirtear an méid seo a leanas in ionad mhír 3:

               ‘Forbróidh ÚBE dréachtchaighdeáin theicniúla rialála chun na modheolaíochtaí a shonrú ar dá réir a mheasúnóidh údaráis inniúla modheolaíocht institiúide maidir le DM a mheas de bhun Airteagal 143.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin 31 Nollaig 2025.

               Tarmligtear chuig an gCoimisiún an chumhacht chun na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagal 10 go 14 de Rialachán (AE) Uimh. 1093/2010.’;

               (91)Leasaítear Airteagal 181 mar a leanas:

               (a)leasaítear mír 1 mar a leanas:

               (i)cuirtear an méid seo a leanas in ionad phointí (c) go (g):

               ‘(c) breithneoidh institiúid a mhéid a bhraitheann priacal an oibleagáideora, ar thaobh amháin, agus priacal na cosanta cistithe creidmheasa nó priacal an tsoláthraí cosanta sin, ar an taobh eile, ar a chéile, seachas máistir‑chomhaontuithe glanluachála agus glanluacháil iasachtaí agus taiscí atá laistigh den chlár comhardaithe;

               (d) déanfar neamhréireanna airgeadra idir an bhunoibleagáid agus an chosaint cistithe creidmheasa seachas máistir‑chomhaontuithe glanluachála agus glanluacháil iasachtaí agus taiscí atá laistigh den chlár comhardaithe a láimhseáil go coimeádach maidir le measúnú na hinstitiúide ar LGD;’

               (e) a mhéid a chuirfear san áireamh sna meastacháin ar LGD cosaint cistithe creidmheasa seachas máistir‑chomhaontuithe glanluachála agus glanluacháil iasachtaí agus taiscí atá laistigh den chlár comhardaithe, ní bheidh na meastacháin sin bunaithe ar mhargadhluach measta na cosanta cistithe creidmheasa sin amháin;

               (f) a mhéid a chuirfear san áireamh sna meastacháin ar LGD cosaint cistithe creidmheasa seachas máistir‑chomhaontuithe glanluachála agus glanluacháil iasachtaí agus taiscí atá laistigh den chlár comhardaithe, bunóidh institiúidí ceanglais inmheánacha maidir le bainistíocht, deimhneacht dhlíthiúil agus bainistíocht priacal na cosanta cistithe creidmheasa sin, agus beidh na ceanglais sin comhsheasmhach i gcoitinne leis na cinn a leagtar amach i gCaibidil 4, Roinn 3;

               (g) a mhéid a aithneoidh institiúid cosaint cistithe creidmheasa seachas máistir‑chomhaontuithe glanluachála agus glanluacháil iasachtaí agus taiscí atá laistigh den chlár comhardaithe chun luach na risíochta ar phriacal creidmheasa an chontrapháirtí a chinneadh i gcomhréir le Caibidil 6, Roinn 5 nó 6, ní chuirfear san áireamh sna meastacháin LGD aon suim a bhfuil ionchas lena gnóthú ón gcosaint cistithe creidmheasa sin’;

               (ii)cuirtear an méid seo a leanas in ionad phointe (i):

               ‘(i) a mhéid a chaipitlítear ar tháillí ar íocaíochtaí déanacha, arna ngearradh ar an oibleagáideoir roimh thráth na mainneachtana, i ráiteas ioncaim na hinstitiúide, cuirfear iad sin le tomhas na hinstitiúide ar risíocht agus ar chaillteanas’;

               cuirtear pointe (k) seo a leanas isteach:

               ‘(k)
                     cuirfear tarraingtí breise tar éis mainneachtana san áireamh san LGD’;

               (iv)cuirtear isteach na fomhíreanna seo a leanas:

               ‘Chun críocha phointe (a), cuirfidh institiúid gnóthuithe arna réadú le linn na bpróiseas ábhartha gnóthaithe ó aon chineál FCP agus ó UFCP nach dtagann faoi réim an tsainmhínithe in Airteagal 142, pointe (10) san áireamh mar is iomchuí.

               Chun críocha phointe (c), is go coimeádach a láimhseálfar cásanna ina bhfuil spleáchas suntasach.

               Chun críocha phointe (e), cuirfear san áireamh sna meastacháin LGD cén chaoi a rachadh sé i gcion ar na hinstitiúidí gan a bheith in ann a gcomhthaobhacht a ghabháil go gasta agus í a leachtú.’;

               (b)leasaítear mír 2 mar a leanas:

               (i)sa chéad fhomhír, scriostar pointe (b);

               (ii)cuirtear an méid seo a leanas in ionad an dara fomhír:

               ‘I gcás risíochtaí ar mhiondíol, bunófar meastacháin LGD ar shonraí thar 5 bliana ar a laghad. Faoi réir chead na n‑údarás inniúil, féadfaidh institiúidí, le linn dóibh an Cur Chuige IRB a chur chun feidhme, sonraí ábhartha a chumhdóidh tréimhse 2 bhliain a úsáid. Cuirfear 1 bhliain amháin gach bliain leis an tréimhse atá le cumhdach go dtí go gcumhdóidh na sonraí lena mbaineann tréimhse 5 bliana.’;

               (c)cuirtear an mhír 4 seo a leanas leis:

               ‘4. Eiseoidh ÚBE treoirlínte, i gcomhréir le hAirteagal 16 de Rialachán (AE) Uimh. 1093/2010, lena soiléireofar an bealach a láimhseálfar aon chineál cosanta cistithe creidmheasa agus cosanta creidmheasa neamhchistithe chun críocha mhír 1, pointe (a), agus chun na paraiméadair LGD a chur i bhfeidhm’;

               (92)Leasaítear Airteagal 182 mar a leanas:

               (a)leasaítear mír 1 mar a leanas:

               (i)cuirtear an méid seo a leanas in ionad phointe (c):

               ‘(c) léireofar in IRB‑CCF institiúidí an fhéidearthacht go ndéanfaidh oibleagáideoir tarraingtí breise go dtí go spreagfar teagmhas mainneachtana. Cuimseofar sa mheastachán ar an bhfachtóir coinbhéartachta corrlach choimeádachais níos mó más féidir súil a bheith acu go réasúnach le comhghaol deimhneach níos láidre idir minicíocht na mainneachtana agus méid an fhachtóra coinbhéartachta;

               (ii)cuirtear na pointí (g) agus (h) seo a leanas leis:

               ‘(g) úsáidfear tréimhse shocraithe 12 mhí mar chur chuige chun IRB‑CCF institiúidí a fhorbairt. Chun na críche sin, i gcás gach breathnóireachta sa tacar sonraí tagartha, nascfar aschuir mainneachtana le saintréithe ábhartha oibleagáideora agus saoráide ag dáta socraithe tagartha arna shainiú mar 12 mhí roimh lá na mainneachtana;

               (h) beidh IRB‑CCF institiúidí bunaithe ar shonraí tagartha ina léireofar saintréithe chleachtais bainistíochta an oibleagáideora, na saoráide agus an bhainc i leith na risíochtaí dá gcuirfear na meastacháin i bhfeidhm.

               (iii)cuirtear isteach na fomhíreanna seo a leanas:

               ‘Chun críocha phointe (c), cuimseofar san IRB‑CCF corrlach choimeádachais níos mó i gcás inar féidir ionchas a bheith leis, ar bhonn réasúnach, go mbeidh comhghaol deimhneach níos láidre ann idir minicíocht na mainneachtana agus méid an fhachtóra coinbhéartachta.

               Chun críocha phointe (d), i gcás gach breathnóireachta sa tacar sonraí tagartha, nascfar aschuir mainneachtana le saintréithe ábhartha oibleagáideora agus saoráide ag dáta socraithe tagartha a shocrófar mar 12 mhí roimh lá na mainneachtana.

               Chun críocha phointe (h), ní bheidh IRB‑CCF arna chur i bhfeidhm maidir le risíochtaí ar leith bunaithe ar shonraí a mheascann na héifeachtaí atá ag saintréithe éagothroma ná ar shonraí ó risíochtaí a léiríonn saintréithe priacal éagsúla. Beidh IRB‑CCF bunaithe ar dheighleoga aonchineálacha mar is iomchuí. Chun na críche sin, ní cheadófar na cleachtais seo a leanas:

               (a)sonraí foluiteacha FBM/meánmhargaidh a bheith á gcur i bhfeidhm maidir le hoibleagáideoirí corparáideacha;

               (b)sonraí ó ghealltanais, ar ‘beag’ a n‑infhaighteacht teorann gan úsáid, a bheith á gcur i bhfeidhm maidir le saoráidí ar ‘mór’ an infhaighteacht teorann gan úsáid atá acu;

               (c)sonraí ó oibleagáideoirí atá thar téarma nó bactha in aghaidh tuilleadh tarraingtí anuas a dhéanamh tráth an dáta tagartha a bheith á gcur i bhfeidhm maidir le hoibleagáideoirí nach eol iad a bheith thar téarma nó faoi shrianta ábhartha;

               (d)sonraí a ndearna athruithe i meascán iasachtaí agus táirgí eile creidmheasa na n‑oibleagáideoirí difear dóibh thar an tréimhse breathnóireachta mura rud é go bhfuil na sonraí sin maolaithe go héifeachtach trí éifeachtaí na n‑athruithe sa mheascán táirgí a bhaint amach.

               Chun críoch an cheathrú fomhír, pointe (d), léireoidh institiúidí do na húdaráis inniúla go bhfuil tuiscint mhionsonraithe acu ar an tionchar a imríonn athruithe i meascán táirgí custaiméara ar thacair sonraí tagartha na risíochtaí agus ar na meastacháin CCF a ghabhann leo, agus go bhfuil an tionchar neamhábhartha nó maolaithe go héifeachtach laistigh dá bpróiseas meastacháin. Ina leith sin, ní mheasfar gurb iomchuí iad na nithe seo a leanas:

               (a)íosrátaí a shocrú do CCF nó do bhreathnóireachtaí ar luachanna risíochta

               (b)úsáid a bhaint as meastacháin ar leibhéal an oibleagáideora nach gcumhdaítear leo ina n‑iomláine na roghanna ábhartha claochlaithe táirge nó a gcomhcheanglaítear leo go míchuí táirgí a bhfuil saintréithe an‑éagsúil acu,

               (c)gan ach breathnóireachtaí ábhartha a ndearna claochlú táirge difear dóibh a choigeartú,

               (d)breathnóireachtaí a ndearna claochlú próifíle táirge difear dóibh a eisiamh.’;

               (b)scriostar an chéad fhomhír de mhír 3;

               (c)cuirtear an mhír 5 seo a leanas leis:

               ‘5. Eiseoidh ÚBE treoirlínte, i gcomhréir le hAirteagal 16 de Rialachán (AE) Uimh. 1093/2010, lena sonrófar an mhodheolaíocht a chuirfidh institiúidí i bhfeidhm chun IRB‑CCF a mheas.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin 31 Nollaig 2026.

               Tarmligtear an chumhacht chuig an gCoimisiún chun na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.’;

               (93)Leasaítear Airteagal 183 mar a leanas

               (a)cuirtear an méid seo a leanas in ionad an teidil:

               Ceanglais maidir le measúnú a dhéanamh ar an éifeacht a bhíonn ag cosaint creidmheasa neamhchistithe i gcás risíochtaí ar chorparáidí, rialtais láir agus ar bhainc cheannais i gcás ina n‑úsáidtear a meastacháin LGD féin agus i gcás risíochtaí ar mhiondíol’;

               (b)leasaítear mír 1 mar a leanas:

               (i)cuirtear an méid seo a leanas in ionad phointe (c):

               ‘(c) beidh an ráthaíocht fianaithe i scríbhinn, beidh sí neamh‑inchealaithe ó thaobh an ráthóra, beidh sí i bhfeidhm nó go gcomhlíonfar an oibleagáid ina hiomláine, a mhéid a bhaineann le méid agus brí na ráthaíochta,agus is féidir í a chur i bhfeidhm le dlí i gcoinne an ráthóra i ndlínse ina bhfuil sócmhainní ag an ráthóir a fhéadfar a urghabháil chun breithiúnas a fhorfheidhmiú;

               (ii)cuirtear na pointí (d) agus (e) seo a leanas leis:

               ‘(d) beidh an ráthaíocht gan choinníoll.

               (e) féadfar díorthaigh chreidmheasa don chéad mhainneachtain a aithint mar chosaint creidmheasa neamhchistithe incháilithe, ach ní aithneofar mar chosaint creidmheasa neamhchistithe incháilithe díorthaigh creidmheasa don dara mainneachtain ná, ar dhóigh níos ginearálta, díorthaigh chreidmheasa don n‑ú mainneachtain.’;

               (iii)cuirtear an fhomhír seo a leanas isteach:

               ‘Chun críche phointe (d), ciallaíonn ‘ráthaíocht gan choinníoll’ ráthaíocht nach bhfuil aon chlásal i gconradh na cosanta creidmheasa nach bhfuil a chomhlíonadh faoi rialú díreach na hinstitiúide creidmheasa agus a d’fhéadfadh cosc a chur ar  ar an ráthóir a bheith faoi oibleagáid íocaíocht a dhéanamh go tráthúil i gcás nach ndéanfaidh an t‑oibleagáideoir bunaidh íocaíochtaí ar bith atá dlite a íoc. I gcás ina mbeidh clásal i gconradh na cosanta creidmheasa lena bhforáiltear go gcealófar nó go laghdófar fairsinge na ráthaíochta arna tairiscint ag an ráthóir i gcás dícheall cuí lochtach nó calaois a bheith déanta ag an institiúid iasachtaí, ní bheidh an ráthaíocht sin dícháilithe óna bheith measta mar ráthaíocht gan choinníoll. Ní mheasfar gur conradh gan choinníoll é aon chonradh cosanta creidmheasa a bhféadfar a chealú, nó a bhféadfar méid a chosanta creidmheasa a laghdú, i gcás calaois an oibleagáideora.

               I gcás ráthaíochtaí ina bhfuil íocaíocht an ráthóra faoi réir na hinstitiúide iasachtaí a bheith ag tóraíocht an oibleagáideora ar dtús agus nach gcumhdaítear leo ach caillteanais a bheidh fágtha tar éis don institiúid an próiseas réitigh a thabhairt i gcrích, measfar go bhfuil na ráthaíochtaí sin gan choinníoll.’;

               (c)cuirtear isteach an mhír 1a seo a leanas:

               ‘1a. Féadfaidh institiúidí cosaint creidmheasa neamhchistithe a aithint trí chur chuige na samhla PD/LGD, i gcomhréir leis an Airteagal seo agus faoi réir an cheanglais a leagtar amach i mír 4, nó trí chur chuige na bparaiméadar priacal a chur ina ionad faoi A‑IRB dá dtagraítear in Airteagal 236a agus faoi réir cheanglais incháilitheachta Chaibidil 4. Ba cheart d’institiúidí beartais shoiléire a bheith acu chun measúnú a dhéanamh ar na héifeachtaí a bhíonn ag cosaint creidmheasa neamhchistithe ar pharaiméadair priacal. Beidh beartais na n‑institiúidí comhsheasmhach le cleachtais inmheánacha bainistíochta priacal agus léireofar ceanglais an Airteagail seo iontu. Sonrófar go soiléir sna beartais sin cé acu modhanna sonracha a dtugtar tuairisc orthu san fhomhír seo a úsáidfear i gcás gach córais rátála agus cuirfidh institiúidí na beartais sin i bhfeidhm go comhsheasmhach thar am.’;

               (d)cuirtear an méid seo a leanas in ionad mhír 4:

               ‘4. I gcás ina n‑úsáidfidh institiúidí cur chuige na samhla PD/LGD chun cosaint creidmheasa neamhchistithe a aithint, ní shannfar ualú priacal do chuid chumhdaithe na risíochta foluití a bheadh níos lú ná íosráta RW an tsoláthraí cosanta. Chun na críche sin, ríomhfar íosráta RW an tsoláthraí cosanta ag úsáid an DM céanna, an LGD céanna agus an fheidhm ualaithe priacal chéanna agus na cinn a úsáidtear is infheidhme maidir le risíocht dhíreach inchomparáide ar an soláthraí cosanta dá dtagraítear in Airteagal 236a.’;

               (e)scriostar mír 6;

               (94)i gCuid a Trí, Teideal II, Caibidil 3, Roinn 6, scriostar Foroinn 4;

               (95)in Airteagal 192, cuirtear na pointí (5) go (8) a leanas isteach:

               ‘(5) ciallaíonn ‘ionadú an chur chuige maidir le hualú priacal faoin gCur Chuige Caighdeánaithe’ an t‑ualú priacal is infheidhme faoin gCur Chuige Caighdeánaithe ar risíocht dhíreach inchomparáide ar an soláthraí cosanta a chur in ionad ualú priacal na risíochta foluití, i gcomhréir le hAirteagal 235;

               ‘(6) ciallaíonn ‘ionadú an chur chuige maidir le hualú priacal faoin gCur Chuige IRB’ an t‑ualú priacal is infheidhme faoin gCur Chuige Caighdeánaithe ar risíocht dhíreach inchomparáide ar an soláthraí cosanta a chur in ionad ualú priacal na risíochta foluití, i gcomhréir le hAirteagal 235a;

               ‘(7) ciallaíonn ‘ionadú an chur chuige maidir le paraiméadair priacal faoi F‑IRB’ paraiméadair priacal DM agus LGD araon na risíochta foluití a chur in ionad DM agus LGD chomhfhreagraigh a shannfaí faoin gcur chuige IRB gan a meastacháin LGD féin a úsáid ar risíocht dhíreach inchomparáide ar an soláthraí cosanta, i gcomhréir le hAirteagal 236;

               ‘(8) ciallaíonn ‘ionadú an chur chuige maidir le paraiméadair priacal faoi A‑IRB’ paraiméadair priacal DM agus LGD araon na risíochta foluití a chur in ionad DM agus LGD chomhfhreagraigh a shannfaí faoin gcur chuige IRB agus a meastacháin LGD féin a úsáid ar risíocht dhíreach inchomparáide ar an soláthraí cosanta, i gcomhréir le hAirteagal 236a;

               (96)in Airteagal 193, cuirtear an mhír 7 seo a leanas isteach:

               ‘7. Is féidir comhthaobhacht a chomhlíonann na ceanglais incháilitheachta uile a leagtar amach sa Chaibidil seo a aithint ar an mbonn sin fiú amháin i gcás risíochtaí a bhfuil baint acu le saoráidí neamhtharraingthe. I gcás ina mbeidh tarraingt faoin tsaoráid ag brath ar chomhthaobhacht arna ceannach nó arna fáil roimhe sin nó go comhuaineach a mhéid is iomchuí maidir le leas na hinstitiúide sa chomhthaobhacht nuair a bheidh an tsaoráid tarraingthe, sa chaoi nach mbeidh aon leas ag an institiúid sa chomhthaobhacht a mhéid nach dtarraingítear an tsaoráid, féadfar comhthaobhacht den sórt sin a aithint i gcás na risíochta a eascraíonn as an tsaoráid neamhtharraingthe.’;

               (97)in Airteagal 194, scriostar mír 10;

               (98)in Airteagal 197, leasaítear mír 1 mar a leanas:

               (a)cuirtear an méid seo a leanas in ionad phointí (b) go (e):

               ‘(b) urrúis fiachais a chomhlíonann na coinníollacha uile seo a leanas:

               (i)rialtais láir nó bainc cheannais a d'eisigh na hurrúis fiachais;

               (ii)tá measúnú creidmheasa ar na hurrúis fiachais arna dhéanamh ag IMCS nó ag gníomhaireacht chreidmheasa onnmhairiúcháin:

               –a aithníodh a bheith incháilithe chun críocha Chaibidlí 2;

               –a bhfuil sé deimhnithe ag ÚBE go mbaineann sé le céim 1, 2, 3 nó 4 den cháilíocht chreidmheasa de réir na rialacha ualaithe priacal maidir le risíochtaí ar rialtais láir agus ar bhainc cheannais faoi Chaibidil 2;

               (c) urrúis fiachais a chomhlíonann na coinníollacha seo uile a leanas:

               (i)tá na hurrúis fiachais sin arna n‑eisiúint ag institiúidí;

               (ii)tá measúnú creidmheasa ar na hurrúis fiachais sin arna dhéanamh ag IMCS:

               –a aithníodh a bheith incháilithe chun críocha Chaibidlí 2;

               –a bhfuil sé deimhnithe ag ÚBE go mbaineann sé le beart cáilíochta creidmheasa 1, 2 nó 3 faoi na rialacha ualaithe priacal maidir le risíochtaí ar chorparáidí faoi Chaibidil 2;

               (d) urrúis fiachais a chomhlíonann na coinníollacha seo uile a leanas:

               (i)tá na hurrúis fiachais sin arna n‑eisiúint ag eintitis eile;

               (ii)tá measúnú creidmheasa ar na hurrúis fiachais sin arna dhéanamh ag IMCS a chomhlíonann na coinníollacha seo uile a leanas:

               –aithníodh IMCS a bheith incháilithe chun críocha Chaibidil 2;

               –a bhfuil sé deimhnithe ag ÚBE go mbaineann IMCS le beart cáilíochta creidmheasa 1, 2 nó 3 faoi na rialacha ualaithe priacal maidir le risíochtaí ar institiúidí faoi Chaibidil 2;

               (e)
                     tá measúnú creidmheasa gearrthéarmach ar na hurrúis fiachais sin arna dhéanamh ag IMCS a chomhlíonann na coinníollacha seo uile a leanas:

               (i)aithníodh IMCS a bheith incháilithe chun críocha Chaibidil 2; agus

               (ii)a bhfuil sé deimhnithe ag ÚBE go mbaineann IMCS le beart cáilíochta creidmheasa 1, 2 nó 3 faoi na rialacha ualaithe priacal maidir le risíochtaí gearrthéarmacha faoi Chaibidil 2;’;

               (b)cuirtear an méid seo a leanas in ionad phointe (g):

               ‘(g)
                     órbhuillean;’;

               (99)Leasaítear Airteagal 199 mar a leanas:

               (a)cuirtear an méid seo a leanas in ionad mhír 2:

               ‘2. Mura sonrófar a mhalairt faoi Airteagal 124(7), féadfaidh institiúidí comhthaobhacht incháilithe a úsáid mar mhaoin chónaithe atá nó a bheidh á háitiú nó á ligean ar cíos ag an úinéir, nó ag an úinéir tairbhiúil i gcás cuideachtaí infheistíochta pearsanta, agus maoin dhochorraithe tráchtála, lena n‑áirítear oifigí agus áitribh thráchtála eile, i gcás ina gcomhlíonfar an dá choinníoll seo a leanas:

               (a)ní bhraitheann luach na maoine go hábhartha ar cháilíocht creidmheasa an oibleagáideora;

               (b)ní bhraitheann priacal an iasachtaí go hábhartha ar fheidhmíocht na maoine bunúsaí ná an tionscadail fholuitigh, ach ar chumas bunúsach an iasachtaí an fiachas a aisíoc ó fhoinsí eile, agus mar thoradh air sin, ní bheidh aisíocaíocht na saoráide ag brath go hábhartha ar aon sreabhadh airgid arna ghiniúint ag an maoin bhunúsach a fheidhmíonn mar chomhthaobhacht.

               Chun críche phointe (a), féadfaidh institiúidí cásanna a fhágáil ar lár i gcás ina ndéanfaidh tosca atá go hiomlán maicreacnamaíoch difear do luach na maoine agus d‘fheidhmíocht an iasachtaí araon. ’;

               (b)i mír 3, cuirtear an méid seo a leanas in ionad phointe (a):

               ‘(a) ní mó ná 0.3 % de na hiasachtaí gan íoc arna gcomhthaobhú le maoin chónaithe in aon bhliain faoi leith iad na caillteanais a eascraíonn as iasachtaí arna gcomhthaobhú le maoin chónaithe suas le 55 % den luach arna chinneadh i gcomhréir le hAirteagal 229, mura bhforáiltear a mhalairt faoi Airteagal 124(7);’;

               (c)i mír 4, cuirtear an méid seo a leanas in ionad phointe (a):

               ‘(a) ní mó ná 0.3 % de na hiasachtaí gan íoc arna gcomhthaobhú le maoin tráchtála in aon bhliain faoi leith iad na caillteanais a eascraíonn as iasachtaí arna gcomhthaobhú le maoin tráchtála suas le 55 % den luach arna chinneadh i gcomhréir le hAirteagal 229, mura bhforáiltear a mhalairt faoi Airteagal 124(7);’;

               (d)i mír 5, cuirtear an fhomhír seo a leanas léi:

               ‘I gcás ina n‑eiseoidh institiúid creidmheasa forbartha poiblí mar a shainmhínítear in Airteagal 429a(2) í iasacht spreagtha mar a shainmhínítear in Airteagal 429a(3) í chuig institiúid eile, nó chuig institiúid airgeadais atá údaraithe chun gníomhaíochtaí dá dtagraítear i bpointí 2 nó 3 d’Iarscríbhinn I a ghabhann le Treoir 2013/36/AE a dhéanamh agus a chomhlíonann na coinníollacha de bhun Airteagal 119(5) den Rialachán seo, agus i gcás ina gcuirfidh an institiúid eile nó an institiúid airgeadais sin an iasacht spreagtha faoi bhealach, go díreach nó go hindíreach, chuig oibleagáideoir deiridh agus a ghéillfidh don institiúid creidmheasa forbartha poiblí an tsuim infhaighte ón iasacht spreagtha mar chomhthaobhacht, féadfaidh an institiúid creidmheasa forbartha poiblí an tsuim infhaighte ghéillte a úsáid mar chomhthaobhacht incháilithe, gan beann ar aibíocht bhunaidh na suime infhaighte géillte.’;

               (e)i mír 6, sa chéad fhomhír, cuirtear an méid seo a leanas in ionad phointe (d):

               ‘(d) léiríonn an institiúid nach bhfuil na fáltais réadaithe ón gcomhthaobhacht faoi 70 % de luach na comhthaobhachta i gcás 90 % ar a laghad de na leachtuithe ar fad i gcás cineál áirithe comhthaobhachta. I gcás ina bhfuil luaineacht ábhartha i bpraghsanna an mhargaidh, léireoidh an institiúid chun sástachta na n‑údarás inniúil go bhfuil a luacháil ar an gcomhthaobhacht sách coimeádach.

               (100)Leasaítear Airteagal 201 mar a leanas:

               (a)leasaítear mír 1 mar a leanas:

               (i)cuirtear an méid seo a leanas in ionad phointe (d):

               ‘
                     (d) eagraíochtaí idirnáisiúnta dá sanntar ualú priacal 0 % i gcomhréir le hAirteagal 118;’;

               (ii)cuirtear an pointe (fa) a leanas isteach:

               ‘(fa) eintitis earnála airgeadais rialáilte;’;

               (iii)cuirtear an méid seo a leanas in ionad phointe (g):

               ‘(g) i gcás nach soláthraítear cosaint creidmheasa ar risíocht ar urrúsú do ghnóthais eile, ag a bhfuil measúnú creidmheasa arna dhéanamh ag IMCS orthu, lena n‑áirítear máthairghnóthais, fochuideachtaí nó eintitis chleamhnaithe an oibleagáideora i gcás ina bhfuil ualú priacal na máthairghnóthas, na bhfochuideachtaí nó na n‑eintiteas cleamhnaithe sin níos ísle ná ualú priacal an oibleagáideora;’;

               (iv)cuirtear isteach an pointe (ga) seo a leanas:

               ‘(ga) i gcás ina soláthraítear cosaint creidmheasa ar risíocht ar urrúsú do ghnóthais eile, ag a bhfuil measúnú creidmheasa arna dhéanamh ag IMCS orthu le céim cáilíochta creidmheasa 1, 2 nó 3 agus a ndearnadh measúnú creidmheasa orthu le céim cáilíochta creidmheasa 1 nó 2 an tráth ar soláthraíodh an chosaint creidmheasa, lena n‑áirítear máthairghnóthais, fochuideachtaí nó eintitis chleamhnaithe an oibleagáideora i gcás ina bhfuil ualú priacal na máthairghnóthas, na bhfochuideachtaí nó na n‑eintiteas cleamhnaithe sin níos ísle ná ualú priacal an oibleagáideora;’;

               (v)cuirtear an fhomhír seo a leanas isteach:

               ‘Chun críche phointe (fa), ciallaíonn ‘eintiteas earnála airgeadais rialáilte’ eintiteas san earnáil airgeadais a chomhlíonann an coinníoll a leagtar síos in Airteagal 142(1), pointe (4)(b).’;

               (b)cuirtear an méid seo a leanas in ionad mhír 2:

               ‘2. I dteannta na soláthraithe cosanta a liostaítear i mír 1, beidh eintitis chorparáideacha a bheidh rátáilte ag an institiúid go hinmheánach i gcomhréir le Caibidil 3, Roinn 6, ina soláthraithe incháilithe cosanta creidmheasa neamhchistithe i gcás ina láimhseálfaidh an institiúid na heintitis chorparáideacha sin faoin gCur Chuige IRB.’;

               (101)Scriostar Airteagal 202;

               (102)in Airteagal 204, cuirtear an mhír 3 seo a leanas isteach:

               ‘3. Ní bheidh díorthaigh chreidmheasa don chéad mhainneachtain ná aon díorthach creidmheasa eile don n‑ú mainneachtain ina bhfoirmeacha incháilithe cosanta creidmheasa neamhchistithe faoin gCaibidil seo.

               Ríomhfar méideanna risíochta atá ualaithe ó thaobh priacal i gcás díorthach creidmheasa don chéad mhainneachtain. Chun na críche sin, déanfar ualuithe priacal na sócmhainní foluiteacha a áirítear sa bhascaed a chomhiomlánú suas le huasmhéid 1250 % agus a iolrú faoi mhéid ainmniúil na cosanta arna soláthar ag an díorthach creidmheasa chun an méid risíochta atá ualaithe ó thaobh priacal a fháil i gcás na risíochta a bhaineann leis an díorthach sin.

               I gcás díorthach creidmheasa don dara mainneachtain, láimhseálfar ar an mbealach céanna iad ach amháin, agus na hualuithe priacal á gcomhiomlánú, go mbeidh an tsócmhainn fholuiteach a bhfuil an méid risíochta atá ualaithe ó thaobh priacal is ísle aici eisiata ón ríomh. Beidh an láimhseáil sin i bhfeidhm freisin maidir le díorthaigh chreidmheasa don n‑ú mainneachtain, a mbeidh na sócmhainní n‑1 a bhfuil na méideanna risíochta atá ualaithe ó thaobh priacal is ísle acu eisiata ón ríomh ina leith.’;

               (103)Leasaítear Airteagal 208 mar a leanas:

               (a)leasaítear mír 3 mar a leanas:

               (i)i bpointe (b), cuirtear na habairtí seo a leanas leis:

               ‘Ní rachaidh luach na maoine thar an meánluach arna thomhas don mhaoin sin nó do mhaoin inchomparáide le 3 bliana anuas i gcás maoin thráchtála dhochorraithe, agus le 6 bliana anuas i gcás maoin chónaithe. Measfar go gcuirfidh modhnuithe arna ndéanamh ar an maoin a chuireann feabhas le héifeachtúlacht fuinnimh an fhoirgnimh nó an aonaid tithíochta lena luach gan aon agó.’;

               (ii)scriostar an dara fomhír;

               (b)cuirtear an mhír 3a seo a leanas isteach:

               ‘3a. I gcomhréir le mír 3 agus faoi réir chead na n‑údarás inniúil, féadfaidh institiúidí an luach maoine a luacháil agus a athluacháil trí bhíthin ardmhodhanna staitistiúla nó matamaiticiúla eile (‘samhlacha’) arna bhforbairt go neamhspleách ón bpróiseas cinnteoireachta creidmheasa, faoi réir chomhlíonadh na gcoinníollacha seo a leanas:

               (a)go leagfaidh na hinstitiúidí amach, ina mbeartais agus nósanna imeachta, na critéir le haghaidh samhlacha a úsáid chun luachanna comhthaobhachta a luacháil, a athluacháil agus chun faireachán a dhéanamh orthu. Tabharfar cuntas sna beartais agus nósanna imeachta sin ar chuntas teiste cruthaithe samhlacha den sórt sin, ar athróga measta a bhaineann go sonrach le maoin ar leith, ar an úsáid a baineadh as an méid íosta faisnéise beaichte a bhí ar fáil, agus ar éiginnteacht na samhlacha;

               (b)go n‑áiritheoidh na hinstitiúidí go mbeidh na samhlacha a úsáidfear:

               (i)sonrach ó thaobh maoine agus áite ar leibhéal leordhóthanach gráinneachta;

               (ii)bailí agus beacht, agus faoi réir cúltástáil stóinseach rialta i gcoinne na bpraghsanna idirbhirt a bhreathnaítear iarbhír;

               (iii)bunaithe ar shampla atá mór agus ionadaíoch go leordhóthanach, bunaithe ar phraghsanna idirbhirt breathnaithe;

               (iv)bunaithe ar shonraí ardcháilíochta cothrom le dáta;

               (c)gurb iad na hinstitiúidí a bheidh freagrach ar deireadh as oiriúnacht agus feidhmíocht na samhlacha, gurb é an luachálaí dá dtagraítear i mír 3, pointe (b) a bheidh freagrach as an luacháil a dhéanfar de dhroim na samhlacha agus go dtuigfidh na hinstitiúidí an mhodheolaíocht, na sonraí ionchuir agus an toimhde a úsáidfear sna samhlacha;

               (d)go n‑áiritheoidh na hinstitiúidí go mbeidh doiciméadacht na samhlacha cothrom le dáta;

               (e)go mbeidh próisis, córais agus acmhainneachtaí TF leormhaithe i bhfeidhm ag na hinstitiúidí agus go mbeidh sonraí beachta leordhóthanacha acu le haghaidh aon luachála nó athluachála a dhéanfar ar chomhthaobhacht bunaithe ar shamhlacha;

               (f)go ndéanfar meastacháin samhlacha a bhailíochtú go neamhspleách agus go mbeidh an próiseas bailíochtaithe comhsheasmhach go ginearálta leis na prionsabail a leagtar amach in Airteagal 185, agus go mbeidh an luachálaí neamhspleách dá dtagraítear i mír 3, pointe (b) freagrach as na luachanna críochnaitheacha a úsáidfidh an institiúid chun críocha na Caibidle seo.’;

               (c)cuirtear an méid seo a leanas in ionad mhír 5:

               ‘5. Beidh an mhaoin dhochorraithe a nglacfar léi mar chosaint creidmheasa árachaithe go leordhóthanach i gcoinne priacal damáiste agus beidh nósanna imeachta i bhfeidhm ag institiúidí chun faireachán a dhéanamh ar leordhóthanacht an árachais.’;

               (104)in Airteagal 210, cuirtear an mhír seo a leanas leis:

               ‘I gcás ina soláthraíonn comhaontuithe urraithe ginearálta, nó foirmeacha eile muirir chomhlúthaigh, éileamh cláraithe don institiúid iasachtaí ar shócmhainní cuideachta agus i gcás ina gcuimsítear leis an éileamh sin idir shócmhainní nach bhfuil incháilithe mar chomhthaobhacht faoin gCur Chuige IRB agus shócmhainní atá incháilithe mar chomhthaobhacht faoin gCur Chuige IRB, féadfaidh an institiúid na sócmhainní deireanacha sin a aithint mar chosaint cistithe creidmheasa incháilithe. Sa chás sin, beidh an t‑aitheantas sin ag brath ar na sócmhainní sin a bheith ag comhlíonadh na gceanglas maidir le hincháilitheacht comhthaobhachta faoin gCur Chuige IRB mar a leagtar amach sa Chaibidil seo.’;

               (105)in Airteagal 213, cuirtear an méid seo a leanas in ionad mhír 1:

               ‘1. Faoi réir Airteagal 214(1), cáileoidh cosaint creidmheasa a eascraíonn ó ráthaíocht nó ó dhíorthaigh chreidmheasa mar chosaint neamhchistithe creidmheasa incháilithe i gcás ina gcomhlíonfar na coinníollacha uile seo a leanas:

               (a)is cosaint creidmheasa dhíreach í an chosaint creidmheasa;

               (b)tá méid na cosanta creidmheasa leagtha amach go soiléir agus ní fhéadfar é a chonspóid;

               (c)níl aon chlásal i gconradh na cosanta creidmheasa, a bhfuil a chomhlíonadh faoi rialú díreach an iasachtóra, a d'fhágfadh:

               (i)go bhféadfadh an tsoláthraí cosanta an chosaint creidmheasa a chealú nó a athrú go haontaobhach;

               (ii)go dtiocfadh laghdú ar chostas éifeachtach na cosanta mar thoradh ar cháilíocht creidmheasa na risíochta faoi chosaint a bheadh ag meathlú;

               (iii)go bhféadfaí cosc a chur ar oibleagáid a bheith ar sholáthraí na cosanta íocaíocht a dhéanamh go tráthúil i gcás nach ndéanfaidh an t‑oibleagáideoir bunaidh íocaíochtaí ar bith atá dlite a íoc, nó i gcás ina mbeadh an conradh léasaithe éagtha chun luach iarmharach ráthaithe a aithint faoi Airteagail 134(7) agus 166(4);

               (iv)go bhféadfadh soláthraí na cosanta aibíocht na cosanta creidmheasa a laghdú;

               (d)tá conradh na cosanta creidmheasa éifeachtach agus inchurtha i bhfeidhm go dlíthiúil i ngach dlínse is iomchuí tráth an comhaontú creidmheasa a thabhairt i gcrích.

               Chun críche phointe (c), ní dhéanfaidh clásal i gconradh na cosanta creidmheasa lena bhforáiltear go gcealófar nó go laghdófar méid na cosanta creidmheasa arna tairiscint ag an ráthóir i gcas dícheall cuí lochtach nó calaois a bheith déanta ag an institiúid iasachtaí an chosaint creidmheasa sin a dhícháiliú óna bheith incháilithe. I gcás aon chonradh cosanta creidmheasa a fhéadfar a chealú, nó a bhféadfar méid a chosanta creidmheasa a laghdú, i gcás calaois an oibleagáideora, measfar nach gcomhlíonann sé na ceanglais sin.

               Chun críche phointe (c), féadfaidh an soláthraí cosanta aon íocaíocht chnapshuime amháin a dhéanamh ar an airgead uile atá dlite faoin éileamh, nó féadfaidh sé oibleagáidí íocaíochta todhchaíocha an oibleagáideora arna gcumhdach faoin gconradh cosanta creidmheasa a ghlacadh air féin.’;

               (106)Leasaítear Airteagal 215 mar a leanas:

               (a)leasaítear mír 1 mar a leanas:

               (i)cuirtear an méid seo a leanas in ionad phointe (a):

               ‘(a) ar mhainneachtain cháilitheach an oibleagáideora, nó ar an méid dlite gan a bheith íoctha aige, tá sé decheart ag an institiúid iasachtaí an ráthóir a thóraíocht go tráthúil i leith airgid ar bith atá dlite faoin éileamh a bhfuil an chosaint á soláthar ina leith.’;

               (ii)cuirtear isteach na fomhíreanna seo a leanas:

               ‘Ní bheidh íocaíocht an ráthóra faoi réir an institiúid iasachtaí a bheith ag tóraíocht an oibleagáideora ar dtús.

               I gcás cosanta creidmheasa neamhchistithe ina gcuimsítear iasachtaí morgáiste áite cónaithe, beidh tréimhse 24 mhí ann chun na ceanglais in Airteagal 213(1), pointe (c)(iii), agus sa chéad fhomhír den phointe sin, a chomhlíonadh.’;

               (b)cuirtear an méid seo a leanas in ionad mhír 2:

               ‘2. I gcás ráthaíochtaí arna soláthar i gcomhthéacs comhscéimeanna ráthaíochta nó arna soláthar nó arna bhfrithráthú ag na heintitis a liostaítear in Airteagal 214(2), measfar go mbeidh na ceanglais i mír 1, pointe (a), den Airteagal seo agus in Airteagal 213(1), pointe (c)(iii) comhlíonta i gcás ina gcomhlíonfar ceachtar de na coinníollacha seo a leanas:

               (a)de bhun mhainneachtain an oibleagáideora nó de bhun an teagmhais go mainneoidh an t‑oibleagáideoir bunaidh aon íocaíocht atá dlite a dhéanamh, tá sé de cheart ag an institiúid iasachtaí íocaíocht shealadach a fháil go tráthúil ón ráthóir, ar íocaíocht í a chomhlíonann an dá choinníoll seo a leanas:

               (i)léiríonn an íocaíocht shealadach meastachán stóinsithe ar an gcaillteanas, ar caillteanas é is dócha a thabhóidh an institiúid iasachtaí, lena n‑áirítear caillteanais a thagann ó ús gan íoc agus cineálacha eile íocaíochta a bhfuil oibleagáid ar an iasachtaí iad a dhéanamh;

               (ii)tá an íocaíocht shealadach comhréireach le cumhdach na ráthaíochta;

               (b)is féidir leis an institiúid iasachtaí a léiriú chun sástachta na n‑údarás inniúil go dtugann éifeachtaí na ráthaíochta, a chumhdóidh caillteanais a thagann ó ús gan íoc agus cineálacha íocaíochtaí eile a bhfuil oibleagáid ar an iasachtaí iad a dhéanamh freisin, go dtugann siad údar le láimhseáil den sórt sin.’;

               (107)in Airteagal 216, cuirtear an mhír 3 seo a leanas isteach:

               ‘3. De mhaolú ar mhír 1, i gcás risíochta corparáidí arna cumhdach ag díorthach creidmheasa, ní chaithfear an teagmhas creidmheasa dá dtagraítear i bpointe (a)(iii) den mhír sin a shonrú sa chonradh díorthach ar choinníoll go gcomhlíonfar gach ceann de na coinníollacha seo a leanas:

               (a)is gá vóta 100 % chun aibíocht, príomhshuim, cúpón, airgeadra nó stádas sinsearachta na risíochta corparáidí foluití a leasú;

               (b)tá cód féimheachta dea‑bhunaithe ag an sainchónaí dlíthiúil lena rialaítear an risíocht chorparáideach a thugann caoi do chuideachta atheagrú agus athchóiriú a dhéanamh, agus a bhforáiltear leis socraíocht ordúil ar éilimh ó chreidiúnaithe.

               I gcás nach gcomhlíonfar na coinníollacha a leagtar síos i bpointí (a) agus (b), d'fhéadfadh an chosaint creidmheasa a bheith incháilithe mar sin féin faoi réir laghdú sa luach mar a shonraítear in Airteagal 233(2).’;

               (108)Scriostar Airteagal 217;

               (109)Cuirtear an méid seo a leanas in ionad Airteagal 219:

               ‘Airteagal 219
               Glanluacháil laistigh den chlár comhardaithe

               Na hiasachtaí don a thugtar institiúid sin agus na taiscí a dhéantar léi atá faoi réir glanluachála laistigh den chlár comhardaithe, is mar chomhthaobhacht airgid a láimhseálfaidh an institiúid iad chun éifeacht na cosanta cistithe creidmheasa a ríomh maidir leis na hiasachtaí agus na taiscí sin de chuid na hinstitiúide iasachtaí atá faoi réir glanluachála laistigh den chlár comhardaithe.’;

               (110)Leasaítear Airteagal 220 mar a leanas:

               (a)cuirtear an méid seo a leanas in ionad an teidil:

               ‘An Cur Chuige Maoirseachta maidir le Coigeartuithe Luaineachta a úsáid le haghaidh máistir‑chomhaontuithe glanluachála’;

               (b)cuirtear an méid seo a leanas in ionad mhír 1:

               ‘1. I gcás institiúidí a ríomhann ‘luach na risíochta lánchoigeartaithe’ (E*) maidir leis na risíochtaí atá faoi réir máistir‑chomhaontú glanluachála incháilithe a chumhdaíonn idirbhearta um maoiniú urrús nó idirbhearta caipitil eile atá faoi thionchar an mhargaidh, ríomhfaidh siad na coigeartuithe luaineachta is gá dóibh a chur i bhfeidhm trí úsáid a bhaint as an gCur Chuige Maoirseachta maidir le Coigeartuithe Luaineachta a leagtar amach in Airteagail 223 go 227 le haghaidh an Mhodha Chuimsithigh Chomhthaobhaigh Airgeadais.’;

               (c)i mír 2, cuirtear an méid seo a leanas in ionad phointe (c):

               ‘(c) luach an choigeartaithe luaineachta, nó, i gcás inarb ábhartha, luach absalóideach an choigeartaithe luaineachta is iomchuí do ghrúpa áirithe urrús nó do chineál áirithe tráchtearraí, a chur i bhfeidhm maidir le luach absalóideach an tsuímh ghlain dheimhnigh nó dhiúltaigh sna hurrúis sa ghrúpa sin urrús, nó maidir leis na tráchtearraí ón gcineál sin tráchtearraí;’;

               (d)cuirtear an méid seo a leanas in ionad mhír 3:

               ‘3. Ríomhfaidh institiúidí E* i gcomhréir leis an bhfoirmle seo a leanas:

               i gcás inarb amhlaidh:

               i
                     = an t‑innéacs lena gcuirtear in iúl gach urrús, tráchtearra nó suíomh airgid ar leithligh faoin gcomhaontú arna n‑iasachtú, arna ndíol faoi chomhaontú chun iad a athcheannach, nó arna mbreacadh ag an institiúid don chontrapháirtí;

               j
                     = an t‑innéacs lena gcuirtear in iúl gach urrús, tráchtearra nó suíomh airgid ar leithligh faoin gcomhaontú arna bhfáil ar iasacht, arna gceannach faoi chomhaontú chun iad a athdhíol, nó arna sealbhú ag an institiúid;

               k
                     = an t‑innéacs lena gcuirtear in iúl gach airgeadra ar leithligh ina n‑ainmnítear aon urrús, tráchtearra nó suíomh airgid faoin gcomhaontú;

                  = luach risíochta urrúis, tráchtearra nó shuíomh airgid áirithe i arna iasachtú, arna dhíol faoi chomhaontú chun é a athcheannach, nó arna bhreacadh don chontrapháirtí faoin gcomhaontú a mbeadh feidhm leis in éagmais cosanta creidmheasa, i gcás ina ríomhann institiúidí na méideanna risíochta atá ualaithe ó thaobh priacal i gcomhréir le Caibidil 2 nó le Caibidil 3, faoi mar is infheidhme;

                  = luach urrúis, tráchtearra nó shuíomh airgid áirithe j arna fháil ar iasacht, arna cheannach faoi chomhaontú chun é a athdhíol, nó arna shealbhú ag an institiúid faoin gcomhaontú;

                  = an suíomh glan (deimhneach nó diúltach) in airgeadra áirithe k seachas airgeadra socraíochta an chomhaontaithe arna ríomh i gcomhréir le mír 2, pointe (b);

                  = coigeartú luaineachta airgeadra ki leith airgeadra eachtraigh;

                  = risíocht ghlan an chomhaontaithe, arna ríomh mar a leanas:

               i gcás inarb amhlaidh:

               l
                     = an t‑innéacs lena gcuirtear in iúl gach grúpa leithleach de na hurrúis chéanna agus gach cineál leithleach de na tráchtearraí céanna faoin gcomhaontú;

                = an suíomh glan (deimhneach nó diúltach) i ngrúpa áirithe urrús l, nó grúpa áirithe tráchtearraí l, faoin gcomhaontú arna ríomh i gcomhréir le mír 2, pointe (a);

                = an coigeartú luaineachta is iomchuí do ghrúpa áirithe urrús l, nó grúpa áirithe tráchtearraí l, arna chinneadh i gcomhréir le mír 2, pointe (c). Cinnfear an comhartha  mar a leanas:

               (a)beidh comhartha deimhneach aige i gcás ina mbeidh an grúpa urrús l arna iasachtú, arna dhíol faoi chomhaontú chun é a athcheannach nó arna idirbheartú ar bhealach comhchosúil le hiasachtú urrús nó le comhaontú athcheannaigh;

               (b)beidh comhartha diúltach aige i gcás ina mbeidh an grúpa urrús l arna fháil ar iasacht, arna cheannach faoi chomhaontú chun é a athdhíol nó arna idirbheartú ar bhealach comhchosúil le hiasachtaíocht urrús nó le comhaontú athcheannaigh droim ar ais;

               N
                     = an líon iomlán grúpaí leithleacha de na hurrúis chéanna agus cineálacha leithleacha tráchtearraí faoin gcomhaontú; chun críocha an ríomha sin, ní áireofar na grúpaí agus na cineálacha sin dá bhfuil  níos lú ná ;

                  = ollrisíocht an chomhaontaithe, arna ríomh mar a leanas:

               .’;

               (111)Leasaítear Airteagal 221 mar a leanas:

               (a)cuirtear an méid seo a leanas in ionad mhíreanna 1, 2 agus 3:

               ‘1. Chun na méideanna risíochta atá ualaithe ó thaobh priacal agus méideanna an chaillteanais ionchasaigh a ríomh le haghaidh idirbhearta um maoiniú urrús nó idirbhearta caipitil eile atá faoi thionchar an mhargaidh seachas idirbhearta díorthacha arna gcumhdach faoi mháistir‑chomhaontú glanluachála incháilithe a chomhlíonann na ceanglais a leagtar amach i gCaibidil 6, Roinn 7, féadfaidh institiúid luach risíochta lánchoigeartaithe (E*) an chomhaontaithe a ríomh trí úsáid a bhaint as cur chuige na samhlacha inmheánacha, ar choinníoll go gcomhlíonfaidh an institiúid na coinníollacha a leagtar amach i mír 2.’;

               2. Féadfaidh institiúid cur chuige na samhlacha inmheánacha a úsáid i gcás ina gcomhlíonfar gach ceann de na coinníollacha seo a leanas:

               (a)ní úsáideann an institiúid an cur chuige sin ach i gcás risíochtaí a ríomhtar méideanna risíochta atá ualaithe ó thaobh priacal ina leith faoin gCur Chuige IRB a leagtar amach i gCaibidil 3;

               (b)tugann na húdaráis inniúla cead don institiúid chun an cur chuige sin a úsáid’;

               3. I gcás ina n‑úsáideann institiúid cur chuige na samhlacha inmheánacha, déanfaidh sí amhlaidh i gcás gach contrapháirtí agus gach urrúis, cé is moite de phunanna neamhábhartha ar féidir léi an Cur Chuige Maoirseachta maidir le Coigeartuithe Luaineachta a úsáid ina leith, cur chuige a leagtar síos in Airteagal 220’;

               (b)scriostar mír 8.

               (112)Leasaítear Airteagal 223 mar a leanas:

               (a)i mír 4, cuirtear an méid seo a leanas in ionad phointe (b):

               ‘(b) i gcás míreanna atá lasmuigh den chlár comhardaithe seachas díorthaigh arna láimhseáil faoin gCur Chuige IRB, ríomhfaidh institiúidí a luachanna risíochta trí úsáid a bhaint as CCFanna 100 % seachas as na SA‑CCFanna nó IRB‑CCFanna dá bhforáiltear in Airteagal 166, míreanna 8, 8a agus 8b.’;

               (b)cuirtear an méid a leanas in ionad mhír 6:

               ‘6. Ríomhfaidh institiúidí coigeartuithe luaineachta trí úsáid a bhaint as an gCur Chuige Maoirseachta maidir le Coigeartuithe Luaineachta dá dtagraítear in Airteagail 224 go 227 a úsáid.’;

               (113)In Airteagal 224, cuirtear an méid seo a leanas in ionad mhír 1, Táblaí 1 go 4:

               ‘Tábla 1

                        An chéim cáilíochta chreidmheasa lena mbaineann an measúnú creidmheasa ar an urrús fiachais.

                        Aibíocht Iarmhair (m), arna sloinneadh i mblianta

                        Coigeartuithe luaineachta le haghaidh urrúis fiachais arna n‑eisiúint ag eintitis dá dtagraítear in Airteagal 197(1), pointe (b)

                        Coigeartuithe luaineachta le haghaidh urrúis fiachais arna n‑eisiúint ag eintitis dá dtagraítear in Airteagal 197(1), pointí (c) agus (d)

                        Coigeartuithe luaineachta le haghaidh suíomhanna urrúsúcháin a chomhlíonann na critéir a leagtar síos in Airteagal 197(1), pointe (h)

                        tréimhse leachtaithe 20 lá (%)

                        tréimhse leachtaithe 10 lá (%)

                        tréimhse leachtaithe 5 lá (%)

                        tréimhse leachtaithe 20 lá (%)

                        tréimhse leachtaithe 10 lá (%)

                        tréimhse leachtaithe 5 lá (%)

                        tréimhse leachtaithe 20 lá (%)

                        tréimhse leachtaithe 10 lá (%)

                        tréimhse leachtaithe 5 lá (%)

                        1

                        m ≤ 1

                        0.707

                        0.5

                        0.354

                        1.414

                        1

                        0.707

                        2.828

                        2

                        1.414

                        1 < m ≤ 3

                        2.828

                        2

                        1.414

                        4.243

                        3

                        2.121

                        11.314

                        8

                        5.657

                        3 < m ≤ 5

                        2.828

                        2

                        1.414

                        5.657

                        4

                        2.828

                        11.314

                        8

                        5.657

                        5 < m ≤ 10

                        5.657

                        4

                        2.828

                        8.485

                        6

                        4.243

                        22.627

                        16

                        11.314

                        m > 10

                        5.657

                        4

                        2.828

                        16.971

                        12

                        8.485

                        22.627

                        16

                        11.314

                        2-3

                        m ≤ 1

                        1.414

                        1

                        0.707

                        2.828

                        2

                        1.414

                        5.657

                        4

                        2.828

                        1 < m ≤ 3

                        4.243

                        3

                        2.121

                        5.657

                        4

                        2.828

                        16.971

                        12

                        8.485

                        3 < m ≤ 5

                        4.243

                        3

                        2.121

                        8.485

                        6

                        4.243

                        16.971

                        12

                        8.485

                        5 < m ≤ 10

                        8.485

                        6

                        4.243

                        16.971

                        12

                        8.485

                        33.941

                        24

                        16.971

                        m > 10

                        8.485

                        6

                        4.243

                        28.284

                        20

                        14.142

                        33.941

                        24

                        16.971

                        4

                        uile

                        21.213

                        15

                        10.607

                        Ní bhaineann le hábhar

                        Ní bhaineann le hábhar

                        Ní bhaineann le hábhar

                        Ní bhaineann le hábhar

                        Ní bhaineann le hábhar

                        Ní bhaineann le hábhar

               Tábla 2

                        An chéim cáilíochta creidmheasa lena bhfuil baint ag measúnú creidmheasa ar urrús fiachais gearrthéarmach

                        Aibíocht Iarmhair (m), arna sloinneadh i mblianta

                        Coigeartuithe luaineachta le haghaidh urrúis fiachais arna n‑eisiúint ag eintitis dá dtagraítear in Airteagal 197(1), pointe (b) a ngabhann measúnuithe creidmheasa gearrthéarmacha leo

                        Coigeartuithe luaineachta le haghaidh urrúis fiachais arna n‑eisiúint ag eintitis dá dtagraítear in Airteagal 197(1), pointí (c) agus (d) a ngabhann measúnuithe creidmheasa gearrthéarmacha leo

                        Coigeartuithe luaineachta le haghaidh suíomhanna urrúsúcháin a chomhlíonann na critéir a leagtar síos in Airteagal 197(1), pointe (h) agus a ngabhann measúnuithe creidmheasa gearrthéarmacha leo

                        tréimhse leachtaithe 20 lá (%)

                        tréimhse leachtaithe 10 lá (%)

                        tréimhse leachtaithe 5 lá (%)

                        tréimhse leachtaithe 20 lá (%)

                        tréimhse leachtaithe 10 lá (%)

                        tréimhse leachtaithe 5 lá (%)

                        tréimhse leachtaithe 20 lá (%)

                        tréimhse leachtaithe 10 lá (%)

                        tréimhse leachtaithe 5 lá (%)

                        1

                        0.707

                        0.5

                        0.354

                        1.414

                        1

                        0.707

                        2.828

                        2

                        1.414

                        2-3

                        1.414

                        1

                        0.707

                        2.828

                        2

                        1.414

                        5.657

                        4

                        2.828

               Tábla 3

               Cineálacha eile comhthaobhachta nó risíochta

                        tréimhse leachtaithe 20 lá (%)

                        tréimhse leachtaithe 10 lá (%)

                        tréimhse leachtaithe 5 lá (%)

                        Cothromais Phríomhinnéacs, Bannaí In‑chomhshóite Príomhinnéacs

                        28.284

                        20

                        14.142

                        Cothromas eile nó Bannaí In‑chomhshóite a liostaítear ar mhalartán aitheanta

                        42.426

                        30

                        21.213

                        Airgead

                        0

                        0

                        0

                        Órbhuillean

                        28.284

                        20

                        14.142

               Tábla 4

               Coigeartú luaineachta le haghaidh neamhréire airgeadra (Hfx)

                        tréimhse leachtaithe 20 lá (%)

                        tréimhse leachtaithe 10 lá (%)

                        tréimhse leachtaithe 5 lá (%)

                        11.314

                        8

                        5.657

               ’;

               (114)Scriostar Airteagal 225;

               (115)Cuirtear an méid seo a leanas in ionad Airteagal 226:

               ‘Airteagal 226
               Coigeartú luaineachta a mhéadú ó scála faoin Modh Cuimsitheach Comhthaobhach Airgeadais

               Is iad na coigeartuithe luaineachta a leagtar amach in Airteagal 224 na coigeartuithe luaineachta a chuirfidh institiúid i bhfeidhm i gcás ina ndéantar athluacháil laethúil. I gcás nach ndéantar an athluacháil gach lá, cuirfidh institiúidí coigeartuithe luaineachta níos mó i bhfeidhm. Ríomhfaidh institiúidí iad trí choigeartuithe luaineachta na hathluachála laethúla a mhéadú ó scála, ag úsáid na foirmle um fhréamh chearnach ama a leanas:

               i gcás inarb amhlaidh:

               H = an coigeartú luaineachta atá le cur i bhfeidhm;

                = an coigeartú luaineachta i gcás ina ndéantar athluacháil laethúil;

                = líon iarbhír na laethanta gnó idir athluachálacha;

                = an tréimhse leachtaithe don chineál idirbhirt lena mbaineann;

               (116)in Airteagal 227, cuirtear an méid seo a leanas in ionad mhír 1:

               ‘1. Na hinstitiúidí a úsáideann an Cur Chuige Maoirseachta maidir le Coigeartuithe Luaineachta dá dtagraítear in Airteagal 224, i gcás idirbheart athcheannaigh agus idirbheart maidir le hurrúis a iasachtú nó a fháil ar iasacht, féadfaidh siad coigeartú luaineachta 0 % in ionad na gcoigeartuithe luaineachta arna ríomh faoi Airteagail 224 go 226 a chur i bhfeidhm, ar choinníoll go gcomhlíonfar na coinníollacha a leagtar amach i mír 2, pointí (a) go (h). Ní úsáidfidh institiúidí a úsáideann cur chuige na samhlacha inmheánacha a leagtar amach in Airteagal 221 an láimhseáil a leagtar amach san Airteagal seo.’;

               (117)Leasaítear Airteagal 228 mar a leanas:

               (a)cuirtear an méid seo a leanas in ionad an teidil:

               ‘Méideanna risíochta atá ualaithe ó thaobh priacal a ríomh faoin Modh Cuimsitheach Comhthaobhach Airgeadais i gcás risíochtaí sa Chur Chuige Caighdeánaithe’;

               (b)scriostar mír 2;

               (118)Leasaítear Airteagal 229 mar a leanas:

               (a)cuirtear an méid seo a leanas in ionad an teidil:

               ‘Prionsabail luachála le haghaidh comhthaobhacht incháilithe seachas comhthaobhacht airgeadais’;

               (b)cuirtear an méid seo a leanas in ionad mhír 1:

               ‘1. Comhlíonfar gach ceann de na ceanglais seo a leanas agus maoin dhochorraithe á luacháil:

               (a)déanfaidh luachálaí neamhspleách ag a bhfuil na cáilíochtaí, an cumas agus an taithí is gá chun luacháil a dhéanamh meastóireacht ar an luach go neamhspleách ó phróiseas fála morgáiste, próiseála iasachtaí agus cinnteoireachta iasachtaí na hinstitiúide;

               (b)déantar meastóireacht ar an luach trí úsáid a bhaint as critéir luachála choimeádacha stuama a chomhlíonann gach ceann de na ceanglais seo a leanas:

               (i)ní chuirtear ionchais maidir le méaduithe ar phraghsanna san áireamh sa luach;

               (ii)coigeartaítear an luach lena chur san áireamh ann go bhféadfadh an praghas reatha margaidh a bheith i bhfad os cionn an luacha ab inbhuanaithe thar shaolré na hiasachta;

               (c)níl an luach níos airde ná luach margaidh ar an maoin dhochorraithe i gcás ina bhféadtar luach margaidh den sórt sin a chinneadh.

               Léireoidh luach na comhthaobhachta torthaí an fhaireacháin a cheanglaítear faoi Airteagal 208(3) agus cuirfear san áireamh ann aon éileamh tosaíochta ar an maoin dhochorraithe.’;

               (119)Cuirtear an méid seo a leanas in ionad Airteagal 230:

               ‘Airteagal 230
               Méideanna risíochta atá ualaithe ó thaobh priacal agus méideanna an chaillteanais ionchasaigh a ríomh i gcás risíochta ag a bhfuil cosaint cistithe creidmheasa atá incháilithe faoin gCur Chuige IRB

               1. Faoin gCur Chuige IRB, seachas i gcás na risíochtaí sin a thagann faoi réim feidhme Airteagal 220, is é an LGD éifeachtach (LGD*) an LGD a úsáidfidh institiúidí chun críocha Chaibidil 3 chun cosaint cistithe creidmheasa atá incháilithe de bhun na Caibidle seo a aithint. Déanfaidh institiúidí LGD* a ríomh mar a leanas:

               i gcás inarb amhlaidh:

               E
                     = luach na risíochta sula gcuirtear san áireamh éifeacht na cosanta cistithe creidmheasa. I gcás risíochta atá urraithe ag comhthaobhacht airgeadais incháilithe i gcomhréir leis an gCaibidil seo, ríomhfar an méid sin i gcomhréir le Airteagal 223(3). I gcás urrús arna n‑iasachtú nó arna mbreacadh, beidh an méid sin cothrom leis an airgead tirim nó leis na hurrúis arna n‑iasachtú nó arna mbreacadh. I gcás urrús arna n‑iasachtú nó arna mbreacadh, méadófar luach na risíochta tríd an gcoigeartú luaineachta (HE) a chur i bhfeidhm i gcomhréir le hAirteagail 223 go 227;

               ES
                     = luach reatha na cosanta cistithe creidmheasa arna fáil tar éis chur i bhfeidhm an choigeartaithe luaineachta is infheidhme maidir leis an gcineál sin cosanta cistithe creidmheasa (HC) agus tar éis chur i bhfeidhm an choigeartaithe luaineachta le haghaidh neamhréire airgeadra (Hfx) idir an risíocht agus an chosaint cistithe creidmheasa, i gcomhréir le míreanna 2 agus 2a. Déanfar ES a uasteorannú ag an luach seo a leanas: E·(1+HE);

               EU
                     = E·(1+HE) - ES;

               LGDU = an LGD is infheidhme maidir le risíocht gan urrús mar a leagtar amach in Airteagal 161(1);

               LGDS = an LGD is infheidhme maidir le risíochtaí atá urraithe ag an gcineál incháilithe cosanta cistithe creidmheasa arna úsáid san idirbheart, mar a shonraítear i mír 2, Tábla 2aaa.

               2. Sonraítear i dTábla 2aaa na luachanna LGDS agus Hc is infheidhme san fhoirmle a leagtar amach i mír 1.

               Tábla 2aaa

                        An cineál cosanta cistithe creidmheasa

                        LGDS

                        Coigeartú luaineachta (Hc)

                        comhthaobhacht airgeadais

                        0 %

                        Coigeartú luaineachta Hc mar a leagtar amach in Airteagail 224 go 227.

                        earraí infhaighte

                        20 %

                        40 %

                        maoin chónaithe agus maoin thráchtála dhochorraithe

                        20 %

                        40 %

                        Comhthaobhacht fhisiceach eile

                        25 %

                        40 %

                        Cosaint cistithe creidmheasa neamh‑incháilithe

                        Neamhbhainteach

                        100 %

               2a. I gcás ina n‑ainmnítear cosaint cistithe creidmheasa incháilithe in airgeadra nach é airgeadra na risíochta é, is ionann an coigeartú luaineachta le haghaidh neamhréire airgeadra (Hfx) agus an ceann is infheidhme de bhun Airteagail 224 go 227.

               3. Mar mhalairt ar an láimhseáil a leagtar amach i míreanna 1 agus 2, agus faoi réir Airteagal 124(7), féadfaidh institiúidí ualú priacal 50 % a shannadh don chuid den risíocht, laistigh de na teorainneacha a leagtar amach in Airteagal 125(1), pointe (a) agus in Airteagal 126(1), pointe (a) faoi seach, atá lánchomhthaobhaithe le maoin chónaithe nó le maoin thráchtála dhochorraithe atá lonnaithe laistigh de chríoch Ballstáit i gcás ina gcomhlíonfar na coinníollacha uile a leagtar síos in Airteagal 199, mír 3 nó 4.

               4. Chun méideanna risíochta atá ualaithe ó thaobh priacal agus méideanna an chaillteanais ionchasaigh a ríomh i gcás risíochtaí IRB a thagann faoi raon feidhme Airteagal 220, úsáidfidh institiúidí E* i gcomhréir le hAirteagal 220(4) agus LGD i gcás risíochtaí gan urrús, mar a leagtar amach in Airteagal 161(1), pointí (a), (aa) agus (b).’;

               (120)Cuirtear an méid seo a leanas in ionad Airteagal 231:

               ‘Airteagal 231
               Méideanna risíochta atá ualaithe ó thaobh priacal agus méideanna an chaillteanais ionchasaigh a ríomh i gcás comhthiomsuithe cosaintí cistithe creidmheasa incháilithe i gcás risíochta faoin gCur Chuige IRB

               I gcás risíochtaí arna láimhseáil faoin gCur Chuige IRB, féadfaidh institiúidí a bhfuil cineálacha iomadúla cosanta cistithe creidmheasa acu an fhoirmle a leagtar amach in Airteagal 230 a chur i bhfeidhm go seicheamhach i gcás gach cineál comhthaobhachta ar leith. Chun na críche sin, déanfaidh na hinstitiúidí sin, i ndiaidh dóibh gach cineál cosanta cistithe creidmheasa ar leith a aithint, luach iarmhair na risíochta gan urrús (EU) a laghdú de luach coigeartaithe na comhthaobhachta (ES) arna aithint sa chéim sin. I gcomhréir le hAirteagal 230(1), déanfar iomlán ES thar gach cineál cosanta cistithe creidmheasa a uasteorannú ag luach E·(1+HE), a mbeidh mar thoradh air an fhoirmle seo a leanas:

               i gcás inarb amhlaidh:

               LGDS,i =
                     LGD is infheidhme maidir leis an gcosaint cistithe creidmheasa i, mar a shonraítear in Airteagal 230(2);

               ES,i =
                     luach reatha na cosanta cistithe creidmheasa i arna fháil tar éis an coigeartú luaineachta is infheidhme maidir leis an gcineál cosanta cistithe creidmheasa (Hc) a chur i bhfeidhm de bhun Airteagal 230(2).’;

               (121)in Airteagal 232, cuirtear an méid seo a leanas in ionad mhír 1:

               ‘1. I gcás ina gcomhlíonfar na coinníollacha a leagtar amach in Airteagal 212(1), féadfar airgead i dtaisce le hinstitiúid tríú páirtí i socrú neamhchoinneála nó ionstraimí comhshamhlaithe airgid atá ina seilbh agus atá curtha i ngeall don institiúid iasachtaí a láimhseáil mar ráthaíocht arna soláthar ag an tríú páirtí.’;

               (122)in Airteagal 233, cuirtear an méid seo a leanas in ionad mhír 4:

               ‘4. Bunóidh institiúidí na coigeartuithe luaineachta le haghaidh neamhréire airgeadra ar bith ar thréimhse leachtaithe 10 lá gnó, ag glacadh leis go ndéantar athluacháil go laethúil, agus ríomhfaidh siad na coigeartuithe sin bunaithe ar an gCur Chuige Maoirseachta maidir le Coigeartuithe Luaineachta nó ar an gCur Chuige mar a leagtar amach in Airteagal 224. Déanfaidh institiúidí na coigeartuithe luaineachta a mhéadú ó scála i gcomhréir le hAirteagal 226.’;

               (123)Leasaítear Airteagal 235 mar a leanas:

               (a)leasaítear an teideal mar a leanas:

                  ‘Méideanna risíochta atá ualaithe ó thaobh priacal a ríomh faoin gcur chuige ionadaíochta i gcás ina mbeidh an risíocht ráthaithe faoin gCur Chuige Caighdeánaithe’;

               (b)cuirtear an méid seo a leanas in ionad mhír 1:

               ‘1. Chun críche Airteagal 113(3), is i gcomhréir leis an bhfoirmle seo a leanas a ríomhfaidh institiúidí na méideanna risíochta atá ualaithe ó thaobh priacal i gcás risíochtaí lena ngabhann cosaint creidmheasa neamhchistithe a gcuireann na hinstitiúidí sin an Cur Chuige Caighdeánaithe i bhfeidhm ina leith, gan beann ar láimhseáil risíochta dírí inchomparáide ar an soláthraí cosanta:

               max{0, E - GA} · r + GA · g

               i gcás inarb amhlaidh:

               E
                     EV = luach na risíochta arna ríomh i gcomhréir le hAirteagal 111. Chun na críche sin, beidh luach risíochta ítime atá lasmuigh den chlár comhardaithe a liostaítear in Iarscríbhinn I cothrom le 100 % dá luach seachas luach na risíochta a shonraítear in Airteagal 111(1);

               GA =
                     méid na cosanta priacal creidmheasa arna ríomh faoi Airteagal 233(3) (G*) arna choigeartú tuilleadh le haghaidh aisioncronachta aibíochta ar bith mar a leagtar síos i Roinn 5;

               r =
                     ualú priacal na risíochtaí ar an oibleagáideoir mar a shonraítear i gCaibidil 2;

               g =
                     ualú priacal na risíochtaí ar an soláthraí cosanta mar a shonraítear i gCaibidil 2.’

               (c)cuirtear an méid seo a leanas in ionad mhír 3:

               ‘3. Féadfaidh institiúidí síneadh a chur leis an gcóir fhabhrach a leagtar amach in Airteagal 114, míreanna 4 agus 7, ar risíochtaí nó ar chodanna de risíochtaí arna ráthú ag an rialtas láir nó ag an mbanc ceannais amhail is dá mba risíochtaí díreacha iad na risíochtaí sin ar an rialtas láir nó ar an mbanc ceannais, ar choinníoll go gcomhlíonfar na coinníollacha le haghaidh risíochtaí díreacha den sórt sin in Airteagal 114, míreanna 4 nó 7, mar is infheidhme.’;

               (124)cuirtear an tAirteagal 235a seo a leanas isteach:

               ‘Airteagal 235a
               Méideanna risíochta atá ualaithe ó thaobh priacal agus méideanna an chaillteanais ionchasaigh a ríomh faoin gcur chuige ionadaíochta i gcás ina mbeidh an risíocht ráthaithe arna láimhseáil faoin gCur Chuige IRB agus i gcás ina mbeidh risíochtaí díreacha inchomparáide ar an soláthraí cosanta arna láimhseáil faoin gCur Chuige Caighdeánaithe

               1. I gcás risíochtaí lena ngabhann cosaint creidmheasa neamhchistithe a gcuireann institiúid an Cur Chuige IRB dá dtagraítear i gCaibidil 3 i bhfeidhm ina leith agus i gcás ina mbeidh risíochtaí díreacha inchomparáide ar an soláthraí cosanta arna láimhseáil faoin gCur Chuige Caighdeánaithe, ríomhfaidh institiúidí na méideanna risíochta atá ualaithe ó thaobh priacal i gcomhréir leis an bhfoirmle seo a leanas:

               max{0, E - GA} · r + GA · g

               i gcás inarb amhlaidh:

               E
                     = luach na risíochta arna chinneadh i gcomhréir le Caibidil 3, Roinn 5. Chun na críche sin, déanfaidh institiúidí luach na risíochta i gcás míreanna atá lasmuigh den chlár comhardaithe seachas díorthaigh arna láimhseáil faoin gCur Chuige IRB a ríomh trí úsáid a bhaint as CCFanna 100 % seachas as na SA‑CCFanna nó IRB‑CCFanna dá bhforáiltear in Airteagal 166, míreanna 8, 8a agus 8b;

               GA
                     = méid na cosanta priacal creidmheasa arna ríomh i gcomhréir le hAirteagal 233(3) (G*) arna choigeartú a thuilleadh le haghaidh aisioncronachta aibíochta ar bith mar a leagtar síos i gCaibidil 3, Roinn 5;

               r
                     = ualú priacal na risíochtaí ar an oibleagáideoir mar a shonraítear i gCaibidil 3;

               g
                     = ualú priacal na risíochtaí ar an soláthraí cosanta mar a shonraítear i gCaibidil 2.

               2. I gcás inar lú an méid cosanta (GA) ná an risíocht (E), ní fhéadfaidh institiúidí an fhoirmle a shonraítear i mír 1 a chur i bhfeidhm ach amháin i gcás ina bhfuil na codanna cosanta agus na codanna neamhchosanta den risíocht ar chomhshinsearacht.

               3. Féadfaidh institiúidí síneadh a chur leis an láimhseáil fhabhrach a leagtar amach in Airteagal 114, míreanna 4 agus 7, ar risíochtaí nó ar chodanna de risíochtaí a ráthaíonn an rialtas láir nó an banc ceannais amhail is dá mba risíochtaí díreacha iad na risíochtaí sin ar an rialtas láir nó ar an mbanc ceannais, ar choinníoll go gcomhlíonfar na coinníollacha le haghaidh risíochtaí díreacha den sórt sin in Airteagal 114, míreanna 4 nó 7, de réir mar is infheidhme.

               4. Nialas a bheidh i méid an chaillteanais ionchasaigh i gcás na coda cumhdaithe de luach na risíochta.

               5. I gcás aon chuid neamhchumhdaithe de luach na risíochta (E) úsáidfidh an institiúid an t‑ualú priacal agus an caillteanas ionchasach a chomhfhreagraíonn don risíocht fholuiteach. I gcás an ríomha a leagtar síos in Airteagal 159, déanfaidh institiúidí coigeartuithe ginearálta nó sonracha ar bith i leith priacal creidmheasa nó coigeartuithe luacha breise ar bith arna gcinneadh i gcomhréir le hAirteagal 34 a bhaineann le gnó leabhar neamhthrádála na hinstitiúide nó le laghduithe eile ar chistí dílse a bhaineann leis an risíocht, a shannadh don chuid neamhchumhdaithe de luach na risíochta.’;

               (125)Leasaítear Airteagal 236 mar a leanas:

               (a)cuirtear an méid seo a leanas in ionad an teidil:

               ‘Méideanna risíochta atá ualaithe ó thaobh priacal agus méideanna an chaillteanais ionchasaigh a ríomh faoin gcur chuige ionadaíochta i gcás ina mbeidh an risíocht ráthaithe arna láimhseáil faoin gCur Chuige IRB agus ina mbeidh risíocht dhíreach inchomparáide ar an soláthraí cosanta arna láimhseáil faoin gCur Chuige IRB’;

               (b)cuirtear an méid seo a leanas in ionad mhír 1:

               ‘1. I gcás risíochta lena ngabhann cosaint creidmheasa neamhchistithe a gcuireann institiúid an Cur Chuige IRB dá dtagraítear i gCaibidil 3 i bhfeidhm ina leith, ach nach n‑úsáideann a meastacháin féin ar chaillteanas i gcás mainneachtana (LGD), agus i gcás ina mbeidh risíochtaí díreacha inchomparáide ar an soláthraí cosanta arna láimhseáil faoin gCur Chuige IRB a leagtar amach i gCaibidil 3, cinnfidh institiúidí cuid chumhdaithe na risíochta mar an luach is ísle de luach na risíochta E agus luach coigeartaithe na cosanta creidmheasa neamhchistithe GA;’

               (c)cuirtear na míreanna seo a leanas ó 1a go 1d isteach:

               ‘1a. Déanfaidh institiúidí a úsáideann a meastacháin féin ar DM chun an Cur Chuige IRB a chur i bhfeidhm maidir le risíochtaí díreacha inchomparáide ar an soláthraí cosanta méideanna risíochta atá ualaithe ó thaobh priacal agus méideanna an chaillteanais ionchasaigh a ríomh i gcás na coda neamhchumhdaithe de luach na risíochta trí úsáid a bhaint as DM an tsoláthraí cosanta agus LGD is infheidhme i gcás risíochta dírí inchomparáide ar an soláthraí cosanta dá dtagraítear in Airteagal 161(1), i gcomhréir le mír 1b. I gcás risíochtaí fo‑ordaithe agus cosanta creidmheasa neamhchistithe neamh‑fho‑ordaithe, is é an LGD atá le cur i bhfeidhm ag institiúidí maidir leis an gcuid chumhdaithe de luach na risíochta é an LGD atá bainteach le héilimh shinsearacha agus féadfar a áireamh leis sin soláthar urrúis chomhthaobhaigh ar bith ar an risíocht fholuiteach i gcomhréir leis an gCaibidil seo.

               1b. Ríomhfaidh institiúidí an t‑ualú priacal agus an caillteanas ionchasach is infheidhme maidir leis an gcuid chumhdaithe den risíocht fholuiteach trí úsáid a bhaint as an PD, an LGD a shonraítear i mír 1a, agus an fheidhm chéanna ualaithe priacal agus a úsáidtear i gcás risíochta dírí inchomparáide ar an soláthraí cosanta, agus féadfaidh siad, i gcás inarb infheidhme, an aibíocht M a bhaineann leis an risíocht fholuiteach a úsáid, arna ríomh i gcomhréir le hAirteagal 162.

               1c. Bainfidh institiúidí a úsáideann an modh dá bhforáiltear in Airteagal 153(5) chun an Cur Chuige IRB a chur i bhfeidhm maidir le risíochtaí díreacha inchomparáide ar an soláthraí cosanta úsáid as an ualú priacal agus an caillteanas ionchasach is infheidhme maidir leis an gcuid chumhdaithe den risíocht a chomhfhreagraíonn do na cinn dá bhforáiltear in Airteagail 153(5) agus 158(6).

               1d. D’ainneoin mhír 1c, déanfaidh institiúidí a úsáideann an modh dá bhforáiltear in Airteagal 153(5) chun an Cur Chuige IRB a chur i bhfeidhm maidir le risíochtaí ráthaithe an t‑ualú priacal agus an caillteanas ionchasach is infheidhme maidir leis an gcuid chumhdaithe den risíocht a ríomh trí úsáid a bhaint as an PD, an LGD is infheidhme maidir le risíocht dhíreach inchomparáide ar an soláthraí cosanta dá dtagraítear in Airteagal 161(1), i gcomhréir le mír 1b, agus an fheidhm chéanna ualaithe priacal agus a úsáidtear i gcás risíochta dírí inchomparáide ar an soláthraí cosanta, agus féadfaidh siad, i gcás inarb infheidhme, an aibíocht M a bhaineann leis an risíocht fholuiteach a úsáid, arna ríomh i gcomhréir le hAirteagal 162. I gcás risíochtaí fo‑ordaithe agus cosanta creidmheasa neamhchistithe neamh‑fho‑ordaithe, is é an LGD atá le cur i bhfeidhm ag institiúidí maidir leis an gcuid chumhdaithe de luach na risíochta é an LGD atá bainteach le héilimh shinsearacha agus féadfar a áireamh leis sin soláthar urrúis chomhthaobhaigh ar bith ar an risíocht fholuiteach i gcomhréir leis an gCaibidil seo.’;

               (d)cuirtear an méid seo a leanas in ionad mhír 2:

               ‘2. I gcás aon chuid neamhchumhdaithe de luach na risíochta (E) úsáidfidh institiúidí an t‑ualú priacal agus an caillteanas ionchasach a chomhfhreagraíonn don risíocht fholuiteach. I gcás an ríomha a leagtar síos in Airteagal 159, déanfaidh institiúidí coigeartuithe ginearálta agus sonracha ar bith i leith priacal creidmheasa, coigeartuithe luacha breise ar bith a bhaineann le gnó leabhar neamhthrádála na hinstitiúide dá dtagraítear in Airteagal 34 agus laghduithe eile ar chistí dílse seachas na hasbhaintí arna ndéanamh i gcomhréir le hAirteagal 36(1), pointe (m), a shannadh don chuid neamhchumhdaithe de luach na risíochta.’;

               (126)cuirtear an tAirteagal 236a seo a leanas isteach:

               ‘Airteagal 236a
               Méideanna risíochta atá ualaithe ó thaobh priacal agus méideanna an chaillteanais ionchasaigh a ríomh faoin gcur chuige ionadaíochta i gcás ina mbeidh an risíocht ráthaithe arna láimhseáil faoin gCur Chuige IRB trína meastacháin féin ar chaillteanas i gcás mainneachtana (LGD) a úsáid agus ina mbeidh risíocht dhíreach inchomparáide ar an soláthraí cosanta arna láimhseáil faoin gCur Chuige IRB

               1. I gcás risíochta lena ngabhann cosaint creidmheasa neamhchistithe a gcuireann institiúid an Cur Chuige IRB dá dtagraítear i gCaibidil 3 i bhfeidhm ina leith trína meastacháin féin ar chaillteanas i gcás mainneachtana (LGD) a úsáid agus i gcás ina mbeidh risíochtaí díreacha inchomparáide ar an soláthraí cosanta arna láimhseáil faoin gCur Chuige IRB dá dtagraítear i gCaibidil 3, cinnfidh institiúidí cuid chumhdaithe na risíochta mar an luach is ísle de luach na risíochta E agus luach coigeartaithe na cosanta creidmheasa neamhchistithe GA. Ríomhfar an t‑ualú priacal agus an caillteanas ionchasach i gcás na coda cumhdaithe de luach na risíochta trí úsáid a bhaint as an PD, an LGD agus an fheidhm chéanna ualaithe priacal agus na cinn a úsáidtear i gcás risíochta dírí inchomparáide ar an soláthraí cosanta, agus féadfaidh siad, i gcás inarb infheidhme, an aibíocht M a bhaineann leis an risíocht fholuiteach a úsáid, arna ríomh i gcomhréir le hAirteagal 162.

               2. I gcás institiúidí a chuireann an Cur Chuige IRB dá dtagraítear i gCaibidil 3 i bhfeidhm ach nach n‑úsáideann a meastacháin féin ar chaillteanas i gcás mainneachtana (LGD) le haghaidh risíochtaí díreacha inchomparáide ar an soláthraí cosanta, cinnfidh siad an LGD i gcomhréir le hAirteagal 161. I gcás risíochtaí fo‑ordaithe agus cosanta creidmheasa neamhchistithe neamh‑fho‑ordaithe, is é an LGD atá le cur i bhfeidhm ag institiúidí maidir leis an gcuid chumhdaithe de luach na risíochta é an LGD atá bainteach le héilimh shinsearacha agus féadfar a áireamh leis sin soláthar urrúis chomhthaobhaigh ar bith ar an risíocht fholuiteach i gcomhréir leis an gCaibidil seo.

               3. I gcás institiúidí a chuireann an Cur Chuige IRB dá dtagraítear i gCaibidil 3 i bhfeidhm trí úsáid a bhaint as a meastacháin féin ar LGD le haghaidh risíochtaí díreacha inchomparáide ar an soláthraí cosanta, ríomhfaidh siad an t‑ualú priacal agus an caillteanas ionchasach is infheidhme maidir leis an gcuid chumhdaithe den risíocht fholuiteach trí úsáid a bhaint as an PD, an LGD agus an fheidhm chéanna ualaithe priacal agus na cinn a úsáidtear i gcás risíochta dírí inchomparáide den sórt sin ar an soláthraí cosanta, agus féadfaidh siad an aibíocht M a bhaineann leis an risíocht fholuiteach a úsáid, arna ríomh, i gcás inarb infheidhme, i gcomhréir le hAirteagal 162.

               4. Déanfaidh institiúidí a úsáideann an modh dá bhforáiltear in Airteagal 153(5) chun an Cur Chuige IRB a chur i bhfeidhm maidir le risíochtaí díreacha inchomparáide ar an soláthraí cosanta an t‑ualú priacal agus an caillteanas ionchasach is infheidhme maidir leis an gcuid chumhdaithe den risíocht a chomhfhreagraíonn do na cinn dá bhforáiltear in Airteagail 153(5) agus 158(6) a chur i bhfeidhm.

               5. I gcás aon chuid neamhchumhdaithe de luach na risíochta (E) úsáidfidh institiúidí an t‑ualú priacal agus an caillteanas ionchasach a chomhfhreagraíonn don risíocht fholuiteach. I gcás an ríomha a leagtar síos in Airteagal 159, déanfaidh institiúidí aon choigeartú ginearálta agus sonrach i leith priacal creidmheasa, aon choigeartú luacha breise a bhaineann le gnó leabhar neamhthrádála na hinstitiúide dá dtagraítear in Airteagal 34 agus aon laghdú eile ar chistí dílse seachas na hasbhaintí arna ndéanamh i gcomhréir le hAirteagal 36(1), pointe (m), a shannadh don chuid neamhchumhdaithe de luach na risíochta.’;

               (127)i gCuid a trí, Teideal II, Caibidil 4, scriostar Roinn 6;

               (128)in Airteagal 273(3), cuirtear an méid seo a leanas in ionad phointe (b):

               ‘(b)
                     i gcomhréir le hAirteagal 183, sa chás gur tugadh cead i gcomhréir le hAirteagal 143.’

               (129)Leasaítear Airteagal 273b mar a leanas:

               (a)cuirtear an méid seo a leanas in ionad an teidil:

               ‘Airteagal 273b
                  Neamhchomhlíonadh na gcoinníollacha maidir le modhanna simplithe a úsáid chun luach risíochta díorthach a ríomh agus maidir leis an gcur chuige simplithe chun an ceanglas cistí dílse i gcás priacal CVA a ríomh’;

               (b)i mír 2, cuirtear an méid seo a leanas in ionad na foclaíochta tosaí:

               ‘Scoirfidh institiúidí de luachanna risíochta a suíomhanna díorthach a ríomh i gcomhréir le Roinn 4 nó 5 agus den cheanglas cistí dílse i gcás priacal CVA a ríomh i gcomhréir le hAirteagal 385, mar is infheidhme, laistigh de 3 mhí ón uair a tharlóidh ceann amháin de na cásanna seo a leanas:’;

               (c)cuirtear an méid seo a leanas in ionad mhír 3:

               ‘3.
                     I gcás inar scoir institiúidí de luachanna risíochta a suíomhanna díorthach a ríomh i gcomhréir le Roinn 4 nó 5 agus den cheanglas cistí dílse i gcás priacal CVA a ríomh i gcomhréir le hAirteagal 385, mar is infheidhme, ní cheadófar dóibh luachanna risíochta a suíomhanna díorthacha a ríomh arís mar a leagtar amach i Roinn 4 nó 5 agus an ceanglas cistí dílse i gcás priacal CVA a ríomh arís i gcomhréir le hAirteagal 385 ach amháin i gcás ina léireoidh siad don údarás inniúil gur comhlíonadh na coinníollacha go léir a leagtar amach in Airteagal 273a, míreanna 1 nó 2, ar feadh tréimhse 1 bhliain amháin gan bhriseadh.’;

               (130)Leasaítear Airteagal 274 mar a leanas:

               (a)cuirtear an méid seo a leanas in ionad mhír 4:

               ‘4. I gcás ina mbeidh feidhm ag roinnt comhaontuithe éarlaise leis an tacar glanluachála céanna, nó i gcás ina n‑áireofar sa tacar glanluachála céanna idir idirbhearta atá faoi réir comhaontú corrlaigh agus idirbhearta nach bhfuil faoi réir comhaontú corrlaigh, ríomhfaidh institiúid luach a risíochta mar a leanas:

               (a)bunóidh an institiúid na fothacair hipitéiseacha glanluachála lena mbaineann, a bheidh comhdhéanta d’idirbhearta arna n‑áireamh sa tacar glanluachála, mar a leanas:

               (i)déanfar gach idirbheart atá faoi réir comhaontú corrlaigh agus faoi réir na tréimhse céanna corrlaigh faoi phriacal arna cinneadh i gcomhréir le hAirteagal 285, míreanna 2 go 5, a leithdháileadh chuig an bhfothacar céanna glanluachála;

               (ii)déanfar gach idirbheart nach bhfuil faoi réir comhaontú corrlaigh a leithdháileadh chuig an bhfothacar céanna glanluachála, a bheidh leithleach ó na fothacair glanluachála arna mbunú i gcomhréir le pointe (i).

               (b)ríomhfaidh an institiúid costas athsholáthair an tacair glanluachála dá dtagraítear in abairt tosaigh na míre seo i gcomhréir le hAirteagal 275(2) trí na hidirbhearta uile sa tacar glanluachála a chur san áireamh, bíodh siad faoi réir comhaontú corrlaigh nó ná bíodh, agus cuirfidh sí gach ceann de na nithe seo i leanas i bhfeidhm:

               (i)Déanfar CMV na n‑idirbheart uile laistigh de thacar glanluachála a ríomh mar ollfhoirmiú aon chomhthaobhacht arna sealbhú nó arna breacadh i gcás ina mbeidh margadhluachanna deimhneacha agus diúltacha arna ríomh i bhfoirm ghlan agus CMV á ríomh;

               (ii)Déanfar NICA, VM, TH, agus MTA, i gcás inarb infheidhme, a ríomh ar leithligh mar shuim na n‑ionchur céanna is infheidhme maidir le gach comhaontú corrlaigh ar leith de chuid an tacair glanluachála.

               (c)déanfaidh an institiúid risíocht fhéideartha thodhchaíoch an tacair glanluachála dá dtagraítear in Airteagal 278 a ríomh trí na nithe seo uile a leanas a chur i bhfeidhm:

               (i)beidh an t‑iolraitheoir dá dtagraítear in Airteagal 278(1) bunaithe ar na hionchuir CMV, NICA agus VM, mar is infheidhme, i gcomhréir le pointe (b) den mhír seo;

               (ii) déanfar é a ríomh i gcomhréir le hAirteagal 278 ar leithligh i gcás gach fothacair hipitéisigh glanluachála dá dtagraítear i bpointe (a)’;

               (b)i mír 6, cuirtear an fhomhír seo a leanas léi:

               ‘De mhaolú ar an gcéad fhomhír, déanfaidh institiúidí an comhchoiléar ábhartha de dhá chéadrogha loma dhigiteacha ar cheannach nó ar dhíol arna ndíol agus arna gceannach a chomhlíonann na ceanglais seo a leanas a chur in ionad céadrogha lom dhigiteach a bhfuil a luach ceangail cothrom le K:

               (a)beidh na nithe seo a leanas ag dhá rogha an chomhchoiléir:

               (i)an dáta éaga céanna agus spotphraghas nó réamhphraghas céanna na hionstraime foluití agus atá ag an rogha lom dhigiteach;

               (ii)luachanna ceangail atá cothrom le 0.95∙K agus 1.05∙K faoi seach;

               (b)beidh an comhchoiléar ina mhacasamhail bheacht ar dhea‑thoradh na céadrogha loime digití lasmuigh den raon luachanna ceangail dá dtagraítear i bpointe (a);

               Ríomhfar suíomh priacal dhá chéadrogha an chomhchoiléir ar leithligh i gcomhréir le hAirteagal 279.’;

               (131)cuirtear an méid seo a leanas in ionad Chuid a Trí, Teideal III:

               ‘TEIDEAL III CEANGLAIS CISTÍ DÍLSE LE HAGHAIDH PRIACAL OIBRIÚCHÁIN

               Airteagal 311a
               Sainmhínithe

               Chun críocha an Teidil seo, beidh feidhm ag na sainmhínithe a leanas:

               (a)ciallaíonn ‘teagmhas priacail oibriúcháin’ aon teagmhas a bhfuil baint aige le priacal oibriúcháin a dtarlaíonn caillteanas nó caillteanais iomadúla dá dheasca, laistigh de 1 bhliain amháin airgeadais nó laistigh de bhlianta iomadúla airgeadais;

               (b)ciallaíonn ‘caillteanas comhlán comhiomlánaithe’ suim na gcaillteanas comhlán uile a bhfuil baint acu leis an teagmhas priacail oibriúcháin céanna thar 1 bhliain amháin airgeadais nó thar bhlianta iomadúla airgeadais;

               (c)ciallaíonn ‘glanchaillteanas comhiomlán’ suim na nglanchaillteanas uile a bhfuil baint acu leis an teagmhas priacail oibriúcháin céanna thar 1 bhliain amháin airgeadais nó thar bhlianta iomadúla airgeadais.

               CAIBIDIL 1
                  Ceanglais cistí dílse a ríomh le haghaidh priacal oibriúcháin

               Airteagal 312
               Ceanglas cistí dílse

               Is é a bheidh sa cheanglas cistí dílse le haghaidh priacal oibriúcháin ná an chomhpháirt táscaire gnó arna ríomh i gcomhréir le hAirteagal 313.

               Airteagal 313
               Comhpháirt táscaire gnó

               Ríomhfaidh institiúidí a gcomhpháirt táscaire gnó i gcomhréir leis an bhfoirmle seo a leanas:

               i gcás inarb amhlaidh:

               BIC
                     =
                     an chomhpháirt táscaire gnó;

               BI
                     =
                     an chomhpháirt táscaire gnó, arna sloinneadh i mbilliúin euro, arna ríomh i gcomhréir le hAirteagal 314.

               Airteagal 314
               Táscaire gnó

               1. Ríomhfaidh institiúidí a dtáscaire gnó i gcomhréir leis an bhfoirmle seo a leanas:

               i gcás inarb amhlaidh:

               BI
                     =
                     an chomhpháirt táscaire gnó, arna sloinneadh i mbilliúin euro;

               ILDC
                     =
                     an chomhpháirt úis, léasanna agus díbhinne, arna sloinneadh i mbilliúin euro agus arna ríomh i gcomhréir le mír 2;

               SC
                     =
                     an chomhpháirt seirbhísí, arna sloinneadh i mbilliúin euro agus arna ríomh i gcomhréir le mír 3;

               FC
                     =
                     an chomhpháirt airgeadais, arna sloinneadh i mbilliúin euro agus arna ríomh i gcomhréir le mír 4.

               2. Chun críche mhír 1, ríomhfar an chomhpháirt úis, léasanna agus díbhinne i gcomhréir leis an bhfoirmle seo a leanas:

               i gcás inarb amhlaidh:

               ILDC
                     =
                     an chomhpháirt úis, léasanna agus díbhinne;

               IC
                     =
                     an chomhpháirt úis, arb é ioncam úis na hinstitiúide é ó gach sócmhainn airgeadais agus ioncam eile úis, lena n‑áirítear ioncam úis ó léasanna airgeadais agus oibriúcháin agus brabúis ó shócmhainní léasaithe, lúide speansais úis na hinstitiúide ó gach dliteanas airgeadais agus ó speansais eile úis, lena n‑áirítear speansas úis ó léasanna airgeadais agus oibriúcháin, ó dhímheas agus lagú sócmhainní léasaithe oibriúcháin, agus ó chaillteanais uathu, arna ríomh mar mheán bliantúil luachanna absalóideacha na difríochta thar na 3 bliana airgeadais roimhe seo;

               AC
                     =
                     an chomhpháirt sócmhainní, arb é sin suim iomlán olliasachtaí gan íoc, airleacain, urrúis úsmhara, lena n‑áirítear bannaí rialtais, agus sócmhainní léasaithe na hinstitiúide, arna ríomh mar an meán bliantúil thar na 3 bliana airgeadais roimhe sin ar bhonn na méideanna ag deireadh gach ceann de na blianta airgeadais faoi seach;

               DC
                     =
                     an chomhpháirt díbhinne, arb é ioncam díbhinne na hinstitiúide é ó infheistíochtaí i stoic agus i gcistí nach bhfuil comhdhlúite i ráitis airgeadais na hinstitiúide, lena n‑áirítear ioncam díbhinne ó fhochuideachtaí neamh‑chomhdhlúite, ó ghnólachtaí comhlachaithe agus ó chomhfhiontair, arna ríomh mar an meán bliantúil thar na 3 bliana airgeadais roimhe sin.

               3. Chun críche mhír 1, ríomhfar an chomhpháirt seirbhísí i gcomhréir leis an bhfoirmle seo a leanas:

               i gcás inarb amhlaidh:

               SC
                     =
                     an chomhpháirt seirbhísí;

               OI
                     =
                     an t‑ioncam oibriúcháin eile, arb é meánioncam bliantúil na hinstitiúide thar na 3 bliana airgeadais roimhe sin é ó ghnáthoibríochtaí baincéireachta nach n‑áirítear le míreanna eile an táscaire gnó ach atá de chineál dá shamhail;

               OE
                     =
                     na speansais oibriúcháin eile, arb iad meánspeansais agus meánchaillteanais bhliantúla na hinstitiúide thar na 3 bliana airgeadais roimhe sin iad ó ghnáthoibríochtaí baincéireachta nach n‑áirítear le míreanna eile an táscaire gnó ach atá de chineál dá shamhail, agus ó theagmhais priacail oibriúcháin;

               FI
                     =
                     an chomhpháirt ioncaim ó tháillí agus ó choimisiúin, arb é meánioncam bliantúil na hinstitiúide thar na 3 bliana roimhe sin é arna fháil ó chomhairle agus ó sheirbhísí a sholáthar, lena n‑áirítear ioncam arna fháil ag an institiúid mar sheachfhoinsitheoir seirbhísí airgeadais;

               FE
                     =
                     an chomhpháirt speansas ó tháillí agus ó choimisiúin, arb iad na meánspeansais arna n‑íoc ag an institiúid thar na 3 bliana roimhe sin iad as comhairle agus seirbhísí a fháil, lena n‑áirítear táillí seachfhoinsithe arna n‑íoc ag an institiúid as seirbhísí airgeadais a sholáthar, ach nach n‑áirítear leo táillí seachfhoinsithe arna n‑íoc as seirbhísí neamhairgeadais a sholáthar.

               4. Chun críche mhír 1, ríomhfar an chomhpháirt airgeadais i gcomhréir leis an bhfoirmle seo a leanas:

               i gcás inarb amhlaidh:

               FC
                     =
                     an chomhpháirt airgeadais;

               TC
                     =
                     comhpháirt an leabhair trádála, arb é meán bliantúil na luachanna absalóideacha glanbhrabúis nó glanchaillteanais, mar is infheidhme, ar leabhar trádála na hinstitiúide thar na 3 bliana airgeadais roimhe sin é, lena n‑áirítear sócmhainní trádála agus dliteanais trádála, ó chuntasaíocht fálaithe, agus ó dhifríochtaí malartaithe;

               BC
                     =
                     comhpháirt an leabhair baincéireachta, arb é meán bliantúil na luachanna absalóideacha glanbhrabúis nó glanchaillteanais, mar is infheidhme, ar leabhar baincéireachta na hinstitiúide thar na 3 bliana airgeadais roimhe sin é, lena n‑áirítear sócmhainní agus dliteanais airgeadais arna dtomhas ag luach cóir trí bhrabús agus trí chaillteanas, ó chuntasaíocht fálaithe, ó dhifríochtaí malartaithe, agus gnóthachain agus caillteanais réadaithe ar shócmhainní agus ar dhliteanais airgeadais nach dtomhaistear ag luach cóir trí bhrabús agus trí chaillteanas;

               5. Ní úsáidfidh institiúidí aon cheann de na heilimintí seo a leanas le linn dóibh a dtáscaire gnó a ríomh:

               (a)ioncam agus speansais ó ghnólachtaí árachais nó athárachais;

               (b)préimheanna arna n‑íoc agus íocaíochtaí arna bhfáil ó pholasaithe árachais nó athárachais arna gceannach;

               (c)speansais riaracháin, lena n‑áirítear speansais foirne, táillí seachfhoinsithe arna n‑íoc as seirbhísí neamhairgeadais a sholáthar, agus speansais eile riaracháin;

               (d)gnóthú speansas riaracháin lena n‑áirítear gnóthú íocaíochtaí thar ceann custaiméirí;

               (e)speansais áitribh agus sócmhainní dochta, ach amháin i gcás ina mbeidh na speansais sin mar thoradh ar theagmhais caillteanais oibriúcháin;

               (f)dímheas sócmhainní inláimhsithe agus amúchadh sócmhainní doláimhsithe, seachas an dímheas a bhaineann le sócmhainní léasaithe oibriúcháin, a áireofar le speansais léasa airgeadais agus oibriúcháin;

               (g)soláthairtí agus cealú soláthairtí, seachas i gcás ina mbaineann na soláthairtí sin le teagmhais caillteanais oibriúcháin;

               (h)speansais i ngeall ar scairchaipiteal atá inaisíoctha ar éileamh;

               (i)lagú agus cealú laige sócmhainne;

               (j)athruithe ar cháilmheas arna n‑aithint i mbrabús nó i gcaillteanas;

               (k)cáin chorparáide.

               6. Forbróidh ÚBE dréachtchaighdeáin theicniúla rialála d'fhonn na nithe seo a leanas a shonrú:

               (a)comhpháirteanna an táscaire gnó trí liosta de ghnáth‑fhomhíreanna a fhorbairt, agus aird á tabhairt ar na caighdeáin rialála idirnáisiúnta;

               (b)na heilimintí a liostaítear i mír 5.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoi [cuir isteach dáta atá cothrom le 18 mí i ndiaidh theacht i bhfeidhm an Rialacháin seo].

               Déantar an chumhacht a tharmligean chuig an gCoimisiún chun na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.

               7. Forbróidh ÚBE dréachtchaighdeáin theicniúla cur chun feidhme d’fhonn míreanna an táscaire gnó a shonrú trí na míreanna sin a mhapáil leis na cealla tuairiscithe lena mbaineann a leagtar amach i Rialachán Cur Chun Feidhme (AE) 2021/451 ón gCoimisiún*5.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoi [OIFIG NA bhFOILSEACHÁN cuir isteach dáta = 24 mhí i ndiaidh theacht i bhfeidhm an Rialacháin seo].

               Déantar an chumhacht a tharmligean chuig an gCoimisiún na caighdeáin theicniúla cur chun feidhme dá dtagraítear sa chéad fhomhír a ghlacadh i gcomhréir le hAirteagal 15 de Rialachán (AE) Uimh. 1093/2010.

               Airteagal 315
               Coigeartuithe ar an táscaire gnó

               1. Déanfaidh institiúidí míreanna táscaire gnó eintiteas nó gníomhaíochtaí a cumascadh nó a fuarthas a chur san áireamh agus an táscaire gnó á ríomh ó thráth an chumaisc nó na héadála, mar is infheidhme, agus cumhdófar leis na 3 bliana airgeadais roimhe sin.

               2. Féadfaidh institiúidí cead a iarraidh ón údarás inniúil chun míreanna táscaire gnó a bhaineann le heintitis diúscartha nó le gníomhaíochtaí diúscartha a eisiamh ó ríomh a dtáscaire gnó.

               3. Forbróidh ÚBE dréachtchaighdeáin theicniúla rialála d'fhonn na nithe seo a leanas a shonrú:

               (a)conas a chinnfidh institiúidí na coigeartuithe ar an táscaire gnó dá dtagraítear i míreanna 1 agus 2;

               (b)na coinníollacha ar i gcomhréir leo a fhéadfaidh na húdaráis inniúla an cead sin dá dtagraítear i mír 2 a thabhairt;

               (c)uainiú na gcoigeartuithe dá dtagraítear i mír 2.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoi [cuir isteach dáta atá cothrom le 18 mí i ndiaidh theacht i bhfeidhm an Rialacháin seo].

               Déantar an chumhacht a tharmligean chuig an gCoimisiún chun na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.

               CAIBIDIL 2
               Bailiú agus rialachas sonraí

               Airteagal 316
               An caillteanas priacail oibriúcháin bliantúil a ríomh

               1. Déanfaidh institiúidí a bhfuil a dtáscaire gnó cothrom le EUR 750 milliún nó níos mó a gcuid caillteanas priacail oibriúcháin bliantúil a ríomh mar shuim na nglanchaillteanas uile thar bhliain áirithe airgeadais, arna ríomh i gcomhréir le hAirteagal 318(1), atá cothrom leis na tairseacha sonraí maidir le caillteanas a leagtar amach in Airteagal 319, míreanna 1 nó 2, faoi seach, nó níos mó ná na tairseacha sin.

               De mhaolú ar an gcéad fhomhír, féadfaidh údaráis inniúla tarscaoileadh ón gceanglas chun caillteanais priacail oibriúcháin bhliantúla a ríomh a thabhairt d’institiúidí nach mó a dtáscaire gnó ná EUR 1 billiún, ar choinníoll gur léirigh an institiúid chun sástacht an údaráis inniúil go mbeadh sé ina ualach míchuí ar an institiúid an chéad fhomhír a chur i bhfeidhm.

               2. Chun críche mhír 1, is é a bheidh sa táscaire gnó ábhartha an luach táscaire gnó is airde arna thuairisciú ag an institiúid as measc na n‑ocht ndáta tuairiscithe tagartha is déanaí. Bainfidh institiúid nár thuairiscigh a táscaire gnó go fóill úsáid as an táscaire gnó is déanaí dá bhfuil aici.

               3. Forbróidh ÚBE dréachtchaighdeáin theicniúla rialála d'fhonn an rud is ‘ualach míchuí’ a shonrú chun críocha na chéad mhíre.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoi [cuir isteach dáta atá cothrom le 18 mí i ndiaidh theacht i bhfeidhm an Rialacháin seo].

               Déantar an chumhacht a tharmligean chuig an gCoimisiún chun na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.

               Airteagal 317
               Tacar sonraí maidir le caillteanas

               1. I gcás institiúidí a ríomhann caillteanais priacail oibriúcháin bhliantúla i gcomhréir le hAirteagal 316(1), beidh socruithe, próisis agus sásraí i bhfeidhm acu chun bonn eolais a chur faoi thacar sonraí maidir le caillteanas agus é a choinneáil cothrom le dáta ar bhonn leanúnach ina dtiomsófar méideanna an chaillteanais chomhláin, gnóthuithe neamhárachais, gnóthuithe árachais, dáta tagartha agus caillteanais ghrúpáilte, lena n‑áirítear iad siúd a eascraíonn as teagmhais mhí‑iompair, i gcás gach teagmhais priacail oibriúcháin arna thaifeadadh.

               2. Gabhfaidh tacar sonraí na hinstitiúide maidir le caillteanas gach teagmhas priacail oibriúcháin a eascraíonn as na heintitis uile atá faoin raon feidhme comhdhlúthuithe de bhun Chuid a hAon, Teideal II, Caibidil 2.

               3. Chun críche mhír 1, déanfaidh institiúidí:

               (a)gach teagmhas priacail oibriúcháin arna thaifeadadh i gcaitheamh bliain amháin airgeadais nó i gcaitheamh blianta iomadúla airgeadais a chur san áireamh sa tacar sonraí maidir le caillteanas;

               (b)dáta a úsáid nach déanaí ná dáta na cuntasaíochta chun caillteanais a bhaineann le teagmhais priacail oibriúcháin a chur san áireamh sa tacar sonraí maidir le caillteanas;

               (c)caillteanais agus gnóthuithe gaolmhara arna mbreacadh do na cuntais thar bhlianta leithleacha a leithdháileadh ar na blianta airgeadais comhfhreagracha sa tacar sonraí maidir le caillteanas, i gcomhréir lena láimhseáil chuntasaíochta.

               4. Baileoidh institiúidí freisin:

               (a)faisnéis maidir le dátaí tagartha na dteagmhas priacail oibriúcháin, lena n‑áirítear:

               (i)an dáta ar tharla an teagmhas priacail oibriúcháin nó ar thosaigh sé ar dtús (‘dáta an tarlaithe’), i gcás ina mbeidh fáil air sin;

               (ii)an dáta ar tháinig an institiúid chun bheith ar an eolas faoin teagmhas priacail oibriúcháin (‘dáta an aimsithe’);

               (iii)an dáta nó na dátaí a aithnítear caillteanas de dheasca teagmhais priacail oibriúcháin, nó cúlchiste nó soláthar in aghaidh caillteanais, i gcuntais bhrabúis agus chaillteanais na hinstitiúide (‘dáta na cuntasaíochta’);

               (b)faisnéis maidir le haon ghnóthú ar mhéideanna caillteanais chomhláin mar aon le faisnéis thuairisciúil faoi na cúiseanna a bhí leis na teagmhais chaillteanais nó faoi na gníomhaithe a spreag iad.

               Beidh an líon mionsonraí san fhaisnéis thuairisciúil i gcomhréir le méid an chaillteanais chomhláin.

               5. Ní dhéanfaidh institiúid teagmhais priacail oibriúcháin a bhaineann le priacal creidmheasa arna gcur san áireamh sa mhéid risíochta atá ualaithe ó thaobh priacal don phriacal creidmheasa a chur san áireamh sa tacar sonraí maidir le caillteanas. Déanfar teagmhais priacail oibriúcháin a bhaineann le priacal creidmheasa ach nach bhfuil curtha san áireamh sa mhéid risíochta atá ualaithe ó thaobh priacal don phriacal creidmheasa a chur san áireamh sa tacar sonraí maidir le caillteanas.

               6. Déanfar teagmhais priacail oibriúcháin a bhaineann le priacal margaidh a láimhseáil mar phriacal oibriúcháin agus cuirfear san áireamh sa tacar sonraí maidir le caillteanas iad.

               7. Beidh institiúid in ann a cuid sonraí inmheánacha stairiúla maidir le caillteanas a mhapáil chuig an gcineál teagmhas arna iarraidh sin ag an údarás inniúil.

               8. Chun críche an Airteagail seo, áiritheoidh institiúidí fóntacht, stóinseacht agus feidhmíocht an bhonneagair TF is gá chun an tacar sonraí maidir le caillteanas a choinneáil ar bun agus a thabhairt cothrom le dáta trí na nithe seo uile a leanas a dheimhniú:

               (a)go bhfuil córais agus bonneagar TF na hinstitiúide fónta agus athléimneach chun críocha an Airteagail seo agus go bhféadtar an fhóntacht agus an athléimneacht sin a choinneáil ar bun ar bhonn leanúnach;

               (b)go bhfuil bonneagar TF na hinstitiúide arna chur chun feidhme chun críche an Airteagail seo faoi réir próisis bainistíochta cumraíochta, bainistíochta athruithe agus bainistíochta scaoiltí;

               (c)i gcás ina seachfhoinsíonn an institiúid codanna de chothabháil an bhonneagair TF arna chur chun feidhme chun críche an Airteagail seo, go n‑áirithítear fóntacht, stóinseacht agus feidhmíocht an bhonneagair TF trí na nithe seo a leanas ar a laghad a dheimhniú:

               (i)go bhfuil córais agus bonneagar TF na hinstitiúide fónta agus athléimneach chun críche an Airteagail seo agus go bhféadtar na gnéithe sin a choinneáil ar bun ar bhonn leanúnach;

               (ii)go bhfuil an próiseas chun bonneagar TF a phleanáil, a chruthú, a thástáil agus a chur chun feidhme chun críche an Airteagail seo fónta agus cuí i dtaca le bainistíocht tionscadal, bainistiú priacal, agus rialachas, agus i dtaca le hinnealtóireacht, dearbhú cáilíochta agus pleanáil tástála, forbairt agus samhaltú córas, dearbhú cáilíochta i ngach gníomhaíocht, lena n‑áirítear athbhreithnithe ar chóid agus i gcás inarb iomchuí, fíorúchán cóid, agus tástáil, lena n‑áirítear glacadh úsáideoirí;

               (iii)go bhfuil bonneagar TF na hinstitiúide chun críche an Airteagail seo faoi réir próisis bainistíochta cumraíochta, bainistíochta athruithe agus bainistíochta scaoiltí;

               (iv)go bhfuil an próiseas chun bonneagar TF agus pleananna teagmhais a phleanáil, a chruthú, a thástáil agus a chur chun feidhme chun críche an Airteagail seo arna fhormheas ag comhlacht bainistíochta na hinstitiúide nó ag an lucht ardbhainistíochta agus go gcuirtear an comhlacht bainistíochta agus an lucht ardbhainistíochta ar an eolas go tráthrialta faoi fheidhmíocht an bhonneagair TF chun críocha an Airteagail seo.

               9. Chun críche mhír 6 den Airteagal seo, tá sainordú ag ÚBE dréachtchaighdeáin theicniúla rialála a fhorbairt lena mbunófar tacsanomaíocht priacal maidir le priacal oibriúcháin agus modheolaíocht chun na teagmhais chaillteanais arna gcur san áireamh sa tacar sonraí maidir le caillteanas a aicmiú de réir na tacsanomaíochta priacal sin maidir le priacal oibriúcháin.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoi [cuir isteach dáta atá cothrom le 18 mí i ndiaidh theacht i bhfeidhm an Rialacháin seo].

               Déantar an chumhacht a tharmligean chuig an gCoimisiún chun na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.

               10. Chun críche mhír 7, forbróidh ÚBE treoirlínte ina míneofar na heilimintí teicniúla is gá chun fóntacht, stóinseacht agus feidhmíocht socruithe rialtais chun an tacar sonraí maidir le caillteanas a choinneáil ar bun a áirithiú, ina mbeidh fócas ar leith ar chórais agus ar bhonneagair TF.

               Eiseofar na treoirlínte sin i gcomhréir le hAirteagal 16 de Rialachán (AE) Uimh. 1093/2010.

               Airteagal 318
               Glanchaillteanas agus méid an chaillteanais chomhláin a ríomh

               1. Chun críche Airteagal 316(1), déanfaidh institiúidí glanchaillteanas i gcás gach teagmhais priacail oibriúcháin a ríomh mar a leanas:

               Glanchaillteanas = caillteanas comhlán – gnóthú

               i gcás inarb amhlaidh:

               caillteanas comhlán = caillteanas a bhfuil baint aige le teagmhas priacail oibriúcháin sula mbeidh gnóthú d’aon chineál ann;

               gnóthú = tarlú neamhspleách amháin nó tarluithe neamhspleácha iomadúla a bhaineann leis an teagmhas priacail oibriúcháin bunaidh, atá ar leithligh ó thaobh ama, ina bhfaightear cistí nó insreafaí sochar eacnamaíoch ó thríú páirtí.

               Coinneoidh institiúidí ríomh an ghlanchaillteanais cothrom le dáta ar bhonn leanúnach i gcás gach teagmhais priacail oibriúcháin. Chuige sin, tabharfaidh institiúidí ríomh an ghlanchaillteanais cothrom le dáta bunaithe ar athróga breathnaithe nó measta an chaillteanais chomhláin agus an ghnóthaithe i gcás gach bliain den deich mbliana airgeadais seo caite. I gcás ina mbreathnaítear caillteanais, a bhfuil baint acu leis an teagmhas priacail oibriúcháin céanna, i gcaitheamh blianta airgeadais iomadúla laistigh den tréimhse deich mbliana sin, déanfaidh an institiúid na nithe seo a leanas a ríomh agus a choinneáil cothrom le dáta:

               (a)an glanchaillteanas, an caillteanas comhlán agus an gnóthú i gcás gach bliain airgeadais den tréimhse 10 mbliana sin inar taifeadadh an glanchaillteanas, an caillteanas comhlán agus an gnóthú sin;

               (b)glanchaillteanas comhiomlánaithe, caillteanas comhlán comhiomlánaithe agus gnóthú comhiomlánaithe bhlianta airgeadais ábhartha uile na tréimhse 10 mbliana.

               2. Chun críche mhír 1, cuirfear na míreanna seo a leanas san áireamh i ríomh an chaillteanais chomhláin:

               (a)muirir dhíreacha, lena n‑áirítear laguithe, socraíochtaí, agus méideanna arna n‑íoc chun an damáiste, pionóis, ús ar riaráistí agus táillí dlí a bhaineann le cuntais bhrabúis agus chaillteanais agus díluachálacha na hinstitiúide de dheasca an teagmhais priacail oibriúcháin a shlánú, lena n‑áirítear:

               (i)i gcás ina mbaineann an teagmhas priacail oibriúcháin le priacal margaidh, na costais chun suíomhanna margaidh a leachtú i méid caillteanais na míreanna priacail oibriúcháin a gnóthaíodh;

               (ii)i gcás ina mbaineann íocaíochtaí le mainneachtain nó le próisis neamhleora na hinstitiúide, pionóis, muirir úis, muirir ar riaráistí, agus táillí dlí, agus, seachas an méid cánach a bhí dlite i dtosach, cáin;

               (b)costais arna dtabhú mar thoradh ar theagmhas priacail oibriúcháin, lena n‑áirítear speansais sheachtracha a bhfuil baint dhíreach acu le teagmhas priacail oibriúcháin agus costais deisiúcháin nó athsholáthair, arna dtabhú chun an suíomh a bhí i réim sular tharla an teagmhas priacail oibriúcháin a chur ar ais;

               (c)soláthairtí nó cúlchistí a chuirtear san áireamh sna cuntais bhrabúis agus chaillteanais in aghaidh thionchar féideartha an chaillteanais oibriúcháin, lena n‑áirítear iad siúd a eascraíonn as teagmhais mhí‑iompair;

               (d)caillteanais a eascraíonn as teagmhais priacail oibriúcháin a bhfuil tionchar airgeadais cinntitheach acu a bhreactar go sealadach i gcuntais neamhbhuana nó fionraí agus nach léirítear go fóill sna cuntais bhrabúis agus chaillteanais (‘caillteanais ar feitheamh’);

               (e)drochthionchair eacnamaíocha arna mbreacadh do bhliain airgeadais de thoradh teagmhais priacail oibriúcháin a imríonn tionchar ar shreabha airgid nó ar ráitis airgeadais bhlianta airgeadais roimhe sin (‘caillteanais uainithe’).

               Chun críocha phointe (d), cuirfear caillteanais ábhartha ar feitheamh san áireamh sa tacar sonraí maidir le caillteanas laistigh de thréimhse ama i gcomhréir le méid agus le haois na míre ar feitheamh.

               Chun críocha phointe (e), cuirfidh an institiúid caillteanais uainithe ábhartha san áireamh sa tacar sonraí maidir le caillteanas i gcás ina mbeidh na caillteanais sin de thoradh teagmhais priacail oibriúcháin a mhairfidh ó bhliain airgeadais amháin go bliain nó blianta airgeadais eile agus a mbeidh priacal dlíthiúil mar thoradh orthu. Cuirfidh institiúidí san áireamh sa mhéid caillteanais taifeadta den mhír priacail oibriúcháin bhliain airgeadais caillteanais atá mar thoradh ar cheartú earráidí i mbreacadh sa chuntas a tharla i mbliain airgeadais roimhe sin, fiú i gcás nach ndéanfaidh na caillteanais sin difear díreach do thríú páirtithe. I gcás ina mbeidh caillteanais uainithe ábhartha ann agus ina ndéanfaidh an teagmhas priacail oibriúcháin difear díreach do thríú páirtithe, lena n‑áirítear custaiméirí, soláthraithe agus fostaithe de chuid na hinstitiúide, cuirfidh an institiúid san áireamh freisin athráiteas oifigiúil ar thuarascálacha airgeadais a eisíodh roimhe sin.

               3. Chun críocha mhír 1, beidh na míreanna seo a leanas eisiata ó ríomh an chaillteanais chomhláin:

               (a)costais chothabhála ghinearálta ar chonarthaí maidir le maoin, gléasra nó trealamh;

               (b)caiteachais inmheánacha nó sheachtracha chun feabhas a chur ar an ngnólacht i ndiaidh na gcaillteanas priacail oibriúcháin, lena n‑áirítear uasghráduithe, feabhsuithe, tionscnaimh um measúnú priacail agus feabhsuithe ar mheasúnú priacail;

               (c)préimheanna árachais.

               4. Chun críocha mhír 1, ní úsáidfear gnóthuithe chun caillteanais chomhlána a laghdú ach amháin i gcás ina mbeidh an institiúid tar éis íocaíocht a fháil. Ní mheasfar gur gnóthuithe iad suimeanna infhaighte.

               Arna iarraidh sin ón údarás inniúil, soláthróidh an institiúid an doiciméadacht uile is gá chun fíorúchán a dhéanamh ar íocaíochtaí arna bhfáil agus arna gcur san áireamh i ríomh an ghlanchaillteanais ó theagmhas priacail oibriúcháin.

               Airteagal 319
               Tairseacha sonraí maidir le caillteanas

               1. Chun caillteanas priacail oibriúcháin bliantúil a ríomh mar a cheanglaítear le hAirteagal 316(1), cuirfidh institiúidí san áireamh teagmhais priacail oibriúcháin as an tacar sonraí maidir le caillteanas a bhfuil glanchaillteanas acu, arna ríomh i gcomhréir le hAirteagal 318, atá cothrom le EUR 20 000 nó níos mó.

               2. Gan dochar do mhír 1, agus chun críocha Airteagal 446, ríomhfaidh institiúidí freisin an caillteanas priacail oibriúcháin bliantúil dá dtagraítear in Airteagal 316(1), á gcur san áireamh teagmhais priacail oibriúcháin as an tacar sonraí maidir le caillteanas a bhfuil glanchaillteanas acu, arna ríomh i gcomhréir le hAirteagal 318, atá cothrom le EUR 100 000 nó níos mó.

               3. I gcás ina mbeidh mar thoradh ar theagmhas priacail oibriúcháin caillteanais le linn níos mó ná aon bhliain airgeadais amháin, dá dtagraítear in Airteagal 318(1), sa dara fomhír, is é an glanchaillteanas comhiomlánaithe é an glanchaillteanas a bheidh le cur san áireamh le haghaidh na dtairseach dá dtagraítear i mír 1 agus 2.

               Airteagal 320
               Eisiamh caillteanas

               1. Féadfaidh údaráis inniúla cead a thabhairt d’institiúid teagmhais priacail oibriúcháin eisceachtúla nach ábhartha iad fós do phróifíl phriacail na hinstitiúide a eisiamh ó ríomh chaillteanais priacail oibriúcháin bhliantúla na hinstitiúide, i gcás ina gcomhlíonfar na coinníollacha uile seo a leanas:

               (a)féadann an institiúid a léiriú chun sástacht an údaráis inniúil nach dtarlóidh an teagmhas priacail oibriúcháin a thionscain na caillteanais priacail oibriúcháin sin arís;

               (b)is ceann díobh seo a leanas é an caillteanas priacail oibriúcháin:

               (i)cothrom le 15 % de mheánchaillteanas priacail oibriúcháin bliantúil na hinstitiúide nó os a chionn, arna ríomh bunaithe ar an tairseach dá dtagraítear in Airteagal 319(1), i gcás ina dtagraíonn an teagmhas caillteanais priacail oibriúcháin do ghníomhaíochtaí ar cuid den táscaire gnó go fóill iad;

               (ii)os cionn 0 % de mheánchaillteanas priacail oibriúcháin bliantúil na hinstitiúide bunaithe ar an tairseach dá dtagraítear in Airteagal 319(1), i gcás ina dtagraíonn an teagmhas caillteanais priacail oibriúcháin do ghníomhaíochtaí arna ndífheistiú ón táscaire gnó i gcomhréir le hAirteagal 315(2);

               (c)bhí an caillteanas priacail oibriúcháin sa tacar sonraí maidir le caillteanas ar feadh tréimhse 1 bhliain amháin ar a laghad, mura mbaineann an caillteanas priacail oibriúcháin le gníomhaíochtaí arna ndífheistiú ón táscaire gnó i gcomhréir le hAirteagal 315(2).

               Chun críocha phointe (c), tosóidh an íostréimhse 1 bhliain amháin ón dáta a d’éirigh an teagmhas priacail oibriúcháin, arna chur san áireamh sa tacar sonraí maidir le caillteanas, níos mó den chéad uair ná an tairseach ábharthachta dá dtagraítear in Airteagal 319(1).

               2. Déanfaidh institiúid a iarrann an cead dá dtagraítear i mír 1 na húdair dhoiciméadaithe a bhí le heisiamh an chaillteanais eisceachtúil a sholáthar don údarás inniúil, lena n‑áirítear:

               (a)tuairisc ar an teagmhas priacail oibriúcháin arna chur isteach lena eisiamh;

               (b)cruthúnas go bhfuil an caillteanas atá mar thoradh ar an teagmhas priacail oibriúcháin os cionn na tairsí ábharthachta le haghaidh eisiamh caillteanas dá dtagraítear i mír 1, pointe (b), lena n‑áirítear an dáta a d’éirigh an teagmhas priacail oibriúcháin níos mó ná an tairseach ábharthachta;

               (c)an dáta a d’eisiafaí an teagmhas priacail oibriúcháin lena mbaineann, i bhfianaise na híostréimhse coinneála a leagtar amach i mír 1, pointe (c);

               (d)an fáth a mheastar nach bhfuil an teagmhas priacail oibriúcháin fós ábhartha do phróifíl phriacail na hinstitiúide;

               (e)an léiriú nach bhfuil risíochtaí dlíthiúla comhchosúla nó iarmharacha ann agus nach bhfuil an teagmhas priacail oibriúcháin a bheidh le heisiamh ábhartha do ghníomhaíochtaí ná do tháirgí eile;

               (f)tuarascálacha ar athbhreithniú nó ar bhailíochtú neamhspleách na hinstitiúide, á dheimhniú nach ábhartha fós é an teagmhas priacail oibriúcháin agus nach bhfuil risíochtaí dlíthiúla comhchosúla ná iarmharacha ann;

               (g)cruthúnas go bhfuil údaráis inniúla na hinstitiúide, trí phróisis formheasta na hinstitiúide, tar éis an iarraidh ar eisiamh an teagmhais priacail oibriúcháin a fhormheas agus dáta an fhormheasa sin;

               (h)tionchar eisiamh an teagmhais priacail oibriúcháin ar an gcaillteanas priacail oibriúcháin bliantúil.

               3. Forbróidh ÚBE dréachtchaighdeáin theicniúla rialála lena sonrófar na coinníollacha nach mór don údarás inniúil measúnú a dhéanamh orthu de bhun mhír 2, lena n‑áirítear mar ba cheart an caillteanas priacail oibriúcháin bliantúil a ríomh agus na sonraíochtaí maidir leis an bhfaisnéis a bheidh le bailiú de bhun mhír 2 nó aon fhaisnéis thairis sin a mheastar a bheith riachtanach chun an measúnú a dhéanamh.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoi [cuir isteach dáta atá cothrom le 18 mí i ndiaidh theacht i bhfeidhm an Rialacháin seo].

               Déantar an chumhacht a tharmligean chuig an gCoimisiún chun na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.

               Airteagal 321
               Caillteanais de thoradh eintiteas nó gníomhaíochtaí arna gcumasc nó arna bhfáil trí éadáil a chur san áireamh

               1. Cuirfear caillteanais a eascraíonn as eintitis nó gníomhaíochtaí arna gcumasc nó arna bhfáil trí éadáil san áireamh sa tacar sonraí maidir le caillteanas a luaithe is a chuirfear na míreanna táscaire gnó a bhaineann leis na heintitis nó na gníomhaíochtaí sin san áireamh i ríomh tháscaire gnó na hinstitiúide i gcomhréir le hAirteagal 315(1). Chuige sin, cuirfidh institiúidí caillteanais a breathnaíodh le linn tréimhse 10 mbliana roimh an éadáil nó roimh an gcumasc san áireamh.

               2. Forbróidh ÚBE dréachtchaighdeáin theicniúla rialála lena sonrófar mar a chinnfidh institiúidí na coigeartuithe ar a dtacar sonraí maidir le caillteanas i ndiaidh dóibh caillteanais de thoradh eintiteas nó gníomhaíochtaí arna gcumasc nó arna bhfáil trí éadáil a chur san áireamh dá dtagraítear i mír 1.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoi [cuir isteach dáta atá cothrom le 18 mí i ndiaidh theacht i bhfeidhm an Rialacháin seo].

               Déantar an chumhacht a tharmligean chuig an gCoimisiún chun na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.

               Airteagal 322
               Athbhreithniú ar chuimsitheacht, ar bheachtas agus ar cháilíocht na sonraí maidir le caillteanas.

               1. Beidh an t‑eagrúchán agus na próisis i bhfeidhm ag institiúidí chun athbhreithniú neamhspleách a dhéanamh ar chuimsitheacht, ar bheachtas agus ar cháilíocht na sonraí maidir le caillteanas.

               2. Déanfaidh údaráis inniúla athbhreithniú go tráthrialta ar cháilíocht na sonraí maidir le caillteanas de chuid institiúide a ríomhann caillteanais priacail oibriúcháin i gcomhréir le hAirteagal 316(1). Déanfaidh údaráis inniúla athbhreithniú den sórt sin gach 3 bliana ar a laghad i gcás institiúid a bhfuil táscaire gnó aici os cionn EUR 1 bhilliún.

               Airteagal 323
               Creat bainistíochta priacail oibriúcháin

               1. Beidh na nithe seo a leanas i bhfeidhm ag institiúidí:

               (a)córas dea‑dhoiciméadaithe um measúnú agus bainistíocht ar phriacal oibriúcháin ar dlúthchuid den phróiseas é chun próifíl phriacail oibriúcháin na hinstitiúide a rialú agus chun faireachán a dhéanamh uirthi, atá de dhlúth agus d’inneach na bpróiseas bainistíochta priacail laethúil, agus dá bhfuil freagrachtaí soiléire sannta. Déanfaidh an córas um measúnú agus bainistíocht ar phriacal oibriúcháin risíochtaí na hinstitiúide ar phriacal oibriúcháin a shainaithint agus sonraí ábhartha maidir le priacal oibriúcháin a rianú, lena n‑áirítear sonraí maidir le caillteanas ábhartha;

               (b)feidhm bhainistíochta ar phriacal oibriúcháin atá neamhspleách ó aonaid ghnó agus oibriúcháin na hinstitiúide;

               (c)córas maidir le tuairisciú chuig an lucht bainistíochta sinsearaí faoina soláthraítear tuairiscí ar priacal oibriúcháin do na feidhmeanna ábhartha laistigh de na hinstitiúidí;

               (d)córas chun faireachán agus tuairisciú tráthrialta a dhéanamh ar risíochtaí priacail oibriúcháin agus ar chaillteanais a tharlaíonn, agus nósanna imeachta chun gníomhartha ceartaitheacha iomchuí a dhéanamh;

               (e)gnáthaimh chun comhlíonadh a chinntiú, agus beartais chun neamhchomhlíonadh a láimhseáil;

               (f)athbhreithnithe tráthrialta ar phróisis agus ar chórais na hinstitiúide um measúnú agus bainistíocht ar phriacal oibriúcháin, arna ndéanamh ag iniúchóirí inmheánacha nó seachtracha a bhfuil an saineolas acu is gá chun na hathbhreithnithe sin a dhéanamh;

               (g)próisis bhailíochtaithe inmheánacha a fheidhmíonn ar bhealach fónta éifeachtach;

               (h)sreabha sonraí agus próisis a bhaineann leis an gcóras bainistíochta priacail oibriúcháin atá trédhearcach agus inrochtana.

               2. Forbróidh ÚBE dréachtchaighdeáin theicniúla rialála chun na hoibleagáidí faoi mhír 1, pointí (a) go (h), a shonrú, á gcur san áireamh méid agus castacht na n‑institiúidí.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoi [cuir isteach dáta atá cothrom le 18 mí i ndiaidh theacht i bhfeidhm an Rialacháin seo].

               Déantar an chumhacht a tharmligean chuig an gCoimisiún chun na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.

               _________________________________________________

               *5
                     Rialachán Cur Chun Feidhme (AE) 2021/451 ón gCoimisiún an 17 Nollaig 2020 lena leagtar síos caighdeáin theicniúla cur chun feidhme i dtaca le cur i bhfeidhm Rialachán (AE) Uimh. 575/2013 ó Pharlaimint na hEorpa agus ón gComhairle maidir le tuairisciú maoirseachta institiúidí agus lena n‑aisghairtear Rialachán Cur Chun Feidhme (AE) Uimh. 680/2014 (IO L 97, 19.3.2021, lch. 1).’;

               (132)Leasaítear Airteagal 325 mar a leanas:

               (a)cuirtear an méid seo a leanas in ionad mhíreanna 1 go 5:

               ‘1. Déanfaidh institiúid na ceanglais cistí dílse le haghaidh priacal margaidh i gcás gach ceann dá cuid suíomhanna leabhar trádála agus gach ceann dá cuid suíomhanna leabhair neamhthrádála atá faoi réir priacal malairte eachtraí nó priacal tráchtearraí a ríomh i gcomhréir leis na cineálacha cur chuige seo a leanas:

               (a)an cur chuige caighdeánaithe malartach a leagtar amach i gCaibidil 1a;

               (b)cur chuige na samhla inmheánaí malartaí a leagtar amach i gCaibidil 1b le haghaidh na suíomhanna sin arna sannadh do dheasca trádála ar thug na húdaráis inniúla cead d'institiúid an cur chuige malartach sin a úsáid ina leith mar a leagtar amach in Airteagal 325az(1);

               (c)an cur chuige caighdeánaithe simplithe dá dtagraítear i mír 2 den Airteagal seo, ar choinníoll go gcomhlíonfaidh an institiúid na coinníollacha a leagtar amach in Airteagal 325a(1).

               De mhaolú ar an gcéad fhomhír, ní dhéanfaidh institiúid ceanglais cistí dílse le haghaidh priacal margaidh i gcás suíomhanna leabhar trádála agus suíomhanna leabhair neamhthrádála atá faoi réir priacal malairte eachtraí a ríomh i gcás ina mbeidh na suíomhanna sin arna n‑asbhaint as cistí dílse na hinstitiúide:

               2. Is é a bheidh sna ceanglais cistí dílse le haghaidh priacal margaidh arna ríomh i gcomhréir leis an gcur chuige caighdeánaithe simplithe ná suim na gceanglas cistí dílse seo a leanas, faoi mar is infheidhme:

               (a)na ceanglais cistí dílse le haghaidh priacal suímh dá dtagraítear i gCaibidil 2 iolraithe faoi:

               (i)1.3, i gcás na bpriacal ginearálta agus sonrach a bhaineann le suíomhanna in ionstraimí fiachais, seachas ionstraimí urrúsúcháin dá dtagraítear in Airteagal 337;

               (ii)3.5, i gcás na bpriacal ginearálta agus sonrach a bhaineann le suíomhanna in ionstraimí cothromais.

               (b)na ceanglais cistí dílse le haghaidh priacal malairte eachtraí dá dtagraítear i gCaibidil 3, iolraithe faoi 1,2;

               (c)na ceanglais cistí dílse le haghaidh priacal tráchtearraí dá dtagraítear i gCaibidil 4, faoi 1,9;

               (d)na ceanglais cistí dílse le haghaidh ionstraimí urrúsúcháin dá dtagraítear in Airteagal 337.

               3. I gcás institiúid a úsáideann cur chuige na samhla inmheánaí malartaí dá dtagraítear i mír 1, pointe (b), chun na ceanglais cistí dílse a ríomh le haghaidh priacal margaidh i gcás suíomhanna leabhar trádála agus suíomhanna leabhair neamhthrádála atá faoi réir priacal malairte eachtraí nó priacal tráchtearraí, déanfaidh sí ríomh míosúil na gceanglas cistí dílse le haghaidh priacal margaidh a thuairisciú do na húdaráis inniúla, agus an cur chuige caighdeánaithe malartach dá dtagraítear i mír 1, pointe (a) á úsáid aici, i gcás gach deasc thrádála dá bhfuil na suíomhanna sin sannta i gcomhréir le hAirteagal 104b.

               4. Féadfaidh institiúid meascán de na cineálacha cur chuige caighdeánaithe malartacha dá dtagraítear i mír 1, pointe (a), agus de chur chuige na samhla inmheánaí malartaí dá dtagraítear i mír 1, pointe (b), a úsáid ar bhonn buan laistigh de ghrúpa. Ní úsáidfidh institiúid ceachtar de na cineálacha cur chuige sin i dteannta an chuir chuige chaighdeánaithe shimplithe dá dtagraítear i mír 1, pointe (c).

               5. Ní úsáidfidh institiúid cur chuige na samhla inmheánaí malartaí a leagtar amach i mír 1, pointe (b), le haghaidh ionstraimí ina leabhar trádála ar suíomhanna urrúsúcháin iad nó ar suíomhanna a áirítear sa phunann trádála comhghaoil mhalartach (ACTP) iad a leagtar amach i míreanna 6, 7 agus 8.’;

               (b)cuirtear an méid seo a leanas in ionad mhír 9:

               ‘9. Déanfaidh ÚBE dréachtchaighdeáin theicniúla rialála a fhorbairt lena sonrófar mar a ríomhfaidh institiúidí na ceanglais cistí dílse le haghaidh priacal margaidh i gcás suíomhanna leabhar neamhthrádála atá faoi réir priacal malairte eachtraí nó priacal tráchtearraí i gcomhréir leis na cineálacha cur chuige a leagtar amach i mír 1, pointí (a) nó (b) den Airteagal seo, á gcur san áireamh na ceanglais a leagtar amach in Airteagal 104b, míreanna 5 agus 6, i gcás inarb infheidhme.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoi [cuir isteach dáta atá cothrom le 9 mí i ndiaidh theacht i bhfeidhm an Rialacháin seo].

               Déantar cumhacht a tharmligean chuig an gCoimisiún chun an Rialachán seo a fhorlíonadh trí na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagal 10 go 14 de Rialachán (AE) Uimh. 1093/2010.’;

               (133)Leasaítear Airteagal 325a mar a leanas:

               (a)cuirtear an méid seo a leanas in ionad an teidil:

               ‘Coinníollacha maidir leis an gCur Chuige Caighdeánaithe Simplithe a úsáid‘;

               (b)i mír 1, cuirtear an méid seo a leanas in ionad na chéad fhomhíre:

               ‘1. Féadfaidh institiúid na ceanglais cistí dílse a ríomh le haghaidh priacal margaidh agus an cur chuige caighdeánaithe simplithe dá dtagraítear in Airteagal 325(1), pointe (c), á úsáid aici, ar choinníoll gur lú méid gnó na hinstitiúide laistigh agus lasmuigh den chlár comhardaithe atá faoi réir priacal margaidh ná gach ceann de na tairseacha seo a leanas, nó go bhfuil sé cothrom leo, ar bhonn measúnú a dhéantar go míosúil, agus sonraí amhail ó lá deireanach na míosa á n‑úsáid:’;

               (c)i mír 2, cuirtear an méid seo a leanas in ionad phointe (b):

               ‘(b) cuirfear gach ceann de shuíomhanna leabhair neamhthrádála atá faoi réir priacal malairte eachtraí nó tráchtearraí san áireamh, seachas na suíomhanna sin atá eisiata ó ríomh na gceanglas cistí dílse le haghaidh priacal malairte eachtraí i gcomhréir le hAirteagal 104c nó iad siúd atá arna n‑asbhaint as cistí dílse na hinstitiúide’;

               (d)i mír 5, cuirtear an méid seo a leanas in ionad na chéad fhomhíre:

               ‘5. Scoirfidh institiúidí de na ceanglais cistí dílse a ríomh le haghaidh priacal margaidh i gcomhréir leis an gcur chuige a leagtar amach in Airteagal 325(1), pointe (c), laistigh de 3 mhí ó cheachtar de na cásanna seo a leanas:’;

               (e)cuirtear an méid a leanas in ionad mhír 6:

               ‘6. I gcás institiúid a scoir de na ceanglais cistí dílse a ríomh le haghaidh priacal margaidh agus an cur chuige a leagtar amach in Airteagal 325(1), pointe (c), á úsáid aici, ní cheadófar di tosú ar na ceanglais cistí dílse a ríomh le haghaidh priacal margaidh ag úsáid an chuir chuige sin ach amháin i gcás ina léireoidh sí don údarás inniúil go bhfuil na coinníollacha uile a leagtar amach i mír 1 arna gcomhlíonadh ar feadh tréimhse 1 bhliain iomlán gan bhriseadh.’;

               (134)in Airteagal 325b, cuirtear mír 4 seo a leanas isteach:

               ‘4. I gcás nár thug údarás inniúil an cead dá dtagraítear i mír 2 d’aon institiúid amháin ar a laghad nó d’aon ghnóthas amháin ar a laghad de chuid an ghrúpa, beidh feidhm ag na ceanglais seo a leanas chun na ceanglais cistí dílse a ríomh le haghaidh priacal margaidh ar bhonn comhdhlúite i gcomhréir leis an Teideal seo:

               (a)ríomhfaidh an institiúid glansuíomhanna agus ceanglais cistí dílse i gcomhréir leis an Teideal seo le haghaidh na suíomhanna uile in institiúidí nó i ngnóthais de chuid an ghrúpa a bhfuil an cead dá dtagraítear i mír 2 arna thabhairt don institiúid ina leith, agus an láimhseáil a leagtar amach i mír 1 á húsáid;

               (b)ríomhfaidh an institiúid glansuíomhanna agus ceanglais cistí dílse i gcomhréir leis an Teideal seo ina gceann is ina gceann le haghaidh na suíomhanna uile i ngach institiúid nó i ngach gnóthas de chuid an ghrúpa nach bhfuil an cead dá dtagraítear i mír 2 arna thabhairt don institiúid ina leith;

               (c)ríomhfaidh an institiúid iomlán na gceanglas cistí dílse i gcomhréir leis an Teideal seo ar bhonn comhdhlúite trí na méideanna arna ríomh i bpointí (a) agus (b) den mhír seo a shuimiú le chéile.

               Chun críocha an ríomha dá dtagraítear i bpointí (a) agus (b), úsáidfidh institiúidí agus gnóthais dá dtagraítear i bpointí (a) agus (b) an t‑airgeadra tuairiscithe céanna agus an t‑airgeadra tuairiscithe a úsáidtear chun na ceanglais cistí dílse a ríomh le haghaidh priacal margaidh i gcomhréir leis an Teideal seo ar bhonn comhdhlúite don ghrúpa.’;

               (135)Leasaítear Airteagal 325c mar a leanas:

               (a)cuirtear an méid seo a leanas in ionad an teidil:

               ‘Raon feidhme, struchtúr agus ceanglais cháilíochtúla an chuir chuige chaighdeánaithe mhalartaigh’

               (b)cuirtear an méid seo a leanas in ionad mhír 1:

               ‘1. Beidh tacar doiciméadaithe de bheartais, nósanna imeachta agus rialuithe inmheánacha i bhfeidhm ag an institiúid chun faireachán a dhéanamh ar fheidhmiú cheanglais na Caibidle seo agus chun a áirithiú go gcomhlíonfar iad, agus cuirfidh na hinstitiúidí an tacar sin ar fáil do na húdaráis inniúla. Tabharfar fógra in am agus i dtráth do na húdaráis inniúla faoi aon athrú ar na beartais, nósanna imeachta agus rialuithe sin.’;

               (c)cuirfear isteach na míreanna 3 agus 6 seo a leanas:

               ‘3. Beidh aonad rialaithe priacail atá neamhspleách ar aonaid trádála gnó ag institiúid agus tuairisceoidh an t‑aonad go díreach chun na bainistíochta sinsearaí. Beidh an t‑aonad rialaithe priacail sin freagrach as an gcur chuige caighdeánaithe malartach a dhearadh agus a chur chun feidhme. Ullmhóidh sé tuarascálacha míosúla maidir le haschur an chuir chuige chaighdeánaithe mhalartaigh, agus maidir lena iomchuí atá teorainneacha trádála na hinstitiúide, agus déanfaidh sé anailís orthu.

               4. Déanfaidh institiúidí athbhreithniú neamhspleách ar an gcur chuige caighdeánaithe malartach a úsáideann siad chun críocha na Caibidle seo chun sástacht na n‑údarás inniúil, bíodh sin mar chuid dá bpróiseas iniúchóireachta inmheánach tráthrialta nó trí shainordú a thabhairt do ghnóthas tríú páirtí an t‑athbhreithniú sin a dhéanamh.

               Chun críocha na chéad fhomhíre, ciallaíonn gnóthas tríú páirtí gnóthas a chuireann seirbhísí iniúchóireachta nó comhairliúcháin ar fáil d'institiúidí agus a bhfuil líon foirne aige a bhfuil scileanna leordhóthanacha acu sa réimse a bhaineann le priacal margaidh.

               5. San áireamh san athbhreithniú ar an gcur chuige caighdeánaithe malartach dá dtagraítear i mír 4 beidh gníomhaíochtaí na n‑aonad trádála gnó agus an aonaid rialaithe priacal neamhspleách araon agus déanfar measúnú ann ar na nithe uile seo a leanas:

               (a)na beartais, nósanna imeachta agus rialuithe inmheánacha atá i bhfeidhm chun faireachán a dhéanamh ar fheidhmiú na gceanglas dá dtagraítear i mír 1 agus chun a áirithiú go gcomhlíonfar iad;

               (b)leordhóthanacht dhoiciméadacht an chórais agus an phróisis bainistíochta priacal agus eagrúchán an aonaid rialaithe priacal dá dtagraítear i mír 2;

               (c)a bheaichte atá ríomhanna íogaireachta agus an próiseas a úsáidtear chun na ríomhanna sin a dhíorthú ó shamhlacha praghsála na hinstitiúide atá mar bhonn le brabús agus caillteanas a thuairisciú don lucht ardbhainistíochta, dá dtagraítear in Airteagal 325t;

               (d)an próiseas fíoraithe a úsáideann an institiúid chun meastóireacht a dhéanamh ar chomhsheasmhacht, ar thráthúlacht agus ar iontaofacht na bhfoinsí sonraí a úsáidtear chun na ceanglais cistí dílse a ríomh le haghaidh priacal margaidh agus an cur chuige caighdeánaithe malartach á úsáid aici, lena n‑áirítear neamhspleáchas na bhfoinsí sonraí sin.

               Déanfaidh institiúid an t‑athbhreithniú dá dtagraítear sa chéad fhomhír uair amháin sa bhliain ar a laghad, nó gan é a dhéanamh chomh minic céanna ach cead a fháil ó na húdaráis inniúla.’;

               (136)Leasaítear Airteagal 325j mar a leanas:

               (a)cuirtear an méid seo a leanas in ionad mhír 1:

               ‘1. Déanfaidh institiúid a ceanglais cistí dílse i gcomhair riosca margaidh suímh in GC a ríomh, agus ceann amháin de na cineálacha cur chuige seo a leanas á úsáid aici:

               (a)déanfaidh institiúid a chomhlíonann an coinníoll a leagtar amach in Airteagal 104(7), pointe (a), na ceanglais cistí dílse a ríomh le haghaidh priacal margaidh an tsuímh sin trí amharc ar na suíomhanna foluiteacha GC, ar bhonn míosúil, amhail is dá mbeadh na suíomhanna sin i seilbh dhíreach na hinstitiúide;

               (b)déanfaidh institiúid a chomhlíonann an coinníoll a leagtar amach in Airteagal 104(7), pointe (b), na ceanglais cistí dílse a ríomh le haghaidh priacal margaidh an tsuímh sin agus ceachtar de na cineálacha cur chuige seo a leanas á úsáid aici:

               (i)ríomhfaidh sí an ceanglas cistí dílse le haghaidh priacal margaidh GC tríd an suíomh sa GC a mheas mar shuíomh cothromais aonair arna leithdháileadh ar an mbuicéad ‘Earnáil eile’ in Airteagal 325ap(1), Tábla 8;

               (ii)ríomhfaidh sí an ceanglas cistí dílse le haghaidh priacal margaidh GC i gcomhréir leis na teorainneacha a shocraítear i sainordú GC agus sa dlí is ábhartha.

               Chun críocha an ríomha dá dtagraítear i bpointe (i), déanfaidh an institiúid an suíomh sa GC a mheas mar shuíomh cothromais aonair gan rátáil arna leithdháileadh ar an mbuicéad “Gan rátáil” in Airteagal 325y(1), Tábla 2;

               Chun críocha an ríomha dá dtagraítear i bpointe (ii), féadfaidh an institiúid an cur chuige simplithe a leagtar amach in Airteagal 132a(3) a úsáid chun na ceanglais cistí dílse a ríomh le haghaidh priacal creidmheasa contrapháirtí agus ceanglais cistí dílse a ríomh le haghaidh priacal coigeartaithe luachála creidmheasa i gcás suíomhanna díorthach GC.’;

               (b)cuirtear an mhír 1a seo a leanas isteach:

               ‘1a. Chun críche na gcineálacha cur chuige dá dtagraítear i mír 1, pointí (b)(i) agus (b)(ii), déanfaidh an institiúid:

               (a)na ceanglais cistí dílse le haghaidh an phriacail mainneachtana a leagtar amach i Roinn 5 agus le haghaidh forlíontán an phriacail iarmharaigh a leagtar amach i Roinn 4 a chur i bhfeidhm maidir le suíomh in GC, i gcás ina dtabharfaidh an sainordú GC sin cead don institiúid infheistíocht a dhéanfaidh i risíochtaí a bheidh faoi réir na gceanglas cistí dílse sin;

               (b)i gcás gach suímh sa GC céanna, an cur chuige céanna a úsáid as measc na gcineálacha cur chuige a leagtar amach i mír 2, pointe (b), chun na ceanglais cistí dílse a ríomh ar bhonn neamhspleách mar phunann ar leithligh.’;

               (c)cuirtear an méid seo a leanas in ionad mhír 4:

               ‘4. Chun críocha mhír 1, pointe (b)(ii), déanfaidh institiúid ríomh na gceanglas cistí dílse le haghaidh priacal margaidh a chinneadh tríd an bpunann hipitéiseach a tharraingeodh na ceanglais cistí dílse ab airde i gcomhréir le hAirteagal 325c(2), pointe (a), a chinneadh, bunaithe ar shainordú GC nó ar an dlí is ábhartha, á chur san áireamh an méid is mó giarála is féidir, i gcás inarb infheidhme.

               Úsáidfidh an institiúid an phunann hipitéiseach chéanna agus an ceann dá dtagraítear sa chéad fhomhír chun na ceanglais cistí dílse a ríomh, i gcás inarb infheidhme, le haghaidh an phriacail mainneachtana a leagtar amach i Roinn 5 agus le haghaidh forlíontán an phriacail iarmharaigh a leagtar amach i Roinn 4 maidir le suíomh in GC.

               Formheasfaidh údarás inniúil na hinstitiúide an mhodheolaíocht arna forbairt ag an institiúid chun punanna hipitéiseacha gach suímh in GCanna dá n‑úsáidfear na ríomhanna dá dtagraítear sa chéad fhomhír a chinneadh.’;

               (d)cuirtear an mhír 6 agus an mhír 7 seo a leanas leis:

               ‘6. Mura bhfuil sonraí leordhóthanacha nó faisnéis leordhóthanach ag institiúidí chun na ceanglais cistí dílse le haghaidh priacal margaidh maidir le suíomh GC a ríomh i gcomhréir leis an gcur chuige a leagtar amach i mír 1, pointe (a), féadfaidh siad brath ar thríú páirtí chun an ríomh sin a dhéanamh, ar choinníoll go gcomhlíonfar na coinníollacha uile seo a leanas:

               (a)is ceann díobh seo a leanas an tríú páirtí:

               (i)institiúid taisclainne nó institiúid taisclainne airgeadais an GC sin, ar chuntar go ndéanfaidh an GC infheistíocht eisiach in urrúis agus go ndéanfaidh sí gach urrús a chur i dtaisce san institiúid taisclainne sin nó san institiúid taisclainne airgeadais sin;

               (ii)maidir le GCanna nach gcumhdaítear le pointe (i), an chuideachta bhainistíochta GC, ar choinníoll go gcomhlíonfaidh an GC na critéir a leagtar amach in Airteagal 132(3), pointe (a);

               (b)déanann an tríú páirtí na sonraí leordhóthanacha nó an fhaisnéis leordhóthanach atá ar lár a sholáthar don institiúid chun an ceanglas cistí dílse a ríomh le haghaidh phriacal margaidh an tsuímh GC i gcomhréir leis an gcur chuige dá dtagraítear i mír 1, pointe (a);

               (c)tá iniúchóir seachtrach de chuid na hinstitiúide tar éis a dheimhniú go bhfuil sonraí nó faisnéis an tríú páirtí dá dtagraítear i bpointe (b) leordhóthanach agus go bhfuil rochtain gan srian ag údarás inniúil na hinstitiúide ar na sonraí agus ar an bhfaisnéis sin arna iarraidh.

               7. Forbróidh ÚBE dréachtchaighdeáin theicniúla rialála chun eilimintí teicniúla na modheolaíochta a shonrú a thuilleadh chun na punanna hipitéiseacha a chinneadh chun críocha an chuir chuige a leagtar amach i mír 4, lena n‑áirítear an bealach a gcuirfidh institiúidí san áireamh sa mhodheolaíocht, i gcás inarb infheidhme, an méid is mó giarála is féidir.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoi [cuir isteach dáta atá cothrom le 12 mhí i ndiaidh theacht i bhfeidhm an Rialacháin seo].

               Déantar cumhacht a tharmligean chuig an gCoimisiún chun an Rialachán seo a fhorlíonadh trí na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagal 10 go 14 de Rialachán (AE) Uimh. 1093/2010.’;

               (137)in Airteagal 325q, cuirtear an méid seo a leanas in ionad mhír 2:

               ‘2. Is éard a bheidh sna fachtóirí priacail vega um malairt eachtrach a bhíonn le cur i bhfeidhm ag institiúidí maidir le céadroghanna a bhfuil ionstraimí foluiteacha ag gabháil leo a bhíonn íogair ar mhalairt eachtrach ná luaineachtaí atá intuigthe ó rátaí malairt idir na péirí airgeadra. Déanfar na luaineachtaí intuigthe sin a mhapáil ar na haibíochtaí seo a leanas i gcomhréir le haibíochtaí na gcéadroghanna comhfhreagracha faoi réir an cheanglais cistí dílse: 0.5 bliain, 1 bhliain, 3 bliana, 5 bliana agus 10 mbliana.’;

               (138)in Airteagal 325s(1), cuirtear an méid seo a leanas in ionad na foirmle le haghaidh :

               ‘  ’;

               (139)Leasaítear Airteagal 325t mar a leanas:

               (a)i mír 1, cuirtear an méid a leanas in ionad an dara fomhír:

               ‘De mhaolú ar an gcéad fhomhír, féadfaidh údaráis inniúla a cheangal ar institiúid, dár tugadh cead úsáid a bhaint as cur chuige na samhla inmheánaí malartaí a leagtar amach i gCaibidil 1b, feidhmeanna praghsála an chórais tomhais priacal a gcur chuige samhla inmheánaí a úsáid i dtaca le híogaireachtaí a ríomh faoin gCaibidil chun críocha na gceanglas ríomha agus tuairiscithe a leagtar amach in Airteagal 325(3).’

               (b)i mír 5, cuirtear an méid seo a leanas in ionad phointe (a):

               ‘(a) úsáidfear na sainmhínithe malartacha sin chun críocha bainistithe phriacail inmheánaigh nó chun brabúis agus caillteanais a thuairisciú don ardbhainistíocht, ar tuairisciú é sin a dhéanfaidh aonad neamhspleách rialaithe phriacail laistigh den institiúid;’;

               (c)i mír 6, cuirtear an méid seo a leanas in ionad phointe (a):

               ‘(a) úsáidfear na sainmhínithe malartacha sin chun críocha bainistithe priacal inmheánach nó chun brabúis agus caillteanais a thuairisciú don bhainistíocht shinsearach, ar tuairisciú é sin a dhéanfaidh aonad neamhspleách rialaithe phriacail laistigh den institiúid;’;

               (140)in Airteagal 325v, cuirtear mír 3 seo a leanas isteach:

               ‘3. Maidir le díorthaigh chreidmheasa agus cothromais neamhurrúsaithe trádálaithe, déanfar méideanna JTD a chinneadh trí chur chuige trédhearcaithe a chur i bhfeidhm.’;

               (141)in Airteagal 325y, cuirtear mír 6 seo a leanas isteach:

               ‘6. Chun críocha an Airteagail seo, sannfar risíocht don chatagóir priacal creidmheasa a chomhfhreagraíonn don chatagóir cáilíochta creidmheasa a shannfaí di faoin gCur Chuige Caighdeánaithe i gcás priacal creidmheasa a leagtar amach i dTeideal II, Caibidil 2.’;

               (142)in Airteagal 325ab, scriostar mír 2.

               (143)in Airteagal 325ae, cuirtear an méid seo a leanas in ionad mhír 3:

               ‘3. Is mar seo a leanas a bheidh ualuithe priacail na bhfachtóirí priacail bunaithe ar na hairgeadraí san fhochatagóir airgeadra is leachtaí dá dtagraítear in Airteagal 325bd(7), pointe (b), agus ar airgeadra intíre na hinstitiúide:

               (a)i gcás fachtóirí priacal rátála saor ó phriacal, na hualuithe priacail dá dtagraítear i mír 1, Tábla 3 arna roinnt ar ;

               (b)i gcás fachtóir priacal boilscithe agus fachtóirí priacal trasairgeadra‑bhunaithe, na hualuithe priacail dá dtagraítear i mír 2 arna roinnt ar .’;

               (144)Leasaítear Airteagal 325ah mar a leanas:

               (a)leasaítear mír 1 mar a leanas:

               (i)i dTábla 4, cuirtear an méid seo a leanas in ionad earnáil bhuicéad 13:

               ‘Eintitis san earnáil airgeadais, lena n‑áirítear institiúidí creidmheasa arna n‑ionchorprú nó arna mbunú ag rialtas láir, rialtas réigiúnach nó údarás áitiúil, iasachtóirí cur chun cinn agus bannaí faoi chumhdach.’;

               (ii)cuirtear an fhomhír seo a leanas isteach:

               ‘Chun críocha an Airteagail seo, sannfar risíocht don chatagóir priacal creidmheasa a chomhfhreagraíonn don chatagóir cáilíochta creidmheasa dá sannfaí í faoin gCur Chuige Caighdeánaithe i gcás priacal creidmheasa a leagtar amach i dTeideal II, Caibidil 2.’;

               (b)cuirtear an mhír 3 seo a leanas leis:

               ‘3. De mhaolú ar mhír 2, féadfaidh institiúidí risíocht ar phriacal bhanna faoi chumhdach gan rátáil a shannadh do bhuicéad 4 i gcás ina bhfuil céim cáilíochta creidmheasa 1 go 3 ag an institiúid a d’eisigh an banna faoi chumhdach.’;

               (145)in Airteagal 325ai(1), cuirtear an méid seo a leanas in ionad shainmhíniú an téarma ρkl (ainm):

               ‘beidh ρkl (ainm) cothrom le 1 i gcás inar comhionann an t‑ainm don dá íogaireacht k agus l; beidh sé cothrom le 35 % i gcás ina mbeidh dhá ainm na n‑íogaireachtaí k agus l i mbuicéid 1 go 18 in Airteagal 325ah(1), Tábla 4, agus beidh sé cothrom le 80 % i gcásanna eile’;

               (146)in Airteagal 325aj, cuirtear an méid seo a leanas in ionad an tsainmhínithe ar γbc (rátáil):

               ‘beidh γbc (rátáil) cothrom le:

               (a)1, i gcás inar buicéid 1 go 17 iad buicéid b agus c agus i gcás ina bhfuil an chatagóir cáilíochta creidmheasa chéanna ag an dá bhuicéad sin (‘céim cáilíochta creidmheasa 1 go 3’ nó ‘céim cáilíochta creidmheasa 4 go 6’); beidh sé cothrom le 50 % i ngach cás eile; chun críocha an ríomha sin, measfar go mbeidh an catagóir cáilíochta creidmheasa chéanna ag buicéad 1 agus atá ag buicéid a bhfuil céim cáilíochta creidmheasa 1 go 3 acu;

               (b)1, i gcás inar buicéad 18 é ceachtar de bhuicéad b nó c;

               (c)1, i gcás inar buicéad 19 é ceann de na buicéid b nó c agus i gcás ina bhfuil céim cáilíochta creidmheasa 1 go 3 ag an mbuicéad eile; beidh sé cothrom le 50 % i ngach cás eile;

               (d)1, i gcás inar buicéad 20 é ceann de na buicéid b nó c agus i gcás ina bhfuil céim cáilíochta creidmheasa 4 go 6 ag an mbuicéad eile; beidh sé cothrom le 50 % i ngach cás eile;’;

               (147)Leasaítear Airteagal 325ak mar a leanas:

               sa chéad mhír, (a)i dTábla 6, cuirtear an méid seo a leanas in ionad earnáil bhuicéad 13:

               ‘Eintitis san earnáil airgeadais, lena n‑áirítear institiúidí creidmheasa arna n‑ionchorprú nó arna mbunú ag rialtas láir, rialtas réigiúnach nó údarás áitiúil, iasachtóirí cur chun cinn agus bannaí faoi chumhdach’;

               (b)cuirtear na míreanna seo a leanas leis:

               ‘Chun críocha an Airteagail seo, sannfar risíocht don chatagóir priacal creidmheasa a chomhfhreagraíonn don chatagóir cáilíochta creidmheasa dá sannfaí í faoin gCur Chuige Caighdeánaithe i gcás priacal creidmheasa a leagtar amach i dTeideal II, Caibidil 2.

               De mhaolú ar an dara mír, féadfaidh institiúidí risíocht ar phriacal bhanna faoi chumhdach gan rátáil a shannadh do bhuicéad 4 i gcás ina bhfuil céim cáilíochta creidmheasa 1 go 3 ag an institiúid a eisíonn an banna faoi chumhdach.’;

               (148)in Airteagal 325am(1), cuirtear an mhír 3 seo a leanas leis:

               ‘3. Chun críocha an Airteagail seo, sannfar risíocht don chatagóir priacal creidmheasa a chomhfhreagraíonn don chatagóir cáilíochta creidmheasa a shannfaí di faoin gCur Chuige Caighdeánaithe i gcás priacal creidmheasa a leagtar amach i dTeideal II, Caibidil 2.’;

               (149)in Airteagal 325as, leasaítear Tábla 9 mar a leanas:

               (a)cuirtear an méid seo a leanas in ionad ainm buicéid bhuicéad 3:

               ‘Fuinneamh‑leictreachas’;

               (b)cuirtear isteach an réimse seo a leanas:

                        3a

                        Fuinneamh‑trádáil charbóin

                        40 %

               ’;

               (150)Leasaítear Airteagal 325ax mar a leanas:

               (a)cuirtear an méid a leanas in ionad mhíreanna 1 agus 2:

               ‘1. Beidh buicéid le haghaidh fachtóirí priacal vega comhchosúil leis na buicéid arna mbunú le haghaidh fachtóirí priacal deilte i gcomhréir leis an gCaibidil seo, Roinn 3, Foroinn 1.

               2. Sannfar ualuithe priacal le haghaidh íogaireachtaí ar fhachtóirí priacal vega i gcomhréir le haicme phriacail na bhfachtóirí priacail, mar a leanas:

               Tábla 11

                        Aicme phriacail

                        Ualú riosca

                        Priacal ginearálta an ráta úis

                        100 %

                        CSR neamhurrúsúcháin

                        100 %

                        CSR urrúsúcháin (ACTP)(ACTP)

                        100 %

                        CSR urrúsúcháin (nach mbaineann le ACTP)

                        100 %

                        Cothromas (caidhp mhór agus innéacsanna)

                        77.78 %

                        Cothromas (caidhp bheag agus innéacsanna)

                        100 %

                        Tráchtearra

                        100 %

                        Malairt eachtrach

                        100 %

               (b)scriostar mír 3;

               (151)Leasaítear Airteagal 325az mar a leanas:

               (a)cuirtear an méid seo a leanas in ionad mhír 1:

               ‘1. Féadfaidh institiúid cur chuige na samhla inmheánaí malartaí a úsáid chun a ceanglais cistí dílse a ríomh le haghaidh priacal margaidh ar choinníoll go gcomhlíonfaidh an institiúid na ceanglais uile a leagtar amach sa Chaibidil seo.’;

               (c)leasaítear an chéad fhomhír, mír 2, mar a leanas:

               (i)cuirtear an méid seo a leanas in ionad phointí (c) agus (d):

               ‘(c) tá na ceanglais chúltástála dá dtagraítear in Airteagal 325bf(3) arna gcomhlíonadh ag na deasca trádála;

               (d) tá na ceanglais sannta brabúis agus caillteanais (‘sannadh B&C’) dá dtagraítear in Airteagal 325bg arna gcomhlíonadh ag na deasca trádála;’;

               (ii)cuirtear isteach an pointe (g) seo a leanas:

               ‘(g) níl aon suíomh i GCanna a chomhlíonann an coinníoll a leagtar amach in Airteagal 104(7), pointe (b), arna shannadh do na deasca trádála.’;

               (c)cuirtear an méid seo a leanas in ionad mhír 3:

               ‘3. Déanfaidh institiúidí a fuair cead chun cur chuige na samhla inmheánaí malartaí a úsáid an ceanglas tuairiscithe a leagtar amach in Airteagal 325(3) a chomhlíonadh freisin.’;

               (d)leasaítear an chéad fhomhír, mír 9, mar a leanas:

               (i)cuirtear an méid seo a leanas in ionad phointe (b):

               ‘(b) teorainn a chur le ríomh an fhorlíontáin ag an méid de atá ina thoradh ar róluaineachtaí de bhun cúltástala ar athruithe hipitéiseacha dá dtagraítear in Airteagal 325bf(6);’;

               (ii)cuirtear an pointe (c) seo a leanas leis:

               ‘(c) na róluaineachtaí atá fianaithe le cúltástáil ar athruithe hipitéiseacha nó iarbhír a eisiamh ó ríomh an fhorlíontáin dá dtagraítear in Airteagal 325bf(6);’;

               (152)in Airteagal 325ba, cuirtear an mhír 3 seo a leanas leis:

               ‘3. I gcás institiúid a úsáideann samhail inmheánach mhalartach, déanfaidh sí iomlán na gceanglas cistí dílse le haghaidh priacal margaidh i gcás na suíomhanna leabhair trádála uile agus na suíomhanna leabhar neamhthrádála uile a ghineann priacal malairte eachtraí nó priacal tráchtearraí a ríomh i gcomhréir leis an bhfoirmle seo a leanas:

               i gcás inarb amhlaidh:

               Cur chuige na samhla inmheánaí malartaí
                     = suim na gceanglas cistí dílse dá dtagraítear i míreanna 1 agus 2;

                  = an ceanglas cistí dílse breise dá dtagraítear in Airteagal 325bg(2);

                  = na ceanglais cistí dílse arna ríomh le haghaidh priacal margaidh faoin gcur chuige caighdeánaithe malartach dá dtagraítear in Airteagal 325(1), pointe (a), i gcás punann na suíomhanna leabhar trádála uile agus na suíomhanna leabhar neamhthrádála uile a ghineann priacal malairte eachtraí nó priacal tráchtearraí;

                  = na ceanglais cistí dílse arna ríomh le haghaidh priacal margaidh faoin gcur chuige caighdeánaithe malartach dá dtagraítear in Airteagal 325(1), pointe (a), i gcás punann suíomhanna leabhar trádála agus suíomhanna leabhar neamhthrádála a ghineann priacal malairte eachtraí nó priacal tráchtearraí ar úsáid an institiúid an cur chuige céanna ina leith chun na ceanglais cistí dílse a ríomh le haghaidh priacal margaidh;

                  = na ceanglais cistí dílse arna ríomh le haghaidh priacal margaidh faoin gcur chuige caighdeánaithe malartach dá dtagraítear in Airteagal 325(1), pointe (a), i gcás punann suíomhanna leabhar trádála agus suíomhanna leabhar neamhthrádála a ghineann priacal malairte eachtraí nó priacal tráchtearraí ar úsáid an institiúid an cur chuige dá dtagraítear in Airteagal 325(1), pointe (b), ina leith chun na ceanglais cistí dílse a ríomh le haghaidh priacal margaidh;

               (153)in Airteagal 325bc, cuirtear an mhír 6 seo a leanas leis:

               ‘6. Forbróidh ÚBE dréachtchaighdeáin theicniúla rialála lena sonrófar na critéir chun ionchuir sonraí a úsáid sa tsamhail tomhais priacail dá dtagraítear san Airteagal seo, lena n‑áirítear critéir maidir le beachtas sonraí agus critéir maidir le calabrú na n‑ionchur sonraí i gcás ina mbeidh sonraí margaidh neamhleor.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin[laistigh de 9 mí tar éis theacht i bhfeidhm an Rialacháin seo].

               Déantar cumhacht a tharmligean chuig an gCoimisiún chun an Rialachán seo a fhorlíonadh trí na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagal 10 go hAirteagal 14 de Rialachán (AE) Uimh. 1093/2010.’

               (154)Leasaítear Airteagal 325be mar a leanas:

               (a)i mír 1, cuirtear isteach an fhomhír seo a leanas:

               ‘Chun críocha an mheasúnaithe dá dtagraítear i mír 1, féadfaidh údaráis inniúla cead a thabhairt d’institiúidí úsáid a bhaint as sonraí margaidh arna soláthar ag díoltóirí tríú páirtí.’;

               (b)cuirtear an mhír 1a seo a leanas isteach:

               ‘1a. Féadfaidh údaráis inniúla ceanglas a chur ar institiúid gan fachtóir priacail a mheas a bheith insamhaltaithe ar mheas an institiúid é a bheith insamhaltaithe i gcomhréir le mír 1, i gcás nach ndéanfaidh na hionchuir sonraí lenar cinneadh na cásanna turrainge todhchaí arna gcur i bhfeidhm maidir leis an bhfachtóir priacail na ceanglais dá dtagraítear in Airteagal 325bc(6) a chomhlíonadh chun sástacht na n‑údarás inniúil.’;

               (c)cuirtear an mhír 2a seo a leanas isteach:

               ‘2a. In imthosca urghnácha, a tharlaíonn le linn tréimhsí ina dtagann laghdú suntasach ar ghníomhaíochtaí áirithe trádála thar mhargaí airgeadais, féadfaidh údaráis inniúla cead a thabhairt do na hinstitiúidí uile a úsáideann an cur chuige a leagtar amach sa Chaibidil seo roinnt fachtóirí priacal nár mheas na hinstitiúidí sin a bheith insamhaltaithe roimhe seo i gcomhréir le mír 1 a mheas a bheith insamhaltaithe, ar choinníoll go gcomhlíonfar na coinníollacha seo a leanas:

               (a)tá na fachtóirí priacail atá faoi réir na láimhseála comhfhreagrach do na gníomhaíochtaí trádála atá laghdaithe go suntasach thar mhargaí airgeadais;

               (b)cuirtear an láimhseáil i bhfeidhm go sealadach agus ní chuirtear i bhfeidhm í go ceann tréimhse níos faide ná 6 mhí laistigh de 1 bhliain airgeadais amháin;

               (c)ní laghdaíonn an láimhseáil dá dtagraítear sa chéad fhomhír go suntasach ar iomlán na gceanglas cistí dílse le haghaidh priacal margaidh de chuid na n‑institiúidí a chuireann i bhfeidhm í;

               (d)tugann údaráis inniúla fógra do ÚBE láithreach faoi aon chinneadh cead a thabhairt d’institiúidí an cur chuige a leagtar amach sa Chaibidil seo a chur i bhfeidhm maidir le roinnt fachtóirí priacail a mheas a bheith insamhaltaithe nár measadh roimhe seo a bheith insamhaltaithe, agus faoi na gníomhaíochtaí trádála lena mbaineann, agus tugann siad foras leis an gcinneadh sin.’;

               (d)cuirtear an méid seo a leanas in ionad mhír 3:

               ‘3. Déanfaidh ÚBE dréachtchaighdeáin theicniúla rialála a fhorbairt lena sonrófar na critéir chun measúnú a dhéanamh, i gcomhréir le mír 1, ar cé acu atá nó nach bhfuil na fachtóirí priacail insamhaltaithe, lena n‑áirítear i gcás ina n‑úsáidtear sonraí margaidh dá dtagraítear i mír 2b, mar aon le minicíocht an mheasúnaithe sin.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoi [cuir isteach dáta atá cothrom le 9 mí i ndiaidh theacht i bhfeidhm an Rialacháin seo].

               Déantar cumhacht a tharmligean chuig an gCoimisiún chun an Rialachán seo a fhorlíonadh trí na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagal 10 go 14 de Rialachán (AE) Uimh. 1093/2010.’;

               (155)Leasaítear Airteagal 325bf mar a leanas:

               (a)leasaítear mír 6 mar a leanas:

               (i)sa chéad fhomhír, cuirtear an méid seo a leanas in ionad na habairte tosaigh:

               ‘Beidh an fachtóir iolrúcháin (mc) cothrom, ar a laghad, le suim 1.5 móide forlíontán arna chinneadh i gcomhréir le Tábla 3. Maidir leis an bpunann dá dtagraítear i mír 5, ríomhfar an forlíontán ar bhonn líon na róluaineachtaí a tharla le linn an 250 lá gnó is déanaí arna bhfianú le cúltástáil na hinstitiúide ar uimhir an luacha faoi phriacal a ríomhfar i gcomhréir le pointe (a) den fhomhír seo. Beidh ríomh an fhorlíontáin faoi réir na gceanglas seo a leanas:

               (ii)cuirtear an méid seo a leanas in ionad an tríú fomhír:

               ‘In imthosca urghnácha, féadfaidh údaráis inniúla cead a thabhairt d'institiúid an méid seo a leanas a dhéanamh:

               (a)teorainn a chur le ríomh an fhorlíontáin ag an méid de a bheidh ina thoradh ar róluaineachtaí de bhun cúltástála ar athruithe hipitéiseacha, i gcás nach mbeidh an líon róluaineachtaí de bhun cúltástála ar athruithe iarbhír mar thoradh ar easnaimh i samhail inmheánach mhalartach na hinstitiúide.

               (b)na róluaineachtaí atá fianaithe le cúltástáil athruithe hipitéiseacha nó iarbhír a eisiamh ó ríomh an fhorlíontáin, i gcás nach mbeidh na róluaineachtaí sin mar thoradh ar easnaimh i samhail inmheánach mhalartach na hinstitiúide.’;

               (iii)cuirtear an fhomhír seo a leanas isteach:

               ‘Chun críocha na chéad fhomhíre, féadfaidh údaráis inniúla luach mc a mhéadú os cionn na suime dá dtagraítear san fhomhír sin, i gcás ina léirítear easnaimh i samhail inmheánach mhalartach institiúide na ceanglais cistí dílse a thomhas go hiomchuí le haghaidh priacal margaidh.’;

               (b)cuirtear an méid seo a leanas in ionad mhír 8:

               ‘8. De mhaolú ar mhíreanna 2 agus 6 den Airteagal seo, féadfaidh údaráis inniúla ceadú d'institiúid gan róluaineacht a chur san áireamh i gcás ina mbeidh athrú aon lae i luach a punainne, a sháróidh uimhir an luacha faoi phriacal a ríomhtar le samhail inmheánach na hinstitiúide, insannta d'fhachtóir priacail nach bhfuil insamhaltaithe.

               (c)cuirtear an mhír 10 seo a leanas leis:

               10 Forbróidh ÚBE dréachtchaighdeáin theicniúla rialála lena sonrófar na coinníollacha agus na critéir ar i gcomhréir leo a fhéadfaidh institiúid gan róluaineacht a chur san áireamh i gcás ina mbeidh athrú 1 lae i luach a punainne, a sháróidh uimhir ghaolmhar an luacha faoi phriacal arna ríomh ag samhail inmheánach na hinstitiúide, insannta d'fhachtóir priacail nach bhfuil insamhaltaithe.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoi [cuir isteach dáta atá cothrom le 18 mí i ndiaidh theacht i bhfeidhm an Rialacháin seo].

               Tarmligtear an chumhacht chuig an gCoimisiún chun an Rialachán seo a fhorlíonadh trí na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.

               (156)Leasaítear Airteagal 325bg mar a leanas:

               (a)cuirtear an méid seo a leanas in ionad mhíreanna 1 go 3:

               ‘1. Comhlíonann deasc thrádála institiúide na ceanglais sannta B&C i gcás ina mbeidh na hathruithe teoiriciúla ar luach phunann na deisce trádála sin, bunaithe ar shamhail tomhais priacail na hinstitiúide, gar nó gar go leor do na hathruithe hipitéiseacha ar luach phunann na deisce trádála sin, bunaithe ar shamhail phraghsála na hinstitiúide.

               2. D’ainneoin mhír 1, i gcás ina mbeidh na hathruithe teoiriciúla ar luach punainne deisce trádála, bunaithe ar shamhail tomhais priacail na hinstitiúide, gar go leor do na hathruithe hipitéiseacha ar luach phunann na deisce trádála sin, bunaithe ar shamhail phraghsála na hinstitiúide, déanfaidh an institiúid ceanglas cistí dílse de bhreis ar na ceanglais cistí dílse dá dtagraítear in Airteagal 325ba, míreanna 1 agus 2, a ríomh le haghaidh gach suímh atá sannta don deasc thrádála sin.

               3. Ach a gcomhlíonfaidh institiúid an ceanglas sannta brabúis agus caillteanais dá dtagraítear i mír 1, maidir le gach suíomh de chuid deisce trádála ar leith, saineofar liosta cruinn d'fhachtóirí priacail a mheastar a bheith iomchuí chun fíorú a dhéanamh an gcomhlíonann an institiúid sin an ceanglas cúltástála a leagtar amach in Airteagal 325bf.’;

               (b)leasaítear mír 4 mar a leanas:

               (i)cuirtear an méid seo a leanas in ionad phointí (a) agus (b):

               ‘(a) na critéir a shonraíonn cé acu atá nó nach bhfuil na hathruithe teoiriciúla ar luach punainne deisce trádála gar nó gar go leor do na hathruithe hipitéiseacha ar luach punainne deisce trádála chun críocha mhír 1, agus forbairtí rialála idirnáisiúnta á gcur san áireamh;

               (b) an ceanglas cistí dílse breise dá dtagraítear i mír 2;’;

               (ii)(Pointe (e) aisghairthe)

               (iii)cuirtear an méid seo a leanas in ionad an dá fhomhír dheireanacha:

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoin[laistigh de 9 mí tar éis an dáta a dtiocfaidh an Rialachán seo i bhfeidhm].

               Déantar cumhacht a tharmligean chuig an gCoimisiún chun an Rialachán seo a fhorlíonadh trí na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagal 10 go 14 de Rialachán (AE) Uimh. 1093/2010.’;

               (157)Leasaítear Airteagal 325bh mar a leanas:

               (a)i mír 1, cuirtear pointe (i) isteach mar a leanas:

               ‘(i) i gcás suíomhanna in GCanna, dearcfaidh institiúidí trí shuíomhanna foluiteacha GCanna ar bhonn seachtainiúil ar a laghad chun a gceanglas cistí dílse a ríomh i gcomhréir leis an gCaibidil seo; mura bhfuil ionchuir sonraí leordhóthanacha nó faisnéis leordhóthanach ag institiúidí chun an ceanglas cistí dílse a ríomh le haghaidh priacal margaidh maidir le suíomh GC i gcomhréir le cur chuige na trédhearcachta, féadfaidh siad brath ar thríú páirtí chun na hionchuir sonraí sin nó an fhaisnéis sin a fháil, ar choinníoll go gcomhlíonfar na coinníollacha uile seo a leanas:

               (i)is ceann díobh seo a leanas an tríú páirtí:

               –institiúid taisclainne nó institiúid taisclainne airgeadais an GC sin, ar chuntar go ndéanfaidh an GC infheistíocht eisiach in urrúis agus go ndéanfaidh sí gach urrús a chur i dtaisce san institiúid taisclainne sin nó san institiúid taisclainne airgeadais sin;

               –i gcás GCanna nach gcumhdaítear leis an gcéad fhleasc den phointe (i) seo, cuideachta bainistíochta GC, ar choinníoll go gcomhlíonfaidh an chuideachta bainistíochta GC sin na critéir a leagtar amach in Airteagal 132(3), pointe (a).

               (ii)déanann an tríú páirtí na hionchuir sonraí leordhóthanacha nó an fhaisnéis leordhóthanach a sholáthar don institiúid chun na ceanglais cistí dílse a ríomh le haghaidh phriacal margaidh an tsuímh GC i gcomhréir leis an gcur chuige dá dtagraítear sa chéad fhomhír;

               (iii)tá iniúchóir seachtrach de chuid na hinstitiúide tar éis a dheimhniú go bhfuil sonraí nó faisnéis an tríú páirtí dá dtagraítear i bpointe (ii) leordhóthanach agus go bhfuil rochtain gan srian ag údarás inniúil na hinstitiúide ar na sonraí agus ar an bhfaisnéis sin arna iarraidh.’;

               (b)cuirtear an méid seo a leanas in ionad mhír 2:

               ‘2. Féadfaidh institiúid úsáid a bhaint as comhghaolta eimpíreacha laistigh de chatagóirí leathana fachtóirí priacail agus, chun an beart easnaimh ionchasaigh neamhiallaithe UESt dá dtagraítear in Airteagal 325bb(1) a ríomh, thar chatagóirí leathana fachtóirí priacail i gcás ina mbeidh cur chuige na hinstitiúide le haghaidh thomhas na gcomhghaolta sin fónta, comhsheasmhach leis na tréimhsí leachtachta ionchasacha is infheidhme, nó leis an tréimhse ionchasach bunaidh 10 lá a leagtar amach in Airteagal 325bc(1) ach údarás inniúil na hinstitiúide a bheith sásta leis sin, agus arna chur chun feidhme go hionraic, agus sa chás sin amháin.’;

               (c)scriostar mír 3;

               (158)in Airteagal 325bi(1), leasaítear pointe (b) mar a leanas:

               ‘(b) beidh aonad rialaithe priacail atá neamhspleách ar aonaid trádála gnó ag institiúid agus tuairisceoidh an t‑aonad go díreach chun na bainistíochta sinsearaí. Beidh an t‑aonad sin:

               (i)freagrach as aon samhail inmheánach tomhais priacail arna húsáid i gcur chuige na samhla inmheánaí malartaí chun críocha na Caibidle seo a dhearadh agus a chur chun feidhme;

               (ii)freagrach as an gcóras foriomlán bainistíochta priacail;

               (iii)táirgfear tuairiscí laethúla agus déanfar anailís orthu maidir le haschur aon samhla inmheánaí arna húsáid chun ceanglais chaipitil a ríomh le haghaidh riosca margaidh, agus maidir le hoiriúnacht na mbeart a bheidh le déanamh i dtéarmaí teorainneacha trádála.

               Déanfaidh aonad bailíochtaithe ar leithligh as an aonad rialaithe priacal bailíochtú tosaigh agus leanúnach ar aon samhail inmheánach tomhais priacal arna húsáid i gcur chuige na samhla inmheánaí malartaí chun críocha na Caibidle seo.’;

               (159)Leasaítear Airteagal 325bp mar a leanas:

               (a)leasaítear mír 5 mar a leanas:

               (i)cuirtear an méid seo a leanas in ionad phointe (d) agus phointe (e):

               ‘(d) i gcás institiúid ar tugadh cead di meastachán a dhéanamh ar dhóchúlachtaí mainneachtana i gcomhréir le Teideal II, Caibidil 3, Roinn 1 le haghaidh na haicme risíochta agus an chórais rátála a chomhfhreagraíonn d’eisitheoir áirithe, úsáidfidh sí an mhodheolaíocht a leagtar amach ansin chun dóchúlachtaí mainneachtana an eisitheora sin a ríomh, ar choinníoll go mbeidh fáil ar shonraí le haghaidh an mheastacháin sin;

               (e) i gcás institiúid nár tugadh cead di meastachán a dhéanamh ar dhóchúlachtaí mainneachtana dá dtagraítear i bpointe (d), forbróidh sí modheolaíocht inmheánach nó úsáidfidh sí foinsí seachtracha chun meastachán a dhéanamh ar dhóchúlachtaí mainneachtana go comhsheasmhach leis na ceanglais a bhfuil feidhm leo maidir le meastacháin ar dhóchúlachtaí mainneachtana faoin Airteagal seo.’;

               (ii)cuirtear an fhomhír seo a leanas isteach:

               ‘Chun críocha phointe (d), beidh fáil ar na sonraí chun meastachán a dhéanamh ar dhóchúlachtaí mainneachtana eisitheora áirithe de shuíomh leabhar trádála i gcás ina mbeidh, ar dháta an ríomha, suíomh leabhar neamhthrádála ag an institiúid i leith an oibleagáideora chéanna a measann sí dóchúlachtaí mainneachtana lena aghaidh i gcomhréir le Teideal II, Caibidil 3, Roinn 1 chun a ceanglais cistí dílse a leagtar amach sa Chaibidil sin a ríomh.’;

               (b)leasaítear mír 6 mar a leanas:

               (i)cuirtear an méid seo a leanas in ionad phointí (c) agus (d):

               ‘(c) i gcás institiúid ar tugadh cead di meastachán a dhéanamh ar chaillteanas i gcomhréir le Teideal II, Caibidil 3, Roinn 1 le haghaidh na haicme risíochta agus an chórais rátála a chomhfhreagraíonn do risíocht áirithe, úsáidfidh sí an mhodheolaíocht a leagtar amach ansin chun meastacháin ar chaillteanas i gcás mainneachtana an eisitheora sin a ríomh, ar choinníoll go mbeidh fáil ar shonraí le haghaidh na meastachán sin;

               (d) i gcás institiúid nár tugadh cead di meastachán a dhéanamh ar chaillteanas i gcás mainneachtana dá dtagraítear i bpointe (c), forbróidh sí modheolaíocht inmheánach nó úsáidfidh sí foinsí seachtracha chun meastachán a dhéanamh ar chaillteanas i gcás mainneachtana go comhsheasmhach leis na ceanglais a bhfuil feidhm leo maidir le meastacháin ar chaillteanas i gcás mainneachtana faoin Airteagal seo.’;

               (ii)cuirtear an fhomhír seo a leanas isteach:

               ‘Chun críocha phointe (c), beidh fáil ar na sonraí chun meastachán a dhéanamh ar chaillteanas i gcás mainneachtana eisitheora áirithe de shuíomh leabhar trádála i gcás ina mbeidh, ar dháta an ríomha, suíomh leabhar neamhthrádála ag an institiúid i leith na risíochta céanna a measann sí caillteanas i gcás mainneachtana lena haghaidh i gcomhréir le Teideal II, Caibidil 3, Roinn 1 chun a ceanglais cistí dílse a leagtar amach sa Chaibidil sin a ríomh.’;

               (160)in Airteagal 337, cuirtear an méid seo a leanas in ionad mhír 2:

               ‘2. Agus ualaithe priacail á gcinneadh chun críocha mhír 1, bainfidh institiúidí úsáid eisiach as an gcur chuige a leagtar amach i dTeideal II, Caibidil 5, Roinn 3.’;

               (161)in Airteagal 338, cuirtear an méid seo a leanas in ionad mhíreanna 1 agus 2:

               ‘1. Chun críocha an Airteagail seo, cinnfidh institiúid a punann trádála comhghaoil i gcomhréir leis na forálacha a leagtar amach in Airteagal 325, míreanna 6, 7 agus 8.

               2. Socróidh institiúid an ceann is mó de na méideanna seo a leanas mar cheanglas cistí dílse le haghaidh priacal shonraigh i gcás na punainne trádála comhghaoil:

               (a)an ceanglas cistí dílse iomlán le haghaidh priacal shonraigh a mbeadh feidhm aige maidir le glansuímh fhada na punainne trádála comhghaoil agus leo sin amháin;

               (b)an ceanglas cistí dílse iomlán le haghaidh priacal shonraigh a mbeadh feidhm aige maidir le glansuímh ghearra na punainne trádála comhghaoil agus leo sin amháin.

               (162)in Airteagal 352, scriostar mír 2;

               (163)in Airteagal 361, scriostar pointe (c) agus an mhír dheireanach;

               (164)i gCuid a Trí, Teideal IV, scriostar Caibidil 5;

               (165)in Airteagal 381, cuirtear an mhír seo a leanas leis:

               ‘Chun críocha an Teidil seo, ciallaíonn ‘priacal CVA’ an priacal go n‑eascróidh caillteanais as athruithe ar luach CVA, arna ríomh le haghaidh phunann na n‑idirbheart le contrapháirtí mar a leagtar amach sa chéad mhír, mar gheall ar ghluaiseachtaí i bhfachtóirí priacail um raon difríochta creidmheasa agus i bhfachtóirí priacail eile atá leabaithe i bpunann na n‑idirbheart.’;

               (166)Leasaítear Airteagal 382 mar a leanas:

               (a)cuirtear an méid seo a leanas in ionad mhír 2:

               ‘2. Agus cistí dílse a cheanglaítear le mír 1 á ríomh aici, cuirfidh institiúid san áireamh idirbhearta um maoiniúchán urrús a bhfuil luach cóir orthu faoin gcreat cuntasaíochta is infheidhme maidir leis an institiúid i gcás inarb ábhartha iad risíochtaí na hinstitiúide ar phriacal CVA a eascraíonn as na hidirbhearta sin.’;

               (b)cuirtear isteach na míreanna 4a agus 4b seo a leanas:

               ‘4a. De mhaolú ar mhír 4, féadfaidh institiúid a roghnú ceanglais cistí dílse a ríomh le haghaidh priacal CVA trí úsáid a bhaint as aon cheann de na cineálacha cur chuige is infheidhme dá dtagraítear in Airteagal 382a le haghaidh na n‑idirbheart sin atá eisiata i gcomhréir le mír 4, i gcás ina n‑úsáidfidh an institiúid fálaithe incháilithe arna gcinneadh i gcomhréir le hAirteagal 386 chun priacal CVA na n‑idirbheart sin a mhaolú. Bunóidh institiúidí beartais lena sonrófar na cásanna ina roghnóidh siad a gceanglais cistí dílse a chomhlíonadh le haghaidh priacal CVA ar idirbhearta den sórt sin.

               4b. Déanfaidh institiúidí torthaí ríomhanna na gceanglas cistí dílse le haghaidh priacal CVA ar na hidirbhearta uile dá dtagraítear i mír 4 a thuairisciú dá n‑údaráis inniúla. Chun críocha an cheanglais tuairiscithe sin, déanfaidh institiúidí na ceanglais cistí dílse a ríomh le haghaidh priacal CVA ach úsáid a bhaint as na cineálacha cur chuige ábhartha a leagtar amach in Airteagal 382a(1) a d’úsáidfidís chun an ceanglas cistí dílse a chomhlíonadh le haghaidh priacal CVA mura mbeadh na hidirbhearta sin eisiata ón raon feidhme i gcomhréir le mír 4.’

               (c)cuirtear an mhír 6 seo a leanas isteach:

               ‘6. Forbróidh ÚBE dréachtchaighdeáin theicniúla rialála lena sonrófar na coinníollacha agus na critéir a úsáidfidh na húdaráis inniúla chun measúnú a dhéanamh an ábhartha iad na risíochtaí ar phriacal CVA a eascraíonn as idirbhearta um maoiniúchán urrús a bhfuil luach cóir orthu, mar aon le minicíocht an mheasúnaithe sin.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoi [cuir isteach dáta atá cothrom le 2 bhliain i ndiaidh theacht i bhfeidhm an Rialacháin seo].

               Tarmligtear an chumhacht chuig an gCoimisiún chun na caighdeáin theicniúla rialála dá dtagraítear sa dara fomhír a ghlacadh i gcomhréir le hAirteagal 10 go hAirteagal 14 de Rialachán (AE) Uimh. 1093/2010.’;

               (167)cuirtear an tAirteagal 382a seo a leanas isteach:

               ‘Airteagal 382a
               Cineálacha cur chuige chun na ceanglais cistí dílse a ríomh le haghaidh priacal CVA

               1. Déanfaidh institiúid ceanglais cistí dílse a ríomh le haghaidh priacal CVA i gcás na n‑idirbheart uile dá dtagraítear in Airteagal 382 i gcomhréir leis na cineálacha cur chuige seo a leanas:

               (a)an cur chuige caighdeánaithe a leagtar amach in Airteagal 383, i gcás inar thug na húdaráis inniúla cead d'institiúid an cur chuige sin a úsáid;

               (b)an cur chuige bunúsach a leagtar amach in Airteagal 384;

               (c)an cur chuige simplithe a leagtar amach in Airteagal 385, ar choinníoll go gcomhlíonann an institiúid na coinníollacha a leagtar amach i mír 1 den Airteagal sin.

               2. Ní úsáidfidh institiúid an cur chuige dá dtagraítear i mír 1, pointe (c), i dteannta na gcineálacha cur chuige dá dtagraítear i mír 1, pointí (a) nó (b).

               3. Féadfaidh institiúid meascán de na cineálacha cur chuige dá dtagraítear i mír 1, pointí (a) agus (b), a úsáid chun na ceanglais cistí dílse a ríomh le haghaidh priacal CVA ar bhonn buan sna cásanna seo a leanas:

               (a)i gcás contrapháirtithe éagsúla;

               (b)i gcás tacair glanluachálacha incháilithe éagsúla leis an gcontrapháirtí céanna;

               (c)i gcás idirbhearta éagsúla ar cuid den tacar glanluachálacha incháilithe céanna iad ar choinníoll go gcomhlíonfar na coinníollacha seo a leanas;

               (i)scoiltfidh an institiúid an tacar glanluachálacha ina dhá thacar glanluachálacha hipitéiseacha, agus déanfaidh sí na hidirbhearta uile atá faoi réir an chuir chuige dá dtagraítear i mír 1, pointe (a), a leithdháileadh ar an tacar glanluachálacha hipitéiseach céanna agus na hidirbhearta uile atá faoi réir an chur chuige dá dtagraítear i mír 1, pointe (b), a leithdháileadh ar an tacar glanluachálacha hipitéiseach eile chun na ceanglais cistí dílse a ríomh le haghaidh priacal CVA;

               (ii)beidh an scoilt dá dtagraítear i bpointe (a) comhsheasmhach leis an mbealach a chinnfidh an institiúid glanluacháil dhlíthiúil an CVA arna ríomh chun críocha cuntasaíochta;

               (iii)beidh an cead arna thabhairt ag na húdaráis inniúla chun úsáid a bhaint as an gcur chuige dá dtagraítear i mír 1, pointe (a), teoranta don tacar glanluachálacha hipitéiseach a n‑úsáideann an institiúid an cur chuige dá dtagraítear i mír 1, pointe (a), ina leith chun na ceanglais cistí dílse a ríomh le haghaidh priacal CVA.

               Bunóidh institiúidí beartais chun míniú a thabhairt ar an gcaoi a n‑úsáideann siad meascán de na cuir chuige dá dtagraítear i mír 1, pointí (a) agus (b), agus mar a leagtar amach sa mhír seo, chun na ceanglais cistí dílse a ríomh le haghaidh priacal CVA ar bhonn buan.’;

               (168)Cuirtear an méid seo a leanas in ionad Airteagal 383:

               ‘Airteagal 383
               Cur Chuige Caighdeánaithe

               1. Deonóidh na húdaráis inniúla cead d’institiúid a gceanglais cistí dílse a ríomh le haghaidh priacal CVA le haghaidh na punainne idirbheart le contrapháirtí amháin nó níos mó ag úsáid an chuir chuige chaighdeánaithe i gcomhréir le mír 3, tar éis measúnú a dhéanamh ar cibé a chomhlíonann, nó nach gcomhlíonann, an institiúid na ceanglais seo a leanas:

               (a)tá aonad ar leith bunaithe ag an institiúid a bhfuil freagracht ag an aonad sin ar bhainistíocht priacail fhoriomlán agus fálú phriacal CVA na hinstitiúide;

               (b)maidir le gach contrapháirtí lena mbaineann, tá samhail rialála CVA forbartha ag an institiúid chun CVA an chontrapháirtí sin a ríomh i gcomhréir le hAirteagal 383a;

               (c)maidir le gach contrapháirtí lena mbaineann, tá an institiúid in ann a ríomh, ar bhonn míosúil ar a laghad, íogaireachtaí a CVA i ndáil leis na tosca priacail lena mbaineann mar a chinntear i gcomhréir le hAirteagal 383b;

               (d)maidir le gach suíomh i bhfáluithe incháilithe a aithnítear i gcomhréir le hAirteagal 383 chun críocha ceanglais cistí dílse na hinstitiúide le haghaidh phriacal CVA a ríomh ag úsáid an chuir chuige chaighdeánaithe, tá an institiúid in ann a ríomh, ar bhonn míosúil ar a laghad, íogaireachtaí na suíomhanna sin i ndáil leis na tosca priacail ábhartha a chinntear i gcomhréir le hAirteagal 386b.

               Chun críocha phointe (c), ciallaítear le híogaireacht CVA chontrapháirtí i ndáil le fachtóir priacail an t‑athrú cóimheasa ar luach CVA, mar thoradh ar athrú ar luach aon cheann d'fhachtóirí priacail ábhartha CVA, arna ríomh ag úsáid samhail CVA na hinstitiúide i gcomhréir le Airteagail 383i go 383j.

               Chun críocha phointe (d), ciallaítear le híogaireacht suíomhanna i bhfálú incháilithe i ndáil le fachtóir priacail an t‑athrú cóimheasa ar luach a tsuímh sin, mar thoradh ar athrú ar luach aon cheann d'fhachtóirí priacail ábhartha an tsuímh sin, arna ríomh ag úsáid samhail praghsála na hinstitiúide i gcomhréir le Airteagail 383i go 383j.

               2. Chun críocha na ceanglais cistí dílse le haghaidh phriacal CVA a ríomh, beidh feidhm ag na sainmhínithe seo a leanas:

               (a)ciallaíonn ‘aicme priacail’ aon cheann de na catagóirí seo a leanas:

               (i)priacal ráta úis;

               (ii)priacal raon difríochta creidmheasa an chontrapháirtí:

               (iii)priacal raon difríochta creidmheasa tagartha;

               (iv)riosca gnáthscaireanna;

               (v)riosca tráchtearraí;

               (vi)priacal malairte eachtraí;

               (b)Ciallaíonn ‘punann CVA’ an phunann atá comhdhéanta de choigeartú comhiomlán ar luacháil creidmheasa (CVA comhiomlán) agus gach fálú incháilithe dá dtagraítear i mír 1, pointe (d);

               (c)Ciallaíonn ‘coigeartú comhiomlán ar luacháil creidmheasa’ (CVA comhiomlán) suim na CVAnna a ríomhtar ag úsáid an tsamhail rialála CVA le haghaidh gach contrapháirtí dá dtagraítear i mír 1, an chéad fhomhír.

               3. Cinnfidh na hinstitiúidí na ceanglais cistí dílse le haghaidh phriacal CVA ag úsáid cur chuige caighdeánaithe, is é sin, suim an dá cheanglas cistí dílse seo a leanas a ríomhtar i gcomhréir le hAirteagal 383b:

               (a)na ceanglais cistí dílse le haghaidh priacail deilte lena ngabhtar an priacal go dtiocfaidh athruithe ar phunann CVA na hinstitiúide mar gheall ar ghluaiseachtaí sna fachtóirí priacail neamhluaineachta ábhartha;

               (b)na ceanglais cistí dílse le haghaidh phriacal vega lena ngabhtar an priacal go dtiocfaidh athruithe ar phunann CVA na hinstitiúide mar gheall ar ghluaiseachtaí sna fachtóirí priacail luaineachta.’;

               (169)cuirtear na hAirteagail 383a go 383w seo a leanas isteach:

               ‘Airteagal 383a
               Samhail rialála CVA

               1. Beidh samhail rialála CVA a úsáidtear chun na ceanglais cistí dílse le haghaidh phriacal CVA a ríomh i gcomhréir le hAirteagal 384 fónta ar bhonn coincheapúil, déanfar í a chur chun feidhme go hionraic agus comhlíonfar léi na ceanglais uile a leanas:

               (a)beidh an tsamhail rialála CVA in ann CVA contrapháirtí áirithe a shamhaltú, ag aithint glanluachála agus comhaontú corrlaigh ar leibhéal socraithe glanluachála, i gcás inarb ábhartha, i gcomhréir leis an Airteagal seo;

               (b)measann an institiúid dóchúlacht mainneachtana an chontrapháirtí dá dtagraítear i bpointe (a) ó raonta difríochta creidmheasa agus caillteanas i gcás mainneachtana an chontrapháirtí faoi chomhghnáis an mhargaidh.

               (c)beidh caillteanas ionchais i gcás mainneachtana dá dtagraítear i bpointe (a) mar an gcéanna leis an gcaillteanas i gcás mainneachtana faoi chomhghnáis an mhargaidh dá dtagraítear i bpointe (b),   ach sa chás gur féidir leis an institiúid údar a thabhairt go bhfuil sinsearacht na punainne idirbheart leis an gcontrapháirtí sin difriúil ó shinsearacht bannaí neamhurraithe a d’eisigh an contrapháirtí sin;

               (d)ag gach pointe ama sa todhchaí, ríomhfar risíocht thodhchaíoch lascainithe ionsamhlaithe na punainne idirbheart le contrapháirtí le samhail risíochta trí na hidirbhearta uile sa phunann sin a athphraghsáil, bunaithe ar chomhathruithe ionsamhlaithe na bhfachtóirí priacail margaidh atá ábhartha do na hidirbhearta sin ag úsáid líon iomchuí cásanna, agus na praghsanna go dtí dáta an ríomha á lascainiú ag úsáid rátaí úis saor ó riosca;

               (d)tá an tsamhail rialála CVA in ann spleáchas suntasach idir risíocht thodhchaíoch lascainithe ionsamhlaithe na punainne idirbheart agus raonta difríochta creidmheasa an chontrapháirtí;

               (e)i gcás ina bhfuil idirbhearta na punainne san áireamh i dtacar glanluachála atá faoi réir comhaontaithe corrlaigh agus luachála laethúla marcála ón margadh, aithnítear an chomhthaobhacht a bhreactar agus a fhaightear mar chuid den chomhaontú sin mar mhaolaitheoir ar phriacal sa risíocht thodhchaíoch lascainithe ionsamhlaithe, i gcás ina gcomhlíontar gach ceann de na coinníollacha seo a leanas:

               (i)cinneann an institiúid an tréimhse corrlaigh faoi phriacal atá ábhartha don tacar glanluachála sin i gcomhréir leis na ceanglais a leagtar amach in Airteagal 285, míreanna 2 agus 5, agus léirítear léi an tréimhse chorrlaigh sa ríomh ar risíocht thodhchaíoch lascainithe ionsamhlaithe;

               (ii)gach ceann de na gnéithe is infheidhme den chomhaontú corrlaigh, lena n‑áirítear minicíocht na nglaonna neamhshocraithe, an cineál comhthaobhachta incháilithe faoin gconradh, na méideanna tairsí agus na corrlaigh tosaigh maidir leis an institiúid agus an contrapháirtí araon ; léirítear go hiomchuí iad sa ríomh ar an risíocht thodhchaíoch lascainithe ionsamhlaithe;

               (iii)bhunaigh an institiúid aonad bainistíochta comhthaobhachta a chomhlíonann Airteagal 287 maidir leis an gcomhthaobhacht uile a aithnítear chun na ceanglais cistí dílse le haghaidh phriacal CVA a ríomh ag úsáid an chuir chuige chaighdeánaithe.

               Chun críocha phointe (a), beidh comhartha deimhneach ag CVA agus ríomhfar é mar fheidhm de chaillteanas ionchais i gcás mainneachtana an chontrapháirtí, tacar iomchuí dóchúlachtaí mainneachtana an chontrapháirtí ag pointí ama sa todhchaí agus tacar iomchuí risíochtaí todhchaíocha lascainithe ionsamhlaithe na punainne idirbheart leis an gcontrapháirtí sin ag pointí ama sa todhchaí go dtí aibíocht an idirbhirt is faide sa phunann sin.

               Chun chríocha phointe (b), i gcás ina bhfuil raonta difríochta na babhtála mainneachtana creidmheasa de chuid an chontrapháirtí inbhraite sa mhargadh., úsáidfidh an institiúid na raonta difríochta sin. I gcás nach bhfuil raonta difríochta na babhtála mainneachtana creidmheasa ar fáil, úsáidfidh an institiúid ceann amháin de na cuir chuige seo a leanas:

               (i)raonta difríochta ó ionstraimí eile a eisíonn an contrapháirtí ina léirítear dálaí reatha an mhargaidh;

               (ii)seachraonta difríochtaí atá iomchuí i bhfianaise rátáil, tionscal agus réigiún an chontrapháirtí.

               Chun críocha an t‑údar dá dtagraítear i bpointe (d), ní athróidh an chomhthaobhacht a fhaightear ón gcontrapháirtí sinsearacht na risíochta.

               Chun críocha phointe (f)(iii), i gcás ina bhfuil aonad den sórt sin bunaithe ag an institiúid cheana féin chun an modh samhlach inmheánaí dá dtagraítear in Airteagal 283, ní cheanglófar ar an institiúid aonad bainistíochta comhthaobhachta breise a bhunú i gcás ina léiríonn an institiúid sin dá húdaráis inniúla go gcomhlíonann an t‑aonad den sórt sin na ceanglais a leagtar amach in Airteagal 287 maidir leis an gcomhthaobhacht uile a aithnítear chun na ceanglais cistí dílse le haghaidh phriacal CVA a ríomh ag úsáid an chuir chuige chaighdeánaithe.

               2. Comhlíonfaidh institiúid a úsáideann samhail rialála CVA na ceanglais cháilíochtúla uile seo a leanas:

               (a)tá an tsamhail risíochta dá dtagraítear i mír 1, pointe (d), mar chuid de chóras bainistíochta priacail CVA inmheánach na hinstitiúide, a bhfuil sainaithint, tomhas, bainistíocht, formheas agus tuairisciú inmheánach CVA agus phriacal CVS chun críocha cuntasaíochta, mar chuid de;

               (b)beidh próiseas i bhfeidhm ag an institiúid chun comhlíontacht le tacar doiciméadaithe de bheartais, rialuithe, measúnú ar fheidhmíocht samhla agus nósanna imeachta inmheánacha a bhaineann leis an tsamhail risíochta dá dtagraítear i mír 1, pointe (d), a áirithiú;

               (c)beidh aonad rialaithe neamhspleách ag an institiúid atá freagrach as fíorú éifeachtach tosaigh agus leanúnach na samhla risíochta dá dtagraítear i mír 1, pointe (d). Beidh an t‑aonad sin neamhspleách ó chreidmheas gnó agus ó aonaid trádála, lena n‑áirítear an t‑aonad dá dtagraítear in Airteagal 383(1), pointe (a), agus tuairisceoidh an t‑aonad go díreach don ardbhainistíocht; beidh líon foirne leordhóthanach ag an aonad ag a bhfuil an leibhéal scileanna is iomchuí maidir leis an gcuspóir sin a chomhlíonadh;

               (d)beidh ardbhainistíocht na hinstitiúide rannpháirteach, ar bhealach gníomhach, sa phróiseas rialaithe priacail agus measfaidh siad go bhfuil rialú phriacal CVA mar ghné riachtanach den ghnó, agus nach mór acmhainní a shannadh dó;

               (e)déanfaidh an institiúid an próiseas maidir le bailíochtú tosaigh agus bailíochtú leanúnach a samhla risíochta dá dtagraítear i mír 1, pointe (d), a dhoiciméadú chuig leibhéal mionsonraithe a chuirfeadh ar chumas tríú páirtí tuiscint a fháil ar an gcaoi a bhfeidhmíonn na samhlacha, na teorainneacha agus na príomhthoimhdí a bhaineann leo, agus an anailís a athchruthú. Leagfar amach sa doiciméadacht sin an íosmhinicíocht lena ndéanfar bailíochtú leanúnach, chomh maith leis na himthosca eile (amhail athrú tobann in iompraíocht an mhargaidh) faoina ndéanfar bailíochtú breise; tabharfar tuairisc sa doiciméadacht ar an gcaoi a ndéantar an bailíochtú maidir le sreabha sonraí agus punanna, na hanailísí a úsáidtear agus an gcaoi a gcruthaítear punanna contrapháirtithe;

               (f)déanfar na samhlacha praghsála a úsáidtear sa tsamhail risíochta dá dtagraítear i mír 1, pointe (a), maidir le cás áirithe d’fhachtóirí priacail margaidh a thástáil in aghaidh tagarmharcanna neamhspleácha iomchuí le haghaidh raon leathan staideanna margaidh mar chuid de phróiseas bailíochtaithe tosaigh agus leanúnach na samhla. Tabharfar fáthanna sna samhlacha praghsála le neamhlíneacht luacha rogha maidir le fachtóirí priacal margaidh;

               (g)is é próiseas iniúchta inmheánach na hinstitiúide a dhéanfaidh athbhreithniú neamhspleách ar chóras bainistíochta phriacal CVA inmheánach na hinstitiúide dá dtagraítear i bpointe (a) den mhír seo  ar bhonn tráthrialta. Ba cheart athbhreithniú a dhéanamh ar ghníomhaíochtaí an aonaid dá dtagraítear in Airteagal 383(1), pointe (a), agus ar ghníomhaíochtaí an aonaid neamhspleách rialaithe priacail dá dtagraítear i bpointe (c) den mhír seo mar chuid den athbhreithniú sin;

               (h)léireofar téarmaí agus sonraíochtaí idirbheart agus socruithe corrlaigh ar bhealach tráthúil, iomlán agus coimeádach sa tsamhail a úsáideann an institiúid chun an risíocht thodhchaíoch lascainithe ionsamhlaithe dá dtagraítear i mír 1, pointe (a) a ríomh. Coinneofar na téarmaí agus sonraíochtaí i mbunachar sonraí slán a bheidh faoi réir iniúchta fhoirmiúil agus thréimhsiúil. Beidh tarchur téarmaí idirbheart agus sonraí na sonraíochtaí agus socruithe corrlaigh chuig an tsamhail risíochta faoi réir iniúchta inmheánaigh, agus beidh próisis réitigh foirmiúla i bhfeidhm idir an tsamhail inmheánach agus córais na sonraí foinseacha lena fhíorú ar bhonn leanúnach go léirítear téarmaí agus sonraíochtaí idirbheart agus socruithe corrlaigh i gceart, nó go coimeádach ar a laghad, sa chóras risíochta;

               (i)gheofar na hionchuir mhargaidh reatha agus stairiúla a úsáideann an institiúid chun an risíocht thodhchaíoch lascainithe ionsamhlaithe dá dtagraítear i mír 1, pointe (a) a ríomh, go neamhspleách ar na línte gnó. Úsáidfear iad sa tsamhail a úsáideann an institiúid chun an risíocht thodhchaíoch lascainithe ionsamhlaithe dá dtagraítear i mír 1, pointe (a) a ríomh, ar bhealach tráthúil agus iomlán, agus coinneofar iad i mbunachar sonraí slán a bheidh faoi réir iniúchta fhoirmiúil agus thréimhsiúil. Beidh próiseas sláine sonraí dea‑fhorbartha ag institiúid chun breathnóireachtaí sonraí míchuí a láimhseáil. I gcás ina bhfuil an tsamhail ag brath ar sheachshonraí margaidh, dearfaidh institiúid beartais inmheánacha chun seachshonraí margaidh a shainaithint agus taispeánfaidh sí go heimpíreach ar bhonn leanúnach go soláthraítear ionadaíocht choimeádach ar an bpriacal foluiteach leis na seachshonraí margaidh;

               (j)déanfar an fhaisnéis a bhaineann go sonrach le hidirbhearta agus an fhaisnéis chonarthach atá riachtanach le bheith in ann risíochtaí a chomhiomlánú ar leibhéal an tacair ghlanluachála a ghabháil sa tsamhail risíochta. Deimhneoidh institiúid go ndéantar idirbhearta a shannadh don tacar glanluachála iomchuí laistigh den tsamhail;

               Chun críocha an cheanglais cistí dílse maidir le priacail CVA dá dtagraítear i bpointe (a) a ríomh, féadfaidh sonraíochtaí agus toimhdí éagsúla a bheith sa tsamhail risíochta chun gach ceann de na ceanglais a leagtar amach in Airteagal 383a a chomhlíonadh, ach amháin a sonraí ionchuir mhargaidh agus aithint glanluachála a fhanfaidh mar an gcéanna leis na hionchuir a úsáidtear chun críocha cuntasaíochta.

               3. Forbróidh ÚBE dréachtchaighdeáin theicniúla rialála lena sonrófar an chaoi a gcinnfidh an institiúid na seachraonta dá dtagraítear i mír 1, pointe (b)(ii), chun críocha dóchúlachtaí mainneachtana a ríomh.

               4. Forbróidh ÚBE dréachtchaighdeáin theicniúla rialála d'fhonn na nithe seo a leanas a shonrú:

               (a)gnéithe teicniúla breise a chuirfidh an institiúid san áireamh nuair a bheidh caillteanas i gcás mainneachtana an chontrapháirtí á ríomh, dóchúlacht mainneachtana an chontrapháirtí agus risíocht thodhchaíoch lascainithe ionsamhlaithe na punainne idirbheart leis an gcontrapháirtí agus CVA, dá dtagraítear i mír 1, pointe (a);

               (b)na hionstraimí eile dá dtagraítear i mír 1, pointe (b)(i) atá iomchuí chun dóchúlachtaí mainneachtana an chontrapháirtí a mheas agus an chaoi a ndéanfaidh institiúidí an meastachán sin.

               Déanfaidh ÚBE na dréachtchaighdeáin theicniúla rialála sin dá dtagraítear i míreanna 3 agus 4 a chur faoi bhráid an Choimisiúin faoin [Oifig na bhFoilseachán: cuir isteach an dáta = 24 mhí tar éis dháta theacht i bhfeidhm an Rialacháin sin].

               Tarmligtear an chumhacht chuig an gCoimisiún chun an Rialachán seo a fhorlíonadh trí na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.

               4. Forbróidh ÚBE dréachtchaighdeáin theicniúla rialála d'fhonn na nithe seo a leanas a shonrú:

               (a)na coinníollacha faoina ndéanfar measúnú ar ábharthacht na síntí agus na n‑athruithe ar úsáid an chuir chuige chaighdeánaithe dá dtagraítear in Airteagal 383(3);

               (b)an mhodheolaíocht measúnaithe faoina bhfíoróidh údaráis inniúla an gcomhlíonann institiúid na ceanglais a leagtar amach in Airteagal 383 agus 383a.

               Cuirfidh ÚBE na dréachtchaighdeáin theicniúla rialála sin faoi bhráid an Choimisiúin faoi cheann 36 mhí [tar éis theacht i bhfeidhm an Rialacháin sin].

               Tarmligtear an chumhacht chuig an gCoimisiún chun an Rialachán seo a fhorlíonadh trí na caighdeáin theicniúla rialála dá dtagraítear sa chéad fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.

               Airteagal 383b
               Ceanglais cistí dílse maidir le rioscaí deilte agus vega

               1. Cuirfidh institiúidí na fachtóirí phriacal deilte agus vega ar a dtugtar tuairisc in Airteagail 383c go 383h, agus an próiseas a leagtar amach i míreanna 2 go 8 i bhfeidhm chun ceanglais cistí dílse le haghaidh phriacal deilte agus vega a ríomh.

               2. Maidir le gach aicme phriacail dá dtagraítear in Airteagal 383(2), déanfar íogaireacht na CVAnna comhiomlána agus íogaireacht na suíomhanna uile i bhfáluithe incháilithe laistigh de raon feidhme na gceanglas cistí dílse le haghaidh phriacal deilte nó vega ar gach fachtóir priacail deilte nó vega is infheidhme atá san áireamh san aicme phriacail sin, a ríomh trí na foirmlí comhfhreagracha a leagtar síos in Airteagail 383i agus 383j. Má bhíonn luach ionstraime ag brath ar an iliomad fachtóirí riosca, déanfar an íogaireacht a chinneadh ar leithligh maidir le gach fachtóir riosca.

               Cuirfear san áireamh íogaireachtaí i ndáil le luaineachtaí a úsáidtear sa tsamhail risíochta chun fachtóirí priacail a ionsamhlú agus i ndáil le luaineachtaí a úsáidtear chun idirbhearta rogha sa phunann leis an gcontrapháirtí a athphraghsáil chun íogaireachtaí na CVAnna comhiomlána a ríomh.

               De mhaolú ar mhír 1, faoi réir cead a fháil ó na húdaráis inniúla, féadfaidh institiúid sainmhínithe malartacha ar íogaireachtaí priacail deilte a úsáid chun na ceanglais cístí dílse maidir le suíomh leabhair trádála a ríomh faoin gCaibidil seo ar choinníoll go gcomhlíonfaidh an institiúid na coinníollacha uile seo a leanas:

               (a)úsáidfear na sainmhínithe malartacha sin chun críocha bainistithe phriacail inmheánaigh agus chun brabúis agus caillteanais a thuairisciú don ardbhainistíocht, ar tuairisciú é sin a dhéanfaidh aonad neamhspleách rialaithe phriacail laistigh den institiúid;

               (b)léireoidh an institiúid gurb iomchuí na sainmhínithe malartacha seo chun na híogaireachtaí maidir leis an suíomh a ghabháil ná na foirmlí a leagtar amach in Airteagail 383i agus 383j, agus nach bhfuil aon difear ábhartha idir na híogaireachtaí a thagann astu agus na foirmlí sin.

               3. I gcás inar ionstraim innéacs é fálú incháilithe, déanfaidh institiúidí íogaireachtaí an fhálaithe incháilithe sin a ríomh ar gach ceann de na fachtóirí priacail ábhartha trí aistriú ceann amháin de na fachtóirí priacail ábhartha a chur i bhfeidhm ar gach comhpháirt den innéacs.

               4. Féadfaidh institiúid aicmí priacail breise ar na haicmí dá dtagraítear in Airteagal 383(2) a chomhfhreagraíonn d’ionstraimí innéacs cáilithe a thabhairt isteach. Chun críocha phriacal deilte, measfar ionstraim innéacs a bheith cáilithe nuair a chomhlíonann sí na coinníollacha a leagtar amach in Airteagal 325i(3). Maidir le priacail vega, measfar gach ionstraim innéacs a bheith cáilithe.

               Ríomhfaidh institiúid íogaireachtaí deilte agus vega ar fhachtóir priacail innéacs cáilithe mar íogaireacht aonair ar an innéacs cáilithe foluiteach. I gcás ina bhfuil 75 % de chomhpháirteanna innéacs cháilithe mapáilte ar an earnáil chéanna mar a leagtar amach in Airteagail 383o, 383r agus 383t, déanfaidh an institiúid an t‑innéacs cáilithe a mhapáil chuig an earnáil chéanna. Seachas sin, déanfaidh an institiúid an íogaireacht a mhapáil chuig an mbuicéad innéacs cháilithe is infheidhme.

               5. Déanfar íogaireachtaí ualaithe an CVA chomhiomláin agus luach margaidh gach fálú incháilithe ar gach fachtóir priacail a ríomh trí na glaníogaireachtaí faoi seach a iolrú faoin ualú priacail comhfhreagrach, i gcomhréir leis na foirmlí seo a leanas:

               i gcás inarb amhlaidh:

                  = an t‑innéacs a sheasann d’fachtóir priacail k;

                  = an t‑ualú priacail is infheidhme maidir le fachtóir priacail k;

                  = íogaireacht ualaithe an CVA chomhiomláin ar fhachtóir priacail k;

                  = glaníogaireacht an CVA chomhiomláin ar fhachtóir priacail k;

                  = íogaireacht ualaithe luach mhargaidh na bhfáluithe incháilithe uile sa phunann CVA ar fhachtóir priacail k;

                  = glaníogaireacht luach mhargaidh na bhfáluithe incháilithe uile sa phunann CVA ar fhachtóir priacail k;

               6. Ríomhfaidh institiúidí glaníogaireacht ualaithe  na punainne CVA ar fhachtóir priacail k i gcomhréir leis an bhfoirmle seo a leanas:

               7. Déanfar na glaníogaireachtaí ualaithe laistigh den bhuicéad céanna a chomhiomlánú i gcomhréir leis an bhfoirmle seo a leanas, ag úsáid na gcomhghaolta comhfhreagracha  maidir le híogaireachtaí ualaithe laistigh den bhuicéad céanna a leagtar amach in Airteagail 383l, 383s agus 383p as a dtagann an íogaireacht bhuicéad‑shonrach :

               i gcás inarb amhlaidh:

                  = an íogaireacht bhuicéad‑shonrach a ghabhann le buicéad b;

                  = na paraiméadair chomhghaoil laistigh de bhuicéid chomhfhreagracha;

                  = an paraiméadar fhálaithe dhícheadaithe atá cothrom le 0.01;

                  = na glaníogaireachtaí ualaithe.

               8. Déanfar an íogaireacht bhuicéad‑shonrach a ríomh i gcomhréir le mír 5, mír 6 agus mír 7 maidir le gach buicéad atá laistigh d'aicme phriacail. Nuair a ríomhfar an íogaireacht bhuicéad‑shonrach i leith na mbuicéad go léir, déanfar íogaireachtaí ualaithe ar gach fachtóir priacail a chomhiomlánú i gcomhréir leis an bhfoirmle seo a leanas, trí na comhghaolta comhfhreagracha  maidir le híogaireachtaí ualaithe i mbuicéid dhifriúla a úsáid mar a leagtar amach in Airteagail 383l, 383 agus 383q, as a dtagann an ceanglas cistí dílse a bhaineann go sonrach le haicme phriacail do phriacal deilte nó vega:

               i gcás inarb amhlaidh:

                = fachtóir iolraitheora atá cothrom le 1; féadfaidh údaráis inniúla luach  a mhéadú i gcás ina léirítear easnaimh i samhail inmheánach mhalartach institiúide ó thaobh na ceanglais cistí dílse a thomhas go hiomchuí le haghaidh phriacal CVA;

                = an íogaireacht bhuicéad‑shonrach a ghabhann le buicéad b;

                = an paraiméadar comhghaoil idir buicéid b agus c;

                maidir le gach fachtóir priacail i mbuicéad b;

                maidir le gach fachtóir priacail i mbuicéad c.

               Airteagal 383c
               Fachtóirí priacail i dtaca le ráta úis

               1. Maidir leis na fachtóirí phriacal deilte i dtaca leis an ráta úis, lena n‑áirítear priacal boilscithe, beidh buicéad amháin in aghaidh an airgeadra, agus beidh cineálacha difriúla fachtóirí priacail i ngach buicéad.

               Is éard a bheidh sna fachtóirí phriacal deilte ráta úis is infheidhme maidir le hionstraimí sa phunann CVA na rátaí saor ó phriacal le haghaidh gach airgeadra lena mbaineann agus le haghaidh gach ceann de na haibíochtaí seo a leanas: 1 bhliain, 2 bhliain, 5 bliana, 10 mbliana agus 30 bliain.

               Is éard a bheidh sna fachtóirí phriacal deilte ráta úis is infheidhme maidir le hionstraimí sa phunann CVA atá íogair ar an ráta úis na rátaí boilscithe le haghaidh an airgeadra lena mbaineann agus le haghaidh gach ceann de na haibíochtaí seo a leanas: 1 bhliain, 2 bhliain, 5 bliana, 10 mbliana agus 30 bliain.

               2. Is iad na hairgeadraí a gcuirfidh institiúid na fachtóirí phriacal deilte ráta úis i bhfeidhm orthu i gcomhréir le mír 1, USD, EUR, GBP, AUD, CAD, SEK, JPY agus airgeadra tuairiscithe na hinstitiúide.

               3. Maidir le hairgeadraí nach sonraítear i mír 2, is é an t‑athrú absalóideach sa ráta boilscithe agus an t‑aistriú comhthreomhar den chuar saor ó phriacal iomlán le haghaidh airgeadra ar leith a bheidh sna fachtóirí phriacal deilte ráta úis.

               4. Gheobhaidh na hinstitiúidí na rátaí saor ó phriacal in aghaidh an airgeadra ó ionstraimí margaidh airgid atá ina leabhar trádála ag a bhfuil an priacal creidmheasa is ísle, lena n‑áirítear babhtálacha innéacs thar oíche.

               5. I gcás nach bhféadann institiúidí an cur chuige dá dtagraítear i mír 4 a chur i bhfeidhm, bunófar na rátaí saor ó phriacal ar chuar babhtála intuigthe ón margadh amháin nó níos mó ná sin chun suíomhanna ar an margadh a mharcáil, amhail cuar babhtála ráta a thairgtear idir bainc.

               I gcás nach leordhóthanach na sonraí maidir le cuara babhtála intuigthe ón margadh ar a bhfuil tuairisc i sa chéad fhomhír den mhír sin, féadfar na rátaí saor ó phriacal a dhíorthú ón gcuar banna ceannais is oiriúnaí maidir le hairgeadra ar leith.

               Airteagal 383d
               Fachtóirí priacail um phriacal malairte eachtraí

               1. Is éard a bheidh sna fachtóirí phriacal deilte malairte eachtraí a bheidh le cur i bhfeidhm ag institiúidí ar ionstraimí sa phunann CVA atá íogair ar spotrátaí malartaithe eachtraí na spotrátaí malairte eachtraí go léir idir an t‑airgeadra ina bhfuil an ionstraim ainmnithe agus airgeadra tuairiscithe na hinstitiúide. Buicéad amháin a bheidh ann in aghaidh gach péire airgeadraí, ina mbeidh fachtóir priacail aonair agus glaníogaireacht aonair.

               2. Is éard a bheidh sna fachtóirí phriacal vega malairte eachtraí a bheidh le cur i bhfeidhm ag institiúidí ar ionstraimí sa phunann CVA atá íogair ar luaineacht malairte eachtraí na luaineachtaí rátaí malairte eachtraí intuigthe ó rátaí malairte idir na péirí airgeadra dá dtagraítear i mír 1. Beidh buicéad amháin le haghaidh gach airgeadra agus aibíochta, ina bhfuil na fachtóirí phriacal vega malairte eachtraí uile agus glaníogaireacht aonair.

               3. Ní bheidh de cheanglas ar institiúidí idirdhealú a dhéanamh idir athróga intíre agus eischósta airgeadra i gcomhair fachtóra phriacail vega, deilte agus malairte eachtraí.

               Airteagal 383e
               Fachtóirí priacail raon difríochta creidmheasa an chontrapháirtí

               1. Is éard a bheidh san fhachtóir priacail raon difríochta creidmheasa is infheidhme maidir le hionstraimí i bpunann CVA an chontrapháirtí atá íogair ar raonta difríochtaí creidmheasa raonta difríochta creidmheasa contrapháirtithe aonair agus ainmneacha tagartha agus innéacsanna cáilithe le haghaidh na n‑aibíochtaí seo a leanas: 0,5 bliain, 1 bhliain, 3 bliana, 5 bliana agus 10 mbliana.

               2. Is éard a bheidh san fhachtóir phriacal deilte ráta úis is infheidhme maidir le hionstraimí sa phunann CVA atá íogair ar an ráta úis ábhartha na rátaí boilscithe le haghaidh an airgeadra agus le haghaidh gach ceann de na haibíochtaí seo a leanas: 1 bhliain, 2 bhliain, 5 bliana, 10 mbliana agus 30 bliain.

               Airteagal 383f
               Fachtóirí priacail raon difríochta creidmheasa tagartha

               1. Is éard a bheidh san fhachtóir phriacal deilte raon difríochta creidmheasa is infheidhme maidir le hionstraimí sa phunann CVA atá íogair ar an raon difríochta creidmheasa tagartha na raonta difríochta creidmheasa de chuid gach aibíochta le haghaidh gach ainm tagartha laistigh de bhuicéad. Ní ríomhfar ach aon ghlaníogaireacht amháin le haghaidh gach buicéid.

               2. Is éard a bheidh san fhachtóir phriacal vega raon difríochta creidmheasa is infheidhme maidir le hionstraimí sa phunann CVA atá íogair ar luaineacht raon difríochta creidmheasa tagartha luaineachtaí raonta difríochta creidmheasa gach éirime le haghaidh gach ainm tagartha laistigh de bhuicéad. Ní ríomhfar ach aon ghlaníogaireacht amháin le haghaidh gach buicéid.

               Airteagal 383g
               Fachtóirí priacail cothromais

               1. Is éard a bheidh sna buicéid maidir le gach fachtóir priacail cothromais na buicéid dá dtagraítear in Airteagal 383s.

               2. Is éard a bheidh sna fachtóirí phriacal deilte cothromais a bheidh le cur i bhfeidhm ag institiúidí ar ionstraimí sa phunann CVA atá íogair ar spotphraghsanna na gcothromas uile atá mapáilte chuig an mbuicéad céanna dá dtagraítear i mír 1. Ní ríomhfar ach aon ghlaníogaireacht amháin le haghaidh gach buicéid.

               3. Is éard a bheidh sna fachtóirí phriacal vega cothromais a bheidh le cur i bhfeidhm ag institiúidí ar ionstraimí sa phunann CVA atá íogair ar luaineacht cothromais luaineachtaí intuigthe na luaineachtaí uile atá mapáilte chuig an mbuicéad céanna dá dtagraítear i mír 1. Ní ríomhfar ach aon ghlaníogaireacht amháin le haghaidh gach buicéid.

               Airteagal 383h
               Fachtóirí priacail tráchtearraí

               1. Is éard a bheidh sna buicéid maidir le gach fachtóir priacail tráchtearraí na buicéid earnála, dá dtagraítear in Airteagal 383v.

               2. Is éard a bheidh sna fachtóirí phriacal deilte tráchtearraí a bheidh le cur i bhfeidhm ag institiúidí maidir le hionstraimí sa phunann CVA atá íogair ar spotphraghsanna gach tráchtearra atá mapáilte chuig an mbuicéad earnála céanna dá dtagraítear i mír 1. Ní ríomhfar ach aon ghlaníogaireacht amháin le haghaidh gach buicéid earnála.

               3. Is éard a bheidh sna fachtóirí phriacal vega tráchtearraí a bheidh le cur i bhfeidhm ag institiúidí maidir le hionstraimí sa phunann CVA atá íogair ar luaineacht praghsanna tráchtearraí luaineachtaí intuigthe na dtráchtearraí uile atá mapáilte chuig an mbuicéad earnála céanna dá dtagraítear i mír 1. Ní ríomhfar ach aon ghlaníogaireacht amháin le haghaidh gach buicéid earnála.

               Airteagal 383i
               Íogaireachtaí priacail deilte

               1. Déanfaidh institiúidí íogaireachtaí deilte a bhfuil fachtóirí priacail ráta úis mar chuid díobh a ríomh mar seo a leanas:

               (a)déanfar íogaireachtaí deilte an CVA chomhiomláin ar fhachtóirí priacail a bhfuil rátaí saor ó phriacal mar chuid díobh, chomh maith le fálú incháilithe i ndáil leis na fachtóirí priacail sin, a ríomh mar a leanas:

               i gcás inarb amhlaidh:

                  = íogaireachtaí an CVA chomhiomláin i ndáil le fachtóir priacail ráta saor ó phriacal;

                  =
                     luach fachtóir priacail ráta saor ó phriacal k le haibíocht t;

                  =
                     an CVA comhiomlán arna ríomh leis an tsamhail rialála CVA;

                  = fachtóirí priacail seachas  i ;

                  = íogaireachtaí fhálú incháilithe i i ndáil le fachtóir priacail ráta saor ó phriacal;

                  = feidhm praghsála fhálú incháilithe i;

                  = fachtóirí priacail seachas  san fheidhm praghsála .

               (b)déanfar íogaireachtaí deilte ar fhachtóirí priacail a bhfuil rátaí boilscithe mar chuid díobh, chomh maith le fálú incháilithe i ndáil leis an bhfachtóir priacail sin, a ríomh mar a leanas:

               i gcás inarb amhlaidh:

                  = íogaireachtaí an CVA chomhiomláin i ndáil le fachtóir priacail ráta boilscithe;

                  = luach fachtóir priacail ráta boilscithe k le haibíocht t;

                  = an CVA comhiomlán arna ríomh leis an tsamhail rialála CVA;

                  = fachtóirí priacail seachas  i ;

                  = íogaireachtaí fhálú incháilithe i i ndáil le fachtóir priacail ráta boilscithe;

                  = feidhm praghsála fhálú incháilithe i;

                  = fachtóirí priacail seachas san fheidhm praghsála .

               2. Déanfaidh institiúidí íogaireachtaí deilte an CVA chomhiomláin ar fhachtóirí priacail a bhfuil spotrátaí malairte eachtraí mar chuid díobh, chomh maith le fálú incháilithe i ndáil leis na fachtóirí priacail sin, a ríomh mar seo a leanas:

               i gcás inarb amhlaidh:

                  = íogaireachtaí an CVA chomhiomláin i ndáil le fachtóir priacail spotráta malairte eachtraí;

                  = luach fachtóir priacail spotráta malairte eachtraí k;

                  = an CVA comhiomlán arna ríomh leis an tsamhail rialála CVA;

                  = fachtóirí priacail seachas  i ;

                  = íogaireachtaí fhálú incháilithe i i ndáil le fachtóir priacail spotráta malairte eachtraí;

                  = feidhm praghsála fhálú incháilithe i;

                  = fachtóirí priacail seachas san fheidhm praghsála .

               3. Déanfaidh institiúidí íogaireachtaí deilte an CVA chomhiomláin ar fhachtóirí priacail a bhfuil rátaí um raon difríochta creidmheasa contrapháirtí mar chuid díobh, chomh maith le fálú incháilithe i ndáil leis na fachtóirí priacail sin, a ríomh mar seo a leanas:

               i gcás inarb amhlaidh:

                  = íogaireachtaí an CVA chomhiomláin i ndáil le fachtóir priacail ráta raon difríochta creidmheasa contrapháirtí;

                  = luach fachtóir priacail ráta raon difríochta creidmheasa k an chontrapháirtí ag aibíocht t;

                  = an CVA comhiomlán arna ríomh leis an tsamhail rialála CVA;

                  = fachtóirí priacail seachas  i ;

                  = íogaireachtaí fhálú incháilithe i i ndáil le fachtóir priacail ráta raon difríochta creidmheasa contrapháirtí;

                  = feidhm praghsála fhálú incháilithe i

                  = fachtóirí priacail seachas san fheidhm praghsála .

               4. Déanfaidh institiúidí íogaireachtaí deilte an CVA chomhiomláin ar fhachtóirí priacail a bhfuil raon difríochta creidmheasa tagartha mar chuid díobh, chomh maith le fálú incháilithe i ndáil leis na fachtóirí priacail sin, a ríomh mar seo a leanas:

               i gcás inarb amhlaidh:

                  = íogaireachtaí an CVA chomhiomláin i ndáil le fachtóir priacail ráta raon difríochta creidmheasa tagartha;

                  = luach fachtóir priacail ráta raon difríochta creidmheasa k tagartha ag aibíocht t;

                  = an CVA comhiomlán arna ríomh leis an tsamhail rialála CVA;

                  = fachtóirí priacail seachas  i ;

                  = íogaireachtaí fhálú incháilithe i i ndáil le fachtóir priacail ráta raon difríochta creidmheasa tagartha;

                  = feidhm praghsála fhálú incháilithe i

                  = fachtóirí priacail seachas san fheidhm praghsála .

               5. Déanfaidh institiúidí íogaireachtaí deilte an CVA chomhiomláin ar fhachtóirí priacail a bhfuil spotphraghsanna cothromais mar chuid díobh, chomh maith le fálú incháilithe i ndáil leis na fachtóirí priacail sin, a ríomh mar seo a leanas:

               i gcás inarb amhlaidh:

                  = íogaireachtaí an CVA chomhiomláin i ndáil le fachtóir priacail spotphraghsanna cothromais;

                  = luach an spotphraghais cothromais;

                  = an CVA comhiomlán arna ríomh leis an tsamhail rialála CVA;

                  = fachtóirí priacail seachas  i ;

                  = íogaireachtaí fhálú incháilithe i i ndáil le fachtóir priacail spotphraghsanna cothromais;

                  = feidhm praghsála fhálú incháilithe i;

                  = fachtóirí priacail seachas san fheidhm praghsála .

               6. Déanfaidh institiúidí íogaireachtaí deilte an CVA chomhiomláin ar fhachtóirí priacail a bhfuil spotphraghsanna tráchtearraí mar chuid díobh, chomh maith le fálú incháilithe i ndáil leis na fachtóirí priacail sin, a ríomh mar seo a leanas:

               i gcás inarb amhlaidh:

                  = íogaireachtaí an CVA chomhiomláin i ndáil le fachtóir priacail spotphraghsanna tráchtearra;

                  = luach an spotphraghais tráchtearra;

                  = an CVA comhiomlán arna ríomh leis an tsamhail rialála CVA;

                  = fachtóirí priacail seachas  i ;

                  = íogaireachtaí fhálú incháilithe i i ndáil le fachtóir priacail spotphraghsanna tráchtearraí;

                  = feidhm praghsála fhálú incháilithe i;

                  = fachtóirí priacail seachas san fheidhm praghsála .

               Airteagal 383j
               Íogaireachtaí priacail vega

               Déanfaidh institiúidí íogaireachtaí priacail vega an CVA chomhiomláin ar fhachtóirí priacail a bhfuil luaineacht intuigthe mar chuid díobh, chomh maith le fálú incháilithe i ndáil leis na fachtóirí priacail sin, a ríomh mar seo a leanas:

               i gcás inarb amhlaidh:

                  = íogaireachtaí an CVA chomhiomláin i ndáil le fachtóir priacail luaineachta intuigthe;

                  = luach an fhachtóra priacail luaineachta intuigthe, arna shloinneadh mar chéatadán;

                  = an CVA comhiomlán arna ríomh leis an tsamhail rialála CVA;

                  = fachtóirí priacail seachas san fheidhm praghsála ;

                  = íogaireachtaí ionstraim fálaithe incháilithe i i ndáil le fachtóir priacail luaineachta intuigthe;

                  = feidhm praghsála fhálú incháilithe i;

                  = fachtóirí priacail seachas san fheidhm praghsála .

               Airteagal 383k
               Ualuithe priacail do phriacal ráta úis

               1. Maidir le hairgeadraí dá dtagraítear in Airteagal 383c(2), is iad seo a leanas a bheidh sna hualuithe priacail i gcomhair íogaireachtaí ráta deilte saor ó phriacal le haghaidh gach buicéid i dTábla 1:

               Tábla 1

                        Buicéad

                        Aibíocht

                        Ualú Priacal

                        1

                        1 bhliain

                        1.11 %

                        2

                        2 bhliain

                        0.93 %

                        3

                        5 bliana

                        0.74 %

                        4

                        10 mbliana

                        0.74 %

                        5

                        30 bliain

                        0.74 %

               2. Maidir le hairgeadraí seachas na hairgeadraí dá dtagraítear in Airteagal 383c(2), is é 1.58 % a bheidh san ualú priacail i gcomhair íogaireachtaí ráta deilte saor ó phriacal.

               3. Maidir le priacal ráta boilscithe a ainmnítear i gceann amháin de na hairgeadraí dá dtagraítear in Airteagal 383c(2), is é 1.11 % a bheidh san ualú priacail i gcomhair íogaireacht i ndáil leis an ráta boilscithe.

               4. Maidir le priacal ráta boilscithe a ainmnítear in airgeadra seachas na hairgeadraí dá dtagraítear in Airteagal 383c(2), is é 1.58 % a bheidh san ualú priacail i gcomhair íogaireacht i ndáil leis an ráta boilscithe.

               5. Is é 100 % an t‑ualú priacail a bheidh le cur i bhfeidhm ar íogaireachtaí i ndáil le fachtóirí priacail vega ráta úis agus le fachtóirí priacail ráta boilscithe maidir le gach airgeadra.

               Airteagal 383l
               Comhghaolta laistigh de bhuicéad i gcomhair priacal ráta úis

               1. Maidir leis na hairgeadraí dá dtagraítear in Airteagal 383c(2), is iad seo a leanas na paraiméadair comhghaoil a chuirfidh institiúidí i bhfeidhm maidir le comhiomlánú na n‑íogaireachtaí deilte ráta saor ó phriacal idir na buicéid dhifriúla a leagtar amach i dTábla 2:

               Tábla 2

                        Buicéad

                        1

                        2

                        3

                        4

                        5

                        1

                        100 %

                        91 %

                        72 %

                        55 %

                        31 %

                        2

                        100 %

                        87 %

                        72 %

                        45 %

                        3

                        100 %

                        91 %

                        68 %

                        4

                        100 %

                        83 %

                        5

                        100 %

               2. Is é 40 % an paraiméadar comhghaoil a chuirfidh institiúidí i bhfeidhm maidir le comhiomlánú íogaireacht priacail deilte ráta boilscithe agus íogaireacht deilte ráta saor ó phriacal a ainmnítear san airgeadra céanna.

               3. Is é 40 % an paraiméadar comhghaoil a chuirfidh institiúidí i bhfeidhm maidir le comhiomlánú íogaireacht fachtóra priacail vega ráta úis agus íogaireacht fachtóra priacail vega ráta úis a ainmnítear san airgeadra céanna.

               Airteagal 383m
               Ualaí priacail maidir le priacal malairte eachtraí

               1. Is é 11 % a bheidh san ualú priacail maidir le gach íogaireacht deilte i ndáil le fachtóir priacail malairte eachtraí idir airgeadra tuairiscithe institiúide agus an t‑airgeadra eile.

               2. Is é 100 % a bheidh san ualú priacail maidir le gach íogaireacht vega i ndáil le fachtóir priacail malairte eachtraí.

               Airteagal 383n
               Comhghaolta maidir le priacal malairte eachtraí

               Beidh feidhm ag paraiméadar comhghaoil aonfhoirmeach ar cothrom le 60 % é maidir le comhiomlánú na n‑íogaireachtaí ar fhachtóirí priacail malairte eachtraí deilte agus vega.

               Airteagal 383o
               Ualuithe priacail i gcomhair priacail raon difríochta creidmheasa an chontrapháirtí

               1. Beidh na hualuithe priacail do na híogaireachtaí deilte ar fhachtóirí priacail raon difríochta creidmheasa mar an gcéanna i dtaca le gach aibíocht (0,5 bliain, 1 bhliain, 3 bliana, 5 bliana, 10 mbliana) laistigh de gach buicéad i dTábla 3 agus is mar a leanas a bheidh siad:

               Tábla 3

                        Buicéad

                        sonraí

                        Rátáil

                        cáilíocht

                        Earnáil

                        Ualú priacal
                           (pointí céatadáin)

                        1

                        Uile

                        Rialtas láir, lena n‑áirítear bainc ceannais, Ballstáit

                        0.5 %

                        2

                        Céim cáilíochta creidmheasa 1 go 3

                        Rialtas láir, lena n‑áirítear bainc ceannais, tríú tír, bainc forbartha iltaobhaí agus eagraíochtaí idirnáisiúnta dá dtagraítear in Airteagal 117(2) agus 118

                        0.5 %

                        3

                        Rialtais réigiúnacha, údaráis áitiúla agus eintitis earnála poiblí;

                        1.0 %

                        4

                        Eintitis san earnáil airgeadais, lena n‑áirítear institiúidí creidmheasa atá ionchorpraithe nó bunaithe ag rialtas láir, rialtas réigiúnach nó údarás áitiúil nó iasachtóirí cur chun cinn

                        5.0 %

                        5

                        Ábhair bhunúsacha, fuinneamh, scaireanna tionsclaíocha, talmhaíocht, monarú, mianadóireacht agus cairéalacht

                        3.0 %

                        6

                        Earraí agus seirbhísí tomhaltais, iompar agus stóráil, gníomhaíocht seirbhíse tacaíochta agus riaracháin

                        30 %

                        7

                        Teicneolaíocht, teileachumarsáidí

                        2.0 %

                        8

                        Cúram sláinte, fóntais, gníomhaíochtaí gairmiúla agus teicniúla

                        1.5 %

                        9

                        Earnáil eile

                        5.0 %

                        10

                        Innéacsanna cáilithe

                        1.5 %

                        11

                        Céim cáilíochta creidmheasa 4 go 6 agus gan rátáil

                        Rialtas láir, lena n‑áirítear bainc ceannais, tríú tír, bainc forbartha iltaobhaí agus eagraíochtaí idirnáisiúnta dá dtagraítear in Airteagail 117(2) agus 118

                        2.0 %

                        12

                        Rialtais réigiúnacha, údaráis áitiúla agus eintitis earnála poiblí;

                        4.0 %

                        13

                        Eintitis san earnáil airgeadais, lena n‑áirítear institiúidí creidmheasa atá ionchorpraithe nó bunaithe ag rialtas láir, rialtas réigiúnach nó údarás áitiúil nó iasachtóirí cur chun cinn

                        12.0 %

                        14

                        Ábhair bhunúsacha, fuinneamh, scaireanna tionsclaíocha, talmhaíocht, monarú, mianadóireacht agus cairéalacht

                        7.0 %

                        15

                        Earraí agus seirbhísí tomhaltais, iompar agus stóráil, gníomhaíocht seirbhíse tacaíochta agus riaracháin

                        8.5 %

                        16

                        Teicneolaíocht, teileachumarsáidí

                        5.5 %

                        17

                        Cúram sláinte, fóntais, gníomhaíochtaí gairmiúla agus teicniúla

                        5.0 %

                        18

                        Earnáil eile

                        12.0 %

                        19

                        Innéacsanna cáilithe

                        5.0 %

               2. Chun risíocht ar phriacal á sannadh d'earnáil, braithfidh institiúidí ar aicmiú a úsáidtear go coitianta sa mhargadh chun eisitheoirí a ghrúpáil de réir earnála. Ní dhéanfaidh institiúidí gach eisitheoir a shannadh ach do cheann amháin de na buicéid earnála a leagtar síos i dTábla 3. Risíochtaí ar phriacal ó eisitheoir ar bith nach féidir le hinstitiúid a shannadh d'earnáil ar leith ar an gcaoi sin, déanfar na risíochtaí sin a shannadh do bhuicéad 9 nó buicéad 18 i dTábla 3, ag brath ar cháilíocht creidmheasa an eisitheora.

               3. Ní shannfaidh institiúidí ach amháin risíochtaí a thagraíonn d’innéacsanna cáilithe dá dtagraítear in Airteagal 383b(4) do bhuicéad 10 agus 19 i dTábla 3.

               4. Úsáidfidh institiúidí cur chuige na trédhearcachta chun íogaireachtaí risíochta a thagraíonn d’innéacs neamhcháilithe a chinneadh.

               Airteagal 383p
               Comhghaolta laistigh de bhuicéad i gcomhair priacail raon difríochta creidmheasa an chontrapháirtí

               1. Idir dhá íogaireacht  agus , a leanann as risíochtaí ar phriacal atá sannta do bhuicéid earnála 1 go dtí 9 agus 11 go dtí 18, mar a leagtar síos in Airteagal 383o(1), Tábla 3, is mar seo a leanas a shocrófar paraiméadar comhghaoil :

               i gcás inarb amhlaidh:

               beidh  cothrom le 1 i gcás inarb ionann an dá rinn de chuid íogaireachtaí k agus l, agus cothrom le 90 % i gcásanna eile;

               beidh  cothrom le 1 i gcás inarb ionann an dá ainm de chuid íogaireachtaí k agus l, agus 50 % i gcásanna eile;

               beidh  cothrom le 1 i gcás ina bhfuil an dá ainm i mbuicéad 1 go dtí 9 araon nó i mbuicéid 11 go dtí 18 araon, i gcásanna eile beidh sé cothrom le 80 %.

               2. Idir dhá íogaireacht  agus , a leanann as risíochtaí ar phriacal atá sannta do bhuicéid earnála 10 agus 19, is mar seo a leanas a shocrófar paraiméadar comhghaoil :

               i gcás inarb amhlaidh:

               beidh  cothrom le 1 i gcás inarb ionann an dá rinn de chuid íogaireachtaí k agus l, agus cothrom le 90 % i gcásanna eile;

               beidh  cothrom le 1 i gcás inarb ionann an dá ainm de chuid íogaireachtaí k agus l agus ina bhfuil siad sa tacar céanna, agus beidh sé cothrom le 80 % i gcásanna eile;

               beidh  cothrom le 1 i gcás ina bhfuil an dá ainm i mbuicéad 10 araon nó i mbuicéad 19 araon, i gcásanna eile beidh sé cothrom le 80 %.

               Airteagal 383q
               Comhghaolta i mbuicéid dhifriúla i gcomhair priacail raon difríochta creidmheasa an chontrapháirtí

               Is mar seo a leanas a bheidh na comhghaolta trasbhuicéid i gcomhair priacail raon difríochta creidmheasa:

               Tábla 4

                        Buicéad

                        1, 2, 3, 11 agus 12.

                        4 agus 13

                        5 agus 14

                        6 agus 15

                        7 agus 16

                        8 agus 17

                        9 agus 18

                        10 agus 19

                        1, 2, 3, 11 agus 12.

                        100 %

                        10 %

                        20 %

                        25 %

                        20 %

                        15 %

                        0 %

                        45 %

                        4 agus 13

                        100 %

                        5 %

                        15 %

                        20 %

                        5 %

                        0 %

                        45 %

                        5 agus 14

                        100 %

                        25 %

                        25 %

                        5 %

                        0 %

                        45 %

                        6 agus 15

                        100 %

                        83 %

                        5 %

                        0 %

                        45 %

                        7 agus 16

                        100 %

                        5 %

                        0 %

                        45 %

                        8 agus 17

                        100 %

                        0 %

                        45 %

                        9 agus 18

                        100 %

                        0 %

                        10 agus 19

                        100 %

               Airteagal 383r
               Ualuithe priacail do phriacal raon difríochta creidmheasa tagartha

               1. Beidh na hualuithe priacail do na híogaireachtaí deilte ar fhachtóirí priacail tagartha raon difríochta creidmheasa mar an gcéanna i dtaca le gach aibíocht (0.5 bliain, 1 bhliain, 3 bliana, 5 bliana, 10 mbliana) agus gach risíocht tagartha raon difríochta creidmheasa laistigh de gach buicéad i dTábla 5 agus is mar a leanas a bheidh siad:

               Tábla 5

                        Uimhir Buicéid

                        Cáilíocht creidmheasa

                        Earnáil

                        Ualú priacal
                           (pointí céatadáin)

                        1

                        Uile

                        Rialtas láir, lena n‑áirítear bainc ceannais, Ballstáit

                        0.5 %

                        2

                        Céim cáilíochta creidmheasa 1 go 3

                        Rialtas láir, lena n‑áirítear bainc ceannais, tríú tír, bainc forbartha iltaobhaí agus eagraíochtaí idirnáisiúnta dá dtagraítear in Airteagail 117(2) agus 118

                        0.5 %

                        3

                        Rialtais réigiúnacha, údaráis áitiúla agus eintitis earnála poiblí;

                        1.0 %

                        4

                        Eintitis san earnáil airgeadais, lena n‑áirítear institiúidí creidmheasa atá ionchorpraithe nó bunaithe ag rialtas láir, rialtas réigiúnach nó údarás áitiúil nó iasachtóirí cur chun cinn

                        5.0 %

                        5

                        Ábhair bhunúsacha, fuinneamh, scaireanna tionsclaíocha, talmhaíocht, monarú, mianadóireacht agus cairéalacht

                        3.0 %

                        6

                        Earraí agus seirbhísí tomhaltais, iompar agus stóráil, gníomhaíocht seirbhíse tacaíochta agus riaracháin

                        3.0 %

                        7

                        Teicneolaíocht, teileachumarsáidí

                        2.0 %

                        8

                        Cúram sláinte, fóntais, gníomhaíochtaí gairmiúla agus teicniúla

                        1.5 %

                        10

                        Innéacsanna cáilithe

                        1.5 %

                        11

                        Céim cáilíochta creidmheasa 4 go 6 agus gan rátáil

                        Rialtas láir, lena n‑áirítear bainc ceannais, tríú tír, bainc forbartha iltaobhaí agus eagraíochtaí idirnáisiúnta dá dtagraítear in Airteagail 117(2) agus 118

                        2.0 %

                        12

                        Rialtais réigiúnacha, údaráis áitiúla agus eintitis earnála poiblí;

                        4.0 %

                        13

                        Eintitis san earnáil airgeadais, lena n‑áirítear institiúidí creidmheasa atá ionchorpraithe nó bunaithe ag rialtas láir, rialtas réigiúnach nó údarás áitiúil nó iasachtóirí cur chun cinn

                        12.0 %

                        14

                        Ábhair bhunúsacha, fuinneamh, scaireanna tionsclaíocha, talmhaíocht, monarú, mianadóireacht agus cairéalacht

                        7.0 %

                        15

                        Earraí agus seirbhísí tomhaltais, iompar agus stóráil, gníomhaíocht seirbhíse tacaíochta agus riaracháin

                        8.5 %

                        16

                        Teicneolaíocht, teileachumarsáidí

                        5.5 %

                        17

                        Cúram sláinte, fóntais, gníomhaíochtaí gairmiúla agus teicniúla

                        5.0 %

                        18

                        Innéacsanna cáilithe

                        5.0 %

                        19

                        Earnáil eile

                        12.0 %

               2. Chun risíocht ar phriacal á sannadh d'earnáil, braithfidh institiúidí ar aicmiú a úsáidtear go coitianta sa mhargadh chun eisitheoirí a ghrúpáil de réir earnála. Déanfaidh institiúidí gach eisitheoir a shannadh do cheann amháin de na buicéid earnála i dTábla 5. Risíochtaí ar phriacal ó eisitheoir ar bith nach féidir le hinstitiúid a shannadh d'earnáil ar leith ar an gcaoi sin, déanfar na risíochtaí sin a shannadh do bhuicéad 19 i dTábla 5, ag brath ar cháilíocht creidmheasa an eisitheora.

               3. Ní shannfaidh institiúidí risíochtaí a thagraíonn d’innéacsanna cáilithe dá dtagraítear in Airteagal 383b(4) ach amháin do bhuicéad 10 agus 18.

               4. Úsáidfidh institiúidí cur chuige na trédhearcachta chun íogaireachtaí risíochta a thagraíonn d’innéacs neamhcháilithe a chinneadh.

               Airteagal 383s
               Ualuithe priacail laistigh de bhuicéad do phriacal raon difríochta creidmheasa tagartha

               1. Idir dhá íogaireacht  agus , a leanann as risíochtaí ar phriacal atá sannta do bhuicéid earnála 1 go dtí 9 agus 11 go dtí 18, d’Airteagal A383r(1), Tábla 5, is mar seo a leanas a shocrófar paraiméadar comhghaoil :

               i gcás inarb amhlaidh:

               beidh  cothrom le 1 i gcás inarb ionann an dá rinn de chuid íogaireachtaí k agus l, agus cothrom le 90 % i gcásanna eile;

               beidh  cothrom le 1 i gcás inarb ionann an dá ainm de chuid íogaireachtaí k agus l, agus 50 % i gcásanna eile;

               beidh  cothrom le 1 i gcás ina bhfuil an dá ainm i mbuicéad 1 go dtí 9 araon nó i mbuicéid 11 go dtí 18 araon, i gcásanna eile beidh sé cothrom le 80 %.

               2. Idir dhá íogaireacht  agus , a leanann as risíochtaí ar phriacal atá sannta do bhuicéid earnála 10 agus 19, is mar seo a leanas a shocrófar paraiméadar comhghaoil :

               i gcás inarb amhlaidh:

               beidh  cothrom le 1 i gcás inarb ionann an dá rinn de chuid íogaireachtaí k agus l, agus cothrom le 90 % i gcásanna eile;

               beidh  cothrom le 1 i gcás inarb ionann an dá ainm de chuid íogaireachtaí k agus l agus ina bhfuil siad sa tacar céanna, agus beidh sé cothrom le 80 % i gcásanna eile;

               beidh  cothrom le 1 i gcás ina bhfuil an dá ainm i mbuicéad 10 nó i mbuicéad 19, agus 80 % i gcásanna eile;

               Airteagal 383t
               Buicéid ualuithe priacail i gcomhair priacail cothromais

               1. Beidh na hualuithe priacail do na híogaireachtaí fachtóirí priacail deilte spotphraghsanna cothromais mar an gcéanna maidir le gach risíocht ar phriacal cothromais laistigh de bhuicéad i dTábla 6 agus is mar seo a leanas a bheidh siad:

               Tábla 6

                        Uimhir Buicéid

                        Caipitliú margaidh

                        An Geilleagar

                        Earnáil

                        Ualú priacail i gcomhair spotphraghas cothromais
                           (pointí céatadáin)

                        1

                        Mór

                        Geilleagar margaidh i mbéal forbartha

                        Earraí agus seirbhísí tomhaltais, iompar agus stóráil, gníomhaíochtaí seirbhíse tacaíochta agus riaracháin, cúram sláinte, fóntais

                        55 %

                        2

                        Teileachumarsáid, scaireanna tionsclaíocha

                        60 %

                        3

                        Ábhair bhunúsacha, fuinneamh, talmhaíocht, monarú, mianadóireacht agus cairéalacht

                        45 %

                        4

                        Scaireanna airgeadais lena n‑áirítear scaireanna airgeadais le taca rialtais, gníomhaíochtaí réadmhaoine, teicneolaíocht

                        55 %

                        5

                        Geilleagar sárfhorbartha

                        Earraí agus seirbhísí tomhaltais, iompar agus stóráil, gníomhaíochtaí seirbhíse tacaíochta agus riaracháin, cúram sláinte, fóntais

                        30 %

                        6

                        Teileachumarsáid, scaireanna tionsclaíocha

                        35 %

                        7

                        Ábhair bhunúsacha, fuinneamh, talmhaíocht, monarú, mianadóireacht agus cairéalacht

                        40 %

                        8

                        Scaireanna airgeadais lena n‑áirítear scaireanna airgeadais le taca rialtais, gníomhaíochtaí réadmhaoine, teicneolaíocht

                        50 %

                        9

                        Beag

                        Geilleagar margaidh i mbéal forbartha

                        Na hearnálacha go léir a thuairiscítear faoi bhuicéid uimhir 1, 2, 3 agus 4

                        70

                        10

                        Geilleagar sárfhorbartha

                        Na hearnálacha go léir a thuairiscítear faoi bhuicéid uimhir 5, 6, 7 agus 8

                        50 %

                        11

                        Earnáil eile

                        70 %

                        12

                        Mór

                        Geilleagar sárfhorbartha

                        Innéacsanna cáilithe

                        15 %

                        13

                        Eile

                        Innéacsanna cáilithe

                        25 %

               2. Chun críocha mhír 1, sonrófar sna caighdeáin theicniúla rialála dá dtagraítear in Airteagal 325bd(7) an rud is caipitliú beag agus an rud is caipitliú mór ann.

               3. Chun críocha mhír 1, sonrófar sna caighdeáin theicniúla rialála dá dtagraítear in Airteagal 325ap(3) an rud is eacnamaíocht margaidh i mbéal forbartha agus an rud is geilleagar sárfhorbartha ann.

               4. Agus risíocht ar phriacal á sannadh d'earnáil acu, braithfidh institiúidí ar aicmiú a úsáidtear go coitianta sa mhargadh chun eisitheoirí a ghrúpáil de réir earnála tionscail. Déanfaidh institiúidí gach eisitheoir a shannadh do cheann amháin de na buicéid earnála i mír 1, Tábla 6, agus déanfaidh siad na heisitheoirí uile de chuid an tionscail chéanna a shannadh ar an earnáil chéanna. Risíochtaí ar phriacal ó eisitheoir ar bith nach féidir le hinstitiúid a shannadh d'earnáil ar leith ar an gcaoi sin, déanfar na risíochtaí sin a shannadh do bhuicéad 11. Déanfar eisitheoirí ilnáisiúnta nó il‑earnála a shannadh do bhuicéad ar leith ar bhonn an réigiúin is mó lena mbaineann agus na hearnála ina n‑oibríonn eisitheoir na ngnáthscaireanna.

               5. Socrófar na hualuithe priacail do phriacal vega cothromais ag 78 % le haghaidh bhuicéad 1 go dtí 8 agus bhuicéad 12, agus ag 100 % le haghaidh gach buicéad eile.

               Airteagal 383u
               Comhghaolta i mbuicéid dhifriúla i gcomhair priacal cothromais

               Socrófar an paraiméadar comhghaoil trasbhuicéid do phriacal deilte agus vega cothromais ag:

               (a)15 % i gcás inar buicéid as measc na gceann idir 1 agus 10 d’Airteagal 383t(1), Tábla 6, an dá bhuicéad sin;

               (b)75 %, i gcás inar buicéad 12 agus 13 d’Airteagal 383t(1), Tábla 6, iad an dá bhuicéad;

               (c)45 %, i gcás inar buicéad 12 agus 13 d’Airteagal 383t(1), Tábla 6, é ceann amháin den dá bhuicéad agus inar buicéad as measc na gceann idir buicéad 1 agus 10 d’Airteagal 383t(1), Tábla 6, é an ceann eile;

               (d)0 %, i gcás inar buicéad 11 d’Airteagal 383t(1), Tábla 6, é ceann amháin den dá bhuicéad.

               Airteagal 383v
                  Buicéid ualuithe priacail i gcomhair priacail tráchtearraí

               1. Beidh na hualuithe priacail do na híogaireachtaí fachtóirí priacail deilte spotphraghsanna tráchtearra mar an gcéanna maidir le gach risíocht ar phriacal tráchtearra laistigh de gach buicéad i dTábla 7 agus is mar seo a leanas a bheidh siad:

               Tábla 7

                        Uimhir Buicéid

                        Ainm Buicéid

                        Ualú priacail i gcomhair spotphraghas tráchtearra
                           (pointí céatadáin)

                        1

                        Comhghaol (tráchtearra) Fuinneamh – ábhair indóite sholadacha

                        30 %

                        2

                        Fuinneamh – ábhair indóite leachtacha

                        35 %

                        3

                        Fuinneamh‑Leictreachas

                        60 %

                        4

                        Fuinneamh‑Carbón a thrádáil

                        40 %

                        5

                        Lasta

                        80 %

                        6

                        Miotail – neamhlómhar

                        40 %

                        7

                        Ábhair indóite gásacha

                        45 %

                        8

                        Miotail lómhara (lena n‑áirítear ór)

                        20 %

                        9

                        Gráin agus olashíol

                        35 %

                        10

                        Beostoc agus déiríocht

                        25 %

                        11

                        Táirgí boga agus táirgí talmhaíochta eile

                        35 %

                        12

                        Táirgí tráchtearraí eile

                        50 %

               2. Socrófar na hualuithe priacail do phriacal vega cothromais ag 100 %.

               Airteagal 383w
               Buicéid ualuithe priacail i gcomhair priacail tráchtearraí

               1. Socrófar an paraiméadar comhghaoil trasbhuicéid do phriacal deilte tráchtearra ag:

               (a)20 % i gcás inar buicéid as measc na gceann idir 1 agus 11 d’Airteagal 383v(1), Tábla 7, an dá bhuicéad sin;

               (b)0 %, i gcás inar buicéad 12 d’Airteagal 383v(1), Tábla 7, é ceann amháin den dá bhuicéad.

               2. Socrófar an paraiméadar comhghaoil trasbhuicéid do phriacal vega tráchtearra ag:

               (a)20 % i gcás inar buicéid as measc na gceann idir 1 agus 11 d’Airteagal 383v(1), Tábla 7, an dá bhuicéad sin;

               (b)0 %, i gcás inar buicéad 12 d’Airteagal 383v(1), Tábla 7, é ceann amháin den dá bhuicéad.’;

               (170)Cuirtear an méid seo a leanas in ionad Airteagal 384, Airteagal 385 agus Airteagal 386:

               ‘Airteagal 384
               An cur chuige bunúsach

               1. Ríomhfaidh institiúid na ceanglais cistí dílse le haghaidh priacail CVA i gcomhréir le mír 2 nó 3, mar is infheidhme, le haghaidh punainne idirbheart le contrapháirtí amháin nó níos mó ná contrapháirtí amháin, ag úsáid ceann amháin de na foirmlí seo a leanas, mar is iomchuí:

               (a)an fhoirmle a leagtar amach i mír 2, i gcás ina gcuireann an institiúid fálú incháilithe amháin nó níos mó ná fálú incháilithe amháin a aithnítear i gcomhréir le hAirteagal 386 san áireamh sa ríomh;

               (b)an fhoirmle a leagtar amach i mír 3, i gcás nach gcuireann an institiúid aon fhálú incháilithe a aithnítear i gcomhréir le hAirteagal 386 san áireamh sa ríomh.

               Ní úsáidfear na cuir chuige a leagtar amach i bpointí (a) agus (b) in éineacht le chéile.

               2. Déanfaidh institiúid a chomhlíonann an coinníoll dá dtagraítear i mír 1, pointe (a), na ceanglais cistí dílse le haghaidh priacail CVA a ríomh mar seo a leanas:

               i gcás inarb amhlaidh:

                  = ceanglais cistí dílse le haghaidh priacail CVA faoin gcur chuige bunúsach;

                  = ceanglais cistí dílse le haghaidh priacail CVA faoin gcur chuige bunúsach mar a ríomhtar i gcomhréir le mír 3 le haghaidh institiúid a chomhlíonann an coinníoll a leagtar amach i mír 1, pointe (b);

                  = 0.65;

                  = 0.25;

               i gcás inarb amhlaidh:

                  =
                     1.4;

                  =
                     0.5;

               c
                     =
                     an t‑innéacs a sheasann do na contrapháirtithe uile a ríomhann an institiúid na ceanglais cistí dílse le haghaidh priacail CVA ina leith ag úsáid an chuir chuige a leagtar amach san Airteagal seo;

               NS
                     =
                     an t‑innéacs a sheasann do na glanluachálacha uile le contrapháirtí ar leith a ríomhann an institiúid na ceanglais cistí dílse le haghaidh priacail CVA ina leith ag úsáid an chuir chuige a leagtar amach san Airteagal seo;

               h
                     =
                     an t‑innéacs a sheasann do na hionstraimí aonainm uile a aithnítear mar fháluithe incháilithe i gcomhréir le hAirteagal 386 le haghaidh contrapháirtí ar leith a ríomhann an institiúid na ceanglais cistí dílse le haghaidh priacail CVA ina leith ag úsáid an chuir chuige a leagtar amach san Airteagal seo;

               i
                     =
                     an t‑innéacs a sheasann do na hinnéacsanna uile a aithnítear mar fháluithe incháilithe i gcomhréir le hAirteagal 386 le haghaidh na contrapháirtithe uile a ríomhann an institiúid na ceanglais cistí dílse le haghaidh priacail CVA ina leith ag úsáid an chuir chuige a leagtar amach san Airteagal seo;

                  =
                     an t‑ualú priacail is infheidhme maidir le contrapháirtí ‘c’. Déanfar contrapháirtí ‘c’ a mhapáil chuig ceann de na hualuithe priacail bunaithe ar mheascán d’earnáil agus cáilíocht creidmheasa agus déanfar an mhapáil sin a chinneadh i gcomhréir le Tábla 1.

                  =
                     aibíocht éifeachtach don tacar glanluachála NS le contrapháirtí c;

               I gcás institiúide a úsáideann na modhanna a leagtar amach i dTeideal II, Caibidil 6, Roinn 6, ríomhfar  i gcomhréir le hAirteagal 162(2), pointe (g). Mar sin féin, maidir leis an ríomh sin,  ní chuirfear uasteorainn cúig bliana le  ach cuirfear í de réir na haibíochta conarthaí is faide a bheidh fágtha sa tacar glanluachála;

               I gcás institiúide nach n‑úsáideann na modhanna a leagtar amach i dTeideal II, Caibidil 6, Roinn 6, is é   a bheidh meánaibíocht bharúlach ualaithe dá dtagraítear in Airteagal 162(2), pointe (b). Mar sin féin, maidir leis an ríomh sin,  ní chuirfear uasteorainn cúig bliana le  ach cuirfear í de réir na haibíochta conarthaí is faide a bheidh fágtha sa tacar glanluachála;

                  =
                     luach risíochta priacail chreidmheasa contrapháirtí an tacair glanluachála NS le contrapháirtí c, lena n‑áirítear éifeacht na comhthaobhachta i gcomhréir leis na modhanna a leagtar amach i dTeideal II, Caibidil 6, Roinn 3 go dtí 6, mar is infheidhme maidir leis na ceanglais cistí dílse le haghaidh priacail creidmheasa an chontrapháirtí dá dtagraítear in Airteagal 92(4), pointí (a) agus (f) a ríomh;

                  =
                     fachtóir lascaine maoirseachta do thacar glanluachála NS le contrapháirtí c.

               I gcás institiúide, ag úsáid na modhanna a leagtar amach i dTeideal II, Caibidil 6, Roinn 6, socrófar an fachtóir lascaine maoirseachta ag 1. I ngach cás eile, déanfar an fachtóir lascaine maoirseachta a ríomh mar a leanas:

                  = an comhghaolú maoirseachta idir priacal raon difríochta creidmheasa chontrapháirtí c agus priacal raon difríochta creidmheasa ionstraim aonainm a aithnítear mar fhálú incháilithe h le haghaidh contrapháirtí c, mar a chinntear i gcomhréir le Tábla 2;

                  = aibíocht ionstraim aonainm a aithnítear mar fhálú incháilithe;

                  = luach barúlach ionstraim aonainm a aithnítear mar fhálú incháilithe;

                  = an fachtóir lascaine maoirseachta le haghaidh ionstraim aonainm a aithnítear mar fhálú incháilithe, arna ríomh mar a leanas:

                  =
                     ualú priacail maoirseachta ionstraim aonainm a aithnítear mar fhálú incháilithe. Déanfar na hualuithe priacail sin a bhunú ar mheascán d’earnáil agus cáilíocht creidmheasa phriacal raon difríochta creidmheasa na hionstraime fálaithe agus déanfar iad a chinneadh i gcomhréir le Tábla 1;

                  =
                     aibíocht suímh amháin nó níos mó ná suíomh amháin san ionstraim innéacs a aithnítear mar fhálú incháilithe. I gcás ina bhfuil níos mó ná suíomh amháin san ionstraim innéacs chéanna, is é  a bheidh san aibíocht ualaithe bharúlach maidir le gach ceann de na suíomhanna sin;

                  =
                     luach barúlach iomlán suímh amháin nó níos mó ná suíomh amháin san ionstraim innéacs a aithnítear mar fhálú incháilithe. I gcás ina bhfuil níos mó ná suíomh amháin san ionstraim innéacs chéanna, is é  a bheidh san aibíocht ualaithe bharúlach maidir le gach ceann de na suíomhanna sin;

               =
                     fachtóir lascaine maoirseachta le haghaidh suímh amháin nó níos mó ná suíomh amháin san ionstraim innéacs a aithnítear mar fhálú incháilithe, arna ríomh mar a leanas:

               =
                     ualú priacail maoirseachta ionstraim ionstraim innéacs a aithnítear mar fhálú incháilithe.  beidh sé bunaithe ar mheascán d’earnáil agus cáilíocht creidmheasa na gcomhpháirteanna innéacs uile, arna ríomh mar a leanas:

               (a)i gcás ina bhfuil na comhpháirteanna innéacs uile san earnáil chéanna agus an cháilíocht creidmheasa chéanna acu, mar a chinntear i gcomhréir le Tábla 1, déanfar  a ríomh mar ualú priacail Thábla 1 don cháilíocht earnála agus creidmheasa sin arna iolrú faoi 0.7;

               (b)i gcás nach bhfuil na comhpháirteanna innéacs uile san earnáil chéanna nó nach bhfuil an cháilíocht creidmheasa chéanna acu, déanfar  a ríomh mar mheán ualaithe ualuithe priacail na gcomhpháirteanna innéacs uile, mar a chinntear i gcomhréir le Tábla 1, arna n‑iolrú faoi 0.7;

               Tábla 1

                        Earnáil an chontrapháirtí

                        Cáilíocht creidmheasa

                        Céim cáilíochta creidmheasa 1 go 3

                        Céim cáilíochta creidmheasa 4 go 6 agus gan rátáil

                        Rialtas láir, lena n‑áirítear bainc ceannais, tríú tír, bainc forbartha iltaobhaí agus eagraíochtaí idirnáisiúnta dá dtagraítear in Airteagal 117(2) nó in Airteagal 118

                        0.5 %

                        3.0 %

                        Rialtais réigiúnacha, údaráis áitiúla agus eintitis earnála poiblí;

                        1.0 %

                        4.0 %

                        Eintitis san earnáil airgeadais, lena n‑áirítear institiúidí creidmheasa atá ionchorpraithe nó bunaithe ag rialtas láir, rialtas réigiúnach nó údarás áitiúil nó iasachtóirí cur chun cinn

                        5.0 %

                        12.0 %

                        Ábhair bhunúsacha, fuinneamh, scaireanna tionsclaíocha, talmhaíocht, monarú, mianadóireacht agus cairéalacht

                        3.0 %

                        7.0 %

                        Earraí agus seirbhísí tomhaltais, iompar agus stóráil, gníomhaíocht seirbhíse tacaíochta agus riaracháin

                        3.0 %

                        8.5 %

                        Teicneolaíocht, teileachumarsáidí

                        2.0 %

                        5.5 %

                        Cúram sláinte, fóntais, gníomhaíochtaí gairmiúla agus teicniúla

                        1.5 %

                        5.0 %

                        Earnáil eile

                        5.0 %

                        12.0 %

               Tábla 2

                        Comhghaolta idir raon difríochta creidmheasa an chontrapháirtí agus an fhálaithe aonainm

                        Fálú aonainm h de chontrapháirtí i

                        Luach rhc

                        Contrapháirtithe dá dtagraítear in Airteagal 386(3)(a), pointe (i)

                        100 %

                        Contrapháirtithe dá dtagraítear in Airteagal 386(3)(a), pointe (ii)

                        80 %)

                        Contrapháirtithe dá dtagraítear in Airteagal 386(3)(a), pointe (iii)

                        50 %

               2. Déanfaidh institiúid a chomhlíonann an coinníoll dá dtagraítear i mír 1, pointe (b), na ceanglais cistí dílse le haghaidh priacail CVA a ríomh mar seo a leanas:

               i gcás ina bhfuil na téarmaí uile na téarmaí a leagtar amach i mír 2.

               ‘Airteagal 385
               An cur chuige simplithe

               1. Féadfaidh institiúid a chomhlíonann gach ceann de na coinníollacha a leagtar amach in Airteagal 273a(2) na ceanglais cistí dílse le haghaidh priacail CVA a ríomh mar na méideanna risíochta priacail‑ualaithe le haghaidh priacail contrapháirtí i gcomhair suíomhanna leabhar neamhthrádála agus leabhar trádála faoi seach, dá dtagraítear in Airteagal 92(3), pointí (a) agus (f) roinnte ar 12.5.

               2. Chun críoch an ríomha dá dtagraítear i mír 1, beidh feidhm ag na ceanglais seo a leanas:

               (a)ní bheidh ach na hidirbhearta atá faoi réir na gceanglas cistí dílse le haghaidh CVA a leagtar amach in Airteagal 382 faoi réir an ríomha sin;

               (b)ní chuirfear díorthaigh chreidmheasa a aithnítear mar fháluithe inmheánacha ar risíochtaí contrapháirtí san áireamh sa ríomh sin.

               3. Comhlíonfaidh institiúid nach gcomhlíonann ceann amháin nó níos mó de na coinníollacha a leagtar amach in Airteagal 273a(2) a thuilleadh na ceanglais uile a leagtar amach in Airteagal 273b.

               Airteagal 386
               Fálú incháilithe

               1. Aithneofar suíomhanna in ionstraimí fálúcháin mar ‘fháluithe incháilithe’ chun na ceanglais cistí dílse le haghaidh priacail CVA a ríomh i gcomhréir le hAirteagal 383 agus 384 i gcás ina gcomhlíonann na suíomhanna sin gach ceann de na ceanglais seo a leanas:

               (a)úsáidtear na suíomhanna sin chun críche priacal CVA a mhaolú agus déantar iad a bhainistiú mar sin;

               (b)ní féidir na suíomhanna sin a dhéanamh le tríú pháirtithe nó le leabhar trádála na hinstitiúide mar fhálú inmheánach, sa chás sin, comhlíonfaidh siad an ceanglas a leagtar amach in Airteagal 106(7);

               (c)ní féidir ach suíomhanna in ionstraimí fálúcháin dá dtagraítear i míreanna 2 agus 3 amháin a aithint mar fháluithe incháilithe chun na ceanglais cistí dílse le haghaidh priacail CVA a ríomh i gcomhréir le hAirteagal 383 agus 384 faoi seach;

               (d)is suíomh aonair i bhfálú incháilithe í ionstraim fálúcháin ar leith agus ní féidir í a roinnt i níos mó ná suíomh amháin i níos mó ná fálú incháilithe amháin.

               2. Chun na ceanglais cistí dílse le haghaidh priacail CVA a ríomh i gcomhréir le hAirteagal 383, ní aithneofar ach suíomhanna sna hionstraimí fálúcháin seo a leanas amháin mar fháluithe incháilithe:

               (a)ionstraim lena bhfálaítear luaineacht phriacal raon difríochta creidmheasa an chontrapháirtí, cé is moite de na hionstraimí dá dtagraítear in Airteagal 325(5);

               (b)ionstraim lena bhfálaítear luaineacht chomhpháirteanna risíochta priacail CVA, cé is moite de na hionstraimí dá dtagraítear in Airteagal 325(5).

               3. Chun ceanglais cistí dílse le haghaidh priacal CVA a ríomh i gcomhréir le hAirteagal 384, ní aithneofar ach suíomhanna sna hionstraimí fálúcháin seo a leanas amháin mar fháluithe incháilithe:

               (a)babhtálacha mainneachtana creidmheasa aonainm agus babhtálacha mainneachtana creidmheasa teagmhasacha, a thagraíonn don mhéid seo a leanas:

               (i)an contrapháirtí go díreach;

               (ii)eintiteas a bhfuil gaol dlíthiúil aige leis an gcontrapháirtí, i gcás ina dtagraítear do chásanna ina bhfuil an t‑ainm tagartha agus an contrapháirtí ina máthairchuideachta agus a fochuideachta nó mar dhá fhochuideachta de mháthairchuideachta chomhchoiteann, leis an ngaol dlíthiúil sin;

               (iii)eintiteas atá san earnáil chéanna agus sa réigiún céanna leis an gcontrapháirtí;

               (b)babhtálacha mainneachtana creidmheasa innéacs

               4. Ní bheidh suíomhanna in ionstraimí fálúcháin a dhéantar le tríú pháirtithe a aithnítear mar fháluithe incháilithe i gcomhréir le míreanna 1, 2 agus 3 agus a chuirtear san áireamh nuair atá na ceanglais cistí dílse le haghaidh priacail CVA á ríomh, faoi réir na gceanglas cistí dílse do phriacal margaidh a leagtar amach i dTeideal IV.

               5. Ní bheidh suíomhanna in ionstraimí fálúcháin nach n‑aithnítear mar fháluithe incháilithe i gcomhréir leis an Airteagal seo faoi réir na gceanglas cistí dílse do phriacal margaidh a leagtar amach i dTeideal IV.’;

               (171)Leasaítear Airteagal 402 mar a leanas:

               (a)leasaítear mír 1 mar a leanas:

               (i)cuirtear an méid seo a leanas in ionad na chéad fhomhíre:

               ‘Chun luachanna na risíochta a ríomh chun críocha Airteagal 395, féadfaidh institiúidí, seachas i gcás ina dtoirmisctear é leis an dlí náisiúnta is infheidhme, luach risíochta nó aon chuid de risíocht a laghdú, ar risíocht í atá urraithe ag maoin chónaithe i gcomhréir le hAirteagal 125(1) leis an méid arna chur i ngeall de luach na maoine, ach nach mó ná 55 % de luach na maoine, ar choinníoll go gcomhlíontar gach ceann de na coinníollacha seo a leanas:’;

               (ii)cuirtear an méid seo a leanas in ionad phointe (a):

               níl ualú priacail níos airde ná 20 % socraithe ag údaráis inniúla na mBallstát le haghaidh risíochtaí nó codanna de risíochtaí arna n‑urrú ag maoin chónaithe i gcomhréir le hAirteagal 124(7);

               (b)leasaítear mír 2 mar a leanas:

               (i)cuirtear an méid seo a leanas in ionad na chéad fhomhíre:

               ‘Chun luachanna na risíochta a ríomh chun críocha Airteagal 395, féadfaidh institiúidí, seachas i gcás ina dtoirmisctear é leis an dlí náisiúnta is infheidhme, luach risíochta nó aon chuid de risíocht a laghdú, ar risíocht í atá urraithe ag maoin tráchtála i gcomhréir le hAirteagal 126(1) leis an méid arna chur i ngeall de luach na maoine, ach nach mó ná 55 % de luach na maoine, ar choinníoll go gcomhlíontar gach ceann de na coinníollacha seo a leanas:’;

               (ii)cuirtear an méid seo a leanas in ionad phointe (a):

               níl ualú priacail níos airde ná 60 % socraithe ag údaráis inniúla na mBallstát le haghaidh risíochtaí nó codanna de risíochtaí arna n‑urrú ag maoin chónaithe i gcomhréir le hAirteagal 124(7);

               (172)in Airteagal 429, cuirtear an méid seo a leanas in ionad mhír 6:

               ‘6.
                     Chun críocha mhír 4, pointe (e) den Airteagal seo agus d’Airteagal 429g, ciallaíonn ‘gnáthcheannach nó gnáthdhíolachán’ ceannach nó díolachán shócmhainn airgeadais faoi chonarthaí a n‑éilítear sna téarmaí a ghabhann leo go ndéanfar an tsócmhainn airgeadais a sheachadadh laistigh den tréimhse ama arna bunú go ginearálta le dlí nó le gnás sa mhargadh lena mbaineann.’;

               (173)Leasaítear Airteagal 429c mar a leanas:

               (a)i mír 3, cuirtear an méid seo a leanas in ionad phointe (a):

               ‘(a) i gcomhair trádálacha nach n‑imréitítear trí chontrapháirtí lárnach cáilitheach, ní leithscartar an t‑airgead tirim a gheobhaidh an contrapháirtí is faighteoir ó shócmhainní na hinstitiúide;’;

               (b)cuirtear an méid seo a leanas in ionad mhír 4:

               ‘4. Chun críocha mhír 1 den Airteagal seo, ní chuirfidh institiúidí comhthaobhacht a fuarthas i nglanmhéid na comhthaobhachta neamhspleáiche a ríomh mar a shainítear in Airteagal 272, pointe (12a).’;

               (c)cuirtear mír 4a seo a leanas isteach:

               ‘4a. De mhaolú ar mhír 3 agus 4, féadfaidh institiúid aon chomhthaobhacht a fhaightear i gcomhréir le Cuid a Trí, Teideal II, Caibidil 6, Roinn 3, i gcás ina gcomhlíontar gach ceann de na coinníollacha seo a leanas:

               (a)faightear an chomhthaobhacht ó chliant le haghaidh conradh díorthach a rinne an institiúid a imréiteach thar ceann an chliaint sin;

               (b)déantar an conradh dá dtagraítear i bpointe (a) a imréiteach trí QCCP;

               (c)i gcás ina bhfuarthas an chomhthaobhacht i bhfoirm corrlaigh tosaigh, déantar an chomhthaobhacht sin a dheighilt ó shócmhainní na hinstitiúide.’;

               (d)i mír 6, cuirtear an méid seo a leanas in ionad na chéad fhomhíre:

               ‘De mhaolú ar mhír 1 den Airteagal seo, ní fhéadfaidh institiúidí an modh a leagtar amach i gCuid a Trí, Teideal II, Caibidil 6, Roinn 4 nó 5 a úsáid chun luach risíochta na gconarthaí díorthach a liostaítear in Iarscríbhinn II, pointí 1 agus 2 a chinneadh ach amháin i gcás ina n‑úsáidfidh siad an modh sin freisin chun críocha luach risíochta na gconarthaí sin a chinneadh chun críocha na ceanglais cistí dílse a leagtar amach in Airteagal 92(1), pointí (a), (b) agus (c) a chomhlíonadh.

               (174)Leasaítear Airteagal 429f mar a leanas:

               (a)cuirtear an méid seo a leanas in ionad mhír 1:

               ‘1. Ríomhfaidh institiúidí, i gcomhréir le hAirteagal 111(2), luach risíochta míreanna atá lasmuigh den chlár comhardaithe, gan na conarthaí díorthacha a liostaítear in Iarscríbhinn II, díorthaigh chreidmheasa, idirbhearta um maoiniú urrús agus na suíomhanna dá dtagraítear in Airteagal 429d a áireamh.

               I gcás ina dtagraítear i gceangaltas do shíneadh ceangaltais eile, beidh feidhm ag Airteagal 166(9).

               (b)scriostar mír 3;

               (175)in Airteagal 429g, cuirtear an méid seo a leanas in ionad mhír 1:

               ‘1. Láimhseoidh institiúidí airgead a bhaineann le gnáthcheannacháin agus sócmhainní airgeadais a bhaineann le gnáthdhíolacháin a fhanann ar an gclár comhardaithe go dtí an dáta socraíochta mar shócmhainní i gcomhréir le hAirteagal 429(4), pointe (a).’;

               (176)in Airteagal 430, mír 1, cuirtear pointe (h) isteach mar a leanas:

               ‘(h)
                     a risíochtaí ar phriacail ESG.’;

               (177)in Airteagal 430a, cuirtear an méid seo a leanas in ionad mhír 1:

               ‘1. Tabharfaidh institiúidí tuairisc do na húdaráis inniúla ar bhonn bliantúil ar na mionsonraí comhiomlána seo a leanas maidir le gach margadh maoine dochorraithe náisiúnta ar a bhfuil siad ar ris:

               (a)caillteanas a eascraíonn as risíochtaí a bhfuil maoin chónaithe aitheanta ag institiúid mar chomhthaobhacht, suas go dtí an tsuim is ísle den mhéid atá curtha i ngeall agus 55 % de luach na maoine mura gcinnfear a mhalairt faoi Airteagal 124(7);

               (b)caillteanais fhoriomlána a eascraíonn as risíochtaí a bhfuil maoin chónaithe aitheanta mar chomhthaobhacht ag institiúid ina leith, suas go dtí an chuid den risíocht atá urraithe ag an maoin chónaithe i gcomhréir le hAirteagal 124(2), pointe (a);

               (c)luach risíochta na risíochtaí uile atá gan íoc a bhfuil maoin chónaithe aitheanta mar chomhthaobhacht ag institiúid ina leith, teoranta don chuid den risíocht atá urraithe ag an maoin chónaithe i gcomhréir le hAirteagal 124(2), pointe (a);

               (d)caillteanas a eascraíonn as risíochtaí a bhfuil maoin tráchtála dhochorraithe aitheanta ag institiúid mar chomhthaobhacht ina leith, suas go dtí an tsuim is ísle den mhéid atá curtha i ngeall agus 55 % de luach na maoine tráchtála dochorraithe mura gcinnfear a mhalairt faoi Airteagal 124(7);

               (e)caillteanais fhoriomlána a eascraíonn as risíochtaí a bhfuil maoin tráchtála dhochorraithe aitheanta mar chomhthaobhacht ag institiúid ina leith, suas go dtí an chuid den risíocht atá urraithe ag an maoin tráchtála dhochorraithe i gcomhréir le hAirteagal 124(2), pointe (c);

               (f)luach risíochta na risíochtaí uile atá gan íoc a bhfuil maoin tráchtála dhochorraithe aitheanta mar chomhthaobhacht ag institiúid ina leith, teoranta don chuid den risíocht atá urraithe ag an maoin tráchtála dhochorraithe i gcomhréir le hAirteagal 124(2), pointe (c).’;

               (178)Cuirtear an méid seo a leanas in ionad Airteagal 433:

               ‘Airteagal 433
               Minicíocht agus raon feidhme na nochtuithe

               Nochtfaidh institiúidí an fhaisnéis a éilítear faoi Theidil II agus III sa chaoi a leagtar amach san Airteagal seo, Airteagail 433a, 433b, 433c agus 434.

               Foilseoidh ÚBE nochtuithe bliantúla ar a shuíomh gréasáin ar an dáta céanna a fhoilseoidh na hinstitiúidí a ráitis airgeadais nó a luaithe is féidir ina dhiaidh sin.

               Foilseoidh ÚBE nochtuithe leathbhliantúla agus ráithiúla ar a shuíomh gréasáin ar an dáta céanna a fhoilseoidh na hinstitiúidí a dtuarascálacha airgeadais don tréimhse chomhfhreagrach i gcás inarb infheidhme nó a luaithe is féidir ina dhiaidh sin.

               Beidh aon mhoill idir dáta foilsithe na nochtaí a cheanglaítear faoin gCuid seo agus dáta foilsithe na ráiteas airgeadais ábhartha réasúnta agus, ar aon chaoi, ní rachaidh sí thar an tréimhse ama a leagfaidh na húdaráis inniúla amach de bhun Airteagal 106 de Threoir 2013/36/AE.

               (179)cuirtear an méid seo a leanas in ionad an mhéid atá le fáil in Airteagal 433a(1), pointe (c), pointe (i):

               ‘(i) pointí (d), (da) agus (h) d'Airteagal 438;’;

               (180)in Airteagal 433b(1), leasaítear pointe (a) mar a leanas:

               (a)cuirtear an méid seo a leanas in ionad phointe (ii):

               ‘(ii) pointí (c), (d) agus (da) d’Airteagal 438;’;

               (b)cuirtear an pointe (iv) a leanas leis:

               ‘(iv) pointí (c) agus (d) d'Airteagal 442;’;

               (181)in Airteagal 433c, leasaítear mír 2 mar a leanas:

               (a)cuirtear an méid seo a leanas in ionad phointe (d):

               ‘(d) pointí (c), (d) agus (da) d’Airteagal 438;’;

               (b)cuirtear isteach an pointe (g) seo a leanas:

               ‘(g) pointí (c) agus (d) d’Airteagal 442;’;

               (182)Cuirtear an méid seo a leanas in ionad Airteagal 434:

               ‘Airteagal 434
               Modhanna nochta

               1. Cuirfidh institiúidí seachas institiúidí beaga agus institiúidí neamhchasta an fhaisnéis uile a éilítear faoi Theidil II agus III i bhfoirm leictreonach faoi bhráid ÚBE tráth nach déanaí ná an dáta ar a bhfoilsíonn institiúidí a ráitis airgeadais nó a dtuarascálacha airgeadais don tréimhse chomhfhreagrach, i gcás inarb infheidhme, nó a luaithe is féidir ina dhiaidh sin. Foilseoidh ÚBE dáta tíolactha na faisnéise sin freisin.

               Áiritheoidh ÚBE go bhfuil an fhaisnéis ar na nochtuithe a dhéantar ar shuíomh gréasáin ÚBE mar an gcéanna leis an bhfaisnéis a chuir institiúidí faoi bhráid ÚBE. Beidh an ceart ag institiúidí an fhaisnéis i gcomhréir leis na caighdeáin theicniúla dá dtagraítear in Airteagal 434a a chur isteach do ÚBE arís. Cuirfidh ÚBE an dáta ar ar cuireadh an fhaisnéis isteach arís in iúl ar a shuíomh gréasáin.

               Ullmhóidh ÚBE an uirlis lena sonraítear mapáil na dteimpléad agus na dtáblaí le haghaidh nochtuithe leo siúd ar thuairisciú maoirseachta agus coinneoidh sé an uirlis sin cothrom le dáta. Beidh an uirlis mhapála sin ar fáil don phobal ar shuíomh gréasáin ÚBE.

               Féadfaidh institiúidí leanúint de dhoiciméad neamhspleách a fhoilsiú ina gcuirtear foinse shorochtana faisnéise stuamachta ar fáil sa chaoi gurb éasca teacht uirthi le haghaidh úsáideoirí na faisnéise sin nó cuid ar leith a áireofar i ráitis airgeadais nó i dtuarascálacha airgeadais na n‑institiúidí nó a chuirfear i gceangal leis na ráitis sin ina mbeidh na nochtuithe riachtanacha le fáil agus a bheidh so‑aitheanta do na húsáideoirí sin. Féadfaidh institiúidí nasc chuig suíomh gréasáin ÚBE ar a bhfoilsítear faisnéis stuamachta ar bhealach lárnach a chur lena suíomh gréasáin féin.

               2. Cuirfidh institiúidí móra agus institiúidí eile nach institiúidí móra ná beaga ná neamhchasta iad na nochtuithe dá dtagraítear in Airteagal 433a agus Airteagal 433c faoi bhráid ÚBE faoi seach, ach tráth nach déanaí ná an dáta ar a bhfoilsítear ráitis airgeadais nó tuarascálacha airgeadais don tréimhse chomhfhreagrach nó a luaithe is féidir ina dhiaidh sin. Má éilítear nochtadh a dhéanamh le haghaidh tréimhse nach n‑ullmhaíonn institiúid aon tuarascáil airgeadais ina leith, cuirfidh an institiúid an fhaisnéis ar nochtuithe faoi bhráid ÚBE a luaithe is indéanta.

               3. Foilseoidh ÚBE nochtuithe institiúidí beaga agus neamhchasta ar a shuíomh gréasáin ar bhonn na faisnéise a thuairiscigh na hinstitúidí sin d’údaráis inniúla i gcomhréir le hAirteagal 430.

               4. Cé go bhfanfaidh úinéireacht na sonraí agus an fhreagracht as a gcruinneas ar na hinstitiúidí a chruthaíonn na sonraí, cuirfidh ÚBE in iúl ar a shuíomh gréasáin an fhaisnéis nach mór a nochtadh i gcomhréir leis an gCuid seo. Áiritheofar go mbeidh an chartlann sin inrochtana ar feadh tréimhse ama nach lú ná an tréimhse stórála a shocraítear sa dlí náisiúnta i leith faisnéise a áirítear i dtuarascálacha airgeadais na n‑institiúidí.

               5. Déanfaidh ÚBE faireachán ar an líon cuairteanna ar a phointe rochtana aonair maidir le nochtuithe institiúidí agus áireoidh sé an staidreamh gaolmhar ina thuarascálacha bliantúla.’;

               (183)Leasaítear Airteagal 434a mar a leanas:

               (a)cuirtear an méid seo a leanas in ionad na chéad abairte den chéad mhír:

               ‘Forbróidh ÚBE dréachtchaighdeáin theicniúla cur chun feidhme chun formáidí nochta aonfhoirmeacha, na treoracha comhbhainteacha, faisnéis ar an mbeartas um chur isteach arís agus réitigh TF maidir le nochtuithe a éilítear faoi Theidil II agus III a shonrú.’;

               (b)cuirtear an méid seo a leanas in ionad an cheathrú habairt den chéad mhír:

               ‘Cuirfidh ÚBE na dréachtchaighdeáin theicniúla cur chun feidhme sin faoi bhráid an Choimisiúin faoi [Oifig na bhFoilseachán cuir isteach dáta = 1 bhliain amháin tar éis theacht i bhfeidhm an Rialacháin seo]’;

               (184)Leasaítear Airteagal 438 mar a leanas:

               (a)cuirtear an méid seo a leanas in ionad phointe (b):

               ‘(b) méid na gceanglas cistí dílse breise atá bunaithe ar an bpróiseas athbhreithniúcháin maoirseachta dá dtagraítear in Airteagal 104(1), pointe (a), de Threoir 2013/36/AE chun aghaidh a thabhairt ar phriacail seachas priacal maidir le luamhánú iomarcach agus a chomhdhéanamh;’;

               (a)cuirtear an méid seo a leanas in ionad phointe (d):

               ‘(d) na méideanna risíochta iomlána arna ríomh i gcomhréir le hAirteagal 92(3) agus na ceanglais cistí dílse chomhfhreagracha arna gcinneadh i gcomhréir le hAirteagal 92(2), a bheidh le miondealú faoi na catagóirí priacail nó risíochta difriúla agus fochatagóirí difriúla, mar is infheidhme, a leagtar amach i gCuid a Trí agus, i gcás inarb infheidhme, míniú ar an éifeacht ar ríomh na gcistí dílse agus ar mhéideanna risíochta atá ualaithe ó thaobh priacail de thoradh íosrátaí caipitil a chur i bhfeidhm agus gan míreanna a asbhaint de chistí dílse;’;

               (c)cuirtear pointe (da) mar a leanas leis:

               ‘(da) i gcás inar gá chun na méideanna seo a leanas a ríomh, méid iomlán na risíochta ar phriacal nach bhfuil socraithe ar íosráta arna ríomh i gcomhréir le hAirteagal 92(4), agus méid iomlán caighdeánaithe na risíochta ar phriacal arna ríomh i gcomhréir le hAirteagal 92(5), a bheidh le miondealú faoi na catagóirí priacail difriúla agus fochatagóirí difriúla, mar is infheidhme, a leagtar amach i gCuid a Trí agus, i gcás inarb infheidhme, míniú ar an éifeacht ar ríomh na gcistí dílse agus ar mhéideanna risíochta atá ualaithe ó thaobh priacail de thoradh íosrátaí caipitil a chur i bhfeidhm agus gan míreanna a asbhaint de chistí dílse;’;

               (185)Cuirtear an méid seo a leanas in ionad Airteagal 445:

               ‘Airteagal 445
               Neamhchosaintí ar riosca margaidh a nochtadh faoin gcur chuige caighdeánaithe

               1. Na hinstitiúidí nár dheonaigh údaráis inniúla cead orthu cur chuige malartach na samhla inmheánaí um priacal margaidh mar a leagtar amach in Airteagal 325az a úsáid, agus a úsáideann an Cur Chuige Caighdeánaithe Simplithe i gcomhréir le hAirteagal 325a nó Cuid a Trí, Teideal IV, Caibidil 1a; nochtfaidh na hinstitiúidí sin forbhreathnú ginearálta ar a suíomhanna leabhar trádála.

               2. Nochtfaidh institiúidí a ríomhann a gceanglais cistí dílse i gcomhréir le Cuid a Trí, Teideal IV, Caibidil 1a, a gceanglais cistí dílse iomlána, a gceanglais cistí dílse le haghaidh na modhanna bunaithe ar íogaireachtaí, a muirear priacail mainneachtana agus a gceanglais cistí dílse le haghaidh priacail iarmharacha. Déanfar nochtadh na ceanglais cistí dílse i gcomhair bhearta na modhanna bunaithe ar íogaireachtaí agus an priacal mainneachtana a mhiondealú le haghaidh na n‑ionstraimí seo a leanas:

               (a)ionstraimí airgeadais, seachas ionstraimí urrúsúcháin arna sealbhú sa leabhar trádála, a dhéantar a mhiondealú de réir aicme priacail, agus sainaitheantas ar leithligh na gceanglas cistí dílse le haghaidh priacail mainneachtana;

               (b)ionstraimí urrúsúcháin nach bhfuil arna sealbhú san ACTP, le sainaitheantas ar leithligh maidir leis na ceanglais cistí dílse do phriacal raon difríochta creidmheasa agus na ceanglais cistí dílse le haghaidh priacail mainneachtana;

               (c)ionstraimí urrúsúcháin atá á sealbhú in ACTP, le haitheantas ar leithligh maidir leis na ceanglais cistí dílse do phriacal raon difríochta creidmheasa agus na ceanglais cistí dílse le haghaidh priacail mainneachtana;

               (186)Cuirtear Airteagal 445a seo a leanas isteach:

               ‘Airteagal 445a
               Priacal CVA a nochtadh

               1. Nochtfaidh institiúidí atá faoi réir na gceanglas cistí díse le haghaidh priacal CVA an fhaisnéis seo a leanas:

               (a)forbhreathnú ginearálta ar a bpróisis chun a bpriacal CVA a shainaithint, a thomhas, a fhálú agus faireachán a dhéanamh air;

               (b)cibé a chomhlíonann, nó nach gcomhlíonann, institiúidí na coinníollacha uile a leagtar amach in Airteagal 273a(2); i gcás ina gcomhlíontar na coinníollacha sin, cibé ar roghnaigh, nó nár roghnaigh institiúidí na ceanglais cistí dílse le haghaidh priacal CVA ag úsáid an chuir chuige shimplithe a leagtar amach in Airteagal 385; i gcás inar roghnaigh institiúidí na ceanglais cistí dílse le haghaidh priacal CVA a ríomh ag úsáid an chuir chuige shimplithe, na ceanglais cistí dílse le haghaidh priacal CVA i gcomhréir leis an gcur chuige sin;

               (c)líon iomlán na gcontrapháirtithe a n‑úsáidtear an cur chuige caighdeánaithe ina leith, le miondealú de réir cineálacha contrapháirtithe.

               2. Nochtfaidh institiúidí a úsáideann an cur chuige caighdeánaithe mar a shainítear in Airteagal 383 chun ceanglais cistí dílse le haghaidh priacal CVA a ríomh, anuas ar an bhfaisnéis dá dtagraítear i mír 1, an fhaisnéis seo a leanas:

               (a)struchtúr agus eagrú a bhfeidhme bainistithe priacail CVA inmheánaí agus rialachas;

               (b)ceanglais cistí dílse le haghaidh priacal CVA faoin gcur chuige caighdeánaithe le miondealú de réir aicme priacail;

               (c)forbhreathnú ar na fáluithe incháilithe a úsáidtear sa ríomh sin, le miondealú de réir cineálacha mar a shainítear in Airteagal 386(2).

               3. Nochtfaidh institiúidí a úsáideann an cur chuige bunúsach mar a shainítear in Airteagal 384 chun ceanglais cistí dílse le haghaidh priacal CVA a ríomh, anuas ar an bhfaisnéis dá dtagraítear i mír 1, an fhaisnéis seo a leanas:

               (a)a gceanglais cistí dílse le haghaidh priacal CVA faoin gcur chuige bunúsach, agus comhpháirteanna  agus

               (b)forbhreathnú ar na fáluithe incháilithe a úsáidtear sa ríomh sin, le miondealú de réir cineálacha mar a shainítear in Airteagal 386(3).’;

               (187)Cuirtear an méid seo a leanas in ionad Airteagal 446:

               ‘Airteagal 446
               Priacal oibriúcháin a nochtadh

               1. Nochtfaidh institiúidí an fhaisnéis a leanas:

               (a)na príomhthréithe agus gnéithe a bhaineann lena gcreat bainistíochta priacail oibriúcháin;

               (b)a gceanglais cistí dílse le haghaidh priacal oibriúcháin;

               (c)an chomhpháirt táscaire gnó a ríomhtar i gcomhréir le hAirteagal 313;

               (d)an táscaire gnó, a ríomhtar i gcomhréir le hAirteagal 314(1), agus méideanna na bhfo‑mhíreanna táscaire gnó uile le gach bliain de na 3 bliana atá ábhartha chun an táscaire gnó a ríomh;

               (e)an líon agus na méideanna míreanna táscaire gnó a eisíodh ó ríomh an táscaire ghnó i gcomhréir le hAirteagal 315(2), chomh maith leis na húdair chomhfhreagracha le haghaidh an eisiaimh sin.

               2. Nochtfaidh institiúidí a ríomhann a gcaillteanais priacail oibriúcháin i gcomhréir le hAirteagal 316(1) an fhaisnéis seo a leanas anuas ar an bhfaisnéis a liostaítear i mír 1:

               (a)a gcaillteanais priacail oibriúcháin le haghaidh gach bliain de na 10 mbliana is déanaí, a ríomhtar i gcomhréir le hAirteagal 316(1);

               (b)an líon agus na méideanna caillteanas priacail oibriúcháin a eisíodh ó ríomh na gcaillteanas priacail oibriúcháin i gcomhréir le hAirteagal 320(1), agus na húdair chomhfhreagracha le haghaidh an eisiaimh sin.’;

               (188)Leasaítear Airteagal 447 mar a leanas:

               (a)cuirtear an méid seo a leanas in ionad phointe (a):

               ‘(a)
                     comhdhéanamh a gcistí dílse agus a gcóimheas caipitil priacal a ríomhtar i gcomhréir le hAirteagal 92(2);’;

               (b)cuirtear an pointe (aa) mar a leanas leis:

               ‘(aa) i gcás inarb infheidhme, na cóimheasa caipitil priacalbhunaithe a ríomhtar i gcomhréir le hAirteagal 92(2), ag úsáid méideanna risíochta ar phriacal nach bhfuil socraithe ar íosráta seachas méideanna iomlána risíochta ar phriacal;’;

               (c)cuirtear an méid seo a leanas in ionad phointe (b):

               ‘(b)
                     na méideanna iomlána risíochta ar phriacal a ríomhtar i gcomhréir le hAirteagal 92(3), agus, i gcás inarb infheidhme, na méideanna iomlána risíochta ar phriacal nach bhfuil socraithe ar íosráta mar a ríomhtar i gcomhréir le hAirteagal 92(4);’;

               (d)cuirtear an méid seo a leanas in ionad phointe (d):

               ‘(d)
                     an ceanglas maoláin chomhcheangailte a cheanglaítear ar na hinstitiúidí a shealbhú i gcomhréir le Caibidil 4 de Theideal VII de Threoir 2013/36/AE;

               (189)Cuirtear an méid seo a leanas in ionad Airteagal 449a:

               ‘Airteagal 449a
               Priacail chomhshaoil, shóisialta, agus rialachais (priacail ESG) a nochtadh

               Nochtfaidh institiúidí faisnéis ar phriacail ESG, lena n‑áirítear priacail fhisiciúla agus priacail aistrithe.

               An fhaisnéis dá dtagraítear sa chéad mhír, déanfaidh institiúidí beaga agus neamhchasta í a nochtadh ar bhonn bliantúil agus déanfaidh institiúidí eile í a nochtadh ar bhonn leathbhliantúil.

               Forbróidh ÚBE dréachtchaighdeáin theicniúla cur chun feidhme ina sonrófar formáidí nochta aonfhoirmeacha le haghaidh priacail ESG, mar a leagtar síos in Airteagal 434a, ag áirithiú go bhfuil siad comhsheasmhach le prionsabal na comhréireachta agus go gcloíonn siad leis an bprionsabal sin.’ Maidir le hinstitiúidí beaga agus neamhchasta, ní éileofar sna formáidí faisnéis a nochtadh thar an bhfaisnéis a éilítear a nochtadh d’údaráis inniúla i gcomhréir le hAirteagal 430(1), pointe (h).’;

               (190)in Airteagal 451(1), cuirtear an pointe (f) seo a leanas leis:

               ‘(f)
                     méid na gceanglas cistí dílse breise atá bunaithe ar an bpróiseas athbhreithniúcháin maoirseachta dá dtagraítear in Airteagal 104(1), pointe (a), de Threoir 2013/36/AE chun aghaidh a thabhairt ar an bpriacal maidir le luamhánú iomarcach agus a chomhdhéanamh.’;

               (191)Cuirtear an méid seo a leanas in ionad Airteagal 455:

               ‘Airteagal 455
               Úsáid samhlacha inmheánacha i dtaca le priacal margaidh

               1. Nochtfaidh institiúid a úsáideann na samhlacha inmheánacha dá dtagraítear in Airteagal 325az chun ceanglais cistí dílse le haghaidh priacal margaidh a ríomh:

               (a)cuspóirí na hinstitiúide maidir le tabhairt faoi ghníomhaíochtaí trádála agus na próisis a chuirtear chun feidhme chun priacail mhargaidh na hinstitiúide a shainaithint, a thomhas, chun faireachán a dhéanamh orthu agus chun iad a rialú;

               (b)na beartais dá dtagraítear in Airteagal 104(1) chun cinneadh a dhéanamh faoin suíomh a bheidh le cur san áireamh sa leabhar trádála;

               (c)tuairisc ghinearálta ar struchtúr na ndeasc trádála a chumhdaítear leis na samhlacha inmheánacha dá dtagraítear in Airteagal 325az, lena n‑áirítear, maidir le gach deasc, tuairisc gharbh ar straitéis ghnó na deisce, na hionstraimí a cheadaítear sa straitéis sin agus na príomhchineálacha priacail a bhaineann leis an deasc sin;

               (d)forbhreathnú ginearálta ar shuíomhanna an leabhair trádála nach gcumhdaítear leis na samhlacha dá dtagraítear in Airteagal 325az, lena n‑áirítear tuairisc ghinearálta ar struchtúr na deisce agus na cineálacha ionstraimí a áirítear sna deasca nó sna catagóirí deasc i gcomhréir le hAirteagal 104b;

               (e)struchtúr agus eagrú na feidhme bainistithe priacal margaidh agus rialachas;

               (f)raon feidhme, príomhthréithe agus príomhroghanna samhaltaithe na samhlacha inmheánacha éagsúla dá dtagraítear in Airteagal 325az a úsáidtear chun méideanna na risíochta ar phriacal a ríomh le haghaidh na bpríomhshamhlacha a úsáidtear ar an leibhéal comhdhlúite, agus tuairisc ar a mhéid a léiríonn na samhlacha inmheánacha sin gach ceann de na samhlacha a úsáidtear ar an leibhéal comhdhlúite, lena n‑áirítear i gcás inarb infheidhme:

               (i)tuairisc gharbh ar an gcur chuige samhaltaithe a úsáidtear chun an t‑easnamh ionchasach dá dtagraítear in Airteagal 325ba(1), pointe (a) a ríomh, lena n‑áirítear minicíocht an nuashonraithe sonraí;

               (ii)tuairisc gharbh ar an modheolaíocht a úsáidtear chun an beart priacail maidir le cás faoi strus dá dtagraítear in Airteagal 325ba(1), pointe (b) a ríomh, seachas na sonraíochtaí dá bhforáiltear in Airteagal 325bk(3);

               (iii)tuairisc gharbh ar an gcur chuige samhaltaithe a úsáidtear chun an muirear priacail mainneachtana dá dtagraítear in Airteagal 325ba(2), a ríomh, lena n‑áirítear minicíocht an nuashonraithe sonraí.

               2. Nochtfaidh institiúidí, ar bhonn comhiomlán, maidir le gach ceann de na deasca trádála a chumhdaítear leis na samhlacha inmheánacha dá dtagraítear in Airteagal 325az na comhpháirteanna seo a leanas, i gcás inarb infheidhme:

               (a)an luach is déanaí chomh maith leis an luach is airde, is ísle agus an meánluach feadh na 60 lá gnó roimhe sin don mhéid seo a leanas:

               (i)an beart priacail easnaimh ionchasaigh neamhiallaithe mar a shainítear in Airteagal 325bb(1);

               (ii)an beart priacail easnaimh ionchasaigh neamhiallaithe mar a shainítear in Airteagal 325bb(1) le haghaidh gach chatagóir leathan fachtóra priacail;

               (b)an luach is déanaí chomh maith leis an meánluach feadh na 60 lá gnó roimhe sin don mhéid seo a leanas:

               (i)an beart priacail easnaimh ionchasaigh mar a shainítear in Airteagal 325bb(1);

               (ii)an beart priacail maidir le cás faoi strus mar a shainítear in Airteagal 325ba(1), pointe (b);

               (iii)an ceanglas cistí dílse le haghaidh priacal mainneachtana mar a shainítear in Airteagal 325ba(2);

               (iv)suim na gceanglas cistí dílse mar a shainítear in Airteagail 325ba(1) agus 325ba(2), lena n‑áirítear an fachtóir iolraitheora is infheidhme;

               (c)líon na róluaineachtaí cúltástála sna 250 lá gnó is déanaí ag an 99ú peircintíl dá dtagraítear in Airteagal 325bf(1), pointí (a) agus (b), ar leithligh.

               4. Nochtfaidh institiúid, ar bhonn comhdhlúite, maidir leis na deasca trádála uile, na ceanglais cistí dílse maidir le rioscaí margaidh a ríomhfaí i gcomhréir leis an Teideal seo, Caibidil 1a, murar dheonaigh aon chead do na hinstitiúidí a samhlacha inmheánacha a úsáid le haghaidh na ndeasc trádála sin.’;

               (192)Leasaítear Airteagal 458 mar a leanas:

               (a)cuirtear an méid a leanas in ionad mhír 6:

               ‘6. Sa chás ina n‑aithníonn na Ballstáit na bearta a leagtar amach i gcomhréir leis an Airteagal seo, tabharfaidh siad fógra do BERS. Cuirfidh BERS fógraí den sórt sin ar aghaidh gan aon mhoill chuig an gComhairle, an Coimisiún, ÚBE, BERS agus chuig an mBallstát a bhfuil údar aige na bearta a chur i bhfeidhm.’;

               (b)cuirtear an méid seo a leanas in ionad mhír 9:

               ‘9. Roimh dhul in éag don údarú a eisítear i gcomhréir le míreanna 2 agus 4, déanfaidh an Ballstát lena mbaineann athbhreithniú ar an gcás, i gcomhairliúchán le BERS agus le ÚBE agus leis a gCoimisiún, agus féadfaidh sé cinneadh nua a ghlacadh i gcomhréir leis an nós imeachta dá dtagraítear i mírreanna 2 agus 4, chun síneadh a chur leis an tréimhse ina gcuirfear bearta náisiúnta i bhfeidhm suas le dhá bhliain bhreise gach uair.’;

               (193)Cuirtear an méid seo a leanas in ionad Airteagal 461a:

               ‘Airteagal 461a
               Ceanglais cistí dílse le haghaidh priacal margaidh

               ‘Déanfaidh an Coimisiún faireachán ar chur chun feidhme na gcaighdeán idirnáisiúnta ar cheanglais cistí dílse le haghaidh priacal margaidh i dtríú tíortha. I gcás ina bhfuil difríochtaí suntasacha idir chur chun feidhme an Aontais agus cur chun feidhme tríú tíortha maidir leis na caighdeáin idirnáisiúnta sin, lena n‑áirítear maidir le tionchar na rialacha i dtéarmaí ceanglas cistí dílse agus maidir lena dteacht i bhfeidhm, cumhachtófar an Coimisiún le gníomh tarmligthe a ghlacadh i gcomhréir le hAirteagal 462 chun an Rialachán seo a leasú trí bhíthin an mhéid seo a leanas:

               (a)iolraitheoir a chur i bhfeidhm, i gcás inar gá chun dearbhú go mbeidh cothroime iomaíochta ann, atá cothrom le nó níos mó ná 0 agus níos ísle ná 1 ar cheanglais cistí dílse na n‑institiúidí le haghaidh priacal margaidh, arna ríomh le haghaidh aicmí priacail sonracha agus fachtóirí priacail sonracha ag úsáid ceann de na cuir chuige dá dtagraítear in Airteagal 325(1), agus a leagtar amach in:

               (i)Airteagail 325c go 325ay, ina sonraítear an cur chuige caighdeánach malartach;

               (ii)Airteagail 325az go 325bp, ina sonraítear an cur chuige samhla inmheánaí malartaí;

               (iii)Airteagail 326 go 361, ina sonraítear an cur chuige caighdeánaithe simplithe, chun na difríochtaí sin a bhreathnaítear idir na rialacha sna tríú tíortha agus dlí an Aontais a chúiteamh;

               (b)an dáta óna gcuirfidh na hinstitiúidí na ceanglais cistí dílse i bhfeidhm le haghaidh priacal margaidh mar a leagtar amach i gCuid a Trí, Teideal IV, nó aon cheann de na cuir chuige chun na ceanglais cistí dílse le haghaidh priacal margaidh dá dtagraítear in Airteagal 325(1) a ríomh, a chur siar le 2 bhliain.’;

               (194)cuirtear an tAirteagal 461b seo a leanas isteach:

               ‘Airteagal 461b
               Láimhseáil stuama criptea‑shócmhainní

               Faoin 31 Nollaig 2025, déanfaidh an Coimisiún athbhreithniú ar cibé ar cheart nó nár cheart láimhseáil stuama thiomnaithe a fhorbairt le haghaidh risíochtaí ar chripteashócmhainní, agus cuirfidh sé, tar éis dul i gcomhairle le ÚBE agus ag cur forbairtí idirnáisiúnta

               (195)san áireamh, tuarascáil faoi bhráid Pharlaimint na hEorpa agus na Comhairle, in éineacht le togra reachtach, i gcás inarb iomchuí. ‘Leasaítear Airteagal 462 mar seo a leanas:

               (a)cuirtear an méid seo a leanas in ionad mhíreanna 2 agus 3:

               ‘2. Tabharfar an chumhacht chun gníomhartha tarmligthe a ghlacadh dá dtagraítear in Airteagail 244(6) agus 245(6), in Airteagail 456 go hAirteagal 460 agus in Airteagail 461a agus 461b go ceann tréimhse neamhchinntithe ama ón 28 Meitheamh 2013.

               3. Féadfaidh Parlaimint na hEorpa nó an Chomhairle tarmligean na cumhachta dá dtagraítear in Airteagail 244(6) agus 245(6), in Airteagal 456 go hAirteagal 460 agus in Airteagal 461a agus 461b a chúlghairm tráth ar bith. Le cinneadh chun cúlghairm a dhéanamh, cuirfear deireadh le tarmligean na cumhachta atá sonraithe sa chinneadh sin. Gabhfaidh éifeacht leis an lá tar éis fhoilsiú an chinnidh in Iris Oifigiúil an Aontais Eorpaigh nó ar dháta is déanaí a shonrófar sa chinneadh. Ní dhéanfaidh sé difear do bhailíocht na ngníomhartha tarmligthe atá i bhfeidhm cheana féin.

               (b)cuirtear an méid a leanas in ionad mhír 6:

               ‘6. Ní thiocfaidh gníomh tarmligthe arna ghlacadh de bhun Airteagal 244(6) agus Airteagal 245(6), Airteagal 456 go hAirteagal 460 agus Airteagal 461a agus 461b i bhfeidhm ach amháin mura ndéanann Parlaimint na hEorpa ná an Chomhairle agóid ina choinne laistigh de thréimhse 3 mhí ó fhógra faoin ngníomh sin a thabhairt do Pharlaimint na hEorpa agus don Chomhairle nó más rud é, sula dtéann an tréimhse sin in éag, go gcuireann Parlaimint na hEorpa agus an Chomhairle araon in iúl don Choimisiún nach ndéanfaidh siad agóid ina choinne. Déanfar an tréimhse sin a fhadú 3 mhí ar thionscnamh Pharlaimint na hEorpa nó na Comhairle.

               (196)Cuirtear an méid seo a leanas in ionad Airteagal 465:

               Airteagal 465
               Socruithe idirthréimhseacha don íosráta aschuir

               1. De mhaolú ar Airteagal 92, míreanna 3 agus 6, féadfaidh máthairinstitiúidí, máthairchuideachtaí sealbhaíochta airgeadais, máthairchuideachtaí sealbhaíochta airgeadais measctha, institiúidí neamhspleácha san Aontas nó fo‑institiúidí neamhspleácha i mBallstáit an fachtóir ‘x’ a leanas a chur i bhfeidhm nuair a bheidh TREA á ríomh:

               (a)50 % i rith na tréimhse ón 1 Eanáir 2025 go dtí an 31 Nollaig 2025;

               (b)55 % i rith na tréimhse ón 1 Eanáir 2026 go dtí an 31 Nollaig 2026;

               (c)60 % i rith na tréimhse ón 1 Eanáir 2027 go dtí an 31 Nollaig 2027;

               (d)65 % i rith na tréimhse ón 1 Eanáir 2028 go dtí an 31 Nollaig 2028;

               (e)70 % i rith na tréimhse ón 1 Eanáir 2029 go dtí an 31 Nollaig 2029;

               2. De mhaolú ar Airteagal 92(3), pointe (a), féadfaidh máthairinstitiúidí an Aontais, máthairchuideachtaí sealbhaíochta airgeadais an Aontais, máthairchuideachtaí sealbhaíochta airgeadais measctha an Aontais, institiúidí neamhspleácha san Aontas nó fo‑institiúidí neamhspleácha i mBallstáit, go dtí an 31 Nollaig 2029, an fhoirmle seo a leanas a chur i bhfeidhm nuair a bheidh TREA á ríomh:

               Chun críocha an ríomha sin, cuirfidh máthairinstitiúidí an Aontais, máthairchuideachtaí sealbhaíochta airgeadais an Aontais nó máthairchuideachtaí sealbhaíochta airgeadais measctha an Aontais na fachtóirí ábhartha ‘x’ dá dtagraítear i mír 1 san áireamh.

               3. De mhaolú ar Airteagal 92(5)(a), pointe (i), féadfaidh máthairinstitiúidí, máthairchuideachtaí sealbhaíochta airgeadais, máthairchuideachtaí sealbhaíochta airgeadais measctha, institiúidí neamhspleácha san Aontas, go dtí an 31 Nollaig 2032, ualú priacail 65 % a shannadh do risíochtaí ar chorparáidí nach bhfuil aon mheasúnú creidmheasa ó IMCS ainmnithe ar fáil ina leith ar choinníoll nach measann an t‑eintiteas PD na risíochtaí sin, arna ríomh i gcomhréir le Cuid a Trí, Teideal II, Caibidil 3, a bheith níos airde ná 0.5 %.

               Déanfaidh ÚBE faireachán ar úsáid na láimhseála idirthréimhsí a leagtar síos sa chéad fhomhír agus ar infhaighteacht measúnaithe creidmheasa ag IMCSanna ainmnithe maidir le risíochtaí ar chorparáidí. Cuirfidh ÚBE a thorthaí faoi bhráid an Choimisiúin faoin 31 Eanáir 2028.

               Ar bhonn na tuarascála sin, agus aird chuí aige ar na caighdeáin ábhartha a d’fhorbair CBMB arna gcomhaontú go hidirnáisiúnta, i gcás inarb iomchuí, cuirfidh an Coimisiún togra reachtach faoi bhráid Pharlaimint na hEorpa agus na Comhairle faoin 31 Nollaig 2031.

               4. De mhaolú ar Airteagal 92(5)(a), pointe (iv), cuirfidh máthairinstitiúidí, máthairchuideachtaí sealbhaíochta airgeadais nó máthairchuideachtaí sealbhaíochta airgeadais measctha, institiúidí neamhspleácha san Aontas, go dtí an 31 Nollaig 2029, 1 in ionad alfa sa ríomh ar luach na risíochta le haghaidh na gconarthaí a liostaítear in Iarscríbhinn II i gcomhréir leis na cuir chuige a leagtar amach i gCuid a Trí, Teideal II, Caibidil 6, Ranna 3 agus 4, i gcás ina ríomhtar na luachana risíochta céanna i gcomhréir leis an gcur chuige a leagtar amach i gCuid a Trí, Teideal II, Caibidil 3, Roinn 6 chun críocha méid iomlán na risíochta ar phriacal nach socraithe ar íosráta.

               Féadfaidh an Coimisiún, tar éis an tuarascáil ó ÚEB dá dtagraítear in Airteagal 514, a chur san áireamh, gníomh tarmligthe a ghlacadh i gcomhréir le hAirteagal 462 chun luach alfa a leasú go buan, i gcás inarb iomchuí.

               5. De mhaolú ar Airteagal 92(5)(a), pointe (i), féadfaidh Ballstát ceadú do mháthairinstitiúidí, máthairchuideachtaí sealbhaíochta airgeadais, máthairchuideachtaí sealbhaíochta airgeadais measctha, institiúidí neamhspleácha san Aontas nó fo‑institiúidí neamhspleácha i mBallstáit chun na hualuithe priacail seo a leanas a shannadh ar choinníoll go gcomhlíontar na coinníollacha uile sa dara fomhír.

               (a)go dtí an 31 Nollaig 2032, sannfar ualú priacail 10 % do chuid den risíocht atá urraithe ag morgáistí ar mhaoin chónaithe suas le 55 % den luach maoine atá fágtha nuair a bheidh aon lian arna rangú go sinsearach nó pari passu nach bhfuil i seilbh institiúide bainte di,

               (b)go dtí an 31 Nollaig 2029, sannfar ualú priacail 45 % d’aon chuid de na risíochtaí atá urraithe ag morgáistí ar mhaoin chónaithe suas le 80 % den luach maoine atá fágtha nuair a bheidh aon lian de rangú sinsearach nó pari passu nach bhfuil i seilbh institiúide bainte di, ar choinníoll nach gcuirfear coigeartú ar cheanglais cistí dílse le haghaidh priacail creidmheasa dá dtagraítear in Airteagal 501 i bhfeidhm.

               Chun críocha  ualuithe priacail a shannadh i gcomhréir leis an gcéad fhomhír, comhlíonfar gach ceann de na coinníollacha seo a leanas:

               (a)tá na risíochtaí cáilitheacha lonnaithe sa Bhallstát a d’fheidhmigh an rogha;

               (b)ní sháraíonn caillteanais na hinstitiúide sna 6 bliana roimhe sin de pháirt na risíochtaí den sórt sin, suas go 55 % den luach maoine, 0.25 %, ar an meán, de mhéid iomlán na n‑oibleagáidí creidmheasa gan íoc in aon bhliain ar leith, ar fud na risíochtaí uile den sórt sin;

               (c)maidir leis na risíochtaí cáilitheacha, tá an dá éileamh seo a leanas ag an institiúid i gcás mainneachtana nó i gcás nach n‑íocann an t‑oibleagáideoir:

               (i)éileamh ar an maoin chónaithe dhochorraithe lena n‑urraítear an risíocht;

               (ii)éileamh ar shócmhainní eile agus ioncam an oibleagáideora;

               (d)d’fhíoraigh an t‑údarás inniúil go gcomhlíontar na coinníollacha i bpointí (a), (b) agus (c).

               I gcás inar feidhmíodh an rogha dá dtagraítear sa chéad fhomhír agus ina gcomhlíontar gach ceann de na coinníollacha gaolmhara sa dara fomhír, féadfaidh institiúidí na hualuithe priacail seo a leanas a shannadh don chuid atá fágtha de na risíochtaí dá dtagraítear sa dara fomhír, pointe (b), go dtí an 31 Nollaig 2032:

               (a)52.5 % le linn na tréimhse ón 1 Eanáir 2030 go dtí an 31 Nollaig 2030;

               (b)60 % i rith na tréimhse ón 1 Eanáir 2031 go dtí an 31 Nollaig 2031;

               (c)67.5 % le linn na tréimhse ón 1 Eanáir 2032 go dtí an 31 Nollaig 2032.

               Nuair a fheidhmeoidh Ballstáit an rogha sin, tabharfaidh siad fógra don ÚBE agus tabharfaidh siad bunús lena gcinneadh. Tabharfaidh údaráis inniúla fógra ar shonraí na bhfíoruithe uile dá dtagraítear sa chéad fhomhír, pointe (c), do ÚBE.

               Déanfaidh ÚBE faireachán ar úsáid na láimhseála idirthréimhsí sa chéad fhomhír agus tuairisceoidh sé don Choimisiún faoin 31 Nollaig 2028 ar oiriúnacht na n‑ualuithe priacail gaolmhara.

               Ar bhonn na tuarascála sin, agus aird chuí aige ar na caighdeáin ábhartha a d’fhorbair CBMB arna gcomhaontú go hidirnáisiúnta, i gcás inarb iomchuí, cuirfidh an Coimisiún togra reachtach faoi bhráid Pharlaimint na hEorpa agus na Comhairle faoin 31 Nollaig 2031.’;

               (197)cuirtear an tAirteagal 494d seo a leanas isteach:

               ‘Airteagal 494d
               Filleadh ar an gCur Chuige Caighdeánaithe ó Chur Chuige IRB

               De mhaolú ar Airteagal 149, míreanna 1, 2 agus 3, féadfaidh institiúid ón 1 Eanáir 2025 go dtí an 31 Nollaig 2027, filleadh ar an gCur Chuige Caighdeánaithe le haghaidh ceann amháin nó níos mó ná ceann amháin de na haicmí risíochta dá bhforáiltear in Airteagal 147(2), i gcás ina gcomhlíontar gach ceann de na coinníollacha seo a leanas:

               (a)bhí an institiúid ann cheana ar an [OF cuir isteach an dáta = 1 lá amháin tar éis theacht i bhfeidhm an Rialacháin leasaithigh seo] agus údaraithe ag a húdarás inniúil chun na haicmí risíochtaí sin a láimhseáil faoi Chur Chuige IRB;

               (b)ní iarrann an institiúid chun filleadh ar an gCur Chuige Caighdeánaithe ach uair amháin feadh na tréimhse 3 bliana sin;

               (c)ní dhéantar an iarraidh chun filleadh ar an gCur Chuige Caighdeánaithe d’fhonn dul i mbun arbatráiste rialála;

               (d)thug an institiúid fógra foirmiúil don údarás inniúil gur mian léi filleadh ar an gCur Chuige Caighdeánaithe le haghaidh na n‑aicmí risíochtaí sin 6 mhí ar a laghad sula bhfilleann sí ar an gcur chuige sin ar bhealach éifeachtach;

               (e)níor chuir an t‑údarás inniúil i gcoinne iarraidh na hinstitiúide chun filleadh laistigh de 3 mhí ón dáta a fuair sé an fógra dá dtagraítear i bpointe (d).’;

               (198)Cuirtear an méid seo a leanas in ionad Airteagal 495:

               ‘Airteagal 495
               Risíochtaí ar chothromas faoin gCur Chuige IBR a láimhseáil

               1. De mhaolú ar Airteagal 107(1), an dara fomhír, déanfaidh institiúidí a fuair cead chun an Cur Chuige Bunaithe ar Rátálacha Inmheánacha a chur i bhfeidhm chun méid risíochta atá ualaithe ó thaobh priacail a ríomh le haghaidh risíochtaí ar chothromas, go dtí an 31 Nollaig 2029, an méid risíochta atá ualaithe ó thaobh priacail a ríomh le haghaidh gach risíocht ar chothromas dá bhfuair siad cead leis an gCur Chuige Bunaithe ar Rátálacha Inmheánacha a chur i bhfeidhm uirthi mar an tsuim is airde den mhéid seo a leanas:

               (a)méid na risíochta atá ualaithe ó thaobh priacail a ríomhtar i gcomhréir le hAirteagal 495a, míreanna 1 agus 2;

               (b)an méid risíochta ualaithe ó thaobh priacail arna ríomh faoin Rialachán seo mar a bhí sí roimh [cuir isteach dáta = dáta theacht i bhfeidhm an Rialacháin leasaithigh seo].

               2. Seachas an láimhseáil a leagtar síos i mír 1, féadfaidh institiúidí a fuair cead chun an Cur Chuige Bunaithe ar Rátálacha Inmheánacha a chur i bhfeidhm chun méid risíochta atá ualaithe ó thaobh priacail a ríomh le haghaidh risíochtaí ar chothromas roghnú chun an láimhseáil a leagtar amach in Airteagal 133 agus na socruithe idirthréimhseacha in Airteagal 495a a chur i bhfeidhm ar a risíochtaí uile ar chothromas tráth ar bith go dtí an 31 Nollaig 2029.

               Chun críocha na míre seo, ní bheidh feidhm ag na coinníollacha chun filleadh ar na cuir chuige nach bhfuil chomh sofaisticiúil céanna a leagtar síos in Airteagal 149 a úsáid.

               3. Na hinstitiúidí a chuireann an láimhseáil a leagtar síos i mír 1 i bhfeidhm, déanfaidh siad an caillteanas ionchasach a ríomh i gcomhréir le hAirteagal 158, míreanna 7, 8 nó 9, mar is infheidhme, díreach mar a bhí na míreanna sin ar an 1 Eanáir 2021.

               4. I gcás ina n‑iarrann institiúidí ar chead chun Cur Chuige IRB a chur i bhfeidhm chun an méid risíochta ualaithe ó thaobh priacail a ríomh le haghaidh risíochtaí ar chothromas, ní dheonóidh údaráis inniúla cead den sórt sin tar éis [OF cuir isteach an dáta = dáta theacht i bhfeidhm an Rialacháin seo].’;

               (199)cuirtear na hAirteagail 495a, 495b agus 495d seo a leanas isteach:

               ‘Airteagal 495a
               Socruithe idirthréimhseacha le haghaidh risíochtaí ar chothromas

               1. De mhaolú ar an láimhseáil a leagtar síos in Airteagal 133(3), sannfar na hualuithe priacail seo a leanas do risíochtaí ar chothromas:

               (a)100 % i rith na tréimhse ón 1 Eanáir 2025 go dtí an 31 Nollaig 2025;

               (b)130 % i rith na tréimhse ón 1 Eanáir 2026 go dtí an 31 Nollaig 2026;

               (c)160 % i rith na tréimhse ón 1 Eanáir 2027 go dtí an 31 Nollaig 2027;

               (d)190 % i rith na tréimhse ón 1 Eanáir 2028 go dtí an 31 Nollaig 2028;

               (e)220 % i rith na tréimhse ón 1 Eanáir 2029 go dtí an 31 Nollaig 2029.

               2. De mhaolú ar an láimhseáil a leagtar síos in Airteagal 133(4), sannfar na hualuithe priacail seo a leanas do risíochtaí ar chothromas:

               (a)100 % i rith na tréimhse ón 1 Eanáir 2025 go dtí an 31 Nollaig 2025;

               (b)160 % i rith na tréimhse ón 1 Eanáir 2026 go dtí an 31 Nollaig 2026;

               (c)220 % i rith na tréimhse ón 1 Eanáir 2027 go dtí an 31 Nollaig 2027;

               (d)280 % i rith na tréimhse ón 1 Eanáir 2028 go dtí an 31 Nollaig 2028;

               (e)340 % i rith na tréimhse ón 1 Eanáir 2029 go dtí an 31 Nollaig 2029.

               3. De mhaolú ar Airteagal 133, féadfaidh institiúidí leanúint den ualú priacail céanna a bhí infheidhme amhail [OF cuir isteach an dáta = 1 lá amháin roimh theacht i bhfeidhm an Rialacháin leasaithigh seo] a shannadh do risíochtaí ar chothromais ar eintitis a raibh siad ina n‑infheisteoirí iontu ar an [dáta glactha] go ceann 6 bliana as a chéile ar a bhfeidhmíonn siad tionchar suntasach de réir bhrí Threoir 2013/34/AE, nó na caighdeáin chuntasaíochta a bhfuil institiúid faoina réir faoi Rialachán (CE) Uimh. 1606/2002, nó gaolmhaireacht chomhchosúil idir aon duine nádúrtha nó duine dlítheanach agus gnóthas.

               Airteagal 495b
               Socruithe idirthréimhseacha le haghaidh risíochtaí iasachtaithe speisialaithe

               1.
                     De mhaolú ar Airteagal 161(4), is iad na híosrátaí ionchuir LGD dá bhforáiltear in Airteagal 161(4) a bheidh ina n‑íosrátaí ionchuir LGD is infheidhme maidir le risíochtaí ar iasachtú speisialaithe a láimhseáiltear faoi Chur Chuige IRB i gcás ina n‑úsáidtear féinmheastacháin ar LGDanna, agus na híosrátaí sin arna n‑iolrú faoi na fachtóirí seo a leanas:

               (a)50 % i rith na tréimhse ón 1 Eanáir 2025 go dtí an 31 Nollaig 2027;

               (b)80 % i rith na tréimhse ón 1 Eanáir 2028 go dtí an 31 Nollaig 2028;

               (c)100 % i rith na tréimhse ón 1 Eanáir 2029 go dtí an 31 Nollaig 2029.

               2. Ullmhóidh ÚBE tuarascáil ar chalabrúchán iomchuí na bparaiméadar priacail is infheidhme maidir le risíochtaí ar iasachtú speisialaithe faoi Chur Chuige IRB, agus go háirithe ar a mheastacháin féin ar LGD agus íosrátaí LGD. Áiritheoidh ÚBE go háirithe ina shonraí tuarascála ar mheánlíonta mainneachtana agus na caillteanais réadaithe a breathnaíodh san Aontas le haghaidh cineálacha éagsúla institiúidí a bhfuil próifílí gnó agus priacail éagsúla acu.

               Cuirfidh ÚBE an tuarascáil ina mbeidh a chuid torthaí faoi bhráid Pharlaimint na hEorpa, na Comhairle agus an Choimisiúin faoin 31 Nollaig 2025.

               Ar bhonn na tuarascála sin, cumhachtófar an Coimisiún chun an Rialachán seo a leasú trí bhíthin gníomh tarmligthe a ghlacadh, i gcás inarb iomchuí, i gcomhréir le hAirteagal 462, chun an láimhseáil is infheidhme maidir le risíochtaí ar iasachtú speisialaithe faoi Chuid a Trí, Teideal II, a leasú.’;

               Airteagal 495c
               Socruithe idirthréimhseacha le haghaidh risíochtaí ar iasachtú mar theicníc CRM

               1. De mhaolú ar Airteagal 230, is é luach Hc  le haghaidh ‘comhthaobhacht fhisiceach eile’ dá bhforáiltear in Airteagal 230(2), Tábla 1, arna iolrú leis na fachtóirí seo a leanas a bheidh i luach Hc is infheidhme a chomhfhreagraíonn do ‘comhthaobhacht fhisiceach eile’ le haghaidh na risíochtaí dá dtagraítear in Airteagal 199(7) i gcás ina gcomhfhreagraíonn an mhaoin léasaithe don chineál ‘comhthaobhacht fhisiceach eile’ de chosaint creidmheasa cistithe:

               (a)50 % i rith na tréimhse ón 1 Eanáir 2025 go dtí an 31 Nollaig 2027;

               (b)80 % i rith na tréimhse ón 1 Eanáir 2028 go dtí an 31 Nollaig 2028;

               (c)100 % i rith na tréimhse ón 1 Eanáir 2029 go dtí an 31 Nollaig 2029.

               2. Ullmhóidh ÚBE tuarascáil ar chalabrúchán iomchuí na bparaiméadar priacail a bhaineann le risíochtaí ar iasachtú faoi Chur Chuige IRB, agus go háirithe ar LGDs agus Hc dá bhforáiltear in Airteagal 230. Áiritheoidh ÚBE go háirithe ina shonraí tuarascála ar mheánlíonta mainneachtana agus na caillteanais réadaithe a breathnaíodh san Aontas le haghaidh risíochtaí a bhaineann le cineálacha éagsúla maoine léasaithe agus cineálacha éagsúla institiúidí a bhfuil gníomhaíochtaí léasaithe ar siúl acu.

               Cuirfidh ÚBE tuarascáil ina mbeidh a chuid torthaí faoi bhráid Pharlaimint na hEorpa, na Comhairle agus an Choimisiúin, tráth nach déanaí ná 30 Meitheamh 2026.

               Ar bhonn na tuarascála sin, cumhachtófar an Coimisiún chun an Rialachán seo a leasú trí bhíthin gníomh tarmligthe a ghlacadh, i gcás inarb iomchuí, i gcomhréir le hAirteagal 462, chun an láimhseáil is infheidhme maidir le risíochtaí a eascraíonn as léasú faoi Chuid a Trí, Teideal II.’;

               Airteagal 495d
               Socruithe idirthréimhseacha le haghaidh gealltanais neamhchoinníollacha atá inchealaithe

               1. De mhaolú ar Airteagal 111(2), déanfaidh institiúidí luach risíochta ítim atá lasmuigh den chlár comhardaithe a ríomh i bhfoirm gealltanas neamhchoinníollach atá inchealaithe tríd an gcéatadán dá bhforáiltear san Airteagal sin a iolrú faoi na fachtóirí seo a leanas:

               (a)0 % i rith na tréimhse ón 1 Eanáir 2025 go dtí an 31 Nollaig 2029;

               (b)25 % i rith na tréimhse ón 1 Eanáir 2030 go dtí an 31 Nollaig 2030;

               (c)50 % i rith na tréimhse ón 1 Eanáir 2031 go dtí an 31 Nollaig 2031;

               (d)75 % i rith na tréimhse ón 1 Eanáir 2032 go dtí an 31 Nollaig 2032.

               2. Ullmhóidh ÚBE tuarascáil chun measúnú a dhéanamh ar cibé ar cheart, nó nár cheart, an maolú dá dtagraítear i mír 1, pointe (a) a shíneadh níos faide ná an 31 Nollaig 2032 agus, i gcás inar gá, na coinníollacha faoinar cheart an maolú sin a choinneáil ar bun.

               Cuirfidh ÚBE an tuarascáil ina mbeidh a chuid torthaí faoi bhráid Pharlaimint na hEorpa, na Comhairle agus an Choimisiúin faoin 31 Nollaig 2028.

               Ar bhonn na tuarascála sin, agus aird chuí aige ar na caighdeáin ábhartha a d’fhorbair CBMB arna gcomhaontú go hidirnáisiúnta, i gcás inarb iomchuí, cuirfidh an Coimisiún togra reachtach faoi bhráid Pharlaimint na hEorpa agus na Comhairle faoin 31 Nollaig 2031.’;

               (200)in Airteagal 501(2), cuirtear an méid seo a leanas in ionad phointe (b):

               ‘(b) beidh an bhrí a leagtar síos in Airteagal 5, pointe (8) ag FBM;’;

               (201)Leasaítear Airteagal 501a(1) mar a leanas:

               (a)cuirtear an méid seo a leanas in ionad phointe (a):

               ‘(a) tá an risíocht sannta don aicme risíochta chorparáideach dá dtagraítear in Airteagal 112, pointe (g), nó in Airteagal 147(2), pointe (c), seachas risíochtaí ar mainneachtain;’;

               (b)cuirtear an méid seo a leanas in ionad phointe (f):

               ‘(f) agus aon fhóirdheontas, deontas nó cistiú a sholáthrófar le ceann amháin nó níos mó de na heintitis a liostaítear i mír 2, pointí (b)(i) agus (b)(ii) á gcur san áireamh, tá priacal athmhaoiniúcháin na risíochta ag an oibleagáideoir ina phriacal íseal nó is leor an maolú a rinneadh air;

               (202)Cuirtear an méid seo a leanas in ionad Airteagal 501c:

               ‘Airteagal 501c
               Láimhseáil stuama risíochtaí a bhaineann le fachtóirí comhshaoil agus/nó fachtóirí sóisialta

               Déanfaidh ÚBE, i ndiaidh dó dul i gcomhairle le BERS, ar bhonn na sonraí atá ar fáil agus na dtorthaí ó Ghrúpa Saineolaithe Ardleibhéil an Choimisiúin maidir leis an Maoiniú Inbhuanaithe, measúnú ar cibé acu a bheadh nó nach mbeadh údar maith le láimhseáil thiomnaithe stuamachta risíochtaí a bhaineann le sócmhainní, lena n‑áirítear urrúsuithe, nó gníomhaíochtaí atá faoi réir tionchar ó thosca comhshaoil agus/nó sóisialta. Déanfaidh ÚBE an méid a leanas a mheas go háirithe:

               (a)modheolaíochtaí maidir le measúnú a dhéanamh ar mhéid priacail iarbhír na risíochtaí a bhaineann le sócmhainní agus gníomhaíochtaí atá faoi réir tionchar ó thosca comhshaoil agus/nó sóisialta i gcomparáid le méid priacail na risíochta eile;

               (b)critéir iomchuí a cheapadh le haghaidh measúnú a dhéanamh ar phriacail fhisiciúla agus aistrithe, lena n‑áirítear na priacail a bhaineann le dímheas sócmhainní de dheasca athruithe rialála;

               (c)iarmhairtí féideartha gearrthéarmacha, meántéarmacha agus fadtéarmacha láimhseála stuamachta tiomnaithe le haghaidh risíochtaí a bhaineann le sócmhainní agus gníomhaíochtaí atá faoi réir tionchar ó thosca comhshaoil agus/nó sóisialta ar chomhsheasmhacht airgeadais agus iasachtú bainc san Aontas.

               Cuirfidh ÚBE tuarascáil ina mbeidh a chuid torthaí faoi bhráid Pharlaimint na hEorpa, na Comhairle agus an Choimisiúin, tráth nach déanaí ná 28 Meitheamh 2023.

               (203)Cuirtear an méid seo a leanas isteach in ionad Airteagal 505 agus Airteagal 506:

               Airteagal 505
               Athbhreithniú ar mhaoiniú talmhaíochta

               Faoin 31 Nollaig 2030, tuairisceoidh ÚBE don Choimisiún maidir leis an tionchar atá ag ceanglais an Rialacháin seo ar mhaoiniú talmhaíochta.

               Airteagal 506
               Priacal creidmheasa – árachas creidmheasa

               Faoin 31 Nollaig 2026, tuairisceoidh ÚBE don Choimisiún maidir le hincháilitheacht agus úsáid árachas beartais mar theicnicí maolaithe priacail creidmheasa agus ar oiriúnacht na bparaiméadar priacail gaolmhara dá dtagraítear i gCuid a Trí, Teideal II, Caibidil 3 agus 4.

               Bunaithe ar an tuarascáil sin ó ÚBE, cumhachtófar an Coimisiún chun an Rialachán seo a leasú trí bhíthin gníomh tarmligthe a ghlacadh, i gcás inarb iomchuí, i gcomhréir le hAirteagal 462, chun an láimhseáil is infheidhme maidir le hárachas creidmheasa dá dtagraítear i gCuid a Trí, Teideal II, a leasú.’;

               (204)cuirtear an tAirteagal 506c seo a leanas isteach:

               ‘Airteagal 506c
               Priacal creidmheasa – idirghníomhú idir laghduithe Ghnáthchothromas Leibhéal 1 agus paraiméadair priacail creidmheasa

               Faoin 31 Nollaig 2026, tuairisceoidh ÚBE don Choimisiún ar an gcomhsheasmhacht idir an tomhas reatha ar phriacal creidmheasa agus na paraiméadair priacail creidmheasa aonair agus ar láimhseáil aon choigeartuithe chun easnamh nó barrachas IRB dá dtagraítear in Airteagal 159 a ríomh, agus ar a chomhsheasmhacht le cinneadh an luacha risíochta i gcomhréir le hAiretagal 166 den Rialachán seo agus le meastachán LGD. Breithneofar sa tuarascáil sin an t‑uaschaillteanas eacnamaíoch féideartha a eascraíonn as teagmhas mainneachtana chomh maith leis an gcumhdach a baineadh amach i dtéarmaí laghduithe caipitil Ghnáthchothromas Leibhéal 1, ag cur aon laghduithe Ghnáthchothromas Leibhéal 1 atá bunaithe ar chuntasaíocht san áireamh, lena n‑áirítear iad siúd ó chaillteanais creidmheasa ionchasacha nó coigeartuithe luacha chóir, agus aon lascaine ar risíochtaí a fuarthas, agus impleachtaí eile le haghaidh laghduithe rialála.’;

               (205)cuirtear isteach Airteagal 519c agus Airteagal 519d mar a leanas:

               ‘Airteagal 519c
               An creat um na híosrátaí caolchorrlaigh le haghaidh SFTanna

               Tuairisceoidh ÚBE, i ndlúthchomhar le ÚEUM, faoin [OF: cuir isteach dáta = 12 mhí tar éis theacht i bhfeidhm an Rialacháin seo], don Choimisiún ar oiriúnacht creat um íosrátaí caolchorrlaigh ab infheidhme maidir le SFTanna a thabhairt isteach chun aghaidh a thabhairt ar charnadh féideartha giarála lasmuigh den earnáil baincéireachta.

               Déanfar an méid seo uile a leanas a mheas sa tuarascáil dá dtagraítear sa chéad fhomhír:

               (a)leibhéal na giarála lasmuigh den chóras baincéireachta san Aontas agus a mhéid a d’fhéadfadh creat um íosrátaí caolchorrlaigh an ghiaráil sin a laghdú dá n‑éireodh an ghiaráil sin iomarcach;

               (b)ábharthacht na SFTanna arna sealbhú ag institiúidí an Aontais agus faoi réir an chreata um íosrátaí caolchorrlaigh, lena n‑áirítear miondealú ar na SFTanna sin nach gcomhlíonann na híosrátaí caolchorrlaigh;

               (c)an tionchar measta a bheidh ag creat um íosrátaí caolchorrlaigh ar institiúidí an Aontais faoin dá chur chuige chur chun feidhme a mhol FSB atá ina rialáil margaidh nó ceanglas cistí dílse níos pionósaí faoin Rialachán seo, i gcás nach gcoigeartódh institiúidí an Aontais caolchorrlaigh a SFTanna chun na híosrátaí caolchorrlaigh a chomhlíonadh agus cás malartach ina gceartóidís na caolchorrlaigh sin chun na híosrátaí caolchorrlaigh a chomhlíonadh;

               (d)na príomhrudaí a spreagann na tionchair mheasta sin, chomh maith leis na hiarmhairtí neamhbheartaithe féideartha a bhaineann le creat um íosrátaí caolchorrlaigh a thabhairt isteach ar fheidhmiú mhargaí SFT an Aontais;

               (e)an cur chuige cur chun feidhme a bheadh mar an gcur chuige ab éifeachtaí chun cuspóirí rialála an chreata um íosrátaí caolchorrlaigh a bhaint amach, i bhfianaise na mbreithnithe a leagtar amach i bpointí (a) go (d) agus ag cur na cothroime iomaíochta ar fud earnáil airgeadais san Aontas san áireamh.

               Ar bhonn na tuarascála sin, agus aird chuí aige ar mholadh FSB chun an creat um íosrátaí caolchorrlaigh is infheidhme maidir le SFAanna a chur chun feidhme, chomh maith leis na caighdeáin ábhartha a d’fhorbair CBMB arna gcomhaontú go hidirnáisiúnta, i gcás inarb iomchuí, cuirfidh an Coimisiún togra reachtach faoi bhráid Pharlaimint na hEorpa agus na Comhairle faoi [OF cuir isteach an dáta = 24 mhí tar éis theacht i bhfeidhm an Rialacháin seo].

               Airteagal 519d
               Priacal oibriúcháin

               Faoin [OF cuir isteach an dáta = 60 mí tar éis theacht i bhfeidhm Chuid a Trí, Teideal III], tuairisceoidh ÚBE don Choimisiún ar gach ceann de na nithe seo a leanas:

               (a)úsáid árachais i gcomhthéacs ceanglais cistí dílse a ríomh le haghaidh priacal oibriúcháin;

               (b)cibé a fhéadfaidh, nó nach bhféadfaidh, aithint aisghabhálacha árachais ceadú d’arbatráiste rialála tríd an gcaillteanas priacail oibriúcháin bliantúil a laghdú gan laghdú atá i gcomhréir leis an gcaillteanas risíochta oibriúchán iarbhír;

               (c)cibé atá, nó nach bhfuil, tionchar éagsúil ag aithint aisghabhálacha árachais ar chumhdach iomchuí caillteanas athfhillteach agus cúlchaillteanas féideartha, faoi seach.

               Ar bhonn na tuarascála sin, i gcás inarb iomchuí, cuirfidh an Coimisiún togra reachtach faoi bhráid Pharlaimint na hEorpa agus na Comhairle faoin [OF cuir isteach an dáta = 72 mhí tar éis theacht i bhfeidhm Chuid a Trí, Teideal III].’;

               (206)Cuirtear an Iarscríbhinn a ghabhann leis an Rialachán seo in ionad Iarscríbhinn I.

               Airteagal 2

               Teacht i bhfeidhm agus dáta cur i bhfeidhm

               1.Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

               2.Beidh feidhm ag an Rialachán seo ón 1 Eanáir 2025, ach amháin sna cásanna seo a leanas:

               (a)na forálacha i bpointí (1)(a), (b) agus (c), (e) go (h), (j), (u), (v) agus (x) a bhaineann le sainmhínithe áirithe, na forálacha i bpointe (6) a bhaineann le raon feidhme an chomhdhlúthaithe stuamachta chomh maith leis na forálacha i bpointí (8), (10) go (12), agus (14) go (23) a bhaineann le cistí dílse agus dliteanais incháilithe, a bheidh i bhfeidhm ó [OF cuir isteach an dáta = 6 mhí tar éis theacht i bhfeidhm an Rialacháin seo];

               (b)na forálacha i bpointí (1)(d) agus (4) a bhaineann le leasuithe i gcomhréir le Rialachán (AE) 2019/2033, agus na forálacha i bpointe (47) a bhaineann le láimhseáil na risíochtaí ar mhainneachtain, a bheidh i bhfeidhm ó dháta theacht i bhfeidhm an Rialacháin seo;

               (c)na forálacha i bpointí (9), (26)(a), (27), (28)(a), (29), (34), (41), (42), (44), (47), (54), (59)(c), (60)(c), (61)(g) agus (h), (64)(c), 66(d), (69), (81), (85)(b), (90)(c), (91)(c), (92)(c), (131), (132)(b), (136)(d), (153), (154)(d), (155)(c), (156)(b), (166)(c), (169), (178), (182), (183), (189), (192), (194), (196), (199), (201) go (205) lena n‑éilítear ar Údaráis Mhaoirseachta Eorpacha nó ar BERS dréachtchaighdeáin theicniúla rialála nó cur chun feidhme agus tuariscí a chur faoi bhráid an Choimisiúin, na forálacha lena gceanglaítear ar an gCoimisiún tuarascálacha a chruthú, na forálacha lena gcumhachtaíonn an Coimisiún le gníomhartha tarmligthe nó gníomhartha cur chun feidhme a ghlacadh, na forálacha maidir le hathbhreithniú agus na forálacha lena gceanglaítear ar Údaráis Mhaoirseachta Eorpacha treoirlínte a eisiúint, a mbainfidh feidhm leo ó dháta theacht i bhfeidhm an Rialacháin seo.

               Beidh an Rialachán seo ina cheangal go huile agus go hiomlán agus beidh sé infheidhme go díreach sna Ballstáit i gcomhréir leis na Conarthaí.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)

                        COM(2021) 663.

                     (2)

                        Tá comhaltaí de CBMB comhdhéanta de mhaoirseoirí bainc agus maoirseoirí banc ceannais ó 28 dlínse ar fud an domhain. I measc na mBallstát den Aontas Eorpach, tá an Bheilg, an Fhrainc, an Ghearmáin, an Iodáil, Lucsamburg an Ísiltír, agus an Spáinn, chomh maith leis an mBanc Ceannais Eorpach ina gcomhaltaí de CBMB. Bíonn an Coimisiún Eorpach agus ÚBE rannpháirteach i gcruinnithe CBMB mar bhreathnóirí.

                     (3)

                        Tá creat comhdhlúite Basel III ar fáil ag
                  https://www.bis.org/bcbs/publ/d462.htm
                  .

                     (4)

                        Rialachán (AE) Uimh. 575/2013 ó Pharlaimint na hEorpa agus ón gComhairle an 26 Meitheamh 2013 maidir le ceanglais stuamachta i gcomhair institiúidí creidmheasa agus gnólachtaí infheistíochta, agus lena leasaítear Rialachán (AE) Uimh. 648/2012 (IO L 321, 26.6.2013, lch. 6).

                     (5)

                        Treoir 2013/36/AE ó Pharlaimint na hEorpa agus ón gComhairle an 26 Meitheamh 2013 maidir le rochtain ar ghníomhaíocht institiúidí creidmheasa agus maidir le maoirseacht stuamachta ar institiúidí creidmheasa agus ar ghnólachtaí infheistíochta, lena leasaítear Treoir 2002/87/CE agus lena n‑aisghairtear Treoir 2006/48/CE agus Treoir 2006/49/CE (IO L 176, 27.6.2013, lch. 338).

                     (6)

                        Rialachán (AE) 2019/876 ó Pharlaimint na hEorpa agus ón gComhairle an 20 Bealtaine 2019 lena leasaítear Rialachán (AE) Uimh. 575/2013 a mhéid a bhaineann leis an gcóimheas luamhánaithe, leis an gcóimheas glanchistiúcháin chobhsaí, leis na ceanglais maidir le cistí dílse agus dliteanais incháilithe, leis an bpriacal creidmheasa contrapháirtí, leis an bpriacal margaidh, leis na risíochtaí ar chontrapháirtithe lárnacha, leis na risíochtaí ar ghnóthais chomhinfheistíochta (GC), leis na risíochtaí móra, leis na ceanglais tuairiscithe agus nochta, agus Rialachán (AE) Uimh. 648/2012.

                     (7)

                        Treoir (AE) 2019/878 ó Pharlaimint na hEorpa agus ón gComhairle an 20 Bealtaine 2019 lena leasaítear Treoir 2013/36/AE a mhéid a bhaineann le heintitis dhíolmhaithe, cuideachtaí sealbhaíochta airgeadais, cuideachtaí sealbhaíochta airgeadais mheasctha, an luach saothair, bearta agus cumhachtaí maoirseachta agus bearta caomhnaithe caipitil.

                     (8)

                        I dtosach, bhí feidhm ag CRR maidir leis an dá institiúid creidmheasa (i.e. bainc) agus gnólachtaí infheistíochta, dá dtagraítear go coitianta mar ‘institiúidí’. Nuair a tháinig Rialachán (AE) 2019/2033 i bhfeidhm, bhí raon feidhme pearsanta CRR – agus leis sin an sainmhíniú ar ‘institiúid’ – teoranta d’institiúidí creidmheasa agus gnólachtaí infheistíochta a dhéanann cineálacha áirithe gníomhaíochtaí agus gur gá dóibh ceadúnas bainc a fháil.

                     (9)

                        Féach
                  https://www.bis.org/publ/bcbs189.htm
                  .

                     (10)

                        Coigeartú cuntasaíochta is ea CVA ar phraghas díorthaigh chun priacal creidmheasa an chontrapháirtí a chur san áireamh.

                     (11)

                        Ní raibh aon athruithe suntasacha eile seachas sin ar an gcuid de na caighdeáin ina ndéileáiltear le ceanglais chaipitil priacalbhunaithe a tugadh isteach mar chuid den chéad chéim d’athchóiriú Basel III.

                     (12)

                        Bhí íoscheanglas ar theorainneacha le haghaidh risíochtaí móra ina ghné de reachtaíocht an Aontais cheana féin, ach ba nuáil é do chaighdeáin Basel.

                     (13)

                        Go sonrach, an maolán caomhnaithe caipitil (CCB), an maolán caipitil frith‑thimthriallach (CCyB), an maolán um priacal sistéamach (SRB), agus maoláin chaipitil le haghaidh institiúidí domhanda agus institiúidí eile atá suntasach go sistéamach (G‑SII agus O‑SII faoi seach).

                     (14)

                        Cuireadh an chéad sraith athchóirithe sin chun feidhme i bhformhór na ndlínsí ar fud an domhain mar a fheictear san ochtú tuarascáil um dhul chun cinn déag maidir le glacadh chreat rialála Basel a foilsíodh i mí Iúil 2020 (féach
                  https://www.bis.org/bcbs/publ/d506.htm
                  ).

                     (15)

                        Féach
                  https://ec.europa.eu/info/publications/200428-banking-package-communication_en
                  .

                     (16)

                        Féach
                  https://eur-lex.europa.eu/legal-content/EN/TXT/PDF/?uri=CELEX:32020R0873&from=EN
                  .

                     (17)

                        Bhailigh ESBR liosta cuimsitheach de bhearta den sórt sin, féach ‘
                  Policy measures in response to the COVID‑19 pandemic’.

                     (18)

                        Ina anailís leochaileachta COVID‑19 a foilsíodh i mí Iúil 2020, léirigh BCE go mbeadh caipiteal leordhóthanach ag na bainc is mó i limistéar an euro chun cúlú eacnamaíoch domhain gearrthéarmach a sheasamh agus nach mbeadh ach líon teoranta banc ann a bheadh acmhainní caipitil neamhleora acu i gcás cúlú eacnamaíoch dian (féach
                  https://www.bankingsupervision.europa.eu/press/pr/date/2020/html/ssm.pr200728_annex~d36d893ca2.en.pdf
                  ).

                     (19)

                        Rinne CBMB staidéir den sórt céanna ar leibhéal idirnáisiúnta, a tháinig ar an gconclúid chéanna do bhainc ar fud an domhain. Chun sonraí a fháil, féach
                  https://www.bis.org/bcbs/implementation/rcap_thematic.htm
                  .

                     (20)

                        Féach
                  https://www.bis.org/bcbs/publ/d424.htm.

                     (21)

                        Féach
                  https://ec.europa.eu/commission/presscorner/detail/en/SPEECH_19_6269
                  .

                     (22)

                        Go sonrach chuig an 1 Eanáir 2023 le haghaidh dáta tosaigh an chur i bhfeidhm agus chuig an 1 Eanáir 2028 le haghaidh chur i bhfeidhm iomlán na ngnéithe deiridh den athchóiriú.

                     (23)

                        Féach
                  https://eur-lex.europa.eu/legal-content/EN/TXT/?qid=1588580774040&uri=CELEX:52019DC0640

                     (24)

                        Féach
                  https://eur-lex.europa.eu/legal-content/ES/TXT/?uri=COM:2021:550:FIN
                  .

                     (25)

                        Féach COM(2021) 390 final.

                     (26)

                        Féach
                  https://eur-lex.europa.eu/legal-content/EN/TXT/?uri=CELEX:52018DC0097
                  .

                     (27)

                        Féach
                  https://ec.europa.eu/info/publications/sustainable-finance-high‑level-expert‑group_en
                  .

                     (28)

                        Féach EBA/REP/2021/20 (ar fáil
                  anseo
                  ). Éilíonn CRD go dtuairiscíonn ÚBE ar an arbatráiste rialála mar thoradh ar chóireálacha éagsúla TCBanna atá ann faoi láthair. Tugtar san áireamh sa tuarascáil seo córais náisiúnta le haghaidh TCBanna agus deimhnítear ann go leanann éagsúlachtaí suntasacha i gcóireáil náisiúnta na mbrainsí sin agus sa mhéid rannpháirtíochta a bhíonn ag an maoirseoir is óstach.

                     (29)

                        COM(2021)750, féach réimse straitéiseach gníomhaíochta 6 (‘córais eacnamaíocha agus airgeadais a fhorbairt atá athléimneach agus oiriúnach don todhchaí’).

                     (30)

                        Is iad Airteagail ábhartha an Chonartha lena mbronntar an ceart ar an Aontas chun bearta a ghlacadh iad sin a bhaineann le saoirse bunaíochta (go háirithe Airteagal 53 CFAE), saoirse chun seirbhísí a sholáthar (Airteagal 59 CFAE), agus comhfhogasú rialacha a bhfuil bunaíocht agus feidhmiú an mhargaidh inmheánaigh mar oibiacht acu (Airteagal 114 CFAE).

                     (31)

                        Féach
                  https://ec.europa.eu/info/law/better-regulation/have-your-say/initiatives/12015-Alignment‑EU-rules‑on‑capital-requirements‑to-international-standards‑prudential-requirements‑and‑market‑discipline-/public-consultation_en
                  .

                     (32)

                        Féach
                  https://ec.europa.eu/info/consultations/finance-2018-basel-3-finalisation_en

                     (33)

                        Soláthraíodh an chéad anailís tionchair ina 2 chuid in 2019 (féach
                  anseo
                   agus
                  anseo
                  ). Soláthraíodh an dara hanailís tionchair, lena nuashonraítear torthaí na bunanailíse i bhfianaise thionchar phaindéim COVID‑19, i mí na Nollag 2020 (féach
                  anseo
                  ). Léiríodh san anailís nuashonraithe gur tháinig laghdú níos mó ná 5 phointe céatadáin ar an méadú foriomlán ar na híoscheanglais chaipitil ó R2 2018 go dtí R4 2019 de bharr chur chun feidhme athchóiriú iomlán Basel III (i.e. ó +24.1 % go +18.5 %), agus laghdaigh an t‑easnamh caipitil ar fud na n‑institiúidí sa sampla faoi níos mó ná a leath (ó EUR 109.5 billiún go EUR 52.2 billiún).

                     (34)

                        Ullmhaíodh an chéad anailís mhicreastuamachta i gcomhar le hanailís tionchair 2019 arna hullmhú ag ÚBE. Ullmhaíodh leagan nuashonraithe in 2021 ansin chun anailís tionchair nuashonraithe ÚBE a chur san áireamh. Cuirtear torthaí na hanailíse BCE nuashonraithe i láthair sa mheasúnú tionchair. Chun sonraí a fháil maidir le hanailís BCE féach
                  https://www.ecb.europa.eu/pub/financial-stability/macroprudential-bulletin/html/ecb.mpbu202107_1~3292170452.en.html
                  .

                     (35)

                        SWD(2021) 320.

                     (36)

                        Rialachán (AE) 2019/630 ó Pharlaimint na hEorpa agus ón gComhairle an 17 Aibreán 2019 lena leasaítear Rialachán (AE) Uimh. 575/2013 a mhéid a bhaineann le cumhdach caillteanais íosta le haghaidh risíochtaí neamhthuillmheacha (IO L 111, 25.4.2019, lgh. 4‑12).

                     (37)

                        Rialachán (AE) 2019/2033 ó Pharlaimint na hEorpa agus ón gComhairle an 27 Samhain 2019 maidir leis na ceanglais stuamachta ar ghnólachtaí infheistíochta agus lena leasaítear Rialacháin (AE) Uimh. 1093/2010, (AE) Uimh. 575/2013, (AE) Uimh. 600/2014 agus (AE) Uimh. 806/2014, IO L 314, 5.12.2019, lgh. 1‑63.

                     (38)

                        Ríomhtar an cion i leith RWAnna an ghrúpa chomhdhlúite.

                     (39)

                        FSB: Maoirseacht agus Rialáil na Scáthbhaincéireachta a Neartú, an 29 Lúnasa 2013, ar fáil ag:
                  https://www.fsb.org/wp-content/uploads/r_130829b.pdf
                  .

                     (40)

                        An tÚdarás Baincéireachta Eorpach: Comhairle Beartais maidir le hAthchóirithe Basel III: Priacal Oibriúcháin, ÚBE‑OP‑2019‑09b, 2 Lúnasa 2019.

                     (41)

                        An tÚdarás Eorpach um Urrúis agus Margaí: Tuarascáil maidir le hidirbhearta um maoiniú urrús agus luamhánú san Aontas, mí Dheireadh Fómhair 2016.

                     (42)

                        ÚBE, Comhairle beartais maidir le hathchóirithe Basel: Priacal Oibriúcháin, ÚBE/OP/2019/09b, 2 Lúnasa 2019, ar fáil ag:
                  https://www.eba.europa.eu/sites/default/documents/files/documents/10180/2886865/5db69327-7d3f-4e6c-9ac9-fc54430781eb/Policy%20Advice%20on%20Basel%20III%20reforms%20-%20Operational%20Risk.pdf?retry=1

                     (43)

                        Coiste Basel um Maoirseacht ar Bhaincéireacht (2019): Láimhseáil chóimheas luamhánaithe na ndíorthach atá imréitithe do chliant, mí an Mheithimh 2019, ar fáil ag:
                  https://www.bis.org/bcbs/publ/d467.pdf

                     (44)

                        Tuarascáil ón gCoimisiún chuig Parlaimint na hEorpa agus chuig an gComhairle maidir le síneadh féideartha leis an gcreat maoláin cóimheasa luamhánaithe le haghaidh O‑SIInna agus maidir le sainmhíniú agus ríomh an tomhais risíochta iomláin, lena n‑áirítear an láimhseáil ar chúlchistí an bhainc ceannais, mí Feabhra 2021, ar fáil ag:
                  https://eur-lex.europa.eu/legal-content/en/TXT/?uri=CELEX:52021DC0062

                     (45)

                        Comhairle ECOFIN “Plean Gníomhaíochta chun dul i ngleic le hIasachtaí Neamhthuillmheacha san Eoraip”, mí Iúil 2017.
                  Conclúidí ón gComhairle maidir leis an bPlean gníomhaíochta chun dul i ngleic le hiasachtaí neamhthuillmheacha san Eoraip ‑ Consilium (europa.eu)

                     (46)

                        Cumarsáid ón gCoimisiún chuig Parlaimint na hEorpa, chuig an gComhairle, chuig an mBanc Ceannais Eorpach maidir le ‘Dul i ngleic le hiasachtaí neamhthuillmheacha i ndiaidh phaindéim COVID‑19’. COM/2020/822 críochnaitheach.

                     (47)

                        Treoirlínte EBA/GL/2018/10 ón Údarás Baincéireachta Eorpach an 17 Nollaig 2018 maidir risíochtaí neamhthuillmheacha agus staonta a nochtadh.

                     (48)

                        Rialachán Cur Chun Feidhme (AE) 2021/637 ón gCoimisiún an 15 Márta 2021 lena leagtar síos caighdeáin theicniúla cur chun feidhme maidir le nochtaí poiblí ag institiúidí i dtaca leis an bhfaisnéis dá dtagraítear i dTeidil II agus III de Chuid a hOcht de Rialachán (AE) Uimh. 575/2013 ó Pharlaimint na hEorpa agus ón gComhairle agus lena n‑aisghairtear Rialachán Cur Chun Feidhme (AE) Uimh. 1423/2013 ón gCoimisiún, Rialachán Tarmligthe (AE) 2015/1555 ón gCoimisiún, Rialachán Cur Chun Feidhme (AE) 2016/200 ón gCoimisiún agus Rialachán Tarmligthe (AE) 2017/2295 ón gCoimisiún (Téacs atá ábhartha maidir le LEE) IO L 136, 21.4.2021, lch. 1‑327.

                     (49)

                        IO C , , lch. .

                     (50)

                        Rialachán (AE) 2019/876 ó Pharlaimint na hEorpa agus ón gComhairle an 20 Bealtaine 2019 lena leasaítear Rialachán (AE) Uimh. 575/2013 a mhéid a bhaineann leis an gcóimheas luamhánaithe, leis an gcóimheas glanchistiúcháin chobhsaí, leis na ceanglais maidir le cistí dílse agus dliteanais incháilithe, leis an bpriacal creidmheasa contrapháirtí, leis an bpriacal margaidh, leis na risíochtaí ar chontrapháirtithe lárnacha, leis na risíochtaí ar ghnóthais chomhinfheistíochta, leis na risíochtaí móra, leis na ceanglais tuairiscithe agus nochta, agus Rialachán (AE) Uimh. 648/2012 (IO L 150, 7.6.2019, lch. 1).

                     (51)

                        Comhairle ECOFIN “Plean Gníomhaíochta chun dul i ngleic le hIasachtaí Neamhthuillmheacha san Eoraip”, mí Iúil 2017.
                  Conclúidí ón gComhairle maidir leis an bPlean gníomhaíochta chun dul i ngleic le hiasachtaí neamhthuillmheacha san Eoraip ‑ Consilium (europa.eu)

                     (52)

                        Cumarsáid ón gCoimisiún chuig Parlaimint na hEorpa, chuig an gComhairle, chuig an mBanc Ceannais Eorpach maidir le ‘Dul i ngleic le hiasachtaí neamhthuillmheacha i ndiaidh phaindéim COVID‑19’. COM/2020/822 críochnaitheach.

                     (53)

                        Rialachán (AE) 2019/2033 ó Pharlaimint na hEorpa agus ón gComhairle an 27 Samhain 2019 maidir leis na ceanglais stuamachta ar ghnólachtaí infheistíochta agus lena leasaítear Rialacháin (AE) Uimh. 1093/2010, (AE) Uimh. 575/2013, (AE) Uimh. 600/2014 agus (AE) Uimh. 806/2014 (IO L 314, 5.12.2019, lch. 1).

                     (54)

                        Treoir 2014/65/AE ó Pharlaimint na hEorpa agus ón gComhairle an 15 Bealtaine 2014 maidir le margaí in ionstraimí airgeadais agus lena leasaítear Treoir 2002/92/CE agus Treoir 2011/61/AE (IO L 173, 12.6.2014, lch. 349).

                     (55)

                        Treoir (AE) Uimh. 2015/2366 ó Pharlaimint na hEorpa agus ón gComhairle an 25 Samhain 2015 maidir le seirbhísí íocaíochta sa mhargadh inmheánach, lena leasaítear Treoir 2002/65/CE, Treoir 2009/110/CE agus Treoir 2013/36/AE agus Rialachán (AE) Uimh. 1093/2010, agus lena n‑aisghairtear Treoir 2007/64/CE (IO L 337, 23.12.2015, lch. 35).

    ---documentbreak---

               AN COIMISIÚN EORPACH
            An Bhruiséil,27.10.2021
            COM(2021) 664 final

            IARSCRÍBHINN
            a ghabhann leis an
            Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE
            lena leasaítear Rialachán (AE) Uimh. 575/2013 a mhéid a bhaineann le ceanglais le haghaidh priacal creidmheasa, priacal um choigeartú luachála creidmheasa, priacal oibriúcháin, priacal margaidh agus an t‑íosráta aschuir

               IARSCRÍBHINN

               Aicmiú Ítimí atá Lasmuigh den Chlár Comhardaithe

                        Buicéad

                        Míreanna

                        1

                        ·Ráthaíochtaí ginearálta féichiúnais, lena n‑áirítear litreacha creidmheasa teannta a fhónann mar ráthaíochtaí airgeadais le haghaidh iasachtaí agus urrús, agus glacachtaí, lena n‑áirítear formhuinithe de chineál glacachtaí, chomh maith le [haon] ionadaithe creidmheasa díreacha eile;

                        ·Comhaontuithe díolacháin agus athcheannaigh agus díolachán sócmhainní agus iontaoibh i gcás ina bhfanann an priacal creidmheasa leis an institiúid;

                        ·Urrúis arna dtabhairt ar iasacht ag an institiúid nó urrúis arna bpostáil ag an institiúid mar chomhthaobhacht, lena n‑áirítear cásanna ina n‑eascraíonn siad sin as idirbhearta bunaithe ar chomhaontú athcheannaigh;

                        ·Réamhcheannacháin sócmhainní, réamhthaiscí agus scaireanna agus urrúis pháirtíoctha, a léiríonn gealltanais le híostarraingt áirithe;

                        ·Ítimí lasmuigh den chlár comhardaithe ina gcuimsítear ionadaí creidmheasa i gcás nach n‑áirítear é go sainráite in aon chatagóir eile.

                        ·Ítimí eile lasmuigh den chlár comhardaithe ina n‑iompraítear priacal den chineál céanna agus mar a chuirtear in iúl iad do ÚBE.

                        2

                        ·Saoráidí eisiúna nótaí (NIFanna) agus saoráidí frithgheallta imrothlacha (RUFanna) gan beann ar aibíocht na saoráide foluití;

                        ·Bannaí feidhmíochta, bannaí tairisceana, barántais agus litreacha creidmheasa teannta a bhaineann le hidirbhearta áirithe agus ítimí teagmhasacha den chineál céanna a bhaineann le hidirbhearta;

                        ·Ítimí lasmuigh den chlár comhardaithe nach gcuimsítear leo ionadaí creidmheasa i gcás nach n‑áirítear é go sainráite iad in aon chatagóir eile.

                        ·Ítimí eile lasmuigh den chlár comhardaithe ina n‑iompraítear priacal den chineál céanna, mar a thuairiscítear iad do ÚBE.

                        3

                        ·Gealltanais, gan beann ar aibíocht na saoráide forluití, mura dtagann siad faoi chatagóir eile;

                        ·Ítimí eile lasmuigh den chlár comhardaithe ina n‑iompraítear priacal den chineál céanna, mar a thuairiscítear iad do ÚBE.

                        4

                        ·Litreacha creidmheasa trádála gearrthéarmacha, féinleachtaitheacha a eascraíonn as gluaiseacht earraí, go háirithe creidmheasanna doiciméadacha arna gcomhthaobhú leis an loingsiú bunúsach, i gcás institiúid eisiúna nó institiúid daingniúcháin;

                        ·Ítimí eile lasmuigh den chlár comhardaithe ina n‑iompraítear priacal den chineál céanna, mar a thuairiscítear iad do ÚBE.

                        5

                        ·Gealltanais atá inchealaithe go neamhchoinníollach;

                        ·Méideanna neamhtharraingthe de línte creidmheasa miondíola dá gceadaíonn na téarmaí don institiúid na línte sin a chealú an oiread atá ceadaithe faoi reachtaíocht cosanta tomhaltóirí agus faoi reachtaíocht ghaolmhar;

                        ·Saoráidí creidmheasa neamhtharraingthe le haghaidh ráthaíochtaí tairisceana agus feidhmíochta is féidir a chur ar ceal gan choinníoll tráth ar bith gan fógra roimh ré, nó nach bhforáiltear go héifeachtach iontu maidir le d'uathchealú de bharr meathlú in acmhainneacht chreidmheasa an iasachtaí;

                        ·Ítimí eile lasmuigh den chlár comhardaithe ina n‑iompraítear priacal den chineál céanna, mar a thuairiscítear iad do ÚBE.